
1 skyrius. Nacionalinė koalicija 


] skgrius 


Nacionalinė koalicija 


Pamažu besikaupusi ilgai tramdyta didžiulė audra pagaliau pra- 
trūko. Keturi ar penki milijonai žmonių stojo į pirmą Žiauriausio per 
visą žmonijos istoriją karo mūšį. Per vieną savaitę Prancūzijos fron- 
tas, už kurio mes įpratome gyventi sunkiais ankstesniojo karo metais 
ir pirmąjį šio karo etapą, buvo nepataisomai pralaužtas. Per tris savai- 
tes šlovingoji prancūzų kariuomenė sutriuškinta ir nustojo egzistuoti, 
o britų ekspedicinė kariuomenė nustumta į jūrą ir prarado visą savo 
ginkluotę. Po šešių savaičių likome vieni, beveik beginkliai, o vokie- 
čiai ir italai pergalingai beldėsi į mūsų vartus; Hitleris užvaldė visą 
Europą, o kitoje pasaulio pusėje grėsmingai grūmojo Japonija. Tokio- 
mis nepaprasto pavojaus aplinkybėmis ėmęs eiti premjero ir gynybos 
ministro pareigas, nedelsdamas ėmiausi pirmiausio uždavinio - su- 
formuoti tokią vyriausybę, kurioje būtų atstovaujama visoms parti- 
joms ir kuri kuo geriau tvarkytų Jo Didenybės reikalus šalies viduje 
bei užsienyje vadovaudamasi nacionaliniais interesais. 

Po penkerių metų, beveik tą pačią dieną, padėtis iš esmės pasikeitė 
mūsų naudai. Italija buvo nugalėta, o Mussolinis nužudytas. Galinga 


Dujų atakos sąlygomis pasirengę veikti britų kariai. 


vokiečių kariuomenė besąlygiškai kapituliavo. Hitleris nusižudė. Ge- 
nerolas Eisenhoweris paėmė daugybę belaisvių, beveik tris milijonus 
vokiečių kareivių per 24 valandas paėmė į nelaisvę feldmaršalas Ale- 
xanderas Italijoje ir feldmaršalas Montgomeris Vokietijoje. Prancūzi- 
ja buvo išvaduota, suvienyta ir atgaivinta. Veikdami išvien su savo 
sąjungininkėmis, dviem stipriausiomis didvalstybėmis pasaulyje, be- 
veik palaužėme Japonijos pasipriešinimą. Kontrastas buvo išties labai 
ryškus. Per tuos penkerius metus nuėjome ilgą, sunkų ir pavojingą 
kelią. Žuvę šiame kelyje ne veltui paaukojo savo gyvybes. Tie, ku- 
rie ėjo juo nuo pradžios iki galo, visada didžiuosis, kad garbingai jį 
įveikė. 

Pasakodamas apie savo vadovavimą ir šlovingą Nacionalinės koa- 
licijos vyriausybę, manau, kad pirmiausia turiu aiškiai parodyti, kaip 
svariai ir reikšmingai Britanija ir jos Imperija, susitelkusi pavojaus aki- 
vaizdoje, prisidėjo prie pergalės, kurios siekė daugybė šalių ir tautų. 
Taip darau ne todėl, kad noriu tokiais palyginimais sumenkinti mūsų 
svarbiausią sąjungininkę - Jungtines Valstijas ar įžiebti beprasmiškus 
ginčus su ja - esame nepaprastai jai dėkingi. Tai darau todėl, kad vi- 
soms angliškai kalbančioms šalims svarbu žinoti ir suprasti, kaip sva- 
riai britai prisidėjo prie pergalės. Tam mano pavedimu buvo parengta 
lentelė, kurią pateikiu 10-ame puslapyje; ji apima visą karo laikotarpį. 


"V. B“ 
Vokiečių SS medicinos tarnybos karininkas prie žuvusių britų karių kūnų. W. Churchillio 
teigimu, Antrojo pasaulinio karo metais Britų Imperija prarado kur kas daugiau gyvybių nei 


amerikiečiai. 


šlinston 6. Churchill Vieni 


SU PRIEŠU KOVOJUSIOS SAUSUMOS PAJĖGOS 
(EKVIVALENTIŠKOMIS DIVIZIJOMIS) 


1-1 
EC EE 
ECTS TN EE 


1944 m.sausio1d. [119 [126 [236 [68 jom [16 
228 16388 |2S [17 [42 


* Britų ekspedicinės pajėgos Prancūzijoje. 

** Išskyrus Abisinijos partizanus. 

*** Išskyrus Filipinų karius. 

Skiriamąja riba tarp Rytų ir Vakarų karo teatrų laikoma linija, einanti iš šiaurės į 
pietus per Karačį. 

Į karo teatrus neįtrauktos šios teritorijos: Šiaurės vakarų Indijos pasienio regio- 
nas, Gibraltaras, Vakarų Afrika, Islandija, Havajai, Palestina, Irakas, Sirija (išskyrus 
1941 m. liepos 1 d. duomenis). 

Malta įtraukta; Aliaska taip pat - nuo 1942 m. sausio iki 1943 m. liepos. Užsienie- 
čių kontingentai, pavyzdžiui, laisvųjų prancūzų, lenkų, čekų - neįtraukti. 


Iš lentelės matyti, kad iki 1944 m. liepos Didžioji Britanija ir jos Im- 


perija turėjo kur kas daugiau su priešu kovojančių divizijų nei Jungti- 
nės Amerikos Valstijos. Joje pateikti skaičiai apima ne tik Europos ir 

Afrikos karo teatrus, bet ir karą su Japonija. Iki 1944 m. rudens, kai į 
Normandiją atvyko dideli amerikiečių karių kontingentai, mes visada 
atlikome bent jau lygų, o dažnai ir pagrindinį vaidmenį visuose karo 
teatruose, išskyrus Ramųjį vandenyną, Australiją ir Aziją, ir iki to lai- 
ko visur bendrai paėmus turėjome daugiau divizijų nei amerikiečiai. 
Nuo 1944 m. liepos JAV karinė galia ėmė nepaliaujamai augti - į kovą 
su priešu įsitraukė vis daugiau amerikiečių divizijų, ir po dešimties 
mėnesių buvo pasiekta galutinė pergalė. 

Kitas mano palyginimas rodo, kad Britanija ir jos Imperijos paauko- 
jo daugiau Žmonių gyvybių negu mūsų narsioji sąjungininkė. Iš viso 
per karą Žuvo ir dingo be žinios (dingusieji be Žinios taip pat laikomi 
žuvusiais) 303 240 britų kareivių; prie šio skaičiaus dar derėtų pridėti 
daugiau nei 109 tūkst. žuvusių dominijų, Indijos ir kolonijų karių, 
taigi bendri mūsų nuostoliai siekia daugiau nei 412 240 žmonių. Šis 
skaičius neapima 60 500 civilių, kurie žuvo per aviacijos antskrydžius 
Jungtinėje Karalystėje, taip pat 30 tūkst. žuvusių mūsų prekybinių ir 
žvejybinių laivų jūreivių. O Jungtinės Valstijos gedi dėl 322 188 žmo- 
nių, kurie tarnavo kariuomenėje, aviacijoje, kariniame jūrų laivyne, 
jūrų pėstininkų ir pakrančių apsaugos daliniuose, žūties. Pateikiu 
šiuos liūdnus „šlovės sąrašus“, tvirtai tikėdamas, kad lygiateisė part- 
nerystė, pašventinta tokia gausybe pralieto brangaus kraujo, ir toliau 
kels pagarbą angliškai kalbančioms šalims ir įkvėps jas. 

Amerikiečiams, žinoma, teko beveik visa karo veiksmų Ramiajame 
vandenyne našta. Išplėšę pergalę lemiamuose mūšiuose prie Midvė- 
jaus salos, Gvadalkanalio ir Koralų jūroje, jie įsigalėjo didžiulėse van- 
denyno platybėse ir įgijo galimybę pulti japonų užimtas teritorijas bei 
galiausiai pačią Japoniją. Įnirtingai kovodamas Ramiajame vandeny- 
ne, JAV karinis jūrų laivynas negalėjo svariai prisidėti prie karo veiks- 
mų Atlanto vandenyne ir Viduržemio jūroje. Pateiksiu faktus. Iš 781 
vokiečių ir 85 italų povandeninių laivų, paskandintų Europos karo 


* 


Eisenhower, Crusade in Europe, 1948, p. 1. 

teatre, Atlanto ir Indijos vandenyne, 594 sunaikino britų karinis jūrų 
laivynas ir karo aviacija; mūsų jūreiviai ir lakūnai taip pat sunaikino 
visus vokiečių šarvuotlaivius, kreiserius ir eskadrinius minininkus, 
sunaikino arba užgrobė visą Italijos karinį jūrų laivyną. 

Žemiau pateikta lentelė rodo paskandintų priešo povandeninių lai- 
vų skaičių. 


PASKANDINTI PRIEŠŲ POVANDENINIAI LAIVAI 


Paskandinti britų pajėgų* 


Paskandinti amerikiečių 

pajėgų“ 
Paskandinti kitų šalių pajėgų 

* Terminas britų ir amerikiečių pajėgos apima bendro operacinio pavaldumo sąjun- 

gininkų pajėgas. Dešimtosios skaičių dalys rodo, kad dalis laivų paskandinti ben- 

dromis pastangomis. Daug laivų buvo paskandinti bendromis pastangomis, bet pa- 

skandintų vokiečių laivų skaičių dešimtosios dalys susideda į sveikuosius skaičius. 


ar paskendę dėl nežinomų 
priežasčių 


Iš viso paskandinti 996 povandeniniai laivai. 


Britų jūreiviai ir jų 40 
mm kalibro zenitinis 
priešlėktuvinės 
gynybos pabūklas | 
OF 2 pounder Mark II. WB 2 

Iš karto pojaponų atakos Perl Harbore amerikiečiai ėmė plačiai nau- 
doti savo karines oro pajėgas, ypač dieninius bombonešius - „skrai- 
dančiąsias tvirtoves“; savo lėktuvais jie puolė ir Japoniją, ir Vokietiją 
(rengdami skrydžius iš Britų salų). Tačiau iki Kasablankos konferen- 
cijos 1943 m. sausį amerikiečių bombonešiai dieną nebuvo numetę 
Vokietijoje nė vienos bombos. Didžiulės amerikiečių pastangos labai 
greitai davė rezultatų, tačiau iki 1943 m. pabaigos britai dieną ir naktį 
numesdavo Vokietijoje vidutiniškai aštuonis kartus daugiau bom- 
srityje pralenkė Didžiąją Britaniją. Ore, kaip ir sausumoje bei jūrose, 
įnirtingai kovojome nuo pat karo pradžios, ir tik 1944 m. JAV milži- 
niškomis pastangomis pasivijo ir aplenkė mus. 

Reikia atminti, kad, 1941 m. kovą pradėjus įgyvendinti lendlizo pro- 
gramą, mūsų karinės įrangos gamybos apimtys dėl Jungtinių Valstijų 
dosnumo padidėjo daugiau kaip penktadaliu. Amerikiečių parama 
pinigais ir ginkluote leido mums kariauti taip, tarsi mes būtume šalis, 
turinti ne 48, 0 58 milijonus gyventojų. Stulbinamai greitai statydami 
Liberty tipo laivus, amerikiečiai užtikrino nenutrūkstamą ginkluotės 
tiekimą per Atlanto vandenyną. Tačiau derėtų atsižvelgti į visų šalių 
per visą karo laikotarpį mūšiuose prarastų laivų skaičių. Štai jie: 


JAV laivai 3 334 000 


Visų kitų šalių (kurių | 6503 000 30 
neužvaldė priešai) laivai 


80 procentų šių laivų priešai paskandino Atlanto vandenyne, įskai- 
tant britų teritorinius vandenis ir Šiaurės jūrą. Tik 5 procentai laivų 
buvo paskandinti Ramiajame vandenyne. 

1939 m. W. Churchillis savo dvaro darbo kabinete. Po metų, tapus premjeru, jam teks 


formuoti vyriausybę. 


Visa tai pateikiu ne pretenduodamas į nepelnytą šlovę, bet norėda- 
mas solidžiais pagrįstais faktais parodyti, kiek daug pastangų visose 
karo veiksmų srityse dėjo mūsų mažos salos gyventojai, kuriems teko 
pagrindinis smūgis, pasaulyje kilus istoriniam kataklizmui. 


1134 


Per karo įkarštį formuoti Kabinetą, ypač koalicinį, yra lengviau 
negu taikos metu. Pareigos jausmas užgožia visus kitus, o asmeninės 
ambicijos atsitraukia į antrą planą. Kai su kitų partijų vadovais, ofi- 
cialiai palaikant jų nariams, buvo susitarta dėl pagrindinių koalicijos 
sąlygų, visi žmonės, kuriuos pašaukiau į tarnybą vyriausybėje, elgėsi 
tarsi kariai mūšyje — nieko neklausinėdami vykdė įsakymus. Man re- 
gis, kad, pasiekus partijų susitarimą, visi politikai pamiršo egoizmą ir 

ėmė vadovautis šalies interesais. Jeigu kai kurie iš jų abejodavo koa- 
licinės vyriausybės sprendimais, tai tik vedami visuomenės interesų. 
Nesavanaudiškumas buvo ypač būdingas daugeliui konservatorių 
ir nacionalliberalų ministrų, kuriems tuo karštligiškų pokyčių laiko- 
tarpiu teko palikti savo postus. Pasiaukodami dėl šalies interesų, jie 
atsisakė karjeros ir pasitraukė iš politinio gyvenimo, daugelis visiems 
laikams. 

Konservatoriai turėjo daugumą - 120 mandatų daugiau negu visos 
kitos partijos kartu. Chamberlainas buvo jų išrinktas vadovas. Puikiai 
suprantu, jog daugeliui jų buvo nemalonu, kad Chamberlainą pakei- 
čiau aš, daugelį metų jį kritikavęs ir dažnai griežtai jam priekaištavęs. 
Be to, dauguma jų puikiai prisiminė, kad aš nuo seno dažnai nesutar- 
davau ir net konfliktuodavau su konservatorių partija, kad palikau ją 
gindamas laisvosios prekybos principus, o vėliau grįžau į jos gretas 
kaip finansų ministras. Paskui daugelį metų buvau pagrindinis kon- 
servatorių oponentas Indijos klausimu, kritikavau jų užsienio poli- 
tiką ir per menkas pastangas pasirengti karui. Daugeliui garbingų 
konservatorių buvo labai sunku ir skaudu priimti mane kaip minis- 
trą pirmininką. Be to, ištikimybė išrinktam vadovui yra pagrindinis 
konservatorių bruožas. Jeigu jie kai kuriais klausimais neatliko savo 
pareigos valstybei, tai lėmė ne kas kita, o ši ištikimybė savo išrinktam 
vadovui. Bet dėl to visai nesirūpinau. Žinojau, kad visus sudrausmins 
kanonados griausmas. 

Iš pradžių pasiūliau Chamberlainui vadovauti Bendruomenių 
rūmams ir pirmininkauti Lordų rūmams; jis sutiko. Šis susitarimas 
nebuvo paviešintas. Atlee informavo mane, kad leiboristų partija ne- 
sutiks bendradarbiauti, jeigu Parlamentui vadovaus Chamberlainas. 
Bendruomenės rūmų vadovas turi būti priimtinas visiems koalicijos 
dalyviams. Informavau apie tai Chamberlainą ir, jam iš karto suti- 
kus, ėmiausi vadovauti Bendruomenių rūmams pats ir dariau tai iki 
1942 m. vasario. Visą tą laikotarpį Attlee buvo mano pavaduotojas ir 
atlikdavo kasdienį darbą. Jo ilga darbo opozicijoje patirtis buvo labai 

tuo metu buvo mano darbotvarkė. Britanijos vyriausybę tada sudarė 
šešiasdešimt ar septyniasdešimt Karūnos tarnautojų, kuriuos reikėjo 
sudėlioti kaip dėlionę, atsižvelgiant į trijų partijų reikalavimus. Turė- 
jau įvertinti ne tik pagrindinius valstybininkus, bet ir kurį laiką dau- 
gybę kitų gabių Žmonių, kuriuos buvo rengiamasi skirti į atsakingas 
pareigas. Formuodamas koalicinę vyriausybę, ministras pirmininkas 
turi atsižvelgti į partijų vadovų pageidavimus dėl to, kuris iš jų šali- 
ninkų turi užimti partijai skirtus postus. Jų pageidavimai buvo mano 
pagrindinis kriterijus. Jeigu koks nors vertas žmogus likdavo be pos- 
to — savo partijos vadovybės sprendimu ar net nepaisant jos pageida- 
vimų, - galėjau tik apgailestauti. Tačiau apskritai didelių sunkumų 
nekildavo. 

Clementas Attlee buvo patyręs pagalbininkas, turintis karo patirties 
ir puikiai išmanantis darbą Bendruomenių rūmuose. Skyrėsi tik mūsų 
požiūris į socializmą, bet nesutarimus greitai nuslopino karas, kuris 
pareikalavo visiško žmonių paklusnumo valstybei. Per visą mano 
valdymo laiką mudu sklandžiai ir veiksmingai bendradarbiavome. 


1940-1945 m. veikusi W. Churchillio nacionalinės koalicijos vyriausybė. 


Seras Winstonas sėdi ketvirtas iš dešinės. 


V Ani 4 

vertinga. Man tekdavo įsikišti tik sprendžiant svarbiausius klausi- 
mus. Tačiau jų iškildavo dažnai. Daugeliui konservatorių atrodė, 
kad jų vadovas paniekintas. Visi žavėjosi jo elgesiu. Jam pirmą kartą 
pasirodžius Bendruomenių rūmuose einant nauja pareigas (gegužės 
13 d.), visi jo partijos nariai - didžioji rūmų dauguma - pasitiko jį sto- 
vėdami ir karštai rodydami simpatiją bei pagarbą. O mane pirmomis 
savaitėmis daugiausia sveikindavo leiboristai. Tačiau Chamberlainas 
ištikimai ir tvirtai mane palaikė, ir aš jaučiausi užtikrintai. 

Kai kurie leiboristų partijos nariai ir daugelis gabių bei karštų žmo- 
nių, kurie nebuvo įtraukti į naująją vyriausybę, atkakliai ragino su- 
rengti valymą ir išvaryti „kaltininkus“ bei ministrus, atsakingus už 
Miuncheno sandėrį, ir galėjo būti kritikuojami už tai, kad nepakanka- 
mai parengė šalį karui. Tačiau dabar buvo ne laikas tremti gabius, pa- 
triotiškus Žmones, turinčius daug vadovavimo patirties. Jeigu būčiau 
klausęs šių kritiškų Žmonių, trečdaliui konservatorių ministrų būtų 
tekę atsistatydinti. Kadangi Chamberlainas vadovavo konservatorių 
partijai, buvo aišku, kad „valymas“ sugriaus nacionalinę vienybę. Be 
to, supratau, jog kalta ne viena pusė. Oficialiai atsakomybė gulė ant to 
meto vyriausybės pečių. Tačiau moralinė atsakomybė teko ne vien jai. 
Puikiai prisiminiau, ką kalbėjo ir kaip balsavo leiboristų ir net liberalų 
ministrai klaidingai vertindami įvykius. Jeigu kas ir turėjo teisę teisti 
praeitį, tai tik aš. Todėl priešinausi šioms pavojingoms tendencijoms. 
„Jeigu veiksime remdamiesi praeities vertinimais, - pasakiau po ke- 
leto savaičių, - prarasime ateitį.“ Šis argumentas ir baisaus pavojaus 
šešėlis nutildė eretikų medžiotojus. 


1134 
Man tos pirmosios dienos valdžioje buvo ypatingos. Gyvenau kova, 
į kurią sutelktos visos mintys ir kurios išvengti neįmanoma. Visą lai- 


ką reikėjo rūpintis vyriausybės formavimu, susitikinėti su politikais 
ir derinti partijų balansą. Tiksliai neprisimenu ir nesu užsirašęs, kokia 

Arthuras Greenwoodas buvo labai drąsus ir išmintingas patarėjas, 
geras ir paslaugus draugas. 

Serui Archibaldui Sinclairui, oficialiam liberalų partijos vadovui, 
pasirodė žeminama sutikti eiti aviacijos ministro pareigas, nes jo ša- 
lininkai manė, kad jam turi būti skirta vieta Karo kabinete. Tačiau tai 
prieštaravo mažo Karo kabineto principui. Todėl pasiūliau jam da- 
lyvauti Karo kabineto posėdžiuose, kai bus sprendžiami kokie nors 
svarbūs politiniai ar partijų sąjungos klausimai. Jis buvo mano drau- 
gas ir pavaduotojas, kai 1916 m. vadovavau 6-ajam škotų batalionui 
Plogsterte („Kamščio gatvėje“), ir troško pasinaudoti mano siūlymu 
dalyvauti priimant svarbiausius sprendimus, todėl mudu iš karto su- 
sitarėme. Ernestas Bevinas, su kuriuo susipažinau karo pradžioje, tu- 
rėjo iš pradžių pasikonsultuoti su Transporto ir visuotine darbininkų 
profesine sąjunga, kurios sekretoriumi buvo, prieš sutikdamas eiti la- 
bai svarbias darbo ministro pareigas. Ši profesinė sąjunga, didžiausia 
Britanijoje, vienbalsiai pritarė jo paskyrimui ir tvirtai rėmė penkerius 
metus, kol pasiekėme pergalę. 

Daugiausia sunkumų kilo su lordu Beaverbrooku. Maniau, kad jis 
gali būti labai naudingas. Remdamasis ankstesniojo karo patirtimi, 
nusprendžiau tiekimo ir orlaivių projektavimo funkcijas perkelti iš 
Aviacijos ministerijos Orlaivių gamybos ministerijai ir norėjau, kad 
jis vadovautų jai. Iš pradžių Beaverbrookas nenorėjo imtis šių parei- 
gų, o Aviacijos ministerija, savaime suprantama, nenorėjo, kad iš jos 
būtų atimtas Tiekimo departamentas. Tokiam paskyrimui priešinosi 
ir kiti pareigūnai. Tačiau buvau tvirtai įsitikinęs, kad mūsų išlikimas 
priklauso nuo naujų orlaivių tiekimo. Man reikėjo jo energijos ir at- 
kaklumo, ir aš laikiausi savo pozicijos. 

Karo kabinetas turėjo būti mažas - taip manė dauguma Parlamento 
narių ir spaudos atstovų. Todėl iš pradžių jį sudarė tik penki nariai, 
iš kurių tik vienas — užsienio reikalų ministras - turėjo jam pavaldžią 
ministeriją. Savaime suprantama, Karo kabineto nariai buvo įtakin- 
giausi to meto partijų politikai. Norint veiksmingai spręsti reikalus, 

reikėjo, kad Karo kabineto posėdžiuose paprastai dalyvautų finansų 
ministras ir liberalų partijos vadovas, o po kurio laiko „nuolatinių lan- 
kytojų“ skaičius išaugo dar labiau. Tačiau visa atsakomybė teko Karo 
kabineto ministrams. Jie buvo vieninteliai, kuriems galėjo būti pa- 
grįstai nukapotos galvos ant Tauerio kalvos, jeigu nelaimėtume. Kiti 
ministrai galėjo būti apkaltinti už savo ministerijų darbo trūkumus, 
bet ne už valstybės politiką. Niekas, išskyrus Karo kabinetą, negalėjo 
pasakyti: „Aš negaliu prisiimti atsakomybės už tą ar aną.“ Politinių 
sprendimų našta gulė ant aukščiausių vadovų pečių. Tai apsaugojo 
daugelį žmonių nuo galybės mus netrukus užgriuvusių rūpesčių. 


12; 


Per ilgą politinę karjerą ėjau daug svarbių pareigų, bet pripažįstu, 
kad tas postas, kuris atiteko dabar, man patiko labiausiai. Siekti val- 
džios, norint viešpatauti žmonėms, arba iškelti save yra tikrai žema. 
Tačiau siekti valdžios nacionalinės krizės sąlygomis, kai esi įsitikinęs, 
kad žinai, ką reikia daryti, yra pagirtina. Jokiose veiklos srityse nega- 
lima lyginti pirmojo asmens padėties su antrojo, trečiojo ar ketvirtojo 
asmens padėtimi. Pavaldinių pareigos ir problemos yra visiškai kito- 
kios nei vadovo ir daugeliu požiūrių sunkesnės. Visada blogai, jeigu 
antrasis ar trečiasis asmuo turi sudaryti svarbų planą ar formuoti po- 
litiką. Jis turi atsižvelgti ne tik į šios politikos privalumus, bet ir į virši- 
ninko požiūrį; apgalvoti ne tik tai, ką patarti, bet ir ką jo padėtyje dera 
patarti; ne tik sugalvoti, ką daryti, bet ir kaip gauti pritarimą savo 
sumanymui ir jį įgyvendinti. Negana to, antrasis ar trečiasis asmuo 
turi atsižvelgti į ketvirtąjį, penktąjį, šeštąjį ar net dvidešimtąjį. Kiek- 
vienas žmogus turi ambicijų, kurias lemia ne tiek savanaudiškumas, 
kiek šlovės troškimas. Visada yra keletas požiūrių, kurie gali būti tei- 
singi ir daugelis kurių atrodo teisingi. 1915 m. nesėkminga kampanija 
Dardanelų sąsiauryje vos nesužlugdė mano karjeros, o puikus suma- 
nymas buvo atmestas - taip atsitiko todėl, kad mėginau įgyvendinti 

stambią ir lemiamą karinę 
operaciją būdamas pavaldi- 
niu. Supratau, kad imtis to- 
kios rizikos yra neprotinga. 

Kai pats esi vadovas, vis- 
kas daug paprasčiau. Pri- 
pažintas vadovas turi būti 
tikras dėl to, ką geriausia 
daryti, ar bent jau apsi- 
spręsti dėl to, kas geriausia. 
Jam būtina visiška pavaldi- 
nių ištikimybė. Jei pirmasis 
asmuo suklumpa, jį reikia 
palaikyti. Jei jis padaro 
klaidų, reikia padėti jas iš- 


taisyti. Jei miega, negalima 
trikdyti jo be reikalo. Jei jis 
nieko vertas, reikia nukirs- 


Naujasis premjeras sveikina karalių Jurgį VI. 


dinti. Tačiau ši priemonė 
yra kraštutinė, tikrai nedera jos griebtis praėjus vos kelioms dienoms 
po jo paskyrimo. 

Pagrindiniai vadovavimo karui sistemos pokyčiai buvo veikiau es- 
miniai negu formalūs. „Konstitucija, - sakė Napoleonas, - turi būti 
trumpa ir miglota.“ Egzistavusios institucijos nepasikeitė. Nebuvo 
pakeistas nė vienas oficialus vadovas. Karo kabineto ir Štabo komite- 
to viršininkai iš pradžių kaip ir anksčiau rinkdavosi į savo kasdienius 
susirinkimus. Prisiimdamas, karaliui pritarus, gynybos ministro įga- 
liojimus, nepadariau jokių teisinių ar konstitucinių pakeitimų. Ven- 
giau tiksliai apibrėžti savo teises ir pareigas. Neprašiau karaliaus ar 
Parlamento jokių specialių galių. Tačiau visi suprato ir sutiko, kad 
aš turiu prisiimti bendrą vadovavimą karo veiksmams, jeigu mano 

sprendimams pritars Karo kabinetas ir Bendruomenių rūmai. Pagrin- 
dinis pasikeitimas buvo tas, kad štabo viršininkų komiteto veiklai 
ėmė vadovauti gynybos ministras, turintis dar neapibrėžtus įgalioji- 
mus. Tačiau kaip premjeras turėjau ir visus vyriausybės vadovo įga- 
liojimus, taip pat skirti bei atleisti visus valstybės pareigūnus ir tar- 
nautojus. Taip Štabo viršininkų komitetas pagaliau ėmė, kaip ir dera, 
kasdien tiesiogiai bendrauti su vyriausybės vadovu ir kartu su juo 
visiškai kontroliavo karo veiksmus bei ginkluotąsias pajėgas. 

Pirmojo Admiraliteto lordo ir karo ministro bei aviacijos ministro 
funkcijos smarkiai susiaurėjo, tačiau tik neformaliai. Jie nebuvo Karo 
kabineto nariai ir nedalyvavo Štabo viršininkų komiteto posėdžiuo- 
se. Ir toliau vadovaudami savo ministerijų veiklai, greitai ir beveik 
nepastebimai liovėsi rengti strateginius planus ir vadovauti karinėms 
operacijoms. Tai darė Štabo viršininkų komitetas, tiesiogiai vadovau- 
jamas gynybos ministro ir premjero - taigi pagal Karo kabineto nuro- 
dymus. Trys karo tarnybų ministrai, labai gabūs ir patikimi draugai, 
kuriuos pasirinkau šioms pareigoms, nepaisė jokių ceremonijų. Jie 
organizavo ir administravo vis augančias karines pajėgas, kaip įma- 
nydami padėjo man - praktiškai, anglišku stiliumi. Būdami gynybos 
komiteto nariai ir nuolat bendraudami su manimi, jie turėjo visą in- 
formaciją. Šiems ministrams pavaldūs štabo viršininkai aptardavo 
su jais visus klausimus ir elgėsi su jais labai pagarbiai. Tačiau karo 
veiksmams buvo vadovaujama integraliai, ir jie elgėsi kaip ištikimi 
pavaldiniai. Jų galios niekada nebuvo sumažintos ar apribotos, ir 
kiekvienas jų visada galėjo pasakyti, ką galvoja. Tačiau netrukus ka- 
rui faktiškai ėmė vadovauti keli žmonės, ir tai, kas anksčiau atrodė 
labai sudėtinga, tapo lengviau - tik ne Hitleriui, savaime suprantama. 
Nepaisant audringų įvykių ir daugelio nelaimių, kurios mus ištiko, 
valdymo „mechanizmas“ veikė beveik automatiškai, ir kiekvienas 
geras sumanymas galėjo būti greitai įgyvendintas praktiškai. 

Nors kitoje Lamanšo pusėje jau vyko baisus mūšis, ir skaitytojas, 
žinoma, nekantrauja ten persikelti, vis dėlto manau, kad bus naudin- 
ga apibūdinti vadovavimo karo veiksmams sistemą ir mechanizmus, 
sistemą, kurią sukūriau ir naudojau nuo pat pirmųjų atėjimo į valdžią 
dienų. Esu tvirtai įsitikinęs, kad visus oficialius nurodymus reikia pa- 
teikti raštiškai. Be abejo, žvelgiant retrospektyviai, daugelis sprendi- 
mų, kurie buvo priimami reaguojant į naujausius įvykių posūkius, 
dabar gali pasirodyti neteisingi arba nepagrįsti. Aš pasirengęs su tuo 
sutikti. Visada geriau išsakyti savo nuomonę ir pageidavimus įsaki- 
nėti (tik, žinoma, ne kariškiams, nes jie turi paklusti hierarchijai ir 
laikytis drausmės). Tačiau oficialaus vyriausybės vadovo ir gynybos 
ministro raštiški nurodymai buvo tokie svarbūs, kad net ir nesufor- 
muluoti kaip įsakymai dažnai buvo vykdomi. 

Nenorėdamas, kad mano vardu būtų remiamasi man nežinant, per 
liepos krizę išleidau tokį memorandumą: 


Norėčiau tiesiai pasakyti, kad visus savo nurodymus aš pateiksiu raš- 
tu arba nedelsdamas patvirtinsiu raštu, ir neprisiimsiu jokios atsako- 
mybės už veiksmus, susijusius su šalies gynyba, kurių tariamai buvo 
imtasi vykdant mano nurodymus, jeigu jie nėra išdėstyti raštu. 


Pabudęs apie 8 val., gulėdamas lovoje, perskaitydavau visas tele- 
gramas ir diktuodavau įsakymus bei nurodymus ministerijoms ir 
Štabo viršininkų komitetui. Atspausdinti jie nedelsiant būdavo per- 
duodami generolui Ismay'ui, Karo kabineto sekretoriaus pavaduo- 
tojui ir mano atstovui Štabo viršininkų komitete. Jis ateidavo pas 
mane kasdien anksti ryte, todėl paprastai atnešdavo Štabo viršinin- 
kų komitetui, kuris rinkdavosi į posėdžius pusę vienuoliktos, daug 
raštiškų nurodymų. Jie kruopščiai nagrinėdavo mano sumanymus ir 
analizuodavo bendrą padėtį. Taigi nuo 15 iki 17 valandos, jeigu tarp 

mūsų nekildavo kokių nors 
nesutarimų, kuriems  iš- 
spręsti reikėtų papildomų 
konsultacijų, būdavo paren- 
giami įsakymai ir telegra- 
mos, kurias išsiųsdavau aš 
arba štabo viršininkai; tie 
įsakymai paprastai apimda- 
vo nurodymus visais aktua- 
liais klausimais. 

Vykstant totaliniam karui, 
neįmanoma visiškai tiksliai 
atskirti karinių ir nekarinių 
klausimų. Tai, kad dėl to ne- 
kildavo trinties tarp kariškių 
ir Karo kabineto, visų pirma 


Generolas H. Ismay - premjero W. Churchillio 


atstovas Štabo viršininkų komitete ir Karo yra asmeninis Karo kabineto 
kabineto sekretoriaus pavaduotojas. sekretoriaus sero Edwardo 
Bridgeso nuopelnas. Sis bu- 
vusio karaliaus rūmų poeto 
sūnus buvo nepaprastai kompetentingas ir darbštus žmogus, pasižy- 
mintis nenuilstama energija, gabumais ir asmeniniu žavesiu; pavydas 
ir savanaudiškumas jo prigimčiai visiškai svetimi. Jis rūpinosi tik tuo, 
kad visi Karo kabineto sekretoriato darbuotojai kuo geriau tarnautų 
premjerui ir Karo kabinetui, negalvodavo apie savo naudą. 
Svarbesniais klausimais arba tais atvejais, kai kildavo nesutari- 
mų, sušaukdavau Karo kabineto Gynybos komiteto pasitarimą, kurį 
iš pradžių sudarė Chamberlainas, Attlee ir trys ginkluotųjų pajėgų 
ministrai; šiuose pasitarimuose dalyvaudavo ir štabo viršininkai. Šie 
oficialūs pasitarimai po 1941 m. vykdavo rečiau“ Kai vadovavimo 


Ež 


1940 m. Gynybos komitetas susirinko 40 kartų, 1941 m. - 76 kartus, 1942 m. - 20 kartų, 1943 m. - 
14 kartų, 1944 m. - 10 kartų. 

mechanizmas ėmė veikti sklandžiau, padariau išvadą, kad kasdien 
rengti Karo kabineto pasitarimų, dalyvaujant štabo viršininkams, 
nebereikia. Todėl netrukus ėmiau rengti pasitarimus, kuriuos mes 
vadinome „pirmadienio ministrų paradu“. Kiekvieną pirmadienį 
vykdavo išplėstiniai pasitarimai, kuriuose dalyvaudavo visas Karo 
kabinetas, ginkluotųjų pajėgų ministrai, vidaus saugumo ministras, 
finansų ministras, Indijos ir dominijų reikalų ministrai, informacijos 
ministras, štabo viršininkai ir oficialus Užsienio reikalų ministerijos 
vadovas. Per šiuos pasitarimus štabo viršininkai pranešdavo viską, 
kas nutiko per praėjusią savaitę. Paskui užsienio reikalų ministras 
pranešdavo apie visus svarbius tarptautinių santykių įvykius. Ki- 
tomis savaitės dienomis Karo kabinetas posėdžiaudavo atskirai ir 
spręsdavo visus svarbius klausimus. Jeigu buvo svarstomi klausimai, 
tiesiogiai susiję su kuria nors ministerija, į posėdžius buvo kviečiami 
joms vadovaujantys ministrai. Karo kabineto nariai gaudavo visus 
dokumentus, susijusius su karu, ir susipažindavo su visomis mano 
siunčiamomis svarbiomis telegramomis. Augant tarpusavio pasitikė- 
jimui, Karo kabineto nariai ėmė mažiau kištis į operatyvinius reika- 
lus, nors stebėjo juos labai atidžiai ir viską apie juos Žinojo. Jie be- 
veik visiškai išvadavo mane nuo būtinybės rūpintis šalies vidaus ir 
partijos reikalais, leido sutelkti dėmesį į pagrindinį dalyką. Iš anksto 
aptardavau su Karo kabineto nariais visas numatytas svarbias opera- 
cijas, bet nors jie atidžiai nagrinėdavo su jomis susijusius klausimus, 
dažnai prašydavo manęs neinformuoti jų apie datas ir detales ir kele- 
tą kartų sustabdė mane, kai ketinau tai padaryti. 

Niekada neturėjau ketinimų įkurti Gynybos ministerijos aparatą. 
Tam būtų reikėję priimti atitinkamą teisės aktą ir oficialiai įteisinti 
visas mano minėtas subtilias procedūras, kurių dauguma buvo su- 
kurtos remiantis gera valia. Tokiems formalumams nebuvo laiko. 
Vis dėlto Karo kabinete buvo ir aktyviai veikė jo sekretoriato kari- 
nis skyrius (prieš karą jis vadintas Imperijos gynybos komiteto se- 
kretoriatu), tiesiogiai pavaldus ministrui pirmininkui. Jam vadovavo 

pulkininkas Jakobas, o darbuotojų komandą sudarė specialiai atrinkti 
jauni karininkai, atstovaujantys visoms trims ginkluotųjų pajėgų rū- 
šims. Sis sekretoriatas tapo gynybos ministro įstaigos štabu. Esu jiems 
nepaprastai skolingas. Per visą karą generolo Ismay'aus, pulkininko 
Holliso ir pulkininko Jakobo įtaka bei reputacija augo, ir nė vienas jų 
nebuvo pašalintas iš pareigų. Pokyčiai tokių subtilių ir slaptų reikalų 
srityje trukdo juos sklandžiai tvarkyti. 

Po kelių pokyčių veiklos pradžioje Štabo viršininkų komiteto su- 
dėtis irgi beveik nesikeitė. 1940 m. rugsėjį pasibaigus tarnybos lai- 
kui karinių oro pajėgų štabo viršininko pareigose, aviacijos maršalas 
Newallis buvo paskirtas generaliniu Naujosios Zelandijos guberna- 
toriumi, O į jo vietą paskirtas aviacijos maršalas Portalas, kuris buvo 
pripažintas karinių oro pajėgų ekspertas. Portalas liko su manimi per 
visą karą. Seras Johnas Dillas, kuris 1940 m. gegužę pakeitė generolą 
Ironside'ą, ėjo viršininko Imperijos generalinio štabo pareigas tol, kol 
1941 m. gruodį išvyko su manimi į Vašingtoną. Tada paskyriau jį savo 
asmeniniu kariniu atstovu prezidento Roosevelto administracijoje ir 
mūsų karinės misijos vadovu. Geri jo santykiai su generolu Marshal- 
lu, Jungtinių Valstijų armijos generalinio štabo viršininku, labai pa- 
dėjo mums siekti savo tikslų, o kai apytiksliai po dvejų metų Dillas 
mirė, jam suteikta išskirtinė garbė: buvo palaidotas Arlingtono na- 
cionalinėse kapinėse, šioje Amerikos Valhaloje, kuri iki to laiko buvo 
skirta tik amerikiečių kariams. Imperijos generalinio štabo viršininko 
poste jį pakeitė seras Allanas Brooke'as; jis liko su manim iki galo. 

Nuo 1941 m. beveik ketverius metus, iš kurių pirmieji buvo kupini 
nelaimių ir nusivylimų, šioje mažoje grupėje - Štabo viršininkų komi- 
tete ir Gynybos štabe - įvyko tik vienas pokytis - dėl admirolo Poun- 
do mirties. Tai galima laikyti savotišku rekordu britų karybos istorijo- 
je. Prezidentas Rooseveltas savo administracijoje irgi laikėsi panašios 
tęstinumo politikos. JAV štabo viršininkai - generolas Marshallas, 
admirolas Kingas ir generolas Arnoldas, prie kurių vėliau prisidėjo 

admirolas Leahy - kartu ėmė veikti, kai Amerika įstojo į karą ir per 
visą karą liko savo postuose. Kadangi britai ir amerikiečiai netrukus 
suformavo bendrą štabo viršininkų komitetą, mums visiems tai buvo 
labai svarbu. Sąjungininkių politika buvo darni kaip niekad. 

Negaliu sakyti, kad tarp manęs ir štabo viršininkų niekada nekilda- 
vo nesutarimų, bet sutarėme, kad turime diskutuoti ir įtikinėti vienas 
kitą, užuot stengęsi užgniaužti kitokią nuomonę. Žinoma, naudinga 
buvo tai, kad kalbėjomės ta pačia technine kalba, turėjome daug žinių 
apie karybą ir karo patirties. Toje besikeičiančioje situacijoje veikėme 
išvien, o Karo kabinetas teikė mums laisvę ir tvirtai rėmė. Kitaip nei 
per ankstesnį karą, nebuvo skirties tarp politikų ir kariškių, tarp „sur- 
dutų“ ir „alavinių šalmų“, kuri trukdo susitarti. Mes labai suartėjome 
ir užmezgėme draugystę, kurią, manau, visi labai vertinome. 

Bet kokios vyriausybės veiksmingumas per karą labai priklauso 
nuo to, kaip griežtai, sąžiningai ir punktualiai vykdomi aukščiausio 
vadovo sprendimai. Tuo kritiniu laikotarpiu Britanijoje mums pavy- 
ko užtikrinti vyriausybės veiksmingumą dėl išskirtinio atsidavimo, 
supratimo ir tvirto ryžto, kurį parodė Karo kabinetas, siekdamas 
pagrindinio tikslo, kuriam įgyvendinti visi pasišventėme. Laivai, 

Prasidėjus karui prieš hitlerinę Vokietiją, britų ginklų pramonė dirbo vis didesniu pajėgumu. 


kariuomenė, lėktuvai ir gamyklų mašinų varikliai — viskas veikė lai- 
kantis duotų nurodymų. Toks vadovavimo metodas buvo priimtas 
todėl, kad visi supratome, kaip arti atsidūrėme prie mirties ir visiško 
žlugimo slenksčio. Mirtinas pavojus grėsė ne tik pavieniams žmo- 
nėms - visi mes mirtingi, bet ir daug svarbesniems dalykams - Brita- 
nijos egzistavimui, jos misijai ir šlovei. 

Pasakojimas apie nacionalinės koalicijos vyriausybės darbo meto- 
dus būtų neišsamus, jeigu nepaminėčiau asmeninių laiškų, kuriuos 
siunčiau Jungtinių Amerikos Valstijų prezidentui ir kitų užsienio 
valstybių vadovams bei dominijų vyriausybėms. Suderinęs su Kabi- 
netu konkrečius politinius sprendimus, imdavausi įgyvendinti juos 
rašydamas asmeninius ir neoficialius laiškus draugams bei pažįsta- 
miems. Mintis visada geriausia dėstyti savais žodžiais. Tik keliais 
atvejais perskaičiau tekstus Kabinetui prieš juos išsiųsdamas. Žino- 
damas Kabineto narių nuomonę, naudojausi laisve, labai reikalinga 
darbui. Žinoma, dirbau ranka rankon su užsienio reikalų ministru ir 

jo ministerija, nuomonių skirtumus sprendėme kartu. Su savo išsiųs- 
tų telegramų tekstais (kai kada jau išsiuntęs jas) supažindindavau pa- 
grindinius Karo kabineto narius ir dominijų ministrą, jeigu jos buvo 
susijusios su jo veikla. Prieš jas siųsdamas, aš, savaime suprantama, 
patikrindavau jose panaudotus argumentus ir išdėstytus faktus su 
atskirų ministerijų duomenimis ir per Ismay'ų supažindindavau šta- 
bo viršininkus su beveik visais savo siunčiamais laiškais, susijusiais 
su karo reikalais. Mano asmeniniai laiškai jokiu būdu neprieštaravo 
oficialiems pranešimams arba ambasadorių veiklai. Tačiau iš tiesų jie 
leido man susitarti daugeliu svarbių reikalų ir atliko ne mažesnį - O 
kartais net svarbesnį - vaidmenį nei oficialus susirašinėjimas. 

Labai siauras ratas Žmonių, turinčių visišką laisvę reikšti savo nuo- 
monę, buvo patenkinti tais mano laiškais ir vis labiau manimi pa- 
sitikėjo. Nuomonių skirtumai su Amerikos valdžios institucijomis, 
neišsprendžiami žemesniame lygmenyje, dažnai buvo išsprendžiami 
per kelias valandas tiesiogiai tariantis su aukščiausia vadovybe. Tie- 
są sakant, laikui bėgant šių kontaktų aukščiausiu lygiu efektyvumas 
tapo toks akivaizdus, jog turėjau saugotis, kad jis netaptų kasdienių 
ministerijų reikalų sprendimo būdu. Buvau priverstas nuolat atmesti 
kolegų prašymus tiesiogiai kreiptis į prezidentą nereikšmingais klau- 
simais, nes jeigu būčiau ėmęs naudoti mūsų asmeninį susirašinėjimą 
juos spręsdamas, netrukus jis būtų netekęs savo privataus pobūdžio, 
taigi ir vertės. 

Mano santykiai su prezidentu pamažu tapo tokie artimi, kad pa- 
grindiniai klausimai tarp mūsų dviejų šalių buvo faktiškai spren- 
džiami per šį asmeninį mudviejų susirašinėjimą. Taip mudu pasie- 
kėme visišką tarpusavio supratimą. Rooseveltas, būdamas valstybės 
ir vyriausybės vadovas, galėjo spręsti visų sričių reikalus, o aš, re- 
miamas Karo kabineto, atstovavau Jungtinei Karalystei turėdamas 
beveik tokią pačią veiksmų laisvę. Taip mes puikiai derinome savo 
veiksmus taupydami laiką ir susiaurindami informuotų asmenų ratą. 

Aš siunčiau savo telegramas per specialius kodavimo aparatus JAV 
ambasadai Londone, kuri turėjo tiesioginį ryšį su prezidentu Bal- 
tuosiuose rūmuose. Greitai gauti atsakymus ir spręsti problemas 
padėjo dienovidinio laiko skirtumas. Kiekviena telegrama, kurią pa- 
rengdavau vakare, naktį ar net iki 2 val. ryto, pasiekdavo prezidentą 
prieš jam einant miegoti, ir labai dažnai pabudęs rytą jau gaudavau 
jo atsakymą. Iš viso išsiunčiau jam 950 telegramų ir gavau apie 800 
atsakymų. Supratau, kad turiu reikalą su didžiu Žmogumi; jis buvo 
artimas mano draugas ir tvirtai kovojo už aukščiausius tikslus, ku- 
riems mes tarnavome. 


LA i 


Gegužės 13-ąją, pirmadienį, kreipiausi į specialiai sušauktus Ben- 
druomenių rūmus ir prašiau balsuoti dėl pasitikėjimo naująja vy- 
riausybe. Pranešęs apie įvairių institucijų formavimą, pasakiau: 
„Negaliu pažadėti nieko, tik kraują, sunkų triūsą, ašaras ir prakai- 
tą.“ Per mūsų ilgą istoriją nė vienas premjeras negalėjo pateikti Par- 
lamentui ir tautai tokios trumpos ir populiarios programos. Apiben- 
drindamas tariau: 


Klausiate, kokia mūsų politika? Atsakau: kovoti jūrose, sausumoje 
ir ore, visomis išgalėmis ir jėgomis, kurias mums davė Dievas; kovo- 
ti su siaubinga tironija, už kurią baisesnės nerasime net tamsiau- 
siuose ir liūdniausiuose žmonijos nusikaltimų istorijos puslapiuose. 
Tokia yra mūsų politika. Klausiate, koks mūsų tikslas? Galiu atsa- 
kyti vienu žodžiu: pergalė - pergalė bet kokia kaina, pergalė, nepai- 
sant jokio siaubo, pergalė, kad ir koks ilgas ir sunkus bus kelias jos 
link, nes be pergalės nebus ir gyvenimo. Privalome suprasti: jeigu 
neišgyvens Britanijos Imperija, žus viskas, dėl ko ji egzistavo, žus 
viskas, ką daugelį šimtmečių gynė žmonija, ko ji siekė ir sieks. 

W. Churchillis netrukus po savo garsiosios 1940 m. gegužės 13 d. kalbos, kurioje britus įspėjo 
apie jų laukiantį kraują, sunkų triūsą ir ašaras. Tačiau tuo pat metu, pakėlęs ranką, demons- 


truoja savo įžymųjį pergalės gestą - V raidę (Victory - pergalė). 

Tačiau aš imuosi savo pareigų kupinas energijos ir vilties. Tikiu, kad 
žmonės neleis pražūti savo tikslui. Dabar jaučiuosi turįs teisę reikalau- 
ti pagalbos iš visų ir sakau: „Eikime pirmyn drauge, suvieniję jėgas.“ 


Bendruomenių rūmai į šiuos paprastus žodžius atsakė vieningai 
išreikšdami pasitikėjimą vyriausybe ir buvo paleisti iki gegužės 21 d. 

Taip pradėjome vykdyti bendrą užduotį. Dar niekada anksčiau Bri- 
tanijos premjero taip ištikimai ir nuoširdžiai nerėmė jo kolegos vy- 
riausybėje, kaip manęs penkerius metus Žmonės, priklausantys skir- 
tingoms šalies partijoms. Parlamentas, išsaugodamas nevaržomos 
kritikos teisę, nuolat tvirtai rėmė viską, ką siūlė vyriausybė, o tauta 
buvo vieninga ir ryžtinga kaip niekad anksčiau. Gerai, kad taip buvo, 
nes artėjo įvykiai, daug baisesni nei kas nors galėjo įsivaizduoti. 

2 Bkyrius. Mūšis dėl Prancūzijos 


2 skyrius 


Mūšis dėl Prancūzijos 


1939 m. rugsėjį prasidėjus karui, Vokietijos pagrindinės sausumos 
ir oro pajėgos buvo sutelktos užkariauti Lenkiją. Palei visą Vakarų 
frontą - nuo Acheno iki Šveicarijos sienos - buvo dislokuotos 42 tan- 
kų neturinčios vokiečių divizijos. Po mobilizacijos Prancūzija galėjo 
priešais jas dislokuoti 70 divizijų. Dėl anksčiau minėtų priežasčių tuo 
metu buvo nutarta, kad pulti vokiečius neįmanoma. Tačiau 1940 m. 
gegužės 10 d. situacija buvo visiškai kitokia. Pasinaudojęs aštuonių 
mėnesių pertrauka ir pergale Lenkijoje, priešas apginklavo, parengė 
ir apmokė apie 155 divizijas, tarp jų 10 tankų (Panzer). Paktas su Sta- 
linu leido Hitleriui sumažinti Vokietijos pajėgas rytuose iki minimu- 
mo. Pasak Vokietijos generalinio štabo viršininko generolo Halderio, 
prie sienos su Rusija buvo „tik nedidelės priedangos pajėgos, vargiai 
pajėgios užtikrinti muitų surinkimą“. Nenumatydama, kas jos laukia 
ateityje, sovietų valdžia stebėjo, kaip žlunga tas pats antrasis frontas 
Vakaruose, kurį ji netrukus ėmė labai karštai reikalauti sukurti ir ku- 
rio jai teko taip ilgai ir skausmingai laukti. Todėl Hitleris galėjo pulti 
Prancūziją 136 divizijomis ir panaudoti visą grandiozinę jėgą, kurią 

Prancūzijoje dislokuotų britų ekspedicinių pajėgų žygis. Šios pajėgos buvo išdėstytos palei 
Belgijos-Prancūzijos sieną. 1940 m. 


teikė dešimt tankų divizijų, susidedančių iš beveik trijų tūkstančių 
tankų, tarp kurių buvo mažiausiai tūkstantis sunkiųjų. 

Atremti šiai kariuomenei (tuo metu mes, savaime suprantama, 
nežinojome, kiek tiksliai karių ją sudaro ir kur tiksliai ji dislokuota) 
prancūzai iš viso turėjo 103 divizijas, įskaitant britų pajėgas. Į karo 
veiksmus įsitraukus Belgijos ir Olandijos pajėgoms, prie šio skaičiaus 
būtų prisidėjusios 22 belgų ir 10 olandų divizijų. Kadangi abi šios 
šalys iš karto buvo užpultos, gegužės 10 d. nominaliai sąjungininkai 
iš viso turėjo 135 visų rūšių divizijas, arba, kaip dabar žinome, beveik 
tiek pat kiek ir priešas. Jei šios pajėgos būtų buvusios tinkamai orga- 
nizuotos ir aprūpintos, gerai apmokytos ir vadovaujamos, jos, kaip 
rodo ankstesnio karo patirtis, būtų galėjusios be vargo sustabdyti 
priešo puolimą. 

Tačiau vokiečiai turėjo visišką laisvę pasirinkti smūgio laiką, kryptį 
ir stiprumą. Daugiau nei pusė prancūzų kariuomenės buvo dislokuo- 
ta Prancūzijos pietinėje ir rytinėje dalyje, todėl 51 prancūzų ir anglų 
divizijai, priklausančiai generolo Billotte armijos 1-ajai grupei, remia- 
mai belgų ir olandų pastiprinimo, tarp Lonvi ir jūros teko atlaikyti 
daugiau nei 70 priešų divizijų, vadovaujamų Bocko ir Rundstedto, 
puolimą. Beveik nepažeidžiami patrankų sviedinių tankai ir pikiruo- 
jamieji bombonešiai, kurie taip veiksmingai buvo panaudoti Lenki- 
joje, nors ir mažesniu mastu, vėl sudarė pagrindinių puolimo pajėgų 
smaigalį, o į Sedaną ir Montermė per Ardėnus buvo nusiųsta Kleis- 
to vadovaujama penkių tankų divizijų ir trijų motorizuotų divizijų 
grupė. 

Siekdami atsilaikyti prieš tokius modernius karybos metodus tai- 
kantį priešą, prancūzai sutelkė apie 2300 tankų, daugiausia lengvųjų. 
Prancūzai turėjo modernių ir galingų šarvuočių, tačiau daugiau nei 
pusė jų buvo išbarstyti lengvųjų tankų batalionuose, kurie rėmė pės- 
tininkus. Šešios prancūzų šarvuotosios divizijos“, kurios vienintelės 
pajėgios atremti įnirtingą vokiečių tankų divizijų puolimą, buvo iš- 
sklaidytos po visą frontą ir negalėjo būti surinktos bendriems veiks- 
mams. Anglija - tankų gimtinė - ką tik baigė formuoti ir mokyti savo 
pirmąją šarvuočių diviziją (kurią sudarė 328 tankai), ir ji vis dar buvo 
Anglijoje. 

Vokiečiai turėjo kur kas daugiau ir gerokai pranašesnių naikintuvų 
negu prancūzai ir dabar sutelkė juos Vakaruose. Didžiosios Britanijos 
karines oro pajėgas Prancūzijoje sudarė dešimt naikintuvų Hurricane 
eskadrilių ir devyniolika kitų tipų naikintuvų eskadrilių. Nei britų, 
nei prancūzų oro pajėgos neturėjo pikiruojamųjų bombonešių, ku- 
riuos tuo metu kaip ir Lenkijoje labai sėkmingai naudojo vokiečiai 
ir kurie padėjo jiems demoralizuoti prancūzų pėstininkus bei ypač 
karius iš kolonijų. 


* Į šį skaičių įtrauktos vadinamosios lengvai motorizuotos divizijos, kurios turėjo tankų. 

12. 


Naktį iš gegužės 9 į 10 d. surengę intensyvius aviacijos antskry- 
džius prieš aerodromus, komunikacijas, štabus ir sandėlius, vokiečiai 
visomis pajėgomis ėmė veržtis į Prancūziją per Belgijos, Olandijos ir 

| Liuksemburgo sienas. Beveik visur jiems pavyko užklupti prancūzus 
| netikėtai. Iš tamsos staiga pasirodė gausūs gerai ginkluoti užpuoli- 
| kų daliniai, dažnai remiami lengvosios artilerijos, ir dar gerokai prieš 
| aušrą 240 km fronto apėmė liepsnos. Be jokio perspėjimo užpultos 
Olandija ir Belgija garsiai šaukėsi pagalbos. Olandai dėjo viltis į savo 
vandens užtvaras. Jie atidarė visus šliuzus, kurie dar nebuvo atitekę 
priešui, olandų pasieniečių daliniai šaudė į užpuolikus. 


Vermachto technika juda okupuotos Olandijos sostinės, Amsterdamo, gatvėmis. 
1940 M. gegužė. 

2 skyrius. Mūšis dėl Prancūzijos 


1937 m. tuometis Olandijos premjeras Colijnas, lankydamasis Bri- 
tanijoje, pasakojo man, koks veiksmingas ginklas yra Olandijos teri- 
torijos užtvindymas. Pasak jo, galėjo, sėdėdamas prie pusryčių stalo 
mano namuose Čartvelyje, telefonu įsakyti vienu mygtuko paspau- 
dimu užpuolikų kelyje pastatyti neįveikiamą vandens užtvarą. Bet 
paaiškėjo, kai tai buvo svaičiojimai. Šiuolaikiniame pasaulyje maža 
šalis negali atremti didvalstybės puolimo. Olandų vandens užtvaros 
vokiečių beveik niekur nesustabdė - jie įveikdavo jas tiesdami tiltus 
per kanalus arba užimdami šliuzų ir užtvankų valdymo punktus. Per 
vieną dieną jie įveikė visą Olandijos pasienio gynybos liniją. Tuo pa- 
čiu metu vokiečių aviacija ėmė bombarduoti bejėgę šalį. Roterdamas 
buvo paverstas rūkstančiais griuvėsiais. Hagai, Utrechtui ir Amster- 
damui grėsė toks pats likimas. Žlugo olandų viltys, kad vokiečių ka- 
riuomenės dešinysis flangas kaip per ankstesnį karą aplenks jų šalį. 

14 d. pasipylė blogos naujienos. Iš pradžių buvo neaišku, kas iš tik- 
rųjų vyksta. 19 val. perskaičiau Kabinetui Raynaud pranešimą, kuria- 
me buvo teigiama, kad vokiečiai prasiveržė prie Sedano, prancūzai 
nepajėgia atsispirti kombinuotiems tankų ir pikiruojamųjų bombo- 
nešių veiksmams ir prašo dar dešimt naikintuvų eskadrilių atkurti 
gynybos liniją. Kituose prancūzų pranešimuose, kuriuos gavo štabo 
viršininkai, pridurta, kad generolai Gamelinas ir Georgesas mano, 
jog situacija rimta, ir kad generolą Gameliną nustebino priešo puo- 
limo greitis. Beveik visose kovų vietose vokiečiai puolė veržliai ir 
įnirtingai. Visos anglų eskadrilės nepaliaujamai kovojo ir pirmiausia 
siekė sunaikinti vokiečių pontoninius tiltus Sedano apylinkėse. Drą- 
sūs ir pasiaukojantys britų lakūnai kelis tiltus sunaikino, kitus apga- 
dino. Kadangi skristi teko nedideliame aukštyje, priešo priešlėktuvi- 
nė artilerija padarė mūsų aviacijai didelių nuostolių. Kartą iš šešių 
lėktuvų tik vienas grįžo sėkmingai atlikęs užduotį. Tik per šią vieną 
dieną mes iš viso praradome 67 lėktuvus, o kadangi mūsų aviacija 

Vokiečių okupacinės administracijos atstovai apžiūri olandų pasidavusių dalinių 


amuniciją ir ginkluotę. 1940 M. gegužė. Haga. 

daugiausia kovojo su priešlėktuvine artilerija, buvo numušti tik 53 
priešo lėktuvai. Tą naktį Prancūzijoje iš 474 Britanijos karinių oro pa- 
jėgų lėktuvų liko tik 206 veikiantys. 

Detalią informaciją sužinojome ne iš karto, bet jau buvo aišku, kad, 
tęsdami kovą tokiu mastu, netrukus prarasime visas britų oro pajė- 
gas, nors mūsų lėktuvai ir pranašesni nei priešų. Mums kilo sudė- 
tingas klausimas: kiek lėktuvų dar galime atsiųsti iš Anglijos, kad 
neliktume beginkliai ir neprarastume jėgų tęsti karą? Prancūzai karš- 
tai maldavo pagalbos, ir mes patys, savaime suprantama, troškome 
jiems padėti, suprasdami, kad tai būtina. Kita vertus, buvo riba, kurią 
peržengę būtume paaukoję savo gyvybes. 

Tuo metu visi šie klausimai kelis kartus per dieną buvo aptaria- 
mi Karo kabineto posėdžiuose, kuriuose dalyvaudavo visi jo nariai. 
Aviacijos maršalas Dowdingas, metropolijos naikintuvų laivyno 
vadas, pasakė man, kad, turėdamas dvidešimt penkias eskadriles 
naikintuvų, jis apgins salą nuo Liuftvafės galybės, bet jeigu jų bus 
mažiau, to padaryti nebepajėgs. Jeigu būtume pralaimėję kovą ore, 
vokiečiai būtų sunaikinę ne tik mūsų oro uostus ir aviaciją, bet ir lėk- 
tuvų gamyklas, nuo kurių visiškai priklausė mūsų ateitis. Mes su ko- 
legomis buvome pasiryžę prisiimti riziką — kuri buvo labai didelė - ir 
pasilikdami sau tas būtinas dvidešimt penkias eskadriles naikintuvų, 
visas kitas skirti padėti prancūzams, bet nė viena daugiau, kad ir kas 
nutiktų. 

Maždaug pusę aštuntos ryto gegužės 15 d. mane pažadino Rey- 
naud skambutis. Telefonas buvo prie mano lovos. Reynaud kalbėjo 
angliškai ir buvo aiškiai prislėgtas. „Mes nugalėti.“ Kadangi atsakiau 
ne iš karto, jis pakartojo: „Mes nugalėti; pralaimėjome mūšį.“ Aš pa- 
sakiau: „Bet juk tai negalėjo nutikti taip greitai!“ Jis atsakė: „Vokiečiai 
pralaužė frontą prie Sedano, jie veržiasi su daugybe tankų ir šarvuo- 
čių“ - ar ką nors panašaus. Tada aš pasakiau: „Patirtis rodo, kad puo- 
limas po kurio laiko turi liautis. Prisimenu 1918 m. kovo 21-ąją. Po 
penkių ar šešių dienų vokiečiai turėjo sustoti papildyti atsargas, ir 

Trumpa vokiečių karių poilsio akimirka per Prancūzijos kampaniją. 


Matyti vidutiniai tankai Pz I// ir SS motociklininkų kolona. 


atsirado proga surengti kontrpuolimą. Man tai sakė pats maršalas Fo 
chas.“ Bet Prancūzijos premjeras vėl pakartojo žodžius, kuriais pra 
dėjo pokalbį ir kurie pasirodė esą visiškai sąžiningi: „Mes nugalėti 
mes pralaimėjome mūšį.“ Pasakiau, kad esu pasirengęs atvykti pas į 
pasikalbėti. | 

Prancūzų gynybos linijoje iš tiesų buvo pralaužta apie 80 km ploči. 
spraga; per ją plūdo didžiulis vokiečių tankų divizijų srautas, ir pran 
cūzų 9-oji armija buvo visiškai suniokota. 15 d. vakare buvo pranešta 
kad vokiečių šarvuočiai prasiveržė 97 km gilyn už pradinės front. 
linijos. Tą pačią dieną baigėsi kovos Olandijoje. Dėl to, kad 11 val 
Olandijos aukščiausioji vadovybė kapituliavo, pavyko evakuoti til 
labai nedidelę olandų kariuomenės dalį. 

Žinoma, tokios žinios sudarė bendrą pralaimėjimo įspūdį. Tačiai 
per ankstesnį karą tokia situacija buvo kilusi ne kartą, todėl pra 
laužta gynybos linija — net tokiame plačiame fronte - man neatrod 
didelė tragedija. Daugelį metų neturėdamas prieigos prie oficialio 


4() 


2 skyrius. Mūšis dėl Prancūzijos 


informacijos, nesuvokiau, kad, atsiradus greitiems sunkiesiems tan- 
kams, karyba smarkiai pasikeitė, lyginant su ankstesniojo karo laikais. 
Aš apie juos žinojau, bet vis tiek nesupratau, kokie jie veiksmingi. 
Tačiau net jei ir būčiau supratęs, vis tiek nebūčiau pajėgęs nieko pa- 
keisti. Paskambinau generolui Georgesui, kuris kalbėjo gana ramiai, 
ir pasakiau, kad spragą prie Sedano galima panaikinti. Generolas Ga- 
melinas savo telegramoje taip pat pranešė, kad nors padėtis tarp Na- 
miūro ir Sedano yra rimta, jis dėl to nepanikuoja. 11 val. informavau 
Kabinetą apie pokalbį su Reynaud ir pranešiau kitas naujienas. 
Gegužės 16 d. pasitvirtino informacija, kad priešas įsiveržė daugiau 
nei 97 km į mūsų pozicijas nuo sienos netoli Sedano. Nors net Karo 
ministerija nežinojo visų detalių ir buvo neįmanoma susidaryti aiš- 
kaus vaizdo apie tai, kas vyksta, niekas neabejojo, kad padėtis rimta. 
Nusprendžiau, kad tą popietę būtinai turiu vykti į Paryžių. 


Apie 15 val. sėdau į Flamingo - vieną iš trijų vyriausybės keleivinių 
lėktuvų. Su manimi vyko Imperijos generalinio štabo viršininko pa- 
vaduotojas generolas Dillas ir generolas Ismay'us. 

Flamingo buvo geras lėktuvas, labai patogus ir skrido 250 km per 
valandą greičiu. Kadangi jis buvo neginkluotas, mums skirta palyda, 
bet mes įskridome į lietaus debesį ir atvykome į Le Buržė vos per va- 
landą. Tik išlipę iš lėktuvo, supratome, kad situacija yra nepalygina- 
mai blogesnė, negu manėme. Mus sutikę karininkai Ismay'ui pranešė, 
kad ne vėliau kaip po keleto dienų vokiečiai pasieks Paryžių. Gavęs 
mūsų ambasadoje informaciją apie susidariusią situaciją, nuvažiavau 
į Užsienio reikalų ministeriją, kur atvykau 17.30 val. Buvau nuvestas į 
vieną iš prašmatnių kambarių. Ten buvo Reynaud, gynybos ministras 
Daladier ir generolas Gamelinas. Visi stovėjome. Prie stalo taip ir ne- 
susėdome. Visų susirinkusiųjų veiduose atsispindėjo gilus liūdesys. 
Priešais Gameliną ant studentiško stovo buvo pritvirtintas maždaug 

1,83 m“ žemėlapis, kuriame juodu rašalu pažymėtas sąjungininkų 
frontas. Prie Sedano buvo matyti nedidelis, bet grėsmingas įlinkimas. 

Vyriausiasis vadas trumpai paaiškino, kas nutiko. Į šiaurę ir į pietus 
nuo Sedano vokiečiai pralaužė fronte 80 ar 100 km spragą. Šią fron- 
to atkarpą ginantys prancūzų kariuomenės daliniai buvo sunaikinti 
ir išsklaidyti. Vokiečiai tankų daliniais neįtikėtinai greitai artėja prie 
Amjeno ir Araso, akivaizdžiai ketina pasiekti pakrantę Abvilyje arba 
netoli jo. Arba jie gali patraukti Paryžiaus link. Paskui tankų dalinius 
juda aštuonios ar dešimt vokiečių divizijų, visos motorizuotos, flan- 
guose puldamos dvi abipus jų esančias atskirtas prancūzų armijas. 
Generolas kalbėjo apie penkias minutes, ir niekas nepertraukė jo nė 
vienu žodžiu. Jam baigus kalbėti, ilgam įsiviešpatavo tyla. Tada aš 
paklausiau: „O kur strateginis rezervas?“ Ir, perėjęs prie prancūzų 
kalbos, kuria kalbu visais atžvilgiais labai vidutiniškai, pakartojau: 
Ou est la masse de manoeuvre? Generolas Gamelinas pasisuko į mane, 
pakraipė galvą ir, gūžtelėjęs pečiais, pasakė: Aucune.“ 

Vėl ilgam įsiviešpatavo tyla. Užsienio reikalų ministerijos sode nuo 
didelių laužų kilo dūmai, ir pro langą mačiau, kaip garbingi pareigū- 
nai karučiais veža prie jų archyvus. Taigi jau buvo rengiamasi Pary- 
žiaus evakuacijai. 

Praeities patirtis gali būti ne tik naudinga, bet ir žalinga, nes įvykiai 
niekada nesikartoja tiksliai. Kitaip gyventi būtų pernelyg paprasta. 
Galų gale praeityje mūsų frontas ne kartą buvo pralaužtas, bet mums 
visada pavykdavo susiimti ir ištaisyti padėtį. Bet dabar atsirado nau- 
jų veiksnių, su kuriais niekada nemaniau susidursiąs. Pirma, priešai 
nesulaikomai puolė šarvuočiais, nutraukdami mūsų komunikacijas 
ir užimdami vis naujas teritorijas, 0 antra - prancūzai neturėjo jokių 
strateginių rezervų. Aucune. Buvau priblokštas. Ką mes dabar turė- 
jome galvoti apie didžiąją prancūzų kariuomenę ir jos vyriausiuo- 
sius vadus? Man net į galvą neatėjo, kad vadai, turintys ginti 800 


*  Okur manevriniai daliniai? (pranc). 
** Nėra (pranc). 

kilometrų frontą, gali nepasirūpinti rezervinėmis pajėgomis. Kai ten- 
ka ginti tokį platų frontą, niekada nežinai, kas gali nutikti. Todėl būti- 
na turėti atsarginių divizijų, kurios, priešui pasiryžus smogti smarkų 
smūgį, surengtų greitą kontrpuolimą, kai pradinis priešo puolimo 
įkarštis išsikvėps. 

Kam tada buvo reikalinga Maginot linija? Ji turėjo dengti kariuo- 
menę ilgoje pasienio linijoje, leisti ne tik saugiai rengti vietines kontr- 
atakas iš įtvirtintų punktų, bet ir laikyti atsargoje dideles pajėgas; 
kaip tik tam ji ir turėjo tarnauti. Ir še tau — už jos nėra jokių rezervų. 
Prisipažinsiu, tuo metu patyriau vieną didžiausių netikėtumų savo 
gyvenime. Kodėl nieko apie tai nežinojau anksčiau, nors buvau labai 
užsiėmęs Admiralitete? Kodėl apie tai nežinojo Didžiosios Britanijos 
vyriausybė, o ypač Karo ministerija? Tai, kad vyriausioji Prancūzijos 
vadovybė informuodavo mus ir lordą Gortą apie savo sprendimus 
tik pačiais bendriausiais bruožais ir labai miglotai, nebuvo pasiteisi- 
nimas. Mes turėjome teisę žinoti. Privalėjome reikalauti informacijos. 
Mūsų kariai kovojo išvien. Vėl priėjau prie lango ir stebėjau besirai- 
tančius dūmų debesis, kylančius iš laužų, kuriuose degė Prancūzijos 
Respublikos valstybiniai dokumentai. Pagyvenę džentelmenai vis 
vežė juos karučiais ir uoliai mėtė į liepsnas. 


Vokiečių puskarininkis pozuoja prie Maginot linijos kulkosvaidžio Hotchkiss bokštelio. 

Vėl prabilo generolas Gamelinas. Jis pradėjo svarstyti, ar verta da- 
bar surinkti jėgas smogti į šių prasiveržusių priešo dalinių flangus, 
į „kyšulį“, kaip mes vėliau ėmėme vadinti tokias prasiveržusias pa- 
jėgas. Aštuonios ar devynios divizijos atitraukiamos iš ramių fronto 
dalių, nuo Maginot linijos; yra dvi ar trys šarvuočių divizijos, kurios 
nedalyvavo mūšiuose; dar aštuonios ar devynios divizijos išsiųstos 
į Prancūziją iš Afrikos ir turi atvykti į mūšio zoną po dviejų ar tri- 
jų savaičių. Nuo šiol vokiečiai turės judėti į priekį koridoriumi tarp 
dviejų frontų, kuriame galima kovoti panašiai kaip 1917 ir 1918 m. 
Galimas daiktas, vokiečiai nepajėgs išlaikyti koridoriaus, nes jiems 
reikės nuolat stiprinti abiejų flangų gynybą ir tuo pačiu metu palaiky- 
ti puolimą šarvuočių daliniais. Taip kalbėjo Gamelinas, ir jo sampro- 
tavimai buvo visai pagrįsti. Tačiau pajutau, kad jo žodžiai neįtikino 
šios mažos, bet vis dar įtakingos ir atsakingos grupės. Paklausiau ge- 
nerolo Gamelino, kada ir kur jis siūlo pulti „kyšulio“ flangus. Jis at- 
sakė: „Mes nusileidžiame jiems skaičiumi, ginkluote ir pasirengimu.“ 
Ir beviltiškai gūžtelėjo pečiais. Niekas jam neprieštaravo — ginčytis 
nebuvo prasmės. O kur buvome mes, britai, kodėl taip mažai padėjo- 
me prancūzams kovoti? Karas Prancūzijoje truko aštuonis mėnesius, 
o fronte kovojo tik dešimt mūsų divizijų, tarp jų nė vienos modernios 
tankų divizijos. 


* 4 


Generolas Gamelinas, kaip ir visi kiti vyriausieji prancūzų vadai, 
labiausiai skundėsi savo karinių oro pajėgų silpnumu ir karštai prašė 
atsiųsti daugiau britų Karališkojo oro laivyno eskadrilių, bombonešių 
ir naikintuvų, tačiau pirmiausia pastarųjų. Jie maldavo atsiųsti nai- 
kintuvų ir per visus vėlesnius susitikimus, iki pat to laiko, kai Prancū- 
zija galiausiai krito. Stengdamasis mane įtikinti, generolas Gamelinas 
sakė, kad naikintuvai reikalingi ne tik pridengti Prancūzijos armi- 
ją, bet ir sustabdyti vokiečių tankus. Į tai aš atsakiau: „Ne. Stabdyti 

Paaiškėjus, kad prancūzų divizijos negali bent kiek rimčiau pasipriešinti vokiečiams, generolas 


M. Gamelinas britų prašė atsiųsti pastiprinimą ir karo technikos. 


tankus - artilerijos užduotis. Naikintuvų užduotis yra išvalyti dan- 
gų [nettoyer le ciel| virš mūšio lauko.“ Mums buvo svarbu, kad mūsų 
metropoliją ginantys naikintuvai liktų Britanijoje. Nuo to priklausė 
mūsų išlikimas. Nepaisydami to, turėjome suteikti prancūzams visą 
įmanomą pagalbą. Ryte, prieš man atvykstant į Paryžių, Kabinetas 
suteikė man įgaliojimus atsiųsti dar keturias naikintuvų eskadriles 
į Prancūziją. Grįžęs į ambasadą, aptariau šį klausimą su Dillu ir nu- 
sprendžiau prašyti leidimo siųsti dar šešias eskadriles. Nusiuntus 
šalyje būtų likusios tik 25 naikintuvų eskadrilės - daugiau negalėjo- 
me skirti nė vieno lėktuvo. Net ir sumažinti šalį ginančių eskadrilių 
skaičių iki 25 buvo skausmingas sprendimas. Pavedžiau generolui 
Ismay'ui paskambinti į Londoną ir paprašyti nedelsiant sušaukti Ka- 
bineto surinkimą aptarti skubią telegramą, kurią atsiųsiu apytiksliai 
po valandos. 

Kabinetas atsiuntė atsakymą apie 23.30 val. Jis pasakė „Taip“. 
Mudu su Ismay'umi iš karto nuvykome pas Reynaud į jo butą. Be- 
veik nė viename lange nedegė šviesos. Po kurio laiko Reynaud iš- 
ėjo iš miegamojo apsivilkęs chalatu. Pranešiau jam gerą žinią. Dešimt 

eskadrilių naikintuvų! Tada įtikinau jį pakviesti Daladier. Reynaud 
taip ir padarė. Atvykus Daladier, paskelbiau jam Britanijos Kabineto 
sprendimą. Pranešdamas apie sprendimą atsiųsti pastiprinimą, kokį 
suteikti leido mūsų riboti ištekliai, tikėjausi atgaivinti mūsų draugų 
prancūzų dvasią. Daladier netarė nė žodžio. Jis lėtai pakilo iš krės- 
lo ir paspaudė man ranką. Grįžau į ambasadą apie 2 val. nakties ir 
miegojau gerai, nors kartkartėmis tylą pertraukdavo sprogimų griau- 
dėjimas - priešas vykdė nedidelius aviacijos antskrydžius prieš ae- 
rodromą. Rytą išskridau namo ir, nors turėjau daug veiklos, toliau 
organizavau antrąją naujosios vyriausybės grandį. 

Kai gegužės 17 d. 10 val. susirinko Karo kabinetas, pateikiau jam 
ataskaitą apie savo vizitą į Paryžių ir situaciją fronte, kaip ją supratau. 

Pranešiau, jog pasakiau prancūzams, kad kol jie nedės visų pa- 
stangų, mes negalėsime smarkiai rizikuoti savo valstybės saugumu 
ir siųsti į Prancūziją papildomas naikintuvų eskadriles. Maniau, kad 
mūsų naikintuvų siuntimas padėti prancūzams buvo vienas sunkiau- 
sių klausimų, kokį kada nors teko spręsti Didžiosios Britanijos vyriau- 
sybei. Buvo teigiama, kad vokiečiai praranda keturis ar penkis kartus 
daugiau lėktuvų negu mes, bet sužinojau, kad prancūzams liko tik 
ketvirtadalis jų naikintuvų. Tą dieną Gamelinas padarė išvadą, jog 
situacija „nebevaldoma“, ir, kaip teigiama, pasakė: „Galiu užtikrinti 
Paryžiaus saugumą šiandien, rytoj [gegužės 18 d.] ir kitą naktį.“ Krizė 
nepaliaujamai aštrėjo. Tos dienos popietę vokiečiai įžengė į Briuselį. 
Kitą dieną jie pasiekė Kambrė, nužygiavo pro Sen Kanteną ir išstūmė 
mažus mūsų dalinius iš Porono. Prancūzų, belgų ir britų armija vis 
dar traukėsi prie Šeldės. 

Vidurnaktį (gegužės 18-19 d.) lordo Gorto būstinėje apsilankė ge- 
nerolas Billotte. Nei to prancūzų generolo asmenybė, nei jo pasiūly- 
mai neįkvėpė sąjungininkams pasitikėjimo. Nuo to momento britų 
pajėgų vyriausiasis vadas ėmė svarstyti galimybę trauktis pakrantės 
link. Savo skubiame pranešime, publikuotame 1941 m. kovą, jis rašė: 
„Dabar [gegužės 19-osios naktį] atsidūrėme ne prie įlenktos ar laiki- 
nai pralaužtos fronto linijos, o apgultoje tvirtovėje.“ 

Reynaud smarkiai pakeitė Prancūzijos Kabineto ir vyriausiosios 
vadovybės sudėtį. Gegužės 18 d. maršalas Pėtainas buvo paskirtas 
Ministrų Tarybos pavaduotoju. Perkėlęs Daladier į Užsienio reikalų 
ministeriją, Reynaud pats ėmė vadovauti Gynybos ministerijai. Ge- 
gužės 19 d. 19 val. jis paskyrė Weygandą, ką tik grįžusį iš Libano, į 
generolo Gamelino vietą. Pažinojau Weygandą, kai jis buvo dešinioji 
maršalo Focho ranka, ir žavėjausi jo meistriškais veiksmais per Var- 
šuvos mūšį su Lenkiją užpuolusiais sovietais 1920 m. rugpjūtį — šis 
mūšis nulėmė to meto Europos likimą. Dabar jam buvo 73 metai, bet 
žmonės kalbėjo, kad jis labai veiklus ir energingas. Gegužės 19 d. 9.45 
generolas Gamelinas pasirašė savo paskutinį įsakymą (Nr. 12), kuriuo 
nurodė šiaurinėms armijoms neleisti savęs apsupti ir bet kokia kaina 
veržtis į pietus Somos link puolant tankų divizijas, kurios nutraukė 
jų komunikacijas. Tuo pačiu metu 2-oji armija ir naujai formuojama 
6-oji turėjo pulti šiaurės kryptimi Mezjero link. Šie sprendimai buvo 
protingi. Tiesą sakant, įsakymas visoms šiaurinėms armijoms trauk- 
tis į pietus duotas bent jau keturias dienas per vėlai. Iškart po to, kai 
tapo akivaizdu, kad prancūzų fronto vidurys prie Sedano gali būti 
pralaužtas, vienintelis būdas išsaugoti šiaurines armijas buvo neati- 
dėliotinai atitraukti jas Somos link. Vietoj to generolo Pierre Billotte 
vadovaujamos šiaurės armijos traukėsi Šeldės link tik pamažu ir iš 
dalies, formuodamos gynybinį frontą savo dešiniajame flange. Gal ir 
dabar dar nebuvo per vėlu trauktis į pietus. 

Sumaištis, apėmusi šiaurinių armijų vadovybę, akivaizdus 1-osios 
prancūzų armijos paralyžius ir netikrumas dėl to, kas vyksta, Karo 
kabinetui sukėlė didelį susirūpinimą. Visas mūsų darbas vyko ramiai 
ir santūriai, bet po vienbalsiais ir tvirtais sprendimais slypėjo tylus 
susijaudinimas. Gegužės 19 d. (16.30 val.) buvome informuoti, kad 
lordas Gortas „nagrinėja galimybę trauktis Diunkerko link, jei bus 

Britų ekspedicinių pajėgų Prancūzijoje vadas 


feldmaršalas lordas Gortas (kairėje) su savo štabo 


viršininku generolu leitenantu H. Pownalliu. 


priverstas tai padaryti“. Im- 
perijos generalinio štabo vir- 
šininkas Ironside'as negalėjo 
pritarti šiam pasiūlymui, nes 
jis, kaip ir dauguma mūsų, 
manė, jog reikia trauktis į 
pietus. Taigi mes nusiuntė- 
me jį pas generolą Gortą per- 
duoti nurodymų atitraukti 
britų pajėgas į pietvakarius 
ir veržtis pro visas kliūtis, 
siekiant susijungti pietuose 
su prancūzais, ir paraginti 
belgus prisidėti prie šio Žy- 
gio arba evakuoti kuo dau- 
giau belgų karių per Laman- 
šo uostus. Ironside'ui taip 
pat buvo pasakyta, kad mes 
patys informuosime Prancū- 
zijos vyriausybę apie tai, kas 
nuspręsta. Per tą patį posėdį 
nusiuntėme Dillą į generolo 
Georgeso štabą, su kuriuo 


turėjome tiesioginį telefono ryšį. Jis turėjo likti ten keturias dienas ir 
papasakoti mums viską, ką sužinos. Ryšys su generolu Gortu trūki- 
nėjo, bet buvo kalbama, kad jis turi maisto tik keturioms dienoms, 0 
šaudmenų jam užteks tik vienam mūšiui. 

Karo kabineto posėdyje gegužės 20 d. rytą vėl aptarėme mūsų eks- 
pedicinių pajėgų padėtį. Aš maniau, kad net jeigu pavyktų sėkmingai 
pasitraukti su mūšiais prie Somos, visai tikėtina, jog didelės pajėgos 
gali būti atkirstos arba nustumtos atgal prie jūros. Šio posėdžio pro- 
tokole buvo pažymėta: „Premjeras mano, kad reikia imtis atsargumo 

priemonių - Admiralitetas turėtų surinkti daug mažų laivų ir pareng- 
ti juos plaukti į uostus ir įlankas Prancūzijos pakrantėje.“ Admirali- 
tetas nedelsdamas ėmė veikti su vis didėjančiu užsidegimu, nes lai- 
kas ėjo, o padėtis darėsi vis liūdnesnė. Vadovauti operacijai gegužės 
19 d. buvo pavesta Doverio įgulos vadui admirolui Ramsey'ui. Ge- 
gužės 20 d. po pietų Londono įsakymu Doveryje įvyko pirmoji kon- 
ferencija su visomis suinteresuotosiomis pusėmis, įskaitant Admira- 
liteto atstovus, kurios tikslas buvo aptarti galimybę skubiai evakuoti 
per Lamanšą labai dideles pajėgas. Buvo planuojama prireikus vykdyti 
evakuaciją per Kalė, Bulonę ir Diunkerką, evakuoti po 10 tūkst. žmo- 
nių iš kiekvieno uosto per parą. Jūrų transporto pareigūnams nuo 
Haridžo iki Veimuto pavesta atlikti visų tinkamų laivų iki tūkstančio 
tonų aprašą. Visuose Anglijos uostuose nuodugniai patikrinti visi lai- 
vai. Šis planas, pavadintas „Dinamo“ (Dynamo) operacija, po dešim- 
ties dienų išgelbėjo mūsų kariuomenę. 


+++ 


Vokiečių smūgio kryptis tapo aiškesnė. Tankai ir motorizuotosios 
divizijos toliau sruvo per spragą Amjeno ir Araso link, palei Somos 
upės vingį traukė prie jūros. Gegužės 20 d. naktį vokiečiai įžengė į 
Abvilį, atkirto visas šiaurinių armijų komunikacijas. Kai frontas buvo 
pralaužtas, šios milžiniškos mirtį nešančios pabaisos nesutiko be- 
veik jokio pasipriešinimo. Siaubą keliantys vokiečių tankai - chars 
allemands - laisvai važiavo atviromis vietovėmis ir, remiami bei ap- 
rūpinami kitų motorinių transporto priemonių, įveikdavo nuo 48 iki 
65 km per dieną. Jie pravažiavo dešimtis miestų ir šimtus kaimų ne- 
sutikdami nė menkiausio pasipriešinimo, o jų karininkai, iškišę gal- 
vas pro atvirus bokštelių liukus, pasipūtėliškai mojavo gyventojams. 
Liudininkai papasakojo, kad vokiečiai vedėsi minias prancūzų be- 
laisvių, ir daugelis iš jų vis dar turėjo savo šautuvus, kuriuos retkar- 
čiais vokiečiai rinkdavo ir traiškydavo tankais. Mane pribloškė, kad 


50 


2 skyrius. Mūšis dėl Prancūzijos 


sa 


+ "14 Ž * „T „ p „e 
24 4 *- E A £ ŽK 1 - 
224 „ “e p . ' 
* 2125 oi“ * i L + Ž 
pė 7 kia a ir AIK, p“ | 2 Ši 2 


Prancūzų karo belaisvių kolona traukia pro vienišą pakelės kryžių. 


prancūzai jautėsi visiškai bejėgiai prieš vokiečių tankų dalinius ir nė 
nemėgino jiems priešintis. Turėdami keletą tūkstančių tankų, vokie- 
čiai visiškai sunaikino galingas armijas; ne mažiau mane nustebino 
ir tai, kaip greitai prancūzai liovėsi priešintis, kai tik buvo pralaužtas 
frontas. Vokiečiai judėjo tik pagrindiniais keliais ir nė karto nebuvo 
priversti stabtelėti. 

Ėmęs vadovauti prancūzų pajėgoms, Weygandas pirmiausia susi- 
tiko su aukšto rango kariuomenės vadais. Jo noras pačiam pamaty- 
ti situaciją šiaurėje ir užmegzti ryšį su vadais vietoje buvo visai su- 
prantamas. Karvedžiui, kuris perima vadovavimą kritiniu momentu, 
kariuomenei patiriant pralaimėjimą, reikia apsižiūrėti. Tačiau dabar 
tam nebuvo laiko. Jam nederėjo atsitraukti nuo dar likusių valdymo 
svertų ir savo apsilankymais gaišinti pavaldinius keliant jiems įtam- 
pą. Galiu tiksliai papasakoti, kokių veiksmų jis ėmėsi. Gegužės 20 d. 
rytą Weygandas, paskirtas į Gamelino vietą, susirengė kitą dieną, 

gegužės 21-ąją, aplankyti šiaurės armijų. Sužinojęs, kad kelius į šiau- 
rę atkirto vokiečiai, jis nusprendė skristi. Jo lėktuvas buvo užpultas ir 
priverstas nusileisti Kalė. Numatyto susitikimo Ipre laikas turėjo būti 
nukeltas 15 val. gegužės 21 d. Atvykęs susitiko su karaliumi Leopol- 
du ir generolu Billotte. Lordas Gortas, kuris nebuvo informuotas nei 
apie vietą, nei apie laiką, susitikime nedalyvavo. Jame nebuvo ir kitų 
britų karininkų. Karalius šį susitikimą apibūdino kaip „keturias va- 
landas trukusį nerišlų veblenimą“. Buvo aptariama trijų armijų veiks- 
mų koordinacija, Weygando plano įgyvendinimas ir galbūt - nesėk- 
mės atveju - britų ir prancūzų pajėgų atsitraukimas prie Liso upės, o 
belgų - prie Izero upės. 19 val. generolas Weygandas turėjo išvykti. 
Lordas Gortas atvyko 20 vakaro, ir generolas Billotte papasakojo jam, 
apie ką buvo kalbama per susitikimą. Weygandas sugrįžo į Kalė, sėdo 
į povandeninį laivą, plaukiantį į Djepą, o iš ten grįžo į Paryžių. Billotte 
išvažiavo automobiliu spręsti krizės ir po valandos žuvo autoavarijo- 
je. Ir vėl viskas pakibo ore. 


Karo veiksmų zonoje atsidūrę civiliai prancūzai. 

Gegužės 21 d. Ironside'as grįžo ir pranešė, kad lordas Gortas, ga- 
vęs Kabineto nurodymus, pareiškė nepritariąs sprendimui trauktis 
į pietus. Traukiantis į pietus, ariergardo daliniams teks laikyti gyny- 
bą prie Šeldės ir tuo pačiu metu veržtis į teritoriją, kurią jau tvirtai 
kontroliuoja šarvuotieji ir motorizuotieji priešo daliniai. Vykdant 
tokią operaciją, reikės ginti abu flangus, ir 1-oji prancūzų armija su 
belgais vargu ar galės padėti įgyvendinti šį manevrą, jeigu jo bus im- 
tasi. Ironside'as pridūrė, kad prancūzų vadovybę šiaurėje apėmė su- 
maištis, generolas Billotte per pastarąsias aštuonias dienas nepajėgė 
organizuoti armijų bendradarbiavimo ir, regis, neturėjo jokio plano. 
Jis pastebėjo, jog britų ekspedicinės pajėgos nusiteikusios Žvaliai ir 
iki šiol neteko mūšyje tik apie 500 žmonių, taip pat vaizdžiai apibūdi- 
no padėtį keliuose, kuriuos užkimšo pabėgėliai, apšaudomi vokiečių 
lėktuvų. Jam pačiam sunkiai sekėsi iš ten išvykti. 

Taigi Karo kabinetas turėjo priimti sunkų sprendimą: ar britų ka- 
riuomenei bet kokia kaina, kartu su prancūzais ir belgais ar be jų, 
veržtis į pietus, Somos link - lordas Gortas abejojo, kad tai pavyktų - 
ar trauktis Diunkerko link ir evakuotis jūra laivais, bombarduojamais 
priešo aviacijos, smarkiai rizikuojant prarasti visą artileriją ir ginklus, 
kurių buvo likę tiek mažai ir kurie buvo tokie vertingi. Žinoma, derė- 
jo iš visų jėgų stengtis įgyvendinti pirmąją alternatyvą ir tuo pat metu 
imtis atsargumo priemonių ir pasirengti evakuacijai jūra, jeigu nepa- 
vyktų pasitraukti į pietus. Pasiūliau kolegoms vėl nuvykti į Prancūzi- 
ją susitikti su Reynaud ir Weygandu ir pasiekti kokį nors sprendimą. 
Ten mane turėjo pasitikti Dillas iš Georgeso generalinio štabo. 


"12; 
Kai gegužės 22 d. atvykau į Paryžių, situacija jau buvo kitokia: 
Gamelino nebebuvo, o Daladier nusišalino nuo karinių reikalų. Rey- 


naud buvo ir premjeras, ir karo ministras. Kadangi vokiečių pajėgos 
aiškiai pasuko jūros link, artimiausiu metu Paryžiui pavojus negrėsė. 

T Tan gegužės 22 d. vakare 


2 skyrius. Mūšis dėl Prancūzijos 


Generalinis štabas vis dar buvo Vensene. Reynaud nuvežė mane ten 
apie vidurdienį. Sode liūdnai vaikštinėjo keletas žmonių, kuriuos ma- 
čiau Gamelino aplinkoje, tarp jų vienas aukštaūgis kavalerijos kari- 
ninkas. C'est I'ancien rėgime, - pasakė man Weygando adjutantas. Jis 
palydėjo mudu su Reynaud į Weygando kabinetą, o paskui į kambarį, 
kuriame buvo pakabinti dideli vyriausiosios vadovybės žemėlapiai. 
Mus pasitiko Weygandas. Nors buvo pavargęs ir visą naktį keliavo, 
tryško energija, buvo pasitempęs ir kupinas optimizmo. Jis visiems 
padarė puikų įspūdį. Weygandas mums papasakojo apie savo karo 
planą. Jis nepritarė sumanymui atitraukti šiaurines armijas į pietus. 
Vietoj to, jo manymu, jos turėjo nuo Kambrė ir Araso žygiuoti piet- 
ryčių kryptimi verždamosi Sen Kanteno link ir pulti vokiečių tankų 
divizijų, kurios šiuo metu kovojo, anot jo, „Sen Kanteno-Amjeno mai- 
še“ flangą. Jis manė, kad jų užnugarį turėjo saugoti belgų armija, ginti 
jį rytuose ir, jei būtina, šiaurėje. Tuo metu naujoji Prancūzijos armija, 
vadovaujama generolo Frėro, sudaryta iš 18-20 divizijų, paimtų iš 
Elzaso, Maginot linijos, iš Afrikos ir iš kitų vietų, turėjo suformuo- 
ti frontą palei Somos upę. Jos kairioji pusė turėjo veržtis per Amje- 
ną Araso link ir kaip įmanydama stengtis susijungti su šiaurinėmis 
armijomis. Priešo tankų divizijas, tvirtino Weygandas, reikia nuolat 
spausti. „Negalima leisti tankų divizijoms išlaikyti iniciatyvą“, - pa- 
reiškė jis. Jis davė atitinkamus įsakymus, jeigu dar apskritai buvo 
įmanoma ką nors įsakyti. Tada sužinojome, kad generolas Billotte, 
kuriam Weygandas papasakojo apie savo planą, ką tik žuvo per auto- 
mobilio avariją. Mudu su Dillu sutikome, kad kito pasirinkimo nėra — 
lieka tik priimti tą planą. Pabrėžiau, kad „būtina atnaujinti šiaurinių 
ir pietinių armijų komunikacijas užimant Arasą“. Paaiškinau, kad lor- 
das Gortas, puldamas pietvakarių kryptimi, taip pat turi saugoti savo 
kelią į pakrantę. Norėdamas būti tikras, kad visi vienodai supratome 
priimtą sprendimą, asmeniškai padiktavau sprendimo santrauką ir 
parodžiau ją Weygandui; šis patvirtino, kad viskas išdėstyta teisingai. 


* Tai senasis režimas. (pranc.). 

Britų ekspedicinio korpuso karių pozicijos Šiaurės Prancūzijoje. 


Pateikiau Kabinetui ataskaitą apie susitikimo rezultatus ir pranešiau 
apie priimtus sprendimus lordui Gortui. 

Matysime, kad naujasis Weygando planas skyrėsi nuo atšaukto ge- 
nerolo Gamelino įsakymo Nr. 12 tik energingesniu tonu. Jis atitiko 
ir gegužės 19 d. Karo kabineto išsakytą nuomonę. Šiaurinės armijos 
turėjo veržtis į pietus naudodamos puolimo taktiką, naikindamos - 
jei įmanoma - tankų dalinius. Jos turėjo susitikti su nauja Prancūzi- 
jos armijos grupe, vadovaujama generolo Frėre, skubančia į pagalbą 
per Amjeną. Jeigu susijungti pavyktų, tai būtų svarbus pasiekimas. 
Privačiai kalbėdamasis su Reynaud, pasiskundžiau, kad Gortas buvo 
paliktas be jokių nurodymų keturias dienas iš eilės. Net vadovauti 
kariuomenei ėmė Weygandas, sprendimams priimti buvo sugaištos 
trys dienos. Sprendimas pakeisti vyriausiąją vadovybę buvo teisin- 
gas. Dėl to kilęs vėlavimas - žalingas. 

Per tą laiką, kol vyriausiasis karo vadas delsė priimti sprendimus, 
situaciją ėmė valdyti atsitiktinumai ir priešai. Gegužės 21-23 d. britai 
kovėsi nedideliame beviltiškame mūšyje prie Araso, bet priešo tankų 
daliniai, kai kurie vadovaujami generolo Rommelio, buvo pernelyg 
stiprūs. Iki to laiko generolas Weygandas dėjo viltis į generolo Frėre 
armiją, Žygiuojančią į šiaurę Amjeno, Albero ir Perono link. Tačiau iš 
tiesų ji nepasiekė jokios pastebimos pažangos ir vis dar buvo formuo- 
jama bei telkiama. 


+++ 


Daugelis Kabineto ir vyriausiosios karinės vadovybės narių buvo 
tvirtai įsitikinę, kad sero Johno Dillo, kuris nuo balandžio 23 d. buvo 
Imperijos generalinio štabo viršininko pavaduotojas, įgūdžiai ir Ži- 
nios apie strategiją bus geriausiai panaudotos tuo atveju, jei jis bus 
paskirtas vyriausiuoju kariuomenės patarėju. Niekas neabejojo, kad 
jis yra daugeliu atžvilgių pranašesnis specialistas negu Ironside'as. 

Kai kova tapo ypač sunki, su kolegomis labai norėjome, kad seras 
Johnas Dillas taptų Imperijos štabo viršininku. Reikėjo pasirinkti ir 
vyriausiąjį vidaus pajėgų vadą tam atvejui, jeigu priešas sumanytų 
surengti invaziją į mūsų salą. Vėlyvą gegužės 25 d. vakarą Ironside'as, 
Dillas, Ismay'us, aš ir du kiti žmonės susirinkome mano kabinete 
Admiraliteto pastate ir mėginome įvertinti situaciją. Generolas Iron- 
side'as sutiko atsistatydinti iš Imperijos štabo viršininko pareigų, bet 
pareiškė esąs pasirengęs vadovauti Britanijos vidaus pajėgoms. Tuo 
metu tai buvo labai sudėtingas postas, taigi jo pasiūlymas buvo la- 
bai kilnus ir įkvėptas pasiaukojimo. Aš jį priėmiau. Už tuo svarbiu 
momentu parodytą ryžtą ir pasiaukojimą jis vėliau sulaukė iš manęs 
didelės pagarbos ir apdovanojimų. Gegužės 27 d. seras Johnas Dillas 
tapo Imperijos generalinio štabo viršininku. Niekas neabejojo, kad šie 
pokyčiai atitinka akimirkos reikalavimus. 

3 skyrius 


Žygis jūros link 


Dabar galime apžvelgti šios įsimintinos kovos eigą. 

Tik vienas Hitleris rengėsi pažeisti Belgijos ir Olandijos neutralumą. 
Belgija nenorėjo prašyti sąjungininkų pagalbos, kol nebuvo užpulta. 
Todėl karinė iniciatyva buvo Hitlerio rankose. Jis smogė gegužės 
10 d. 1-oji armijų grupė, kurios centre buvo anglai, užuot stovėjusi už 
savo įtvirtinimų, pagal generolo Gamelino planą „D“ puolė į Belgiją 
vykdyti bergždžios - nes pavėluotos - gelbėjimo misijos. Prancūzai 
buvo palikę Ardėnų prieigas menkai įtvirtintas ir prastai apsaugotas. 
Neregėto masto šarvuočių puolimas pralaužė Prancūzijos armijos li- 
nijos centrą ir po 48 valandų ėmė kelti pavojų nutraukti visų šiaurinių 
armijų komunikacijas su šalies pietumis ir atkirsti jas nuo jūros. Ne 
vėliau kaip iki gegužės 14 d. Prancūzijos vyriausiajai vadovybei de- 
rėjo duoti ryžtingą įsakymą šioms armijoms kuo skubiau trauktis, ne 
tik nepaisant pavojaus, bet ir didelių ginkluotės nuostolių. Generolas 
Gamelinas nematė rūsčios būtinybės žengti tokį žingsnį. Prancūzų 
šiaurinės grupės vadas Billotte nepajėgė savarankiškai priimti būti- 
nų sprendimų. Visose kairiojo sparno armijose, kurioms kilo pavojus, 
viešpatavo sumaištis. 

Pajutusios didesnę priešo ga- 
lią, šiaurinės armijos atsitraukė. 
Priešams pusračiu apeinant jas 
iš dešinės, jos suformavo gyny- 
binį flangą. Jeigu būtų pradė- 
jusios trauktis gegužės 14-ąją, 
gegužės 17 d. būtų galėjusios 
grįžti prie savo senosios linijos 
ir būtų turėjusios visas galimy- 
bes sėkmingai prasiveržti. Buvo 
prarastos bent trys lemtingos 
dienos. Nuo gegužės 11 d. britų 
Karo kabinetas aiškiai suprato, 
kad britų armija gali išsigelbėti 
tik tuoj pat su mūšiais traukda- 
masi į pietus. Jis buvo pasiryžęs 
įtikinti tuo Prancūzijos vyriau- 
sybę ir generolą Gameliną, bet 
ir pats britų armijos vadas lor- 
das Gortas abejojo, ar pavyks 
atitrūkti nuo priešo fronte ir tuo 
pačiu metu prasiveržti į pietus. 
Gegužės 19 d. generolas Game- 
linas buvo atleistas ir pakeistas 


Vermachto kariai prie užgrobto Bonselio forto 


(Belgija) vartų. 


Weygandu. Gamelino įsakymas Nr. 12, jo paskutinis įsakymas, nors 
ir duotas penkias dienas pavėlavus, buvo iš esmės teisingas ir atitiko 


pagrindines mūsų Karo kabineto ir Štabo viršininkų išvadas. Dėl vy- 


riausiojo vado pasikeitimo ir nutrūkusio vadovavimo buvo sugaištos 
dar trys dienos. Drąsus generolo Weygando planas, kurį jis pateikė 
aplankęs šiaurines armijas, buvo tik popierinis projektas. Iš esmės tai 
buvo tas pats Gamelino planas, kuris tapo dar beviltiškesnis dėl nau- 


jos gaišaties. 

Kilus sunkiai dilemai, priėmėme Weygando planą ir sąžiningai bei 
atkakliai, nors nesėkmingai, iki gegužės 25 d. mėginome jį įgyvendin- 
ti. Iki to laiko visos komunikacijos buvo nutrauktos, ir mūsų silpną 
ataką priešas atrėmė; praradus Arasą, vokiečiams pralaužus Belgi- 
jos frontą ir karaliui Leopoldui ketinant pasiduoti, visos viltys rasti 
išgelbėjimą pietuose žlugo. Liko tik jūra. Ar mums pavyks pasiekti 
jūrą, ar vokiečiai mus apsups ir sutriuškins atvirame lauke? Žinojo- 
me, kad bet kokiu atveju mums lemta prarasti visą artileriją ir visą 
mūsų kariuomenės ginkluotę, kuriai atkurti prireiks daugelio mėne- 
sių. Bet ką tai reiškia, palyginus su pačios armijos išgelbėjimu, to vie- 
nintelio branduolio ir pagrindo, ant kurio Britanija galėjo kurti savo 
būsimą kariuomenę! Lordas Gortas, kuris nuo gegužės 25 d. suprato, 
kad evakuacija jūra yra vienintelis mūsų šansas, pradėjo kurti plac- 
darmą aplink Diunkerką ir veržtis jo link likusiomis pajėgomis. Tam 
įgyvendinti prireikė visos britų disciplinos ir didelių jų vadų, tarp 
kurių buvo Brooke'as, Alexanderas ir Montgomery, gebėjimų. Buvo 
padaryta viskas, kas įmanoma. Bet ar to užteks? 


++1+ 


Dabar panagrinėkime vieną epizodą, dėl kurio kilo daug ginčų. 
Vokietijos generalinio štabo viršininkas generolas Halderis sakė, kad 
tuo metu Hitleris pirmą kartą per šią kampaniją tiesiogiai įsikišo į jos 
eigą. Pasak šio autoritetingo asmens, Hitleris ėmė „nerimauti dėl tan- 
kų dalinių, kuriems kilo didelis pavojus veikiant sudėtingoje vietovė- 
je, išvagotoje kanalų, ir kurie negalėjo pasiekti kokių nors reikšmingų 
rezultatų“. Jis manė negalįs be tikslo aukoti tankų dalinių, nes jų labai 
reikėjo kampanijos antrajam etapui. Jis, be abejo, manė, kad vokie- 
čiams užteks vien pajėgesnės aviacijos užkirsti kelią masinei evaku- 
acijai jūra. Pasak Halderio, Hitleris per Brauchitschą įsakė jam „su- 
stabdyti tankų dalinius ir net atitraukti jų priešakinius būrius“. Taip, 
sako Halderis, britų armijai buvo atvertas kelias į Diunkerką. Šiaip 

Vermachto sausumos pajėgų 
generalinio štabo viršininkas 
F. Halderis (į kairę nuo 
Hitlerio) teigė, kad tankų 
dalinių puolimo sustabdy- 
mas, leidžiant sąjunginin- 
kams persikelti per Lamanšą, 


1 buvo didelė fiurerio klaida. 


ar taip, gegužės 24 d. 11.42 val. mes perėmėme neužšifruotą vokiečių 
pranešimą, kad puolimas Diunkerko linijos link turi būti sustabdytas. 
Halderis sako, kad jis Sausumos pajėgų štabo vardu atsisakė kištis į 
Rundstedto armijų grupės, turinčios aiškius nurodymus neleisti prie- 
šui pasiekti krantą, veiksmus. Kuo greitesnė ir efektyvesnė bus sėkmė 
čia, teigė jis, tuo lengviau bus vėliau atsigriebti už prarastus tankus. 

Audringa diskusija baigėsi, kai Hitleris kategoriškai pareikalavo 
vykdyti jo įsakymą. Pabaigoje pridūrė, kad, siekdamas užtikrinti 
savo įsakymo vykdymą, jis atsiųs į frontą asmeninius ryšių tarnybos 
karininkus. Keitelis buvo išsiųstas lėktuvu į Rundstedto armijų gru- 
pę, o kiti karininkai nusiųsti į komandinius fronto punktus. „Niekada 
negalėjau suprasti, - sako generolas Halderis, - kaip Hitleriui atėjo į 
galvą mintis, kad, naudodami tankų dalinius užkirsti kelią evakua- 
cijai jūra, be reikalo jais rizikuojame. Tikriausiai jis ėmė taip many- 
ti klausydamasis Keitelio pasakojimų, šis per Pirmąjį pasaulinį karą 
ilgą laiką buvo Flandrijoje.“ 

Kiti vokiečių generolai kalbėjo tą patį, o kai kurie net teigė, kad 
Hitlerio įsakymas galėjo būti pagrįstas politiniais sumetimais - girdi, 
Jis norėjo pagerinti galimybes pasiekti taiką su Anglija po Prancūzijos 

pralaimėjimo. Dabar į dienos šviesą iškilo autentiški dokumentai, to- 
kie kaip Rundstedto štabo dienoraštis, parašytas tuo metu. Jis pasako- 
ja kitokią istoriją. Vidurnaktį gegužės 23 d. iš Vokietijos pėstininkų 
pajėgų vyriausiosios vadovybės štabo atėjo Brauchitscho įsakymas, 
patvirtinantis, kad 4-oji armija lieka Rundstedto žinioje „paskutiniam 
mūšiui siekiant apsupti etapui“. Kitą rytą Hitleris aplankė Rundsted- 
tą, kuris jam pasakė, kad jo šarvuočių daliniai, kurie nuėjo labai toli 
ir labai greitai, smarkiai nusilpo ir jiems reikia pertraukos reorgani- 
zuotis, atsigauti ir parengti galutinį smūgį priešui, kuris, kaip sako 
jo štabo žurnalas, „kovoja nepaprastai atkakliai“. Be to, Rundstedtas 
numatė atakas iš šiaurės ir iš pietų prieš jo plačiai išsisklaidžiusias 
pajėgas, tai yra, numatė Weygando planą, kuris, jei būtų buvęs įgy- 
vendinamas, būtų reiškęs sąjungininkų kontrataką. Hitleris „visiškai 
sutiko“. Jis taip pat pabrėžė, jog ypač svarbu išlaikyti šarvuočių pajė- 
gas būsimosioms operacijoms. Tačiau anksti ryte gegužės 25 d. buvo 
gautas naujas Brauchitscho kaip vyriausiojo vado įsakymas tankų 
daliniams tęsti puolimą. Rundstedtas, remdamasis Hitlerio žodiniu 
nurodymu, nenorėjo apie tai nė girdėti. Jis neperdavė Brauchitscho 

įsakymo 4-osios armijos vadui Kluge, kuriam buvo nurodyta saugo- 
ti tankų divizijas. Kluge protestavo prieš delsimą, bet tik kitą dieną, 
gegužės 26 d., Rundstedtas leido naudoti tankus, nors net ir tada už- 
draudė pulti patį Diunkerką. Žurnale teigiama, kad 4-oji armija ne- 
sutiko su tokiais apribojimais, ir jos štabo viršininkas gegužės 27 d. 
telefonu pranešė: „Lamanšo uostuose matyti, kaip prie prieplaukų 
priplaukia dideli laivai ir per numestus laiptelius į juos sulipa žŽmo- 
nės. Visa ginkluotė paliekama. Tačiau nenorime, kad šie žmonės, 
naujai apginkluoti, vėl stotų prieš mus ateityje.“ 

Taigi tankų daliniai tikrai buvo sulaikyti, bet tai padaryta Runds- 
tedto, o ne Hitlerio iniciatyva. Rundstedto požiūris į tankų dalinių 
padėtį ir bendrą kovos eigą turėjo pagrindo, tačiau jam derėjo paklus- 
ti oficialiam armijos vado įsakymui arba bent jau informuoti jį apie 
savo pokalbį su Hitleriu. Daugelis vokiečių vadų manė, kad buvo 
praleista puiki galimybė. 


"12; 


Tačiau buvo dar viena ypatinga priežastis, turėjusi įtakos vokiečių 
tankų dalinių judėjimui tuo lemiamu momentu. 

Gegužės 20 d. pasiekusios jūrą prie Abvilio, priešakinės vokiečių 
tankų ir motorizuotosios kolonos palei pakrantę patraukė į šiaurę Bu- 
lonės, Kalė bei Diunkerko link, ir akivaizdžiai ketino neleisti mums 
evakuotis jūra. Ši vietovė aiškiai išliko mano atmintyje nuo paskuti- 
nio karo laikų, kai vadovavau mobiliajai jūros pėstininkų brigadai, 
kuri iš Diunkerko puolė vokiečių armijos, besiveržiančios Paryžiaus 
link, flangus ir užnugarį. Todėl puikiai Žinojau, kaip veikia šliuzų 
sistema tarp Kalė ir Diunkerko ir kokia svarbi yra Gravlino vaterli- 
nija. Šliuzai jau buvo atidaryti, ir kiekvieną dieną potvynis didėjo, 
taip saugojo iš pietų mūsų besitraukiančią kariuomenę. Šioje keblioje 
situacijoje Bulonės ir dar labiau Kalė gynyba iki pat paskutinės va- 
landos buvo svarbiausias dalykas, ir ten buvo nedelsiant nusiųsti 

kariai iš Anglijos. Bulonę, izoliuotą ir gegužės 22 d. užpultą, gynė du 
gvardijos batalionai, viena iš nedaugelio mūsų prieštankinių baterijų 
ir keletas prancūzų dalinių. Po 36 valandų priešinimosi buvo gautas 
pranešimas, kad toliau ginti Bulonę neįmanoma, ir aš sutikau eva- 
kuoti jūra įgulos likučius, įskaitant prancūzus. Evakuacijos operaciją 
gegužės 24 d. naktį atliko aštuoni eskadriniai minininkai, per ją žuvo 
tik 200 karių. Prancūzai toliau kovėsi Citadelėje iki gegužės 25 d. ryto. 
Pasigailėjau dėl evakuacijos. 

Prieš keletą dienų tiesiogiai vadovauti Lamanšo uostų gynybai pa- 
vedžiau Imperijos generalinio štabo viršininkui, su kuriuo nuolat pa- 
laikiau ryšį. Nusprendžiau, kad dėl Kalė būtina kovoti iki paskutinio 
kraujo lašo, ir negalime leisti evakuoti įgulos jūra. Kalė įgulą sudarė 
bataliono šaulių brigada, 60-ojo šaulių pulko batalionas, karalienės 
Viktorijos šaulių pulkas, 229-oji prieštankinė baterija, Karališkasis 
tankų pulkas, turintis 21 lengvąjį ir 27 kreiserinius tankus, ir tiek pat 
prancūzų karių. Sunku buvo aukoti šiuos puikius parengtus karius, 
kurių turėjome tiek mažai, vien tam, kad laimėtume dvi ar tris dienas, 
nes nežinojome, kaip pavyks jas panaudoti. Karo ministras ir Impe- 
rijos generalinio štabo viršininkas pritarė šiam sunkiam sprendimui. 


Kalė gynėjų - britų karių - 


kūnai miesto gatvėse. i es 


1940 M. gegužė. 72-17 

Neevakuoti įgulos galutinai nusprendėme gegužės 26 d. vakarą. 
Iki to laiko eskadriniai minininkai buvo laikomi pasirengę. Edenas ir 
Ironside'as buvo su manimi Admiralitete. Pavakarieniavę 9 val. visi 
trys priėmėme galutinį sprendimą. Kalė liko Edeno pulkas, kuriame 
jis ilgą laiką tarnavo per ankstesnį karą. Net per karą reikia valgyti ir 
gerti, bet buvo šiurpu taip tyloje sėdėti prie stalo. 

Kalė buvo labai svarbus. Daug kitų priežasčių galėjo sukliudyti 
Diunkerko evakuaciją, tačiau akivaizdu, kad trys dienos, laimėtos 
Kalė gynėjų, padėjo išlaikyti Gravlino vaterliniją, ir jeigu ne jų pasiau- 
kojimas, nepaisant Hitlerio svyravimų ir Rundstedto įsakymų, visa 
mūsų kariuomenė būtų buvusi atkirsta ir prarasta. 


Padėtį supaprastino viena katastrofa. Vokiečiai, kurie iki to laiko 
nedarė didelio spaudimo Belgijos fronte, gegužės 24 d. pralaužė bel- 
gų gynybą abipus Kortreiko, kuris yra vos už 48 km nuo Ostendės ir 
Diunkerko. Belgijos karaliui situacija netrukus ėmė atrodyti beviltiš- 
ka, ir jis pasirengė kapituliuoti. 

Gegužės 25-osios vakarą lordas Gortas priėmė labai svarbų spren- 
dimą. Jis vis dar privalėjo paklusti įsakymui vykdyti Weygando 
planą, tai yra pulti į pietus Kambrė link 5-osios ir 50-osios divizijos 
pajėgomis, bendradarbiaudamas su prancūzais. Žadėtas prancūzų 
puolimas į šiaurę nuo Somos pasirodė esąs nerealus. Teko evakuoti 
paskutinius Bulonės gynėjus. Kalė vis dar laikėsi. Dabar Gortas atsi- 
sakė Weygando plano. Jis manė, kad nebėra jokios vilties prasiveržti 
į pietus Somos link. Be to, tuo pačiu metu senkant belgų jėgoms ir 
šiaurėje atsivėrus spragai, atsirado naujas, didžiausias pavojus. Pa- 
sitikėdamas savo karybos talentu bei įsitikinęs, kad ir Britanijos, ir 
Prancūzijos vyriausybės, kaip ir prancūzų vyriausioji vadovybė, vi- 
siškai nebekontroliuoja įvykių, Gortas nusprendė atsisakyti puolimo 
į pietus, panaikinti spragą, kuri tuoj galėjo susiformuoti šiaurėje dėl 

belgų kapituliacijos, ir žygiuoti jūros link. Tuo metu tai buvo vienin- 
telė viltis išgelbėti bent dalį mūsų pajėgų nuo pralaimėjimo ir kapitu- 
liacijos. 18 val. jis įsakė 5-ajai ir 50-ajai divizijai prisijungti prie 2-ojo 
korpuso ir panaikinti atsiveriančią spragą Belgijos fronte. Jis intor- 
mavo apie savo veiksmus generolą Blanchardą, kuris pakeitė Billotte 
ir tapo 1-osios armijų grupės vadu, ir šis generolas, atsižvelgdamas į 
aplinkybes, 23.30 val. įsakė savo kariams gegužės 26 d. atsitraukti už 
Liso kanalo į vakarus nuo Lilio ir ketino suformuoti placdarmą aplink 
Diunkerką. 

Gegužės 26-osios rytą Gortas ir Blanchardas sudarė atsitraukimo 
į pakrantę planą. Kadangi 1-ajai prancūzų armijai reikėjo Žygiuoti 
toliau nei mūsų kariams, britų ekspedicinis korpusas naktį iš gegu- 
žės 26 į 27-ąją daugiausia apsiribojo parengiamaisiais manevrais, O 


66 


LZ 


3 skyrius. Žygis jūros link 


1-ojo ir 2-ojo korpuso ariergardai liko gynybinių įtvirtinimų linijoje 
iki gegužės 27-28 d. nakties. Visa tai Gortas darė savo atsakomybe. 
Tačiau tuo metu ir mes Anglijoje, turėdami šiek tiek kitokios infor- 
macijos, jau padarėme tokią pačią išvadą kaip jis. Gegužės 26 d. Karo 
ministerijos telegrama pritarė Gorto veiksmams ir leido jam „veržtis 
pakrantės link bendradarbiaujant su Prancūzijos ir Belgijos armijo- 
mis“. Jau buvo skubiai pradėta didelio masto visų tipų ir dydžių lai- 
vų mobilizacija. 

Tuo pačiu metu netoliese Diunkerko buvo kuriami placdarmai. 
Prancūzai turėjo laikyti frontą nuo Gravlino iki Bergo, o britai - nuo 
Bergo palei kanalą prie Ferneso iki Niuporto ir jūros. Ginti šią liniją 
taip pat buvo skiriami įvairūs visų rūšių daliniai, kurie atvykdavo iš 
abiejų pusių. Gegužės 27 d. 13 val. Karo ministerija išsiuntė lordui 
Gortui telegramą, kuria pranešė, kad nuo šiol jo tikslas yra „evakuoti 
kuo daugiau karių“. Dieną prieš tai informavau Raynaud, kad mes 
ketiname evakuoti britų ekspedicinį korpusą, ir paprašiau jo duoti 
atitinkamus įsakymus. Bet komunikacijos buvo taip smarkiai sutriku- 
sios, kad gegužės 27 d. 14 val. Prancūzijos 1-osios armijos vadas įsakė 
savo kariams: La bataille sera livrėe sans esprit de recul sur la position de 
la Lys.“ 


* Stosime į mūšį, negali būti nė minčių apie atsitraukimą prie Liso upės. 


Prancūzų karių gynybinė 
pozicija. Nuotraukoje 
matyti 1934 M. modelio 
prieštankinė 25 mm 
kalibro patranka 54-L. 

Dabar keturioms britų divizijoms ir visai prancūzų 1-ajai armijai 
grėsė baisus pavojus būti atkirstoms prie Lilio. Vokiečiai kaip įmany- 
dami stengėsi „žnyplėmis“ apsupti prancūzų ir britų karius. Tačiau 
tai buvo vienas tų retų, bet svarbių momentų, kai viską lemia trans- 
portas. Gortui įsakius, visos šios keturios divizijos grįžo stulbinamai 
greitai - beveik per vieną naktį. Tuo metu likusi britų pajėgų dalis, 
įnirtingai kovodama abiejose koridoriaus pusėse, laikė atvirą priėji- 
mą prie jūros. „Žnyplės“, kurias sustabdė 2-oji divizija ir tris dienas 
užlaikė 5-oji divizija, galiausiai susivėrė gegužės 29 d. naktį, pana- 
šiai kaip per didžiulę rusų operaciją prie Stalingrado 1942 m. Prireikė 
dviejų su puse dienos jas suspausti, ir per šį laiką keturios britų divi- 
zijos bei didelė dalis prancūzų 1-osios armijos, išskyrus sutriuškintą 
5-ąjį korpusą, be didelių nuostolių pasitraukė pro spragą tarp vokie- 
čių „žnyplių“, nors prancūzai turėjo tik arkliais traukiamą transportą 
ir pagrindinis kelias į Diunkerką jau buvo atkirstas, o antraeiliai ke- 
liai - užkimšti atsitraukiančios kariuomenės, ilgų transporto kolonų 
ir tūkstančių pabėgėlių. 


+++ 


Dabar oficialiai pateikiau mūsų kariniams patarėjams klausimą 
apie mūsų pajėgumą tęsti karą vieniems, kurį prieš dešimt dienų pra- 
šiau Chamberlaino aptarti su kitais ministrais. Sąmoningai suformu- 
lavau paklausimą taip, kad, suteikdamas štabo viršininkams bendras 
gaires, palikčiau jiems galimybę išsakyti savo nuomonę, kad ir kokia 
ji būtų. Jau žinojau, kad jie nusiteikę nepaprastai ryžtingai, tačiau to- 
kius sprendimus verta užfiksuoti raštu. Be to, norėjau turėti galimybę 
patikinti Parlamentą, kad mūsų ryžtas yra pagrįstas ekspertų nuomo- 
ne. Jie pateikė tokį atsakymą: 

1. Peržiūrėjome savo pranešimą apie „Britų strategiją tam tikromis 
aplinkybėmis“, atsižvelgdami į ministro pirmininko mums pateiktą 
paklausimą: 

„Jeigu Prancūzija nepajėgs tęsti karo ir taps neutrali, vokiečiams iš- 
laikant savo dabartines pozicijas, o belgai bus priversti kapituliuoti, 
padėję britų ekspedicinėms pajėgoms pasiekti krantą; jeigu Didžiajai 
Britanijai būtų pasiūlytos sąlygos, kurias priėmusi ji visiškai atsiduo- 
tų Vokietijos malonei nusiginkluodama, atsisakydama karinio jūrų 
laivyno bazių Orknio salose ir t. t., kokia yra tikimybė, kad pajėgsime 
vieni kovoti su Vokietija ir galbūt Italija? Ar laivynas ir oro pajėgos 
gali užkirsti kelią rimtai invazijai, ar saloje surinktos pajėgos galėtų 
įveikti oro desantą, kurį sudarytų ne daugiau kaip 10 tūkst. karių? 
Atkreipiu dėmesį, kad ilgai trunkantis britų priešinimasis gali būti 
labai pavojingas Vokietijai, užėmusiai didžiąją dalį Europos.“ 

2. Mūsų išvados išdėstytos šiuose punktuose: 

3. Kol turime efektyvias oro pajėgas, mūsų laivynas ir oro pajėgos, 
veikdamos išvien, tikriausiai pajėgs neleisti vokiečiams surengti inva- 
zijos jūra. 

4. Jeigu vokiečiai įgytų visišką pranašumą ore, manome, kad laivynas 
galėtų kurį laiką sulaikyti invaziją, nors nelabai ilgai. 

5. Jei laivyno jėgos išsektų ir tuo pačiu metu būtų likviduotos mūsų 
oro pajėgos, salos paplūdimių ir pakrančių įtvirtinimai nesustabdys 
vokiečių tankų ir pėstininkų. Tokiomis aplinkybėmis mūsų sausumos 
pajėgos nepajėgs atremti didelės invazijos. 

6. Svarbiausias dalykas — pranašumas ore. Kai vokiečiai jį pasieks, 
gali mėginti priversti mūsų šalį paklusti jiems vien rengdami oro 
antskrydžius. 

7. Vokietija negali pasiekti absoliutaus pranašumo ore, nebent sunai- 
kintų mūsų oro pajėgas ir aviacijos pramonę, kurios svarbūs centrai 
sutelkti aplink Koventrį ir Birmingamą. 


3 skyrius. Žygis jūros link 


8. Oro antskrydžiai prieš lėktuvų gamyklas gali būti surengti ir die- 
ną, ir naktį. Dieną galime numušti labai daug priešo lėktuvų, ir pa- 
daryti rimtos žalos jis negalės. Tačiau kad ir kaip plėtojame priešlėk- 
tuvinę gynybą - 0 mes stengiamės kaip įmanydami - negalime būti 
tikri, kad apsaugosime mūsų stambius pramonės centrus, gaminan- 
čius lėktuvus, nuo didelės žalos per naktinius antskrydžius. Tam 
priešui net nereikia tiksliai bombarduoti. 

g. Ar šiais antskrydžiais pavyks sunaikinti mūsų aviacijos pramonę, 
priklausys ne tik nuo bombarduojant padarytų materialinių nuosto- 
lių, bet ir nuo jų poveikio darbuotojų dvasinei būklei, jų ryžtui toliau 
dirbti, nepaisant nepaprastai pavojingų ir sunkių darbo sąlygų. 

10. Jeigu priešai atkakliai rengs naktinius antskrydžius prieš mūsų 
aviacijos pramonę, gali padaryti tiek moralinės ir materialinės žalos, 
kad visi darbai bus visiškai nutraukti. 

11. Reikia atminti, kad vokiečių yra keturis kartus daugiau. Be to, 
Vokietijoje lėktuvų gamyklos yra išsklaidytos ir sunkiai pasiekiamos. 
12. Kita vertus, kol turime bombonešių, galime rengti panašius ant- 
skrydžius į Vokietijos pramonės centrus ir, kenkdami moraliai bei 
materialiai, sutrikdyti jų darbą. 

13. Apibendrinant: Vokietija turi daug pranašumų, tačiau viską lems 
tai, ar mūsų kariškių ir civilių gyventojų dvasia atsvers gausesnių ir 
geriau ginkluotų priešų pranašumą. Tikime, kad atsvers. 


Šį pranešimą, parengtą sunkiausiu metu, iki evakuacijos iš Diun- 
kerko, pasirašė ne tik trys štabo viršininkai - Newallis, Poundas ir 
Ironside'as, bet ir jų pavaduotojai - Dillas, Philipsas ir Peirse'as. Skai- 
tydamas jį po daugelio metų, turiu pripažinti, kad jis buvo liūdnas 
ir keliantis nerimą. Bet Karo kabinetas ir keli kiti ministrai, kurie jį 
skaitė, laikėsi vienos nuomonės. Nebuvo jokių diskusijų. Širdimi ir 
siela buvome kartu. 

Mechanizuotosios 7-osios Vermachto tankų divizijos kolonos juda į Prancūzijos gilumą. 


Šalyje išplatinau tokį bendrą nurodymą: 


Visiškai slaptai 1940 m. gegužės 28 d. 
Šiomis sunkiomis dienomis ministras pirmininkas būtų labai dėkin- 
gas savo kolegoms vyriausybėje, taip pat atsakingiems pareigūnams, 
Jei jie stengtysi pakelti aplinkinių dvasią nesumenkindami padėties 
rimtumo, tačiau išsakydami tikėjimą mūsų gebėjimu ir nepalaužiamu 
ryžtu tęsti karą tol, kol įveiksime priešą, užsimojusį tapti visos Euro- 
pos valdovu. Negalime leisti manyti, kad Prancūzija sudarys separa- 
tinę taiką, tačiau kad ir kas atsitiktų žemyne, negalime abejoti savo 
pareiga ir būtinai turime visomis jėgomis ginti savo salą, Imperiją ir 
tikslą. 

3 skyrius. Žygis jūros link 


Ankstyvą gegužės 28 d. rytą Belgijos kariuomenė pasidavė. Lordui 
Gortui oficialiai apie kapituliaciją buvo pranešta tik prieš valandą, 
nors jis numatė tai dar prieš tris dienas. Visą tą dieną galimybė išgel- 
bėti britų armiją kabojo ant plauko. Generolo Brooke'o vadovaujamas 
2-asis korpusas mėgino užtverti spragą fronte nuo Komino iki Ipro 
ir jūros, bet, belgams pasitraukus į šiaurę, kur jie vėliau kapituliavo, 
spraga tapo per didelė, kad ją būtų galima uždengti. Buvo neįmano- 
ma neleisti vokiečiams prasiskverbti tarp Didžiosios Britanijos ir Bel- 
gijos kariuomenės, tačiau britų vadai numatė kitą vokiečių manevrą — 
persikelti per Izerą ir pasiekti pakrantę, užeinant kovojantiems mūsų 
kariams už nugaros - ir užkirto jam kelią. 

Vokiečių puolimas buvo atremtas, jie patyrė didelių nuostolių. Visą 
tą laiką vos už 6 km nuo Brooke'o karių ginamos fronto linijos į plac- 
darmą prie Diunkerko nepaliaujamai plūdo didžiuliai srautai trans- 
porto priemonių ir karinių dalinių, kurie sumaniai improvizuojant 
buvo panaudoti gynybai. Didžioji dalis britų ekspedicinių pajėgų ge- 
gužės 29-ąją jau atvyko į placdarmo teritoriją ir prasidėjo didelio mas- 
to evakuacijos operacija. Gegužės 30-ąją generaliniam štabui buvo 
pranešta, kad visos britų divizijos arba jų likučiai atvyko į placdarmą. 

Daugiau nei pusei prancūzų 1-osios armijos karių irgi pavyko pra- 
siveržti į Diunkerką, ir dauguma jų buvo sėkmingai įlaipinti į laivus. 
Tačiau bent jau penkias šios armijos divizijas vokiečiai, naudodami 
„žnyplių“ manevrą, atkirto nuo bendražygių į vakarus nuo Lilio. Tris 
dienas prancūzai Lilyje atkakliai kovojo su vis įnirtingiau puolančių 
priešu, o gegužės 31 d. vakare, neturėdami maisto ir šaudmenų, buvo 
priversti pasiduoti. Vokiečiai paėmė į nelaisvę apie 50 tūkst. prancū- 
zų karių. Šie prancūzai, vadovaujami drąsaus generolo Moliniė, ke- 
turias dienas užlaikė mažiausiai septynias vokiečių divizijas, kurios 
kitaip būtų galėjusios dalyvauti puolant Diunkerko placdarmą. Taip 
jie svariai prisidėjo prie jų laimingesnių bendražygių ir britų ekspedi- 
cinių pajėgų išsigelbėjimo. 

Winston 8. Churchill Vieni 


Belgijos karalius Leopoldas III (kairėje) su karo ministru H. Denisu. Kapituliavus Belgijos 


kariuomenei monarchas liko okupuotoje šalyje, bet jokios valdžios neturėjo. 1954 m. 


Leopoldas atsisakė sosto pilnametystės sulaukusio sūnaus naudai. 

Man, nešančiam sunkią atsakomybės naštą, buvo skausmingas iš- 
mėginimas stebėti fragmentiškus šios dramos vaizdus - jos buvo ne- 
įmanoma kontroliuoti, o įsikišimas galėjo atnešti daugiau žalos nei 
naudos. Nėra jokių abejonių, kad, ir toliau atkakliai įgyvendindami 
Weygando planą trauktis Somos link, būtume tik padidinę mums 
gresiantį labai rimtą pavojų. Gorto sprendimas atsisakyti Weygando 
plano ir žygiuoti prie jūros, kuriam mes iš karto pritarėme, o jis ir 
jo štabas meistriškai įgyvendino, visada liks aukso raidėmis įrašytas 
Anglijos karybos istorijoje. 

4 akyrius. Išsigelbėjimas Diunkerke 


4 skyrius 


Išsigelbėjimas Diunkerke 


Kai po savaitės pertraukos vėl atvykau į Parlamentą, buvo antra- 
dienis, gegužės 28 d. Nebuvo jokios prasmės skelbti kokius nors pa- 
reiškimus, Parlamento nariai taip pat neišsakė noro juos išgirsti. Bet 
visi suprato, kad mažiau nei per savaitę mūsų armijos likimas gali 
būti nulemtas. „Rūmai, pasakiau — turi pasirengti sunkiems ir Žiau- 
riems išmėginimams. Noriu tik pridėti, kad jokie posūkiai šioje ko- 
voje negali atleisti mus nuo pareigos ginti pasaulį, kaip prisiekėme. 
Jokie sunkumai neturi pakirsti mūsų tikėjimo savo jėgomis - kaip jau 
ne kartą buvo istorijoje, mes ištversime nelaimes bei sunkumus ir su- 
triuškinsime priešus.“ Nuo to laiko, kai buvo sudaryta vyriausybė, 
nesimačiau su daugeliu savo kolegų, nedalyvavusių Karo kabineto 
posėdžiuose, todėl nutariau sušaukti savo kabinete Bendruomenių 
rūmuose visų ministrų, neįeinančių į Karo kabinetą, susirinkimą. 
Mūsų susirinko apie dvidešimt penkis. Apibūdinau įvykių eigą ir 
aiškiai pasakiau jiems, kokia mūsų padėtis ir kas pastatyta ant kortos. 
Paskui gana atsainiai, lyg tarp kitko, pasakiau: „Žinoma, kad ir kas 
atsitiktų Diunkerke, mes nesiliausime kovoję.“ 

Minston S. (Ahurchill Vieni 


Posėdyje dalyvavusių 25 patyrusių politikų ir Parlamento deputa- 
tų, prieš karą besilaikiusių labai skirtingų pažiūrų (taip pat ir priešin- 
gų manosioms), reakcija mane apstulbino. Daugelis jų pašoko iš savo 
vietų, pribėgo prie manęs ir šūkčiojo, tapšnojo man per petį. Nėra 
jokių abejonių, kad jei tuo metu būčiau ėmęs dvejoti vadovaudamas 
šaliai, pasirodyčiau netinkamas vadovauti vyriausybei. Buvau įsiti- 
kinęs, jog kiekvienas ministras yra verčiau pasirengęs žūti ir prarasti 
visą savo šeimą bei turtą negu pasiduoti. Tokia jų pozicija atitiko Ben- 
druomenių rūmų ir beveik visos tautos nuotaikas. Artimiausiomis 
dienomis ir mėnesiais man teko atitinkamais atvejais išreikšti jų nuo- 
taikas. Galėjau tai padaryti, nes mano nuotaikos buvo tokios pačios. 
Visą mūsų salą buvo apėmęs didžiulis pakilimas. 

Apie britų ir prancūzų karių evakuaciją iš Diunkerko parašyta daug 
tikslių ir puikių pasakojimų. Nuo gegužės 20 d., vadovaujant admiro- 
lui Ramsay'ui, ėmėme rinkti didelius ir mažus laivus. Gegužės 26 d. 
vakarą pagal Admiraliteto signalą prasidėjo operacija „Dinamo“, ir 
tą pačią naktį namo buvo parvežti pirmieji kariai. Praradę Bulonę ir 


Diunkerko pakrantėje susitelkę britų ekspedicinio korpuso kariai 


ginasi nuo Liuftvafės atakų. 1940 m. gegužės pabaiga. 


4 skyrius. Išsigelbėjimas Diunkerke 


Kalė, kontroliavome tik Diunkerko uosto likučius bei atvirą pakrantę 
prie Belgijos sienos. Tuo metu manėme, kad per dvi dienas pajėgsime 
išgelbėti daugiausia 45 tūkst. žmonių. Ankstyvą kitos dienos (gegu- 
žės 27 d.) rytą imta skubiai ieškoti daugiau mažų laivų atlikti „specia- 
liai užduočiai“. Užsibrėžėme tikslą evakuoti visas britų ekspedicines 
pajėgas. Buvo aišku, kad, be didesnių laivų, kurie galėjo laipinti ka- 
rius Diunkerko uoste, mums reikės daug mažesnių laivų evakuacijai 
iš pakrančių. X. S. Riggso iš Laivybos ministerijos siūlymu Admira- 
Braitlingsio ir rado daugiau kaip 40 tinkamų naudoti motorinių valčių, 
kurios kitą dieną surinktos Širnese. Tuo pačiu metu buvo mobilizuo- 
tos gelbėjimo valtys iš keleivinių laivų, stovinčių Londono dokuose, 
Temzės vilkikai, jachtos, žvejybos laivai, lichteriai, baržos ir keleiviniai 
laivai - trumpai tariant, visi laivai, kuriuos buvo galima panaudoti 
evakuacijai iš pakrančių. Gegužės 27 d. naktį didžiulis pulkas mažų 
laivų išplaukė į jūrą, iš pradžių į mūsų uostus prie Lamanšo, o paskui 
prie Diunkerko pakrantės gelbėti mūsų mylimos armijos. 

Kai tik slaptumo režimas buvo sušvelnintas, Admiralitetas nedve- 
jodamas suteikė visišką laisvę stichiniam sąjūdžiui, apėmusiam jūri- 
ninkus, gyvenančius mūsų pietinėje ir pietrytinėje pakrantėje. Kiek- 
vienas jūrininkas, turintis nors kokį laivą, garinį ar burinį, išplaukė 
Diunkerko link; puiki didžiulio masto savanorių improvizacija labai 
padėjo pasirengti evakuacijai (laimei, rengtis jai ėmėme prieš savaitę). 
Gegužės 29 d. prie Diunkerko atplaukė nedaug laivų, bet gegužės 
31 d. ten sugužėjo 400 mažų laivų, kurie labai padėjo pervežti beveik 
100 tūkst. žmonių nuo pakrantės iki jūroje inkarą išmetusių didelių 
laivų. Tomis dienomis pasigesdavau kapitono Pimo — Admiraliteto 
žemėlapių kambario viršininko — ir keleto kitų pažįstamų žmonių. 
Vienu olandų laivu jie per keturias dienas pervežė 800 karių. Iš viso 
mūsų armijos gelbėjimo operacijoje, nuolat bombarduojant priešo 
lėktuvams, dalyvavo apie 860 laivų, iš kurių beveik 700 priklausė bri- 
tams, o kiti — sąjungininkams. 

Biinston 6. Ahurchill Vieni 


Tuo metu prie Diunkerko krantų buvo patikimai suformuotas eva- 
kuacijos placdarmas. Iš chaoso apimtų aplinkinių vietovių atvykę ka- 
riai užimdavo pozicijas palei įtvirtinimus, kurie išaugo vos per dvi 
dienas. Geriausios būklės daliniai buvo skiriami ginti fronto linijos. 
Labiausiai nukentėjusios divizijos, tokios 2-oji ir 5-oji, liko rezerve pa- 
krantėje ir netrukus įlaipintos į laivus. Iš pradžių frontą turėjo ginti 
trys korpusai, tačiau gegužės 29 d., prie gynybos svariai prisidėjus 
prancūzams, užteko dviejų korpusų. Priešas lipo besitraukiantiems 
kariams ant kulnų, nepaliaujamai vyko nuožmios kovos, ypač flan- 
guose šalia Niuporto ir Bergo. Kadangi, vykstant evakuacijai, nuolat 
mažėjo karių - ir britų, ir prancūzų — skaičius, gynyba atitinkamai 
silpnėjo. Pakrantėje, smėlio kopose, dešimtys tūkstančių karių po 
tris, keturias ir penkias dienas gyveno negailestingai bombarduojami 
priešo aviacijos. Hitlerio įsitikinimas, kad Vokietijos karinė aviacija 
sukliudys britų ir prancūzų karių evakuacijai ir todėl jam dera sau- 
goti savo tankų dalinius baigiamajam šios kampanijos smūgiui, buvo 
klaidingas, bet pagrįstas. 

Jo viltys neišsipildė dėl trijų veiksnių. Pirma, nors vokiečių aviacija 
nepaliaujamai bombardavo mūsų kariuomenę pakrantėje, jos ants- 
krydžiai darė labai mažai žalos. Bombos įklimpdavo į minkštą smė- 
lį, kuris sumažindavo sprogimo jėgą. Pačioje pradžioje po įnirtingų 
antskrydžių kariai stebėdamiesi matydavo, kad beveik nė vienas iš 
jų nežuvo ir nebuvo sužeistas. Aplinkui griaudėjo sprogimai, tačiau 
nuojų beveik niekas nenukentėdavo. Uolėtoje pakrantėje mūsų nuos- 
toliai būtų buvę kur kas didesni. Netrukus kareiviai į oro antskry- 
džius ėmė žiūrėti su panieka. Jie spietėsi smėlio kopose, ramūs ir vis 
tvirčiau tikėdami, kad išsigelbės. Prieš juos buvo pilka, bet draugiška 
jūra, joje - gelbėjimo laivai, o už jos - namai. 

Antrasis veiksnys, kurio nenumatė Hitleris, buvo dideli jo karinių 
oro pajėgų nuostoliai. Vyko vokiečių ir britų pilotų meistriškumo 

Daugiafunkcis vokiečių lėktuvas Ju-88. 1939 m. pradėti eksploatuoti šie kovos lėktuvai 


bombardavo ir Diunkerko kopas, tačiau oro antskrydžiai britams didelės žalos nepadarė. 


išmėginimas. Mūsų naikintuvai nuolat patruliavo pakrantėse ir sėk- 
mingai kovojo su priešais. Jie puldavo vokiečių naikintuvų ir bombo- 
nešių eskadriles, padarydavo joms didelių nuostolių, išsklaidydavo 
jas ir priversdavo pasitraukti. Per keletą dienų britų karinės oro pa- 
jėgos išplėšė šlovingą pergalę. Ten, kur pasirodydavo vokiečių lėktu- 
vai, kartais po 40 ar 50, juos iš karto užpuldavo britų aviacija, dažnai 
tik vienas eskadronas ar dar mažiau; vokiečių nuostoliai siekė šim- 
tus lėktuvų. Buvo panaudotos visos metropolijos oro pajėgos - mūsų 
paskutinis brangus rezervas. Kartais naikintuvų pilotai surengdavo 
keturis skrydžius per dieną. Rezultatas nepaliko jokių abejonių. Gau- 
sesnis priešas patirdavo nuostolių; nepaisant vokiečių drąsos, mūsų 
lakūnai juos įveikdavo ir net įbaugindavo. Ši kova turėjo lemiamą 
reikšmę. Deja, kareiviai paplūdimiuose mažai žinojo apie šią kovą 
padangėse, dažnai vykstančią už daugelio kilometrų arba virš debe- 
sų. Jie nieko nežinojo apie priešui padarytus nuostolius. Tik matė ant 
paplūdimių krintančias bombas, jas numesdavo tie priešo lėktuvai, 
kuriems pasisekdavo prasiveržti į pakrantę, nors dažnai nepavykda- 
vo grįžti pas saviškius. Kai kurie kareiviai dėl to net ėmė niekinti kari- 
nes oro pajėgas ir, nežinodami tikrosios padėties, išsilaipinę Doverio 
ir Temzės uostuose, net įžeidinėdavo vyrus, vilkinčius karinių oro 

Binstun 6. Churchill Vieni 


pajėgų uniformas, nors turėjo paspausti jiems rankas. Bet iš kur jie 
galėjo žinoti, kaip buvo iš tiesų? Kalbėdamas Parlamente, kaip įma- 
nydamas stengiausi atskleisti tiesą. 

Tačiau jeigu šalia nebūtų tyvuliavusi jūra, mums nebūtų padėjusi 
net smėlio teikiama apsauga ir pilotų meistriškumas. Įsakymai, duo- 
ti prieš 10-12 dienų, spaudžiant aplinkybėms ir jų sukeltiems jaus- 
mams, davė stulbinamų rezultatų. Pakrantėje ir laivuose viešpatavo 
nepriekaištinga drausmė. Jūra buvo rami. Tarp pakrantės ir dide- 
lių laivų greitai plaukiojo mažesni ir laipino karius iš pakrantės ir 
vandens, nekreipdami dėmesio į įnirtingus priešo bombardavimus. 
Sustabdyti šiuos laivus bombardavimais buvo neįmanoma vien dėl 
jų skaičiaus. Moskitinės armados kaip visumos paskandinti neįma- 
noma. Nepaisant patirto pralaimėjimo, mūsų salos gyventojai pelnė 
šlovę, susivieniję ir nenugalėti. Pasakojimas apie tai, kas nutiko Diun- 
kerko paplūdimiuose, amžiams liks aukso raidėmis įrašytas visuose 
mūsų istorijos metraščiuose. 

Nors narsios mažų laivų įgulos svariai prisidėjo prie evakuacijos, 
sunkiausia našta gulė ant didelių laivų, laipinančių karius Diunkerko 
uoste, iš kur buvo evakuoti du trečdaliai visų karių. Kaip rodo sužeis- 
tųjų ir žuvusiųjų sąrašas, pagrindinį vaidmenį atliko eskadriniai mi- 
nininkai. Taip pat reikia pripažinti didelį prekybinių laivų ir jų įgulų 
indėlį. 

Britanija su nerimu ir viltimi stebėjo evakuacijos eigą. Gegužės 27 d. 
vakarą laivyno vadovybei lordo Gorto padėtis atrodė kritiška, ir ka- 
pitonas Tennantas iš Admiraliteto, kuris buvo paskirtas vyriausiuo- 
ju laivyno atstovu Diunkerke, pranešė, kad būtina nedelsiant siųsti į 
pakrantę visus turimus laivus, nes „atlikti evakuaciją rytojaus naktį 
bus sunku“. Padėtis atrodė sunki, net beviltiška. Buvo dedamos visos 

pastangos įveikti šį iššūkį, ir išsiųstas vienas kreiseris, 8 eskadriniai 

minininkai ir 26 kiti laivai. Gegužės 28-oji buvo įtempta diena, bet 
įtampa pamažu atslūgo, kai padėtis sausumoje didžiulėmis Kara- 
liškojo oro laivyno pastangomis stabilizavosi. Nepaisant didelių 
nuostolių, gegužės 29 d., kai trys eskadriniai minininkai ir 21 kitas 
laivas buvo paskandinti, o daugelis kitų apgadinti, laivyno planai 
įgyvendinti. | 

Gegužės 30 d. sušaukiau Admiralitete trijų ginkluotųjų pajėgų mi- 
nistrų ir štabo viršininkų pasitarimą. Aptarėme situaciją Belgijos pa- 
krantėje. Bendras evakuotų karių skaičius išaugo iki 120 tūkst., tarp 
kurių buvo tik 6 tūkst. prancūzų; operacijoje dalyvavo 860 visų tipų 
laivų. Admirolas Wake-Walkeris iš Diunkerko pranešė, kad, nepai- 
sant intensyvių bombardavimų ir aviacijos antskrydžių, per ankstes- 
nę valandą į laivus įlaipinti 4 tūkst. žmonių. Walkeris manė, kad nuo 
rytojaus Diunkerko jau turbūt bus neįmanoma išlaikyti. Aš pabrėžiau, 
kad būtina evakuoti daugiau prancūzų karių, kitaip nepataisomai su- 
gadinsime santykius su savo sąjungininkais. Taip pat pasakiau, kad 
kai britų karių liks ne daugiau kaip vienas korpusas, turėsime pasiū- 
lyti lordui Gortui sėsti į laivą ir grįžti į Angliją, palikus vietoj savęs 
korpuso vadą. Pasilikęs korpusas turi laikytis kuo ilgiau, kad galėtų 
tęstis prancūzų evakuacija. 

Gerai žinodamas lordo Gorto charakterį, savo ranka parašiau jam 
tokį įsakymą, kurį Karo ministerija oficialiai išsiuntė jam gegužės 
30 d. 14 val.: 


Toliau ginkite esamą perimetrą, kad būtų galima kuo ilgiau vykdyti 
evakuaciją. Prašau raportuoti apie tai kas tris valandas. Jei dar galė- 
sime susisiekti, atsiųsime jums nurodymus grįžti į Angliją (kartu su 
karininkais, kuriuos pasirinksite), kai nutarsite, kad sumažėjusiam 
karių kontingentui gali vadovauti korpuso vadas. Turite jau dabar jį 
paskirti. Jei nutrūks ryšys, turite perduoti vadovavimą ir grįžti kaip 
nurodyta, kai kovoti pajėgių karių sumažės iki trijų divizijų skai- 
čiaus. Tai atitinka kariškas procedūras ir nepalieka jums Jokios 

sprendimo laisvės šiuo klausimu. Jeigu patektumėte į nelaisvę vado- 
vaudamas tokioms mažoms pajėgoms, tai būtų nereikalingas priešo 
politinis triumfas. Pasirinktam korpuso vadui įsakykite toliau gintis 
kartu su prancūzais tr tęsti evakuaciją — iš Diunkerko arba iš paplū- 
dimių. Bet kai organizuota evakuacija taps nebeįmanoma ir nebegalė- 
site sukelti priešui nuostolių, jis yra įgaliotas, pasikonsultavęs su 
aukščiausio rango prancūzų vadu, oficialiai pasiduoti, siekiant iš- 
vengti beprasmiškų žudynių. 


Galimas daiktas, kad šis įsakymas paveikė kitus svarbius įvykius ir 
kito kovojančio vado likimą. 1941 m. gruodžio pabaigoje lankydama- 
sis Baltuosiuose rūmuose, sužinojau iš prezidento ir Stimsono apie 
sunkią generolo MacArthuro ir amerikiečių įgulos padėtį Korechi- 
dore. Nusprendžiau, kad vertėtų pranešti jiems, ką įsakėme lordui 
Gortui, kai jo vadovaujamų pajėgų smarkiai sumažėjo. Ir prezidentas, 
ir Stimsonas perskaitė mano telegramą labai susidomėję; apstulbau, 
kad ji padarė jiems tokį didelį įspūdį. Vėliau tą pačią dieną Stimso- 
nas paprašė jos kopijos, ir aš tuoj pat jam daviau. Galimas daiktas 
(tikrai nežinau, bet man patinka manyti, kad tai tiesa), jog kaip tik 
jos paveikti jie priėmė teisingą sprendimą, įsakė generolui MacAr- 
thurui perduoti vadovavimą vienam iš jam pavaldžių generolų ir taip 
išsaugojo šį puikų vadą ateičiai. Priešingu atveju jis būtų Žuvęs arba 
praleidęs karą japonų nelaisvėje. 


Diunkerko pakrantėje susirinkę sąjungininkų kariai tikisi sulaukti evakuoti juos turinčių laivų. 


* „ L 

Gegužės 30 d. lordo Gorto štabo karininkai, pasitarę su admirolu 
Ramsay'umi Doveryje, pranešė jam, kad rytinę placdarmo gynybos 
liniją galima išlaikyti tik iki birželio 1 d. ryto. Todėl evakuaciją imta 
vykdyti kuo greičiau, siekiant palikti ant kranto, jei įmanoma, anglų 
ariergardą, kurį sudarytų ne daugiau kaip 4 tūkst. žmonių. Vėliau 
paaiškėjo, kad tokio ariergardo nepakanka ginti paskutines gynybos 
pozicijas, ir nuspręsta išlaikyti britų sektorių iki birželio 1-2 d. vidur- 
nakčio ir vykdyti prancūzų bei britų karių evakuaciją visiškos lygy- 
bės pagrindu. 

Tokia buvo padėtis, kai gegužės 31 d. vakare lordas Gortas, paklus- 
damas jam duotam įsakymui, perdavė vadovavimą generolui majo- 
rui Alexanderiui ir grįžo į Angliją. 


+111 


Siekdamas išvengti nesusipratimų ir palaikyti asmeninį ryšį, gegu- 
žės 31 d. turėjau skristi į Aukščiausios karo tarybos posėdį Paryžiu- 
je. Kartu skrido Attlee, generolas Dillas ir generolas Ismay'us. Taip 
pat paėmiau generolą Spearsą, gegužės 30 d. atskridusį iš Paryžiaus 
pranešti naujausių žinių. Šis puikus karininkas ir Parlamento narys 
buvo mano draugas nuo Pirmojo pasaulinio karo laikų. Kaip ryši- 
ninkas tarp Prancūzijos armijos kairiojo flango ir britų armijos de- 
šiniojo sparno, 1916 m. nusivežė mane į Vimi Ridžą. Su penkiomis 
sužeidimus žŽyminčiomis juostelėmis ant rankovės ir nepriekaištin- 
gai kalbantis prancūziškai, Spearsas buvo labai tinkamas palydovas 
vykstant pas sąjungininkus, su kuriais mūsų santykiai tuo metu buvo 
nepaprastai įtempti. Kai prancūzus ir anglus ištinka bendra bėda ir 
tarp jų kyla ginčų, prancūzai dažnai šaukia ir tūžta, o anglai elgiasi 
atsainiai ir net šiurkščiai. Spearsas mokėjo kalbėtis su aukštais pran- 
cūzų pareigūnais lengvai ir įtaigiai, kaip man niekad nepavykdavo. 

Šį kartą nuvažiavome ne į Užsienio reikalų ministeriją, o į Karo 
ministeriją rue Saint-Dominigue, kur buvome nuvesti į Reynaud 

Iš Diunkerko evakuoja- 
mas į galvą sužeistas 


prancūzų karys. 


kabinetą. Reynaud ir maršalas Pėtainas buvo vieninteliai Prancūzijos 
ministrai, atvykę susitikti su manimi ir Attlee. Pėtainas, dabar vice- 
premjeras, pirmą kartą dalyvavo susitikime su mumis. Jis vilkėjo ci- 
viliais drabužiais. Susitikime taip pat dalyvavo mūsų ambasadorius, 
Dillas, Ismay'us ir Spearsas, o prancūzams dar atstovavo Weygandas 
ir Darlanas, asmeninės Reynaud kanceliarijos viršininkas kapitonas 
de Margerie ir Baudouinas, Prancūzijos Karo kabineto sekretorius. 
Atrodė, kad prancūzai apie tai, kas nutiko šiaurinėms armijoms, Ži- 
nojo ne daugiau nei mes apie padėtį pagrindiniame Prancūzijos fron- 
te. Jie nustebo, kai papasakojau, kad evakavome 165 tūkst. karių, tarp 
jų 15 tūkst. prancūzų. Jų dėmesį, savaime suprantama, patraukė tai, 
kad britų evakuota gerokai daugiau nei prancūzų. Paaiškinau, kad tai 
daugiausia lėmė, jog užnugaryje buvo daug britų administracinių da- 
linių, kuriems pavyko evakuotis prieš atvykstant koviniams kariuo- 
menės daliniams. Be to, prancūzai iki šiol negavo įsakymo evakuotis. 
Viena pagrindinių mano vizito į Paryžių priežasčių yra noras užtik- 
rinti, kad prancūzų kariams būtų duotas toks pats įsakymas kaip ir 
britams. Jo Didenybės vyriausybė nutarė, kad tokiomis siaubingomis 
sąlygomis būtina įsakyti lordui Gortui evakuoti kovojančius ir palikti 

sužeistuosius. Jeigu mūsų viltys pasitvirtins, išsaugosime 200 tūkst. 
karo tarnybai tinkamų Žmonių. Tai beveik stebuklas! Prieš keturias 
dienas maniau, kad pavyks evakuoti ne daugiau kaip 50 tūkst. At- 
kreipiau dėmesį, kad britai prarado labai daug ginkluotės. Reynaud 
gražiai pagyrė britų karinio jūrų laivyno ir oro pajėgų pastangas, ir aš 
jam už tai padėkojau. Paskui išsamiai aptarėme, kaip galima atkurti 
britų pajėgas Prancūzijoje. 

Tuo tarpu admirolas Darlanas parašė telegramos admirolui Abri- 
alui Diunkerke tekstą: 


1. Jūsų vadovaujamų ir britų divizijų pajėgomis reikia išlaikyti plac- 
darmą aplink Diunkerką. 

2. Jei būsite įsitikinęs, kad už placdarmo ribų esantys kariai jau nega- 
li prasiveržti prie įlaipinimo punktų, placdarmą ginantys daliniai tu- 
ri evakuotis, bet pirmiausia britai. 


Iškart įsiterpiau, jog britams neturėtų būti teikiama pirmenybė, ir 
britai, ir prancūzai turėtų evakuotis vienodomis sąlygomis — Bras des- 
sus, bras dessous . Be to, britai suformuos ariergardą. Taip ir sutarėme. 

Tada ėmėme kalbėtis apie Italiją. Išsakiau britų vyriausybės požiū- 
rį, kad jei Italija įstos į karą, mums reikia tuoj pat suduoti jai kuo sti- 
presnį smūgį. Pasiūliau imti bombarduoti šiaurės vakarų pramonės 
trikampį, kurį sudaro Milano, Turino ir Genujos miestai. Reynaud 
sutiko, kad sąjungininkai turi smogti italams nedelsdami, o admiro- 
las Darlanas pasakė parengęs planą bombarduoti iš laivų ir lėktuvų 
Italijos naftos atsargų saugyklas, kurios daugiausia sutelktos pakran- 
tėje tarp sienos ir Neapolio. Susitarėme surengti konsultacijas aptarti 
techninių šio plano aspektų. 

Pakalbėjęs apie tai, kaip svarbu užtikrinti, kad į karą neįsitrauktų 
Ispanija, perėjau prie bendros perspektyvos. Pasakiau, kad sąjungi- 
ninkai turi laikytis išvien prieš visus savo priešus. Pastarieji įvykiai 

sukėlė nerimą JAV, ir, nors jos dar neįstojo į karą, netrukus ims teikti 
didelę pagalbą. Invazija į Britaniją, jei ji bus surengta, amerikiečiams 
sukels dar didesnį susirūpinimą. Britai nebijo invazijos, įnirtingai 
priešinsis jai kiekviename miestelyje ir kaimelyje. Tačiau, tik užtikri- 
nę savo salos gynybą, jie gali nusiųsti likusias ginkluotąsias pajėgas 
padėti sąjungininkams prancūzams. Pareiškiau esąs visiškai įsitiki- 
nęs, kad jeigu nesiliausime kovoję, pasieksime pergalę. Net jeigu vie- 
nas mūsų bus nugalėtas, kitas turi tęsti kovą. Didžiosios Britanijos 
vyriausybė yra pasirengusi kariauti iš Naujojo pasaulio, jeigu, atsi- 
tikus kokiai nors nelaimei, pati Anglija bus nusiaubta. Jei Vokietija 
nugalės vieną iš sąjungininkių arba abi, ji bus negailestinga, mes bū- 
sime paversti amžinais vasalais ir vergais. Būtų daug geriau, jei Vaka- 
rų Europos civilizaciją su visais jos pasiekimais ištiktų tragiškas, bet 
šlovingas galas, negu leisti dviem didžiosioms demokratijoms lėtai 
merdėti, netekus visko, dėl ko verta gyventi. 

Attlee pareiškė visiškai pritariąs mano požiūriui. „Britai dabar su- 
pranta, koks pavojus jiems iškilo, ir žino, kad, laimėjus vokiečiams, 
viskas, ką sukūrė, bus sunaikinta. Vokiečiai žudo ne tik žmones, bet ir 
idėjas. Mūsų tautiečiai kupini ryžto kaip niekada anksčiau istorijoje.“ 
Reynaud padėkojo mums už šiuos žodžius. Jis buvo įsitikinęs, kad 
vokiečių kovinė dvasia menkesnė negu laikinos jų kariuomenės per- 
galės. Jei prancūzai, padedami britų, išlaikytų Somą ir jei JAV pramo- 
nė padėtų įveikti ginkluotės trūkumą, mes tikrai pasiektume pergalę. 

Jis sakė, kad yra labai dėkingas už mano patikinimą, jog jei viena šalis 
pralaimės, kita nepasitrauks iš kovos. 

Tuo oficialus susitikimas baigėsi. 

Kai atsistojome, kai kurie pagrindinio susitikimo dalyviai prie lango 
užmezgė pokalbį, kuris vyko šiek tiek kitokioje atmosferoje. Įtakin- 
giausias tarp prancūzų buvo maršalas Pėtainas. Spearsas padėjo man 
kalbėti prancūziškai ir pats dalyvavo pokalbyje. Jaunas prancūzas 
kapitonas de Margerie jau pasakė, kad kovą būtina tęsti iš Afrikos. 
Bet iš maršalo Pėtaino kalbų, šaltų ir niūrių, man susiklostė įspūdis, 
kad jis linkęs sudaryti separatinę taiką. Jo asmenybė, pozicija ir ramus 
susitaikymas su nepalankiai besiklostančiais įvykiais - nesvarbu, ką 
jis kalbėjo - labai veikė beveik visus. Vienas iš prancūzų, nepamenu 
kuris, pasakė tuo jų glotniu stiliumi, kad, susiklosčius tam tikroms 
aplinkybėms, karinės nesėkmės gali priversti Prancūziją modifikuoti 
savo užsienio politiką. Išgirdęs tai Spearsas pasirodė puikiai ir neprie- 
kaištinga prancūzų kalba tarė: „Manau, jūs suprantate, kad tai reikštų 
blokadą?“ Kažkas atsakė: „Tai gali būti neišvengiama.“ Tada Spearsas, 
kreipdamasis tiesiai į Pėtainą, drožė: „Dėl to ne tik prasidėtų blokada, 
bet ir būtų bombarduojami visi Prancūzijos uostai, atsidūrę vokiečių 
rankose.“ Džiaugiausi, kad tai buvo pasakyta. Vėl užtraukiau savo 
seną dainelę: mes nesiliausime kovoję, kad ir kas atsitiktų, nesvarbu, 
kas iškristų iš žaidimo. Naktį vokiečiai vėl surengė nedidelius ants- 
krydžius, bet rytą mes palikome Paryžių. 


Gegužės 31 ir birželio 1 d. evakuacija pasiekė kulminaciją, bet dar 
nesibaigė. Per šias dvi dienas daugiau nei 132 tūkst. žmonių saugiai 
išsilaipino Anglijoje, ir maždaug trečdalis jų buvo evakuoti mažais 
laivais, įnirtingai bombarduojant priešo aviacijai ir artilerijai. Birželio 
1 d., nuo pat aušros, priešo bombonešiai puolė ypač įnirtingai, daž- 
nai tuo metu, kai mūsų naikintuvai išskrisdavo pasipildyti kuro. Per 

šiuos antskrydžius jie padarė daug žalos susigrūdusiems laivams, ir 
mūsų nuostoliai buvo beveik tokie patys kaip per visą praėjusią sa- 
vaitę. Šią dieną priešų aviacija, torpediniai laivai ir minos paskandino 
31 mūsų laivą ir 11 jų sugadino. Sausumoje priešai ėmė dar įnirtin- 
giau pulti pakrantės placdarmą, iš visų jėgų stengėsi į jį prasiveržti. 
Juos sustabdė atkaklus sąjungininkų ariergardo pasipriešinimas. 
Galutinis evakuacijos etapas buvo įvykdytas labai išmaniai ir tiks- 
liai. Pirmą kartą atsirado galimybė sudaryti išankstinius planus, o 
ne nuolat improvizuoti. Auštant birželio 2 d. siaurėjantį placdarmą 
Diunkerko apylinkėse gynė maždaug 4 tūkst. britų su 7 priešlėktu- 
vinėmis patrankomis bei 12 prieštankinių patrankų ir vis dar gausūs 
prancūzų daliniai. Dabar vykdyti evakuaciją buvo galima tik tamsoje, 
ir admirolas Ramsay'us nusprendė tą naktį surengti uoste stambią 


E 


Laivai su evakuotais iš Diunkerko britų ir prancūzų kariais atvyksta į Pietų Anglijos uostą. 

operaciją panaudojant visus turimus išteklius. Tą vakarą iš Anglijos, 
be buksyrų ir smulkių laivų, buvo atsiųsti 44 dideli laivai, tarp jų 11 
eskadrinių minininkų ir 14 minų tralerių. Operacijoje taip pat dalyva- 
vo 40 prancūzų ir belgų laivų. Iki vidurnakčio britų ariergardas buvo 
įlaipintas į laivus. 

Tačiau tuo Diunkerko istorija nesibaigė. Buvome pasirengę tą naktį 
evakuoti kur kas daugiau prancūzų, negu jie patys siūlė. Kai mūsų 
laivai, iš kurių daugelis vis dar buvo tušti, auštant turėjo pakelti inka- 
rus, dauguma prancūzų karių, vis dar kovojančių su priešu, liko ant 
kranto. Reikėjo pasistengti dar kartą. Nors laivų įgulos, kelias dienas 
įtemptai dirbusios be poilsio ar atokvėpio, buvo išsekusios, atsiliepė 
į raginimą. Birželio 4 d. Anglijoje išlaipinti 26 175 prancūzai, ir dau- 
giau kaip 21 tūkst. atvyko britų laivais. Deja, keli tūkstančiai žmonių 
liko toliau kovoti mažėjančiame placdarme iki birželio 4 d. ryto, ir tik 
kai priešas pasiekė miesto pakraštį, juos apleido jėgos. Kariai narsiai 
kovėsi daug dienų, dengė britų ir prancūzų bendražygių evakuaciją, 
bet kitus karo metus turėjo praleisti nelaisvėje. Atminkime: jeigu ne 
ariergardo tvirtybė prie Diunkerko, atkurti Britanijos armiją ginti šalį 
ir siekti galutinės pergalės būtų buvę kur kas sunkiau. 

Galiausiai birželio 4 d. 14.23 val. Admiralitetas, susitaręs su pran- 
cūzais, paskelbė, kad „Dinamo“ operacija baigta. Į Angliją buvo eva- 
kuota 338 tūkst. britų ir sąjungininkų karių. 


+++ 


Birželio 4 d. susirinko Parlamentas. Turėjau viską jam papasakoti ir 
atvirame, ir uždarame posėdyje. Šiam pasakojimui užteks pateikti tik 
kelias ištraukas iš mano kalbos. Buvo būtina paaiškinti ne tik tautie- 
čiams, bet ir pasauliui, kad mūsų ryžtas tęsti kovą yra pagrįstas rim- 
tais motyvais ir nėra beviltiškos pastangos. Derėjo atskleisti ir mano 
pasitikėjimo savimi priežastis. 

Jokiu būdu nedera priskirti šiam išsigelbėjimui pergalės atri- 
butų. Evakuacijomis karo laimėti neįmanoma. Bet pats išsigel- 
bėjimas yra pergalė, kurią reikia pažymėti. Ją išplėšė karinės oro pajė- 
gos. Daugelis grįžtančių karių nematė veiksmų ore — jie matė tik 
bombonešius, kuriems pavyko prasiveržti pro mūsų naikintuvus. Jų 
pasiekimai įvertinti nepakankamai. Girdėjau daug nepalankių atsilie- 
pimų apie mūsų pilotus, todėl kaip įmanydamas pasistengsiu papasa- 
koti, kaip buvo iš tiesų. 

Tai didžiulis britų ir vokiečių aviacijos jėgų išmėginimas. Ar galite 
įsivaizduoti, kad vokiečiai turėjo ore svarbesnį uždavinį nei neleisti 
evakuoti mūsų karių ir paskandinti visus laivus, kurių ten susirink- 
davo vos ne tūkstančiai? Ar galėjo būti svarbesnė karinė užduotis, 
galinti paveikti visą karo eigą? Jie darė viską, kas įmanoma, bet jiems 
nepavyko; įgyvendinti šią užduotį jiems buvo sutrukdyta. Mes eva- 
kavome kariuomenę; ir jie sumokėjo už mūsų patirtus nuostolius ke- 
turgubai... Visi mūsų lėktuvai ir pilotai pasirodė esą pranašesni negu 
priešų. 

Turėkime galvoje, kad šis mūsų aviacijos pranašumas dar labiau iš- 
ryškės ginant mūsų salą nuo priešo puolimo, kai jam reikės įveikti jū- 
rą; manau, kad šis faktas leidžia mums nusiraminti ir lengviau atsi- 
kvėpti. Turime pagerbti mūsų jaunus pilotus. Didžioji prancūzų ar- 
mija sudrebėjo ir pakriko, kai prasidėjo keleto tūkstančių šarvuotų 
mašinų puolimas. Argi negali atsitikti taip, kad mūsų civilizacijos 
tikslus apgins kelių tūkstančių pilotų meistriškumas ir atsidavimas? 
Mums sako, kad Hitleris turi invazijos į britų salas planą. Jis ne pir- 
masis, puoselėjantis tokius ketinimus. Kai Napoleonas metams įsikū- 
rė Bulonėje su savo plokščiadugniais laivais ir Didžiąja armija, kaž- 
kas jam pasakė: „Anglijoje auga dygliuotos piktžolės.“ Dabar jų tik- 
rai yra daug daugiau, nes britų ekspedicinės pajėgos grįžo į šalį. 
Dabar neabejotinai turime savo saloje kur kas galingesnes karines pa- 
jėgas negu kada nors anksčiau per šį ar ankstesnį karą, ir esame kur 
kas pajėgesni apsiginti. Bet tokia padėtis ilgai tęstis negali. Mes 


Diunkerke palikta sąjungininkų technika. Didžioji dalis jos buvo sugadinta, kad nepasinaudotų 


vokiečiai. 


neapsiribosime gynybiniu karu. Privalome atlikti savo pareigą sąjun- 
gininkams. Turime atkurti britų ekspedicines pajėgas, vadovaujamas 
narsiojo vado lordo Gorto. Šis procesas dar tik prasideda, ir kol kas 
turime kuo geriau organizuoti savo gynybą šioje saloje, kad galėtume 
užsitikrinti saugumą kuo mažesnėmis pajėgomis ir kuo daugiau jėgų 
skirti puolimui. Kaip tik to dabar ir siekiame.“ 


Baigiamieji mano kalbos žodžiai, kaip vėliau paaiškėjo, padarė di- 
delę įtaką Jungtinių Valstijų sprendimams. 


Nors didelė dalis Europos ir daugelis senų bei garbingų valstybių pa- 
teko arba gali patekti į gestapo ir viso šlykštaus nacių viešpatavimo 
aparato letenas, mes nepasiduosime ir nepaklusime. Eisime iki galo, 
kovosime Prancūzijoje, kovosime jūrose ir vandenynuose, vis ryžtin- 
giau ir tvirčiau kovosime ore; ginsime savo salą bet kokia kaina, kau- 
simės paplūdimiuose, nusileidimo aikštelėse, laukuose ir gatvėse, ko- 
vosime kalvose, mes niekada nepasiduosime. Ir net jeigu, nors aš tuo 
netikiu, ši sala ar didelė jos dalis bus užkariauta ir marinama badu, 
tai mūsų užjūrio Imperija, ginkluota ir saugoma britų laivyno, tęs 
kovą, kol Dievo nulemtu laiku Naujasis pasaulis visomis savo jėgo- 
mis ir galybe atskubės gelbėti ir vaduoti Senojo. 

5 skyrius 


Grobio vaikymasis 


Britų ir italų tautų draugystė užsimezgė Garibaldi ir Cavour lai- 
kais. Viktorijos laikų liberalai karštai pritarė Šiaurės Italijos siekiui 
išsivaduoti nuo Austrijos jungo ir sukurti vietisą bei nepriklausomą 
Italijos valstybę. Per Pirmąjį pasaulinį karą Italija perėjo į sąjunginin- 
kų pusę daugiausia dėl Didžiosios Britanijos įtakos. Iš pradžių britai 
skirtingai vertino Mussolinio atėjimą į valdžią ir fašizmo kaip atsa- 
ko į bolševizmą plitimą, bet tai nesumenkino abipusio mūsų tautų 
draugiškumo. Matėme, kad iki Mussolinio agresijos Abisinijoje Italija 
išvien su Britanija siekė pažaboti hitlerizmą ir vokiečių ambicijas. Jau 
pasakojau liūdną istoriją apie tai, kiek daug žalos padarė Baldwino 
ir Chamberlaino politika Abisinijos atžvilgiu. Užsitraukėme Italijos 
diktatoriaus priešiškumą, nesunaikindami jo galybės, Tautų Sąjungos 
autoritetas buvo pakirstas, o Abisinijos išgelbėti nepavyko. Taip pat 
matėme nuoširdžias, bet tuščias Chamberlaino, sero Samuelio Hoa- 
re'o ir lordo Halifaxo pastangas susigrąžinti prarastą Mussolinio ma- 
lonę. Ir galiausiai Mussolinis įtikėjo, kad Didžiosios Britanijos saulė 
jau nusileido ir Italija, padedama Vokietijos, gali kurti savo ateitį ant 

britų Imperijos griuvėsių. Italija sudarė sąjungą su Vokietija, todėl, 
prasidėjus Vokietijos karui su Didžiąja Britanija ir Prancūzija, Italija 
nuo pat pirmos dienos galėjo stoti į mūsų priešų pusę. 

Tačiau, vadovaudamasis sveiku protu, Mussolinis nutarė palaukti 
ir pažiūrėti, kaip plėtosis įvykiai, prieš negrįžtamai įsitraukdamas į 
karą pats ir įtraukdamas savo šalį. Laukimo taktika pasitvirtino. Ita- 
liją mėgino suvilioti abi pusės; ji sudarė daug naudingų susitarimų ir 
laimėjo laiko savo ginkluotei tobulinti. Laukimo politikos Italija lai- 
kėsi visus pirmuosius karo mėnesius, kol nebuvo prasidėję plataus 
masto karo veiksmai. Įdomu, kaip būtų susiklostęs Italijos likimas, jei 
ir toliau ji būtų laikiusis tokios politikos? Jungtinės Valstijos, kuriose 

gyvena daug italų kilmės rinkėjų, galėjo labai aiškiai leisti Hitleriui 
suprasti, kad bandymai jėga įtraukti Italiją į karą Vokietijos pusėje 
sukels labai rimtų pasekmių. Išsaugodama neutralumą, Italija būtų 
laimėjusi taiką, gerovę ir augančią įtaką. Kai Hitleris įsitraukė į karą 
Rusiją, tokios naudingos pozicijos Mussolinis galėjo laikytis beveik 
neribotą laiką ir gauti vis daugiau naudos. Karui pasibaigus, jis būtų 
išgarsėjęs kaip išmintingiausias valstybininkas, kada nors valdęs tą 
saulėtą pusiasalį ir vadovavęs jo darbštiems bei originaliems Žmo- 
nėms. Tačiau jis pasirinko kitą kelią, kuris galiausiai atvedė į pražūtį. 

1927 m. du kartus susitikau su Mussoliniu, ir tarp mūsų užsimez- 
gė draugiški bei neformalūs santykiai. Niekada nebūčiau skatinęs 
Britanijos nutraukti su juo santykius dėl Abisinijos ir raginęs Tau- 
tų Sąjungą skirti jam sankcijas, jeigu mūsų šalis nebūtų pasirengusi 
kraštutiniu atveju stoti į karą. Mussolinis, kaip ir Hitleris, suprato ir 
savotiškai gerbė mano pastangas perginkluoti Britaniją, nors labai 
džiaugėsi, kad britų visuomenė nepalaiko mano nuomonės. 

Dabar dėl katastrofiškai nesėkmingų kovų Prancūzijoje susidarius 
krizinei situacijai, mano kaip premjero pareiga, žinoma, buvo dėti vi- 
sas pastangas, kad Italija neįsitrauktų į kontliktą, ir nors nepuoselėjau 
tuščių vilčių, iš karto panaudojau visas turimas priemones ir įtaką. 
Praėjus šešioms dienoms po to, kai tapau premjeru, Kabineto pagei- 
davimu parašiau Mussoliniui kreipimąsi, kuris kartu su jo atsakymu 
po dvejų metų buvo publikuotas visiškai kitokiomis aplinkybėmis. 


Dabar, tapęs ministru pirmininku ir gynybos ministru, prisiminda- 
mas mūsų susitikimus Romoje, norėčiau kreiptis į Jus kaip į italų 
tautos vadą su geros valios žodžiais per mus atskyrusią sparčiai besi- 
plečiančią bedugnę. Gal dar ne per vėlu neleisti kraujo upei atskirti 
anglų ir italų tautų? Mes, žinoma, galime smarkiai ir žiauriai suža- 
loti vienas kitą ir aptemdyti Viduržemio jūros pakrantes savo kova. 
Jei nuspręsite, kad taip turi būti, tebūnie; bet aš pareiškiu, kad nieka- 
da nebuvau Italijos didybės priešas ir širdyje niekada nejaučiau 

priešiškumo Italijos įstatymų leidėjui. Bergždžias darbas prognozuoti 
didžiųjų mūšių, dabar siaučiančių Europoje, baigtį, bet esu įsitikinęs, 
kad, nepaisant to, kas atsitiks žemyne, Anglija eis iki galo, net visiš- 
kai viena, kaip jau būdavo anksčiau, ir turiu pagrindo manyti, kad 
mums padės Jungtinės Valstijos bei visa Amerika. 

Prašau patikėti, kad rašau Jums šį iškilmingą kreipimąsi, kuris įeis į 
istoriją, ne iš silpnumo ar baimės. Daugelį šimtmečių aukščiausias 
imperatyvas lotynų ir krikščioniškosios civilizacijos paveldėtojams 
yra vengti mirtinos tarpusavio kovos. Nuoširdžiai pagarbiai prašau 
Jūsų įsiklausyti į šį imperatyvą prieš duodant baisų signalą ją pradė- 
ti. Mes jo niekada neduosime. 


Atsakymas buvo šaltas. Tačiau bent jau tiesus. 


Atsakydamas į Jūsų laišką, noriu priminti, kad Jums tikrai žinomos 
svarbios istorinės priežastys ir aplinkybės, dėl kurių mūsų šalys atsi- 
dūrė priešingose stovyklose. Nenorėdamas grįžti į pernelyg senus lai- 
kus, norėčiau priminti, kad 1935 m. Jūsų vyriausybės iniciatyva Že- 
nevoje Italijai buvo skirtos sankcijos už tai, kad ji siekė užsitikrinti 
sau nedidelį žemės lopinėlį po Afrikos saule, visiškai nepažeisdama 
Jūsų šalies ar kitų šalių interesų ir nesikėsindama į jų teritorijas. No- 
rėčiau taip pat priminti Jums, kad Italija savo jūroje faktiškai atsidū- 
rė tikrų tikriausios baudžiauninkės padėtyje. Jūsų vyriausybė paskel- 
bė karą Vokietijai iš pagarbos savo parašui, todėl turėtumėte suprasti, 
kad Italija vadovaujasi tokiu pačiu garbės jausmu ir pagarba įsiparei- 
gojimams, prisiimtiems pagal sutartį su Vokietija - ir vadovausis jais 
ateityje, kad ir kas nutiktų. 


Gavęs šį Mussolinio atsakymą, supratau, kad jis ketina stoti į karą 
jam palankiausiu metu. Iš esmės priėmė šį sprendimą, kai tik tapo 
akivaizdu, kad Prancūzijos armija sutriuškinta. Gegužės 13 d. jis pa- 
sakė Ciano per mėnesį paskelbsiąs karą Prancūzijai ir Britanijai. Jo 

1936-1943 m. fašistinės Italijos užsienio politikai vadovavo B. Mussolinio žentas grafas 


G. Ciano. Jis nebuvo karo šalininkas, užsienio politikoje stengėsi laviruoti, bet galiausiai turėjo 


paklusti dučės autoritetui. 


oficialus sprendimas paskelbti karą bet kuriuo tinkamu laiku po bir- 
želio 5 d. gegužės 29 d. buvo perduotas Italijos štabo viršininkams. 
Hitlerio reikalavimu karo paskelbimo data buvo nukelta į birželio 10 d. 

Gegužės 26 d., kai šiaurinių armijų padėtis buvo kritiška ir niekas 
negalėjo būti tikras, ar kurioms nors iš jų pavyks išsigelbėti, Reynaud 
atskrido į Angliją pasikalbėti su mumis apie galimą karą su Italija. 
Mes nė minutei nepamiršome šio klausimo. Žinojome, kad Musso- 
linis gali paskelbti karą kiekvieną akimirką; tada Prancūzijoje užsi- 
liepsnos dar vienas frontas, ir naujas priešas godžiai puls ją iš pietų. 

Ar įmanoma kaip nors atsipirkti nuo Mussolinio? Klausimas buvo 
iškeltas kaip tik taip. Aš maniau, kad apie tai nėra ko nė svajoti, ir visi 
argumentai, kuriuos Prancūzijos premjeras pateikė įrodinėdamas, 
jog mėginti verta, tik patvirtino mano įsitikinimą, kad jokios vilties 
nėra. Bet tėvynėje Reynaud buvo daromas didelis spaudimas, o mes 
savo ruožtu norėjome kaip įmanydami padėti savo sąjungininkams, 
kurių vienintelis gyvybiškai svarbus ginklas - kariuomenė - vis la- 
biau silpo. Nors nebuvo reikalo priminti mums apie padėties rimtu- 
mą, Reynaud visiškai atvirai kalbėjo apie Prancūzijos pasitraukimo 
iš karo galimybę. Jis pats, girdi, nenutrauktų kovos, bet tikėtina, kad 
netrukus jį pakeis kitokių įsitikinimų žmogus. 

Jau gegužės 25 d. Prancūzijos vyriausybės prašymu kartu su ja 
kreipėmės į prezidentą Rooseveltą ir prašėme padėti išvengti karo su 
Italija. Šiame kreipimesi Didžioji Britanija ir Prancūzija įgaliojo jį pa- 
reikšti, kad mes žinome, jog, Italija turi teritorinių pretenzijų sąjungi- 
ninkėms Viduržemio jūroje, kad sutinkame nedelsiant apsvarstyti bet 
kokį pagrįstą jos reikalavimą ir leisti Italijai dalyvauti taikos konfe- 
rencijoje lygiomis teisėmis su bet kuria kariaujančia šalimi ir kad pra- 
šome prezidentą prižiūrėti, kaip įgyvendinami pasiekti susitarimai. 
Prezidentas įvykdė mūsų prašymą, bet Italijos diktatorius labai aš- 
triai atmetė jo kreipimąsi. Atvykus Raynaud, jau žinojome, koks buvo 
Mussolinio atsakymas. Dabar Prancūzijos premjeras buvo pasirengęs 
pateikti konkretesnius pasiūlymus. Buvo aišku, kad jei šių siūlymų 
tikslas yra išvaduoti Italiją nuo „baudžiauninkės padėties jos pačios 
jūroje“, tai juose turėtų būti kalbama apie Gibraltaro ir Sueco statusą. 
Prancūzija buvo pasirengusi suteikti panašių nuolaidų ir Tunisui. 

Premjero sumanymus vertinome skeptiškai. Ir ne todėl, kad svars- 
tyti juos būtų neteisinga, ar dėl to, kad tuo metu nevertėjo mokėti di- 
delę kainą už tai, kad Italija neįsitrauktų į karą. Asmeniškai maniau, 
kad atsidūrę tokioje kritiškoje padėtyje, negalėjome pasiūlyti Musso- 
liniui nieko, ko jis negalėjo pasiimti pats arba gauti iš Hitlerio mūsų 
pralaimėjimo atveju. Negalėjome tikėtis sudaryti naudingą sandorį 

būdami visiškai išsikvėpę. Pradėdami derybas dėl dučės draugiško 
tarpininkavimo, būtume sumenkinę savo gebėjimą toliau kovoti. 
Mano kolegos laikėsi ryžtingos ir tvirtos pozicijos. Mussoliniui pa- 
skelbus karą, buvome pasiryžę tuoj pat pradėti Milano ir Turino bom- 
bardavimą ir pažiūrėti, ką dučė pasakys tada. Širdyje Reynaud prita- 
rė mūsų pozicijai, ir, atrodė, kad mums pavyko jį įtikinti; jis bent jau 
neprieštaravo. Tai nesukliudė Prancūzijos vyriausybei po kelių dienų 
tiesiogiai pasiūlyti Italijai teritorinių nuolaidų. Mussolinis sutiko šį 
siūlymą su panieka. „Jo nedomina galimybė gauti kokių nors Pran- 
cūzijos teritorijų taikiomis derybomis, - birželio 3 d. pasakė Ciano 
Prancūzijos ambasadoriui. - Jis nusprendė pradėti karą su Prancūzi- 
ja.“ Nieko kito ir nesitikėjome. 

Nors Jungtinės Valstijos kaip įmanydamos stengėsi pakeisti Musso- 
linio nuomonę, niekas negalėjo priversti jį atsisakyti pasirinkto kur- 
so. Birželio 10 d., 16.45 val. Italijos užsienio reikalų ministras pranešė 
Didžiosios Britanijos ambasadoriui, kad Italija laiko save kariaujančia 
su Jungtine Karalyste nuo tos dienos vidurnakčio. Toks pats praneši- 
mas buvo pateiktas Prancūzijos vyriausybei. Kai Ciano įteikė Musso- 
linio notą Prancūzijos ambasadoriui Francois-Poncet ir jau žengė pro 
duris, šis pastebėjo: „Jūs irgi patirsite, kad vokiečiai yra negailestingi 
valdovai.“ Iš savo balkono Romoje Mussolinis pranešė gerai organi- 
zuotai miniai, kad Italija paskelbė karą Prancūzijai ir Britanijai. Kaip 
teigiama, vėliau Ciano atsiprašydamas sakė, kad „tokia galimybė 
pasitaiko tik kartą per penkis tūkstančius metų“. Tačiau, nors tokia 
galimybė pasitaiko retai, dar nereiškia, kad ji gera. 

Italai iš karto užpuolė Prancūzijos pajėgas Alpių fronte, ir Didžioji 
Britanija savo ruožtu paskelbė karą Italijai. Penki italų laivai, sulai- 
kyti Gibraltare, buvo konfiskuoti, o kariniam jūrų laivynui įsakyta 
sulaikyti visus jūroje esančius italų laivus ir atplukdyti į britų kon- 
troliuojamus uostus. Birželio 12 d. naktį mūsų bombonešių eskadri- 
lės po ilgo skrydžio iš Anglijos, taigi turėdamos nedaug sprogmenų, 

Italijos kariuomenės 
įsiveržimas į 
„ Pietų Prancūziją. 


+: 1940 M. birželis. 


numetė pirmąsias bombas ant Turino ir Milano. Tikėjomės numesti 
jų kur kas daugiau, kai tik galėsime naudotis prancūzų oro uostais, 
esančiais netoli Marselio. 

Atremti Italijos kariuomenės vakarų grupės puolimui per Alpių 
perėjas ir palei Rivjeros pakrantę prancūzai įstengė surinkti tik tris di- 
vizijas ir tvirtovių įgulas, kurių skaičius prilygo dar trims divizijoms. 
Italų pajėgas sudarė 32 divizijos, vadovaujamos princo Umberto. Be 
to, stiprūs vokiečių tankų daliniai, greitai leisdamiesi Ronos slėniu, 
netrukus įsiveržė į prancūzų užnugarį. Nepaisydami to, net kai vo- 
kiečiai užėmė Paryžių ir Lioną, prancūzų Alpių daliniai visur prieši- 
nosi italams ir net sustabdė juos. Kai birželio 18 d. Hitleris ir Mussoli- 
nis susitiko Miunchene, Mussolinis mažai kuo galėjo pasigirti. Todėl 
birželio 21 d. surengtas naujas Italijos kariuomenės puolimas. Tačiau 
prancūzų pozicijos Alpėse buvo neįveikiamos, o italų puolimas Ni- 
cos kryptimi sustabdytas Mentono pakrašty. Tačiau nors Prancūzijos 
armija prie pietryčių sienos išgelbėjo savo garbę, dėl vokiečių žygio į 
pietus, apeinant šią sieną, toliau kovoti buvo neįmanoma, todėl, su- 
dariusi paliaubas su Vokietija, Prancūzija kreipėsi į Italiją ir prašė nu- 
traukti karo veiksmus. 

Buvo paskelbta, kad birželio 10-osios naktį prezidentas Rooseveltas 
pasakys kalbą. Apie vidurnaktį klausiausi šios kalbos su grupe kari- 
ninkų Karo kabinete Admiraliteto pastate, kuriame vis dar dirbau. 
Kai jis ištarė savo aštrius žodžius prieš Italiją: „Šiandien, 1940 m. bir- 
želio 10 d., ranka, laikiusi durklą, įsmeigė jį savo kaimynei į nugarą“, 
pasigirdo pritarimo šūksniai. Man kilo klausimas, kaip elgsis rinkėjai 
italai per artėjančius prezidento rinkimus; bet žinojau, kad Roosevel- 
tas yra nepaprastai patyręs Amerikos politikos veikėjas, nors, priim- 
damas sprendimus, niekada nebijojo rizikuoti. Tai buvo puiki kalba, 
kupina aistros ir suteikianti mums vilties. Sužavėtas jo kalbos, prieš 
guldamasis miegoti išreiškiau Rooseveltui padėką. 

Prasidėjo grobio dalybos. Bet Mussolinis buvo ne vienintelis alka- 
nas žvėris, išėjęs ieškoti grobio. Prie šakalo prisidėjo lokys. 

Jau pasakojau apie tai, kaip plėtojosi Didžiosios Britanijos ir sovie- 
tų santykiai iki pat karo pradžios ir apie Rusijos invazijos į Suomiją 
sukeltą priešiškumą, dėl kurio beveik nutrūko sovietų santykiai su 
Anglija ir Prancūzija. Vokietija ir Rusija bendradarbiavo labai glau- 
džiai, kiek tik leido labai skirtingi jų interesai. Hitleris ir Stalinas turė- 
jo daug bendra kaip totalitariniai politikai, ir jų valdymo formos buvo 
panašios. Molotovas per kiekvieną svarbų renginį meiliai šypsodavo- 
si Vokietijos ambasadoriui grafui Schulenburgui ir šiurkščiai meili- 
kaudamas pritarė Vokietijos politikai bei gyrė Hitlerio karinę veiklą. 
Kai vokiečiai pradėjo puolimą Norvegijoje, jis sakė, kad sovietų vy- 
riausybė supranta, kokios sąlygos buvo primestos Vokietijai. Britai, 
žinoma, nuėjo per toli. Jie visiškai nepaisė neutralių šalių teisių. Linki- 
me Vokietijai kuo didžiausios sėkmės užsitikrinant saugumą. Gegužės 10 d. 
rytą Hitleris pasirūpino pranešti Stalinui apie jo pradėtą Prancūzijos 
ir neutralios Olandijos puolimą. „Apsilankiau pas Molotovą, - rašė 

Schulenburgas. = Jis padėko- 
jo už informaciją ir pridūrė, 
kad, jo manymu, Vokietija 
turėjo apsisaugoti nuo anglų 
ir prancūzų puolimo. Jis ne- 
abejojo mūsų sėkme.“ 

Nors mes, Žinoma, apie 
tokius sovietų pareiškimus 
sužinojome tik po karo, ne- 
turėjome jokių iliuzijų dėl 
Rusijos pozicijos. Nepaisant 
to, kantriai siekėme atkurti 
su Rusija pasitikėjimu grįs- 
Britai vylėsi santykius su sovietais gerinti tus santykius kliaudamiesi 


ambasadoriumi Maskvoje paskyrę kairiųjų įvykių eiga ir esminiais Rusi- 
pažiūrų politiką S. Crippsą. 


jos ir Vokietijos prieštaravi- 
mais. Nutarėme pasinaudoti 
sero Staffordo Crippso gebėjimais ir paskyrėme jį ambasadoriumi 
Maskvoje. Jis noriai ėmėsi šio sunkaus ir nedėkingo darbo. Tada dar 
nesupratome, kad sovietų komunistai nekenčia kraštutinių kairiųjų 
pažiūrų politikų dar labiau nei torių ar liberalų. Kuo žmogaus pa- 
žiūros artimesnės komunistinėms, tuo jis bjauresnis sovietams, jeigu 
neįstoja į partiją. Sovietų vyriausybė sutiko priimti Crippsą kaip am- 
basadorių ir paaiškino šį sprendimą savo sąjungininkams naciams. 
„Sovietų Sąjunga, - rašė Schulenburgas į Berlyną gegužės 29 d., - yra 
suinteresuota gauti gumos ir alavo iš Anglijos mainais už medieną. 
Nėra jokios priežasties nerimauti dėl Crippso misijos, nes Sovietų 
Sąjunga neabejotinai ištikima mums, o jos politika Anglijos atžvilgiu 
nesikeičia - taigi Vokietijai ar gyvybiniams Vokietijos interesams joks 
pavojus negresia. Nėra jokių ženklų, kad pastarojo meto Vokietijos 
laimėjimai kelia sovietų vyriausybei nerimą ar baimę.“ 


Baltijos valstybių okupacija. Latvijos komunistai ragina prijungti šalį prie Sovietų Sąjungos. 


Matyti Lenino, Molotovo ir Vorošilovo portretai, rusiškas užrašas „Prašome visiškai prijungti 


prie SSRS“. 1940 M. vasara. 


Prancūzijos užgrobimas, jos armijos sutriuškinimas ir bet kokios 
atsvaros Vakaruose sunaikinimas turėjo sukelti kokią nors Stalino 
reakciją, tačiau atrodė, kad sovietų vadovai nematė jiems patiems 
gresiančio rimto pavojaus. Birželio 18 d., kai Prancūzija buvo visiš- 
kai sutriuškinta, Schulenburgas pranešė: „Molotovas pakvietė mane 
šįvakar į savo kabinetą ir sovietų vyriausybės vardu pasveikino su 
puikia Vokietijos ginkluotųjų pajėgų pergale.“ Beveik lygiai po metų 
tos pačios pajėgos visiškai netikėtai sovietų vyriausybei užliejo Ru- 
siją ugnies ir plieno lavina. Dabar Žinome, kad vos po keturių mė- 
nesių, tais pačiais 1940 m., Hitleris galutinai nusprendė pradėti prieš 
sovietus žudikišką karą ir slapta ėmė rūpintis perkelti į rytus tas pa- 
čias vokiečių armijas, kurioms buvo adresuoti šie šilti sveikinimai. 
Prisiminimai apie praeities klaidas ir nederamą elgesį nesukliudė 

sovietų vyriausybei, komunistų agentams ir bendradarbiams visame 
pasaulyje triukšmingai reikalauti atidaryti antrąjį frontą, prie kurio 
svariausiai prisidėjo Didžioji Britanija, nors jie manė, kad ji pralaimės 
ir pasiduos. Tačiau mes geriau numatėme ateitį nei tie šaltakraujai 
kombinatoriai ir geriau nei jie patys supratome, kokie jiems gresia 
pavojai ir kas jiems naudinga. 

Birželio 14 d., kai vokiečiai užėmė Paryžių, Maskva pareiškė ulti- 
matumą Lietuvai ir kaltino ją bei kitas Baltijos šalis kariniu sąmokslu 
prieš SSRS, reikalavo radikaliai pakeisti vyriausybę ir įsileisti jos ka- 
riuomenę. Birželio 15 d. Raudonoji armija įžengė į Lietuvą. Latviją 
ir Estiją ištiko toks pats likimas. Tose mažose šalyse iškart buvo su- 
formuotos prosovietinės vyriausybės, o į jų teritorijas įvestos sovietų 
įgulos. Pasipriešinti buvo neįmanoma. Latvijos prezidentas buvo iš- 
tremtas į Rusiją, o atvykęs Višinskis vadovavo laikinajai vyriausybei 
iki naujų rinkimų. Estijoje nutiko taip pat. Birželio 19 d. į Taliną atvy- 
ko Ždanovas ir įvedė panašų režimą. Rugpjūčio 3-6 d. prosovietinių 
demokratinių vyriausybių regimybės buvo atsisakyta ir Kremlius 
prijungė Baltijos valstybes prie Sovietų Sąjungos. 

Birželio 26 d. 22 val. Rumunijos atstovui Maskvoje pateiktas Rusijos 
ultimatumas Rumunijai. Jame buvo reikalaujama atiduoti Besarabiją 
bei Bukovinos provincijos šiaurinę dalį ir atsakyti nedelsiant, jau kitą 
dieną. Vokietija, nors ir suerzinta tokio agresyvaus Rusijos elgesio, 
kuris kėlė grėsmę jos ekonominiams interesams Rumunijoje, mažai 
ką galėjo padaryti, nes buvo suvaržyta 1939 m. rugpjūtį sudaryto Vo- 
kietijos ir Sovietų Sąjungos pakto, kuriuo pripažino politinių Rusijos 
interesų Pietryčių Europos regionuose viršenybę. Todėl Vokietijos 
vyriausybė patarė Rumunijai nusileisti. Birželio 27 d. Rumunijos ka- 
riuomenė buvo išvesta iš abiejų provincijų, ir jos perėjo Rusijai. Sovie- 
tų Sąjungos kariuomenė dabar tvirtai įsitvirtino Baltijos jūros pakran- 
tėje ir prie Dunojaus Žiočių. 

5 skgriua 


Atgal į Prancūziją. Birželio 4-12 d. 


Kai paaiškėjo, kiek žmonių pavyko išgelbėti iš Diunkerko, visa 
mūsų sala ir Imperija atsikvėpė, pajuto palengvėjimą. Visus apėmė 
neapsakomas džiaugsmas, artimas triumfo jausmui. Saugus ketvir- 
čio milijono karių, mūsų kariuomenės žiedo, grįžimas buvo savotiška 
gairė mūsų kelionėje per pralaimėjimų metus. Kariai grįžo tik su šau- 
tuvais, durtuvais ir keliais šimtais kulkosvaidžių ir nedelsiant buvo 
paleisti namo septynių dienų atostogų. Jie džiaugėsi galėdami susi- 
tikti su savo šeimomis, tačiau šis džiaugsmas nesumenkino jų karšto 
troškimo kuo greičiau vėl stoti į mūšį su priešu. Tie kariai, kurie ko- 
vėsi fronte su vokiečiais, buvo įsitikinę, kad sąžiningoje kovoje pajėgs 
juos įveikti. Jų kovinė dvasia buvo pakili, ir jie noriai grįžo į savo 
pulkus bei baterijas. 

Diunkerko operacija, žinoma, turėjo ir tamsiąją pusę. Praradome 
visą kariuomenės ginkluotę, visus pirmuosius mūsų gamyklų darbo 
vaisius: norint kompensuoti šiuos nuostolius, reikėjo daugybės mė- 
nesių, net jeigu numatytas gamybos programas būtų buvę įmanoma 
įgyvendinti netrukdant priešui. 

Tačiau kitoje Atlanto pusėje Jungtinių Amerikos Valstijų vadovų 
širdyse jau įsiplieskė stiprus troškimas padėti. Amerikiečiai iš karto 
suprato, kad didžioji britų armijos dalis išsigelbėjo, tik prarado visą 
savo ginkluotę. Jau birželio 1 d. prezidentas įsakė karo ministrui ir 
karinio jūrų laivyno ministrui pranešti jam, kiek ginklų jie gali skirti 
Didžiajai Britanijai ir Prancūzijai. JAV armijai kaip štabo viršininkas 
vadovavo generolas Marshallas, ne tik išbandytas karys, bet ir stra- 
tegiškai mąstantis vadas. Jis iš karto įsakė Aprūpinimo valdybos vir- 
rezervų sąrašus. Jie pateikė šiuos sąrašus per 48 valandas, ir birželio 
3 d. Marshallas juos patvirtino. Pirmasis sąrašas apėmė pusę milijono 
30 kalibro šautuvų iš 2 milijonų, pagamintų 1917 ir 1918 m., saugomų 
tepaluose daugiau nei 20 metų. Kiekvienam šautuvui buvo skirta apy- 
tiksliai po 250 šovinių. Taip pat buvo 900 soixante-guinze lauko pabū- 
klų su 1 milijonu sviedinių, 80 tūkst. kulkosvaidžių ir daugybė įvairių 
kitokių ginklų. Aprūpinimo valdybos viršininkui generolui majorui 
Wassonui buvo pavesta perduoti šiuos ginklus mums, ir iš karto, bir- 
želio 3 d., visuose JAV armijos sandėliuose ir arsenaluose prasidėjo 
krovos darbai. Savaitės pabaigoje daugiau nei 600 prekinių vagonų iš- 
važiavo į karinius dokus Raritane, Naujajame Džersyje, prie Greivsen- 
do įlankos. Birželio 11 d. apie 10 britų prekybinių laivų įplaukė į įlan- 
ką ir išmetė inkarus. Amerikiečių baržos ėmė gabenti jiems ginklus. 

Skirdamos tokią didelę pagalbą, Jungtinės Valstijos pasiliko tik 
tiek ginkluotės, kiek reikėjo apginkluoti 1,8 milijono žmonių - mini- 
maliam karių skaičiui, numatytam JAV armijos mobilizacijos plane. 
Nūdienos skaitytojui šie skaičiai turbūt nėra labai iškalbingi, bet tuo 
metu atsisakydami labai didelės dalies ginklų dėl šalies, kuri dauge- 
liui jau atrodė nugalėta, amerikiečių vadovai parodė didžiulį tikėjimą 
mumis ir išmintį. Jiems niekada neteko dėl to gailėtis. Liepą sėkmin- 
gai pervežėme šią brangią ginkluotę per Atlantą. Ji buvo vertinga ne 
tik materialiai, bet ir padarė didelę įtaką draugų ir priešų vertini- 
mams apie invazijos į mūsų šalį pasisekimo galimybes. 

Birželis mums visiems buvo ypač sunkus, nes, tapę beginkliais, 
buvome veikiami dviejų jėgų, traukiančių į priešingas puses: viena 
vertus, buvome įsipareigoję padėti Prancūzijai, o kita vertus - mums 
reikėjo sukurti šalyje stiprią armiją ir sustiprinti savo salą. Šie sun- 
kiai suderinami, tačiau labai svarbūs reikalavimai kėlė didžiulę dvi- 
gubą įtampą. Nepaisydami to, vykdėme tvirtą ir nuoseklią politiką, 
vengėme nereikalingų emocijų. Mūsų prioritetas buvo atkurti britų 
ekspedicines pajėgas, todėl pirmiausia siuntėme į Prancūziją visus 
parengtus ir apginkluotus karius. Norėdami sustiprinti salos gynybą, 
pirmiausia stengėmės reorganizuoti ir perginkluoti reguliariąją ka- 
riuomenę, antra, statėme įtvirtinimus tikėtinose desanto išsilaipini- 
mo vietose, trečia, kiek įmanoma siekėme apginkluoti ir organizuoti 
gyventojus, ir, žinoma, perkelti į metropoliją visas pajėgas, kurias ga- 
lima buvo surinkti įvairiose Imperijos dalyse. Mums trūko ne karių, 
o ginklų. Centruose ir bazėse piečiau Senos buvo surinkta daugiau 


Jungtinė Karalystė aktyviai rengiasi gynybai. Britų šalies apsaugos gvardiečių postas prie 
Admiraliteto arkos Londone. 1940 m. birželis. 

nei 80 tūkst. šautuvų, ir 
birželio viduryje visi pa- 
jėgūs kautis reguliario- 
sios kariuomenės kariai 
turėjo asmeninius gin- 
klus. Turėjome labai ma- 
žai lengvosios lauko arti- 
lerijos, net reguliariosios 
kariuomenės daliniuose. 
Beveik visas naujas pa- 
trankas, šaudančias 25 
svarų sviediniais, prara- 
dome Prancūzijoje. Liko 
500 patrankų, 103 kreise- Škotijos kalniečių 51-osios divizijos karys mokosi 
riniai tankai, 114 pėstinin- įveikti spygliuotosios vielos užtvaras. Iš Diunkerko 

kų tankų ir 252 lengvieji evakavus sąjungininkų pajėgas, 51-0ji škotų divizija 
tankai. Dar niekada mūsų liko kovoti Prancūzijoje. 

didi šalis nebuvo likusi 

tokia beginklė prieš savo 

priešus. 

Nors tvirtai nusprendėme palikti šalyje 25 naikintuvų eskadriles, 
kaip įmanydami stengėmės suteikti Prancūzijos kariuomenei kuo 
didesnę pagalbą. Pagal ankstesnius įsakymus 52-osios Pietų Škotijos 
divizijos išvykimas į Prancūziją turėjo prasidėti birželio 7 d. Šie įsa- 
kymai buvo patvirtinti. Gerai ginkluota ir vadovaujama pagrindinė 
Kanados armijos divizija, anksčiau tais metais dislokuota Anglijoje, 
visiškai pritariant šios dominijos vyriausybei, buvo nusiųsta į Brestą; 
ji atvyko ten birželio 11 d., nors tuo metu jau ėmėme manyti, kad tai 
nieko nebepakeis. Mirtinai pavojingos krizės metu, kai Vokietija ren- 
gėsi įnirtingai mus pulti, siųsdami bepralaimintiems sąjungininkams 
prancūzams, atsidūrusiems mirtiname pavojuje, vieninteles dvi su- 
formuotas divizijas — Pietų Škotijos 52-ąją ir 1-ąją Kanados diviziją — 
pasielgėme garbingai ir atpirkome kaltę dėl per menko savo indėlio 

pirmaisiais aštuoniais karo mėnesiais. Žvelgdamas į praeitį, stebiuosi 
mūsų ryžtu tęsti žūtbūtinį karą, ir kaip šaliai gresiančios invazijos bei 
Prancūzijos pralaimėjimo akivaizdoje mums užteko drąsos atiduoti 
visus likusius kovoti pajėgius karinius dalinius. Tai buvo įmanoma 
tik todėl, kad supratome, jog vokiečiams, neįgijusiems pranašumo jū- 
rose bei ore ir neturintiems būtinų desantinių laivų, kirsti Lamanšą 
bus labai sunku. 


Prancūzijoje, už Somos, vis dar turėjome 51-ąją Škotijos kalniečių 
diviziją, kuri buvo atitraukta nuo Maginot linijos ir pajėgi kovoti. 
Taip pat turėjome ten mūsų 1-ąją (ir vienintelę) šarvuočių diviziją bei 
tankų bataliono ir paramos grupes, kurie buvo nukreipti į Kalė. Ta- 
čiau pagal Weygando planą mėgindama persikelti per Somą, ši di- 
vizija patyrė daug nuostolių. Birželio 1 d. liko tik trečdalis jos karių, 
ir ji buvo perkelta anapus Senos papildymui. Tuo pat metu iš bazių 
Prancūzijoje surinkti devyni pėstininkų batalionai, ginkluoti dau- 
giausia šautuvais ir su labai mažai prieštankinių ginklų. Jie neturėjo 
nei transporto, nei ryšių priemonių. 

Birželio 5 d. prasidėjo paskutinis kovos dėl Prancūzijos etapas. 
Jau pasakojau, kad vokiečiai tausojo savo šarvuočius ir nenaudojo jų 
Diunkerko mūšyje, norėjo išsaugoti juos galutiniam karo Prancūzijo- 
je etapui. Dabar visi šie šarvuočiai užgriuvo silpną ir improvizuotą 
traškantį prancūzų frontą tarp Paryžiaus ir jūros. Šioje knygoje galiu 
papasakoti tik apie mūšį pajūrio flange, kuriame dalyvavo mūsų ka- 
riai. 10-o0ji prancūzų armija mėgino ginti Somos liniją. Birželio 7 d. dvi 
vokiečių divizijos ėmė veržtis Ruano link. Kairiajame flange buvusios 
prancūzų pajėgos, įskaitant Škotijos kalniečių diviziją, kartu su 9-ojo 
korpuso likučiais buvo atkirstos nuo kitos fronto dalies ir pateko į 
Ruano-Djepo cul-de-sac". 


* Aklavietė (pranc). 

Labai nerimavome, kad ši divizija nebūtų nustumta atgal į Havro 
pusiasalį ir taip atkirsta nuo pagrindinių armijų, todėl jos vadui gene- 
rolui majorui Fortune'ui įsakėme esant reikalui trauktis Ruano link. 
Jau pakrikusi prancūzų vadovybė uždraudė šį manevrą. Tai buvo 
šiurkšti klaida, nes divizijai gresiantis pavojus buvo akivaizdus dar 
prieš tris dienas. 

Birželio 10 d. po įnirtingų mūšių divizija kartu su prancūzų 9-uoju 
korpusu atsitraukė prie Sen Valri ir laukė evakuacijos jūra. Birželio 
11-12 d. naktį rūkas sukliudė laivams iš ten evakuoti kariuomenę. 
Birželio 12 d. rytą vokiečiai pasiekė jūros uolas pietuose ir ėmė bom- 
barduoti pakrantę. Mieste pasirodė baltos vėliavos. Prancūzų korpu- 
sas kapituliavo 8 val., o 10.30 val. buvo priversti pasiduoti ir Škotijos 
kalniečių divizijos likučiai. 8 tūkst. britų ir 4 tūkst. prancūzų pateko į 
7-osios tankų divizijos, vadovaujamos generolo Rommelio, nelaisvę. 
Mane papiktino tai, kad prancūzai neleido mūsų divizijai laiku pa- 
sitraukti Ruano link ir privertė pasilikti tol, kol ji nebegalėjo nei pa- 
siekti Havro, nei pasitraukti į pietus, todėl buvo priversta kapituliuoti 
kartu su jų kariais. Škotijos kalniečių divizijos likimas buvo liūdnas, 
bet vėliau už ją atkeršijo škotai, kurie atkūrė diviziją, susijungę su 
9-ąja škotų divizija, ir žygiavo per visus mūšių laukus nuo El Alamei- 
no iki galutinės pergalės už Reino. 

Birželio 11 d., apie 11 val. ryto gavome Reynaud telegramą, tokią pat 
jis nusiuntė ir JAV prezidentui. Prancūzijos tragedija plėtojosi ir grei- 
tai ėjo pabaigos link. Tomis dienomis primygtinai raginau sušaukti 
Aukščiausiąją tarybą. Susitikti Paryžiuje nebegalėjome. Mums nesa- 
kė, kokia ten padėtis. Priešakiniai vokiečių daliniai, žinoma, buvo la- 
bai arti. Man sunkiai pavyko susitarti dėl susitikimo, bet dabar buvo 
ne laikas reikalauti ceremonijų. Mums reikėjo žinoti, ką ketina daryti 
prancūzai. Reynaud man pranešė, kad gali priimti mus Briare, netoli 

Prancūzijos nacionalinis didvyris, būsimasis prezidentas Ch. de Gaulle'is. 1940 m. birželį jis ėjo 


Prancūzijos gynybos ministro pavaduotojo pareigas. 


Orleano. Vyriausybė kėlėsi iš Paryžiaus į Turą. Prancūzų generali- 
nio štabo būstinė buvo įsikūrusi netoli Briaro. Liepiau antroje dienos 
pusėje parengti Flamingo Hendono oro uoste ir, rytiniame Ministrų 
kabineto posėdyje gavęs kolegų pritarimą, 14 val. leidausi į kelionę. 
Tai buvo ketvirtoji mano kelionė į Prancūziją. Kadangi daugiausia 
turėjome kalbėtis apie karinius reikalus, paprašiau Edeną, dabar ei- 
nantį karo ministro pareigas, Imperijos generalinio štabo viršininką 
generolą Dillą ir, žinoma, Ismay'ų vykti kartu su manimi. Vokiečių 
lėktuvai dabar nuskrisdavo į Lamanšo sąsiaurio gilumą, ir mums 
teko daryti dar didesnį lankstą. Kaip ir anksčiau Flamingo lydėjo 
dvylika Spitfire naikintuvų. Po poros valandų nusileidome nedidelė- 
je nusileidimo aikštelėje. Mus pasitiko keletas prancūzų, ir netrukus 
automobiliu atvyko kažkoks pulkininkas. Šypsojausi, stengiausi atro- 
dyti santūrus ir pasitikintis savimi, kaip ir dera, kai reikalai klostosi 
labai blogai, o prancūzas buvo liūdnas ir abejingas. Man iš karto tapo 

aišku, kaip smarkiai pablogėjo padėtis nuo to laiko, kai prieš savaitę 
lankiausi Paryžiuje. Po kurio laiko pulkininkas nuvežė mus į pilį, kur 
susitikome su Reynaud, maršalu Pėtainu, generolu Weygandu, avi- 
acijos generolu Vuilleminu ir keletu kitų kariškių, tarp jų palyginti 
jaunu generolu de Gaulle'u, kuris ką tik buvo paskirtas gynybos mi- 
nistro pavaduotoju. Visai šalia esančiame geležinkelyje stovėjo štabo 
traukinys, kuriame buvo apgyvendinti kai kurie mus lydintys asme- 
nys. Pilyje buvo tik vienas telefonas, įrengtas tualete. Telefono linija 
labai apkrauta, todėl tekdavo ilgai laukti ir garsiai šaukti į ragelį. 

19 val. pradėjome pasitarimą. Nei mes, nei prancūzai neišsakėme 
vieni kitiems jokių priekaištų ir nepateikėme jokių kaltinimų. Matė- 
me žiaurią realybę. Paraginau Prancūzijos vyriausybę ginti Paryžių ir 
pabrėžiau, kad užpuolikų kariuomenę labai nualina atkakliai ginamo 
didmiesčio puolimas. Priminiau maršalui Pėtainui apie naktis, kurias 
praleidome kartu jo traukinyje Bovė po 1918 m. britų 5-ąją armiją išti- 
kusios katastrofos, ir kaip jis - sąmoningai nepaminėjau maršalo Fo- 
cho - išgelbėjo padėtį. Taip pat priminiau jam Clemenceau žodžius: 
„Aš kovosiu prieš Paryžių, Paryžiuje ir už Paryžiaus.“ Maršalas atsa- 
kė labai ramiai ir oriai, kad tomis dienomis turėjo daugiau nei 60 divi- 
zijų manevrui, o dabar neturi nieko. Jis priminė, kad tuo metu fronto 
linijoje buvo 60 britų divizijų. Paversdamas Paryžių griuvėsiais, jis 
nepakeisiąs galutinio rezultato. 

Paskui generolas Weygandas papasakojo, kiek jam buvo žinoma, 
kaip vyksta mūšis už 80 ar 100 km nuo mūsų, ir labai gyrė prancū- 
zų karių narsą. Jis paprašė atsiųsti visas įmanomas pajėgas ir visų 
pirma iš karto mesti į mūšį visas britų naikintuvų eskadriles. „Čia, - 
sakė jis, - vyksta svarbiausia kova. Dabar lemiamas momentas. Todėl 
neteisinga laikyti bent vieną eskadrilę Anglijoje.“ Tačiau aš, remda- 
masis Kabineto sprendimu, priimtu dalyvaujant aviacijos maršalui 
Dowdingui, kurį specialiai pakviečiau į tą Kabineto posėdį, pasakiau: 
„Tai nėra lemiama kova, tai nėra lemiamas momentas. Lemiamas 
momentas ateis tada, kai Hitleris mes savo Liuftvafę prieš Didžiąją 

Britaniją. Jei mums pavyks išsaugoti pranašumą ore ir jūroje - O 
mums tai, be abejo, pavyks — atkariausime jums visas prarastas te- 
ritorijas.“ Pareiškiau, kad 25 naikintuvų eskadriles būtina bet kokia 
kaina išsaugoti Britanijos ir Lamanšo sąsiaurio gynybai, ir niekas ne- 
privers mūsų jų atsisakyti. Ketiname tęsti karą, kad ir kas nutiktų, ir 
tikime, jog galime kariauti neribotą laiką, bet, atidavę šias eskadriles, 
sugriautume savo šansus išlikti. 

Atvyko Šiaurės vakarų fronto vadas generolas Georgesas. Supažin- 
dintas su pasitarimo eiga, jis patvirtino Weygando pateiktą situacijos 
fronte vertinimą. Dar kartą paraginau įgyvendinti savo partizaninio 
karo planą. Vokietijos kariuomenė nesanti tokia stipri, kaip galima 
pamanyti, sprendžiant iš jos priešakinių dalinių. Jei visos Prancūzijos 
armijos, kiekviena divizija ir brigada kovotų iš visų jėgų savo fron- 
tuose, vokiečius galima sustabdyti. Atsakydami į tai prancūzai man 
papasakojo apie baisias sąlygas keliuose, užkimštuose pabėgėlių, ku- 
riuos nekliudomai apšaudo vokiečių lėktuvai, masinį gyventojų trau- 
kimąsi ir civilinės bei karinės valdžios mechanizmų irimą. Generolas 
Weygandas užsiminė, kad prancūzams, galimas daiktas, teks prašyti 
paliaubų. Reynaud aštriai ji nutraukė: „Tai politikų reikalas.“ Anot 
Ismay'aus, aš pasakiau: „Jei manote, kad Prancūzijai geriausia išeitis 
iš susidariusios sunkios padėties yra kariuomenės kapituliacija, dėl 
mūsų neabejokite - kad ir kaip jūs pasielgsite, mes nesiliausime ko- 
voję.“ Kai pasakiau, kad Prancūzijos kariuomenė, ir toliau kovoda- 
ma, kur tik įmanoma, galėtų sustabdyti arba nualinti šimtą vokiečių 
divizijų, generolas Weygandas pasakė: „Jei mums tai ir pavyktų, jie 
vis tiek turi dar šimtą divizijų invazijai į Britaniją. Ką darysite, kai 
jie pradės puolimą?“ Atsakiau, kad nesu karinis ekspertas, bet, mano 
patarėjų specialistų manymu, geriausias būdas susidoroti su Vokieti- 
jos invazija į britų salas yra nuskandinti kuo daugiau priešų pakeliui 
ir mušti kitus per galvą, kai ims ropštis į krantą. Liūdnai šyptelėjęs 
Weygandas atsakė: „Turiu pripažinti, kad turite labai gerą prieštan- 
kinę kliūtį.“ Šie jo žodžiai, kaip pamenu, mane sukrėtė. Reikia turėti 

omenyje, kad per šį niū- 
rų pokalbį mane kamavo 
liūdna mintis, jog Britanija, 
2 | | turinti 48 milijonus gyven- 
Bo MU tojų negalėjo svariai pri- 
J 4 sidėti prie sausumos karo 
prieš Vokietiją, ir kol kas 
99 procentai kančių tenka 
vien Prancūzijai. 

Maždaug po valandos 
pakilome nusiplauti rankų 
ir į pasitarimų salę buvo 
k | atneštas maistas. Per šią 
Prieštankinių įtvirtinimų įrengimas Pietų Anglijos pertrauką privačiai pasi- 
pakrantėje. 


M MĄ 


kalbėjau su generolu Ge- 
orgesu ir pasiūliau kol kas 
tęsti kovą visame fronte Prancūzijoje, pradėti ilgalaikį partizaninį 
karą kalnų regionuose, o paskui perkelti kariuomenę į Afriką, nors 
dar prieš savaitę tokį sumanymą laikiau defetistiniu. Mano gerbia- 
mam draugui - nors ir slegiamam didelės tiesioginės atsakomybės, jis 
negalėjo kaip tinkamas vadovauti Prancūzijos armijoms — nė vienas iš 
šių sumanymų nepasirodė perspektyvus. 

Rašyti apie tų dienų įvykius labai lengva, bet tuo metu mūsų protus 
ir sielas slėgė sunki našta. 


*** 


Apie 22 val. visi sėdome vakarieniauti. Aš sėdėjau Reynaud de- 
šinėje, o generolas de Gaulle'is — šalia manęs kitoje pusėje. Mums 
buvo patiekta sriuba, omletas (ar kažkas panašaus), kava ir lengvas 
vynas. Net tomis baisiomis aplinkybėmis elgėmės gana draugiškai. 


* 


Defeat (angl.) - pralaimėjimas. 

Tačiau netrukus kilo konfliktų. Skaitytojas prisimena, kad buvau 
tvirtai įsitikinęs, jog Italijai būtina suduoti smarkų smūgį, kai ji stos į 
karą, ir kad, visiškai pritariant prancūzams, britų sunkieji bombone- 
šiai buvo atsiųsti į Prancūzijos oro uostus prie Marselio rengti ants- 
krydžių Turine ir Milane. Dabar viskas buvo parengta šiam smūgiui. 
Vos tik sėdome prie stalo, britų aviacijos Prancūzijoje vadas aviacijos 
vicemaršalas Barrattas paskambino Ismay'ui ir pranešė, kad vietos val- 
džia prieštarauja britų bombonešių skrydžiams, argumentuodama, jog 
antskry džiai Italijoje tik užtrauks Pietų Prancūzijai represijas, kurioms 
britai nepajėgs užkirsti kelio. Reynaud, Weygandas, Edenas, Dillas ir aš 
pakilome iš už stalo, o po trumpų derybų Reynaud sutiko įsakyti pran- 
cūzų kariams netrukdyti bombonešiams kilti. Bet vėliau tą pačią nak- 
tį aviacijos maršalas Barrattas pranešė, jog, šalia oro uostų gyvenantys 
prancūzai užtvėrė pakilimo takus įvairiais vežimais ir sunkvežimiais, 
kad bombonešiai negalėtų pakilti ir įvykdyti savo užduotį. 

Kai atsikėlėme nuo stalo ir sėdome gerti kavos su brendžiu, Rey- 
naud pasakė man, kad maršalas Pėtainas jam pareiškė, jog Prancūzi- 
jai teks siekti paliaubų, ir jis yra parengęs šiuo klausimu pranešimą. 
„Jis neįteikė man šio pranešimo, — pasakė Reynaud. - Jam vis dar 
gėda tai padaryti.“ Jeigu jau jis nusprendė, kad Prancūzija pralaimė- 
jo ir turi pasiduoti, jam taip pat derėjo pasigėdyti pritarti Weygando 
reikalavimui, kad mes atiduotume paskutines 25 naikintuvų eskadri- 
les. Visi prislėgti nuėjome miegoti - kas pilyje, o kas į karinį traukinį, 
stovintį už kelių kilometrų nuo jos. Birželio 14-ąją vokiečiai įžengė 
Paryžių. 

Anksti ryte pratęsėme pasitarimą. Jame dalyvavo ir aviacijos mar- 
šalas Barrattas. Reynaud pakartojo savo prašymą siųsti į Prancūziją 
dar penkias naikintuvų eskadriles, o generolas Weygandas pasakė, 
kad jam labai reikia dieninių bombonešių kompensuoti kariuome- 
nės trūkumui. Patikinau juos, kad kai grįšiu į Londoną, Karo kabi- 
netas atidžiai ir geranoriškai apsvarstys klausimą dėl aviacijos pa- 
ramos Prancūzijai padidinimo, bet dar kartą pakartojau, kad būtų 

didžiausia klaida atimti iš Jungtinės Karalystės pagrindinę jos šalies 
gynybos priemonę. 

Po bevaisės diskusijos oficialiai išsakiau viltį, jog, reikšmingai pasi- 
keitus padėčiai, Prancūzijos vyriausybė iš karto praneš Britanijos vy- 
riausybei, kad abiejų vyriausybių atstovai galėtų susitikti bet kurioje 
patogioje vietoje, prieš Prancūzijos vyriausybei priimant kokį nors 
galutinį sprendimą, kuris nulems jos veiksmus antrajame karo etape. 

Paskui atsisveikinome su Pėtainu, Weygandu, jų štabo karininkais, 
ir daugiau jų nebemačiau. Pabaigoje paprašiau admirolo Darlano 
trumpai pasikalbėti privačiai. „Darlanai, jokiu būdu neleiskite vokie- 
čiams perimti Prancūzijos laivyno“, — pasakiau. Jis mane iškilmingai 
patikino niekada to neleisiąs. 


22; 


Dėl tinkamų degalų trūkumo Spitfire naikintuvai negalėjo mūsų ly- 
dėti. Turėjome rinktis: arba laukti, kol jų atsiras, arba rizikuoti skristi 
Flamingo be palydos. Buvome patikinti, kad visą kelią bus debesuota. 
Turėjome skubiai grįžti namo, todėl išskridome be lydinčių naikintu- 
vų, telefonu paprašėme pasitikti mus skrendančius virš Lamanšo, jei 
bus įmanoma. Kai priartėjome prie kranto, dangus išsigiedrijo, neliko 
nė debesėlio. Apačioje, 8 tūkst. pėdų Žemiau, liepsnojo Havras. Dū- 
mai ėjo į rytus. Eskorto nebuvo matyti. Po kurio laiko pastebėjau, kad 
kapitonas kažką aptaria su komanda, o paskui iš karto nusileidome 
į maždaug 100 pėdų virš ramios jūros - tokiame aukštyje lėktuvus 
sunku pastebėti. Kas atsitiko? Paskui sužinojau, kad lakūnai pastebė- 
jo du vokiečių lėktuvus, šaudančius į žvejybinius laivus. Mums pasi- 
sekė, kad jų pilotai nepažvelgė aukštyn. Kai priartėjome prie Anglijos 
krantų, mus pasitiko eskortas, ir ištikimas Flamingo saugiai nusileido 
Hendone. 

Tos pačios dienos popietę, 17 val., pranešiau Karo kabinetui apie 
savo misijos rezultatus. Papasakojau, kaip generolas Weygandas per 

Vokiečiams atitekę lengvieji prancūzų tankai R-35. 


pasitarimą įvertino Prancūzijos kariuomenės būklę. Po šešias paras 
trukusių kovų prancūzų kariai beveik visiškai neteko jėgų. 40 pran- 
cūzų divizijų smogė 120 priešo divizijų remiamos tankų dalinių. 
Prancūzijos armijos dabar stovėjo paskutinėje linijoje, kurioje jos dar 
galėjo organizuotai pasipriešinti. Ši linija jau buvo pralaužta dviejo- 
se arba trijose vietose. Generolas Weygandas manė, kad Prancūzija 
nebepajėgi kovoti, o maršalas Pėtainas jau nusprendė, kad reikia su- 
daryti taiką. Jis manė, jog vokiečiai sistemingai naikina Prancūziją, ir 
jo pareiga - išsaugoti likusią šalies dalį. Paminėjau jo memorandumą 
šiuo klausimu, kurį parodė Raynaud, bet jam nepaliko. „Negali būti 
jokių abejonių, — pasakiau, - kad Pėtainas pavojingas žmogus tokioje 
situacijoje: jis visada buvo defetistas, net per ankstesnį karą.“ Rey- 
naud, rodės, buvo pasiryžęs kovoti toliau, o generolas de Gaulle'is, 
kuris dalyvavo susitikime su juo, pasisakė už partizaninio karo veiks- 
mus. Jis buvo jaunas, energingas ir padarė man labai palankų įspūdį. 

Maniau, kad kai vokiečiai pralauš dabartinę gynybos liniją, Reynaud 
tikriausiai pasiūlys jam vadovauti kariuomenei. Taip pat pranešiau 
savo kolegoms, kad admirolas Darlanas pareiškė jokiu būdu neati- 
duosiąs priešui Prancūzijos laivyno: blogiausiu atveju jis išsiųs laivy- 
ną į Kanadą, nors tam gali pasipriešinti prancūzų politikai. 

Buvo aišku, kad Prancūzijos organizuotas priešinimasis artėja prie 
pabaigos ir dabar baigiasi vienas iš karo istorijos skyrių. Prancūzai, 
galimas daiktas, kaip nors pratęs kovą. Galbūt atsiras net dvi Prancū- 
zijos vyriausybės: viena — sudariusi taiką, o kita - organizavusi prieši- 
nimąsi Prancūzijos kolonijų teritorijose, vadovaujanti jūroje kovojan- 
čiam prancūzų laivynui ir partizanams Prancūzijoje. Buvo per anksti 
daryti konkrečias išvadas. Nors kurį laiką mums vis dar galėjo tekti 
Prancūzijai tiekti šiokią tokią paramą, dabar turėjome didžiąją dalį 
jėgų skirti savo salos gynybai. 

Skaitysiantys šiuos puslapius po karo turi suprasti, kokia tanki 
ir nepermatoma nežinios skraistė. Dabar, žinant, kas nutiko vėliau, 
lengva suprasti, dėl ko rūpinomės be reikalo, į ką neatsižvelgėme ir 
ką darėme neteisingai. Per du mėnesius du kartus buvome užklupti 
visiškai netikėtai. Norvegijos okupacija ir proveržis prie Sedano su 
visomis pasekmėmis parodė, kaip skaudžiai ir sumaniai moka smog- 
ti vokiečiai. Kokių dar sumanymų jie turi —- kruopščiai parengtų ir 
apgalvotų iki smulkmenų? Ar jie užgrius staiga, kaip perkūnas iš gie- 
dro dangaus, su naujais ginklais, tiksliais planais ir pranokstančiomis 
jėgomis mūsų beveik visiškai neparengtą ir beginklę salą kurioje nors 
iš dešimties ar kelių dešimčių galimų išsilaipinimo vietų? O galjie pa- 
trauks į Airiją? Net turėdami aiškią ir pagrįstą nuomonę apie tai, kaip 
pakryps įvykiai, būtume elgęsi labai kvailai nesiimdami priemonių 
apsisaugoti nuo pavojų, kurių galėjo kilti mūsų prognozėms neišsi- 
pildžius. „Patikėk, - sakė daktaras Johnsonas, - kai žmogus žino, kad 
jis po dviejų savaičių bus pakartas, jo gebėjimai sutelkti mintis stul- 
binamai išauga.“ Visada buvau įsitikinęs, kad mes laimėsime, bet vis 
tiek vadovavausi konkrečia situacija, kuri mobilizavo mane darbui. 

Britanija rengiasi galimam vokiečių įsiveržimui. Mobilizuotas civilis stebi oro erdvę virš Londono. 


Mano kolegos nutarė, kad atėjo laikas pareikalauti iš Parlamento 
ypatingų įgaliojimų ir priimti įstatymą, kurio projektas buvo rengia- 
mas paskutinėmis dienomis. Šis įstatymas suteikė vyriausybei beveik 
neribotą teisę savo nuožiūra valdyti visų Jo Didenybės valdinių Di- 
džiojoje Britanijoje gyvenimą, laisves ir nuosavybę. Teisiniu požiūriu 
Parlamento suteikta valdžia buvo absoliuti. Įstatymas „suteikė teisę 
leisti gynybai reikalingus nurodymus, įpareigojančius kiekvieną ati- 
duoti jėgas, darbą ir turtą Jo Didenybės žinion, kai tai bus būtina arba 
tikslinga siekiant užtikrinti visuomenės saugumą, karalystės gynybą, 
palaikyti tvarką arba veiksmingai vykdyti karo veiksmus, kurių Jo 
Didenybė imsis, arba gaminti prekes ir teikti paslaugas, būtinas ben- 
druomenės gyvenimui.“ 

Darbo ministras buvo įgaliotas pavesti atlikti reikalingus darbus 
savo nuožiūra. Nutarime, suteikiančiame jam šią teisę, numatyta 
teisingo atlyginimo už darbą sąlyga, kuri buvo įtraukta į įstatymą. 
Svarbiausiuose miestuose buvo įsteigti darbo jėgos paskirstymo ko- 
mitetai. Vyriausybei suteikti tokie pat platūs įgaliojimai disponuoti 
piliečių nuosavybe. Visos įmonės, įskaitant bankus, turėjo paklusti 
vyriausybės nurodymams. Iš darbdavių buvo galima pareikalauti 
pateikti buhalterinius dokumentus, o perteklinis pelnas galėjo būti 
apmokestinamas 100 procentų. Nutarta įsteigti Gamybos tarybą, pir- 
mininkaujamą Greenwoodo, ir paskirti Darbo jėgos paskirstymo tar- 
nybos direktorių. 

Chamberlainas ir Attlee įstatymo projektą svarstyti Parlamentui pa- 
teikė gegužės 22 d. po vidurdienio. Ir Bendruomenių rūmai, ir Lordų 
rūmai, kuriuos sudarė daugiausia konservatoriai, vieningai priėmė 
įstatymą tą pačią dieną, ir vakare jį patvirtino karalius. 


Tais senais šlovingais laikais, 
Romą ištikus bėdai, 
Romėnai negailėjo nei aukso, nei žemės, 
Nei žmonos, nei sūnaus, nei sveikatos, nei gyvybės. 


Tokia vyravo nuotaika. 

Tuo metu visa Britanija dirbo bei kovojo negailėdama jėgų ir buvo 
vieninga kaip niekada anksčiau. Vyrai ir moterys triūsė prie savo ma- 
šinų ir mechanizmų įmonėse, kol krisdavo nuo išsekimo, o kai tekda- 
vo jiems įsakyti eiti namo, jų vietą užimdavo kita pamaina, ateidavu- 
si anksčiau laiko. Visi vyrai ir daugelis moterų norėjo turėti ginklą. 
Kabinetą ir vyriausybę glaudžiai susiejo brangūs prisiminimai apie 
kartu patirtus išmėginimus. Nei tauta, nei jos atstovai Parlamente, 
regis, nejautė jokios baimės. Kitaip nei prancūzai, mes nebuvome 

patyrę Vokietijos spragilo smūgių. Niekas neįkvepia anglams dides- 
nio ryžto nei priešų invazijos pavojus, nuo kurio apsaugojome Angliją 
visą tūkstantmetį. Daugybė žmonių buvo pasiryžę laimėti arba žūti. 
Nebuvo jokio reikalo kelti jų dvasią kalbomis. Klausydamiesi manęs, 
jie džiaugėsi, kad išreiškiu jų jausmus ir pagrindžiu tai, ką jie ketina 
ar mėgina daryti. Nesutarimų kildavo tik su žmonėmis, trokštančiais 
padaryti daugiau, nei įmanoma, ir kurie tikėjo, kad beatodairiškumu 
galima pasiekti daugiau. 


+++ 


Kadangi nusprendėme siųsti į Prancūziją vieninteles dvi gerai gin- 
kluotas savo divizijas, reikėjo imtis visų įmanomų priemonių apsau- 
goti salą nuo tiesioginio puolimo. Visi prisiminė, kaip greitai krito 
Olandija. Edenas jau buvo pateikęs siūlymą suformuoti vietinius 
savanorių savigynos būrius, pavadintus „Krašto apsauga“, ir dabar 
šis planas buvo energingai įgyvendinamas. Visoje šalyje, visuose 

miestuose ir kaimuose būrėsi ryžtingi vyrai, apsiginklavę šratiniais 
sportiniais šautuvais, lazdomis ir ietimis. Susiformavo didžiulė or- 
ganizacija, apimanti pusę milijono vyrų, kurie pamažu apsiginklavo 
gerais ginklais. 

Tomis dienomis labiausiai bijojau vokiečių tankų išsilaipinimo 
mūsų pakrantėje. Kadangi mane viliojo tankų išlaipinimo jų pakran- 
tėje idėja, savaime suprantama, maniau, kad ir jie gali turėti tokių 
ketinimų. Beveik neturėjome prieštankinių pabūklų ir šaudmenų, net 
paprastos lauko artilerijos. Tai, kaip rimtai rengėmės atremti šį pavo- 
jų, rodo toks atsitikimas. Kartą man lankantis mūsų pakrantėje, Šv. 
Margaretos įlankoje netoli Doverio, pakrantės gynybai vadovaujantis 
brigados generolas pranešė, kad jo brigada turi tik tris prieštankinius 
pabūklus, kurie gali apsaugoti vos 6 ar 8 šios labai pavojingos pa- 
krantės gynybos linijos kilometrus. Jis pasakė turįs tik po šešis sviedi- 
nius kiekvienam pabūklui, ir kiek įžūliai paklausė manęs, ar teisingai 
pasielgtų leisdamas savo kariams pasipraktikuoti ir vieną sviedinį 
iššauti, kad jie bent jau Žinotų, kaip šis ginklas veikia. Atsakiau, kad 
negalime sau leisti eikvoti šaudmenų „praktikuotis“ ir kad šaudyti 
dera tik paskutinę akimirką iš kuo mažesnio atstumo. 

Įprasti būdai įgyvendinti planus dabar netiko. Norėdamas turėti 
galimybę veikti greitai ir nevaržomas biurokratinių kliūčių, jeigu pa- 
sitaikytų gera idėja ar įrenginys, kaip gynybos ministras ėmiau vado- 
vauti eksperimentinei gamyklai, kurią Vitčerče įkūrė majoras Jefferis. 
Nuo 1939 m. palaikiau su šiuo puikiu karininku naudingus ryšius, 
ir jo genialus protas bei išradingumas per karą labai pravertė šaliai. 
Kaip ir aš su juo artimai bendravo Lindemannas. Naudojausi puikio- 
mis jų galvomis ir savo valdžia. Majoras Jefferis ir jo vyrai kūrė bom- 
bą, kurią galima būtų mesti ant tanko (pavyzdžiui, pro langą) ir kuri 
prie jo priliptų. Didelio kiekio sprogmenų smūgis į plieno plokštę yra 
ypač veiksmingas. Įsivaizdavome, kaip kupini pasiaukojimo kariai ar 
civiliai pribėga prie tanko ir meta į jį bombą, nors sprogimas nusineša 
ir jų gyvybę. Nėra abejonių, kad būtų atsiradę daug žmonių, kurie tai 

Britų karių pratybos. 
Butelių su padegamuoju 
skysčiu mėtymas į vokiečių 
šarvuotąją techniką 


vaizduojantį maketą. 


būtų padarę. Taip pat maniau, kad šias bombas, tik mažesnio dydžio 
ir pritvirtintas prie strypų, galima būtų iššauti iš šautuvų. Galiausiai 
„lipni“ bomba buvo priimta kaip vienas mūsų geriausių, ypatingų 
ginklų. Niekada nebuvome priversti panaudoti jį savo šalyje, bet Siri- 
joje, kur mums irgi labai trūko ginklų, jis pasirodė vertingas. 


Pirmą kartą per 125 metus kitoje siauro sąsiaurio pusėje įsitvirtino 
galingas priešininkas. Pasitelkę reformuotą reguliariąją armiją ir di- 
desnę, bet mažiau parengtą teritorinę kariuomenę, turėjome sukurti 
plačią gynybos sistemą ir, pasirodžius užpuolikams, žūtbūtinai kau- 
tis, kol juos sunaikintume, nes trauktis nebuvo kur. Abiem pusėms 
galiojo taisyklė „žudyk arba žūk“. Krašto apsaugos būrius jau buvo 
galima įtraukti į bendrą gynybos sistemą. Birželio 25 d. vietinių pa- 
jėgų vyriausiasis vadas generolas Ironside'as pranešė apie savo pla- 
nus štabo viršininkams. Šiuos planus, žinoma, kruopščiai išnagrinėjo 
ekspertai, atidžiai išstudijavau ir aš. Dauguma jų buvo patvirtinti. Šis 

pradinis didelio ateities plano projektas apėmė tris pagrindinius ele- 
mentus. Pirma, reikėjo sustiprinti „plutą“ tose pakrantėse, kur buvo 
tikėtinas priešo puolimas; kariniai daliniai, ginantys šias teritorijas, 
turėjo kovoti remiami artimiausių mobiliųjų rezervų. Antra, nuo An- 
glijos vidurio rytų turėjo būti įrengta prieštankinių kliūčių linija, gina- 
ma Krašto apsaugos būrių, kuri apsaugotų Londoną ir didelius pra- 
monės centrus nuo tankų puolimo. Trečia, už šios linijos turėjo būti 
dislokuotas pagrindinis rezervas, skirtas stambiam kontrpuolimui. 
Šis planas keletą savaičių ir mėnesių buvo nuolat papildomas ir 
tikslinamas, tačiau bendra koncepcija nepakito. Visi užpulti kariniai 
daliniai turėjo tvirtai gintis ne tik nuo puolimo iš priekio, bet ir iš 
visų pusių, o kiti greitai nusiųsti sunaikinti užpuolikų, nesvarbu, iš 
kur jie pasirodytų - iš jūros ar iš oro. Daliniai, kurie būtų atkirsti ir 
negalėtų iš karto sulaukti pagalbos, neturėjo apsiriboti tik savo pozi- 
cijų išlaikymu. Buvo numatytos priemonės aktyviai puldinėti priešą 
iš užnugario, ardyti jo komunikacijas ir naikinti ginkluotę, kaip tai 
labai sėkmingai darė rusai, kai prieš metus vokiečiai užpuolė jų šalį. 


Kontrolės postas Sasekso pietinėje grafystėje. Vokiečių įsiveržimo atveju 


įrengta išraizgytų gynybos linijų sistema turėjo sulaikyti priešą. 


šBinstun 6. (hurchill Vieni 


Daugelį žmonių turbūt apstulbino visur vykstantys tokie energingi 
pasirengimai - paplūdimių tvirtinimas ir minavimas, prieštankinių 
kliūčių statymas ir tranšėjų kasimas, betono bunkerių rengimas kryž- 
kelėse, namų palėpių užpildymas smėlio maišais, plačių prieštanki- 
nių griovių kasimas golfo laukuose ir net daugelyje derlingų laukų 
ir daržų, — tačiau jie suprato, kad visa tai būtina. Visus pasirengimų 
sukeliamus nepatogumus žmonės priėmė ramiai, nors kartais turbūt 
pagalvodavo, ar yra koks nors bendras planas, ar kai kurie karštako- 
šiai valdininkėliai nepiktnaudžiauja neseniai įgyta valdžia, ar ne be 
reikalo pažeidžia piliečių privačios nuosavybės teises. 

Tačiau mes turėjome bendrą planą, parengtą, suderintą ir išsamų. 
Galutinis jo variantas atrodė taip: Generalinis štabas Londone koordi- 
navo veiksmus; visa Didžioji Britanija ir Šiaurės Airija buvo suskirs- 
tytos į septynias karines apygardas, o jos savo ruožtu suskirstytos į 
korpusų ir divizijų apskritis; apygardos, korpusai ir divizijos turėjo 
laikyti tam tikrą dalį savo pajėgų mobiliame rezerve ir tik nedidelę jų 
dalį skirti savo pozicijų gynybai. Pamažu kiekviena divizija, korpusas 
ir apygarda sukūrė pakrantės užnugario teritorijų gynybos zonas, ir 
visa įtvirtinimų sistema driekėsi 160 km ar daugiau į šalies gilumą. 
Paskui buvo pastatyta pagrindinė prieštankinė užtvara, einanti per 
Pietų Angliją ir šiaurėje siekianti Notingamšyrą. Be to, buvo paskuti- 
nis rezervas, tiesiogiai pavaldus visų šalies vidaus pajėgų vyriausia- 
jam vadui. Siekėme, kad jis būtų kuo didesnis ir mobilesnis. 

Šioje bendroje sistemoje buvo daug variacijų, atsižvelgiama į kiek- 
vieno mūsų uosto rytų ir pietinėje pakrantėje ypatumus. Tiesioginis 
frontalus ginamų uostų puolimas mums atrodė mažai tikėtinas, ir 
visi šie uostai buvo paversti tvirtovėmis, pajėgiomis atremti puolimą 
ir iš sausumos, ir iš jūros. Daugelio tūkstančių kvadratinių kilometrų 
plote Britanijoje buvo įrengtos kliūčių zonos, turinčios užkirsti kelią 
kariniam oro desantui. Visus mūsų oro uostus, radiolokacines stotis 
ir kuro sandėlius, kurių net 1940 m. vasarą buvo 375, turėjo ginti spe- 
cialios gynybos įgulos ir jų lakūnai. Daugelį tūkstančių „pažeidžiamų 

punktų“ - tiltų, elektrinių, sandėlių, svarbiausių įmonių ir pan. - rei- 
kėjo saugoti dieną ir naktį nuo diversijų ir netikėto puolimo. Buvo 
parengti planai nedelsiant sunaikinti tuos išteklius, kurie, patekę 
priešui į rankas, galėtų būti jam naudingi. Uosto įrenginių naikini- 
mas, pagrindinių kelių sprogdinimas, transporto priemonių, telefo- 
no ir kabelių, traukinių sąstatų ir geležinkelių gadinimas prieš juos 
prarandant - visa tai buvo suplanuota iki smulkmenų. Vis dėlto, ne- 
paisant šių pagrįstų ir būtinų atsargumo priemonių, kai civilinės Ži- 
nybos nenuilstamai padeda kariškiams, „išdegintos žemės politikos“ 
klausimas nebuvo svarstomas. Žmonės turėjo apginti Angliją, o ne 
sunaikinti ją. 


* XX 


Visi šie pasirengimai turėjo ir kitą pusę. Iš karto po „stebuklo Diun- 
kerke“ ėmiau galvoti, kaip tinkamai panaudoti jį kontrpuolimui. Su- 
siklosčius tokiai neaiškiai situacijai, būtinai reikėjo atgauti iniciatyvą. 

Birželio 4 d. ilgai rengiausi sakyti ilgą ir svarbią kalbą Bendruome- 
nių rūmuose, kurią minėjau anksčiau, bet kai tik ją parengiau, ėmiau 
svarstyti, kaip nukreipti mūsų mintis ir veiksmus teisinga linkme, ir 
nusiunčiau generolui Ismay'ui tokį pranešimą: 


Esame rimtai susirūpinę - ir šis susirūpinimas labai pagrįstas — dėl 
Vokietijos invazijos į Angliją grėsmės, nors viešpataujame jūroje, 0 
mūsų padanges gina labai stiprios naikintuvų pajėgos. Kiekviena 
įlanka, kiekviena sekluma, kiekvienas uostas kelia mums susirūpini- 
mą. Be to, jie gali nusiųsti parašiutininkų desantą į Liverpulį, Airiją 
ir kitas teritorijas. Toks požiūris labai geras, jei skatina energingai 
veikti. Tačiau jeigu, nepaisant mūsų laivyno galios, vokiečiams taip 
lengva įsiveržti į mūsų teritoriją, kyla klausimas, kodėl mes negalime 
surengti invazijos į jų kontroliuojamas teritorijas? Negalime galvoti 
tik apie gynybą, nes kaip tik toks mąstymas atvedė prancūzus į katas- 
trofą. Turime būti iniciatyvūs. Labai svarbu prikaustyti kuo daugiau 
vokiečių karių prie okupuotų šalių kranto linijos, todėl nedelsdami 
turime pradėti organizuoti specialiąsias pajėgas vykdyti reidus pa- 
krantėse, kur gyventojai yra draugiški mums. Šiuos karinius dalinius 
turi sudaryti nepriklausomi gerai apginkluoti būriai, susidedantys, 
tarkim, iš tūkstančio žmonių; bendras skaičius neturi viršyti 
10 tūkst. karių. Jie turėtų veikti netikėtai, iki paskutinės akimirkos iš- 
laikyti paslaptyje puolimo vietą. Diunkerko pavyzdys rodo, kaip pri- 
reikus galima greitai perkelti kariuomenę iš numatytų vietų (ir, ti- 
kiuosi, į jas). Būtų puiku priversti vokiečius spėlioti, kur jiems bus 
smogtas kitas smūgis, ir neleisti priversti mus statyti sieną aplink sa- 
vo salą ir uždengti ją stogu! Turime stengtis nusikratyti mus kamuo- 
jančios protinės ir dvasinės negalios priešo valios ir iniciatyvos aki- 
vaizdoje. 

Ismay'us perdavė šį memorandumą štabo viršininkams; iš esmės 
jie karštai pritarė mano nuomonei ir į ją atsižvelgė priimdami daugelį 
sprendimų. Vadovaujantis mano idėja, pamažu buvo sukurta atitinka- 
ma strategija. Tuo metu mane labiausiai domino galimybė panaudoti 
tankus ne tik gynybai, bet ir puolimui. Tam reikėjo statyti daug tankus 
pervežančių desantinių laivų, ir nuo to laiko nuolat tuo rūpinausi. Ka- 
dangi šie planai ateityje įgijo didžiulę reikšmę, dabar pakalbėsiu apie 
dalykus, kuriuos jau seniai ketinau aptarti ir dabar prisiminiau. 


"12; 


Mane visada žavėjo amfibinio karo idėja, ir jau seniai sumaniau pa- 
naudoti tankus, specialiai sukonstruotais laivais atgabentus į pakran- 
tę priešui netikėtoje vietoje. Likus dešimčiai dienų iki to laiko, kai 
1917 m. lapkričio 17 d. buvau paskirtas į Lloyd George'o vyriausybės 
aprūpinimo ministro pareigas, be ekspertų pagalbos parengiau planą 
užimti dvi Frizijos salas - Borkumą ir Ziltą. Šis planas apėmė tokį 
paragrafą, kuris anksčiau dar nebuvo publikuotas: 


Kulkoms atspariomis baržomis atgabentos kariuomenės išsilaipi- 
nimą Borkumo ir Zilto salose turi ugnimi dengti laivyno artilerija ir 
dujų bei dūmų uždanga, paleidžiama iš torpedoms atsparių transpor- 
tinių laivų. Divizijai nuvežti reikia naudoti apie šimtą baržų. Be to, 
kariuomenę turi lydėti tam tikras skaičius tankvežių baržų - tar- 
kim, penkiasdešimt, - gabenančių tanką ar tankus, kuriems iš 
priekio pritaisytas įrenginys, perpjaunantis spygliuotąją vie- 
lą. Nuleidus pakeliamąjį tiltą arba atidarius priekinę baržų dalį, tan- 
kai turi išvažiuoti patys ir užtikrinti, kad fortus ir baterijas puolan- 
čių pėstininkų nesulaikytų spygliuotoji viela. Šis naujas sprendimas 
leis išspręsti vieną iš anksčiau kildavusių labai didelių problemų — 
būtent, sparčiai išlaipinti mūsų lauko artileriją, būtiną norint sunai- 
kinti spygliuotosios vielos užtvaras. 

Visada yra pavojus, kad priešai perpras mūsų ketinimus ir smarkiai 
sustiprins savo įgulas, bent jau Borkume, kur jie turi būti labai atsar- 
gūs. Kita vertus, kariuomenę galima laipinti kulkosvaidžių kulkoms 
atsparių baržų priedangoje. Baržų turi būti tiek daug, kad užtvaros 
nesumenkintų sunkiosios artilerijos sviediniai. O tankų galima 
naudoti ir daugiau, ypač greitų ir lengvų tankų, veikiančų terito- 
rijoje, kurioje priešas jų nesitikėjo ir iš anksto nepasirengė atremti jų 
puolimo. Tai gali būti naujas ir svarbus sėkmę lemiantis veiksnys. 


Šiame tyrime taip pat pateikiau alternatyvų planą įrengti dirbtines 
salas sekliuose Horno kyšulio (jo šiaurinės pusės) vandenyse. 


Vienas iš analizei siūlomų metodų yra toks: Hamberio įlankoje, Hari- 
dže, Vošo įlankoje, Medvėjaus ir Temzės upėse reikėtų įrengti tam 
tikrą skaičių plokščiadugnių baržų arba kesonų, bet ne iš plie- 
no, 0 iš betono. Šie statiniai turėtų būti pritaikyti gyliui, į kurį bū- 
tų panardinti pagal bendrąjį planą. Neužpildyti vandeniu jie plūdu- 
riuotų, taigi galėtų būti nuvilkti į dirbtinės salos vietą. Atplukdyti į 
plūdurais pažymėtą salos vietą ir, atidarius vožtuvą jų apačioje, nu- 
sėstų ant dugno. Paskui juos būtų galima žemsiurbėmis užpildyti 
smėliu. Šie statiniai galėtų būti nuo 15,24 x 12,19 X 6,10 iki 36,57 X 
24,38 x 12,19 m dydžio. Taip atviroje jūroje būtų sukurtas tor- 
pedoms ir oro veiksniams atsparus uostas, panašus į atolą, su 
nuolatinėmis užuoglaudomis eskadriniams minininkams ir 
povandeniniams laivams bei pakilimo platformomis lėktu- 
vams. 

Šį projektą, jei jį įmanoma įgyvendinti, būtų galima patobulinti, iš- 
plėtoti ir pritaikyti daugelyje vietų. Betono statiniuose galima įrengti 
sunkiosios artilerijos bokštus, užpildžius vandeniu jų išorines kameras, 

panardinti ir taip sukurti fortus pasirinktose vietose. Kituose panar- 
dinamuose statiniuose galima įrengti sandėlius, naftos tankerius arba 
gyvenamąsias patalpas. Norint pasakyti ką nors daugiau, reikia kon- 
sultuotis su ekspertais, o kol kas tik atkreipiu dėmesį į galimybę su- 
kurti, transportuoti dalimis ir surinkti dirbtines salas bei eskadrinių 
minininkų bazes. | 

Toks planas, jei pasirodytų įgyvendinamas techniniu požiūriu, leistų 
patausoti kariuomenę ir išvengti rizikos, susijusios su įtvirtintos sa- 
los puolimu. Jis būtų netikėtas, nes, nors vokiečiai ir sužinotų 
apie šių betoninių baržų statybą, padarytų akivaizdžią išva- 
dą, kad jos yra skirtos blokuoti upių žiotims, ir iš tikrųjų šios 
idėjos nederėtų atmesti. Taigi, kol dirbtinių salų arba molų sistema 
nepradėtų augti, priešas nieko nenumanytų apie mūsų sumanymą. 


Apsauginių plūdurų ir po jais esančių užtvarų linija Temzės žiotyse. 


šinston 6. (A.hurchill Vieni 


Beveik ketvirtį šimtmečio šis planas dulkėjo Imperijos gynybos ko- 
miteto archyvuose. Knygoje The World Crisis ketinau skirti jam vie- 
ną skyrių, tačiau galiausiai nusprendžiau jo neskelbti - pirmiausia 
dėl vietos stokos, taip pat dėl to, kad projektas nebuvo įgyvendin- 
tas. Ir gerai, kad nepublikavau, nes šios idėjos dabar buvo svarbes- 
nės nei kada nors anksčiau, o vokiečiai tikrai atidžiai skaitė mano 
knygas apie karą. To seno plano koncepcijos liko mano galvoje, ir 
naujos pavojingos realybės sąlygomis paskatino imtis veiksmų - taip 
1943 m. atsirado didžiulis tankus vežančių baržų laivynas, o 1944 m. — 
Mulberry uostai. 

Prisiminę mano senąjį planą, kaip įmanydami stengėmės statyti 
visų tipų desantinius laivus, o Admiralitete įsteigtas specialus skyrius, 
rūpinęsis šia užduotimi. 1940 m. spalį jau buvo bandomas pirmasis 
tankų desanto keltas. Paskui jo konstrukcija buvo patobulinta, ir dau- 
gybė tokių keltų statomi išrenkami, kad būtų patogiau juos pervežti 
jūra į Viduriniuosius Rytus, kur juos imta tiekti 1941 m. vasarą. Šie 
nepaprasti laivai pasirodė esą naudingi ir, mums įgijus patirties, vis 
tobulėjo. Laimei, paaiškėjo, kad tankų desanto keltų statybą galima 
pavesti mašinų gamybos įmonėms, nesusijusioms su laivų statyba, 
taigi nebuvo būtinybės tam naudoti stambių laivų statyklų darbinin- 
kus ir įrangą. Tai leido mums įgyvendinti numatytą plačią programą, 
nors laivų dydį teko apriboti. 

Tankų desanto laivai tiko puolamosioms operacijoms anapus La- 
manšo, taip pat stambesniems veiksmams Viduržemio jūroje, tačiau 
netiko ilgoms kelionėms atvira jūra. Prireikė sukurti didesnį laivą, ga- 
lintį gabenti jūromis tankus bei kitas mašinas ir išlaipinti jas krante. 
Įsakiau sukurti tokio laivo, kuris buvo pavadintas tankų desanto laivu, 
projektą. Po kurio laiko projektas nuvežtas į JAV ir kartu su amerikie- 
čiais patobulintas. Tokius laivus imta gaminti dideliu mastu; jie daly- 
vavo visose mūsų vėlesnėse operacijose ir labai padėjo išspręsti sudė- 
tingą sunkių transporto priemonių išlaipinimo pakrantėse problemą. 
Iš viso jų pagaminta daugiau nei tūkstantis. 


7 skyrius. Britanijos gynyba ir kontrpuolimo aparatas 


1940 m. pabaigoje turėjome tvirtą supratimą, kaip praktiškai vyk- 
dyti amfibines operacijas. Įsibėgėjo specializuotų laivų ir įvairios 
įrangos gamyba, vadovaujama Jungtinio operacijų štabo, suformuo- 
tos ir apmokytos laivų įgulos. Šiam tikslui buvo įsteigti specialūs 
mokymo centrai šalyje ir Viduriniuosiuose Rytuose. Su visomis savo 
idėjomis bei jų praktinio įgyvendinimo rezultatais supažindindavo- 
me savo draugus amerikiečius. Laikui einant mūsų darbo rezultatai 
tobulėjo, taigi tinkamu metu turėjome priemonių, kurios labai padėjo 
įgyvendinti mūsų planus ir sumanymus. 1940 ir 1941 m. mūsų pa- 
stangas šioje srityje ribojo būtinybė kovoti su povandeniniais laivais. 
Iki 1940 m. pabaigos pavyko skirti ne daugiau kaip 7 tūkst. žmonių 
statyti desantinius laivus, o kitąmet šis skaičius padidėjo nedaug. Ta- 
čiau 1944 m. vien tik Britanijoje į svarbų darbą jau buvo įsitraukę ne 
mažiau kaip 70 tūkst. žmonių, ir dar daugiau Jungtinėse Valstijose. 

Kadangi buvo labai daug kalbama (ir vis dar kalbama), kad labai 
nenoriai pritariau stambaus masto desantinėms operacijoms, tokioms 
kaip ta, kuri 1944 m. buvo surengta Normandijoje, tikslinga atskleisti, 
jog nuo pat pradžių rodžiau didelę iniciatyvą, naudodamasis savo 
valdžia, ir dėjau daug pastangų, siekdamas sukurti milžinišką arma- 
dą laivų, skirtų išlaipinti tankus pakrantėse, be kurių, kaip dabar visi 
pripažįsta, tokio didelio masto operacijos būtų buvusios neįmanomos. 

B skyrius 


Prancūzijos agonija 


Ateities kartos turbūt atkreips dėmesį, kad Karo kabinetas niekada 
nesvarstė svarbiausio klausimo: ar mes turime tęsti kovą vieni. Visų 
šalies partijų atstovai laikė tai savaime suprantamu dalyku, ir ka- 
dangi rūpesčių turėjome per akis, negaišome laiko tokioms tuščioms 
akademinėms diskusijoms. Taip pat visi pasitikome naują karo etapą 
viltingai. 

Birželio 13 d. paskutinį kartą nuvykau į Prancūziją ir nuo to laiko 
nesilankiau ten beveik ketverius metus. Prancūzijos vyriausybė per- 
sikėlė į Turą, ir įtampa nuolat augo. Kartu pasiėmiau Edwardą Ha- 
lifaxą ir generolą Ismay'ų; su mumis taip pat pasisiūlė vykti Maxas 
Beaverbrookas. Sunkiose situacijose jis visada būdavo labai veiklus. 
Šį kartą oras buvo giedras, ir mes skridome lydimi Spitfire naikintuvų 
eskorto, bet darydami didesnį lanką į pietus nei anksčiau. Kai atvy- 
kome į Turą, paaiškėjo, kad naktį oro uostas buvo smarkiai bombar- 
duojamas. Nors nusileidimo takas nusėtas sprogimų išraustų duo- 
bių, mūsų lėktuvui ir eskortui pavyko nusileisti sklandžiai. Iš karto 
pamatėme, kokia pašlijusi padėtis. Niekas neatėjo mūsų pasitikti ir 


-—— 


Karališkojo laivyno jūreiviai mokomi kautis ne tik jūrose, bet ir sausumoje. 


tikriausiai niekas mūsų nė nelaukė. Iš oro uosto viršininko pasisko- 
lintu tarnybiniu automobiliu nuvažiavome į miestą, ketinome apsi- 
lankyti prefektūroje, kur, kaip mums pranešta, įsikūrė Prancūzijos 
vyriausybė. Nė vieno įtakingo žmogaus ten nebuvo, bet mums pasa- 
kyta, kad artimiausiu metu turėtų atvykti Reynaud. 

Kadangi buvo beveik 14 valanda, pasiūliau pavalgyti. Šiek tiek pa- 
sitarę per gatves, užtvindytas pabėgėlių automobilių, nuėjome ieško- 
ti kokios nors užeigos. Ant daugumos automobilių stogų gulėjo čiuži- 
niai, o jų vidus užverstas lagaminais. Suradome vieną kavinę. Ji buvo 
uždaryta, bet pavyko įtikinti šeimininką mus aptarnauti. Per pietus 
mane aplankė Baudouinas, kurio įtaka šiomis paskutinėmis dienomis 
padidėjo. Jis iš karto švelniu šilkiniu stiliumi pradėjo kalbėti apie tai, 
koks beviltiškas yra Prancūzijos priešinimasis. Jei JAV paskelbtų karą 
Vokietijai, galbūt Prancūzija galėtų tęsti kovą. Ką apie tai manau? 
Nediskutavau šia tema, tik išsakiau viltį, kad Amerika įstos į karą, ir 
pasakiau, jog būtinai turime tęsti kovą. Paskui sužinojau, kad po šio 
pokalbio jis pasakojo, jog; aš tariamai sutikau su teiginiu, kad Prancū- 
Zija turi pasiduoti, jei Jungtinės Valstijos nestos į karą. 

Tada grįžome į prefektūrą, kur mūsų laukė vidaus reikalų minis- 
tras Mandelis. Šis ištikimas Clemenceau sekretorius ir jo gyvenimo 

Prancūzų kariai pasiduoda į nelaisvę. 


darbo tęsėjas atrodė puikiai nusiteikęs, buvo energijos ir kovingumo 
įsikūnijimas. Jo pietūs, apetitiškas viščiukas, nepaliesti gulėjo ant pa- 
dėklo. Mandelis buvo tarsi saulės spindulys, ir jo požiūris paprastas: 
reikia kovoti Prancūzijoje iki galo, kad būtų galima kuo daugiau pa- 
jėgų perkelti į Afriką. Tada šį narsų prancūzą mačiau paskutinį kartą. 
Atkurta Prancūzijos Respublika teisingai padarė sušaudydama parsi- 
davėlius, kurie jį nužudė. Mandelio atminimas liko gyvas jo tautiečių 
ir sąjungininkų širdyse. 

Atvyko Reynaud. Iš pradžių jis atrodė prislėgtas. Generolas Wey- 
gandas pasakė jam, kad Prancūzijos kariuomenė išsekusi. Fronto lini- 
ja pralaužta daugelyje vietų; visus šalies kelius užtvindė pabėgėliai. 
Daugelyje karinių dalinių viešpatauja chaosas. Generalisimas manė, 
kad būtina prašyti paliaubų, kol yra pakankamai prancūzų karių pa- 
laikyti tvarką, iki bus sudaryta taika. Reynaud kitą dieną ketino siųsti 
dar vieną telegramą Rooseveltui ir informuoti jį, jog atėjo paskutinė 
valanda ir sąjungininkų likimas yra Amerikos rankose. Taip kilo pa- 
liaubų ir taikos sudarymo klausimas. 


B skyrius. Prancūzijos agonija 


Reynaud taip pat pranešė, kad išvakarėse Ministrų Taryba pave- 
dė jam sužinoti, kokia būtų Didžiosios Britanijos pozicija, jei nutiktų 
blogiausia. Pats jis nė akimirkai nepamirštąs iškilmingo įsipareigo- 
jimo, kad nė vienas iš sąjungininkų neturi sudaryti atskiros taikos, 
tačiau generolas Weygandas ir kiti kariškiai tvirtina, jog Prancūzija 
jau paaukojo viską dėl bendro tikslo. Jai nieko neliko, bet sugebėjo 
gerokai susilpninti bendrą priešą. Esant tokiai situacijai, jis apstulbtų, 
jeigu Britanija nepripažintų, kad Prancūzija jau fiziškai nepajėgi tęsti 
kovą ir reikalautų toliau kautis ir taip atiduoti savo tautą užkariauto- 
jų, garsėjančių negailestingumu nugalėtiesiems, malonei. Ar Didžioji 
Britanija supras rūsčią tikrovę, su kuria susidūrė Prancūzija? — štai 
kas jam rūpėjo. 

Maniau, kad iškeltas klausimas labai rimtas, todėl, prieš atsakyda- 
mas į jį, paprašiau suteikti galimybę pasikonsultuoti su kolegomis. Su 
lordu Halifaxu, Beaverbrooku ir kitais mūsų grupės nariais išėjome 
į šlapią nuo lietaus, bet saulėtą sodą ir pusvalandį tarėmės. Mums 
grįžus, dar kartą išdėsčiau savo poziciją. Jokiomis aplinkybėmis ne- 
galime sutikti, kad Prancūzija sudarytų atskirą taiką. Mūsų karo tiks- 
las yra visiškai sunaikinti Hitlerį, ir manome, kad vis dar galime tai 
padaryti. Todėl negalime atleisti Prancūzijos nuo jos įsipareigojimų. 


Vokiečių konvojus lydi Prancūzijos kolonijinių dalinių koloną. 


Nacių idėjiniu požiūriu, tamsiaodžiai kariai priklausė „Žžemesnei rasei“. 


Minston S. Ahurchill Vieni 


1938-1940 M. JAV ambasadorius Jungtinėje 


Karalystėje J. P. Kennedy - Jungtinių Valstijų 


būsimojo prezidento Johno F. Kennedy tėvas. 


Kad ir kas nutiktų, neprie- 
kaištausime Prancūzijai; bet 
tai nereiškia, kad sutinkame 
atleisti ją nuo pareigos. Pri- 
mygtinai siūliau Prancūzijai 
dar kartą paraginti preziden- 
tą Rooseveltą stoti į karą, ža- 
dėjau, kad Britanija šį ragini- 
mą parems. Reynaud sutiko 
ir pažadėjo, kad Prancūzija 
laikysis tol, kol sužinos savo 
paskutinio kreipimosi rezul- 
tatą. 

Pasibaigus mūsų pokalbiui, 
Reynaud nusivedė mus į kitą 
kambarį, kur sėdėjo Herriot ir 
Jeanneney — Deputatų rūmų 
pirmininkas ir Senato pirmi- 
ninkas. Abu šie Prancūzijos 
patriotai labai emocingai ir 
aistringai pareiškė, jog būtina 
kovoti iki galo. Eidamas į kie- 


mą, judriame koridoriuje pamačiau generolą de Gaulle'į, akmenine 


veido išraiška stovintį prie durų. Pasisveikinęs su juo, tyliai prancū- 
ziškai pasakiau: L'homme du destin'. Jis liko abejingas. Kieme būriavosi 
daugiau nei šimtas labai nusiminusių įtakingų prancūzų. Man buvo 


pristatytas Clemenceau sūnus. Paspaudžiau jam ranką. Naikintuvai 


Spitfire jau buvo pasirengę. Kelionė namo buvo rami, todėl kietai už- 


migau. Pasielgiau išmintingai, nes namo nusigavau vėlai. 


* 


Likimo pasiuntinys (pranc). 

22: 


22.15 val. pateikiau Kabinetui ataskaitą apie vizitą. Pasakojimą pa- 
tvirtino du mano palydovai. Mums posėdžiaujant, atvyko ambasa- 
dorius Kennedy su prezidento Roosevelto atsakymu į birželio 10 d. 
Raynaud kreipimąsi. Telegramoje prezidentas rašė: 


Jūsų laiškas mane labai sujaudino. Kaip jau pranešiau jums ir Chur- 
chilliui, JAV vyriausybė padarys viską, ką gali, kad aprūpintų sąjun- 
gininkų vyriausybes ginkluote, kurios jiems taip skubiai reikia, 
ir mes dvigubiname savo pastangas, stengiamės padaryti dar dau- 
giau. Taip darome todėl, kad tikime idealais, už kuriuos kovoja sąjun- 
gininkai. 

Nuostabus Prancūzijos ir Didžiosios Britanijos armijos pasipriešini- 
mas padarė didelį įspūdį Amerikos žmonėms. 

Man asmeniškai padarė didelį įspūdį Jūsų pareiškimas, kad prancūzai 
tęs kovą už demokratiją, net jei jiems teks pamažu trauktis į Šiaurės 
Afriką ir Atlanto link. Labai svarbu prisiminti, kad Prancūzijos ir 
Anglijos laivynas ir toliau dominuoja Atlanto bei kituose vandeny- 
nuose. Taip pat reikėtų nepamiršti, kad, norint išlaikyti armiją, būti- 
nas tiekimas iš kitų šalių. 

Mane taip pat labai pradžiugino premjero Churchillio neseniai pa- 
skelbtas pareiškimas, kad Britanijos Imperija nesiliaus priešintis ir 
kad didžioji prancūzų Imperija visame pasaulyje irgi nusiteikusi taip 
pat ryžtingai. Tarptautiniuose reikaluose karinio jūrų laivyno galia 
vis dar išlieka svarbi istorijai, kaip gerai žinoma admirolui Darlanui. 


Visi manėme, kad prezidentas labai tvirtai įsipareigojo paremti 
Prancūziją. Jis leido Reynaud publikuoti savo birželio 10 d. pareiški- 
mą, o dabar atsiuntė šį įspūdingą atsakymą. Jeigu gavusi jį Prancūzija 
nuspręs toliau kęsti karo kančias, JAV prislėgs rimta pareiga stoti į 
karą. Bet kokiu atveju šis laiškas prilygo stojimui į karą dėl dviejų 

dalykų: pirma, prezidentas pažadėjo teikti visokeriopą materialinę 
paramą, 0 tai reiškė aktyvią pagalbą; antra, jis ragino prancūzus tęsti 
kovą, net jei vyriausybės pajėgos bus visiškai išstumtos iš Prancūzi- 
jos. Iš karto perdaviau prezidentui mūsų padėką ir kaip įmanyda- 
mas išgyriau Raynaud prezidento laišką. Galbūt pernelyg pabrėžiau 
tuos du minėtus dalykus, tačiau reikėjo maksimaliai išnaudoti visas 
galimybes. 

Kitą dieną gavome prezidento telegramą, kurioje jis pranešė, jog 
negali sutikti su jo laiško Raynaud publikavimu. Pasak Kennedy, pre- 
zidentas norėtų tai padaryti, tačiau Valstybės departamentas, nors ir 
pritardamas jo požiūriui, mano, kad tai labai pavojinga. Prezidentas 
padėkojo man už pranešimą apie susitikimą Ture ir pasveikino Di- 
džiosios Britanijos ir Prancūzijos vyriausybes su jų karių drąsa. Jis 
dar kartą patikino teikiąs visą įmanomą materialinę pagalbą. Paskui 
pastebėjo, kad savo laišku jokiu būdu nesiekė įpareigoti ir neįparei- 
gojo JAV vyriausybės dalyvauti karo veiksmuose. Pagal JAV konstitu- 
ciją tik Kongresas gali prisiimti tokį įsipareigojimą. Prezidentas ypač 
pabrėžė Prancūzijos laivyno svarbą. Kongresas prezidento prašymu 
skyrė 50 milijonų dolerių aprūpinti maistu ir drabužiais civilius pa- 
bėgėlius Prancūzijoje. Galiausiai prezidentas patikino mane, kad jis 
visiškai supranta mano pranešimo vertę ir svarbą. 

Ši telegrama sukėlė nusivylimą. 

Visi mes, sėdintys prie stalo, gerai žinojome, kaip smarkiai rizikavo 
prezidentas, nes jis galėjo būti apkaltintas viršijęs savo konstitucinius 
įgaliojimus, ir dėl to galėjo pralaimėti artėjančius rinkimus, nuo ku- 
rių priklausė mūsų likimas ir dar daug kas. Buvau įsitikinęs, kad jis 
atiduotų gyvybę, ką jau kalbėti apie prezidento postą, už taiką pasau- 
lyje, kuriai dabar kilo tokia didelė grėsmė. Bet kokia būtų iš to nauda? 
Per Atlanto platybes jaučiau jo skausmą. Baltuosiuose rūmuose karas 
atrodė kitaip nei Bordo ar Londone. Tačiau asmeninės įtampos lygis 
buvo panašus. 

Atsakydamas mėginau pateikti prezidentui argumentų, kad juos 
galėtų panaudoti įtikindamas kitus, jog Jungtinėms Valstijoms kils 
didžiulis pavojus, jei Vokietija užkariaus žemyninę Europą ir Angliją. 
Tai buvo ne emocijų, o gyvybės ir mirties klausimas. Savo telegramo- 
je jam rašiau: „Britų laivyno likimas, kaip jau minėjau, gali nulemti 
Jungtinių Valstijų ateitį, nes jei jis bus prijungtas prie Japonijos, Pran- 
cūzijos ir Italijos laivynų, prie didžiulių Vokietijos pramonės išteklių, 
Hitleris įgys triuškinamą pranašumą jūrose. Žinoma, jis gali pasinau- 
doti juo gailestingai ir nuosaikiai. Bet, kita vertus, jis gali pasielgti ir 
kitaip. Toks laivyno galios perversmas gali įvykti labai greitai ir, žino- 
ma, kur kas anksčiau, nei JAV galės pasirengti gintis. Jei mes pralai- 
mėsime, jūs galite susidurti su Jungtinėmis Europos Valstijomis, val- 
domomis nacių ir turinčiomis gerokai daugiau žmogiškųjų išteklių, 
kur kas stipresnėmis ir geriau ginkluotomis nei Naujasis pasaulis.“ 


*+4 


Padėtis Prancūzijos fronte vis prastėjo. Po vokiečių karinės opera- 
cijos į šiaurės vakarus nuo Paryžiaus, per kurią praradome 51-ąją di- 
viziją, birželio 9 d. jie pasiekė Senos ir Uazos žemupius. Pietiniuose 
šių upių krantuose išsibarstę Prancūzijos 10-osios ir 7-osios armijos 
likučiai paskubomis organizavo gynybą; jie buvo atskirti vienas nuo 
kito; siekiant panaikinti juos skiriančią spragą, į frontą buvo nusiųsta 
sostinės įgula, vadinamoji Paryžiaus armija. 

Toliau į rytus, palei Enos upę, dislokuotos 6-osios, 4-osios ir 2-osios 
armijų padėtis buvo daug geresnė. Jos turėjo tris savaites įsitvirtinti ir 
priimti visus joms atsiųstus pastiprinimus. Per visą Diunkerko laiko- 
tarpį ir žygį Ruano link vokiečiai jų beveik nepuolė, tačiau jos neturėjo 
pakankamai karių laikyti savo 160 km frontą, ir priešas panaudojo šį 
laiką sutelkdamas prieš jas daugybę divizijų galutiniam smūgiui. Bir- 
želio 9 d. šis smūgis buvo suduotas. Nors prancūzai dabar kovojo ne- 
paprastai atkakliai, vokiečiai upės pietinėje pusėje užėmė placdarmus 


141 


„iar 


— 
* 


ž : 44 
» e 
+ k 4 * * 
> Mt i NME 
- - | 


Prancūzų karių padalinys prie Maginot linijos bunkerių. Prasidėjus karui su vokiečiais, 


milžiniškas pinigų sumas kainuojantys įtvirtinimai prancūzų neišgelbėjo. 


nuo Suasono iki Retelio, o per kitas dvi dienas šie placdarmai buvo 
išplėsti iki Marnos. Dalyvauti mūšyje atsiųstos vokiečių tankų divi- 
zijos, kurios atliko lemiamą vaidmenį pakrantės žygyje. Aštuonios iš 
jų dviem smarkiais smūgiais pavertė prancūzų pralaimėjimą visišku 
sutriuškinimu. Išretintos ir nugalėtos Prancūzijos armijos nebepajėgė 
atsilaikyti prieš šią galingą priešų grupę, pranokstančią ją karių skai- 
čiumi, ginkluote ir kovos metodais. Per keturias dienas (iki birželio 
16 d.) priešai pasiekė Orleaną ir Luarą, o kita jų grupė rytuose užėmė 
Dižoną ir Bezansoną, ir beveik pasiekė Šveicarijos sieną. 

Į vakarus nuo Paryžiaus 10-osios armijos likučiai, ne daugiau kaip 
2 divizijos, buvo priversti atsitraukti į pietvakarius nuo Senos, Alan- 
sono link. Birželio 14 d. sostinė buvo užimta. Ją ginančios armijos — 
7-oji ir Armėe de Paris - buvo sutriuškintos; silpnas britų ir prancūzų 
pajėgas vakaruose nuo kitados išdidžios prancūzų armijos likučių 
dabar skyrė didžiulis atstumas. 

O kas atsitiko Maginot linijai, Prancūzijos skydui, ir jos gynėjams? 
Iki birželio 14 d. vokiečiai jos nepuolė, ir kai kurie kariuomenės jun- 
giniai, palikdami vietose įgulos dalinius, prisidėdavo, jeigu galėdavo 
tai padaryti, prie sparčiai besitraukiančių centro armijų. Bet jau buvo 
per vėlu. Tą dieną Maginot linija pralaužta priešais Sarbriukeną ir 


142 


B skyrius. Prancūzijos agonija 


anapus Reino prie Kolmaro; besitraukiantys prancūzai buvo užpulti 
ir negalėjo išvengti mūšio. Po dviejų dienų atsitraukimo kelią jiems 
užkirto vokiečių kariuomenė, prasiveržusi prie Bezansono. Daugiau 
nei 400 tūkst. kareivių ir karininkų buvo apsupti ir neturėjo jokios 
vilties išsigelbėti. Daugelis apsuptų įgulų desperatiškai priešinosi; 
sutiko kapituliuoti tik po paliaubų, kai buvo nusiųsti prancūzų kari- 
ninkai perduoti jiems įsakymo pasiduoti. Paskutiniai fortai įsakymą 
pasiduoti įvykdė birželio 30 d., o jų vadas protestavo ir sakė, kad jo 
gynybiniai statiniai vis dar nepažeisti. 

Taigi šis didelis padrikas mūšis baigėsi visame Prancūzijos fronte. 
Lieka papasakoti tik apie nedidelį vaidmenį, kurį įstengė atlikti britai. 


Generolas Brooke'as pasižymėjo per atsitraukimą Diunkerko link, 
ypač kautynėse prie spragos, kurią kapituliuodami atvėrė belgai. To- 
dėl nusprendėme paskirti jį Prancūzijoje likusių britų karių ir visų 
pastiprinimų vadu, kol, išaugus jų skaičiui, vadovauti ekspedicinei 
armijai prireiks atsiųsti lordą Gortą. Atvykęs į Prancūziją, Brooke'as 
birželio 14 d. susitiko su generolais Weygandu ir Georgesu. Weygan- 
das pareiškė, kad prancūzų kariuomenė nepajėgi organizuotai prie- 
šintis ir imtis suderintų veiksmų. Ji pasidalijo į keturias grupes, iš ku- 
rių labiausiai nutolusi į vakarus buvo 10-oji armija. Weygandas taip 
pat pranešė Brooke'ui, kad sąjungininkų vyriausybės sutarė Bretanės 
pusiasalyje įkurti prancūzų ir britų pajėgomis ginamą placdarmą, ku- 
rio riba eis per Reną į pietus ir šiaurę. Jis įsakė Brooke'ui dislokuoti 
savo karius ginti liniją, einančią per šį miestą. Brooke'as atkreipė jo 
dėmesį, kad ši linija yra 150 km ilgio ir jai apginti reikia ne mažiau 
kaip 15 divizijų. Jam buvo liepta vykdyti įsakymą. 

Tiesa, kad birželio 11 d. Briare mudu su Reynaud susitarėme nu- 
tiesti savotišką Torres Vedras“ liniją palei apatinį Bretanės pusiasalio 


* Galingų įtvirtinimų linijos Portugalijoje, pastatytos Lisabonai ginti per Pirėnų karą. 

kraštą. Tačiau tuo metu pa- 
dėtis smarkiai pašlijo, ir šis 
planas liko neįvykdytas. Pati 
idėja gera, bet nebuvo gali- 
mybių ją įgyvendinti. Kai tik 
pagrindinės prancūzų ka- 
riuomenės buvo nugalėtos ir 
išsklaidytos, šis placdarmas — 
nors ir vertingas — negalėjo 
ilgai atlaikyti didžiulio vo- 
kiečių puolimo. Tačiau net 
jeigu priešinimasis čia būtų 
trukęs tik keletą savaičių, 
prancūzai per tą laiką būtų 
galėję palaikyti ryšius su Bri- 
tanija ir organizuoti didelio 
masto pasitraukimą į Afriką 
iš kitų didžiulio fronto, da- 
bar visiškai sudraskyto į ga- 
balus, dalių. Jeigu prancūzai 
būtų nutarę tęsti kovą, pasi- 
priešinti jie galėjo tik Bresto 
pusiasalyje ir miškingose bei 


Vokiečių artilerijos nuniokotas Maginot linijos 


bunkeris. 


kalnuotose vietovėse, tokiose kaip Vogėzai. Alternatyva buvo pasi- 
duoti. Todėl nedera šaipytis iš sumanymo įkurti placdarmą Bretanė- 
je. Eisenhowerio - tada dar nežinomo amerikiečių pulkininko - vado- 
vaujamos sąjungininkų armijos vėliau brangiai jį mums atpirko. 
Pasikalbėjęs su prancūzų vadais ir išnagrinėjęs savo štabe blogė- 
jančią su kiekviena valanda situaciją, generolas Brooke'as telefonu 
pranešė Karo ministerijai ir Edenui, kad padėtis yra beviltiška. Jis 
pareiškė, jog reikia visiškai nutraukti pastiprinimų siuntimą, o britų 
ekspedicinių pajėgų likučius, 150 tūkst. karių, nedelsiant evakuoti. 

Manydamas, kad esu griežtai nusiteikęs prieš pasitraukimą iš 
Prancūzijos, birželio 14-osios naktį Brooke'as man paskambino - lai- 
mei, mūsų ryšių tarnybos pastangomis linija veikė — ir ėmė tikinti, kad 
kitos išeities nėra. Girdėjau jį gana gerai ir po dešimties minučių su- 
pratau, kad jis teisus. Įsakiau pradėti evakuaciją ir atleidau Brooke'ą 
nuo pareigos paklusti prancūzų vadams. Prasidėjo evakuacijos dar- 
bai - reikėjo pargabenti atgal į Britaniją didžiulius kiekius ginkluotės 
ir daugybę karių. Neseniai atvykę avangardiniai Kanados divizijos 
daliniai vėl sėdo į savo laivus, o 52-oji divizija, kuri dar nebuvo įsi- 
traukusi į karo veiksmus, pasitraukė į Brestą. Birželio 15 d. kiti mūsų 
kariai buvo atleisti nuo pavaldumo prancūzų 10-osios armijos vadui 
ir kitą dieną pasitraukė Šerbūro link. Birželio 17 d. buvo paskelbta, 
kad Pėtaino vyriausybė paprašė paliaubų ir įsakė visiems prancūzų 
kariams nutraukti karo veiksmus; ji net nepranešė apie tai mūsų ka- 
riuomenei. Generolui Brooke'ui buvo įsakyta trauktis ir evakuoti kuo 
daugiau karių bei ginkluotės. 

Evakuacijos mastas buvo panašus kaip ir Diunkerke, tik šį kartą ji 
vykdoma didesniais laivais. Daugiau nei 20 tūkst. lenkų kareivių ir 
karininkų, atsisakiusių pasiduoti, prasiveržė prie jūros ir mūsų lai- 
vais atvežti į Britaniją. Vokiečiai kaip įmanydami persekiojo mūsų 
karius. Birželio 18 d. rytą jie puolė mūsų ariergardą Šerbūro pusiasa- 
lyje už 16 km į pietus nuo uosto. Paskutinis laivas išplaukė 16 val., kai 
priešai su Rommelio 7-ąja tankų divizija priešaky buvo maždaug už 
5 km nuo uosto. Į nelaisvę pateko labai mažai karių. Iš visų Prancū- 
zijos uostų evakuota 136 tūkst. britų karių ir 310 pabūklų, - kartu su 
lenkais - 156 tūkst. žmonių. 

Vokiečių aviacija nepaliaujamai bombardavo mūsų laivus. Birželio 
17 d. Sen Nazere įvyko baisi nelaimė. 20 tūkst. tonų talpos laineris 
Lancastria su 5 tūkst. karių buvo subombarduotas plaukiantis į jūrą. 
Žuvo daugiau nei 3 tūkst. žmonių. Likusius, nuolat apšaudomus prie- 
šo aviacijos, pavyko išgelbėti mažais laivais. Kai ši žinia pasiekė mane 
po pietų ramiame vyriausybės kabinete, uždraudžiau ją viešinti, 

1940 M. birželio 17 d. prie Prancūzijos pakrantės vokiečių bombonešis atakavo ir paskandino 


britų laivą Lancastria (dega tolumoje). 


sakiau: „Laikraščiai turi užtektinai katastrofų, bent jau šiandien.“ Ke- 
tinau pranešti apie šią nelaimę po kelių dienų, bet blogos žinios pylėsi 
viena po kitos taip greitai, kad pamiršau atšaukti draudimą. Praėjo 
nemažai laiko, kol Žinia apie šią tragediją pasiekė visuomenę. 


*+* 


Dabar turime palikti karinės katastrofos areną ir pakalbėti apie su- 
krėtimus, kurių patyrė Prancūzijos Kabinetas ir jo aplinkos asmenys 
Bordo. 

Po pietų birželio 16 d. Monnet ir generolas de Gaulle'is aplankė 
mane Kabineto posėdžių salėje. Generolas, kaip gynybos ministro 
pavaduotojas, įsakė prancūzų laivui Pasteur, gabenančiam ginklus 
iš Bordo į Ameriką, pakeisti kursą ir plaukti į britų uostą. Monnet 
kaip įmanydamas siekė užtikrinti, kad jeigu būtų sudaryta atskira 
Prancūzijos ir Vokietijos taika, ginklai, kuriuos Prancūzija užsakė 

Amerikoje, būtų nugabenti į Didžiąją Britaniją. Turbūt jis numatė, kad 
Prancūzija pasiduos, ir labai dėl to sielvartaudamas siekė gelbėti pa- 
dėtį. Jo požiūris šiuo klausimu buvo labai naudingas. Paskui Monnet 
paprašė atsiųsti likusias mūsų naikintuvų eskadriles dalyvauti galų- 
tiniame mūšyje dėl Prancūzijos, kuris jau, žinoma, baigėsi. Pasakiau 
jam, kad patenkinti šį prašymą neįmanoma. Bet jis neatlyžo, net tuo 
metu pasitelkė įprastus argumentus - „lemiamas mūšis“, „dabar arba 
niekada“, „jei Prancūzija kris, viskas žlugs“ ir t. t., bet aš niekaip ne- 
galėjau patenkinti jo prašymo. Galų gale mano svečiai prancūzai atsi- 
stojo ir patraukė durų link. Pirmasis ėjo Monnet. Kai jie pasiekė duris, 
de Gaulle'is, kuris iki tol beveik visą laiką tylėjo, apsigręžė ir, paėjęs 
kelis žingsnius manęs link, angliškai tarė: „Manau, kad jūs visiškai 
teisus.“ Po akmenine to žmogaus kauke slypėjo labai jautri siela. Ben- 
draudamas su tuo labai aukštu šaltakraujišku Žmogumi susidariau 
tokią nuomonę: „Tai Prancūzijos gelbėtojas.“ Tą popietę britų lėktu- 
vu, kuriuo leidau naudotis, jis grįžo į Bordo. Bet neilgam. 

Mūsų Karo kabinetas tą vakarą posėdžiavo iki šeštos valandos. Visi 
buvo labai susijaudinę, liūdėjo dėl Prancūzijos pralaimėjimo ir likimo. 
Mūsų pačių bėdos ir klausimas, ką daryti likus vieniems, atsitraukė į 
antrąjį planą. Visi sielvartavome dėl sąjungininkės kančių ir troškome 
kiek įmanoma jai padėti. Taip pat buvo svarbu išsaugoti prancūzų 
laivyną. Prieš keletą dienų parengėme Prancūzijos ir Britanijos sąjun- 
gos paskelbimo planą, numatantį bendrą pilietybę, bendras gynybos, 
užsienio reikalų, finansinės ir ekonominės politikos institucijas - tuo 
siekėme suteikti Reynaud naujų paskatų įtikinti jo vyriausybę eva- 
kuotis į Afriką ir tęsti karą. Pasiėmęs šį dokumentą ir lydimas liberalų 
bei leiboristų partijų vadovų, trijų štabo viršininkų ir įvairių įtakin- 
gų karininkų bei pareigūnų, vėl susirengiau vykti į Prancūziją. Va- 
terlo stotyje mūsų laukė specialus traukinys. Galėjome pasiekti Sau- 
tamptoną per dvi valandas, o paskui, plaukdami kreiseriu 30 mazgų 
greičiu, atvyktume į susitikimą birželio 17 d. vidurdienį. Sėdome į 
traukinį. Mano žmona atvyko išlydėti. Išvykimas keistai vėlavo. 

Matyt, buvo kažkokių problemų. Netrukus iš Dauningo gatvės atvy- 
ko uždusęs mano asmeninis sekretorius ir įteikė tokią telegramą iš 
sero Ronaldo Campbello, mūsų ambasadoriaus Bordo: „Kilo vyriau- 
sybės krizė. [...] Tikiuosi sužinoti ką nors daugiau iki vidurnakčio. 
Kol kas rytoj planuojamas susitikimas yra neaktualus.“ 

Perskaitęs šią telegramą, sunkia širdimi grįžau į Dauningo gatvę. 


Reynaud kabinete atmosfera paskutinę akimirką buvo tokia. 

Viltys, kurias Reynaud dėjo į „Sąjungos deklaraciją“, netrukus 
išsisklaidė. Mūsų kilnus pasiūlymas buvo sutiktas stulbinamai 
priešiškai. Premjeras du kartus perskaitė dokumentą Ministrų Ta- 
rybai. Jis pats tvirtai paragino jam pritarti ir pridūrė, kad tariasi dėl 
susitikimo su manimi kitą dieną aptarti detalių. Bet sunerimę minist- 
rai — tarp kurių buvo ir įtakingų Žmonių, ir menkystų, - draskomi 
prieštaravimų ir prislėgti baisaus pralaimėjimo, dvejojo. Jie buvo ne- 
pasirengę spręsti tokių ilgalaikių klausimų ir nenorėjo net svarstyti 


W. Churchillis su kariškių palyda 
stebi gimtosios šalies teritori- m 


nius vandenis. 1940 m. vasara. | 

šio plano. Dauguma ministrų sutiko jį nustebę ir nepasitikėdami, 
net draugiškiausi ir ryžtingiausi abejojo. Taryba susirinko į posėdį 
tikėdamasi gauti atsakymą į savo bendrą prašymą Britanijai atleis- 
ti Prancūziją nuo jos įsipareigojimų, kad prancūzai galėtų paklausti 
vokiečių, kokios būtų taikos sąlygos. Galimas daiktas, jeigu būtume 
pateikę jiems oficialų atsakymą į šį prašymą, dauguma ministrų būtų 
sutikę su mūsų reikalavimu išsiųsti laivyną į Britaniją arba bent jau 
pateikę kitą tinkamą siūlymą ir taip užsitikrinę laisvę pradėti dery- 
bas su priešu, pasilikdami paskutinę galimybę pasitraukti į Afriką, 
jeigu vokiečių sąlygos būtų pernelyg rūsčios. Bet dabar kilo klasikinė 
sumaištis. 

Pauliui Reynaud nepavyko įveikti nepalankaus įspūdžio, kurį pa- 
darė Anglijos ir Prancūzijos sąjungos pasiūlymas. Defetistų grupė, 
vadovaujama maršalo Pėtaino, atsisakė net svarstyti šį siūlymą. Jie 
žarstė atšiaurius kaltinimus: „Tai planas, priimtas paskutinę minutę“, 
„siurprizas“, „planas primesti globą Prancūzijai ar užgrobti jos kolo- 
nijas“. Jie manė, kad sąjungos plane Prancūzijai numatyta dominijos 
padėtis. Kiti skundėsi, jog sudarius sąjungą, prancūzų statusas būtų 
menkesnis, nes jiems būtų suteikta Britų Imperijos, o ne Didžiosios 
Britanijos pilietybė, o britai turėjo tapti Prancūzijos piliečiais. Per- 
skaičius sąjungos plano tekstą, akivaizdu, kad tokie teiginiai buvo 
neteisingi. 

Be to, pateikta ir kitų argumentų. Weygandas lengvai įtikino 
Pėtainą, kad Anglija tuoj bus nugalėta. Aukšto rango Prancūzijos 
karo vadai pareiškė: „Per tris savaites vokiečiai nusuks Anglijai galvą 
kaip viščiukui.“ Sąjunga su Didžiąja Britanija, sakė Pėtainas, būtų 
tolygi „susijungimui su lavonu“. Ybarnegaray, kuris per ankstesnį 
karą laikėsi labai tvirtos pozicijos, sušuko: „Jau geriau būti nacių 
provincija! Bent žinome, ką tai reiškia.“ Senatorius Reibelis, genero- 
lo Weygando draugas, pareiškė, kad, sudariusi sąjungą su Anglija, 
Prancūzija išnyktų ar bent jau taptų visiškai nuo jos priklausoma. 
„Geriau bendradarbiauti su sąjungininkais negu su priešais, — 

atsakė Reynaud, tačiau į jo žodžius niekas nekreipė dėmesio. „Labiau 
norėtumėte būti Vokietijos ar Britanijos sandraugos dalimi?“, - klau- 
sė Mandelis, tačiau ir tai nepadėjo. 

Sužinojome, kad Ministrų Taryba nesiteikė net balsuoti dėl Raynaud 
pateikto mūsų siūlymo. Jis žlugo savaime. Tai buvo asmeninis ir mir- 
tinas premjero pralaimėjimas, sugriovęs jo įtaką ir valdžią Ministrų 
Taryboje. Paskui buvo aptariamas tik paliaubų klausimas ir kaip su- 
žinoti, kokios bus vokiečių sąlygos. Mūsų dvi telegramos dėl laivyno 
nebuvo pateiktos Tarybai. Raynaud kabinetas nesvarstė reikalavimo 
prieš pradedant derybas su vokiečiais išsiųsti laivyną į britų uostus; 
jame buvo visiška suirutė. Maždaug aštuntą valandą Reynaud, labai 
išsekintas fizinės ir dvasinės įtampos, kuri jį kamavo labai daug die- 
nų, nusiuntė prezidentui prašymą atsistatydinti ir patarė jam paskirti 
premjeru maršalą Pėtainą. Toks poelgis buvo akivaizdžiai skubotas. 
Atrodo, jis vis dar tikėjosi susitikti su manimi kitą dieną ir kalbėjosi 
apie tai su generolu Spearsu. „Rytoj bus kita vyriausybė, ir jūs jau 
nekalbėsite niekieno vardu“, - pasakė Spearsas. 

Maršalas Pėtainas iš karto suformavo vyriausybę, kurios pagrindi- 
nis tikslas buvo nedelsiant susitarti su Vokietija dėl paliaubų. Birželio 
16-osios naktį jo vadovaujama defetistų grupė jau buvo labai glau- 
džiai susitelkusi, todėl vyriausybės sudarymo procedūroms nepri- 
reikė daug laiko. Chautempsas („sužinoti sąlygas visai nereiškia jas 
priimti“) tapo Ministrų Tarybos pirmininko pavaduotoju. Generolas 
Weygandas, kuris manė, kad viskas baigta, buvo paskirtas gynybos 
ministru. Admirolas Darlanas paskirtas karinio jūrų laivyno reikalų 
ministru, o Baudouinas - užsienio reikalų ministru. 

Nesklandumų kilo tik dėl Lavalio. Maršalas pasiūlė jam teisingu- 
mo ministro postą, bet Lavalis su panieka atsisakė. Jis pareikalavo 
Užsienio reikalų ministerijos, nes, tik vadovaudamas jai, galėjo įgy- 
vendinti savo planą išsivaduoti nuo ankstesnių sąjungų, pribaigti An- 
gliją ir prijungti Prancūziją kaip vasalę prie naujosios nacių Europos. 


* 


1940 M. birželio 15 d. Prancūzijos premjeru tapo maršalas H. P. Pėtainas. Jis siūlė nedelsiant 


pasirašyti paliaubas su vokiečiais, vėliau vadovavo Viši valstybei. Po karo apkaltintas kolabora- 


vimu su vokiečiais, mirė kalėjime. 


Maršalas Pėtainas iškart nusileido tam atkakliam žmogui. Baudoui- 
nas, kuris jau buvo paskirtas užsienio reikalų ministru, bet suprato, 
kad yra visiškai netinkamas šiam darbui, buvo pasirengęs užleisti vie- 
tą. Bet kai jis papasakojo apie tai Charles-Roux, nuolatiniam užsienio 
reikalų ministro pavaduotojui, šis pasipiktino ir kreipėsi paramos į 
Weygandą. Kai Weygandas įžengė į kambarį ir kreipėsi į garsųjį mar- 
šalą, Lavalis pratrūko įnirtingai plūstis, ir abu karo vadai nusileido. 
Tačiau Charles-Roux griežtai atsisakė dirbti vadovaujamas Lavalio. 
Atsidūręs tokioje situacijoje, maršalas vėl nusileido, ir po audringo 
ginčo Lavalis įsiutęs išėjo. 

Tai buvo lemiamas momentas. Kai po keturių mėnesių, spalio 28 d., 
Lavalis galiausiai tapo užsienio reikalų ministru, šalių karinės galios 
santykis buvo vertinamas kitaip. Svarbiu veiksniu tapo britų pasi- 
priešinimas vokiečiams. Buvo akivaizdu, kad į Britaniją jau negalima 
numoti ranka. Bet kokiu atveju ji nekrito per tris savaites kaip viščiu- 
kas nusukta galva. Tai buvo nauja aplinkybė, kuri džiugino prancūzų 
tautą. 


W. Churchillis kreipiasi į šalies piliečius per BBC radiją. 


"22, 


Birželio 17 d. vakare Kabineto prašymu pasakiau per radiją tokią 
kalbą: 


Naujienos iš Prancūzijos yra labai blogos, ir aš užjaučiu drąsią pran- 
cūzų tautą, kurią ištiko tokia baisi nelaimė. Niekas nepakeis tos tau- 
tos jausmų ir mūsų tikėjimo, kad Prancūzijos genijus atgims. Tai, 
kas atsitiko Prancūzijoje, nekeičia mūsų ketinimų ir veiksmų. Dabar 
likome vieninteliai kovotojai, su ginklu rankose ginantys pasaulį. 
Mes padarysime viską, ką galime, kad būtume verti šios garbės. Gin- 
sime savo salą ir kartu su Britų Imperija atkakliai kovosime, kol na- 
cizmo prakeiksmas bus pašalintas iš žmonijos. Esame įsitikinę, kad 
mums tai pavyks. 

Birželio 17 d. rytą papasakojau savo kolegoms vyriausybės nariams 
apie tai, ką naktį telefonu kalbėjau su generolu Spearsu. Spearsas 
pareiškė, kad, valdant naujai vyriausybei Bordo, jo darbas nebebus 
vaisingas. Jis išreiškė susirūpinimą generolo de Gaulle'o saugumu. 
Spearsas tikriausiai buvo įspėtas, kad, taip klostantis įvykiams, de 
Gaulle'ui geriau būtų palikti Prancūziją. Noriai pritariau geram pla- 
nui, kuris buvo parengtas šiam atvejui. Tą patį rytą, birželio 17 d., 
de Gaulle'is pasirodė savo kabinete Bordo, dėl akių paskyrė keletą 
susitikimų antroje dienos pusėje, o paskui išvyko į oro uostą su savo 
draugu Spearsu tariamai jo palydėti. Jie paspaudė vienas kitam ran- 
kas ir atsisveikino, o kai lėktuvas pajudėjo iš vietos, de Gaulle'is žengė 
į kabiną ir užtrenkė duris. Lėktuvas pakilo į orą stebimas apstulbusių 
prancūzų policininkų ir pareigūnų. Šiuo mažu lėktuvu de Gaulle'is 
išsivežė Prancūzijos garbę. 


žHinston 8. Akurchill Vieni 


g skyria 


Admirolas Darlanas ir Prancūzijos laivynas. 
Oranas 


Žlugus Prancūzijai, visiems mūsų draugams ir priešams parūpo 
klausimas: „Ar nekapituliuos ir Britanija?“ Kadangi, vykstant to- 
kiems įvykiams, vieši pareiškimai yra labai svarbūs, tai Jo Didenybės 
vyriausybės vardu aš ne kartą deklaravau mūsų pasiryžimą kovoti 
net ir visiškai vieniems. Po Diunkerko įvykių liepos 4-ąją pasakiau: 
„Jei reikės - metų metais, jei reikės — vieni patys.“ Tai neliko nepaste- 
bėta, ir Prancūzijos ambasadorius Londone jau kitą dieną gavo savo 
vadovybės nurodymą pasitikslinti, ką aš tuo norėjau pasakyti. Jam 
buvo atsakyta: „Būtent tai, kas ir buvo pasakyta.“ Galėjau priminti 
Bendruomenių rūmams apie savo pastabą, išsakytą birželio 18-ąją, 
kitą dieną po Bordo žlugimo. Tada jiems pateikiau „kai kuriuos svar- 
bius praktiškus principus, kuriais mes grindžiame savo nepalaužia- 
mą ryžtą tęsti karą“. Galėjau užtikrinti Parlamentą, kad mūsų kariniai 
specialistai iš visų trijų ginkluotųjų pajėgų rūšių yra vieningai įsitiki- 
nę, jog viltys pasiekti galutinę pergalę yra visiškai pagrįstos. Sakiau 
jam, kad gavau visų keturių dominijų premjerų pranešimus, kuriais 


Keturios Jungtinės Karalystės dominijos - Australija, Kanada, Naujoji Zelandija ir Pietų Afrikos Sąjunga. 


154 


g skyrius. Admirolas Darlanas ir Prancūzijos laivynas. Oranas 


jie parėmė mūsų nutarimą kovoti ir patvirtino esą pasirengę dalyvauti 
toje kovoje. „Suvesdamas šį grėsmingą balansą ir realiai įvertindamas 
mums gresiančius pavojus, matau rimtų priežasčių būti budriems ir 
susikaupusiems, bet jokiu būdu ne panikuoti ir bijoti, - pareiškiau 
ir pridėjau. - Per pirmuosius ketverius praėjusio karo metus sąjun- 
gininkai patyrė vien nesėkmes ir nusivylimus... Ne kartą klausėme 
savęs: „Kaip mums laimėti karą?“ ir niekas negalėjo tiksliai atsakyti 
į šį klausimą, kol pagaliau itin staigiai, labai netikėtai mūsų baisusis 
priešas suklupo prieš mus, ir mes taip apsvaigome nuo pergalės, kad 
per savo kvailumą iššvaistėme jos vaisius.“ 

Baigdamas pasakiau: „Kova, kurią generolas Weygandas pavadino 
mūšiu dėl Prancūzijos, baigta. Manau, kad dabar prasideda mūšis dėl 
Britanijos. Nuo šio mūšio priklauso krikščioniškosios civilizacijos li- 
kimas. Nuo jo priklauso mūsų pačių gyvenimas, britų visuomenės ir 
Imperijos tęstinumas. Ko gero, mus labai greitai užgrius visas priešo 
įniršis ir galia. Hitleris supranta, kad jam būtina sutriuškinti mus šio- 
je saloje, antraip jis pralaimės karą. Jei sugebėsime jam pasipriešinti, 
Europa galėtų tapti laisva, ir prieš visą pasaulį atsivertų saulėtas ke- 
lias tolesnei raidai. Tačiau jeigu mums nepavyks, tai visas pasaulis, 
įskaitant ir Jungtines Valstijas, taip pat visa, kas mums pažįstama ir 
miela, prasmegs tamsioje naujų viduramžių bedugnėje, viduramžių, 
kuriuos iškrypusio mokslo specialistai paverstų dar niūresniais ir 
galbūt dar ilgiau trunkančiais. Todėl susitelkime vykdyti savo parei- 
gą ir laikykimės taip tvirtai, kad apie Britanijos Imperiją ir jos Tautų 
Sandraugą net ir po tūkstančio metų vis dar būtų sakoma: „Tai buvo 
jų šlovės valanda.“ 

Visos šios dažnai cituojamos mintys pasitvirtino atėjus pergalei. Ta- 
čiau tada tai buvo tik žodžiai. Svetimšaliai, nesuprantantys, ką gali 
padaryti viso pasaulio britai, kai netenka kantrybės, galbūt manė, 
kad tai - tik pagyrūniškas pasidrąsinimas įgyti palankesnei padėčiai 
prieš būsimąsias taikos derybas. Buvo akivaizdu, jog Hitleriui rūpė- 
jo baigti karą Vakaruose. Jis buvo pasirengęs siūlyti itin gundančias 

sąlygas. Tiems, kurie kaip ir aš atidžiai stebėjo jo veiksmus, neatrodė 
neįmanoma, kad jis sutiktų palikti ramybėje Britaniją, jos Imperiją bei 
laivyną ir sudaryti taiką, kuri atrištų jam rankas trokštamam žygiui 
į Rytus, apie kurį Ribbentropas kalbėjosi su manimi 1937 metais. Kol 
kas nebuvome padarę jam didelės žalos. Tiesą pasakius, savo pralai- 
mėjimu mes tik papildėme jo pergalės prieš Prancūziją triumfą. Ka- 
žin ar verta stebėtis, kad mumis netikėjo gudrūs ir apdairūs daugelio 
šalių stebėtojai, kurių dauguma nieko neišmanė apie įsiveržimo iš 
jūros sunkumus ir apie mūsų aviacijos pajėgų galimybes, bet buvo 
apstulbinti vokiečių galybės ir jų žiaurumo? Ne kiekviena vyriausy- 
bė, paskirta demokratijos ar tironijos sąlygomis, ir ne kiekviena tau- 
ta, atrodo, likusi visų apleista, rizikuotų sulaukti įsiveržimo siaubo ir 
atsisakytų aiškios galimybės sudaryti taiką, kurios pateisinimui būtų 
galima rasti tiek daug pretekstų. Gražbylystė negarantavo sėkmės. 
Galima buvo paaiškinti, esą „karo kurstytojai praleidę savo progą“, 
ir paskirti kitą vyriausybę. Amerika stovėjo nuošalyje. Sovietų Rusi- 
jai niekas neturėjo jokių įsipareigojimų. Kodėl Britanijai neprisidėjus 
prie Japonijos, Jungtinių Valstijų, Švedijos ir Ispanijos žiūrovų minios, 
kuri abejingai ar net patenkinta stebėtų žūtbūtinę nacių ir sovietų Im- 
perijų tarpusavio kovą? Būsimosioms kartoms bus sunku patikėti, 
kad prielaidos, kurias čia išdėsčiau, niekada nesulaukė dėmesio Mi- 
nistrų kabineto darbotvarkėje, apie jas nebuvo net užsimenama mūsų 
slapčiausiuose neoficialiuose pasitarimuose. Visas dvejones galėjo 
nutraukti tik realūs įvykiai. Jų neteko ilgai laukti. 


1131 


Paskutinėmis buvimo Bordo dienomis labai išaugo admirolo Darla- 
no reikšmė. Mes kalbėdavomės retai ir oficialiai. Gerbiau jį už darbą, 
nuveiktą atkuriant Prancūzijos laivyną, per dešimt jo profesionalaus 
vadovavimo metų tapusį pačiu kovingiausiu nuo pat Prancūzijos re- 
voliucijos laikų. Jam lankantis Anglijoje 1939 m. gruodį, surengėme 

Prancūzijos jūrų laivyno admirolas F. Darlanas. 


Admiralitete iškilmingą vakarienę jo garbei. Atsakomąjį tostą jis pra- 
dėjo primindamas mums, kad jo prosenelis žuvo Trafalgaro mūšyje. 
Todėl laikiau jį vienu iš tų prancūzų patriotų, kurie nekentė Anglijos. 
Anglų ir prancūzų laivynų vadovybių pasitarimuose sausio mėne- 
sį buvo galima stebėti, kaip išdidžiai laikėsi šis profesionalus jūrų 
admirolas bendraudamas su bet kuriuo politiku, vadovaujančiu Ka- 
rinio jūrų laivyno ministerijai. Tai tapo tikra manija, kuri, man atrodo, 
turėjo lemiamą įtaką jo veiksmams. 

Darlanas dalyvavo daugelyje mano aprašytų konferencijų ir, pran- 
cūzų pasipriešinimui silpstant, ne kartą tikino mane, kad Prancūzijos 
laivynas niekada neatiteks vokiečiams, kad ir kas atsitiktų. Būtent 
prie Bordo atėjo lemtingas momentas šio gabaus, bet garbėtroškos ir 
savanaudžio admirolo karjeroje. Laivynui jis turėjo visais atžvilgiais 

absoliučią valdžią. Jam tereikėjo įsakyti laivams plaukti į Prancūzi- 
jos kolonijų, Britanijos ir Amerikos uostus, kad jie paklustų, kai kurie 
iš jų jau pasirengė išplaukti. Birželio 17-osios rytą, kritus Reynaud 
vadovaujamam Ministrų kabinetui, jis generolui Georgesui pareiškė 
nusprendęs duoti tokį įsakymą. Kitos dienos popietę susitikęs jį Geor- 
gesas paklausė, kas atsitiko. Darlanas atsakė persigalvojęs. Paklaus- 
tas kodėl, tiesiog paaiškino: „Todėl, kad dabar esu Jūrų ministerijos 
ministras.“ Tai nereiškė, kad jis persigalvojo norėdamas tapti jūrų mi- 
nistru, tai reiškė, kad jo, kaip jūrų ministro, požiūris esąs kitoks. 

Kokie niekingai savanaudiški Žmogaus motyvai! Būtų sunku rasti 
labiau įtikinantį pavyzdį. Darlanui būtų užtekę išplaukti kuriuo nors 
savo laivu į bet kurį uostą už Prancūzijos ribų, kad perimtų vadova- 
vimą visiems vokiečių nekontroliuojamiems Prancūzijos reikalams. 
Jam netektų kaip generolui de Gaulle'iui likti palaikomam vien savo 
nepalaužiamos širdies ir kelių tokių pat nepalaužiamų šalininkų. 
Iš vokiečių aplinkos jis būtų išsivedęs ketvirtą pagal dydį pasauly- 
je karinį jūrų laivyną, kurio karininkai ir jūreiviai buvo ištikimi jam 
asmeniškai. Taip pasielgdamas Darlanas būtų tapęs prancūzų Pasi- 
priešinimo vadovu ir turėtų savo žinioje galingą ginklą. Jo laivyną 
būtų parėmę britų ir amerikiečių laivų remonto įmonės bei ginklų 
arsenalai. Įgijęs oficialų pripažinimą, jis būtų gavęs pakankamai lėšų 
iš Jungtinėse Valstijose saugomo Prancūzijos aukso fondo. Aplink jį 
būtų susitelkusi visa Prancūzijos Imperija. Niekas negalėtų atimti iš 
jo Prancūzijos išlaisvintojo vardo. Jis būtų turėjęs ir šlovę, ir valdžią, 
kurios taip aistringai troško. Vietoj to jis dvejus metus žengė neramios 
ir gėdingos tarnybos keliu, kol sulaukė žiaurios smurtinės mirties, 
negarbingo kapo, o jo vardas tapo nekenčiamu Prancūzijos laivynui 
ir visai tautai, kuriai jis iki šiol taip puikiai tarnavo. 

Yra dar vienas dalykas, kurį reikėtų paminėti šia proga. Laiške, ra- 
šytame 1942 m. gruodžio 2 d., likus vos trims savaitėms iki nužudy- 
mo, Darlanas mane karštai įtikinėjo, kad jis išpildęs savo pažadą. Šį 

laišką, kuriame išdėstytas jo požiūris, esu jau skelbęs kitur. Neginčy- 
tina, kad jokiame prancūzų laive nebuvo vokiečių įgulos ir jie nebuvo 
panaudoti kare prieš mus. Tai nėra vien admirolo Darlano nuopelnas, 
bet jis iš tiesų įskiepijo Prancūzijos karinio jūrų laivyno karininkams 
ir jūreiviams mintį, kad jų laivai bet kokia kaina turi būti sunaikin- 
ti prieš užgrobiant vokiečiams, kuriems jis jautė tokią pat antipatiją 
kaip ir anglams. 

Tačiau 1940 m. birželį prancūzų laivyno prisijungimas prie vo- 
kiečių ir italų laivynų, už horizonto ryškėjant japonų grėsmei, kėlė 
mirtiną pavojų Didžiajai Britanijai ir rimtai kenkė Jungtinių Valstijų 
saugumui. Paliaubų sutarties 8 straipsnyje buvo numatyta, kad Pran- 
cūzijos laivynas, išskyrus jo dalį, paliktą ginti Prancūzijos kolonijų 
interesų, „turi būti sutelktas nurodytuose uostuose ir išformuotas bei 
kad prancūzų karo laivai turi patekti į tą priežiūrą visiškai apginkluo- 
ti. Tiesa, tame pačiame straipsnyje Vokietijos vyriausybė iškilmin- 
gai skelbė neturinti jokių ketinimų panaudoti juos per karą savoms 
reikmėms. Tik koks sveiko proto žmogus patikėtų Hitlerio pažadu, 


* WS. Churchill, The Second World War, Their Finest Hour, Chapter 11, Cassell, 1949. 

žinodamas jo skandalingą reputaciją ir pastarojo laikotarpio įvykius? 
Be to, straipsnyje ši garantija pateikta su išlyga dėl „laivų, reikalin- 
gų pakrantėms stebėti ir plaukiojančių minų paieškai“. Šios išlygos 
interpretavimą vokiečiai pasiliko sau. Galiausiai paliaubos galėjo 
būti bet kada nutrauktos bet kokia dingstimi jų nesilaikyti. Faktiš- 
kai neturėjome jokių savo saugumo garantijų. Todėl bet kokia kaina, 
rizikuodami, turėjome vienaip ar kitaip užtikrinti, kad Prancūzijos 
karinis jūrų laivynas nepatektų į priešo rankas ir netaptų mūsų ir kitų 
pražūties priežastimi. 


22; 


Karo kabinetas nesudvejojo. Ministrai, kurie vos prieš savaitę buvo 
visa širdimi už Prancūziją ir siūlė jai bendrą anglų ir prancūzų vals- 
tybingumą, dabar apsisprendė imtis visų būtinų priemonių. Tai buvo 
sunkus sprendimas, negailestingiausias ir skausmingiausias iš visų 
sprendimų, kuriuos man kada nors buvo tekę priimti. Jis kiek primi- 
nė Karališkojo karinio jūrų laivyno 1807 m. įvykdytą Danijos laivyno 
užpuolimą Kopenhagoje, tačiau šį kartą prancūzai dar vakar buvo 
mūsų brangūs sąjungininkai, ir mes nuoširdžiai užjautėme Prancūzi- 
ją dėl ją ištikusios nelaimės. Kita vertus, valstybės išlikimui ir mūsų 
visų išsigelbėjimui grėsė baisus pavojus. Padėtis buvo dramatiška it 
senovės graikų tragedijoje. Tačiau joks kitas veiksmas nebuvo būti- 
nesnis Britanijai ir viskam, kas su ja susiję, išlikti. Prisiminiau Danto- 
no žodžius, pasakytus 1793 m.: „Susivieniję karaliai mums graso, o 
mes sviedžiame jiems po kojomis karaliaus galvą tarsi iššūkį mūšiui.“ 
Padėtis nulėmė įvykių eigą. 

Prancūzijos karinis jūrų laivynas buvo išsidėstęs šitaip: du liniji- 
niai laivai, keturi lengvieji kreiseriai, keletas povandeninių laivų, tarp 
jų vienas labai didelis laivas Surcouf, aštuoni eskadriniai minininkai 
ir maždaug du šimtai mažesnių laivų, skirtų išminuoti ir povande- 
niniams laivams medžioti. Dauguma šių laivų buvo Portsmuto ir 

B A 


- —- 


1937 M. eksploatuoti pradėtas linijinis prancūzų kreiseris Dunkergue. 


Plimuto uostuose, visus juos mes kontroliavome. Aleksandrijoje buvo 
vienas prancūzų linijinis laivas, keturi kreiseriai, trys iš jų - moder- 
nūs kreiseriai, ginkluoti aštuonių colių pabūklais, ir gana daug ma- 
žesnių laivų. Juos saugojo stipri britų karo laivų eskadra. Kitame 
Viduržemio jūros gale, Orane ir gretimame Mers al Kabyro karinia- 
me uoste, stovėjo du geriausi Prancūzijos laivyno laivai Dunkergue 
ir Strasbourg, šiuolaikiniai linijiniai kreiseriai, gerokai pranašesni už 
vokiečių Scharnhorst ir Gneisenau, statyti specialiai siekiant pranašu- 
mo prieš juos. Būtų labai nemalonu, jei šie laivai, patekę vokiečiams 
į rankas, atsirastų mūsų prekybinių laivų trasose. Kartu su jais buvo 
dar du prancūzų linijiniai laivai, keletas lengvųjų kreiserių ir nema- 
žai eskadrinių minininkų, povandeninių bei kitų laivų. Alžyre buvo 
septyni kreiseriai, iš kurių keturi apginkluoti aštuonių colių kalibro 
pabūklais, o prie Martinikos salos - lėktuvnešis ir du lengvieji krei- 
seriai. Kasablankos uoste stovėjo neseniai atvykęs iš Sen Nazero, bet 
dar be savo pabūklų Jean Bart. Tai buvo vienas iš tų pagrindinių lai- 
vų, patenkančių į pajėgiausių pasaulio karinių laivų sąrašą. Jis dar 
nebuvo galutinai baigtas statyti, bet užbaigti jo statybą Kasablankoje 

nebuvo sąlygų. Išleisti jį kur nors kitur nebuvo galima. Užtat Riche- 
lieu, Kurio statyba buvo pasistūmėjusi kur kas labiau, atplaukė į Da- 
karą. Jis jau galėjo plaukti visu greičiu, o jo 15-os colių pabūklai buvo 
parengti šaudyti. Daug kitų mažesnės svarbos prancūziškų laivų 
stovėjo įvairiuose uostuose. Galiausiai Tulone stovintys karo laivai 
mums jau buvo nepasiekiami. Per „Katapultos“ (Catapult) operaciją 
reikėjo vienu metu užpulti visus mums pasiekiamus Prancūzijos lai- 
vyno laivus, užimti juos arba visiškai išvesti iš rikiuotės ar sunaikinti. 

1940 m. birželio 3 d. ankstų rytą visi prancūzų laivai Portsmute ir 
Plimute tapo pavaldūs britams. Buvo veikiama staigiai ir nelauktai. 
Operacijos eiga, panaudojus jėgos persvarą, parodė, kaip lengvai vo- 
kiečiai būtų galėję užvaldyti visus prancūzų karo laivus, stovinčius jų 
kontroliuojamuose uostuose. Visų laivų, išskyrus Surcouf, perėmimas 
Britanijoje vyko taikiai, jų įgulos nesipriešindamos persikėlė į krantą. 
Užimant povandeninį laivą Surcouf, žuvo du narsūs britų karininkai 
ir vienas vyresnysis jūreivis, dar vienas jūreivis buvo sužeistas. Su- 
žeistas ir vienas prancūzų jūreivis, bet šimtai kitų savanoriškai perėjo 
mūsų pusėn. Garbingą tarnybą Surcouf baigė 1942 m. vasario 19 d. 
paskęsdamas kartu su visa narsia prancūzų įgula. 


* 


Karališkojo jūrų laivyno komandoras D. V. Sprague, leitenantas P M. K. Griffiths ir vyresnysis jūreivis 
A. Webb (autoriaus pastaba). 


"r. 
S 1 
94444411/ 


1929 M. pagamintas povandeninis prancūzų laivas Surcouf. 


Jo įgula vienintelė pasipriešino britams. 

Mirtinas smūgis buvo smogtas Viduržemio jūros vakarinėje dalyje. 
Cia, Gibraltare, viceadmirolas Somerville'is, vadovaujantis laivų jun- 
giniui „H“, sudarytam iš linijinio kreiserio Hood, linijinių laivų Valiant 
ir Resolution, lėktuvnešio Ark Royal, dviejų kreiserių ir vienuolikos es- 
kadrinių minininkų, gavo Admiraliteto įsakymą, išsiųstą liepos 1 d., 
2.25 val.: 


Būti pasirengusiems vykdyti „Katapultą“ liepos 3 d. 


Tarp Somerville'o karininkų gana didelę įtaką turėjo kapitonas 
Hollandas, narsus pasižymėjęs karininkas, vėliau tapęs jūrų laivyno 
atašė Paryžiuje. Jis labai simpatizavo prancūzams. Ankstyvą liepos 
1-osios popietę viceadmirolas išsiuntė telegramą: 


Per pokalbį su Holandu ir kitais karininkais „H“ junginio viceadmi- 
rolui buvo įteigtas jų požiūris bet kokia kaina vengti jėgos panaudoji- 
mo. Holandas mano, kad mūsų puolimas nuteiktų prieš mus visus 
prancūzus, kad ir kur jie būtų. 


Admiraliteto atsakymas atėjo 18.20 val: 


Jo Didenybės vyriausybė griežtai reikalauja, kad prancūzai, atsisakę 
priimti kurią nors iš jūsų pasiūlytų alternatyvų, turi būti sunaikinti. 


Netrukus po vidurnakčio (liepos 2 d., 1.08 val.) admirolas perdavė 
prancūzų admirolui kruopščiai apgalvotą pranešimą. Jo esminėje da- 


lyje išdėstyti tokie siūlymai: 


Prisidėkite prie mūsų ir toliau kovokite dėl pergalės prieš vokiečius ir 
italus. 

Sumažinkite žmonių skaičių laivų įgulose ir plaukite mūsų lydimi į 
Britanijos uostus. Sumažintos įgulos artimiausiu laiku bus sugrąžin- 
tos į tėvynę. 

Jei pasirinksite kurį nors iš šių variantų, tai, karui pasibaigus, grą- 
žinsime jūsų laivus Prancūzijai arba sumokėsime kompensaciją, jeigu 
jie iki tol būtų prarasti. 

Galimas kitas variantas, jeigu jaučiatės suvaržyti paliaubų sąlygos, 
įpareigojančios neleisti jūsų laivų panaudoti prieš vokiečius ar italus, 
kurie galėtų nutraukti paliaubas. Tada, sumažinę įgulas, nuplukdy- 
kite laivus kartu su mumis į kurį nors Prancūzijos uostą Vest Indijo- 
je, pavyzdžiui, į Martiniką, kur jie galės būti panaudoti nekariniams 
tikslams, arba gal patikėkite juos saugoti iki karo pabaigos Jungti- 
nėms Valstijoms, o įgulos bus sugrąžintos į tėvynę. 

Jeigu atsisakysite priimti šiuos garbingus siūlymus, aš, nuoširdžiai 
apgailestaudamas, privalau pareikalauti, kad per šešias valandas pa- 
skandintumėte savo laivus. 

Ir galiausiai, jei neįvykdysite šio reikalavimo, turiu Jo Didenybės vy- 
riausybės įsakymą panaudoti bet kokią jėgą, kurios galbūt prireiktų 
siekiant neleisti, kad jūsų laivai atitektų vokiečiams ar italams. 


Išplaukęs auštant admirolas atvyko prie Orano apie pusę dešimtos 
ryto. Jis nusiuntė eskadrinį minininką su pačiu kapitonu Hollandu 
pasikalbėti su prancūzų admirolu Gensoulu. Šiam atsisakius susi- 
tikti, Hollandas perdavė jam per pasiuntinius anksčiau cituotą do- 
kumentą. Admirolas Gensoulas raštu atsakė, kad jokiu būdu nebus 
leista prancūzų karo laivams atitekti vokiečiams ir italams, o į jėgos 
panaudojimą bus atsakyta jėga. 

Derybos tęsėsi visą dieną. Pagaliau 16.15 val. kapitonui Hollandui 
buvo leista užlipti ant Dunkergue denio, tačiau susitikimas su prancū- 
zų admirolu buvo šaltas. Iki tol admirolas buvo išsiuntęs Prancūzijos 

3 skyrius. Admirolas Darlanas ir Prancūzijos laivynas. Oranas 


Britų laivynas apšaudo prancūzų linijinį kreiserį Strasbourg. 1939 m. liepos 3 d. 


admiralitetui porą pranešimų, o prancūzų Ministrų Taryba buvo su- 
sirinkusi apsvarstyti britų siūlymų. Tame posėdyje dalyvavo ir gene- 
rolas Weygandas, jo biografas užrašė, kas tada vyko. Iš užrašų ma- 
tyti, kad trečioji alternatyva apie prancūzų laivyno perdislokavimą į 
Vest Indiją net nepaminėta. Jis pažymi: „[...] Panašu, kad admirolas 
Darlanas, sąmoningai ar nesąmoningai, tada faktiškai neinformavo mūsų 
apie visas reikalo detales, nežinau, ar jis pats apie jas žinojo ar nežinojo. 
Dabar aišku, kad britų ultimatumo sąlygos buvo ne tokios griežtos, 
kokios mums pateiktos, jose numatyta trečia, kur kas priimtinesnė 
alternatyva, būtent, laivyno pasitraukimas į Vest Indijos vandenis.“ 
Jokių šio aplaidumo, jeigu tai buvo tik aplaidumas, paaiškinimų iki 
šiol nerasta.“ 


ž 


The Role of General Weygand: conversations with his son, by Jacąues Weygand, 1948. 
** Rašyta 1950 m. (autoriaus pastaba). 

Iš britų admirolo ir jo vadovaujančių karininkų pranešimų pui- 
kiai suvokėme juos kamuojančią sąžinės graužatį. Jie neturėjo kito 
pasirinkimo, kaip tik vykdyti tiesioginį įsakymą paleisti ugnį į tuos, 
kurie dar taip neseniai buvo jų kovos draugai. Admiralitete visi irgi 
labai susijaudinę. Tačiau Karo kabineto nariai nebuvo linkę keisti ap- 
sisprendimo. Visą popietę prasėdėjau Ministrų kabineto pasitarimų 
kambaryje, nepaliaujamai bendravau su savo pagrindiniais bendra- 
darbiais, pirmuoju lordu ir pirmuoju jūrų lordu. Galutinis nurody- 
mas buvo išsiųstas 18.26 val.: 


Prancūzų laivai dar prieš sutemstant privalo arba priimti mūsų sąly- 
gas, arba patys pasiskandinti, arba būti jūsų paskandinti. 


Tačiau operacija jau buvo prasidėjusi. Po pietų, 17.45 val., admi- 
rolas Somerville'is pradėjo apšaudyti tą galingąjį prancūzų laivyną, 
ginamą ir savų pakrantės apsaugos baterijų. 18 val. jis pranešė apie 
paleistą smarkią pabūklų ugnį. Apšaudymas truko maždaug dešimt 
minučių. Linijinis laivas Bretagne buvo susprogdintas. Dunkergue už- 
plaukė ant seklumos. Linijinis laivas Provence nugrimzdo uoste ant 
dugno. Strasbourg paspruko ir, išvengęs torpedas mėtančių lėktuvų, 
pakilusių nuo Ark Royal denio, pasiekė Tuloną, kaip ir Alžyre esantys 
kreiseriai. 

Aleksandrijoje po užsitęsusių derybų su admirolų Cunninghamu 
prancūzų admirolas Godefroy sutiko ištuštinti savo laivų kuro tal- 
pyklas, demontuoti pagrindines pabūklų dalis, o dalį laivų įgulų iš- 
siųsti į Prancūziją. Liepos 8-ąją Dakare lėktuvnešis Hermes užpuolė 
linijinį laivą Richelieu, be to, prieš jį surengta labai drąsi motorlaivio 
ataka. Pataikius iš lėktuvo numestai torpedai, Richelieu buvo smarkiai 
apgadintas. Prancūzijos valdose Vest Indijoje po ilgų derybų susita- 
rus su Jungtinėmis Valstijomis, nustota naudoti prancūzų lėktuvnešį 
ir du lengvuosius kreiserius. 

+++ 


1940 m. liepos 4 d. išsamiai pranešiau Bendruomenių rūmams apie 
mūsų veiksmus. Nors linijinis kreiseris Strasbourgh sugebėjo paspruk- 
ti iš Orano, o apie Richelieu visišką išvedimą iš rikiuotės tada nebuvo 
pranešta, priemonės, kurių ėmėmės, užkirto kelią vokiečių planams 
dėl Prancūzijos laivyno. Tą popietę, kalbėdamas ilgiau kaip valandą, 
pateikiau smulkią ataskaitą apie nemalonius įvykius, kiek man apie 
juos buvo Žinoma. Neturiu ką daugiau pridėti prie ataskaitos, kurią 
tada pateikiau Parlamentui ir visam pasauliui. Maniau, kad bus tei- 
singa užbaigti ją paaiškinimu, kuris susietų tą liūdną karo epizodą su 
mūsų tuomete varginga padėtimi. Todėl perskaičiau Bendruomenių 
rūmams kreipimąsi, kurį, pritarus Karo kabinetui, liepos 3 d. išplati- 
nau vyriausybės sluoksniuose: 


Šiandien, galbūt mėginimo įsiveržti ar mūšio dėl mūsų gimtosios ša- 
lies išvakarėse, ministras pirmininkas nori priminti visiems asme- 
nims, užimantiems atsakingus postus vyriausybėje, karinėse tarny- 
bose ir civiliniuose departamentuose, apie jų pareigą palaikyti budru- 
mo ir veiklumo atmosferą. Nors privalu būti budriems ir imtis visų 
įmanomų atsargumo priemonių, nėra jokio pagrindo manyti, kad vo- 
kiečių kariuomenė galėtų išsilaipinti šioje šalyje iš lėktuvų ar iš jūros 
ir liktų mūsų ginkluotųjų pajėgų nesunaikinta ar nepaimta į nelais- 
vę. Karališkosios oro pajėgos yra puikios būklės ir pasiekusios aukš- 
čiausią parengties lygį. Vokiečių karinis jūrų laivynas niekada nebu- 
vo toks silpnas, o britų armija tokia stipri kaip dabar. Ministras pir- 
mininkas tikisi, kad visi Jo Didenybės pareigūnai, užimantys 
svarbius postus, rodys tvirtybės ir ryžtingumo pavyzdį. Jie turi už- 
kirsti kelią atsipalaidavimo apraiškoms ir kenksmingoms nuotaikoms, 
skleidžiamoms jų aplinkoje ar tarp pavaldinių. Jie privalo nedelsdami 
pranešti apie tai ir prireikus nušalinti visus asmenis, pareigūnus ar 
tarnautojus, pastebėtus sąmoningai darančius trikdantį ar slegiantį 

poveikį ir savo kalbomis siekiančius skleisti paniką bei nusiminimą. 
Tik šitaip jie bus verti kovojančių karių, kurie jau susidūrė su priešu 
ore, jūroje ir sausumoje, nepripažindami jokio j0 kovinių savybių 
pranašumo. 


Man kalbant Bendruomenių rūmų posėdžių salėje, buvo labai tylu, 
bet baigus kalbėti įvyko tai, ko niekada nebuvau patyręs. Atrodė, visi 
atsistojo ir karštai man pritarė ilgai trunkančiais plojimais. Iki šios 
akimirkos konservatorių partija elgėsi su manimi gana santūriai, ir, 
atvykęs į rūmus ar pakildamas kalbėti rimtomis progomis, šilto priė- 
mimo sulaukdavau tik iš leiboristų suolų. Tačiau dabar visus suvieni- 
jo iškilmingas bendrumo jausmas. 

Prancūzų karinio jūrų laivyno, kaip svarbaus veiksnio, pašalinimas 
beveik vienu smūgiu palaužus jo pasipriešinimą, visoms šalims pa- 
liko gilų įspūdį. Būtent Britanija, kurią daugelis jau buvo nurašę, o 
svetimšaliai laikė drebančia iš baimės ir besirengiančia kapituliuoti 
prieš galingą karinę jėgą, smogė negailestingą smūgį vakarykščiams 
savo geriausiems draugams ir kuriam laikui užsitikrino nenuneigia- 
mą viešpatavimą jūroje. Paaiškėjo, kad britų Karo kabinetas nieko ne- 
bijo ir niekam nenusileis. Tai buvo tikra tiesa. 


Prancūzijos laivyno 
užpuolimo Mers al 
Kabyro įlankoje 


akimirka. 1939 m. 


liepos 3 d. 

Prancūzijos genijus leido jos žmonėms teisingai suprasti Orano įvy- 
kių prasmę ir valstybės agonijos valandą atgaivino viltį bei suteikė 
jėgų iškęsti tą papildomą kančią. Nors su generolu de Gaulle'iu ne- 
sitariau iš anksto, jis elgėsi labai supratingai, ir atsikūrusi Prancūzija 
leido jam vadovauti. Esu dėkingas M. Teitgenui, įžymiam Pasiprieši- 
nimo judėjimo dalyviui, vėliau Prancūzijos gynybos ministrui, už jo 
pasakojimą, kuris čia turi būti perpasakotas. Kaime prie Tulono gyve- 
no dvi valstiečių šeimos, abi netekusios savo sūnų jūreivių, žuvusių 
per britų apšaudymą Orane. Laidotuvių tarnyba surengė iškilmingas 
laidotuves, į kurias pasistengė atvykti visi jų kaimynai. Abi šeimos 
pageidavo, kad kartu su Prancūzijos trispalvėmis karstus dengtų ir 
Britanijos vėliavos, jų noras buvo pagarbiai įvykdytas. Iš to galima 
suvokti, kokia kilnaus supratimo dvasia yra būdinga paprastiems 
žmonėms. 


169 


žBinston 6. Churchill Vieni 


UI skgrius 


Įsprausti į kampą 


Tomis 1940 m. vasaros dienomis žlugus Prancūzijai, buvome likę 
visiškai vieni. Nei Britanijos dominijos, nei Indija, nei kolonijos ne- 
galėjo suteikti mums reikšmingos paramos ar šiaip kuo nors padėti. 
Milžiniškos, pergalingos, puikiai aprūpintos, turinčios užnugaryje 
didžiules užgrobtos ginkluotės ir šaudmenų atsargas vokiečių armi- 
jos rengėsi lemiamam šuoliui. Italija su savo gausiomis ir stipriomis 
ginkluotosiomis pajėgomis paskelbė mums karą ir energingai siekė 
sutriuškinti mus Viduržemio jūros regione bei Egipte. Nuožmi ir pa- 
slaptinga Japonija Tolimuosiuose Rytuose aiškiai kėsinosi užgrobti 
Birmą ir atkirsti Kiniją nuo išteklių tiekimo šaltinių. Sovietų Rusija, 
pasirašiusi su Vokietija bendradarbiavimo paktą, teikė Hitleriui sva- 
rią paramą - aprūpino jį žaliavomis. Ispanija, jau okupavusi tarptau- 
tinę Tanžero zoną, kiekvieną akimirką galėjo stoti prieš mus ir parei- 
kalauti pasitraukti iš Gibraltaro arba užgrobti jį vokiečių padedama ir 
pabūklų baterijomis grasindama laivams, plaukiantiems pro sąsiaurį. 
Pėtaino Prancūzija, neseniai persikėlusi iš Bordo į Viši, bet kurią die- 
ną galėjo būti priversta paskelbti mums karą. Tulone likusi prancūzų 

W. Churchillis inspektuoja prie Admiraliteto rūmų išsirikiavusius karius. 


laivyno dalis priklausė nuo vokiečių valios. Ko jau ko, bet priešų 
mums tikrai netrūko. 

Po Orano visoms šalims tapo aišku, kad Britanijos vyriausybė ir 
tauta pasiryžusios kautis iki paskutinio kraujo lašo. Tačiau kuo dau- 
giau, be kovingos dvasios, Britanija galėjo remtis siekdama pergalės? 
Buvo žinoma, kad mūsų kariuomenė šalies viduje ginkluota kone 
vien šautuvais. Turėjo praeiti daug mėnesių, kol mūsų karinės ga- 
myklos galės prigaminti pakankamai ginkluotės vietoj tos, kurios ne- 
tekome prie Diunkerko. Tad nenuostabu, kad likęs laisvas pasaulis 
buvo įsitikinęs, jog išmušė mūsų lemties valanda. 

Pavojaus signalas nuskriejo per Jungtines Valstijas ir apskritai per 
visas dar laisvas šalis. Amerikiečiams kilo klausimas, ar tikslinga at- 
sisakyti kurios nors dalies savo ribotų išteklių dėl kilnių, nors ir be- 
viltiškų paskatų. Gal reikėtų visą energiją ir ginkluotę skirti vien savo 
pačių kovinei parengčiai stiprinti? Reikėjo labai tvirto apsisprendimo 
pakilti aukščiau šių įtikinančių dalykiškų argumentų. Didelio anglų 
tautos dėkingumo nusipelnė taurus JAV prezidentas, aukščiausi vals- 
tybės pareigūnai ir patarėjai, kurie niekada, net per trečios kadenci- 
jos prezidento rinkimus, neprarado tikėjimo mūsų sėkme ar mūsų 
viltimis. 

Optimistiškas ir ramus britų tautos, kuriai turiu garbės atstovauti, 
charakteris gali smarkiai pasikeisti. Šios tautos žmonėms, kurie, per 
daugelį prieškario metų užsiėmę politinėmis partijų varžybomis, pri- 
artėjo prie neleistinos nusiraminimo ir neapdairumo ribos, ir, nors 
būdami taip menkai ginkluoti, lengvabūdiškai įsitraukė į patį Euro- 
pos reikalų sūkurį, dabar teko imtis dalykiškų skaičiavimų, tolygių jų 
kilniems polėkiams ir neapdairiems įsipareigojimams. Tačiau jie net 
nenusiminė, metė iššūkį Europos užkariautojams. Atrodė, geriau jie 
leisis sudraskomi į gabalėlius, nei sutiks pasiduoti. Tai įstabus istori- 
jos puslapis. Istorijoje būta ir daugiau tokių pavyzdžių. Atėnus už- 
kariavo Sparta. Kartaginiečiai žūtbūtinai priešinosi Romai. Senovės 
metraščiuose neretai, o niekada neužrašytose arba seniai pamirštose 
tragedijose kur kas dažniau pasakojama, kaip narsios, išdidžios, bet 
lengvabūdiškos valstybės ar net ištisos tautos buvo taip negailestin- 
gai nušluotos nuo žemės paviršiaus, kad išliko tik vardai, o kartais 
net ir jų neliko. 

Tik nedaugelis britų ir dar mažiau užsieniečių pakankamai gerai 
suvokė ypatingus mūsų, kaip salos valstybės, padėties privalumus. 
Nebuvo net Žinoma, kaip per tuos nerūpestingus prieškario metus 
buvo palaikomos pagrindinės priemonės, skirtos pakrančių apsaugai 
ir pastaruoju metu - priešlėktuvinei gynybai. Nuo tų laikų, kai An- 
glijos žemėje paskutinį kartą degė priešo stovyklų laužai, buvo praėję 
beveik tūkstantis metų. Britanijos pasipriešinimo vadovybės pasitari- 
me visi laikėsi ramiai, nepabūgo pavojaus savo gyvybėms. Šią mūsų 
nuostatą pamažu pripažino ir draugai, ir priešai visame pasaulyje. 
Kas už jos slypėjo? Tai galėjo būti pakeista tik panaudojus šiurkščią 
jėgą. 

Buvo dar ir kitas aspektas. Vienas didžiausių pavojų birželio mė- 
nesį mums grėsė dėl to, kad mūsų paskutiniai rezervai buvo susieti 
su alinančiu, beviltišku prancūzų priešinimusi Prancūzijoje, o mūsų 
karo aviacijos jėgos po truputį buvo eikvojamos skrydžiams į žemyną. 

1 skyrius. Įsprausti į kampą 


Britų kariuomenės naujokų 
| rengimas. Kadangi nepakako 


ginklų, rikiuotės pratyboms nau- 


dojamos medinės lazdos. 


Jeigu Hitleris būtų turėjęs antgamtinės išminties, būtų susilpninęs 
puolimą Prancūzijos fronte ir gal būtų sustojęs po Diunkerko įvykių 
trims ar keturioms savaitėms ties Senos upės linija, kol pasirengtų 
įsiveržimui į Angliją. Šitaip jis būtų turėjęs puikią progą įvaryti mus į 
aklavietę ir priversti kankinamai svarstyti — palikti likimo valiai mer- 
dinčią Prancūziją ar toliau švaistyti savo išteklius, kurių mums reikės 
savigynai ateityje? Kuo aktyviau drąsinome prancūzus tęsti kovą, tuo 
labiau augo mūsų įsipareigojimai padėti jiems ir tuo sunkiau buvo 
pasirengti gynybai Anglijoje bei išsaugoti dvidešimt penkias rezer- 
vines naikintuvų eskadriles, nuo kurių priklausė viskas. Šiuo atžvil- 
giu neturėtume kitos išeities, bet atsisakymas padėti būtų smarkiai 
supykdęs kovojančius mūsų sąjungininkus ir pakenkęs tolesniems 
tarpusavio santykiams. Pajutome net tam tikrą palengvėjimą, kad 
kai kas iš mūsų karinės vadovybės atkreipė dėmesį į šią naują labai 
paprastą problemą. Vieno iš tarnybinių klubų Londone durininkas, 
norėdamas pralinksminti gana liūdnai nusiteikusį klubo narį, pasa- 
kė: „Šiaip ar taip, sere, mes patekome į finalą ir dabar žaisime savo 
aikštėje.“ 


173 


ššinston 6. Churchill Vieni 


LA. 


Net ir šiuo laikotarpiu aukščiausiojoje Vokietijos kariuomenės va- 
dovybėje buvo atsižvelgiama į mūsų geografinės padėties privalu- 
mus. Cianas pasakoja, kaip 1940 m. liepos 7 d. Berlyne aplankęs Hit- 
lerį, ilgai kalbėjęsis su generolu von Keiteliu. Keitelis, kaip ir Hitleris, 
kalbėjo su juo apie Anglijos užpuolimą. Jis patvirtino, kad kol kas 
nieko konkrečiai dar nenuspręsta. Jo nuomone, išsilaipinti įmanoma, 
bet tai būtų „nepaprastai sunki operacija, kuriai turi būti rengiama- 
si ypač apdairiai dėl to, kad turima žvalgybos informacija apie salos 
parengtį karo veiksmams bei apie jos pakrantės gynybą yra menka 
ir nelabai patikima“. Atrodytų, būtų nesunku ir kartu labai svarbu 
surengti pagrindinį aviacijos puolimą prieš Didžiosios Britanijos ae- 
rodromus, gamyklas ir svarbiausius susisiekimo centrus. Tai padaryti 
būtina, turint mintyje ypatingą britų karo aviacijos pajėgumą. Keite- 
lio apskaičiavimu, britai turi apytiksliai pusantro tūkstančio orlaivių, 
parengtų gynybai ir atsakomajam puolimui. Pažymėtinas jų bombar- 
davimų taiklumas, o antskrydžiuose vienu metu dalyvauja grupės 
iki aštuoniasdešimt lėktuvų. Tačiau Anglijoje labai trūksta lakūnų, 
ir dabar atakuojančių Vokietijos miestus lakūnų nėra kuo pakeisti, 
nes nauji neturi jokių įgūdžių. Kartu Keitelis atkakliai tvirtinęs, kad, 
siekiant griauti britų Imperijos sistemą, būtina pulti Gibraltarą. Nei 
Keitelis, nei Hitleris nepareiškę jokios nuomonės apie karo trukmę. 
Tik Himmleris atsitiktinai užsiminęs, jog karas turėtų baigtis spalio 
pradžioje. 

Toks buvo Ciano pranešimas. Be to, jis pasiūlęs Hitleriui kaip „nuo- 
širdžią dučės paramą“ dalyvavimui įsiveržime dešimties divizijų ar- 
miją ir trisdešimt eskadrilių aviacijos dalinį. Armijos buvo mandagiai 
atsisakyta. Keletas eskadrilių atvyko, bet, kaip netrukus paaiškėjo, 
buvo niekam tikusios. 


* 


Ciano, Diplomatic Papers, p. 378. 

A. Hitleris Reichstago posėdyje. Kairiau - fiurerio pavaduotojas R. Hessas ir užsienio reikalų 


ministras J. von Ribbentropas. 


Liepos 19 d. Hitleris Reichstage pasakė pergalingą kalbą, kurioje 
po pranašystės, kad aš netrukus pabėgsiu į Kanadą, pateikė vadina- 
mąjį savo „taikos siūlymą“. Šis neva kilnus gestas vėliau buvo išre- 
klamuotas per diplomatines atstovybes Švedijoje, Jungtinėse Valstijo- 
se ir Vatikane. Savaime suprantama, Hitleris būtų labai patenkintas, 
jeigu užbaigtų karą gavęs Britanijos pripažinimą viskam, ką nuveikė 
pajungdamas savo norams visą Europą. Tai faktiškai buvo ne taikos 
siūlymas, o pageidavimas, kad Britanija pripažintų atsisakanti visų 
pasirengimų karui tęsti. 

Iš pradžių ketinau pateikti jį oficialiam svarstymui abiejuose Parla- 
mento rūmuose, bet mano bendradarbiams atrodė, kad neverta per 
daug sureikšminti šio dalyko, apie kurį visi esame vienos nuomonės. 
Vietoj to nuspręsta, kad užsienio reikalų ministras atsakys į Hitlerio 
siūlymą kalbėdamas radijo laidoje. Liepos 22-osios vakare jis „atmetė 
Hitlerio reikalavimą kapituliuoti“. Hitlerio įsivaizduojamą Europos 
modelį palygino su tuo modeliu, dėl kurio kovojome, ir paskelbė, kad 

„mes nenutrauksime kovos, kol laisvė bus apginta“. Tačiau faktiškai 
atsisakymas pradėti kokias nors derybas jau buvo paskelbtas britų 
spaudoje ir BBC radijo apžvalgoje be jokių Jo Didenybės vyriausybės 
užuominų, vos tik išklausius per radiją Hitlerio kalbą. 

Cianas savo dienoraščiuose rašė, kad „vėlų 19-osios dienos vaka- 
rą, kai buvo sužinoti pirmieji šalti britų atsiliepimai apie kalbą, tarp 
vokiečių pasklido prastai slepiamos nusivylimo nuotaikos“. Hitleris 
„norėtų Didžiosios Britanijos supratimo. Jis žino, kad karas su britais 
būtų sunkus ir kruvinas, ir, be abejo, supranta, jog Žmonės abiejose 
pusėse yra nusiteikę prieš kraujo praliejimą“. Kita vertus, Mussolinis 
„bijo, kad šioje per daug gudrioje Hitlerio kalboje britai gali įžvelgti 
dingstį pradėti derybas“. Cianas pažymi, kad „tai nuliūdintų Musso- 
linį, nes jis labiau nei bet kada nori karo“. Jis nerimavo ne be reikalo. 
Jam neteko atsisakyti karo, kurio taip norėjo. 


113 


Birželio pabaigoje Štabų viršininkų komitetas“ per generolą 
Ismay'ų patarė man aplankyti kai kuriuos rytinės ir pietinės pakrantės 
ruožus, kuriems grėsė įsiveržimo pavojus. Šiam gana maloniam rei- 
kalui kiekvieną savaitę skirdavau dieną ar dvi, prireikus numigdavau 
savo traukinyje, kuriame turėjau visas sąlygas kasdieniam darbui, ir 
palaikydavau nuolatinį ryšį su Vaitholu. Apžiūrėjau Tainą, Hamberį 
ir daug kitų galimų išsilaipinimo vietų. Kente stebėjau man surengtas 
Kanados divizijos pratybas. Patikrinau pakrančių apsaugą Heriče ir 
Doveryje. Vienas pirmųjų mano aplankytų karinių dalinių buvo tre- 
čioji divizija, vadovaujama generolo Montgomery'o, kurio anksčiau 
nepažinojau. Ši divizija buvo įsikūrusi prie Braitono. Jai buvo suteikta 


* 


Cianos Diaries, pp. 277-278. 
** Štabų viršininkų komitetas (Chiefs of Staff Committee) - Karo kabineto pakomitetis, sudarytas iš sausu- 
mos kariuomenės, laivyno ir oro pajėgų štabų viršininkų. Generolas Ismay'us - vyriausiasis W. Churchillio 
karinis patarėjas. 

pirmenybė persiginkluoti numatant netrukus perkelti į Prancūziją, 
kai prancūzų pasipriešinimas baigėsi. Generolas Montgomery's, ku- 
rio štabas buvo netoli Steningo, pademonstravo man nedideles praty- 
bas, kurių esmė buvo atakos iš sparno manevras panaudojant BREN 
sistemos kulkosvaidžiais apginkluotus šarvuotuosius transporterius, 
kurių tada jis galėjo parodyti tik septynis ar aštuonis. Paskui mudu 
kartu važiavome išilgai pakrantės per Šorhamą ir Hovą, kol atvyko- 
me į jau pažįstamą Braitono pajūrį, kuris man susijęs su daugybe pri- 
siminimų iš mokyklos laikų. Vakarieniavome Royal Albion viešbutyje, 
stovinčiame priešais pirso pradžią. Viešbutis visiškai tuščias - evaku- 
acijos pasekmė, bet dar buvo šiek tiek žmonių, išėjusių pasivaikščio- 
ti paplūdimiais ar takais. Mane pralinksmino gvardijos grenadierių 
kuopos kariai, įrenginėjantys smėlio maišais apdėtą kulkosvaidžių 
lizdą vienoje iš pirso būdelių, panašioje į tas, kokios buvo mano 
vaikystės metais. Tada dažnai grožėdavausi „artisčių“ išdaigomis 


Veidu į Lamanšą pasisukęs britų pakrantės apsaugos karys. 


Minstun B. Ahurchill Vieni 


blusų cirke. Oras buvo puikus. Pokalbiai su generolu labai naudingi, 
ši išvyka man patiko. 

Liepos viduryje valstybės sekretorius karo reikalams metropolijos 
kariuomenės vadu vietoj generolo Ironside'o rekomendavo paskir- 
ti generolą Brooke'ą. Liepos 19 d. vėl inspektuodamas galimo įsi- 
veržimo ruožus, apsilankiau Pietinės zonos štabe. Man buvo pade- 
monstruotos lyg ir pratybos, kuriose galėjo dalyvauti ne mažiau kaip 
dvylika tankų. Visą popietę važinėjau su generolu Brooke'u, vado- 
vaujančiu šiam ruožui. Jo tarnybos lapas buvo turiningas. Jis ne tik 
kovėsi lemiamame flango mūšyje prie Ipro atsitraukiant į Diunker- 
ką, bet ir pasižymėjo nepaprasta tvirtybe bei sumanumu, susiklos- 
čius neįsivaizduojamo sunkumo ir painumo aplinkybėms, kai per 
pirmąsias tris birželio savaites nusiuntėme jį į Prancūziją vadovauti 
ten likusioms britų pajėgoms. Su Alanu Brooke'u buvau asmeniškai 
pažįstamas per jo du šaunius brolius - mano ankstyvosios karinės 
tarnybos draugus. 

Ši pažintis ir prisiminimai nelėmė mano nuomonės sprendžiant 
svarbius kadrų parinkimo klausimus, tačiau jų pagrindu su Alanu 
Brooke'u susiformavo mano nenutrūkstamas ryšys, kuris subrendo ir 
išliko per visą karą. Tą 1940 m. liepos popietę kartu praleidę keturias 
valandas automobilyje, mes, atrodo, priėjome prie bendros nuomo- 
nės apie šalies gynybos metodus. 

Pasitaręs su kitais Kabineto nariais, palaikiau valstybės sekreto- 
riaus karo reikalams siūlymą paskirti Brooke'ą metropolijos karinių 
pajėgų vadu vietoje generolo Ironside'o. Ironside'as atstatydinimą 
priėmė su deramu kareivišku orumu, kuris visada buvo būdingas jo 
sprendimams. 

Brooke'as organizavo metropolijos pajėgų veiklą ir vadovavo jai 
per pusantrų įsiveržimo grėsmės metų, bet ir paskui, kai jis tapo Im- 
perijos generalinio štabo viršininku, mudu dar trejus su puse metų 
toliau bendradarbiavome iki pat pergalės. Dar papasakosiu apie jo 
naudingus patarimus priimant svarbius sprendimus dėl karinės 

152 mm kalibro pabūklas Kento grafystės pakrantės pozicijoje. 


vadovybės pakeitimų Egipte ir Artimuosiuose Rytuose 1942 m. rug- 
pjūtį ir apie skaudų nusivylimą, kurį turėjau sukelti jam, kai buvo 
sprendžiamas vadovavimo operacijai „Viešpats“ (Overlord) - įsiver- 
žimui per Lamanšo sąsiaurį 1944 m. — klausimas. Jo ilgas buvimas 
Štabų viršininkų komiteto pirmininku didžiąją karo laikotarpio dalį 
ir tarnyba Imperijos generalinio štabo viršininko poste leido jam pui- 
kiai pagelbėti ne vien Britanijos Imperijai, bet ir Jungtinėms Tautoms. 
Šis pasakojimas perteiks ne tik atsitiktinius mudviejų nesutarimus, 
bet ir nesuskaičiuojamus atvejus, kai mūsų nuomonės sutapdavo, bei 
paliudys mūsų draugystę, kurią labai branginu. 


Tą patį liepos mėnesį per Atlantą buvo saugiai atgabenta daug ame- 
rikiečių ginkluotės. Kai laivai su neįkainojamai vertingais ginklais pa- 
siekė mūsų krantus, visuose uostuose jau laukė specialūs traukiniai 


* 


A. Brooke'as tikėjosi vadovauti sąjungininkų įsiveržimo į Europą operacijai, bet vyriausiuoju sąjungi- 
ninkų ginkluotųjų pajėgų vadu buvo paskirtas JAV generolas Dwightas D. Eisenhoweris. 

priimti jų krovinius. Savigynos gvardijos nariai kiekviename krašte, 
mieste ar kaime per naktį laukė, kol atgabens. Vyrai ir moterys dirbo 
dieną ir naktį, kad parengtų ginklus naudoti. Liepos pabaigoje jau bu- 
vome ginkluota tauta, pasirengusi sutikti priešo parašiutininkų arba 
oro desanto nusileidimą. Tapome „širšių lizdu“. Šiaip ar taip, jeigu 
mums būtų tekę kautis (ko aš nelabai tikėjausi), daug vyrų ir kai ku- 
rios moterys buvo apsiginklavę. Pusės milijono vienetų 300 modelio 
šautuvų pirmosios partijos atgabenimas savigynos gvardijai (tačiau 
tik po 50 šovinių kiekvienam šautuvui, kurių mes ryžomės išduoti 
šauliams tik po dešimt, nes dar neveikė nė viena jų gamykla) leido 
mums perduoti skubiai išplėtotiems reguliariosios armijos daliniams 
300 tūkst. 303 British modelio šautuvų. 

Dėl „septyniasdešimt penktukų“ su tūkstančiu sviedinių kiekvie- 
nam pabūklui kai kurie išrankūs ekspertai iškart suraukė nosis. Pa- 
būklams neturėjome pirmagalių ir jokių galimybių įsigyti daugiau 
sviedinių. Skirtingi kalibrai labai apsunkina operacijas. Tačiau turė- 
jau susitaikyti su tuo, ir per visus 1940 ir 1941 metus šie 900 „sep- 
tyniasdešimt penktukų“ buvo didelė parama mūsų savigynos pajė- 
goms. Buvo rasta išeitis, pabūklams pervežti vyrai išmoko lentomis 
užridenti juos ant sunkvežimių. Kai esi priverstas kautis dėl savo išli- 
kimo, turėti nors kokį pabūklą yra geriau, nei iš viso neturėti jokio, o 
prancūzų „septyniasdešimt penktukas“, nors ir pasenęs, lyginant su 
britų 25-pounder patranka ar su vokiečių haubica, vis viena dar buvo 
puikus ginklas. 

Ramiai praėjus liepai bei rugpjūčiui ir tvirtėjant įsitikinimui, kad 
sugebėtume ilgai ir ryžtingai kautis, pasijutome saugesni. Mūsų pa- 
siekimai augo diena iš dienos. Visi šalies gyventojai dirbo negailė- 
dami jėgų ir eidavo miegoti po sunkaus darbo ar budėjimo dienos 
jausdami vis didėjantį pelnytą pasitenkinimą, kad laimime laiko ir tu- 
rime nugalėti. Visi paplūdimiai pasišiaušė įvairių rūšių gynybinėmis 
kliūtimis. Šalis buvo suskirstyta į teritorinės gynybos zonas. Fabrikai 
plėtė ginklų gamybą. Rugpjūčiui baigiantis, turėjome per 250 tankų! 

Britų priešlėktuvinės 


gynybos kariai su 22 mm 


kalibro zenitiniu pabūklu. 


Amerikiečių „pasitikėjimo įstatymas“ davė savo vaisių. Profesionali 
Britanijos armija ir jos pagalbininkai - teritoriniai savanorių daliniai — 
nuo ryto iki vakaro dalyvavo pratybose — rengėsi sutikti priešą. Sa- 
vigynos gvardijos karių skaičius viršijo milijoną, trūkstant kariškų 
šautuvų, jie griebėsi medžioklinių ir sportinio šaudymo šautuvų, sa- 
vigynos pistoletų ar net šaltųjų ginklų. Jokios „penktosios kolonos“ 
Britanijoje nebuvo, nors išaiškinti ir ištardyti keli šnipai. Saujelė ko- 
munistų nerodė aktyvumo. Visi kuo galėdami stengėsi prisidėti prie 
bendro reikalo. 

Ribbentropas, rugsėjo mėnesį apsilankęs Romoje, pasakė Cianui: 
„Anglų teritorinė gynyba neegzistuoja. Jiems sutriuškinti užtektų vos 
vienos vokiečių divizijos.“ Taip jis paprasčiausiai parodė savo neiš- 
manymą. Dažnai pagalvodavau, kas atsitiktų, jeigu mūsų pakrantė- 
je iš tiesų atsirastų 200 tūkst. vokiečių smogiamieji daliniai. Įvyktų 
baisios abipusės skerdynės. Nebūtų jokio pasigailėjimo nei ėmimo į 
nelaisvę. Jie griebtųsi teroro, o mes būtume pasirengę atsakyti tuo 
pačiu. Ketinau paskelbti šūkį: „Žūdamas pasiimk bent vieną priešą.“ 

Net numačiau, kad tokios žiaurumo scenos galiausiai paveiktų svy- 
ruojančias Jungtines Valstijas ir priverstų jas įstoti į karą. Tačiau šių 
jausmų poveikio išmėginti neprireikė. Toli pilkuose Šiaurės jūros ir 
Lamanšo vandenyse zujo patruliuojančių laivų flotilės, dieną naktį 
stebinčios aplinką. Naikintuvų lakūnai skraidė aukštai ore arba bu- 
dėjo prie savo puikių orlaivių laukdami pavojaus sirenos. Tai buvo 
laikas, vienodai tinkamas gyventi ar mirti. 


"12; 


Karinė galia jūroje yra nuostabus dalykas. Armijos perkėlimas per 
jūrą, kontroliuojamą stiprių priešo laivynų ir flotilių, yra beveik neį- 
manomas. Garo energijos pritaikymas smarkiai padidino karinio jūrų 
laivyno reikšmę Didžiosios Britanijos gynyboje. Tas pats vėjas, kuris 
Napoleono laikais būtų atpūtęs iš Bulonės jo plokščiadugnius burlai- 
vius per Lamanšą, būtų nuvijęs mūsų eskadras ir nutraukęs Prancū- 
zijos blokadą. Tačiau viskas, kas vyko vėliau, užtikrino pranašesnio 
laivyno gebėjimą triuškinti atplaukiančius įsiveržėlius. Dėl visų pa- 
keitimų, atsiradusių papildžius armijas moderniomis mašinomis bei 
aparatais, jų pervežimas tapo keblesnis ir pavojingesnis, o aprūpini- 
mo sunkumai išsilaipinus, ko gero, tapo neįveikiami. Praėjus anks- 
tesnėms krizėms mūsų salos istorijoje, tapome pirmaujančia ir, kaip 
vėliau paaiškėjo, pakankamai galinga jūrų valstybe. Priešas neįstengė 
prieš mus laimėti svarbiausio jūrų mūšio. Jis negalėjo atsilaikyti prieš 
mūsų kreiserius. Turėjome dešimteriopai daugiau katerių ir lengvųjų 
laivų. Prie viso to reikėtų pridėti nenuspėjamą oro sąlygų, ypač rūko 
įtaką. Tačiau net jei tai būtų buvę mums nepalanku ir vienoje ar kelio- 
se vietose būtų išlaipintas desantas, vis vien priešui liktų neišspręsta 
ryšio linijų apsaugojimo bei užimtų pozicijų aprūpinimo problema. 
Tokia buvo padėtis per Pirmąjį didįjį karą. 

Tačiau dabar atėjo aviacijos laikai. Kokią įtaką šis visagalis išradi- 
mas turėjo įsiveržimo problemoms? Akivaizdu, kad tuo atveju, jei 

Jungtinės Karalystės laivų eskadra Antrojo pasaulinio karo metais. Net sunkiausiomis šaliai 


akimirkomis britai žinojo, kad jų jūrų laivynas - galingiausias pasaulyje. 


priešas, turėdamas oro pajėgų persvarą, galėtų viešpatauti virš siau- 
rų jūros plotų abipus Doverio sąsiaurio, mūsų flotilių nuostoliai būtų 
labai dideli ir ilgainiui galbūt lemtingi. Niekas nesiryžtų, nebent blo- 
giausiu atveju, plukdyti sunkiųjų linijinių laivų ar didžiulių kreise- 
rių per jūrą, virš kurios viešpatautų vokiečių bombonešiai. Iš tikrųjų 
neturėjome dislokavę jokių svarbiausių laivų į pietus nuo Forto ar į 
rytus nuo Plimuto. Tačiau prie Heričo, Noros, Doverio, Portsmuto ir 
Portlando nepaliaujamai budriai patruliavo mūsų lengvieji karo lai- 
vai, kurių skaičius nuolat augo. Rugsėjo mėnesį jų jau buvo per aš- 
tuonis šimtus, juos įveikti galėjo tik priešo aviacija, bet tik po truputį. 

Vis dėlto kas viešpatavo ore? Mūšyje dėl Prancūzijos kovėmės 
su vokiečiais nelygioje kovoje, kai vienam mūsų lėktuvui teko du 
ar trys priešo lėktuvai, ir patyrėme nuostolių tokia pačia proporci- 
ja. Virš Diunkerko, kur teko nuolat patruliuoti pridengiant armijos 
pasitraukimą, sėkmingai kovojome turėdami vieną lėktuvą prieš ke- 
turis ar penkis priešo lėktuvus. Oro pajėgų vadas aviacijos maršalas 

Dowdingas matė virš mūsų teritorinių vandenų ir atvirų pajūrio gra- 
fysčių sėkmingas oro kautynes, kai priešo persvara buvo septyni ar 
aštuoni lėktuvai prieš vieną mūsiškį. Kiek mums žinoma, - o mes 
buvome gerai informuoti — tuo metu vokiečių oro pajėgose, išsky- 
rus ypatingo sutelktumo vietoves, vidutiniškai buvo triskart daugiau 
lėktuvų, nei jų turėjome mes. Nors tai buvo didelė narsių ir pavojingų 
priešų persvara, tikėjausi sėkmingos baigties, kad savoje oro erdvėje, 
virš savos šalies ir jos vandenų galime įveikti vokiečių oro pajėgas. 
Jeigu tai pasitvirtintų, mūsų jūrinė valstybė toliau dominuotų jūrose 
bei vandenynuose ir triuškintų visus priešus, kurie siųstų savo laivus 
prieš mus. 

Žinoma, buvo ir trečias galimas variantas. Ar negalėjo vokiečiai su 
jiems būdingu kruopštumu ir apdairumu slapta parengti didžiulės 
specialių desantinių laivų armados, kuriai nereikėtų jokių uostų ir 
prieplaukų, tačiau galėtų kur nors į paplūdimius atgabenti tankų, pa- 
būklų ir automobilių, o paskui aprūpinti išsilaipinusius kariuomenės 
dalinius visais reikmenimis? Kaip jau rašiau, tokia idėja man buvo ki- 
lusi dar seniai, 1917 metais, o dabar ji galėjo plėtotis pagal mano ins- 
trukcijas. Vis dėlto neturėjome jokio pagrindo manyti, kad kas nors 
panašiai atsirastų Vokietijoje, nors, apskaičiuojant variantus, niekada 
nedera atmesti blogiausio galimybės. Kad užtikrintume pasirengimą 
išsilaipinti Normandijoje, mums prireikė ketverių metų intensyvių 
pastangų ir bandymų bei Jungtinių Valstijų didžiulės paramos. Vo- 
kiečiams išsilaipinti Britanijoje šiuo metu būtų užtekę daug mažiau 
laiko ir išteklių. Tačiau jūros keltų jie turėjo vos keletą. 

Taigi įsiveržimui į Angliją 1940 m. vasarą ar rudenį Vokietijai rei- 
kėjo turėti vietinę persvarą jūroje ir ore bei daugybę specialių laivų 
ir desantinių katerių. Tačiau būtent mes turėjome persvarą jūroje ir 
išsikariavome viršenybę oro erdvėje, o galiausiai įsitikinome, kad bu- 
vome teisūs manydami, jog jie nepastatė ar nesukūrė jokių specialių 
desantinių priemonių. Tokia ir buvo mano minčių apie įsiveržimą 
1940 m. esmė. Liepos mėnesį Britanijos vyriausybėje bei visuomenėje 

dėl to būta daug kalbų ir susirūpinimo. Kad ir kaip uoliai vykdėme 
žvalgybą bei naudojomės visais aerofotografijos metodo privalumais, 
tačiau iki šiol neaptikome jokių įrodymų, kad Baltijos jūros ar Reino 
bei Šeldės upių uostuose būtų kokių transporto priemonių santalkų, 
buvome tikri, jog per Lamanšo sąsiaurius nevyko joks laivų ar sava- 
eigių baržų judėjimas. Vis dėlto pasirengimas priešintis įsiveržimui 
visiems mums buvo svarbiausias uždavinys, ir jo sprendimu inten- 
syviai užsiėmė mūsų Karo kabinetas bei metropolijos kariuomenės 
vadovybė. 

Kaip netrukus bus aprašyta, vokiečių planuose buvo numatyta įsi- 
veržti per Lamanšą vidutiniais laivais (nuo 4 iki 5 tūkst. tonų) ir kate- 
riais, o dabar jau Žinome, kad jie niekada neplanavo ir neketino pla- 
nuoti armijos gabenimo didžiuliais laivais iš Baltijos ir Šiaurės jūrų 
uostų. Dar mažiau jie ketino rengti įsiveržimą iš Biskajos įlankos uos- 
tų. Tai nereiškia, kad, pasirinkdami savo taikiniu Anglijos pietų pa- 
krantę jie mąstė teisingai, o mes klydome. Įsiveržimas į rytų pakrantę, 
net jeigu priešas būtų turėjęs priemonių jį įvykdyti, būtų buvęs gero- 
kai sudėtingesnis. Savaime suprantama, negalėjo būti kitokio įsiver- 
žimo į pietų pakrantę, kaip tik sutelkus laivus Lamanšo pakrantės 
prancūziškuose uostuose ir perplaukus iš pietų per Doverio sąsiaurį. 
Liepos mėnesį jokių pasirengimo įsiveržti požymių nepastebėta. 

Šiaip ar taip, turėjome pasirengti visiems galimiems atvejams ir 
tuo pat metu išvengti savo mobiliųjų pajėgų išskaidymo bei sukaup- 
ti rezervų. Šį subtilų ir sudėtingą uždavinį buvo galima spręsti tik 
atsižvelgiant į naujienas ir kiekvieną savaitę besikeičiančius įvykius. 
Britanijos pakrantės linija, išskyrus Airiją, yra išraižyta nesuskaičiuo- 
jamų įlankų, jos ilgis - maždaug 3219 km. Vienintelis būdas apginti 
tokį milžinišką perimetrą, kuris gali būti užpultas bet kurioje vietoje, 
keliose vietose vienu metu ar paeiliui, yra organizuoti stebėjimą bei 
pasipriešinimą visose pakrantėse, siekiant sulaikyti priešą, ir tuo pat 
metu turėti sutelktą kuo didesnį gerai parengtų mobilių pajėgų re- 
zervą, išdėstytą taip, kad galėtų pasiekti bet kurią užpultą vietą per 


185 


Minston S. Ahurchill Vieni 


Lamanšo pakrantėje susirinkę vokiečių karininkai svarsto Vermachto išsilaipinimo Pietų 


Anglijoje perspektyvas. 1939-1940 m. 


trumpiausią laiką ir ryžtingai kontratakuoti. Kai paskutinėje karo sta- 
dijoje į apsuptį patekusiam Hitleriui kilo panaši problema, spręsda- 
mas ją, pridarė, kaip dar matysime, ypač šiurkščių klaidų. Jis įkūrė 
susisiekiančių gynybos linijų voratinklį, tačiau pamiršo pagalvoti apie 
vorą. Atsižvelgdami į prancūzų pajėgų išdėstymo klaidas ir dėl jų pa- 
tirtą lemtingą bausmę, kurios prisiminimas vis dar buvo gyvas mūsų 
atmintyje, šį kartą nepamiršome „smogiamojo rezervo“, 0 aš nepa- 
liaujamai skatinau kuo labiau panaudoti šiam tikslui vis didėjančius 
mūsų išteklius. 

Mano požiūris visiškai sutapo su Admiraliteto nuomone, o liepos 
12 d. admirolas Poundas atsiuntė man išsamų pranešimą, kurį paren- 
gė kartu su karinio jūrų laivyno štabu, vadovaudamasis šiuo požiū- 
riu. Savaime suprantama, pranešime buvo nedviprasmiškai nurodyti 
mums gresiantys pavojai. Tačiau apibendrindamas admirolas Poun- 
das pasakė: „Atrodo, įmanomas dalykas, kad keletas šimtų tūkstančių karių 
galėtų pasiekti šiuos krantus prasiveržę pro mūsų karinį laivyną..., bet jų 

aprūpinimas būtų praktiškai neįmanomas, nebent vokiečių oro pajė- 
gos sunaikintų ir mūsų karo aviaciją, ir laivyną... Jeigu priešas ryžtųsi 
šiai operacijai jis vykdytų ją tikėdamasis, kad galės nedelsdamas pulti 
Londoną su tais pačiais ištekliais, su kuriais atvyko į šalį, ir priversti 
mūsų vyriausybę kapituliuoti.“ Sutikau su šiuo vertinimu. 

Po kurio laiko, rugpjūčio mėnesį, padėtis ėmė smarkiai kisti. Pui- 
kiai veikianti mūsų žvalgyba patvirtino, kad pagal įsakmų Hitlerio 
nurodymą prasidėjo intensyvus pasirengimas „Jūrų liūto“ (Seelėwe) 
operacijai. Panašu, kad tas Žmogus iš tiesų ketino pamėginti. Be to, 
puolimui buvo numatyta ne rytų pakrantė, kuriai štabų viršininkai, 
Admiralitetas ir aš vieningai skyrėme daugiausia dėmesio, o visiškai 
kitas ruožas, arba jį ketinta pulti kartu su rytų pakrante. Daugybė sa- 
vaeigių baržų ir motorinių katerių pradėjo naktimis plaukti Doverio 
sąsiauriu, slinkti išilgai Prancūzijos pakrantės ir pamažu telktis vi- 
suose prancūziškuose Lamanšo uostuose nuo Kalė iki Bresto. Šis ju- 
dėjimas buvo tiksliai užfiksuotas mūsų kasdien gaunamose fotografi- 
jose. Įrengti minų laukus arčiau Prancūzijos kranto nebuvo įmanoma. 
Mūsų mažesni laivai nedelsdami pradėjo puldinėti praplaukiančius 
priešo laivus, o bombonešių aviacijos pajėgos ėmė bombarduoti įsi- 
veržimui besirengiančius uostus, esančius priešais mus. Be to, pradė- 
jome gauti daug informacijos apie vokiečių armijos ar armijų grupės 
telkimąsi išilgai išsidriekusio priešingo kranto, apie padidėjusį judė- 
jimą geležinkeliais ir kariuomenės koncentravimą Pa de Kalė regione 
bei Normandijoje. Išilgai Lamanšo pakrantės atsirado daugybė galin- 
gų toliašaudžių pabūklų baterijų. 

Reaguodami į šią naują grėsmę, pradėjome skirti daugiau dėmesio 
pietų pakrantės apsaugai, perkėlėme ten dalį savo mobiliųjų rezervų. 
Nuolat didindami karinių pajėgų apimtis ir gerindami jų efektyvu- 
mą, mobilumą bei apginklavimą, pietų pakrantės gynybai rugsėjo an- 
trojoje pusėje jau turėjome šešiolika gerai parengtų divizijų, iš jų trys 
divizijos ar jas atitinkančios brigados buvo apginkluotos šarvuotąja 

karine technika. Visos jos kartu su vietinėmis pakrantės gynybos 
pajėgomis galėjo labai greitai stoti į kovą prieš bet kokį išsilaipinusį 
desantą. Tai užtikrino mums galimybę prireikus smogti atsakomąjį 
smūgį ar jų seriją, ir niekas nebūtų galėjęs tam pasirengti geriau už 
generolą Brooke'ą. 


Tuo metu nebuvome niekuo garantuoti, kad kitos gausios priešo 
mažųjų ar vidutinių laivų flotilės negalėjo slypėti įlankose ir upių 
žiotyse nuo Kalė uosto iki Terschelingo ir Helgolando salų visame 
tame salų spiečiuje prie Olandijos ir Vokietijos krantų (Smėlynų mįslė“ 
prieš praėjusį karą). Atrodė, kad artėja puolimas bet kurioje vietoje 
aplink Kento pusiasalį nuo Heričo iki Portsmuto, Portlando ar net iki 
Plimuto. Neturėjome jokių įrodymų, paneigiančių trečiosios įsiverži- 
mo krypties galimybę, kai prie puolimo iš kitų krypčių prisidėtų ir 
įsiveržimas su dideliais laivais, atplaukusiais per Skagerako sąsiaurį 
iš Baltijos jūros. Tai vokiečiams būtų iš tiesų labai svarbu, nes kitaip 
nebūtų galima įsiveržusioms armijoms atgabenti sunkiosios ginkluo- 
tės ar įrengti didelių aprūpinimo sandėlių. 


* „Smėlynų mįslė“ (The Riddle of the Sands) - britų rašytojo Erskine Childers (1870-1922) romanas, išleis- 
tas 1903 m. Jame patrauklia „šnipų romano" forma pasakojama apie galimus slaptus Vokietijos pasirenai- 
mus įsiveržti į Angliją. 


Rengimasis išsilaipini- 
mo operacijai „Jūrų 
liūtas“. Šarvuotosios 
technikos kėlimas į 


baržas ir laivus. 

Dabar atėjo nepaprastai įtemptas laukimo laikotarpis. Per visą tą 
laiką turėjome laikyti stiprias pajėgas šiauriau Vašo įlankos iki pat 
Kromarčio įlankos ir kartu buvome pasirengę perkelti jas į pietus, 
jeigu ten būtų smarkiai puolama. Pasinaudodami itin išplėtota salos 
geležinkelių sistema ir mūsų aviacijos dominavimu šalies oro erdvė- 
je, būtume tikrai galėję prireikus pietinio pajūrio gynybai perkelti 
dar keturias ar penkias divizijas jau ketvirtą, penktą ir šeštą dieną po 
priešo įsiveržimo. 

Buvo labai atidžiai stebimos mėnulio fazės ir jūros potvynio bei 
atoslūgio pokyčiai. Manėme, kad priešas norės persikelti per sąsiaurį 
naktį ir išsilaipinti auštant, o dabar jau žinome, kad vokiečių armijos 
vadovybė buvo tokios pat nuomonės. Be to, jie pasirinktų laikotar- 
pį prieš mėnulio pilnatį ar po jos, kad išlaikytų neišsklidusią laivų 
rikiuotę ir užtikrintų sėkmingą priartėjimą prie kranto. Tiksliai ap- 
skaičiavę, Admiraliteto specialistai nustatė, kad priešui palankiausios 
sąlygos susidarys tarp rugsėjo 15-osios ir 30-osios. Dabar žinome, 
kad mūsų ir priešininko požiūriai šiuo atžvilgiu irgi sutapo. Mes nė 
kiek neabejojome savo pajėgumu sutriuškinti bet ką, kas išsilaipintų 
į krantą Doverio pusiasalyje ar visame pajūrio ruože nuo Doverio iki 
Portsmuto arba net Portlande. Šalies aukščiausios civilinės ir karinės 
vadovybės pasitarime dominavo vienodas suderintas požiūris, ir 
buvo sunku nesidžiaugti vis labiau ryškėjančia galimų įvykių pers- 
pektyva. Galbūt čia buvo proga galingam priešui smogti tokį stiprų 
smūgį, kad nuskambėtų visame pasaulyje. Vargu ar kas galėjo lik- 
ti nesujaudintas tokios laukimo atmosferos ir Hitlerio ketinimų įro- 
dymų, pasiekiančių mus iš įvairių informacijos šaltinių. Kai kurie iš 
mūsų, remdamiesi vien taktiniais skaičiavimais ir tikėdamiesi, kad 
Hitlerio žygio pralaimėjimas bei visiškas išsilaipinusių jo pajėgų su- 
triuškinimas paveiktų bendrą karo eigą, iš tiesų būtų norėję pamatyti, 
kaip jis mėgins tai padaryti. 

Liepos ir rugpjūčio mėnesiais įtvirtinome savo viešpatavimą oro 
erdvėje virš Didžiosios Britanijos, ypač virš vidinių grafysčių šalies 

pietryčiuose. Visur stūksojo didžiulės sudėtingos gynybinių įtvirtini- 
mų sistemos, prieštankinės kliūtys, fortai, atspariosios ugniavietės ir 
kiti statiniai. Pajūrio linija buvo nusėta gynybinių įtvirtinimų ir prieš- 
lėktuvinių pabūklų baterijų, o pakrantes saugojo flotilės, gerokai su- 
stiprėjusios kiekybiškai ir kokybiškai, papildytos perkeltais iš Atlanto 
vandenyno eskorto laivais bei naujai atiduotais naudoti karo laivais. Į 
Plimutą atplukdėme linijinį laivą Revenge, seną linijinį laivą Centurion, 
naudojamą kaip taikinį šaudymo pratybose, ir vieną kreiserį. Vidinis 
metropolijos laivynas, pasiekęs savo pajėgumo viršūnę, galėjo be di- 
delės rizikos kursuoti iki Hamberio estuarijos ir net iki Vašo įlankos. 
Taigi įsiveržimo laukėme būdami visiškai jam pasirengę. 

Galiausiai netrukus turėjo prasidėti audros, paprastai siaučiančios 
lygiadienių laikotarpiu spalio mėnesį. Jeigu Hitleris ryžtųsi smogti, 
jis neabejotinai tai darytų rugsėjo mėnesį, kai jo viduryje yra palan- 
kiausios jūros potvynių sąlygos ir tinkamiausia mėnulio fazė. 

Atėjo laikas pereiti į kitą stovyklą ir atskleisti priešo pasirengimus 
bei planus, nes apie juos dabar žinome. 

Operacija „Jūrų liūtas“ 


Vokietijos Admiralitetas, kaip nustatėme iš paimtų jo archyvų, įsi- 
veržimo į Britaniją galimybes pradėjo nagrinėti netrukus po 1939 m. 
rugsėjo 3 d. įsižiebusio karo pradžios. Kitaip nei mes, jie neturėjo jokių 
abejonių, kad vienintelis įsiveržimo kelias veda per siaurus Lamanšo 
vandenis. Jokio kito varianto vokiečiai niekada nesvarstė. Mums būtų 
buvę daug lengviau, jei tada būtume tai žinoję. Įsiveržti per Lamanšą 
reiškė iš jūros užpulti gerai saugomą, dar senovėje parengtą gintis 
nuo Prancūzijos puolimo mūsų pakrantę, kurios visuose uostuose 
yra gynybos įtvirtinimai ir pagrindinių karo flotilių bazės, o vėliau 
įrengta dauguma mūsų aerodromų bei oro erdvės stebėjimo stočių 
Londono gynybai. Saloje nebuvo kitos tokios vietos, kurioje visų trijų 
rūšių mūsų karinės pajėgos vienu metu būtų galėjusios greičiau ar 
ryžtingiau stoti į kovą. Admirolas Raederis nerodė didelio noro, kad 
įsiveržti į Britaniją būtų pavesta vokiečių kariniam jūrų laivynui. Tuo 
pat metu iškėlė daugybę sąlygų. Pirmiausias jo pageidavimas buvo 
užtikrinti visų Prancūzijos, Belgijos ir Olandijos pakrančių, uostų ir 
upių žiočių kontrolę. Todėl įsiveržimo plano projektas per visą „prie- 
blandos karą“ pragulėjo stalčiuose. 

Staiga tos visos sąlygos 
buvo stebėtinai įvykdytos, 
ir kitą dieną po Diunkerko 
įvykių bei prancūzų kapitu- 
liacijos Raederis, galbūt jaus- 
damas tam tikrą nerimą, bet 
kartu ir pasitenkinimą, galė- 
jo pateikti tą planą fiureriui. 
Apie tai su Hitleriu jis kalbė- 
josi dukart - gegužės 21 d. ir 
birželio 20 d. - ne tiek siūly- 
damas surengti įsiveržimą, 
kiek siekdamas užsitikrinti, 
kad, išleidus įsakymą deta- 
lizuoti planą, tas darbas ne- 
vyktų paskubomis. Hitleris 
buvo nusiteikęs skeptiškai, 


pareiškė „puikiai suprantąs 


Vokiečių grosadmirolas E. Raederis. 


išskirtinį Šio sumanymo su- 

dėtingumą“. Kol kas jis puo- 

selėjo viltį, kad Anglija paprašys sudaryti taikos sutartį. Tik birželio 
pabaigoje aukščiausioji karinė vadovybė grįžo prie šio sumanymo, 
o liepos 2 d. išleido pirmąją direktyvą parengti įsiveržimo į Angli- 
ją, kaip galimo ateities įvykio, planą. „Fiureris nusprendė, kad tam 
tikromis sąlygomis — svarbiausia iš jų yra viršenybės oro erdvėje 
užtikrinimas - gali būti imtasi išsilaipinimo Anglijoje.“ Liepos 16 d. 
Hitleris išleido dar vieną direktyvą: „Kadangi iš Anglijos, nors ir esan- 
čios kariniu atžvilgiu beviltiškoje padėtyje, negaunama jokių signalų, 
rodančių jos norą taikiai susitarti, aš nusprendžiau rengti išsilaipi- 
nimo operaciją, nukreiptą prieš Angliją, ir prireikus įvykdyti ją. [...] 
Visi pasirengimai operacijai turi būti užbaigti iki rugpjūčio vidurio.“ 
Mechanizmas vykdyti šioms direktyvoms jau buvo paleistas į darbą. 

Vokiečių karinio jūrų laivyno planas buvo gana tiesmukas. Jie pa- 
siūlė siauriausioje Lamanšo vietoje tarp minų laukų nutiesti siaurą 
koridorių, šalia kurio patruliuotų povandeniniai laivai. Tuo korido- 
riumi armija būtų perkeliama viena paskui kitą plaukiančiomis baržų 
grupėmis, dengiamomis sunkiųjų pabūklų baterijų, šaudančių Dove- 
rio link iš Griz-Neso, ir labai stiprios artilerijos, dislokuotos išilgai 
Prancūzijos pakrantės. Čia laivyno veiksmų planas baigėsi, o toles- 
nis įsiveržimo klausimų sprendimas buvo paliktas vokiečių armijos 
vadams. 

Siūlymas jau nuo pat pradžių buvo prastas, nes, turėdami triuški- 
namą pranašumą jūroje ir panaudodami mažesnius karo laivus, ku- 
riuos iš oro pridengtų pranašesnės mūsų aviacijos pajėgos, mes galė- 
jome sudraskyti tuos minų laukus į gabalus ir sunaikinti tą tuziną ar 
porą dešimčių povandeninių laivų, sutelktų jiems saugoti. Vis dėlto 
po Prancūzijos žlugimo kiekvienas galėjo suvokti, kad, tik parklup- 
džius Britaniją, buvo galima tikėtis išvengti ilgo karo ir visų galimų 
jo pasekmių. Vokietijos karo laivynas, kaip jau rašėme, buvo gerokai 
aplamdytas kautynėse prie Norvegijos krantų ir nedaug kuo galėjo 
padėti savo armijai. Vis dėlto vokiečiai turėjo parengę savo planą, ir 
niekas negalėjo sakyti, kad jiems netikėtai pasisekė. 

Įsiveržimo į Angliją idėją vokiečių sausumos kariuomenės vadai 
jau iš pat pradžių vertino labai nerimaudami. Nekūrė jokių pasiren- 
gimo planų ir nerengė jokių pratybų. Tačiau juos padrąsino įspūdin- 
gų svaiginančių pergalių savaitės viena po kitos. Už persikėlimo per 
sąsiaurį sėkmę buvo atsakinga ne jų žinyba, tad, sykį pajutę savo jėgą, 
vokiečiai nusprendė, kad užduotis jiems yra įvykdoma. Iš tiesų admi- 
rolas Raederis dar rugpjūčio mėnesį laikė būtina atkreipti jų dėmesį į 
perkėlimo proceso pavojų, kuris galėjo grėsti visos įsiveržimo armijos 
praradimu. Kai karinis jūrų laivynas buvo įsakmiai įpareigotas užtik- 
rinti armijos perkėlimą per Lamanšą, vokiečių Admiralitetą apėmė 
pesimistinės nuotaikos. 

Liepos 21 d. visų trijų kariuomenės rūšių vadai susitiko su fiureriu. 
Jis informavo, kad atėjęs lemiamas karo etapas, tačiau Anglija šito dar 
nepripažįstanti, vis dar tikisi, kad likimas būsiąs jai palankus. Kalbėjo 
ir apie paramą, kurią Anglijai teikia Jungtinės Valstijos, bei apie gali- 
mus pokyčius Vokietijos politiniuose santykiuose su Sovietų Rusija. 
„Jūrų liūto“ operacija, sakė jis, turinti būti laikoma veiksmingiausia 
priemone greičiau užbaigti karą. Po ilgo pokalbio su admirolu Rae- 
deriu Hitleris pradėjo suvokti, kokie pavojai tyko persikeliant per 
Lamanšą su jo potvyniais, atoslūgiais, srovėmis ir kitomis jūrinėmis 
paslaptimis. „Jūrų liūtą“ jis pavadino „nepaprastai įžūliu ir bebaimiu 
žygiu“. „Net jeigu nuotolis nedidelis, bet tai - persikėlimas ne per 
upę, 0 per jūrą, kurioje viešpatauja priešas. Tai nėra vienkartinio per- 
sikėlimo operacija, kaip buvo Norvegijoje, taktinio netikėtumo efekto 
čia negalima tikėtis. Prieš mus pasirengęs gintis ir ryžtingai nusitei- 
kęs priešas, jis dominuoja jūros rajone, kuriuo mums tenka plaukti. 
Sausumos kariuomenės veiksmams vykdyti prireiks keturiasdešimt 

divizijų. Sunkiausia bus užtikrinti ginkluotės ir kitų materialinių at- 
sargų papildymą. Negalime tikėtis apsirūpinti Anglijoje visais mums 
reikalingais ištekliais.“ Būtinos sąlygos: absoliutus dominavimas 
oro erdvėje, galinga artilerijos priedanga Doverio sąsiauryje ir minų 
laukų užtvaros. „Metų laikas, — kalbėjo jis, — yra svarbus veiksnys, 
nes oro sąlygos Siaurės jūroje ir Lamanše rugsėjo antroje pusėje la- 
bai blogos, o spalio viduryje jūrą užtraukia rūkas. Todėl svarbiausią 
operacijos dalį reikia įvykdyti iki rugsėjo 15-osios, nes po šios datos 
vėlesnis Liuftvafės ir sunkiosios artilerijos bendradarbiavimas tampa 
per daug nepatikimas. Nustatant puolimo datą, būtina į tai atsižvelg- 
ti, nes aviacijos parama yra lemiamas veiksnys.“ 

Vokiečių štabų vadai karštai susiginčijo dėl numatomo užpulti 
ruožo pločio ir puolimo vietų skaičiaus, kartais nevengė ir šiurkščių 
posakių. Sausumos kariuomenės štabo vadovybė primygtinai siūlė 
išsilaipinti daugelyje vietų visame Anglijos pietų pajūryje nuo Dove- 
rio iki Laim Ridžiso. Be to, jie pageidavo papildomo išlaipinimo prie 
Ramsgeito, į šiaurę nuo Do- 
verio. Vokiečių karinio jūrų 
laivyno štabas savo ruožtu 
tvirtino, kad tinkamiausia 
vieta saugiai perplaukti La- 
manšą yra tarp Nort Forlan- 
do ir Vaito salos vakarinės 


Anglijos pietų pakrantėms iš 
Prancūzijos pusės apšaudyti 
= vokiečiai atsigabeno „ilguoju 


Gustavu“ pramintą toliašaudį 21 CM 


E kalibro pabūklą K-12. 

dalies. Armijos štabas pateikė planą išlaipinti 100 tūkst. karių pajė- 
gas, o paskui daugelyje vietų į vakarus nuo Doverio iki Laimo įlankos 
beveik tučtuojau turėtų būti išlaipinti dar 160 tūkst. karių. Armijos 
štabo viršininkas generolas pulkininkas Halderis pareiškė, kad prie 
Braitono būtina išlaipinti bent keturias divizijas. Be to, jis pareikalavo 
išsilaipinimo Dilo ir Ramsgeito rajone. Visame ruože skirtingose vie- 
tose turėtų būti išlaipinta mažiausiai trylika divizijų ir kuo labiau už- 
tikrinamas vienalaikis jų išsilaipinimas. Liuftvafės vadai papildomai 
reikalavo, kad pirmoji transporto laivų grupė nugabentų penkiasde- 
šimt dvi priešlėktuvinių pabūklų baterijas. 

Tačiau jūrų laivyno štabo viršininkas paaiškino, kad tokio didelio 
masto ir toks skubus persikėlimas yra neįmanomas. Apsaugoti visus 
desanto laivus, plaukiančius per Lamanšą visame minėtame regione, 
jis praktiškai neturįs jokios galimybės. Armija turėtų pasirinkti kurią 
nors vieną tinkamiausią išsilaipinimo vietą. Karo laivynas, net ir avi- 
acijos palaikomas, neturįs pakankamai pajėgumų vienu metu lydėti 
daugiau kaip vieną persikeliančių laivų grupę, ir jo vadovybė manan- 
ti, kad mažiausiai sunkumų sudarytų persikėlimas per Doverio są- 
siaurio siauriausią vietą. Antrajame etape perkelti 160 tūkst. karių su 
visa ginkluote per vieną operaciją reikėtų dviejų milijonų tonų bend- 
ro laivų tonažo. Net ir turint tokį fantastišką tonažą, nebūtų įmanoma 
rasti pakankamai vietos pakrauti tokiai daugybei laivų. Pirmuoju rei- 
su galima perkelti tik dalį įsiveržimo pajėgų, kurios galėtų užimti ne- 
didelį placdarmą, o išlaipinti kitoms šešioms divizijoms, laikomoms 
nepakeičiamomis, reikėtų mažiausiai dviejų dienų. Paskui jūrų laivy- 
no štabo viršininkas pabrėžė, kad, išsilaipinant tokiame ilgame ruože, 
reikėtų nepamiršti, jog jūros potvynis skirtingose vietose aukščiausią 
tašką pasiekia nevienodu metu, o šis laiko skirtumas esąs nuo trijų iki 
penkių su puse valandos. Dėl tos priežasties tektų atsisakyti išsilaipi- 
nimo visur vienu metu arba kai kuriose vietose išsilaipinti nepalan- 
kiomis potvynio sąlygomis. Paneigti šiuos jo argumentus buvo labai 
sunku. 

Keičiantis šiais memorandumais, išeikvota daug brangaus laiko. 
Pirmoji žodinė generolo Halderio ir karinio jūrų laivyno štabo vir- 
šininko diskusija įvyko tik rugpjūčio 7 d. Per šį susitikimą Halderis 
pareiškė: „Kategoriškai atmetu laivyno siūlymą. Manau, kad armi- 
jos požiūriu jis tolygus tikrai savižudybei. Lygiai taip pat sėkmin- 
gai galėčiau išsilaipinusius kariuomenės dalinius iškart perleisti per 
mėsmalę.“ Laivyno štabo viršininkas atšovė, kad jis turėtų taip pat 
pasakyti ir apie išsilaipinimą plačiame ruože, nes tada kariuomenė 
būtų paaukota dar persikėlimo metu. Galiausiai Hitleris pats priėmė 
kompromisinį sprendimą, kuris netenkino nei armijos, nei laivyno. 
Aukščiausiosios karinės vadovybės direktyvoje, išleistoje rugpjūčio 
27 d., nurodyta „vykdyti armijos operacijas atsižvelgiant į turimą lai- 
vų tonažą ir į laivyno galimybes užtikrinti saugumą persikėlimo ir 
išsilaipinimo etapuose“. Buvo atsisakyta bet kokio išsilaipinimo Dilo 
ir Ramsgeito rajone, užtat išsilaipinimo ruožas nusidriekė nuo Folks- 
tono iki Bognoro. Tik pačioje rugpjūčio pabaigoje susitarta net ir šiuo 
klausimu - juk viskas priklausė nuo pergalės oro kautynėse, kurios 
jau buvo įsisiautėjusios prieš šešias savaites. 

Pagaliau nustačius numatomo fronto ilgį, buvo parengtas galutinis 
įsiveržimo planas. Vadovauti operacijai pavesta Rundstedtui, tačiau 
dėl perkėlimo priemonių trūkumo jo kariuomenė sumažinta iki tryli- 
kos divizijų, o rezerve palikta dvylika. 16-oji armija, išvykusi iš uos- 
tų, išsidėsčiusių tarp Roterdamo ir Bulonės, turėjo išsilaipinti Haito, 
Rejaus, Heistingso ir Istborno apylinkėse, o 9-oji armija, persikėlusi iš 
uostų tarp Bulonės ir Havro, turėjo atakuoti ruože tarp Braitono ir Ver- 
dingo. Doverį numatyta užimti iš sausumos pusės, paskui abi armijos 
puldamos užims priedangos liniją Kenterberis-Ašfordas-—Meifildas- 
Erendelis. Iš viso pirmajame išsilaipinimo etape dalyvaus vienuolika 
divizijų. Praėjus savaitei po išsilaipinimo, buvo optimistiškai tikimasi 
pasistūmėti toliau iki Greivsendo, Raigeito, Petersfildo, Portsmuto. 


198 


11 skyrius. Operacija „Jūrų liūtas“ 


Vadovauti vokiečių išsilaipinimo operacijai 


numatytas feldmaršalas G. fon Rundstedtas. 


6-oji armija lieka rezerve, jos 
divizijos bus pasirengusios 
paremti kitų armijų puolimą 
arba, susidarius palankioms 
sąlygoms, pratęsti fronto li- 
niją iki Veimuto. Narsių ir 
gerai parengtų karinių dali- 
nių netrūko, bet juos reikėjo 
perkelti per sąsiaurį ir sau- 
giai išlaipinti į krantą. 
Karinio jūrų laivyno štabui 
teko sunkiausia pradinė už- 
duotis. Bendras visų Vokie- 
tijos laivų tonažas visiems 
jūrų laivybos poreikiams 
tenkinti buvo 1 200 000 tonų. 
Įsiveržimo pajėgoms per- 
kelti prireiktų daugiau kaip 
pusės šio kiekio, tai smarkiai 
pakenktų valstybės ekono- 


mikai. Rugsėjo pradžioje laivyno štabas galėjo raportuoti rekvizavęs 


šias persikėlimo priemones: 


168 transportinius laivus (iš viso 700 tūkst. tonų) 


1910 baržų 
419 vilkikų ir tralerių 
1600 katerių. 


Visą šią armadą reikėjo aprūpinti įgulomis ir nuplukdyti į sutelk- 
ties uostus. Kai rugsėjo 1-ąją pastebėtas didžiulis įsiveržimo lai- 
vų srautas, plaukiantis pietų link, apie tai iškart buvo pranešta, ir 
Karališkosios oro pajėgos pradėjo įnirtingai atakuoti juos visame 

ruože nuo Antverpeno iki Havro. Vokiečių karinio laivyno štabas 
pranešė: „Nuolatinis priešo naikintuvų budėjimas virš jūros pakran- 
čių, jo bombonešių antskrydžiai prieš „Jūrų liūto“ įlaipinimo uostus 
ir pakrančių žvalgybos aviacijos aktyvumas rodo, kad jis rengiasi pa- 
sitikti artėjantį įsiveržimą.“ 

Kitas pranešimas: „Šiaip ar taip, Britanijos oro pajėgų bombonešių 
ir minavimo lėktuvų kovinė būklė yra gera, ir reikia pripažinti, kad 
britų pajėgų veiksmai neabejotinai buvo rimtas, jeigu ne lemtingas, 
trukdis vokiečių transporto judėjimui.“ 

Tačiau vokiečių karo laivynas, nepaisydamas trukdžių ir patir- 
tų nuostolių, pirmąją savo užduoties dalį įvykdė. Planuotas dešimt 
procentų galimų nuostolių dėl avarijų ir aviacijos antskrydžių limitas 
buvo visiškai išnaudotas. Tačiau persikėlimo priemonių liko ne ma- 
žiau, nei jų planuota turėti pirmajam įsiveržimo etapui. 


22; 


Dabar laivynas ir sausumos kariuomenė visą atsakomybės naštą 
perkėlė ant vokiečių oro pajėgų. Jos turėjo apginti šį planuojamą nu- 
tiesti koridorių ir greta jo įrengtus minų laukus nuo daug gausesnių 
Britanijos flotilių bei mažųjų laivų puolimo, ir viskas priklausė nuo 
pergalės prieš britų oro pajėgas ir nuo Vokietijos dominavimo ore 
virš Lamanšo bei Anglijos pietryčių ne tik kertant sąsiaurį, bet ir iš- 
silaipinant į krantą. Abiejų vyresnių karinių pajėgų rūšių vadovybei 
teko pasikliauti reichsmaršalo Gėringo galiomis. 

Goringas jokiu būdu nesikratė tos atsakomybės, nes tikėjosi, kad 
vokiečių oro pajėgos, turėdamos kiekybinį pranašumą, per keletą 
įnirtingos kovos savaičių įveiks britų priešlėktuvinę gynybą, sunai- 
kins jos aerodromus Kente bei Sasekse ir pasieks visišką dominavimą 
Lamanše. Be to, jis buvo įsitikinęs, jog Anglijos ir ypač Londono bom- 
bardavimas pastūmės išlepusius taikingus britus prašyti taikos, juo- 
lab nujaučiančius vis labiau artėjančią įsiveržimo grėsmę. Vokiečių 

Išsilaipinimo operacijos sėkmę turėjo pridengti H. Gėringo (viduryje) vadovaujama Liuftvafė. 


Admiraliteto vadai anaiptol nebuvo tokie tikri, tiesą pasakius, jie 
gerokai būgštavo. Manė, kad „Jūrų liūto“ reikėtų griebtis tik pasku- 
tiniu atveju, dar liepos mėnesį jie siūlė operaciją atidėti iki 1941 m. 
pavasario, nebent neribotas aviacijos puolimas ir jokių kariavimo taisyklių 
nevaržomos povandeninių laivų atakos „priverstų priešą priimti fiurerio 
siūlomas taikos sąlygas“. Tačiau feldmaršalas Keitelis ir generolas 
Jodlis buvo patenkinti matydami tokį vyriausiojo aviacijos pajėgų 
vado pasitikėjimą savimi. 

Nacių Vokietijai atėjo didingos dienos. Hitleris šoko džiugų perga- 
lės šokį privertęs prancūzus patirti pažeminimą ir pasirašyti Kompje- 
ne paliaubų sutartį. Vokiečių armija pergalingai žygiavo Eliziejaus 
laukais pro Triumfo arką. Kas jai galėtų pastoti kelią? Kodėl nelošti, 
jei turi rankose laimingą kortų derinį? Taigi kiekviena iš trijų „Jūrų 
liūto“ operacijoje dalyvaujančių kariuomenės rūšių tikėjosi sėkmės 
savo srityje, ir palikti partnerėms sunkiausią operacijos dalį. 

Laikui bėgant atsirado abejonių ir pagausėjo priežasčių atidėti 
operaciją. Liepos 16-osios Hitlerio direktyvoje buvo nurodyta baigti 
visus pasirengimus iki rugpjūčio vidurio. Visų trijų kariuomenių va- 
dovybės pamatė, kad to padaryti neįmanoma. Tad liepos pabaigoje 
Hitleris sutiko, kad D diena įvyktų ne anksčiau kaip rugsėjo 15 d., 
atidėjo savo sprendimą pulti, kol sužinos numatomo pasmarkėjusio 
oro Mūšio rezultatus. 

Rugpjūčio 30 d. karinio jūrų laivyno štabas pranešė, kad dėl britų 
kontrpriemonių, nukreiptų prieš įsiveržimo laivus, iki rugsėjo 15 d. 
pasirengimų užbaigti nepavyks. Jo prašymu D dienos data atidėta 
iki rugsėjo 21 d. su išlyga dėl dešimties dienų termino išankstiniam 
perspėjimui. Tai reiškė, kad išankstinis įsakymas pradėti operaciją 
turės būti duotas rugsėjo 11 d. Rugsėjo 10-ąją laivyno štabas vėl pra- 
nešė apie įvairias kliūtis dėl oro sąlygų, kurios visą laiką yra nepalan- 
kios, ir britų bombardavimo. Jis pažymėjo, kad net jei būtini laivyno 
pasirengimai ir bus faktiškai užbaigti 21 d., bet sąlyga pasiekti ne- 
ginčytiną pranašumą oro erdvėje virš Lamanšo vis vien neįvykdyta. 
Todėl Hitleris rugsėjo 11 d. išankstinio įsakymo paskelbimą atidėjo 
trims dienoms, taip nukelė D dienos pradžią į rugsėjo 24-ąją, o atėjus 
14-ajai, atidėjo įsakymą dar vėlesniam laikui. Rugsėjo 17-ąją operacija 
buvo atidėta neapibrėžtam laikui dėl priežasčių, kurios vokiečiams, o 
ir mums atrodė visiškai pateisinamos. 

Gavome informacijos, kad rugsėjo 7 d. pasirodė daug baržų ir mažų 
laivelių, plaukiančių vakarų ir pietų kryptimi į uostus tarp Ostendės 
ir Havro, tačiau tie laivai vargu ar pateks ten iki realaus mėginimo 
įsiveržti pradžios, nes britų aviacija šiuos sutelkties uostus atakavo 
itin smarkiai. Vokiečių oro pajėgų smogiamieji daliniai, dislokuoti 
tarp Amsterdamo ir Bresto, gavo perkeltų iš Norvegijos šimto šešias- 
dešimt bombonešių pastiprinimą, o priešakiniuose aerodromuose 
Pa de Kalė regione buvo pastebėti naujai atvykę trumpojo nuotolio 

pikiruojamųjų bombonešių daliniai. Prieš keletą dienų suimti ketu- 
ri vokiečiai, atplaukę irkline valtimi į pietryčių pakrantę, prisipažino 
esą šnipai ir papasakojo, kad per ateinančias dvi savaites jie turėję 
būti bet kuriuo momentu pasirengę pranešti apie britų rezervo da- 
linių judėjimą Ipsvičo-Londono-Redingo-Oksfordo ruože. Mėnulio 
fazė ir jūros potvynio sąlygos laikotarpiu taip rugsėjo 8 ir 10 d. įsiver- 
žimui į pietryčių pakrantę buvo palankios. Pagal šią informaciją Šta- 
bų viršininkų komitetas nusprendė, kad įsiveržimas neišvengiamas, 
ir gynybos pajėgoms turi būti paskelbta kovinė parengtis. 

Tačiau metropolijos vidaus pajėgų generaliniame štabe tada dar 
nebuvo nustatyta tvarka, pagal kurią iš esamos aštuonių valandų pa- 
rengties būtų pamažu, tarpiniais etapais, pereita į „parengtį pavojaus 
atvejui“. Todėl rugsėjo 7 d., 20 val. vidaus pajėgos perdavė Rytų ir 
Pietų vadavietėms kodinį žodį „Kromvelis“, reiškiantį „įsiveržimo 
pavojų“, ir priešakinėms pakrantės divizijoms taip paskelbė įsakymą 
veikti. Signalas buvo nusiųstas ir visiems padaliniams, dislokuotiems 
Londono regione, bei generalinio štabo rezervo IV ir VII korpusams. 
Informacija apie jį perduota visiems kitiems Jungtinės Karalystės ka- 
riniams daliniams. Reaguodami į signalą, kai kurių šalies vietų savi- 
saugos dalinių vadai savo iniciatyva sušaukė jiems pavaldžius būrius 
skambindami bažnyčių varpais. Nei aš, nei Štabų viršininkų komi- 
tetas nežinojo, kad lemtingasis žodis „Kromvelis“ buvo paskelbtas 
visoje šalyje, todėl kitą dieną duoti nurodymai numatyti tarpinius 
etapus, kuriais ateityje būtų galima padidinti budrumą neskelbiant 
įsiveržimo pavojaus. Kaip ir buvo galima tikėtis, šis incidentas sukė- 
lė daug kalbų ir nemažą sumaištį, tačiau laikraščiuose ar Parlamen- 
te apie jį nebuvo net užsiminta. Šiaip ar taip, ši netikro pavojaus re- 
peticija paveikė kaip sužadinanti priemonė visiems krašto gynybos 
dalyviams. 

Sekdami vokiečių pasirengimų intensyvėjimą iki pat jų aukščiau- 
sios stadijos, matėme, kaip ankstesnio triumfo nuotaikos po truputį 
virto dvejonėmis, o galiausiai įsivyravo nepasitikėjimas savo galimy- 
bėmis. Tais grėsmingais liepos ir rugpjūčio mėnesiais sužinojome, 
kad karinio jūrų laivyno vadas stengėsi išaiškinti savo pavaldiniams 
ir oro pajėgų vadams didžiulius sunkumus, susijusius su plataus 
masto jūrų desanto išsilaipinimu. Suvokdamas savo silpnąsias vietas, 
jis jautė laiko trūkumą deramai pasirengti operacijai ir siekė apma- 
žinti Halderio apetitą planuojant didžiulių pajėgų vienalaikį išsilaipi- 
nimą plačiu frontu. Tuo tarpu garbėtroška Goringas buvo pasiryžęs 
pasiekti įspūdingą pergalę vien savo aviacijos jėgomis, jo netenkino 
antraeilis vaidmuo slopinti priešo laivyno ir oro pajėgų pasipriešini- 
mą šioje jungtinėje įsiveržimo operacijoje. 

Archyvų dokumentai liudija, kad aukščiausioji vokiečių karinė va- 
dovybė anaiptol nebuvo bendram tikslui dirbanti vieninga koman- 
da, kurioje kiekvienas narys deramai įvertina kitų komandos narių 
galimybių ribas. Kiekvienas troško būti ryškiausia dangaus skliauto 
žvaigžde. Tarpusavio trintis buvo akivaizdi jau nuo pat pradžių, kai 
Halderis, suversdamas Raederiui atsakomybę už operacijos pradinio 
etapo vykdymą, neketino derinti savo paties planų su jo praktinėmis 
galimybėmis. Fiurerio įsikišimas buvo būtinas, tačiau, atrodo, jis nie- 
kuo nepagerino santykių tarp atskirų kariuomenės rūšių vadovybių. 
Armijos prestižas Vokietijoje buvo ypač didelis, tad jos vadai į savo 
kolegas jūrininkus žvelgė šiek tiek globėjiškai. Neįmanoma paneigti 
išvados, kad, vykdydama svarbiausias karines operacijas, vokiečių 
armija nebuvo linkusi priklausyti nuo kovos draugų iš kitų ginkluo- 
tųjų pajėgų rūšių. Po karo, paklaustas apie tuos planus, generolas 
Jodlis suirzęs atsakė: „Mūsų pasirengimai daug kuo priminė Julijaus 
Cezario įsiveržimo planus.“ Taip apie jūrinę operaciją jo lūpomis kal- 
ba tipiškas vokiečių kareivis, menkai išmanantis problemas, susijusias 

Dvi britų mergaitės prie apsauginių pakrantės užtvarų. 


su stambių karinių pajėgų išsilaipinimu ir išskleidimu stipriai gina- 
mame krante, atvirame visiems iš jūros kylantiems pavojams. 

Nepaisydami visų savo trūkumų, mes Anglijoje labai gerai išmanė- 
me jūrinius reikalus. Per ištisus šimtmečius jie buvo įsigėrę į kraują, O 
jūrų valstybės gyvenimo papročiai artimi ne vien mūsų jūrininkams, 
bet ir visai tautai. Būtent tai labiau nei visa kita leido mums ramiai 
žvelgti į įsiveržimo grėsmę. Organizacinė valdymo sistema, vado- 
vaujama trijų kariuomenių štabų viršininkų, kurių veiklą koordinavo 
gynybos ministras, tapo tikru komandinės veiklos pavyzdžiu, pasi- 
žyminčiu neprilygstama savitarpio supratimo ir pasirengimo ben- 
dradarbiauti dvasia. Kai po kurio laiko atėjo mūsų eilė organizuoti 
stambias įsiveržimo iš jūros operacijas, jos buvo vykdomos rimtai 
pasirengus ir puikiai žinant visus tokių didžiulių ir pavojingų suma- 
nymų įgyvendinimo poreikius. Jeigu vokiečiai 1940 m. būtų turėję 
gerai parengtas jūrų desanto pajėgas, aprūpintas visa šiuolaikine de- 
santinio karo technika, jų viltys nugalėti vis vien būtų bergždžios su- 
sidūrus su mūsų jūrinėmis ir oro pajėgomis. Realiai jie tada neturėjo 
nei pakankamai priemonių, nei kovinio pasirengimo. 

Kuo giliau vokiečių aukščiausioji karinė vadovybė ir fiureris na- 
grinėjo šį rizikingą sumanymą, tuo mažiau jiems patiko. Nors mes, 
be abejo, negalėjome žinoti vieni kitų nuomonių ir padėties vertini- 
mų, tačiau nuo liepos vidurio iki rugsėjo vidurio kiekvieną savaitę 
vis labiau išryškėjo požiūrių į problemą tapatumas tarp vokiečių ir 
britų admiralitetų, tarp vokiečių aukščiausiosios karinės vadovybės 
ir britų Štabų viršininkų komiteto bei tarp fiurerio ir šios knygos au- 
toriaus. Jeigu būtume taip vienodai supratę kitus dalykus, tai ir karo 
nebūtų reikėję. Žinoma, labiausiai sutapo mūsų požiūriai dėl to, kad 
viskas priklausys nuo mūšio ore. Visiems buvo svarbu, kuo baigsis 
oro pajėgų susirėmimas, o vokiečiams papildomai rūpėjo, ar britai 
atsilaikys prieš bombardavimus, kurių reikšmė tomis dienomis buvo 
labai pervertinama, ar vokiečiai sutriuškins mus ir privers kapituliuo- 
ti Jo Didenybės vyriausybę. Reichsmaršalas Goringas to labai tikėjosi, 
bet mes nesudrebėjome. 

12 skyrius 


Mūšis dėl Britanijos 


Dabar mūsų likimas priklausė nuo pergalės oro mūšiuose. Vokie- 
čių vadovybė pripažino, kad visų įsiveržimo į Britaniją planų sėkmė 
priklausė nuo aviacijos pranašumo oro erdvėje virš Lamanšo ir virš 
numatytų išsilaipinimo vietų mūsų pietų pakrantėje. Be apsaugos 
nuo britų aviacijos atakų nebuvo įmanoma rengti uostų kariuome- 
nei įlaipinti, telkti transporto laivų, valyti minas iš persikėlimo trasų 
ir įrenginėti naujus minų laukus. Absoliutus viešpatavimas oro erd- 
vėje virš transporto laivų ir paplūdimių buvo būtina persikėlimo ir 
išsilaipinimo sąlyga. Todėl įsiveržimo rezultatai priklausė nuo to, ar 
pavyks sunaikinti Karališkąsias oro pajėgas bei jų aerodromus tarp 
Londono ir jūros krantų. Dabar žinome, kad liepos 31 d. Hitleris Rae- 
deriui sakė: „Jeigu per aštuonias intensyvaus oro mūšio dienas Liuf- 
tvafė nesunaikins didžiosios dalies priešo oro pajėgų, uostų ir karo 
laivyno, operaciją teks atidėti iki 1941 m. gegužės.“ Štai toks dabar 
turėjo įvykti mūšis. 

Visos mano mintys sukosi apie artėjantį jėgų išmėginimą. Birželio 
4 d.kalbėdamas Parlamente sakiau: „Prieš kurį laiką didžioji prancūzų 

„Sparnai pergalei“. 


armija buvo nublokšta atgal ir smarkiai išmušta iš pusiausvyros už- 
puolus keletui tūkstančių šarvuotųjų mašinų. Ar negalėtų taip būti, 
kad civilizacijos ateitį apgins kelių tūkstančių lakūnų meistriškumas 
ir pasiaukojimas?“ O birželio 9 d. pasakiau Smutsui : „Matau tik vie- 
ną išeitį iš padėties, būtent, kad Hitleris pultų šią šalį ir puldamas 
pražudytų savo aviaciją.“ Dabar atsirado tokia galimybė. 

Apie įnirtingas britų ir vokiečių oro pajėgų kautynes, kurios tapo 
tikru mūšiu dėl Britanijos, parašyta daug puikių ataskaitų. Dabar 
turime galimybę sužinoti tuomečius vokiečių Aukščiausiosios ka- 
riuomenės vadovybės ketinimus ir jų neoficialų reagavimą įvairiais 
mūšio tarpsniais. Pasirodo, kad vokiečių nuostoliai kai kuriose svar- 
biausiose kautynėse buvo gerokai mažesni, nei mes tada manėme, ir 
kad abiejų pusių pranešimai apie kautynių rezultatus buvo smarkiai 
perdėti. Tačiau šio įžymaus susirėmimo, nuo kurio priklausė Britani- 
jos išlikimas ir pasaulio laisvė, pagrindiniai bruožai ir rezultatai yra 
nenuneigiami. 


* Janas Smutsas (1870-1950) - feldmaršalas, įžymus Pietų Afrikos ir Britanijos Tautų Sandraugos poli- 
tinis veikėjas, Pietų Afrikos Sąjungos ministras pirmininkas. 

Vokiečių oro pajėgos smarkiai pasidarbavo mūšyje dėl Prancūzijos, 
tad joms, kaip ir vokiečių karo laivynui po kampanijos Norvegijoje, 
reikėjo kelių savaičių ar mėnesių jėgoms atgauti. Ši pauzė buvo pato- 
gi ir mums, nes beveik visa mūsų aviacija, išskyrus tris naikintuvų es- 
kadriles, vienu ar kitu metu dalyvavo kovinėse operacijose žemyne. 

Hitleris negalėjo įsivaizduoti, kad po Prancūzijos žlugimo Britanija 
ryžtųsi atmesti siūlymą sudaryti taiką. Jis, kaip ir maršalas Pėtainas, 
generolas Weygandas ir kiti prancūzų generolai bei politikai, nesuvo- 
kė atskiros, atokios salų valstybės ypatumų ir taip pat kaip ir šie pran- 
cūzai klaidingai vertino mūsų stiprybę. Nuo Miuncheno sutarties lai- 
kų nuėjome netrumpą kelią ir daug ko išmokome. Per birželį Hitleris 
nagrinėjo naują situaciją, pamažu susidarančią Europoje, o vokiečių 
oro pajėgos tuo tarpu persiformavo ir persidislokavo pasirengdamos 
naujai užduočiai. Niekas neturėjo jokių abejonių dėl to, kokia ji bus. 
Arba Hitleris įsiverš į Angliją ir užkariaus ją, arba jam teks įsivelti į 
neribotos trukmės karą, gresiantį nenuspėjamais pavojais ir kompli- 
kacijomis. Visada buvo galima tikėtis, kad pergalė oro mūšyje prieš 
Britaniją nutrauks britų pasipriešinimą ir kad realus įsiveržimas, net 
jei jį būtų galima įgyvendinti, taps nereikalingas, nes užteks tik oku- 
puoti nugalėtą šalį. 


Vokiečių He-111 bombonešių eskadrilė 


skrieja virš Lamanšo sąsiaurio. 


Minston 8. A.hurchill Vieni 


Birželio mėnesį ir liepos pradžioje papildžiusios savo gretas ir per- 
sigrupavusios vokiečių oro pajėgos įsitaisė visuose Prancūzijos ir 
Belgijos aerodromuose, iš kurių ketino pulti. Žvalgybiniais ir paren- 
giamaisiais skrydžiais vokiečių lakūnai siekė nustatyti būsimo pasi- 
priešinimo pobūdį ir mastą. Tik liepos 10 d. buvo surengtas tikrai 
intensyvus pirmasis antskrydis, ši data paprastai laikoma mūšio dėl 
Britanijos pradžios diena. Ypatinga svarba išsiskiria dvi kitos datos — 
rugpjūčio 15 d. ir rugsėjo 15 d. Vokiečių puolimas vyko trimis einan- 
čiais paeiliui, bet iš dalies sutampančiais etapais. Per pirmąjį etapą — 
nuo liepos 10 d. iki rugpjūčio 18 d. - buvo užpuldinėjamos britų laivų 
vilkstinės, plaukiančios Lamanšo sąsiauriu, ir atakuojami mūsų pi- 
etiniai uostai nuo Doverio iki Plimuto, šiais antskrydžiais siekta iš- 
mėginti mūsų aviacijos pajėgumą ir sekinti, įtraukus ją kautynes, 
kartu stengiantis padaryti žalos tiems pakrančių miestams, kuriuos 
buvo numatyta užpulti per būsimą įsiveržimą. Antrajame etape - nuo 

Pietų Anglijos Doverio miesto griuvėsiai po vokiečių antskrydžio. 1940 m. rugsėjo 11 d. 

rugpjūčio 24 d. iki rugsėjo 27 d. - turėjo būti atvertas kelias į Londo- 
ną sunaikinant Karališkąsias oro pajėgas bei jos bazes, kartu Žiauriai 
nuolat bombarduojant sostinę. Šitaip būtų nutrauktas ryšys su pate- 
kusiais į pavojų pakrantės ruožais. Tačiau, Goringo manymu, buvo 
galima tikėtis ir didesnio laimėjimo - sukelti sąmyšį didžiausiame pa- 
saulio mieste ir paralyžiuoti jo gyvenimą, įbauginti šalies vyriausybę 
bei jos gyventojus, kad jie paskui paklustų vokiečių valiai. Vokiečių 
karo laivyno ir armijos štabai karštai troško Goringo norų išsipildy- 
mo. Iš tolesnės įvykių eigos jie suprato, jog sunaikinti Karališkųjų oro 
pajėgų nesiseka ir kad, siekiant sugriauti Londoną, ignoruojami jų 
pačių poreikiai, susiję su „Jūrų liūto“ avantiūra. O paskui, kai visiems 
teko labai nusivilti, kai nepasiekus gyvybiškai svarbaus pranašumo 
ore, įsiveržimas buvo atidėtas neapibrėžtam terminui, prasidėjo tre- 
čias ir paskutinis etapas. Lengvos pergalės viltis išblėso, Karališko- 
sios oro pajėgos, visų apmaudui, atsilaikė, o Goringas, susitaikęs su 
pralaimėjimu, spalio mėnesį įsakė pradėti kiliminį Londono ir pra- 
monės gamybos centrų bombardavimą. 


1131 


Kovinėmis savybėmis mūsų naikintuvai nedaug kuo skyrėsi nuo 
vokiškų. Vokiečių naikintuvai buvo greitesni ir staigiau pakildavo 
aukštyn, o mūsų - manevringesni ir su geresne ginkluote. Jų lakūnai 
puikiai žinojo turį kiekio pranašumą ir didžiavosi savo pergalėmis 
Lenkijoje, Norvegijoje, Nyderlanduose, Belgijoje, Liuksemburge ir 
Prancūzijoje. Mūsiškiai jautė tvirtą pasitikėjimą savimi ir buvo ku- 
pini ryžto, kuriuo britai visada pasižymėdavo sunkiausią valandą. 
Vokiečiai turėjo vieną svarbų strateginį pranašumą ir juo sumaniai 
naudojosi - jų pajėgos buvo dislokuotos daugelyje plačiai pasklidu- 
sių bazių, iš kurių galėjo telkti prieš mus didelius junginius ir reng- 
ti klaidinančius išpuolius slėpdami nuo mūsų tikruosius savo ant- 
skrydžių taikinius. Rugpjūčio mėnesį Liuftvafė turėjo 2669 kovinius 

Britanijos ir Vokietijos pilotų oro kautynių pėdsakai. 


lėktuvus, iš jų 1015 bombonešių, 346 pikiruojamuosius bombonešius, 
933 naikintuvus ir 375 sunkiuosius naikintuvus. Fiurerio direktyva 
Nr. 17 reikalavo rugpjūčio 5 d. surengti prieš Angliją intensyvų avia- 
cijos puolimą. „Jūrų liūtui“ Gėoringas niekada neteikė daug reikšmės, 
jis buvo „grynojo“ karo oro erdvėje šalininkas. Toks nukrypimas nuo 
pasirengimo operacijai planų vertė nerimauti vokiečių karo laivyno 
štabo vadus. Karališkųjų oro pajėgų ir mūsų aviacijos pramonės su- 
naikinimas jiems buvo tik priemonė siekti galutinio tikslo, kurį pa- 
siekus aviacijos smūgiai turėjo būti nukreipti į priešo karo laivus ir 
prekybos laivyną. Juos piktino per menkas Gėringo dėmesys taiki- 
niams jūroje ir erzino terminų atidėliojimai. Rugpjūčio 6 d. jie pranešė 
Aukščiausiajai kariuomenės vadovybei, kad dėl britų aviacijos ants- 
krydžių nuolatinės grėsmės negalima tęsti pasirengimų Lamanšui 
minuoti. 

Liepos mėnesį ir rugpjūčio pradžioje vyko nuolatiniai smarkūs oro 
mūšiai virš Kento kyšulio ir Lamanšo pakrančių. Goringas ir jo kva- 
lifikuoti patarėjai priėjo prie nuomonės, kad į šiuos mūšius pietuose 
jiems veikiausiai pavyko įtraukti kone visas mūsų naikintuvų eska- 
driles. Todėl jie nusprendė surengti dieninį antskrydį prieš pramonės 
centrus į šiaurę nuo Vošo įlankos. Geriausiems jų naikintuvams Me 
109 tas nuotolis buvo per didelis. Teko surizikuoti ir siųsti savo bom- 
bonešius, lydimus tik naikintuvų Me 110, kurių skraidymo nuotolis 
buvo pakankamas, tačiau kovinės savybės kur kas prastesnės. Vis 
dėlto tai buvo protingas pasirinkimas, o rizika - visiškai pateisinama. 

Taigi rugpjūčio 16 d. maždaug 100 bombonešių su 40 naikintuvų 
Me 110 palyda išskrido bombarduoti Tainsaido — pramoninių miestų 
grupės šalies šiaurėje. Tuo pačiu metu daugiau kaip 800 lėktuvų jungi- 
nys nusiųstas blokuoti mūsų oro pajėgų pietuose, kur, kaip manoma, 
jos buvo sutelktos. Dabar puikiai pasitvirtino Dowdingo įsakymas 
sumaniai dislokuoti mūsų naikintuvų aviacijos dalinius. Pavojaus 
galimybė numatyta iš anksto. Poilsiui ir kartu šiaurinės dalies apsau- 
gai iš intensyvių mūšių šalies pietiniame pakraštyje buvo atšauktos 
septynios naikintuvų Hurricane ar Spitfire eskadrilės. Jų lakūnai, nors 
patyrę daug nuostolių, labai nuliūdo turėdami pasitraukti iš kauty- 
nių lauko ir mėgino mandagiai atsikalbinėti esą nė kiek nepavargę. 
Juos paguodė atėjusi netikėta žinia. Šioms eskadrilėms leista pasitikti 
užpuolikus vos tik kirtusius kranto liniją. Buvo numušta 30 vokiečių 
lėktuvų, tarp jų - dauguma sunkiųjų bombonešių Heinkel 111, ku- 
rių kiekviename skrido keturių gerai parengtų aviatorių įgula. Britų 
nuostoliai — tik du sužeisti lakūnai. Įžvalgumas, kurį, vadovaudamas 
naikintuvų aviacijai, parodė aviacijos maršalas Dowdingas, vertas 
didžiausio pagyrimo, bet dar labiau pažymėtinas jo šaltas protas ir 
gebėjimas atsispirti didžiulei įtampai, nusprendus laikyti šiaurėje re- 
zervinį naikintuvų dalinį visas tas ilgas savaites, kol pietuose vyko 
žūtbūtinės kautynės. Šį sumanaus vadovavimo atvejį reikėtų laikyti 

tikru genialumo pavyzdžiu kariavimo meno istorijoje. Nuo tada visas 
regionas šiauriau Vošo šviesiuoju paros laiku buvo saugus. 

Rugpjūčio 15 d. įvyko didžiausias šiuo karo laikotarpiu oro mūšis. 
800 km ilgio ruože vienu metu vyko penkerios įnirtingos kautynės. 
Tai buvo iš tiesų lemiama diena. Kautynėse pietuose dalyvavo visos 
22 mūsų eskadrilės, dauguma dukart, o kai kurios triskart per die- 
ną. Vokiečių nuostoliai kartu su patirtais šiaurėje - 76 lėktuvai prieš 
mūsų prarastus 34 lėktuvus. Vokiečių oro pajėgoms tai buvo neabe- 
jotina katastrofa. 

Reikia manyti, kad Vokietijos karo aviacijos vadai nerimaudami 
vertino šio pralaimėjimo pasekmes, pranašaujančias blogą ateitį. Ta- 
čiau jie ir toliau savo taikiniu laikė Londono uostą, jo išsidriekusią 
dokų grandinę su daugybe juose stovinčių laivų ir patį Londoną, di- 
džiausią pasaulyje miestą, kuriam bombarduoti nereikėjo ypatingo 
taiklumo. 


> 


Vokiečių naikintuvų pilotai viename iš Prancūzijos aerodromų prieš puolamąjį skrydį. 

Tomis įtemptų kovų ir nesibaigiančio nerimo kupinomis savaitėmis 
lordas Beaverbrookas puikiai vykdė savo pareigas. Naikintuvų eska- 
drilės bet kokia kaina turėjo būti papildomos patikimais lėktuvais. 
Dabar buvo ne laikas biurokratizmo ir vilkinimo apraiškoms, nors 
ir viena, ir kita pasitaikydavo gerai organizuotoje mūsų veiklos sis- 
temoje. Mums labai pravertė puikios jo asmeninės savybės. Jis visus 
užkrėsdavo savo žvalumu ir veiklumu. Džiaugdavausi galėdamas 
kartkartėmis paprašyti jo paramos. Beaverbrookas niekada neapvil- 
davo. Tai buvo jo šlovės valanda. Jo veiklumas ir gabumai, gebėjimas 
įtikinti ir išradingumas padėjo įveikti daugybę kliūčių. Viskas, kas 
ateidavo tiekimo kanalais, skirta mūšiui. Nauji ar suremontuoti or- 
laiviai buvo gausiai tiekiami eskadrilėms, patenkintoms tokiu iki tol 
negirdėtu dosnumu. Visos techninio aptarnavimo ir remonto tarny- 
bos dirbo itin intensyviai. Aš taip vertinau Beaverbrooko gebėjimus, 
kad gavęs karaliaus pritarimą, rugpjūčio 2 d. pakviečiau jį dirbti Karo 
kabinete. Tuo metu jo vyresnysis sūnus Maxas Aitkenas, naikintuvo 
lakūnas, irgi nusipelnė garbingo apdovanojimo, kai oro kautynėse 
pasiekė mažiausiai šešias pergales. 

Kitas ministras, su kuriuo dažnai tada bendraudavau, buvo Ernes- 
tas Bevinas, darbo ir valstybės tarnybos ministras, atsakingas už visos 
šalies darbo jėgos išteklių kontrolę ir paskirstymą. Jo žinioje buvo visi 
karo pramonės įmonių darbuotojai. Rugsėjo mėnesį jis taip pat tapo 
Karo kabineto nariu. Profesinių sąjungų veikėjai ilgai puoselėtas ir 
pavydžiai saugomas teises bei privilegijas sudėjo ant tėvynės aukuro, 
kuriam jau buvo paaukota ir kitų visuomenės sluoksnių gerovė, aukš- 
ta padėtis, privilegijos ir turtas. Neramiausiomis savaitėmis man labai 
gerai sekėsi bendrauti ir su Beaverbrooku, ir su Bevinu. Deja, vėliau 
jiedu susipyko, tai sukėlė daug nesutarimų. Tačiau šiomis didžiau- 
sios įtampos valandomis visi buvome kartu. Negaliu rasti žodžių, ku- 
riais įvertinčiau pono Chamberlaino lojalumą ar visų mano Kabineto 
bendradarbių ryžtą ir veiklumą. Norėčiau išreikšti jiems pagarbą. 

Iki pat rugpjūčio pabaigos Goringas nemanė, kad oro mūšio eiga 
jam nepalanki. Kartu su savo šalininkais buvo įsitikinęs, kad anglų 
aviacijos pramonei, antžeminėms tarnyboms ir Karališkosioms oro 
pajėgoms padaryta rimta žala. Rugsėjį užėjus geriems orams, Liuft- 
vafė tikėjosi pasiekti lemiamų rezultatų. Prieš mūsų aerodromus 
Londono apylinkėse surengtos smarkios atakos, naktį į rugsėjo 6-ąją 
Londoną atakavo 66 lėktuvai, o 7-ąją įvyko pirmas masinis antskry- 
dis, kuriame dalyvavo maždaug 300 lėktuvų. Tą dieną ir vėliau, kai 
mūsų priešlėktuvinių pabūklų skaičius buvo padvigubintas, virš sos- 
tinės vyko įnirtingos ir nepaliaujamos oro kautynės, ir Liuftvafė vis 
dar tikėjo savo pergale, smarkiai pervertino mūsų nuostolius. 

Kautynių sėkmės svarstyklės nuo rugpjūčio 24 d. iki rugsėjo 6 d. 
pakrypo ne mūsų naikintuvų pajėgų naudai. Tomis kritiškomis die- 
nomis stambios vokiečių pajėgos nepaliaujamai puolė aerodromus 
Anglijos pietuose ir pietryčiuose, siekė sunaikinti naikintuvus, gi- 
nančius sostinę nuo bombonešių antskrydžių. Tų aerodromų ir juose 
dislokuotų eskadrilių išlikimas mums buvo gerokai svarbesnis nei 
Londono apsauga nuo baisių bombardavimų. Tai buvo lemiama sta- 
dija žūtbūtinėje abiejų šalių oro pajėgų kovoje. Dabar mums rūpėjo 
ne Londono ar kokio kito miesto gynyba, bet vien tik pergalė ore. 
Naikintuvų aviacijos centriniame štabe Stanmore ir ypač 11-osios 
naikintuvų grupės štabe Aksbridže buvo jaučiamas didelis nerimas. 
Penki priešakiniai ir šeši baziniai šios grupės sektorių aerodromai 
buvo smarkiai nukentėję nuo bombardavimų. Bigin Hilio bazinis 
sektoriaus aerodromas Londono pietinėje pusėje buvo taip smarkiai 
sugriautas, kad visą savaitę juo galėjo naudotis tik viena eskadrilė. 
Jeigu priešas būtų taip pat atkakliai puolęs ir gretimų sektorių ae- 
rodromus, sudaužytų jų operatyvinio valdymo punktus ar telefono 
ryšio stotis, tai visa sudėtinga naikintuvų aviacijos valdymo sistema 
būtų suardyta. Tai būtų reiškę ne tik liūdnas pasekmes Londonui, bet 

ir ištobulintos oro gynybos sistemos žlugimą svarbiausioje vietovėje. 
Buvau nuvykęs aplankyti keleto tų aerodromų, konkrečiai Menstono 
(rugpjūčio 28 d.) ir Bigin Hilio, esančio visiškai netoli mano namų. 
Ten viskas baisiai nuniokota, o pakilimo takuose - bombų išmuštos 
duobės. Todėl naikintuvų aviacijos vadovybė pajuto palengvėjimą, 
kai rugsėjo 7 d. vokiečiai nukreipė savo aviacijos puolimą prieš Lon- 
doną ir, matyt, pakeitė planus. Iš tikro Goringui reikėjo toliau atakuo- 
ti aerodromus, nuo kurių veiklos tada priklausė visa mūsų oro pajėgų 
galia. Atsisakydamas laikytis klasikinių kariavimo taisyklių, kaip ir 
visuotinai priimtų humanizmo principų, jis padarė šiurkščią klaidą. 
Minėtu laikotarpiu (rugpjūčio 14 d. - rugsėjo 6 d.) mūsų naikintu- 
vų aviacija buvo smarkiai nusilpusi. Per tas dvi savaites ji neteko 103 
žuvusių ir 128 sunkiai sužeistų lakūnų, buvo numušti arba smarkiai 
apgadinti 466 naikintuvai Spitfire ir Hurricane. Iš maždaug tūkstančio 
lakūnų netekta beveik ketvirtadalio. Juos galėjo pakeisti tik 260 nau- 
jų, kupinų entuziazmo, bet neprityrusių lakūnų iš mokomųjų dalinių, 
daugelis jų nebuvo baigę viso mokymų kurso. Po rugsėjo 7 d. dešimt 
dienų naktimis buvo bombarduojami Londono dokai ir geležinkelio 

Britų kariuomenės ekspertai ir civiliai gyventojai apžiūri virš miesto pamuštą ir gatvėje 


nukritusį vokiečių naikintuvą Messerschmitt Bf. 110. 


transporto centrai, užmušta ir sužeista daug civilių gyventojų, bet 
apskritai šie antskrydžiai mums buvo atokvėpis, kurio labai reikėjo. 
Rugsėjo 15-ąją turėtume laikyti kulminacijos diena. Tą dieną, po 
dviejų intensyvių vakarykščių atakų, Liuftvafė surengė prieš Londo- 
ną masinį antskrydį, didžiausią iš visų atnaujintų dieninių antskryžių. 
Tai buvo vienas iš lemiamųjų karo kautynių, įvykusių, kaip ir Va- 
terlo mūšis, sekmadienį. Tuo metu buvau Čekerse. Norėdamas stebė- 
ti oro mūšio eigą, keletą kartų jau buvau apsilankęs 11-osios naikintu- 
vų grupės štabe, bet tada nieko ypatinga nevyko. Tačiau tą dieną oro 
sąlygos, atrodo, buvo priešui palankios, tad automobiliu išvažiavau 
į Aksbridžą, kur buvo 11-osios aviacijos grupės štabas. Šią grupę su- 
darė ne mažiau kaip dvidešimt penkios eskadrilės, ginančios Esekso, 
Kento, Sasekso ir Hampšyro grafysčių teritorijas bei už jų esančias 
Londono prieigas. Grupei, nuo kurios labai priklausė mūsų likimas, 

šešis mėnesius vadovavo aviacijos vicemaršalas Parkas. Jis vadovavo 
visoms dieninėms operacijoms Anglijos pietinėje dalyje jau nuo pat 
Diunkerko įvykių, o jo štabas buvo puikiai įrengtas ir viskuo aprū- 
pintas. Mus su Žmona nuvedė į apsaugotą nuo bombardavimų val- 
dymo centrą, įrengtą penkiasdešimt pėdų gylyje po žeme. Be šių po- 
žeminių valdymo centrų ir juos jungiančių telefono kabelių sistemos, 
kurią dar prieš karą Aviacijos ministerija įrengė Dowdingo iniciatyva, 
visi tų naikintuvų Hurricane ir Spitfire veiksmai būtų buvę betiksliai. 
Strateginiai sprendimai buvo priimami naikintuvų aviacijos pajėgų 
centriniame štabe Stanmore, bet operatyvinis vadovavimas eskadri- 
lėms buvo išmintingai pavestas 11-ajai aviacijos grupei, kuri valdė jas 
per vadavietes, įrengtas visose grafystėse. 

Grupės valdymo centras buvo panašus į mažą maždaug šešiasde- 
šimt pėdų skersmens teatro žiūrovų salę, išdėstytą dviem aukštais. 
Mes atsisėdome to „teatro“ balkone. Apačioje stovėjo didžiulis stalas 
su žemėlapiais, aplink kurį buvo susėdę gal dvidešimt kvalifikuotų 
specialistų - jaunų vyrų ir moterų, o prie telefono aparatų sėdėjo jų 
ga, buvo įrengta milžiniška demonstracinė lenta, suskirstyta elektros 
lempučių juostomis pagal šešias naikintuvų vadavietes į šešias verti- 
kalias skiltis, kuriose kiekvienai eskadrilei skirta po vieną siauresnę 
skiltelę, o per visas skiltis ėjo horizontalios linijos. Užsidegusios apati- 
nėje eilėje lemputės rodė eskadriles, kurioms įsakyta „laukti nurody- 
mų“, antroji eilė rodė penkių minučių „parengties režimo“ eskadri- 
les, trečioji - „pasirengusias pakilti“, aukščiau - jau pakilusias į orą, 
dar aukščiau - eskadriles, kurios pranešė matančios priešą, eilė virš 
jos — su raudonomis lemputėmis — rodė eskadriles, dalyvaujančias 
kautynėse, o aukščiausia lempučių eilė buvo skirta parodyti eskadri- 
lėms, grįžtančioms namo. Kairėje pusėje, už stiklinės pertvaros, tarsi 
įstiklintoje teatro ložėje, dirbo keturi ar penki karininkai, jie turėjo 
įvertinti ir apdoroti informaciją, gaunamą iš mūsų stebėtojų tarnybos, 

kurią tuo metu sudarė per 50 tūkst. savanorių vyrų, moterų ir paau- 
glių. Radarai dar buvo tik kūdikystės stadijos, nors jau galėjo perspėti 
apie artėjančius prie pakrantės priešo lėktuvus, o stebėtojai su žiūro- 
nais ir nešiojamaisiais telefonais buvo mūsų pagrindinis informacijos 
šaltinis pranešimams apie užpuolikus, skrendančius virš sausumos. 
Todėl buvo gaunami tūkstančiai pranešimų apie oro kautynes. Juos 
labai sparčiai analizavo prityrę žmonės, susigrūdę keliose kitose po- 
žeminio štabo patalpose, o rezultatus kas minutę perdavinėjo opera- 
toriams, sėdintiems aplink stalą apatiniame aukšte, bei vyresniajam 
karininkui stiklinėje ložėje. 

Dešinėje pusėje buvo kita įstiklinta ložė armijos karininkams, pa- 
laikantiems ryšį su mūsų priešlėktuvinių pabūklų baterijomis, kurių 
naikintuvų aviacija tada turėjo apie du šimtus. Buvo gyvybiškai svar- 
bu nutraukti šių baterijų šaudymą naktį tuose sektoriuose, kur mūsų 
naikintuvai priartėdavo prie priešo lėktuvų. Su šios sistemos veiki- 
mo pagrindais jau buvau susipažinęs, nes juos man buvo paaiškinęs 
Dowdingas, kai, likus metams iki karo pradžios, lankiausi pas jį Stan- 
more. Ji buvo nuolat tobulinama, kol tapo sudėtingiausia, neturinčia 
pasaulyje analogų karo priemone. 

„Nežinau, - sakė Parkas, kai lipome žemyn, - ar kas nors šiandien 
įvyks. Dabar kol kas visur ramu.“ Bet jau po pusvalandžio operato- 
riai sujudo. Pranešta, kad iš vokiečių aerodromų Djepo apylinkėse 
atskrenda „per 40“ atakuojančių lėktuvų. Demonstraciniame sky- 
de ant sienos sužibo apatinė lempučių eilė, kai daugeliui eskadrilių 
buvo įsakyta „laukti nurodymų“. Paskui pasipylė pranešimai apie at- 
skrendančius „per 20“, „daugiau kaip 40“ lėktuvų būrius, ir, praėjus 
dešimčiai minučių, jau tapo akivaizdu, kad artėja rimtas mūšis. Oro 
erdvėje lėktuvų vis gausėjo. 

Pranešimai „per 40“ ir „per 60“ ėjo vienas po kito, gautas signalas 
net apie „per 80“ priešo lėktuvų. Visų lėktuvų būrių judėjimas buvo 
kas minutę žymimas pastumiant pirmyn skrituliukus ant žemėlapiais 
nukloto stalo apačioje, jie artėjo prie mūsų kranto linijos, o priešais 

mus demonstracinėje lentoje vis aukščiau užsidegančios lemputės si- 
gnalizavo apie kylančias į orą mūsų naikintuvų eskadriles, kol žemai 
liko tik keturios ar penkios lemputės, šviečiančios „parengties reži- 
mo“ eilėje. Šios oro kautynės, nuo kurių tiek daug priklausė, tęsėsi 
šiek tiek ilgiau nei valandą nuo pirmojo susirėmimo. Priešas turėjo 
pakankamai išteklių naujoms atakoms surengti, ir mūsų eskadrilėms, 
iš visų jėgų kovojančioms dėl pranašumo ore, reikėjo kas 70 ar 80 mi- 
nučių nutūpti kuro ar šaudmenų atsargų papildyti. Jeigu pasipildant 
būtų netrukdomai atskridusios naujos priešo eskadrilės, jos būtų ga- 
lėjusios dar ant žemės sunaikinti dalį mūsų naikintuvų. Todėl, orga- 
nizuojant mūsų eskadrilių skraidymą, reikėjo griežtai laikytis vienos 
pagrindinių taisyklių — kad ant žemės vienu metu nebūtų per daug 
eskadrilių, pasipildančių kuro ar šaudmenų. 

Degančios raudonos lemputės rodė, kad dauguma mūsų eskadri- 
lių kovojo ore. Iš apatinio aukšto, kur operatoriai stumdė savo skri- 
tuliukus pirmyn ir atgal pagal greitai besikeičiančią padėtį, sklido 
prislopintas klegesys. Viršutiniame aukšte, kur aš sėdėjau, apyjaunis 
karininkas rengė kiekvienai atskirai vadavietei konkrečius įsakymus 
pagal bendrus aviacijos vicemaršalo Parko nurodymus, skirtus vi- 
soms pavaldžioms naikintuvų pajėgoms. Po kelerių metų pasiteira- 
vau jo vardo. Tas karininkas buvo lordas Willougby de Broke. (Vėliau 

Surinkti duomenys nedelsiant 

siunčiami į pagrindinį 


kariuomenės štabą. | 


susitikau su juo 1947 m., kai Žokėjų klubas pakvietė mane pasižiūrėti 
žirgų lenktynių. Jis buvo to klubo valdybos narys ir labai nustebo, kad 
prisiminiau tą karo epizodą.) Dabar jis įsakinėjo atskiroms eskadri- 
lėms pakilti į orą ir patruliuoti vadovaudamasis informacija apie pa- 
dėtį ore, žymimą žemėlapyje ant stalo. Vicemaršalas, vaikštinėdamas 
pirmyn ir atgal už jo nugaros, akylai sekė kiekvieną padėties pokytį, 
prižiūrėjo jaunesniojo padėjėjo veiksmus ir tik retkarčiais įsiterpdavo 
duodamas kokius nors svarbius nurodymus, paprastai susijusius su 
pastiprinimo siuntimu į pavojingą zoną. Netrukus visos mūsų eskad- 
rilės įsijungė į oro mūšį, o kai kurios jau susirengė grįžti pasipildyti 
kuro. Visi grupės naikintuvai buvo ore. Apatinėje eilėje nedegė nė 
viena lemputė - rezerve nebuvo likę nė vienos eskadrilės. Tuo metu 
Parkas telefonu kalbėjosi su Dowdingu, esančiu Stanmore, ir prašė 
perduoti jam tris eskadriles iš 12-0sios grupės tam atvejui, jeigu pra- 
sidėtų naujas smarkus puolimas, kai jo eskadrilių naikintuvai bus 
nutūpę pasipildyti kuro ir šaudmenų. Prašymas buvo patenkintas. 
Papildomų eskadrilių ypač reikėjo Londonui ir mūsų naikintuvų ae- 
rodromams pridengti, nes 11-oji grupė jau veikė ties galimybių riba. 

Jaunasis karininkas ramiai, monotoniškai, lyg dirbdamas įprastą 
kasdienį darbą, toliau perdavinėjo savo įsakymus, atitinkančius ben- 
drus grupės vado nurodymus, ir trys pastiprinimo eskadrilės netru- 
kus įsijungė į kovą. Pradėjau suprasti vado, dabar stovinčio už savo 
pavaldinio kėdės, susirūpinimą. Iki tol niekur nesikišau. Dabar pa- 
klausiau: „Ar dar turime kokių kitų rezervų?“ „Nieko nėra“, - atsakė 
aviacijos vicemaršalas Parkas. Vėliau parašytoje savo ataskaitoje jis 
pažymėjo, kad tai išgirdęs aš „paniurau“. Matyt, taip ir buvo. Kokių 
didelių nuostolių būtume patyrę, jeigu mūsų lėktuvus, užsipildan- 
čius kuro bakus, būtų užklupę ant žemės kitų „per 40“ ar „per 50“ 
lėktuvų antskrydžiai! Pavojus didžiulis, mūsų rezervai maži, ant kor- 
tos buvo pastatyta labai daug kas. 

Praėjo dar penkios minutės, dauguma mūsų eskadrilių nutūpė pa- 
sipildyti kuro. Mūsų galimybės apsaugoti jas iš viršaus daugeliu atve- 
jų buvo labai menkos. Tačiau, pasirodo, priešas irgi pasuko namo. 
Skrituliukų poslinkiai ant stalo rodė ištisinį vokiečių bombonešių ir 
naikintuvų judėjimą rytų link. Jokių artėjančių naujų antskrydžių ne- 
buvo matyti. Po dešimties minučių oro erdvė virš Anglijos ištuštėjo. 
Mes dar lipome laiptais, vedančiais į žemės paviršių, kai beveik užli- 
pus pasigirdo signalas „Oro pavojus atšaukiamas“. 

„Mes labai patenkinti, kad jūs tai pamatėte, sere, - pasakė Parkas. — 
Tiesą pasakius, per pastarąsias dvidešimt minučių buvome taip už- 
versti informacijos srauto, kad neįstengėme jo apdoroti. Tai parodė 
jums mūsų turimų išteklių ribotumą. Šiandien jie buvo smarkiai 
pereikvoti.“ Paklausiau, ar jau gauta kokios informacijos apie mūšio 
rezultatus, ir pareiškiau, kad puolimą, ko gero, pavyko atremti neblo- 
gai. Parkas atsakė nesąs patenkintas, kad sudorojome ne tiek užpuo- 
likų, kiek jis tikėjęsis. Akivaizdu, kad priešas buvo visur prasiveržęs 
pro mūsų gynybą. Virš Londono buvo pasirodę daugybė vokiečių 
bombonešių ir juos lydinčių naikintuvų. Kol buvau apačioje, jų nu- 
mušta maždaug tuzinas, tačiau visa informacija apie mūšio rezulta- 
tus ir apie patirtą žalą bei nuostolius kol kas dar negauta. 

Kai sugrįžau į Čekersą, jau buvo pusė penktos vakaro, ir iškart at- 
siguliau pogulio. Veikiausiai buvau išvargintas dramatiškų įvykių 
11-toje grupėje, nes išmiegojau iki aštuntos valandos. Pabudęs pa- 
skambinau, įėjo Johnas Martinas, mano vyriausiasis asmeninis sekre- 
torius, su vakaro naujienų iš viso pasaulio santrauka. Ji buvo pasi- 
bjaurėtina. Vienur reikalai krypo blogon pusėn, kitur buvo delsiama, 
iš šen ir ten gauta neigiamų atsakymų, Atlante skendo laivai. „Vis 
dėlto, - pareiškė Martinas, baigdamas šią apžvalgą, - viską atperka 
įvykiai ore. Mes numušėme šimtą aštuoniasdešimt tris, praradome 
mažiau kaip keturiasdešimt.“ 


Nors po karo aptiktuose dokumentuose nurodyta, kad priešas tą 
dieną prarado tik 56 lėktuvus, rugsėjo 15-oji buvo lemiama mūšio dėl 
Britanijos diena. Tą pačią naktį mūsų bombonešių aviacija surengė in- 
tensyvų antskrydį prieš laivus uostuose nuo Bulonės iki Antverpeno. 
Ypač smarkiai kliuvo Antverpenui. Kaip dabar sužinojome, rugsėjo 
17 d. fiureris nusprendė „Jūrų liūtą“ atidėti neapibrėžtam terminui. 
Tik spalio 11 d. buvo oficialiai nurodyta, kad įsiveržimas atidedamas 
iki kito pavasario. 1941 m. liepą Hitleris jį vėl atidėjo 1942 m. pava- 
sariui, - „kai bus baigta Rusijos kampanija“. Tai buvo tuščias, nors ir 
reikšmingas savęs apgaudinėjimas. 1942 m. vasario 13 d. admirolas 
Raederis, paprašęs paskutinį kartą pasikalbėti apie „Jūrų liūtą“, įtiki- 
no Hitlerį pritarti galutiniam operacijos atšaukimui. Taip žlugo ope- 
racija „Jūrų liūtas“, o rugsėjo 15-ąją galima laikyti jos baigties data. 

Be jokios abejonės, mes visada buvome linkę gerokai pervertinti 
savo pergalių mastą. Galutinis užpuolikų ir mūsų lėktuvų nuosto- 
lių, patirtų oro mūšiuose, santykis buvo du prieš vieną mūsų nau- 
dai, nors tikėjomės santykio trys prieš vieną. Tačiau užteko ir tiek. 
Karališkosios oro pajėgos, užuot buvusios sunaikintos, šventė perga- 
lę. Jos buvo nuolat papildomos naujai parengtais lakūnais. Aviacijos 

pramonės veikla, nuo kurios priklausė mūsų pajėgumas ne tik atrem- 
ti priešo antpuolį, bet ir dalyvauti ilgalaikiame kare, buvo sutrikdyta, 
bet ne paralyžiuota. Darbininkai, prityrę ir naujokai, vyrai ir moterys 
stovėjo prie tekinimo staklių priešo apšaudomuose gamyklų cechuo- 
se lyg kovojantys kariai prie pabūklų, faktiškai jie tokie ir buvo. Tie- 
kimo ministerijoje Herbertas Morrisonas nepaliaudamas ragino visus 
savo daugialypės žinybos darbuotojus. „Nagi, pasistenkite“, - mal- 
davo jis, ir jie stengėsi. Generolo Pile'o vadovaujami priešlėktuvinės 
gynybos daliniai visada buvo pasirengę veiksmingai paremti kovo- 
jančius oro erdvėje. Savo pagrindinį indėlį į bendrą kovą jie įnešė vė- 
liau. Atsidavę, nenuilstantys stebėtojų korpuso savanoriai daugybę 
valandų išbūdavo savo postuose. Kruopščiai parengta naikintuvų 
pajėgų veiklos organizavimo sistema, be kurios visos mūsų pastan- 
gos būtų buvusios bevaisės, ištisus nepaliaujamos įtampos kupinus 
mėnesius demonstravo savo patikimumą. Visi vykdė savo pareigą. 

Mūsų naikintuvų lakūnai, lemiamu momentu įrodę, kad yra iš- 
tvermingi ir narsūs, liko nenugalimi. Britanija buvo išgelbėta. Todėl, 
sakydamas kalbą Bendruomenių rūmuose, galėjau drąsiai pareikšti: 
„Dar niekada Žmonijos tarpusavio konfliktų istorijoje tokiai daugy- 
bei Žmonių neteko likti tokiems dėkingiems tokiam nedideliam kitų 
žmonių skaičiui.“ 


Oro erdvę virš Londono saugantys zenitininkai ir jų 114 mm kalibro pabūklai. 


šiuston B. (Ahurchill Vieni 


13 skyrius 


„Londonas atsilaikys“ 


Vokiečių aviacijos puolimo prieš Britaniją istorijoje susipina nesu- 
taikomi ginčai, prieštaringi ketinimai ir niekada iki galo neįvykdy- 
ti planai. Per tuos mėnesius priešas tris ar keturis kartus keitė savo 
puolimo taktiką, kiekvieną kartą sukėlė mums naujų rūpesčių. Tačiau 
visos šios stadijos iš dalies sutapdavo, tad tiksliai nustatyti jų pasikei- 
timo datas nelengva. Kiekviena jų nepastebimai tapdavo kita. Pradi- 
nėje stadijoje buvo stengiamasi įtraukti mūsų oro pajėgas į susirėmi- 
mus virš Lamanšo ir pietų pakrantės, vėliau kautynės buvo tęsiamos 
virš mūsų pietinių grafysčių, daugiausia virš Kento ir Sasekso, kai 
priešas siekė suardyti mūsų oro gynybos sistemą, paskui - Londono 
prieigose ir virš Londono, kol jis tapo pagrindiniu puolimo taikiniu, 
ir galiausiai, sėkmingai apgynus Londoną, pradėta vėl pulti provin- 
cijos miestus ir mūsų vienintelę gyvybiškai svarbią laivybos liniją iš 
Mersio ir Klaido upių Žiočių į Atlanto vandenyną. 

Mums teko patirti, kaip smarkiai paskutinę rugpjūčio savaitę ir pa- 
čioje rugsėjo pradžioje jie veržėsi pulti pietų pakrantės aerodromus. 
Tačiau rugsėjo 7 d. Gėringas viešai apsiskelbė asmeniškai perimąs 

= 7» 


W. Churchillis lankosi sugriautame Pietų Londone. 1940 m. rugsėjo 7 d. 


vadovavimą oro mūšiui ir perėjo nuo dieninių antskrydžių prieš nai- 
kintuvų aerodromus Kente ir Sasekse prie didelių, tankiai gyvena- 
mų Londono rajonų naktinio bombardavimo. Dienomis dažnai, kone 
nuolatos, buvo rengiami menkesni antskrydžiai, dar įvyks ir vienas 
stambus dieninis, tačiau iš esmės vokiečių puolimo pobūdis pasikei- 
tė. Prasidėjęs naktinis Londono bombardavimas nepaliaujamai tęsėsi 
ištisas penkiasdešimt septynias naktis. Didžiausiam pasaulio mies- 
tui tai buvo sunkus išmėginimas, kurio pasekmių niekas negalėjo iš 
anksto numatyti. Anksčiau niekada nebuvo taip smarkiai bombar- 
duojami tokie didžiuliai namais užstatyti plotai ir niekada tiek daug 
šeimų nebuvo patyrusios tokių vargų ir žiaurumų. 

Reaguodami į rugpjūčio pabaigoje įvykusius pavienius antskry- 
džius prieš Londoną, neatidėliodami surengėme atsakomąjį antskry- 
dį prieš Berlyną. Dėl didelio nuotolio, kurį teko įveikti mūsų bom- 
bonešiams, jis galėjo būti tik labai menkas palyginti su antskrydžiais 
prieš Londoną, rengiamais iš netoliese esančių Prancūzijos ir Belgijos 
aerodromų. Karo kabineto nariai karštai palaikė nuomonę niekuo 

nenusileisti priešui ir smogti jam smarkius atsakomuosius smūgius. 
Pritariau jiems tikėdamasis, kad mūsų kerštas ir parodytas ryžtas 
Hitlerį sutrikdys labiau nei bet kas kita. Vidujai jis buvo vienas mūsų 
gerbėjų. Smarkiai paveiktas atsakomojo mūsų smūgio Berlynui, vie- 
šai paskelbė, kad bus laikomasi ankstesnės vokiečių taktikos — Lon- 
doną ir kitus britų miestus paversti griuvėsiais. „Jeigu jie puls mūsų 
miestus, — grasino rugsėjo 5-ąją, - mes jų miestus tiesiog nušluosime 
nuo žemės paviršiaus.“ Hitleris stengėsi iš visų jėgų. 

Nuo rugsėjo 7 d. iki lapkričio 3 d. Londoną kasnakt atakavo vidu- 
tiniškai po 200 vokiečių bombonešių. Dėl ankstesnių tris savaites tru- 
kusių antskrydžių prieš provincijos miestus mūsų priešlėktuvinė ar- 
tilerija buvo gerokai išsklaidyta po visą šalį, tad Londonui, pirmąsyk 
tapusiam pagrindiniu puolimo taikiniu, ginti buvo likę tik 92 pabūk- 
lai. Buvo manoma, kad geriau leisti laisvai skraidyti 11-osios grupės 
naktiniams naikintuvams. Ta užduotis pavesta šešioms naikintuvų 
Blenheim ir Defiant eskadrilėms. Kadangi naktinės kautynės tada 
dar buvo naujiena, tai priešas patyrė labai menkų nuostolių. Mūsų 
priešlėktuvinės baterijos tylėjo tris naktis paeiliui. Jų galimybės irgi 
apgailėtinai menkos. Vis dėlto, atsižvelgus į mūsų naktinių naikin- 
tuvų nepajėgumą ir į neišspręstas problemas dėl jų panaudojimo, 


Po Liuftvafės antskrydžio liepsnojantys Londono kvartalai. 

nutarta leisti mūsų zenitininkams nevaržomai šaudyti į nematomus 
taikinius naudojant bet kokią taktiką, kokia jiems atrodys tinkamiau- 
sia. Priešlėktuvinės artilerijos vadas generolas Pile'as per keturias- 
dešimt aštuonias valandas daugiau kaip dvigubai padidino sostinę 
ginančių pabūklų skaičių, atvežė jų iš provincijos miestų. Nutraukus 
naktinius mūsų lėktuvų skraidymus, visos galimybės pasireikšti su- 
teiktos priešlėktuvinių pabūklų baterijoms. 

Tas tris naktis, kai nešaudė pabūklai, londoniečiai ištūnojo savo 
namuose ar primityviose slėptuvėse kęsdami, atrodo, niekieno ne- 
trukdomus priešo antskrydžius. Rugsėjo 10-ąją staiga prapliupo už- 
tveriamoji ugnis ir nušvietė nakties dangų prožektorių spinduliais. 
Daug žalos priešui ta kurtinanti kanonada nepadarė, užtat labai pra- 
džiugino miesto gyventojus. Visus padrąsino supratimas, kad mes 
duodame priešui atkirtį. Nuo to laiko baterijos šaudė reguliariai, ir 
nuolatinė praktika, artileristų sumanumas bei būtinybė apsiginti, aiš- 
ku, davė vaisių - šaudymo taiklumas smarkiai pagerėjo. Užpuolikų 
nuostoliai palengva augo. Baterijos kartais nutildavo, ir scenoje pasi- 
rodydavo naktiniai naikintuvai, kurių kovos taktika taip pat tobulėjo. 
Be naktinių antskrydžių, dažniau ar rečiau pasikartodavo ir dieniniai 
mažų grupelių ar net pavienių priešo lėktuvų antpuoliai, ir pavojaus 
sirenos, kartais tik trumpam nutildamos, kaukdavo ištisas dvidešimt 
keturias valandas. Septyni milijonai Londono gyventojų apsiprato su 
tokiomis neįprastomis gyvenimo sąlygomis. 


Tikėdamasis, kad tai galėtų praskaidrinti šį niūrų pasakojimą, už- 
rašiau keletą asmeninių atsiminimų apie Bli5“, puikiai suprantu, ko- 
kia daugybė žmonių galėtų papasakoti kur kas labiau jaudinančių 
istorijų. 


* 1940-1941 m. nacistinės Vokietijos vykdytas Didžiosios Britanijos miestų bombardavimas. Šis terminas 
pirmą kartą pavartotas britų spaudoje. 

Į prasidėjusius bombardavimus buvo nuspręsta nekreipti dėmesio. 
Vest Ende visi toliau rūpinosi savo reikalais, pramogavo, vakarienia- 
vo ir ilsėjosi kaip visada. Teatruose pilna žiūrovų, o užtemdytose gat- 
vėse nenutrūko įprastas eismas. Galbūt tai natūrali reakcija, kitokia 
nei išgąstingas kudakavimas, kurį sukėlė tam tikri Paryžiaus veikėjai, 
apimti pralaimėjimo nuotaikų, kai prieš miestą buvo surengtas pir- 
mas rimtesnis priešo lėktuvų antskrydis. Prisimenu, vakarieniavome 
su nedidele kompanija, kai prasidėjo labai smarkus nenutrūkstamas 
antskrydis. Platūs Stornovėjaus namų langai išėjo į Žaliąjį parką, kur 
blykčiojo pabūklų šūvių pliūpsniai ir retkarčiais sušvisdavo ugnies 
stulpai sprogus bomboms. Jaučiau, kad be reikalo rizikuojame gyvy- 
bėmis. Po vakarienės perėjome į Imperial Chemicals rūmų pastatą, iš 
kurio atsiveria vaizdas į Temzės krantinę. Žvelgiant iš jo aukštos mū- 
rinės baliustrados, upė atrodė nuostabiai. Pietinėje pusėje liepsnojo 
mažiausiai tuzinas gaisrų, mums besidairant, nukrito keletas galingų 
bombų, o viena jų sprogo gana arti, ir paskatino mano draugus trūk- 
telėti mane į priedangą už masyvios mūro kolonos. Šis įvykis patvir- 
tino mano nuomonę, kad dėl saugumo turėtume atsisakyti daugelio 
įprastų gyvenimo malonumų. 

Bombos kelis kartus pataikė į vyriausybinių pastatų kompleksą 
aplink Vaitholą. Dauningo gatvėje stovi seni abejotino tvirtumo na- 
mai. Juos prieš 250 metų gana nerūpestingai statė vertelga rangovas, 
kurio vardu pavadinta ta gatvė. Dar nuo Miuncheno laikų žmonėms, 
dirbantiems ir gyvenantiems namuose Nr. 10 ir 11, buvo įrengtos 
slėptuvės, o pirmojo aukšto kambarių lubos sutvirtintos storais me- 
diniais rąstais. Manyta, kad tos atramos neleis pastatams sugriūti, 
jeigu jie nukentėtų nuo sprogimo bangos, tačiau tiesioginio bombos 
pataikymo atveju, savaime suprantama, nei tie kambariai, nei slėp- 
tuvės saugumo neužtikrino. Rugsėjo antroje pusėje pasirengta mano 
būstinę perkelti į modernesnį ir tvirtesnį vyriausybinį pastatą Sto- 
rio Vartų kvartalo pakraštyje šalia Šv. Jokūbo parko. Tas patalpas 

vadinome priestatu. Čia mudu su žmona patogiai gyvenome iki pat 
karo pabaigos. Šiame tvirtame mūriniame pastate jautėmės saugus ir 
tik labai retais atvejais nulipdavome žemyn į slėptuvę. Žmona sve- 
tainėje net pakabino keletą mūsų paveikslų, nors man atrodė, kad 
būtų geriau palikti ją nepapuoštą. Tačiau jos požiūris nugalėjo ir vė- 
liau visiškai pasitvirtino. Londono vaizdas nuo priestato stogo šalia jo 
kupolo giedromis naktimis buvo nuostabus. Man ten įrengė aikštelę, 
uždengtą stogeliu nuo skeveldrų, kur buvo galima pasivaikščioti mė- 
nesienoje ir pasidairyti į raketų bei prožektorių fejerverką. Apačioje 
buvo Karo kabineto kambarys ir keletas poilsio kambarių, apsaugotų 
nuo bombardavimo. Žinoma, tada bombos būdavo mažesnės už nau- 
dotas vėliau. Vis dėlto gyventi Dauningo gatvėje, kol bus parengtos 
naujos patalpos, buvo gana neramu. Tai būtų galima palyginti su gy- 
venimu bataliono štabe fronto linijoje. 

Nuo vokiečių aviacijos 
antskrydžio besislepian- 
tys Londono vaikai. 


1940 M. 


Atmintyje iškyla prisiminimas apie vieną vakarą (spalio 17 d.). Va- 
karieniavome 10-ojo numerio vadinamajame sodo kambaryje, kai 
prasidėjo įprastas naktinis antskrydis. Su manimi buvo Archie Sin- 
clairas, Oliveris Lytteltonas ir Moore-Brabazonas.' Langai tuoj buvo 
uždengti plieno langinėmis. Netoliese nuaidėjo keletas sprogimų, po 
kurio laiko su dideliu trenksmu nukrito bomba gal 90 m nuo mūsų, 
Raitosios gvardijos paradų kieme. Staiga mane apėmė kažkokia blo- 
ga nuojauta. Dauningo gatvės 10-0jo numerio virtuvė labai erdvi, 
aukštomis lubomis, su kone 8 m aukščio didžiuliu veidrodinio stiklo 
langu. Vyresnysis liokajus ir kambarinė visiškai ramiai toliau nešio- 
jo mums patiekalus, o aš nerimavau dėl didžiulio lango, už kurio, 
nekreipdamos į nieką dėmesio, darbavosi virėja ponia Landemare ir 
indų plovėja. Staigiai pakilęs nuo stalo ir nuskubėjęs į virtuvę, liepiau 
liokajui padėti lėkštes su vakariene valgomajame ant šildyklės, o virė- 
jai bei visiems tarnams liepiau eiti į slėptuvę, jie taip ir padarė. Kai vėl 
atsisėdau prie stalo, vos po trijų minučių pasigirdo baisus trenksmas, 


* 


Archibaldas Sinclairas (1890-1970) - politikas, per karą - aviacijos ministras; Oliveris Lytteltonas 
(1893-1972) - verslininkas, per karą pramonės ministras; Johnas Moore-Brabazonas (1884-1964) - aviato- 
rius, per karą - aviacijos pramonės ministras. 

namas sudrebėjo, iš to supratome, kad sprogo bomba. Įėjęs į kambarį, 
mano sargybinis pranešė, kad padaryta daug žalos. Sugriauta virtu- 
vė, indų sandėliukas ir dalis Finansų ministerijos patalpų. 

Nuėjome pažiūrėti virtuvės. Ji buvo visiškai suniokota. Bomba nu- 
krito už maždaug 50 m nuo Finansų ministerijos pastato, ir sprogimo 
banga, užgriuvusi tą didžiulę tvarkingą virtuvę su visais iki blizgesio 
nušveistais puodais bei porcelianiniais indais pavertė ją suodžių ir 
šukių krūva. Didžiulis langas veidrodiniais stiklais sudužo, pažiru- 
sios aštrios stiklo šukės būtų supjausčiusios į gabalus visus, kas būtų 
buvę kambaryje. Tačiau mano laiminga nuojauta, kurios galėjau tie- 
siog nepaisyti, pasitaikė pačiu laiku. Požeminę Finansų ministerijos 
slėptuvę kitoje kiemo pusėje sutriuškino tiesiogiai pataikiusi bomba, 
ten žuvo naktį budintys keturi darbuotojai civiliai iš Savigynos gvar- 
dijos. Viskas buvo užversta ištisomis sugurintų plytų tonomis, neži- 
nojome, kas liko po jomis. 

Kadangi antskrydis nesibaigė ir, atrodė, net dar labiau suintensy- 
vėjo, užsidėjome šalmus ir užlipome apsidairyti ant priestato stogo. 
Prieš lipdamas negalėjau atsispirti norui parodyti poniai Landemare 
ir kitiems, buvusiems slėptuvėje, kas liko iš jų virtuvės. Juos prislėgė 
ne tiek sugriovimų vaizdas, kiek baisi netvarka virtuvėje. 

Mudu su Arčiu priėjome prie priestato kupolo. Nakties dangus 
buvo giedras, prieš mus plytėjo Londono panorama. Panašu, kad 
didesnė Pal Malo dalis buvo apimta ugnies. Ten liepsnojo mažiau- 
siai penki dideli gaisrai, ir dar keletas gaisrų Šv. Jokūbo bei Pikadi- 
lio gatvėse. Pažvelgus priešinga kryptimi, anapus upės, kiek toliau 
irgi buvo matyti daug gaisrų. Tačiau degančio Pal Malo vaizdas buvo 
įspūdingiausias. Pamažu antskrydis baigėsi, liko tik žaižaruojančios 
gaisravietės, pasigirdo signalas „Pavojus atšaukiamas“. Nulipome 
žemyn į mano naujuosius apartamentus priestato antrajame aukšte, 
ten radome vadovą Davidą Margessoną, Parlamento valdančiosios 
frakcijos vyriausiąjį koordinatorių, kuris paprastai nakvodavo Karl- 
tono klube. Jis papasakojo mums, kad klubas pavirto griuvėsiais; 

matydami gaisrą toje pusėje, mes taip ir pagalvojome, kad į klubą 
veikiausiai bus pataikiusi bomba. Klube buvo apytiksliai 250 žmo- 
nių, jo narių ir darbuotojų. Ant pastato nukrito galinga bomba. Visa 
fasado siena ir masyvi perdangos plokštė nuvirto į Pal Malo gatvę ir 
sutriuškino Margessono automobilį, stovintį netoli paradinių durų. 
Rūkomajame buvo pilna klubo narių, ir kambario lubos užkrito ant 
jų. Kai kitą dieną pamačiau griuvėsius, man atrodė neįtikima, kad ten 
kas nors galėjo likti gyvas. Nors tai panašu į stebuklą ir daugelis buvo 
sužeisti, bet niekas nežuvo, visi išsiropštė iš griuvėsių per dūmų ir 
dulkių debesis. Po kurio laiko Ministrų kabinete apie tai sužinoję, 
mūsų kolegos leiboristai šmaikštavo, esą velnias saviškių negriebiąs. 
Ponas Ouintinas Hoggas' savo tėvą, buvusį lordą kanclerį, išnešė už- 
sivertęs ant pečių tarsi Enėjas savo tėvą Anchisą iš Trojos griuvėsių. 
Margessonas neturėjo kur nakvoti, tad priestato rūsyje radome jam 
lovą ir antklodžių. Vienu žodžiu, vakaras buvo šiurpus, ir, atsižvel- 
giant į gausius sugriovimus, stebino tai, kad žuvo ne daugiau kaip 
500 Žmonių ir sužeista apytiksliai pora tūkstančių. 

Kitą kartą antskrydis mane užklupo besilankantį Ramsgeite, ten 
buvau nuvestas į erdvų tunelį, kur nuolatos gyveno daugybė Žžmo- 
nių. Kai po pusvalandžio išlindome laukan, aplinkui iš griuvėsių dar 
rūko dūmai. Nedidelis viešbutis sugriautas. Niekas nebuvo užmuš- 
tas, bet iš namo liko tik šiukšlių, duženų ir baldų nuolaužų krūva. 
Viešbučio savininkas, jo žmona, virėjos ir kambarinės verkė. Kur da- 
bar jų namai? Iš ko reikės pragyventi? Čia jau valdžios prerogatyva. 
Iškart priėmiau sprendimą. Grįždamas namo traukinyje padiktavau 
laišką valstybės iždo kancleriui Kingsley Woodui, išdėsčiau princi- 
pus, pagal kuriuos valstybė turi padengti visą priešo padarytą turti- 
nę žalą - išmokėti kompensacijas nukentėjusiesiems. Šitaip nuostolių 
našta prislėgtų ne vien netekusius namų ir pragyvenimo šaltinio, bet 
būtų tolygiai paskirstyta visai tautai. Savaime suprantama, Kingsley 


* 


Ouintinas Hoggas (1907-2001) - teisininkas, ilgametis britų politikas, per karą - armijos štabo karinin- 
kas ir Parlamento narys. 

Apsauginio aerostato paleidimas. 1940 m. Londonas. 


Woodas gerokai nerimavo dėl šio įsipareigojimo neapibrėžtumo. Ta- 
čiau aš nenusileidau, ir per porą savaičių buvo sukurta valstybinė 
turto draudimo sistema, kuri vėliau tapo svarbia mūsų ekonomikos 
dalimi. Finansų ministerijoje apie šią draudimo sistemą būta įvairių 
nuomonių. Iš pradžių vadovai manė, kad ji sužlugdys juos, bet po 
1941 m. gegužės, kai antskrydžių nebuvo daugiau kaip trejus metus 
ir susikaupė didžiulė pinigų suma, jie nusprendė, jog šis planas įžval- 
gus ir valstybiškas. Vis dėlto karui tęsiantis, kai prasidėjo apšaudy- 
mai „skraidančiosiomis bombomis“ ir raketomis, reikalai pakrypo 
kita linkme, ir netrukus teko išmokėti 890 milijonų svarų. Esu labai 
patenkintas, kad mums pavyko tai padaryti. 


+113 


Šiame naujame karo etape, kai Londoną dažnai bombarduodavo 
ir dienomis, ir naktimis, buvo svarbu, kad optimaliai dirbtų ne vien 
pramonės įmonės, bet ir visos valdžios įstaigos. Iš pradžių kiekvieną 
kartą, kai tik užkaukdavo pavojaus sirenos, visi daugybės ministerijų 

tarnautojai nedelsdami skubėjo į rūsiuose įrengtas slėptuvės. Net 
pasididžiavimo jausmas apimdavo matant, kaip organizuotai ir 
tvarkingai viskas vyko. Daugeliu atvejų atskrisdavo vos pusė tuzi- 
no orlaivių, o kartais — tik vienas. Dažnai jie iš viso nepasirodydavo. 
Nereikšmingas antskrydis galėdavo daugiau kaip valandai nutraukti 
visą Londono vykdomųjų įstaigų ir administracijos aparato veiklą. 
Todėl pasiūliau įvesti perspėjamąjį sirenos signalą „Parengtis“, ki- 
tokią nei signalas „Oro pavojus“, kuris turėjo būti įjungtas tik tada, 
kai stebėtojai ant stogų, kitaip vadinami „džimiais varnais“, praneš- 
davo apie gresiantį pavojų, tai yra, kai priešas jau buvo virš Londo- 
no arba labai arti jo. Tai puikiai pavyko. Tomis neramiomis dienomis 
Parlamentui taip pat reikėjo išmintingo vadovavimo. Jo nariai manė, 
kad jų pareiga - rodyti drąsos pavyzdį. Tai buvo teisinga, tačiau tai- 
kytina su saiku. Turėjau įtikinėti Bendruomenių rūmų narius laikytis 
elementaraus atsargumo taisyklių ir atsižvelgti į ypatingas laikotar- 
pio sąlygas. Uždarame posėdyje įtikinau juos, kad būtina imtis ap- 
galvotų atsargumo priemonių. Jie sutiko su manimi, kad posėdžių 
datų ir valandų nereikėtų viešinti, o diskusijos turėtų būti laikinai 


Londono pienininkas išnešioja pieną. Nepaisant vokiečių oro atakų, miesto gyvenimo ritmas 


nebuvo sutrikdytas. 

nutraukiamos, jei „džimis varnas“ praneš pirmininkui apie gresiantį 
pavojų. Tada jie klusniai nulips žemyn į parengtas ankštas ir nelabai 
saugias slėptuves. Britanijos Parlamento garbei būtinai reikia pridur- 
ti, kad per visą šį laikotarpį jo nariai rengė posėdžius ir vykdė savo 
pareigas. Šiems klausimams Bendruomenių rūmų nariai yra labai 
jautrūs, tad, vertinant jų nuotaikas, labai greitai galima suklysti. Kai 
viena posėdžių salė nukentėjo per bombardavimą, jie perėjo į kitą 
salę, o man teko gerokai pasistengti kuo taktiškiau įtikinėjant juos pa- 
klusti sveiko proto argumentams. Vienu žodžiu, visi elgėsi protingai 
ir laikėsi oriai. Visa laimė, kad, po keleto mėnesių sprogus bombai 
ir sugriovus posėdžių salės patalpas, tai įvyko naktį, o ne dieną, kai 
jose būdavo pilna žmonių. Mūsų aviacijai įgudus atremti dieninius 
priešo antskrydžius, visi ėmė jaustis gerokai ramiau. Tačiau pirmai- 
siais mėnesiais visą laiką nerimavau rūpindamasis Parlamento narių 
saugumu. Galų gale juk laisvas ir nepriklausomas Parlamentas, tie- 
siogiai išrinktas visuotiniuose rinkimuose, galintis bet kada pakeisti 
vyriausybę, bet kilniai palaikantis ją sunkiausiomis dienomis, buvo 
vienas svarbiausių valstybės ramsčių kovoje su priešu. Parlamentas 
šią kovą laimėjo. 

Abejoju, ar koks nors diktatorius buvo toks įtakingas visai savo 
tautai kaip Britanijos Karo kabinetas. Pareiškę savo pageidavimus, 
visada sulaukdavome tautos atstovų paramos, visi mums noriai pa- 
klusdavo. Tačiau teisė kritikuoti niekada nebuvo pažeista. Vyriau- 
sybės sprendimų kritikai beveik visada paisė valstybės interesų. Kai 
jie kartais užginčydavo mūsų sprendimus, abeji Parlamento rūmai 
absoliučia dauguma balsuodavo mūsų naudai, tai įvykdavo, kitaip 
nei taikant totalitarinio valdymo metodus, be jokio mūsų spaudimo 
ir kišimosi, nenaudojant policijos ar slaptųjų tarnybų. Galima tik di- 
džiuotis, kad Parlamentinė demokratija ar kaip kitaip pavadintume 
Britanijos visuomeninę santvarką, įstengė atlaikyti, įveikti ir iškęsti 
visus išmėginimus. Mūsų Parlamentarų neišgąsdino net sunaikinimo 
pavojus, bet, laimei, jis netapo realybe. 

Rugsėjo viduryje prieš mus buvo panaudotas naujas pavojingas 
puolimo metodas. Daugelyje vietovių priešas gausiai primėtė už- 
delsto veikimo bombų ir taip mums sukėlė daug sunkumų. Daugybę 
kartų teko užblokuoti ilgus geležinkelio ruožus, svarbius geležinke- 
lio mazgus, pagrindines magistrales, aerodromus ir prieigas prie gy- 
vybiškai svarbių gamyklų, tai trikdė jų veiklą. Šias bombas reikėjo 
surasti ir susprogdinti arba kitaip nukenksminti. Tai buvo nepapras- 
tai pavojingas uždavinys, ypač pačioje pradžioje, kol skaudi patir- 
tis išmokė su jomis susidoroti. Jau rašiau apie dramatiškus įvykius 
nukenksminant magnetines minas, bet šie pasiaukojimo atvejai vėl 
tapo tokia pačia įprasta ir didvyriška kasdienybe. Visada domėjau- 
si uždelsto veikimo sprogmenimis, su kuriais pirmąsyk susidūriau 
1918 m., kai vokiečiai plačiai naudojo juos trukdydami mūsų planams 
panaudoti geležinkelio transportą puolant Vokietiją. Siūliau mums 
patiems panaudoti šiuos sprogmenis Norvegijoje ir Kylio kanalo bei 
Reino zonose. Be jokios abejonės, tai labai efektyvus ginklas dėl ilga- 
laikio poveikio. Dabar mums teko išmėginti jį savo kailiu. Šiai pro- 
blemai spręsti buvo įsteigta speciali organizacija. Visuose miestuose, 
miesteliuose ir rajonuose suformuoti specialūs būriai. Savanorių šiam 
mirtinai pavojingam Žaidimui netrūko. Komandų likimai buvo įvai- 
rūs — ir sėkmingi, ir nelaimingi. Kai kurioms pavyko įveikti visą šių 
sunkių išmėginimų etapą. Kitoms pavykdavo sėkmingai susidoroti 
su užduotimis dvidešimt, trisdešimt ar net keturiasdešimt kartų, kol 
ištikdavo nelaimė. Kur tik lankiausi, visur susitikdavau su Nespro- 
gusių bombų nukenksminimo (NBN) organizacijos savanoriais. Šių 
savimi pasitikinčių narsuolių veidai skyrėsi nuo paprastų žmonių. Jie 
buvo sulysę, išvargę, pamėlusiais paakiais, žvilgsniai aštrūs, lūpos 
kietai sučiauptos, o elgesys pabrėžtinai mandagus. Apibūdindami 
tuos sunkius laikus, per dažnai esame linkę vartoti žodį „rūstus“. Jį 
reikėtų patausoti pasakojimams apie NBN organizacijos grupes. 

Atsimenu vieną tokią grupelę, kuri galėtų būti laikoma daugelio 
kitų grupių simboliu. Ją sudarė trys žmonės — Safolko grafas“, jo as- 
meninė sekretorė ir pagyvenęs asmeninis vairuotojas, pasivadinę 
„Šventąja trejybe“. Tarp visų pažinojusių jie garsėjo meistriškumu ir 
gebėjimu išgyventi. Nepamiršdami gerų manierų ir mandagios šyp- 
senos, efektyviai susidorojo su trisdešimt keturiomis nesprogusiomis 
bombomis. Tačiau trisdešimt penktoji jiems atkeršijo. Safolko grafo 
„šventoji trejybė“ žuvo. Galime būti tikri, kad, pasak Tiesos Karžy- 
gio“, „Visi ano pasaulio trimitai skelbia jų šlovę“. 

Nors ir aukodamos tauriausių mūsų žmonių gyvybes, NBN ko- 
mandos netrukus šią grėsmę pašalino. 


111 


Išmėginimus, kuriuos Londono gyventojai patyrė 1940-1941 m. 
žiemą, sunku palyginti su tais, kuriuos paskutiniais karo metais teko 
patirti vokiečiams. Šioje vėlyvojoje karo stadijoje bombos buvo gero- 
kai galingesnės, o aviacijos antskrydžiai kur kas intensyvesni. Kita 
vertus, turėdami daugiau laiko pasirengti ir pasižymėdami būdingu 
nuodugnumu, vokiečiai galėjo pasistatyti daugybę patikimų slėp- 
tuvių, kuriose slėpdavosi paklusdami griežtai drausmei. Pagaliau, 
įžengę į Vokietiją, radome jos miestus visiškai sugriautus, bet išli- 
kusias patvarias slėptuvės ir jų erdvias požemines galerijas, kuriose 
gyventojai nakvodavo per naktis, kai žemės paviršiuje buvo naiki- 
nami jų namai ir kitas turtas. Daugeliu atvejų bombos trupino vien 
griuvėsius. Nors antskrydžiai prieš Londoną buvo ne tokie smarkūs, 
jo gyventojai kur kas blogiau apsaugoti. Išskyrus metropoliteną, 
nebuvo jokių tikrai saugių vietų pasislėpti. Tik nedaugelis rūsių ir 
pusrūsių galėjo atlaikyti tiesioginį bombos smūgį. Faktiškai absoliuti 
Londono gyventojų dauguma su britams būdingu šaltakraujišikumu 


* Charlesas Howardas (1906-1941) - 20-asis Safolko grafas, bombų nukenksminimo specialistas. 
** Tiesos Karžygys (Valiant-for-truth) - piligrimas kovotojas su pasaulio blogybėmis, XVII a. anglų pa- 
mokslininko Johno Bunyano alegorinio romano „Piligrimo kelionė“ (Pilgrim's Progress) personažas. 

Britų policininkai ir civiliai | 
apžiūrinėja vokiečių 
numestą nesprogusią 
apie toną sveriančią 
„parašiutinę miną“. Šios 
parašiutu nuleidžiamos | 
minos sprogdavo ne nuo R 
smūgio į žemę, 0 pastatų ; 


stogų lygyje. 


rizikuodavo gyvybėmis priešo bombarduojami ir po sunkios darbo 
dienos nakvodavo savo namuose arba savosiose Andersono slėptu- 
vėse. Vidutiniškai mažiau kaip vienas žmogus iš tūkstančio gyvento- 
jų turėjo kokią rimtesnę priedangą, o ne paprasčiausią apsaugą nuo 
sprogimo bangos ir skeveldrų. Tačiau dvasinė būklė nesusilpnėjo, 
nekilo ir ligų epidemijų. Žinoma, jeigu 1940 m. ant Londono būtų kri- 
tusios 1943 m. pavyzdžio bombos, jos galbūt mums būtų sudariusios 
nepakenčiamas gyvenimo sąlygas. Tačiau viskas vyksta nuosekliai, 
viskam yra savos priežastys, tad niekas neturi teisės sakyti, kad Lon- 
donas, kuris, be jokios abejonės, išliko nenugalėtas, nebuvęs jau toks 
neįveikiamas. 

Prieš karą ar jo pasyviuoju laikotarpiu mažai kas padaryta arba 
iš viso nepadaryta, kad būtų įrengtos bombardavimui atsparios 
patalpos, kuriose galėtų ramiai dirbti centrinė vyriausybė. Sukurta 
sudėtingų planų vyriausybės būstinei iškeldinti iš Londono. Ištisi 
daugelio departamentų skyriai jau buvo perkelti į Harogitą, Batą, 
Čeltnamą ar į kitas vietas. Daugelyje vietovių buvo rekvizuotos 


* 


Andersono slėptuvė - vidaus reikalų ministro Johno Andersono vardu pavadinta šeimyninė slėptuvė iš 
gofruotos skardos lakštų, iš dalies įkastų į žemę, o iš viršaus dengta akmenų ir žemės ar velėnos sluoksniu. 

patalpos visiems ministrams ir įtakingiems valdininkams apgyven- 
dinti, jeigu būtų reikėję evakuoti Londoną. Tačiau, bombardavimams 
prasidėjus, vyriausybės ir Parlamento apsisprendimas likti Londone 
buvo akivaizdus, ir visiškai palaikiau šį jų pageidavimą. Aš, kaip ir 
kiti, dažnai įsivaizduodavau, kad sugriovimai bus tokie visa apiman- 
tys, jog valdžios įstaigas būtinai teks iškeldinti ir išskirstyti. Tačiau 
realūs įvykiai iš esmės pakeitė mūsų nuomones. 

Tais mėnesiais savo vakarinius posėdžius rengdavome Karo kabi- 
neto kambaryje priestato pusrūsyje. Norint patekti ten iš Dauningo 
gatvės, reikėdavo pereiti keturkampį Užsienio reikalų ministerijos 
pastatą, o paskui praeiti pro darbininkų brigadas, kurios liejo betoną 
sutvirtindamos Karo kabineto ir pusrūsio patalpų apsaugą nuo bom- 
bų. Nežinojau, kad ponui Chamberlainui buvo sunku šitaip vaikš- 
čioti po rimtos operacijos. Tačiau tai jo nesulaikė. Per paskutinį Karo 
kabineto posėdį, kuriame dalyvavo jis, buvo pabrėžtinai tvarkingas, 
ramus ir tvirtas. 

Vieną 1940 m. rugsėjo pabaigos vakarą Dauningo gatvėje, išėjęs 
pro paradines duris, pamačiau darbininkus, kraunančius maišus su 
smėliu prieš Užsienio reikalų ministerijos pastato pusrūsio langus. 


Smėlio maišų ruošimas pastatams nuo skeveldrų apsaugoti. 1940 m. Londonas. 

Paklausiau, ką jie čia veikia. Man atsakė, kad ponui Nevilliui Cham- 
berlainui po operacijos turi būti atliekamos specialios gydymo proce- 
dūros, bet daryti tai 11-0jo numerio slėptuvėje, kur per nesiliaujančius 
antskrydžius susirenka mažiausiai dvidešimt žmonių, yra nepatogu, 
tad jam čia bus įrengtas mažas atskiras kambarėlis. Jis toliau kasdien 
vykdė visas savo pareigas, visada santūrus, stropus, nepriekaištingai 
apsirengęs. Tačiau jėgos seko. To jau buvo per daug. Nusprendžiau 
pasinaudoti savo valdžia. Perėjoje tarp 10-ojo ir 11-ojo pastatų susiti- 
kau ponią Chamberlain. Pasakiau jai: „Jam nereikėtų būti čia šitokios 
būklės. Turite išsivežti jį, kol pasveiks. Aš kasdien persiuntinėsiu jam 
visas gaunamas telegramas.“ Ji nuėjo pas vyrą. Po valandos atsiuntė 
man žinutę: „Jis padarys, ko prašote. Išvykstame šį vakarą.“ Daugiau 
jo nemačiau. Esu tikras, kad jis norėjo mirti darbe. Tam nebuvo lemta 
išsipildyti. 


Pono Chamberlaino atsistatydinimas paskatino svarbius pokyčius 
Ministrų kabinete. Ponas Herbertas Morrisonas buvo veiklus ir ryž- 
tingas tiekimo ministras, o seras Johnas Andersonas per Britanijos 
bombardavimą pasižymėjo tvirtu, sumaniu vadovavimu vidaus rei- 
kalams. Spalio pradžioje nepaliaujami antskrydžiai prieš didžiausią 
pasaulio miestą buvo tokie smarkūs ir iškankintiems jo gyventojams 
kėlė tiek daug socialinio bei politinio pobūdžio problemų, kad pa- 
maniau, jog vadovauti Vidaus reikalų ministerijai, kuri kartu buvo ir 
Vidaus saugumo ministerija, būtų pravartu paskirti žmogų su ilga- 
mete Parlamentaro patirtimi. Pagrindinis smūgis buvo nukreiptas į 
Londoną. Herbertas Morrisonas buvo londonietis, išmanantis visus 
sostinės administravimo reikalus. Vadovaudamas Londono grafystės 
tarybai ir daugeliu atvejų būdamas svarbiausiu asmeniu tvarkant jos 
reikalus, įgijo neprilygstamos patirties. Tuo pačiu metu Johnas An- 
dersonas, puikus vidaus reikalų ministras, man buvo reikalingas kaip 

Bendruomenių rūmų vadovas, įtakingas vidaus reikalų Parlamen- 
tiniame komitete, kuris sprendė gausybę svarbių klausimų ir labai 
palengvino Ministrų kabineto darbą. Tai sumažindavo ir mano paties 
darbo naštą, ir leido man sutelkti dėmesį į karinius reikalus, kuriuos 
bendradarbiai vis dažniau buvo linkę patikėti mano kompetencijai. 
Todėl pasiūliau šiems dviem aukšto rango ministrams naujas dar- 
bovietes. Postas, kurį pasiūliau Herbertui Morrisonui, anaiptol nebu- 
vo šilta vietelė. Iš tikro šiuose puslapiuose būtų neįmanoma išvar- 
dyti visų Londono valdžios rūpesčių, kai kone kiekvieną naktį 10 ar 
20 tūkst. Žmonių tapdavo benamiais, o gaisrų plitimą pavykdavo su- 
stabdyti tik dėl piliečių, tapusių savanoriais ugniagesiais, nenutrūks- 
tamo budėjimo ant stogų, kai priešo bombos krisdavo net ant ligoni- 
nių, kuriose jau ir taip buvo pilna sužalotų vyrų ir moterų, kai šimtai 
ir tūkstančiai iškamuotų Žmonių susigrūdę tūnojo nesaugiose slėp- 
tuvėse, neatitinkančiose sanitarijos reikalavimų, kai eismas keliais ir 
geležinkeliais buvo nuolat trikdomas, kai suardyta nuotekų kanali- 
zacija ir paralyžiuotos apšvietimo, elektros energijos bei dujų tieki- 
mo sistemos. Tačiau kovojančio ir dirbančio Londono gyvenimas vis 
vien nenutrūko, o beveik milijonas Žmonių kiekvieną rytą ir vakarą 
vykdavo iš namų į darbą arba iš darbo namo. Nežinojome, kaip ilgai 
visa tai tęsis. Neturėjome pagrindo tikėtis, kad nebus dar blogiau. Kai 
pateikiau ponui Morrisonui savo siūlymą, jis buvo per daug gerai in- 
formuotas apie šias problemas, kad žvelgtų į jas lengvabūdiškai. Pa- 
prašęs leisti keletą valandų pagalvoti, netrukus grįžo ir pranešė, kad 
jam būtų garbė imtis šio darbo. Labai vertinau jo drąsų sprendimą. 
Priešo naudojamos taktikos pokytis, įvykęs gana greitai po minis- 
trų pakeitimo, paveikė mūsų įprastą elgseną. Iki šiol priešas bom- 
barduodavo beveik vien fugasinėmis bombomis, tačiau spalio 15 d., 
užėjus pilnačiai ir prasidėjus smarkiausiam šį mėnesį puolimui, vo- 
kiečių bombonešiai numetė papildomai 70 tūkst. padegamųjų bom- 
bų. Anksčiau ragindavome londoniečius slėptis priedangose ir dėjo- 
me visas pastangas apsaugai pagerinti. Dabar šūkį „Į rūsius!“ reikėjo 

pakeisti šūkiu „Ant sto- 
gų!“ Įdiegti šį šūkį teko 
naujajam vidaus reikalų 
ministrui. Buvo skubiai 
sukurta milžiniška bu- 
dėtojų ir ugniagesių or- 
ganizacinė sistema, apė- 
musi visą Londoną (jau 
neminint priemonių, ku- 
rių imtasi provincijos 


"2 


miestuose). Iš pradžių x | > " 
budėjo vien savanoriai, A 2 “ 


bet jų poreikis augo taip 
greitai, 0 nuomonė, kad E ESP 2 
adis Sai stogų — visų Vokiečių oro atakų laikotarpiu ugniagesiai tapo tikrais 
vyrų pareiga, paplito 
taip plačiai, jog budėji- 
mas netrukus tapo privalomas. Ši tarnybos forma visiems kėlė kovinę 


Britanijos didvyriais. 


dvasią. Moterys reikalavo leisti ir joms dalyvauti. Buvo organizuota 
plati mokymo sistema, skirta ugniagesiams budėtojams mokyti, kaip 
susidoroti su įvairių tipų padegamosiomis bombomis, naudojamo- 
mis prieš mus. Daugelis puikiai išmoko to darbo, ir tūkstančiai gaisro 
židinių buvo nuslopinti dar prieš įsiliepsnojant. Naktinis budėjimas 
ant stogų per antskrydžius be jokių apsaugos priemonių, išskyrus 
metalinius šalmus, tapo įprastu dalyku. 

Po kurio laiko Morrisonas nusprendė sujungti 1400 vietinių prieš- 
gaisrinių brigadų į vieną nacionalinę priešgaisrinę tarnybą ir papil- 
dyti ją gausiomis ugniagesių komandomis, sudarytomis iš apmokytų 
civilių gyventojų, budinčių laisvu nuo darbo laiku. Ugniagesiai, kaip 
ir budėtojai ant stogų, iš pradžių buvo pasitelkiami savanoriškumo 
principu, bet paskui juos abipusiu susitarimu irgi imta mobilizuoti 
privalomai tarnybai. Nacionalinės priešgaisrinės tarnybos įkūrimas 

užtikrino mums didesnį veiklos operatyvumą, vienodus ugniagesių 
parengimo bei aprūpinimo įranga standartus, ugniagesiams buvo 
suteikiami oficialūs tarnybiniai laipsniai. Kiti civilinės gynybos pa- 
daliniai suformavo regionų komandas, pasirengusias pagal pirmą 
pavojaus signalą išvykti į bet kurią nurodytą vietą. Prieškarinė Prieš- 
lėktuvinės gynybos tarnyba pervadinta į Civilinės gynybos tarnybą. 
Dauguma jos narių gavo geras uniformas ir pasijuto priklausą ketvir- 
tajai Karalystės ginkluotųjų pajėgų rūšiai. 

Džiaugiausi, kad pagrindinis priešo smūgis teko Londonui, o ne 
kuriam nors kitam mūsų miestui. Londonas buvo it koks milžiniškas 
priešistorinių laikų gyvūnas, gebantis iškęsti baisius sužalojimus, pa- 
plūdęs krauju, srūvančiu iš daugybės žaizdų, bet vis vien gyvybingas 
ir pasirengęs šuoliui. Dviaukščių namų rajonuose, kur daugiausia gy- 
veno darbininkai, buvo gausu Andersono slėptuvių, jas stengtasi kuo 
geriau įrengti ir apsaugoti nuo apsėmimo užėjus darganotam orui. 


Britų ugniagesiai gesina vokiečių bombų sukeltą gaisrą. 1940 m. 


Alinston S. Churchill Vieni 


Vėliau buvo sukurtas Morrisono slėptuvės variantas, tai buvo ne kas 
kita, o sunkus virtuvinis plieno stalas su šoninėmis sienelėmis iš kie- 
tos vielos tinklo, galintis atlaikyti nedidelio namo griuvėsių svorį ir 
šitaip užtikrinti tam tikrą saugumą. Jis daugeliui išgelbėjo gyvybę. 
Vienu žodžiu, „Londonas atsilaikė“. Atlaikė visas jį užgriuvusias ne- 
gandas ir būtų galėjęs atlaikyti dar daugiau. Iš tikrųjų tada būgštavo- 
me, kad visa sostinė bus sugriauta. Vis dėlto raminau Bendruomenių 
rūmų narius, aiškinau jiems, kad, griaunant didžiulius miestus, vei- 
kia mažėjančios žalos dėsnis. Netrukus dauguma bombų talžys jau 
sugriautus namus ir trupins vien jų griuvėsius. Dideliuose plotuo- 
se nebeliks ko deginti ar griauti, bet Žmonės vienur ar kitur įsirengs 
būstus ir su neišsenkančia ištverme vis vien tęs savo darbą. 


22; 


Lapkričio 3 d. naktį, po beveik dviejų mėnesių nepaliaujamo bom- 
bardavimo, Londone pirmąsyk nekaukė pavojaus sirenos. Ta keista 
tyla daugeliui atrodė labai įtartina. Kitą naktį priešo lėktuvai ataka- 
vo daugelyje salos vietų, tokie išsklaidyti antskrydžiai tęsėsi dar kurį 
laiką. Tai buvo dar vienas vokiečių puolimo taktikos pokytis. Nors 
Londonas ir toliau laikytas pagrindiniu taikiniu, bet dabar buvo ypač 
stengiamasi paralyžiuoti Britanijos pramonės centrų veiklą. Naujais 
navigacijos prietaisais aprūpintos specialios bombonešių eskadrilės 
buvo treniruojamos atakuoti konkrečius svarbiausių pramonės šakų 
centrus. Pavyzdžiui, vienas padalinys buvo rengiamas sugriauti 
vien tik Rols-Royce aviacinių variklių gamyklai Glazgo priemiestyje 
Hilingtone. Visa tai buvo tik paskubomis parengta trumpalaikė ak- 
cija. Įsiveržimas į Britaniją buvo laikinai atidėtas, o Rusijos užpuo- 
limo planai dar neparengti ir nesvarstomi už Hitleriui artimų asme- 
nų rato ribų. Todėl vokiečių oro pajėgos likusius žiemos mėnesius 
skyrė naktinio bombardavimo techninių prietaisų bandymams ir ata- 
koms prieš britų prekybinius laivus bei mėginimams pakenkti mūsų 

Koventrio Šv. Mykolo katedros griuvėsiai po Liuftvafės ais 1940 m. lapkritis 


karinės ir civilinės paskirties produkcijos gamybai. Jiems būtų buvę 
naudingiau laikytis vienos taktikos ir vykdyti ją iki galo. Tačiau jie jau 
buvo sutrikę ir kuriam laikui praradę pasitikėjimą. 

Naują bombardavimų taktiką imta taikyti lapkričio 14 d. naktį pra- 
dėjus žaibišku antskrydžiu prieš Koventrį. Londonas pasirodė esąs 
per didelis ir neperspektyvus taikinys siekiant lemiamų rezultatų, 
tad Goringas tikėjosi galėsiąs sėkmingai šluoti nuo žemės paviršiaus 
miestus ir ginklų gamybos centrus provincijoje. Maždaug 500 vokiečių 
lėktuvų, išskridę lapkričio 14-osios naktį, auštant numetė 600 tonų fu- 
gasinių ir tūkstančius padegamųjų bombų. Tai buvo labiausiai nioko- 
jantis antskrydis, kokių tik buvome iki šiol patyrę. Koventrio centras 
buvo sunaikintas, gyvenimas jame kuriam laikui visiškai nutrūko. 
Žuvo 400 žmonių, daug daugiau sunkiai sužeista. Per vokiečių radi- 
ją paskelbta, kad ir kiti mūsų miestai būsią panašiai „koventruoti“. 
Vis dėlto labai svarbiose aviacijos variklių ir staklių gamyklose dar- 
bas nenutrūko, o miesto gyventojai, iki tol nepatyrę bombardavimo, 

nepalūžo. Mažiau kaip per savaitę Ypatingajam miesto atkūrimo ko- 
mitetui tiesiog stebuklingai pavyko prikelti miestą gyvenimui. 

Lapkričio 15 d. priešas vėl ėmė pulti Londoną - surengė labai smar- 
kų antskrydį per pačią pilnatį. Padaryta daug žalos, ypač nukentėjo 
bažnyčios ir kiti kultūros paminklai. Kitas taikinys buvo Birminga- 
mas, per tris paeiliui antskrydžius nuo lapkričio 19 iki 22 d. daug su- 
griauta ir nužudyta. Žuvo beveik 800 žmonių, per 2 tūkst. sužeista, 
tačiau Birmingamas ir jo kovinė dvasia atlaikė šį sunkų išmėginimą, ir 
milijonas jo gyventojų, puikiai organizuotų, sąmoningų bei susipra- 
tusių, kantriai iškentė skausmą. Paskutinę lapkričio savaitę ir gruo- 
džio pradžioje puolimo smaigalys nukrypo į uostus. Buvo smarkiai 
bombarduojami Bristolis, Sautamptonas ir ypač Liverpulis. Kiek vė- 
liau bombardavimus narsiai atlaikė Plimutas, Šefildas, Mančesteris, 
Lidsas, Glazgas ir kiti ginkluotės gamybos centrai. Kad ir kur smogta, 
tauta visur laikėsi tvirtai it uola. 

Sekmadienį, gruodžio 29 d., ypač įnirtingas smūgis per tas savai- 
tes dar kartą suduotas Londonui. Tam vokiečiai panaudojo visą savo 
skausmingai sukauptą patirtį. Tai buvo klasikinis antskrydis naudo- 
jant padegamąsias bombas. Smūgio epicentras - Londono Sitis. Ants- 
krydžio laikas priderintas prie jūros atoslūgio, o vandens tiekimo 
magistralės iš anksto nutrauktos su parašiutais numetus labai sun- 
kias fugasines minas. Gesinti teko apytiksliai 1500 gaisrų. Smarkiai 
nukentėjo geležinkelio stotys ir laivų remonto dokai. Sugriautos arba 
smarkiai apgadintos aštuonios Wreno' bažnyčios. Sprogimai ir gais- 
ras sunaikino miesto rotušę, o Šv. Pauliaus katedrą pavyko išgelbėti 
tik didvyriškomis pastangoms. Pačiame britų pasaulio centre atsivėrė 
griuvėsių užversta plynė, tačiau ten apsilankę karalius su karaliene 
buvo sutikti entuziastingai, kur kas karščiau nei per bet kokią kara- 
liškąją šventę. 


* 


Seras Cristopheris Wrenas (1632-1723) - anglų fizikas, astronomas, matematikas ir vienas įžymiausių 
Anglijos architektų, sukūręs daugelį garsių Londono pastatų, tarp jų ir Šv. Pauliaus katedrą. 

1940 M. Londonas. 


Per šį užsitęsusį sunkų išmėginimą, kuris užtruks dar keletą mė- 
nesių, karalius visą laiką gyveno Bakingamo rūmuose. Rūsyje įren- 
ginėtos patikimos slėptuvės, bet tam reikėjo laiko. Be to, keletą kartų 
pasitaikė, kad Jo Didenybė parvyko iš Vindzoro pilies per patį ant- 
skrydį. Kartą jam su karaliene vos pavyko išvengti bombardavimo. 
Bakingamo rūmų sode buvo įrengta šaudykla, kurioje Jo Didenybė su 
šeimos nariais ir dvariškiais uoliai pratindavosi šaudyti iš pistoletų ir 
automatų. Sykį atnešiau karaliui vieną iš keleto man atsiųstų trumpa- 
vamzdžių amerikietiškų karabinų. Tai buvo geras ginklas. 

Maždaug tuo metu karalius pakeitė per pirmuosius du mano va- 
dovavimo Ministrų kabinetui mėnesius įprastą tvarką suteikti man 
oficialią savaitinę audienciją apie 17 val. Dabar susitarta, kad aš kie- 
kvieną antradienį atvyksiu pas jį priešpiečių. Tai buvo iš tiesų labai 
priimtinas būdas pasikalbėti apie valstybės reikalus, kartais dalyvau- 
davo ir karalienė. Keletą kartų mums visiems teko baigti valgyti nuli- 
pus su lėkštėmis ir taurėmis rankose į baigiamą įrengti slėptuvę. Tie 
savaitiniai priešpiečiai tapo tradicija. Po keleto mėnesių Jo Didenybė 
nusprendė, kad visi tarnai turėtų pasišalinti, o mes apsitarnautume 
patys ir patarnautume vienas kitam. Per tuos puspenktų metų, kol 

tai tęsėsi, turėjau progos matyti, kaip nepaprastai stropiai karalius 
skaitydavo visas gaunamas telegramas ir jam pateikiamus oficialius 
dokumentus. Pagal Britanijos konstitucinę sistemą valdovas turi teisę 
būti supažindintas su visais jo ministrų reikalais, jis turi neribotą teisę 
teikti patarimus savo vyriausybei. Pasirūpinau, kad visa informacija 
būtų pateikiama karaliui, ir per mūsų savaitinius susitikimus jis daž- 
nai pasirodydavo jau susipažinęs su dokumentais, kurių dar nebu- 
vau išnagrinėjęs. Britanijai labai pasisekė, kad tais lemtingais metais 
turėjo tokius gerus karalių ir karalienę, ir, kaip įsitikinęs konstituci- 
nės monarchijos šalininkas, lyg garbingą apdovanojimą branginau tą 
maloningą draugiškumą, koks buvo rodomas man, kaip pirmajam 
ministrui, ir kokio, manau, niekada nebuvo nuo pat karalienės Annos 
ir Marlborough' laikų. 


+++ 


Tai nukelia mus į metų pabaigą, ir, išlaikydamas tęstinumą, kiek 
užbėgau už akių pasakojimui apie bendrą karo eigą. Skaitytojas su- 
pras, kad visi šie sukrėtimai ir audros buvo tik fonas to nenutrūks- 
tamo proceso, kurio sudedamosios dalys buvo mūsų karo veiksmai, 
mūsų politika ir diplomatija. Iš tikrųjų turiu pabrėžti, kad šios didžiu- 
lės kančios, netapusios mirtinomis, turėjo ir teigiamą įtaką požiūrio 
aiškumui, ištikimam draugiškumui ir veiksmų išmintingumui. Vis 
dėlto būtų neprotinga manyti, kad tuo atveju, jei puolimas būtų bu- 
vęs dešimt ar dvidešimt kartų smarkesnis - ar gal net tik dukart arba 
triskart smarkesnis, - į jį būtų reaguojama taip pat pagirtinai, kaip čia 
aprašiau. 


* 


Marlborough - Johnas Churchillis (1650-1722), 1-asis Marlborough hercogas, anglų karvedys ir įtakin- 
gas karalienės Annos dvaro politikas, šios knygos autoriaus protėvis. 

14 skgrius 


Lendlizas 


Europoje žvangant ginklams, priartėjo kitokio pobūdžio įvykis, 
turintis lemiamą reikšmę visam pasauliui. Lapkričio 5 d. vyko JAV 
prezidento rinkimai. Nepaisant atkaklios ir energingos politinės ko- 
vos, pasikartojančios kas ketveri metai, ir aštrių nesutarimų dėl šalies 
vidaus klausimų, tuo metu supriešinusių abi pagrindines partijas, 
respublikonų ir demokratų lyderių požiūriai į bendrą sąjunginin- 
kų reikalą buvo panašūs. Lapkričio 2 d. kalbėdamas Klivlande, po- 
nas Rooseveltas pasakė: „Mes remiame politiką teikti visą įmanomą 
materialinę paramą šalims, kurios kovoja prieš agresorius anapus 
Atlanto ir Ramiojo vandenynų.“ Tą pačią dieną jo konkurentas ponas 
Wendellis Willkie's Niujorke Madison Sguare Garden arenoje pareiš- 
kė: „Mes visi, respublikonai, demokratai ir nepriklausomieji, tikimės, 
kad parama didvyriškiems britams bus suteikta. Privalome aprūpinti 
juos mūsų pramonės gaminiais.“ 

Šiuo karštu patriotizmu buvo pagrįstas ir visos Amerikos saugumas, 
ir mūsų gyvenimas. Tačiau rinkimų rezultatų laukiau labai nerimau- 
damas. Joks naujokas šalies valdžioje negalėjo turėti ar greitai įgyti 
tokių kaip Franklino Roosevelto žinių ir patirties. Niekas negalėjo jam 

prilygti vadovo gabumais. 
Asmeninius ryšius su juo 
puoselėjau ypač atidžiai ir, 
atrodo, buvau užsitarnavęs 
jo pasitikėjimą bei draugiš- 
kumą, kurie buvo gyvybiš- 
kai svarbūs visiems mano 
sprendimams. Perspektyva 
užbaigti palengva  nusi- 
stovėjusią draugystę, nu- 
traukti visų mūsų diskusijų 
tęstinumą, pradėti viską iš 
naujo su kitokios mąstyse- 
nos ir kitokios individualy- 
bės žmogumi man atrodė 
labai nemaloni. Tokios įtam- 
pos nebuvau jautęs nuo pat 
Diunkerko įvykių. Tad žinia 
apie prezidento Roosevelto 
perrinkimą man suteikė ne- 
apsakomą palengvėjimą. 


| OUR 
PRESIDENT 


1940 m. lapkritį F. Rooseveltas perrinktas 


Jungtinių Valstijų prezidentu. 


Iki šiol užsakymus Jungtinių Valstijų ginklų pramonei pateikdavo- 
me atskirai nuo amerikiečių armijos, karo laivyno ir oro pajėgų už- 
sakymų, nors ir konsultuodavomės su jų vadais. Nuolat didėjantys 
mūsų užsakymai aprūpinti atskiras kariuomenės rūšis daugeliu atve- 
jų pradėjo iš dalies sutapti, tai sudarė galimybę kilti smulkiems konf- 
liktams tarp žemesniųjų valdymo grandžių, nors bendradarbiavimo 
atmosfera apskritai buvo geranoriška. „Tik vienoda jungtinė visų 

gynybos reikmių tenkinimo vyriausybinė politika, — rašė Stettiniu- 
sas, — galėjo užtikrinti prieš mus iškilusios milžiniškos užduoties 
vykdymą.“ Tai reiškė, kad visus karinius užsakymus Amerikoje pa- 
teiks tik Jungtinių Valstijų vyriausybė. Praėjus vos trims dienoms po 
perrinkimo, prezidentas viešai paskelbė, kad Amerikos ginklų gamy- 
bos produkcija turi būti paskirstoma vadovaujantis „sveiko proto“ 
principu, tai yra padalijama maždaug lygiomis dalimis tarp Jungti- 
nių Valstijų ginkluotųjų pajėgų ir Britanijos bei Kanados pajėgų. Tą 
pačią dieną Tiekimų eiliškumo nustatymo komitetas pritarė Britani- 
jos prašymui užsakyti Jungtinėse Valstijose dar 12 tūkst. lėktuvų pa- 
pildomai prie 11 tūkst., kuriuos jau buvome užsakę. Tačiau kaip visa 
tai bus apmokėta? 

Lapkričio viduryje lordas Lothianas, neseniai parskridęs iš Vašing- 
tono, porą dienų praleido su manimi Dičlyje. Man buvo patarta atsi- 
sakyti įpročio savaitgaliais vykti į Čekersą, ypač per mėnulio pilnatį, 
kad neatkreipčiau į save priešo dėmesio. Ronaldas Tree su žmona ne 
kartą mane ir mano artimuosius maloniai priėmė savo dideliuose ža- 
vinguose rūmuose netoli Oksfordo. Dičlis yra tik už keturių ar penkių 
mylių nuo Blenimo. Šioje malonioje aplinkoje ir priėmiau ambasado- 
rių. Jis buvo išsamiai supažindintas su visais amerikiečių pozicijos as- 
pektais. Vašingtonas rodė jam tikrą geranoriškumą ir pasitikėjimą. Jis 
vimą su prezidentu, su kuriuo užmezgė draugiškus santykius. Dabar 
jis suko galvą dėl dolerių, tai buvo tikrai keblus dalykas. 

Britanija įstojo į karą turėdama apytiksliai 4,5 milijardo dolerių, 
auksu ir JAV vertybiniais popieriais, kuriuos buvo galima paversti 
doleriais. Padidinti šias atsargas galima tik papildomai išgavus auk- 
so Britų Imperijos kasyklose, pirmiausia, žinoma, Pietų Afrikoje, bei 
energingomis pastangomis padidinus prekių eksportą į Jungtines 
Valstijas, ypač tokių prabangos prekių kaip viskis, aukštos kokybės 


* Edward R Stettinius, Lend-Lease, weapon for victory, 1944, p. 62. 

vilnoniai audiniai ir fajanso gaminiai. Šiomis priemonėmis per še- 
šiolika pirmųjų karo mėnesių papildomai įgyta 2 milijardai dolerių. 
Per „prieblandos karą“ buvome draskomi prieštaravimų tarp karšto 
troškimo užsakyti Amerikoje daugiau ginklų ir širdį gniaužiančios 
baimės dėl nykstančių mūsų dolerinių atsargų. Dar ponui Chamber- 
lainui būnant valdžioje, iždo kancleris seras Johnas Simonas visada 
primindavo apverktiną mūsų dolerinių atsargų būklę ir pabrėždavo 
būtinybę jas tausoti. Daugiau ar mažiau priimta laikytis nuostatos, 
kad pirkimus Jungtinėse Valstijose būtina griežtai riboti. Purvisas, 
mūsų Pirkimų komisijos vadovas ir išskirtinių gabumų žmogus, kar- 
tą Stettiniusui, apibūdindamas mūsų elgseną, pasakė - „esame lyg 
audros išmesti į negyvenamą salą, kurioje turime kuo ilgiau ištempti 
su menkomis maisto atsargomis“. 

Mums teko imtis sudėtingiausių priemonių lėšoms taupyti. Taikos 
metu importuodavome daug prekių, už jas sumokėdavome be jokių 
suvaržymų. Prasidėjus karui, turėjome nustatyti tvarką, kuri leistų 
kaupti aukso, dolerių ir kitų asmeninių vertybių atsargas, užkirstų 
kelią nelojaliems asmenims pervesti savo kapitalo į kitas šalis, kur 
jiems atrodytų esant saugiau, ir stabdytų lėšų švaistymą. Sustabdę 
savų pinigų nuotekį, kartu turėjome pasirūpinti, kad mūsų valiuta 
ir toliau būtų priimama kitose šalyse. Mus palaikė sterlingų svarų 
zonos valstybės — jos noriai naudojo anglų svarus visų rūšių atsis- 
kaitymams, o jų vykdoma valiutos kontrolės politika buvo tokia pati 
kaip ir mūsų. Sudarę su kitomis šalimis specialias sutartis, mokėjome 
joms anglų svarais, kuriais buvo galima laisvai atsiskaityti visoje sva- 
rų zonoje. Jos įsipareigojo visas nepanaudotas svarų atsargas laikyti 
saugyklose, o prekybos sandoriuose vadovautis oficialiu valiutų kei- 
timo kursu. Tokios sutartys pirmiausia buvo sudarytos su Argenti- 
na ir Švedija, vėliau ir su daugeliu kitų Europos žemyno bei Pietų 
Amerikos šalių. Sutartys pasirašytos dar 1940 m. pirmąjį pusmetį, 
taip parodant pasitikėjimą anglų svaru, o mes buvome patenkinti, jog 


* 


Stettinius, ten pat, p. 60. 

pasaulinio karo metais. 


tokiomis sunkiomis aplinkybėmis gebėjome jas sudaryti ir užtikrinti, 
kad jų būtų laikomasi. Šitaip ir toliau galėjome prekiauti su daugeliu 
pasaulio šalių - naudoti anglų svarus ir išsaugoti didžiąją savo aukso 
bei dolerių atsargų dalį gyvybiškai svarbiems pirkimams Jungtinėse 
Valstijose. 

1940 m. gegužę tiesiogiai pajutę baisią karo realybę, supratome, 
kad prasidėjo nauja anglų ir amerikiečių tarpusavio santykių era. 
Nuo tada, kai sudariau naują vyriausybę ir seras Kingsley Woodas 
tapo iždo kancleriu, ėmėme laikytis paprastesnio plano, tai yra užsa- 
kinėti viską, ką tik galėjome, o būsimąsias finansų problemas palikti 
Dievo valiai. Per daug nerimauti dėl to, kas atsitiktų išleidus visus 
savo dolerius, kai visiškai vieni kovojome dėl išgyvenimo, nepaliau- 
jamai krintant bomboms ir gresiant įsiveržimui, reikštų beprasmišką 
taupumą ir klaidingai suprastą apdairumą. Mes žinojome apie di- 
džiulius amerikiečių viešosios nuomonės pokyčius ir apie didėjantį 
suvokimą ne vien Vašingtone, bet ir visose Valstijose, kad jų ir mūsų 
likimai yra glaudžiai susiję. Visą Amerikos liaudį užplūdo nuošir- 
džios užuojautos britų tautai ir žavėjimosi ja jausmų banga. Tiesiogiai 
iš Vašingtono ir per Kanadą mus pasiekė itin draugiški drąsinantys 
signalai, leidžiantys suprasti, kad vienokia ar kitokia išeitis vis vien 

bus rasta. Ypač nenuilstamai sąjungininkų reikalais rūpinosi JAV fi- 
nansų ministras ponas Morgentau. Kai birželį perėmėme prancūzų 
sandorius, mūsų pirkimai per biržą išaugo beveik dvigubai. Be to, vi- 
sur paskirstėme naujus užsakymus lėktuvams, tankams bei prekybos 
laivams ir prisidėjome prie didžiulių naujų gamyklų statybos Jungti- 
nėse Valstijose bei Kanadoje. 

Iki 1940 m. lapkričio sumokėdavome už visas gaunamas prekes. 
Jau buvome pardavę 335 milijonų dolerių vertės Amerikos vertybi- 
nių popierių, rekvizuotų iš privačių savininkų atlyginant jiems anglų 
svarais. Grynaisiais išleidome per 4,5 milijardo dolerių. Mums buvo 
likę vos 2 milijardai dolerių, didžiąją jų dalį sudarė kapitalo investici- 
jos, kurių dauguma nelabai likvidžios. Akivaizdu, kad šitokia padėtis 
negalės ilgai tęstis. Net ir atsisakę visų aukso bei užsienio valiutos at- 
sargų, nebūtume galėję apmokėti nė pusės užsakymų, o tolesnė karo 
plėtra būtų iš mūsų pareikalavusi dešimteriopai daugiau lėšų. Reikė- 
jo ką nors daryti, kad galėtume tenkinti kasdienes reikmes. 

Ambasadorius Lothianas buvo įsitikinęs, kad prezidentas su savo 
patarėjais rimtai ieško būdų, kaip mums padėti. Dabar, kai rinkimai 
baigėsi, atėjo laikas veikti. Vašingtone vyko nuolatinės derybos finan- 
sų klausimais tarp finansų ministerijų atstovų sero Fredericko Phil- 
lipso ir pono Morgentau. Ambasadorius ragino mane parašyti pre- 
zidentui laišką ir išdėstyti mūsų padėtį. Tad sekmadienį, būdamas 
Dičlyje ir jo konsultuojamas, parengiau asmeninio laiško apmatus. 
Kadangi dokumentą reikėjo suderinti su Štabų viršininkų komitetu 
bei Finansų ministerija ir patvirtinti Karo kabineto posėdyje, jis ne- 
buvo parengtas iki Lothiano kelionės atgal į Vašingtoną. Galutiniu 
pavidalu laiškas buvo pasirašytas gruodžio 8 d. ir nedelsiant išsiųs- 
tas ponui Rooseveltui. Tas laiškas, vienas pačių svarbiausių, kokį 
kada nors buvau rašęs, mūsų didįjį draugą pasiekė amerikiečių karo 

laivo Tuscaloosa denyje saulėtą dieną plaukiojantį Karibų jūroje. Su juo 
buvo tik artimiausi draugai. Harry Hopkinsas, tada man dar nepažįs- 
tamas, vėliau pasakojo, kad ponas Rooseveltas keletą kartų perskaitė 
mano laišką vienišas sėdėdamas šezlonge ir porą dienų neatrodė, jog 
būtų priėjęs prie kokios nors aiškios išvados. Jis buvo paniręs į gilius 
apmąstymus ir su niekuo apie tai nesikalbėjo. 

Po šių svarstymų gimė įstabus sprendimas. Jokiu būdu negalima 
sakyti, kad prezidentas nežinojo, ką norėtų daryti. Jam tik rūpėjo 
užsitikrinti savo šalies Žmonių pritarimą ir įtikinti Kongresą pritar- 
ti sprendimui. Pasak Stettiniuso, prezidentas dar vasaros pabaigo- 
je pasitarime su Gynybos konsultacine komisija laivybos klausimais 
buvo pareiškęs: „Gal nebūtina, kad britai sumokėtų savomis lėšomis 
už laivus, statomus jiems Jungtinėse Valstijose, ar kad mes skolintu- 
me jiems pinigų šiam tikslui. Nematau priežasties, kodėl negalėtume 
pastatyto laivo išnuomoti jiems nepaprastosios padėties laikotarpiu.“ 
Pasirodo, pagal 1892 m. įstatymą karo ministras „savo nuožiūra, kai 
to reikėtų visuomenės labui“, galėjo išnuomoti kariuomenės nuosa- 
vybę ne ilgiau kaip penkeriems metams, jeigu ji nenaudojama visuo- 
menės reikmėms tenkinti. Praeityje šis įstatymas jau buvo taikytas 
retkarčiais išnuomojant įvairų kariuomenės turtą. 

Taigi žodis „nuoma“ ir sumanymas pritaikyti nuomos principą, 
užuot teikus neribotą paskolą, kuri netrukus smarkiai viršytų visas 
jos išmokėjimo galimybes, jau anksčiau buvo atėję į galvą prezidentui 
Rooseveltui svarstant britų poreikių tenkinimo klausimą. Dabar šie 
svarstymai staiga virto ryžtingu sprendimu pasiūlyti šlovingąjį len- 
dlizo planą. 

Gruodžio 16 d. grįžęs iš Karibų jūros, kitą dieną per spaudos kon- 
ferenciją prezidentas prašneko apie savo planą. Jis pateikė papras- 
tą pavyzdį: „Įsivaizduokite, kad užsidegė mano kaimyno namas, 0 
už šimto ar dviejų šimtų metrų nuo jo aš turiu laistymo žarną. Jeigu 
jis galėtų, paėmęs manąją laistymo žarną prijungti prie savo gaisri- 
nio hidranto, šitaip padėčiau jam užgesinti gaisrą. Ką aš darau? Juk 


257 


2 2 


Britų moksleivės džiaugiasi iš JAV gauta parama maisto produktais. 1941 m. 


nesakau jam prieš pradedant gesinti: „Klausyk, kaimyne, mano lais- 
tymo žarna kainuoja penkiolika dolerių, tu turi man už ją tiek sumo- 
kėti. Ne! Koks sandoris įvyksta tarp mudviejų? Man nereikia penkio- 
likos dolerių, aš tik noriu, kad grąžintų laistymo žarną, kai gaisras 
bus užgesintas.“ Ir dar pridėjo: „Absoliuti amerikiečių dauguma nė 
kiek neabejoja, kad sėkmingas Britanijos apsigynimas yra geriausias 
būdas tiesiogiai apginti Jungtines Valstybes, todėl, jau nekalbant, kad 
esame tiesiogiai istoriškai suinteresuoti demokratijos išlikimu visame 
pasaulyje, bet ir vien iš savanaudiškų paskatų, dėl Amerikos saugu- 
mo mums yra lygiai taip pat svarbu daryti viską, kas įmanoma, kad 
padėtume apsiginti Britanijos Imperijai.“ 

Ir pabaigai: „Ketinu atsisakyti dolerio ženklo žymėjimo.“ 

Garsusis lendlizo įstatymas, pagrįstas šiuo principu, buvo iškart 
parengtas pateikti Kongreso svarstymui. Vėliau apibūdinau jį Parla- 
mentui kaip „patį nesavanaudiškiausią aktą bet kurios valstybės isto- 
rijoje“. Priėmus jį Kongrese, bendra padėtis iškart pasikeitė. Jis leido 
mums kurti suderintus ilgalaikius, didžiulės apimties planus visiems 
mūsų poreikiams tenkinti. Nebuvo jokios užuominos apie apmokė- 
jimą. Nebuvo pateikiama net formalių sąskaitų doleriais ar anglų 
svarais. Visa, ką gaudavome, buvo mums skolinama arba išnuomo- 
jama, nes mūsų atkaklus priešinimasis Hitlerio tironijai laikomas 

gyvybiškai svarbiu didžiajai respublikai. Pasak prezidento Roose- 
velto, nuo šiol tik Jungtinių Valstijų gynybos interesai, 0 ne doleriai 
lėmė, kur bus gabenami Amerikos ginklai. 

Kaip tik šiuo svarbiausiu jo valstybinės veiklos metu mus paliko 
Philipas Lothianas. Netrukus sugrįžęs į Vašingtoną jis staiga sunkiai 
susirgo. Nenuilstamai dirbęs kone iki pat galo ir pasiekęs sėkmės vir- 
šūnę, gruodžio 12 d. mirė. Tai buvo didžiulė netektis mūsų tautai ir 
bendram sąjungininkų reikalui. Jo gedėjo daugybė draugų šiapus ir 
anapus Atlanto. Man, artimai bendravusiam su juo vos prieš dvi sa- 
vaites, ši mirtis buvo skaudus asmeniškas smūgis. Kalbėdamas Ben- 
druomenių rūmuose, atidaviau padėkos ir gilios pagarbos duoklę jo 
veiklai ir atminimui. 

Nedelsdamas turėjau parinkti jo pareigų perėmėją. Buvo aišku, 
kad šiuo metu mūsų santykiams su Jungtinėmis Valstijomis palaikyti 
reikėjo ambasadoriaus, kuris būtų įžymus šalies valstybinis veikėjas, 
nusimanantis visose pasaulio politikos srityse. Išsiaiškinęs su prezi- 
dentu, kad mano pasiūlyta kandidatūra bus jam priimtina, paprašiau 
poną Lloydą George'ą užimti šį postą. Dar liepos mėnesį jis sakėsi 
negalįs dirbti Karo komitete, o atmosfera Britanijos politikų sluoks- 
niuose jam buvo nepalanki. Jo požiūris į karą ir į įvykius, privedusius 
prie karo, skyrėsi nuo manojo. Tačiau negalėjo būti jokių abejonių, 
kad jis buvo įžymiausias mūsų pilietis, o jo neprilygstami gabumai 
bei patirtis būtų prisidėję prie misijos sėkmės. Ilgai kalbėjausi su juo 
Ministrų kabineto pasitarimų kambaryje ir kitą dieną per oficialius 
priešpiečius. Atrodė, kad mano siūlymas jį nuoširdžiai pamalonino. 
„Savo draugams sakau, - tarė jis, - kad esu iš ministro pirmininko ga- 
vęs garbingų siūlymų.“ Jis esąs tikras, kad, sulaukus septyniasdešimt 
septynerių metų, jau nereikėtų imtis tokios atsakingos užduoties. Po 
šio ilgo mudviejų pokalbio supratau, kad jis dar labiau paseno per 
tuos mėnesius, kai kviečiau dirbti Karo kabinete, ir apgailestauda- 
mas, bet kartu įsitikinęs, jog neklystu, atsisakiau savo plano skirti jį 
ambasadoriumi į JAV. 

Tada kreipiausi į lordą Halifaxą, kurio aukštą padėtį konservato- 
rių partijoje dar labiau stiprino tarnyba Užsienio reikalų ministeri- 
joje. Užsienio reikalų ministro paskyrimas ambasadoriumi pabrėžtų 
ypatingą jo misijos svarbą. Jis buvo visur gerbiamas, tačiau dėl savo 
pažiūrų prieškario metais ir dėl tolesnių įvykių eigos nusipelnė ne- 
pritarimo ir net priešiškumo mūsų nacionalinės koalicijos leiboristų 
sparne. Žinojau, kad jis ir pats tai jautė. 

Kai pateikiau jam šį siūlymą, kuris tikrai nebuvo tarnybinis pa- 
aukštinimas, jis tik paprastai ir oriai pasakė tarnausiąs visur, kur tik 
bus manoma, kad būsiąs ten naudingiausias. Norėdamas dar labiau 
pabrėžti jo pareigų svarbą, susitariau, kad jis ir toliau vykdys Karo 
kabineto nario funkcijas, kai tik sugrįš namo atostogų. Šis susitari- 
mas galiojo nesudarydamas nė mažiausio nepatogumo su juo susiju- 
siems aukštos kvalifikacijos patyrusiems asmenims, ir Halifaxas dar 
šešerius metus sėkmingai ėjo ambasadoriaus Jungtinėse Valstijose 
pareigas, turėdamas išskirtinę ir nuolat didėjančią įtaką ir valdant na- 
cionalinei koalicijai, ir vėlesnei leiboristų bei socialistų vyriausybei. 


Britų kariuomenei perduoti amerikiečių gamybos, 

Prezidentas Rooseveltas, ponas Hullas" ir kiti vadovaujantieji asme- 
nys Vašingtone buvo nepaprastai patenkinti lordo Halifaxo paskyri- 
mu. Tiesą pasakius, man iškart tapo aišku, kad prezidentas jam teikė 
pirmenybę prieš mano ankstesnį siūlymą. Naujojo ambasadoriaus 
paskyrimas buvo labai palankiai priimtas ir Amerikoje, ir namie, vi- 
sais atžvilgiais laikomas atitinkančiu įvykių mastą. 


Neturėjau jokių abejonių, kas turėtų užimti laisvą užsienio reikalų 
ministro kėdę. Kaip matyti iš šių puslapių, visais svarbiausiais klausi- 
mais pastaruosius ketverius metus visiškai sutariau su Anthony Ede- 
nu. Jau rašiau apie susirūpinimą ir jaudulį, kai 1938 m. pavasarį jis pasi- 
traukė iš pono Chamberlaino komandos. Abu susilaikėme balsuodami 
dėl pritarimo Miuncheno sutarčiai. Kartu priešinomės partijos spau- 
dimui mūsų rinkiminėse apygardose tų niūrių metų žiemą. Laikėmės 
tų pačių pažiūrų, jautėmės taip pat karo pradžioje ir kartu bendradar- 
biavome jam įsibėgėjus. Didžiąją visuomeninio gyvenimo dalį Edenas 
skyrė užsienio politikos klausimams nagrinėti. Jis puikiai pasižymėjo 
anksčiau vadovaudamas Užsienio reikalų ministerijai, o, būdamas vos 
keturiasdešimt dvejų, atsistatydino dėl priežasčių, kurias ir praeityje, ir 
dabar visos partijos mūsų valstybėje laikė pagrįstomis. Jis buvo puikus 
karo ministras šiais siaubingais metais, ir jo vadovavimas sprendžiant 
kariuomenės problemas mus labai suartino. Mūsų mintys net nesusita- 
rus sutapdavo beveik visais kasdien kylančiais praktiškais klausimais. 
Man norėjosi malonios, darnios ministro pirmininko ir užsienio reikalų 
ministro draugystės, ir šis noras iš tikrųjų išsipildė per tuos ketverius 
su puse karo ir politikos metų, kurie teko mūsų daliai. Edenui buvo 
gaila palikti Karo ministeriją, kur jam teko spręsti visas sudėtingas ir 
jaudinančias problemas, tačiau į Užsienio reikalų ministeriją jis sugrįžo 
kaip į savo namus. 


*  Cordellas Hullas (1871-1955) - JAV užsienio reikalų ministras prezidento Roosevelto administracijoje, 
1945 m. apdovanotas Nobelio taikos premija už išskirtinį vaidmenį įkuriant Jungtinių Tautų organizaciją. 

Nepaisant paliaubų, Orano ir diplomatinių santykių nutraukimo 
su Viši, į kurį persikėlė maršalo Pėtaino vadovaujama Prancūzijos 
vyriausybė, niekada nepalioviau jausti artimumo Prancūzijai. Žmo- 
nės, kurie nėra patyrę tokios asmeninės įtampos, kokią teko išgy- 
venti iškiliems prancūzams baisią jų šalies žlugimo valandą, turėtų 
būti atsargesni smerkdami atskiras asmenybes. Šiame pasakojime 
nesiekiama narplioti prancūzų politikos painiavos. Buvau įsitikinęs, 
kad prancūzų tauta dėl bendro reikalo padarys viską, ką gali, tei- 
singai suvokdama savo padėtį. Aiškinimai, kad jie galėtų išsigelbėti 
tik įsiklausę į žinomo maršalo patarimus ir kad Anglija, kuri jiems 
taip mažai tepadėjo, greitai bus užkariauta arba pasiduos, nepaliko 
žmonėms didelio pasirinkimo. Bet buvau tikras, kad jie troško mūsų 
pergalės, ir niekas negalėjo jų labiau pradžiuginti, kaip tik Žinojimas, 
jog mes drąsiai tęsiame kovą. Tvirtai remti narsiai kovojantį generolą 
de Gaulle'į buvo pirmoji mūsų pareiga. Rugpjūčio 7 d. mudu su juo 
pasirašėme sutartį dėl karinio bendradarbiavimo, kuriame buvo iš- 
dėstyti praktinio pobūdžio reikalai. Britanijos radijo stotys išplatino 
jo patriotiškus atsišaukimus Prancūzijai ir visam pasauliui. Generolo 

vardą išgarsino mirties nuosprendis, jo 
paskelbtas Pėtaino vyriausybei. Dėjome 
visas pastangas jam remti ir jo judėjimui 
plėsti. 

Tuo pačiu metu buvo būtina palaikyti 
ryšius ne tik su laisvąja Prancūzija, bet 
netgi ir su Viši. Visada stengiausi, kad 
jiems būtų kuo geriau. Buvau labai pa- 
tenkintas, kai 1940 m. pabaigoje Jungti- 
nės Valstijos nusiuntė į Viši Prancūziją 
ambasadorių, labai įtakingą ir autorite- 
tingą admirolą Leahy, itin artimą pre- 
zidentui. Ne kartą raginau Kanados 
premjerą poną Mackenzie Kingą, kad 
jo atstovas, gabus ir patyręs diplomatas 
ponas Dupuy, liktų Viši. Šiaip ar taip, 
tai buvo langas susisiekti su teritorija, 
kurioje neturėjome jokios kitos prieigos. 
Liepos 25 d. nusiunčiau užsienio reikalų 
ministrui memorandumą, kuriame ra- 
šiau: „Noriu paremti ką nors panašaus 
į slaptą sąmokslą Viši vyriausybėje, pa- 
gal jį kai kurie šios vyriausybės nariai, 


Iš* nau 


Antisemitinė propaganda Viši Prancūzijoje: 


„Žydas ir Prancūzija“. 1941 m. 


galbūt pritariant pasiliekantiems nariams, pabėgtų į Šiaurės Afriką, ir 
jos pakrantėje galėtų derėtis dėl palankesnių Prancūzijos nepriklau- 
somybės sąlygų. Kartu su įtikinamais argumentais šiam tikslui pa- 
naudočiau ir maisto produktus bei kitokius paskatinimus.“ Laikėmės 
nuoseklios politikos įteigti Viši vyriausybės nariams mūsų nuomonę, 
kad jiems niekada nevėlu atsisakyti kolaboravimo su vokiečiais. Kad 
ir kas praeityje būtų atsitikę, Prancūzija buvo mūsų draugė varguose, 


ir niekas, išskyrus tikrą tarpusavio karą, nesutrukdytų jai būti mūsų 


partnere siekiant pergalės. 


263 


Minston B. Churchill Vieni 


Šita nuostata labai nepatiko de Gaulle'iui, jis rizikavo viskuo ir lai- 
kė aukštai iškėlęs patriotizmo vėliavą, tačiau saujelė jo šalininkų už 
Prancūzijos ribų negalėjo tikėtis tapti veiksminga alternatyva Pran- 
cūzijos vyriausybei. Tačiau mes darėme viską jo įtakai, autoritetui 
ir galiai sustiprinti. Savo ruožtu de Gaulle'is, savaime suprantama, 
piktinosi bet kokiomis mūsų derybomis su Viši vyriausybe ir manė, 
kad privalome būti lojalūs išimtinai tik jam vienam. Be to, jam at- 
rodė svarbu sukurti savo įvaizdį Prancūzijos žmonėms, kad su „tuo 
klastinguoju Albionu“ jis ketinąs elgtis išdidžiai ir net arogantiškai, 
nors ir būdamas tremtinys, gyvenantis pas mus ir priklausantis nuo 
mūsų globos. Su britais jis turįs būti atžarus, kad įrodytų prancūzams 
nesąs britų marionetė. Šios politikos jis iš tiesų nuosekliai laikėsi. 
Kartą man net paaiškino savo metodo esmę, ir aš puikiai supratau, 
kokia sunki jo padėtis. Mane visada žavėjo jo charakterio tvirtybė. 
Nepriklausomai nuo Viši vyriausybės naudingo ar žalingo elgesio, 
mes neišsižadėtume jo ir netrukdytume jo įtakos plėtrai Prancūzijos 
kolonijose. Be to, neleistume, jog koks nors laivas iš Prancūzijos laivy- 
no, dabar stovinčio prancūzų kolonijų uostuose, grįžtų į Prancūziją. 
Vienu metu Admiralitetas buvo smarkiai sunerimęs, kad Prancūzija 
nepaskelbtų mums karo ir tuo nepridarytų mums dar daugiau rūpes- 
čių. Visada tikėjau, kad, mums parodžius ryžtą ir gebėjimą kovoti ne- 
ribotą laiką, prancūzų tauta niekada neleistų Viši vyriausybei žengti 
tokio nežmoniško žingsnio. Šiuo metu buvo jaučiamas entuziazmas 
bei draugiškumas britams, ir prancūzų viltys išsivaduoti stiprėjo kie- 
kvieną mėnesį. Tai pripažino net ponas Lavalis, dabar tapęs Pėtaino 
užsienio reikalų ministru. 

Su Italija buvo kitaip. Prancūzijai išstojus iš karo, o Britanijai įsitrau- 
kus namie į sunkią kovą dėl išlikimo, Mussolinis galbūt pajuto, kad 
jo svajonė įsiviešpatauti Viduržemio jūros regione ir atkurti kitados 

i "+ BLA O L 2 
Italijos dučė B. Mussolinis Venecijos rūmų (Roma) balkone. 1940 m. birželio 10 d. 


Italija britams paskelbė karą. 


buvusią Romos Imperiją galėtų tapti realybe. Kai Tunise neliko bū- 
tinybės gintis nuo prancūzų, jis galėjo dar labiau stiprinti gausias 
pajėgas, sutelktas įsiveržti į Egiptą. Vis dėlto Karo kabinetas buvo 
pasiryžęs ginti Egiptą nuo bet kokių priešų visais savo ištekliais, ku- 
riuos būtų galima atitraukti iš lemiamos kovos namie. Viskas tapo 
dar kebliau, kai Admiralitetas pareiškė, jog dėl aviacijos puolimo 
pavojaus tapo neįmanoma plukdyti per Viduržemio jūrą karo laivų. 
Tektų plaukti aplink Gerosios Vilties kyšulį. Šitaip mes lengvai galė- 
jome pralaimėti mūšį dėl Britanijos ir kartu niekuo neparemti mūšio 
dėl Egipto. Keista, kad apie tai rašant, kai viskas jau praeityje, dabar 
nukrečia šiurpas, o tada buvome visiškai ramūs ir linksmi. 

Kai 1940 m. birželio 10 d. Italija paskelbė mums karą, britų žvalgy- 
ba buvo nustačiusi — dabar tai tiksliai žinome, - kad be savo įgulų, 
dislokuotų Abisinijoje, Eritrėjoje ir Somalyje, ji Šiaurės Afrikos pa- 
krančių provincijose turėjo apytiksliai 215 tūkst. karių. Britų pajėgas 
Egipte sudarė gal 50 tūkst. karių. Jiems teko užtikrinti Egipto vakarų 
pasienio gynybą ir jo vidaus saugumą. Taigi prieš mus stojo gerokai 
pranašesnė sausumos kariuomenė, be to, Italija turėjo kur kas dau- 
giau lėktuvų. 

Fašistinės Italijos kariai 
Šiaurės Afrikoje. Apie 
1940 M. | Viduržemio | 
jūros pakrantes italai 

žvelgė kaip į savo 


didvalstybinių interesų 


zoną. 


Liepą ir rugpjūtį italai daugelyje vietų ėmėsi aktyvių veiksmų. 
Chartumui grėsė išpuolis iš Kasalos į vakarus. Iš Kenijos buvo pra- 
nešama apie pavojų, kurį kėlė italų ekspedicinis korpusas, Žygiuojan- 
tis iš Abisinijos maždaug už 120 km į pietus, Tanos upės ir Nairobio 
link. Didelės italų pajėgos įžengė į Britų Somalį. Tačiau visi šie rū- 
pesčiai buvo menki palyginti su plataus masto įsiveržimu į Egiptą. 
Buvo akivaizdu, kad italai jam gerai pasirengę. Iš pagrindinės bazės 
Tripolyje dar prieš karą buvo nutiestas puikus kelias jūros pakrante 
Egipto pasienio link per Tripolitaniją ir Kirenaiką. Karinio transporto 
srautas tuo keliu jau daug mėnesių po truputį intensyvėjo. Didžiu- 
liai sandėliai Bengazyje, Dernoje, Tobruke, Bardijoje ir Solume buvo 
palengva pripildomi atsargų. Italų karinės įgulos ir atsargų sandėliai 
buvo išdėstyti palei šį daugiau kaip 1600 km ilgio kelią lyg karoliukai, 
suverti ant siūlo. 

Kelio gale prie Egipto pasienio stovėjo iš anksto sutelkta ir pareng- 
ta 70 ar 80 tūkst. Italijos karių armija, gausiai aprūpinta šiuolaikine 
ginkluote. Prieš ją it vertingas prizas plytėjo Egiptas. Jos užnugaryje 
driekėsi ilgas kelias atgal į Tripolį, tad jūros užkariavimas jau netoli! 
Jeigu šios pajėgos, kantriai kurtos daugelį metų, galėtų nesustabdo- 
mos žengti į rytus triuškindamos visus, mėginančius užstoti jai kelią, 

pergalė būtų didinga. Pasiekus derlingą Nilo deltos regioną, dingtų 
visi rūpesčiai dėl tolimos kelionės atgal. Kita vertus, jeigu ištiktų ne- 
sėkmė, namo sugrįžtų gal tik saujelė. Sausumos armijoje ir didžiu- 
liuose atsargų sandėliuose, išdėstytuose išilgai visos pakrantės, buvo 
mažiausiai 300 tūkst. italų, kurie trauktis keliu į vakarus būtų galėję 
tik dalimis ar po truputį, net jeigu niekas nebūtų trukdęs. Tam jiems 
būtų reikėję daug mėnesių. O jeigu mūšis Egipto pasienyje būtų pra- 
laimėtas, armijos frontas būtų pralaužtas ir neliktų laiko atsitraukti, 
visi būtų pasmerkti žūti arba patekti į nelaisvę. Tačiau 1940 m. liepą 
niekas nežinojo, kam pavyks laimėti tą mūšį. 

Priešakinės mūsų gynybos pozicijų punktas tuo metu buvo galinė 
Marsa Matruho geležinkelio stotis. Kelias į vakarus iki Sidi Baranio 
buvo geras, bet dar toliau iki pasienio prie Solumo nebuvo jokio kelio 
su kokiomis nors didesnėmis pajėgomis, galinčiomis išsilaikyti pasie- 
nyje ilgesnį laiką. Nedideliam mechanizuotajam priedangos daliniui, 
suformuotam iš geriausių mūsų reguliariosios armijos karių, buvo 
įsakyta, vos tik karui prasidėjus, nedelsiant užpulti italų pasienio 
postus. Tad, per dvidešimt keturias valandas perėję sieną, jie netikėtai 
užklupo italus, dar nežinančius apie karo paskelbimą, ir paėmė į ne- 
laisvę. Kitą naktį, liepos 12 d., surengė dar vieną sėkmingą išpuolį ir 
14 d. užėmė pasienyje Kapuco ir Madalenos fortus, paėmė du šimtus 
belaisvių. Liepos 16 d. įsiskverbę gilyn į priešo teritoriją, sunaikino 
dvylika tankų, o kelyje Tobrukas-Bardija perėmė sunkvežimių vilks- 
tinę ir paėmė į nelaisvę generolą. 

Šiame trumpame, bet aktyviame kare mūsų daliniai pasijuto prana- 
šesni už priešą ir netrukus ėmė įsivaizduoti esą dykumos šeimininkai. 
Kol neužpuldavo stambių priešo grupuočių ar įtvirtintų postų, jie ga- 
lėjo nesunkiai skinti pergales netikėtuose susirėmimuose. Kai armijos 
atsiduria arti viena kitos, jos skiriasi tik tuo, kad viena jų kontroliuoja 
tik žemės plotą sau po kojomis, o antroji - visa kita. Tai mačiau ang- 
lų ir būrų kare, kur mums nepriklausė jokia teritorija anapus laužų, 
apjuosiančių mūsų stovyklavietes, o būrai galėjo judėti po visą šalį 

kur tik panorėję. Paviešinti Italijos nuostoliai per pirmuosius tris karo 
mėnesius buvo beveik 3500 karių, iš jų 700 belaisvių. Mūsų netektys 
neviršijo 150 karių. Tad pirmasis tarpsnis kare, kurį Italija paskelbė 
Britų Imperijai, mums susiklostė palankiai. 


12; 


Artėjant rimtiems įvykiams Libijos dykumoje, man ypač rūpėjo 
asmeniškai pasikalbėti su generolu Wavellu“. Nebuvau pažįstamas 
su šiuo įžymiu karininku, tad paprašiau karo ministro, atsiradus ga- 
limybei, pakviesti pas mane kokiai savaitei konsultacijų. Jis atvyko 
rugpjūčio 8 d. Rimtai padirbėjęs Štabų viršininkų komitete, jis kelis 
kartus ilgai kalbėjosi su manimi ir ponu Edenu. Vadovavimo Arti- 
muosiuose Rytuose esmę sudarė keistas ypač painių karinių, politi- 
nių, diplomatinių ir administravimo problemų mišinys. Man ir mano 
bendradarbiams beveik metus teko aiškintis atsakomybių pasiskirsty- 
mą tarp vyriausiojo kariuomenės vado, valstybės ministro ir genera- 
linio intendanto sprendžiant Artimųjų Rytų aprūpinimo problemas. 
Nors nevisiškai sutikdamas su generolu Wavellu dėl jo dispozicijoje 
esančių išteklių naudojimo, nusprendžiau palikti jį vadovaujančiame 
poste. Mane žavėjo jo charakterio savybės, be to, įspūdį darė tokios 
daugybės Žmonių pasitikėjimas juo. 

Po svarstymų Štabų viršininkų komitete Dillas“, Edeno entuzias- 
tingai remiamas, parašė man raštą ir pranešė, kad Karo ministerija 
rengiasi tuojau pat nusiųsti į Egiptą per 150 tankų ir daug artilerijos 
pabūklų. Vienintelis klausimas, kaip jie turėtų keliauti - pro Gerosios 
Vilties kyšulį ar rizikuodami Viduržemio jūra. Atkakliai spaudžiau 
Admiralitetą siųsti tiesioginį laivų konvojų per Viduržemio jūrą. Dėl 
to kilo daug ginčų. Tuo tarpu Karo kabinetas aprobavo šarvuotosios 
*  Archibaldas Wavellas (1883-1950) - generolas (vėliau feldmaršalas), Britanijos ginkluotųjų pajėgų 
Artimuosiuose Rytuose vyriausiasis vadas. 


** Seras Johnas Dillas (1881-1944) - generolas (vėliau feldmaršalas), Imperijos generalinio štabo viršinin- 
kas, vėliau - Britanijos karinės misijos Jungtinėse Amerikos Valstijose vadovas. 

technikos pakrovimą bei išsiuntimą ir atidėjo sprendimą dėl kelionės 
maršruto, kol konvojus pasieks Gibraltarą. Laiko pasirinkti maršru- 
tą turėjome iki rugpjūčio 26 d., iki tol mums reikėjo kaip reikiant iš- 
siaiškinti bet kokio italų puolimo pavojaus galimybę. Delsti nebuvo 
laiko. Sprendimas perkelti dalį ginkluotės į Egiptą, tarytum kraujo 
perpylimas rengiantis pasitikti mirtiną pavojų, buvo kartu ir baisus, 
ir teisingas. Niekas nesuabejojo. 

Viduržemio jūros kontrolę iki Prancūzijos žlugimo buvo pasidali- 
ję Britanijos ir Prancūzijos laivynai. Dabar Prancūziją pakeitė Italija. 
Prieš mus susijungė gausus Italijos laivynas ir stiprios karinės oro 
pajėgos. Padėtis atrodė tokia grėsminga, kad Admiralitetas pradėjo 
svarstyti apie laivų atitraukimą iš Viduržemio jūros rytų pakrantės 
ir jų sutelkimą prie Gibraltaro. Priešinausi šiai politikai, kuri, nors 
ir buvo pagrįsta, sprendžiant pagal italų laivų skaičių, nesutapo su 
mano nuomone dėl kovinių savybių, be to, ji pasmerkė pražūčiai Mal- 
tą. Buvo apsispręsta kovoti abiejuose jūros galuose. Uždavinys, tuo 
metu tekęs Admiralitetui, buvo nepaprastai sunkus. Dėl įsiveržimo į 


Italijos linijinis kreiseris Littorio skrodžia Viduržemio jūros vandenis. 


ę 

Angliją grėsmės karo laivų flotiles ir mažesnius laivus reikėjo sutelkti 
Lamanšo sąsiauryje ir Šiaurės jūroje. Vokiečių povandeniniai laivai, 
nuo rugpjūčio pradėję išpuolius iš Biskajos įlankos uostų, patys ne- 
patirdami didelių nuostolių, sėkmingai skandino Atlanto vandenyne 
mūsų konvojų laivus. Italijos laivyno karinės galios kol kas dar nebu- 
vo tekę išmėginti. Be to, reikėjo nepamiršti Japonijos įstojimo į karą 
galimybės ir to įstojimo pasekmių mūsų Imperijos kolonijoms rytuo- 
se. Todėl nieko keista, kad Admiralitetas itin nerimaudamas žvelgė į 
pavojų, gresiantį mūsų laivams Viduržemio jūroje, ir atkakliai siekė 
apsiriboti vien griežčiausia gynyba Gibraltare ir Aleksandrijoje. Aš 
savo ruožtu nesupratau, kodėl nemažas mūsų laivynas, dislokuotas 
Viduržemio jūroje, jau nuo pat pradžių neturėtų atlikti reikšmingo 
vaidmens šioje jūroje. Malta turėtų būti sustiprinta aviacijos eskadri- 
lėmis ir kariuomenės daliniais. Nors visa prekybinė laivyba iš tiesų 
yra sustabdyta ir dideli laivų konvojai su kariuomene turi keliauti 
aplink Gerosios Vilties kyšulį, vis vien negalėjau susitaikyti su min- 
timi, kad vidinė jūra mums uždaryta. Tiesą pasakius, tikėjausi, kad, 
išleidę į žygį keletą specialių gerai apsaugotų konvojų, išprovokuo- 
tume italų laivyno jėgų išbandymą. Tikėjausi, kad tai galėtų įvykti, 
ir Malta būtų deramai aprūpinta kariuomene, lėktuvais bei priešlėk- 
tuviniais pabūklais. Būgštavau, jog nespėsime to padaryti, iki vokie- 
čiams atsirandant šiame karo veiksmų teatre. 

Vis dėlto man nepavyko įtikinti Admiraliteto, kad tankų kariuome- 
nės daliniai ar bent jų tankai būtų gabenami Viduržemio jūros marš- 
rutu, ir visa vilkstinė toliau keliavo aplink Gerosios Vilties kyšulį. 

Toks sprendimas mane ir nuliūdino, ir suerzino. Egipte faktiškai 
nepatyrėme jokios rimtos nesėkmės. Nors italų aviacija buvo sti- 
pri, mes visur turėjome iniciatyvą, o Malta išliko įvykių centre kaip 
avanpostas puolamosioms operacijoms prieš italų laivus, palaikan- 
čius ryšį su jų pajėgomis Afrikoje. 

Italų vidutiniai tankai M13/40 slenka Egipto dykuma. Antrojo pasaulinio karo metais tai 


masiškiausi Italijos kariuomenės naudoti tankai. 


*** 


Mūsų rūpesčiai dėl italų galimo įsiveržimo į Egiptą, kaip dabar 
paaiškėjo, buvo kur kas mažesni už jiems vadovaujančio maršalo 
Grazianio nerimą. Likus vos keletui dienų iki numatytos datos, jis 
paprašė mėnesiui atidėti įsiveržimą. Mussolinis pagrasino: jeigu puo- 
limas nebus pradėtas pirmadienį, Grazianis būsiąs nušalintas ir pa- 
keistas kitu. Maršalas nusileido ir pažadėjo paklusti įsakymui. „Dar 
niekada, - sakė Cianas, - nėra buvę karinės operacijos, tokios priešin- 
gos jai vadovaujančio karo vado valiai.“ 

Rugsėjo 13 d. Italijos pagrindinė armija perėjo Egipto sieną ir pradė- 
jo ilgai lauktą puolimą. Ją sudarė šešios pėstininkų divizijos ir aštuoni 
tankų batalionai. Mūsų priedangos daliniuose buvo trys pėstininkų 
batalionai, vienas tankų batalionas, trys artilerijos pabūklų bateri- 
jos ir du šarvuotųjų transporterių divizionai. Jiems duotas įsakymas 
kautis atsitraukiant — tinkamiausiai operacijai pagal jų pajėgumą ir 
dykumos sąlygas. Italai pradėjo puolimą įnirtingai apšaudydami 
mūsų pozicijas pasienyje prie Solumo miestelio. Dulkėms ir dūmams 
prasisklaidžius, pasirodė italų kariuomenės daliniai, išsidėstę įstabia 
tvarka. Priekyje važiavo motociklininkai, išsirikiavę lygiomis eilėmis, 
griežtai laikydamiesi vienodų atstumų. Už jų riedėjo lengvieji tankai 
ir gausios transporterių bei sunkvežimių eilės. Pasak britų pulkinin- 
ko, reginys buvo panašus į „karinį paradą Ilgajame slėnyje Olderšote 

karaliaus gimtadienio proga“. Koldstrimo gvardijos 3-iasis batalio- 
nas, stovėjęs priešais šią įspūdingą kariauną, palengva atsitraukė, o 
mūsų artilerija gerokai pasidarbavo triuškindama gausius taikinius, 
taip atvirai išsidėsčiusius priešais ją. 

Toliau pietuose, atviroje dykumoje, judėjo dvi didžiulės priešo ko- 
lonos, Žžygiuojančios piečiau ilgos kalnų grandinės, nusidriekusios 
lygiagrečiai su jūros pakrante. Ją kirsti buvo galima tik prie Chalfajos, 
per vadinamąją „pragaro ugnies perėją“, kuri buvo itin reikšminga 
visuose vėlesniuose mūsų mūšiuose. Kiekvienoje iš šių kolonų buvo 
daug karinės technikos, priekyje judėjo tankai, prieštankiniai pabū- 
klai ir artilerija, o sunkvežimiuose viduryje kolonos važiavo pėstinin- 
kai. Šį ne kartą naudotą darinį vadinome „ežiu“. Mūsų daliniai, atsi- 
traukdami prieš šias gausias pajėgas, išnaudodavo kiekvieną progą 
užpulti priešą, kurio veiksmai atrodė padriki ir neryžtingi. Grazianis 
vėliau aiškino, kad paskutinę akimirką jis atsisakęs plano apeiti dy- 
kumą pakraščiu ir nusprendęs „sutelkti visas savo pajėgas kairiau 
žaibiškam puolimui išilgai pakrantės Sidi Baranio link“. Pagal šį pa- 
keistą planą didžiulė Italijos armija dviem lygiagrečiais srautais lėtai 
slinko pirmyn palei pakrantės kelią. Puolama buvo bangomis, siun- 
čiant į kiekvieną ataką po penkiasdešimt sunkvežimių su pėstinin- 
kais. Koldsrimo gvardiečiai per tas keturias dienas sumaniai traukėsi 
nuo Solumo, pasirinkę patogesnius pasitraukimo kelius ir smogdami 
priešui žiaurius smūgius. 

Rugsėjo 17 d. italų armija pasiekė Sidi Baranį. Iš viso netekome 40 
karių, žuvusiųjų ir sužeistųjų, o priešo nuostoliai buvo maždaug de- 
šimt kartų didesni, įskaitant ir 150 sunaikintų kovos mašinų. Čia italai 
apsistojo trims mėnesiams, jų komunikacijų linijos nutįso per 60 my- 
lių. Nuolat mažų, judrių mūsų dalinių užpuldinėjamiems, jiems teko 
patirti rimtų tiekimo sunkumų. Pradžioje Mussolinis „iš to džiaugs- 
mo net švytėjo“. Savaitėms virstant mėnesiais, jo pasitenkinimas iš- 
blėso. Tačiau mums Londone atrodė, kad italų armija, daug didesnė 
už tą, kurią įstengėme sutelkti, po dviejų ar trijų mėnesių atnaujins 

puolimą, ir sieks užimti Nilo deltą. O kur dar nuolatinė grėsmė, kad 
pasirodys vokiečiai! Žinoma, negalėjome tikėtis, kad pertrauka Gra- 
zianio puolime truks taip ilgai. Buvo galima pagrįstai manyti, jog 
pagrindinis mūšis įvyks prie Marsa Matruho. Jau praėjusios savaitės 
leido tikėtis, kad mūsų vertingosios tankų pajėgos, plaukiančios pro 
Gerosios Vilties kyšulį, atvyks laiku. 

Apžvelgdamas visus šiuos praeities rūpesčius, prisimenu pasako- 
jimą apie vieną senuką, kuris, jau gulėdamas mirties patale, pasisakė 
turėjęs savo gyvenime daugybę nemalonumų, kurių dauguma nie- 
kada neatsitikę. Tai puikiai tinka ir mano gyvenimui 1940 m. rugsėjį. 
Įsiveržimas į Britaniją per Lamanšą neįvyko. Tada Hitleris faktiškai 
jau buvo nukreipęs žvilgsnį į rytus. Italai neskubėjo pulti Egipto. 
Tankų brigada, išsiųsta plaukti aplink Afriką, atvyko laiku, tiesa, ne 
lemiamam Marsa Matruho mūšiui rugsėjį, bet vėlesnei, nepalyginti 
naudingesnei kovinei operacijai. Radome galimybių sustiprinti Mal- 
tos gynybą dar prieš prasidedant bet kokiam rimtam aviacijos puoli- 
mui, ir niekas neišdrįso išsilaipinęs pulti salos tvirtovės. Šitaip praėjo 
rugsėjis. 

Naujas, nors ir nevisiškai netikėtas Mussolinio išsišokimas, sudaręs 
nemalonių problemų ir sukėlęs rimtų pasekmių visiems mūsų reika- 
lams, vėl sudrebino Viduržemio jūros regioną. 1940 m. spalio 15 d. 
dučė priėmė galutinį sprendimą pulti Graikiją, ir, prieš išauštant spa- 
lio 28-ajai, Italijos pasiuntinys Atėnuose įteikė Graikijos premjerui ge- 
nerolui Metaxasui ultimatumą. Mussolinis pareikalavo, kad Graikija 
atvertų Italijos kariniams daliniams visas savo sienas. Tuo pačiu metu 
italų armija, dislokuota Albanijoje, daugelyje vietų įsiveržė į Graikijos 
teritoriją. Graikijos vyriausybė, kurios karinės pajėgos visiškai nebu- 
vo pasirengusios ginti valstybės sienos, ultimatumą atmetė. Ji ape- 
liavo į 1939 m. balandžio 13 d. pono Chamberlaino suteiktas sienų 

neliečiamumo garantijas. Tai buvo mūsų garbės reikalas. Pasitaręs su 
Karo kabinetu, Jo Didenybė pranešė Graikijos karaliui: „Jūsų rūpestis 
yra mūsų rūpestis. Mes kausimės prieš mūsų bendrą priešą.“ Į gene- 
rolo Metaxaso kreipimąsi atsakiau šitaip: „Suteiksime jums pagalbą, 
kokią tik galime. Kausimės prieš bendrą priešą ir kartu su jumis pa- 
sieksime pergalę.“ Šio įsipareigojimo buvo laikomasi gana ilgai. 

Išskyrus keletą aviacijos eskadrilių, Britanijos karinę misiją ir gal- 
būt vieną kitą simbolišką karinį dalinį, neturėjome ką duoti, o ir šis 
mažmožis skaudžiai atsiliepė ambicingiems planams kare, jau įsižie- 
busiame Libijoje. Mums iškilo vienas svarbiausias strateginis tikslas — 
KRETAI! Ji neturi atitekti italams. Privalome ją tuojau pat užimti pir- 
mieji. Laimė, ponas Edenas kaip tik tuo metu buvo Artimuosiuose 
Rytuose, taigi pačiame įvykių sūkuryje turėjau ministro rango ben- 
dradarbį. Nusiunčiau jam telegramą, ir po keleto dienų oficialiu Grai- 
kijos vyriausybės prašymu mūsų pajėgos užėmė Sudos įlanką — ge- 
riausią Kretoje jūrų uostą. 

Reikalai Sudos įlankoje baigėsi liūdnai. Tragedija įvyko 1941 me- 
tais. Manau, kad galios tiesiogiai kontroliuoti karo veiksmų eigą turė- 
jau tiek pat, kiek jos tuo metu turėjo kiekvienas visuomenės veikėjas 
bet kurioje šalyje. Mano įgytos Žinios ir patirtis, Karo kabineto išti- 
kimybė bei aktyvi parama, visų mano bendradarbių lojalumas, vis 
efektyviau veikanti mūsų karo mašina - visa tai leido man turėti di- 
delius įgaliojimus, numatytus šalies konstitucijoje. Tačiau kaip smar- 
kiai skyrėsi ginkluotųjų pajėgų Artimuosiuose Rytuose vadovybės 
veiksmai nuo to, kas jai buvo įsakyta ir ko mes visi troškome! Norint 
suprasti žmogaus galimybių ribotumą, būtina atsiminti, kiek daug 
įvykių vyko įvairiose vietose tuo pačiu metu. Ir vis dėlto mane iki šiol 
stebina, kad negebėjome Sudos įlankos ir kartu visos Kretos paversti 
neįveikiama tvirtove. 

Italijos įsiveržimas iš Albanijos į Graikiją buvo dar viena didelė 
Mussolinio nesėkmė. Atrėmę pirmąjį antpuolį, per kurį puolantieji pa- 
tyrė daug nuostolių, graikai nedelsdami surengė atsakomąjį puolimą. 
Graikijos armija, vadovaujama generolo Papagoso, parodė puikius 
kariavimo kalnuose gebėjimus, sumaniai manevravo ir pergudravo 
priešą. Išnaudodama šiuos privalumus, iki metų galo privertė italus 
atsitraukti beveik 50 km anapus Albanijos sienos. Šešiolika Graikijos 
divizijų per keletą mėnesių išvijo į Albaniją dvidešimt septynias italų 
divizijas. Nuostabus graikų atsparumas smarkiai padrąsino kitas Bal- 
kanų šalis, o Mussolinio prestižas labai sumenko. 

Tuo viskas nesibaigė. Sugrįžęs namo ponas Edenas dar tą patį va- 
karą, jau prasidėjus įprastiniam antskrydžiui, atvyko pas mane. Jis 
parsivežė kruopščiai slepiamą paslaptį, kurią būčiau norėjęs Žinoti 
anksčiau, nors kol kas viskas buvo gerai. Keletui atrinktų asmenų, 
tarp jų Imperijos generalinio štabo viršininkui bei generolui Ismay'ui, 


Kalnuose įsitvirtinę graikų 
kariai stebi į jų Šalį 


įsiveržusių italų pozicijas. 


1940 M. 

Edenas smulkiai išdėstė puolimo planą, kurį parengė generolai Wa- 
vellas ir Wilsonas“. Nebelauksime italų puolimo įtvirtintose pozicijo- 
se Marsa Matruhe, kur taip ilgai ir sumaniai rengėmės gynybiniam 
mūšiui. Priešingai - maždaug per mėnesį patys pulsime italus. 

Visi buvome sužavėti. Planas man nepaprastai patiko. Buvo verta 
jo imtis. Nuspręsta tuoj pat pateikti jį derinti su Štabų viršininkų ko- 
mitetu ir Karo kabinetu, nedelsiant duoti leidimą įgyvendinti šį nuos- 
tabų sumanymą ir visokeriopai remti. Perdavęs siūlymus Karo kabi- 
neto nariams, buvau pasirengęs išdėstyti jiems plano esmę ir įrodinėti 
jo būtinumą. Tačiau kai mano bendradarbiai sužinojo, kad generolai 
karo veiksmų teatre ir Štabų viršininkų komitetas visiškai sutinka su 
manimi ir ponu Edenu, nuoširdžiai pritarė pačiai puolimo idėjai ir 
pareiškė nenorintys aiškintis plano detalių, nes kuo mažiau žmonių 
jas žinos, tuo bus geriau. Tokia nuostata Karo kabinetas vadovavosi 
keletu svarbių atvejų. Rašau čia apie ją kaip apie elgsenos pavyzdį, 
kuriuo reikėtų sekti ateityje, jei iškiltų panašių pavojų ir sunkumų. 


22; 


Nors laivų skaičiumi mes vis dar smarkiai atsilikome nuo Italijos 
laivyno, mūsų galia Viduržemio jūroje pastebimai padidėjo. Rugsėjį 
linijinis laivas Valiant, šarvuotasis lėktuvnešis Illustrious ir du prieš- 
lėktuvinės gynybos kreiseriai, sėkmingai perplaukę jūrą, Aleksandri- 
joje prisijungė prie admirolo Cunninghamo vadovaujamo laivyno. Iki 
šiol jo laivai buvo daug stipresnių Italijos oro pajėgų nuolat stebimi ir 
reguliariai bombarduojami. Lėktuvnešis Illustrious, savo naikintuvais 
ir modernia radarų įranga nutraukęs žvalgybos lėktuvų ir bombone- 
šių antskrydžius, sudarė galimybių nuslėpti mūsų pajėgų judėjimą. 
Ši palanki aplinkybė atsirado pačiu laiku. 


* 


Henry (Jumbo) Wilsonas (1881-1964) - įžymus britų generolas (vėliau feldmaršalas), Britanijos gin- 
kluotųjų pajėgų Egipte vyriausiasis vadas. 

Admirolas Cunninghamas jau seniai ketino smogti Italijos laivynui, 
esančiam pagrindinėje savo bazėje Tarante. Ataka buvo surengta lap- 
kričio 11 d. apvainikuojant gerai suderintų kovinių operacijų seriją. 
Tarantas yra Italijos „bato“ kulne, už 515 km nuo Maltos. Šis puikus 
uostas buvo labai gerai apsaugotas nuo visų galimų antpuolių. Kelių 
greitų oro žvalgybos lėktuvų atvykimas į Maltą sudarė mums gali- 
mybę gerai išžvalgyti būsimą auką. Kai Illustrious buvo nuo Taranto 
maždaug už 274 km, nuo jo denio vos sutemus pakilo lėktuvai. Įsi- 
siautėjęs mūšis truko visą valandą, atakuojamus italų laivus apgaubė 
gaisrų dūmai. Nors ir labai smarkiai šaudė zenitiniai pabūklai, bet 
jiems pavyko numušti tik du mūsų lėktuvus. Kiti sėkmingai parskri- 
do atgal. 

Po šio vienintelio smūgio karo laivų galios pusiausvyra Vidurže- 
mio jūroje akivaizdžiai pakito. Aeronuotraukos parodė, kad torpe- 
dos pamušė tris linijinius laivus, tarp jų ir naująjį LiHtorio, dar buvo 
pranešta apie sunaikintą kreiserį ir apie didelę žalą, padarytą laivų 
remonto įmonėms. Pusė Italijos linijinių laivų išvesta iš rikiuotės ma- 
žiausiai šešis mėnesius, o mūsų laivyno aviacija galėjo pasidžiaugti 
gavusi vieną iš retų progų pademonstruoti drąsą. 

1939 M. pradėtas eksploatuoti britų lėktuvnešis /llustrious. 

Tikra likimo ironija, kad šis išpuolis įvyko tą pačią dieną, kai Ita- 
lijos oro pajėgos, vykdydamos specialų Mussolinio pageidavimą, 
dalyvavo antskrydyje prieš Didžiąją Britaniją. Italų bombonešiai su 
maždaug 60 naikintuvų palyda mėgino subombarduoti sąjungininkų 
laivų grupę Medvėjaus uoste. Juos užpuolę mūsų naikintuvai numu- 
šė aštuonis bombonešius ir penkis naikintuvus. Tai buvo pirmas ir 
paskutinis italų lėktuvų įsiveržimas į mūsų oro erdvę. Jie būtų galėję 
rasti sau geresnį pritaikymą gindami savo laivyną Tarante. 


Mėnesį ar net ilgiau kiekvienas mūsų kariuomenės dalinys, turintis 
dalyvauti būsimajame puolime dykumoje, treniravosi vykdyti savąją 
operacijos dalį, numatytą šioje itin sudėtingoje atakoje. Tik nedauge- 
lis karininkų žinojo visą puolimo plano apimtį, praktiškai nebuvo jo- 
kio dokumento su šio plano aprašymu. Gruodžio 6 d. visiškai mecha- 
nizuota armija iš 25 tūkst. mūsų karių, sulysusių, įdegusių, dykumos 
užgrūdintų, vienu žygiu įveikė daugiau kaip 64 km atstumą ir visą 


"1 “ J "TS A 
„ + (4. "11 
-  — 


= . - * 


Italijos karių pozicija mūyje dėl Sidi Baranio. 1940 m. gruodis. 

kitą dieną nejudėdama, italų lakūnų nepastebėta; tūnojo dykumos 
smėlynuose. Ji vėl pajudėjo gruodžio 8 d., ir tik tos dienos vakare ka- 
riams buvo pirmąsyk pasakyta, kad tai - ne pratybos, o „iš tikrųjų“. 
Gruodžio 9-ąją auštant prasidėjo mūšis dėl Sidi Baranio. 

Neketinu aprašinėti tų sunkių kautynių, pasklidusių po visą re- 
gioną, dydžiu sulig Jorkšyro grafyste, ir trukusių kitas keturias die- 
nas. Viskas vyko sklandžiai. Gruodžio 10-ąją, po visą dieną trukusių 
kautynių, 22 val. iš Koldstrimo bataliono vadavietės pranešė, kad dėl 
per didelio skaičiaus kol kas neįmanoma suskaičiuoti visų belaisvių, 
bet jų esą „maždaug penki akrai karininkų ir du šimtai akrų karei- 
vių“. Namie, Dauningo gatvėje, man kas valandą nešė pranešimus iš 
mūšio lauko. Buvo nelengva suprasti, kas vyksta, bet bendras įspū- 
dis liko teigiamas. Prisimenu, kaip sutrikau gavęs jauno karininko 
tankisto iš 7-osios tankų divizijos pranešimą: „Atvykome prie antrojo 
„B“ Bak Bake.“ Sidi Baranis užimtas gruodžio 10 d. po pietų, o iki 
gruodžio 15 d. priešo kariuomenė buvo išvyta iš Egipto. 


Mūšyje prie Bardijos britams bei jų sąjungininkams 


australams pasidavė apie 45 tūkst. italų karių. 

Bardija buvo kitas mūsų puolimo taikinys. Aplinkui ją 27 km il- 
gio ruože buvo įsitvirtinusi didžioji likusių keturių Italijos divizijų 
dalis. Gynybinius įtvirtinimus sudarė ištisinis prieštankinis griovys 
su spygliuotųjų vielų užtvarais ir betono blokhausais, sustatytais tam 
tikru atstumu vienas nuo kito, už griovio ėjo antroji įtvirtinimų li- 
nija. Tokios tvirtovės šturmui reikėjo gerai pasirengti, tad, norėda- 
mas užbaigti pasakojimą apie šį pergalės dykumoje epizodą, turėsiu 
peržengti Naujųjų metų slenkstį. Puolimas prasidėjo ankstų sausio 
3 d. rytą. Vienas australų batalionas, artilerijos ugnies dengiamas pra- 
siveržė pro gynybos ruožo vakarinį galą ir ten įsitvirtino. Iš paskos 
einantys inžinerinio dalinio pionieriai užpylė prieštankinį griovį. Dvi 
australų brigados puolė rytų ir pietryčių kryptimis su žvalia daina iš 
amerikiečių kino filmo", kuris netrukus tapo populiarus ir Britanijoje: 


* „Ozo šalies burtininkas“ (Wizard of Oz) - amerikiečių muzikinis fantastinis kino filmas, išleistas 1939 m. 

Eime ieškoti mago, 
Tas magas iš Ozo šalies. 
Girdėjom, kad jis - geriausias pasauly, 
Su juo mūsų niekas nelies. 


Ši melodija man visada primena tas optimizmo kupinas dienas. 
Sausio 4 d. popietę britų tankai - juos vadino „matildomis“ - pėsti- 
ninkų lydimi, įsiveržė į Bardiją, ir iki 5-osios visi jos gynėjai pasidavė. 
Buvo paimta 45 tūkst. belaisvių ir 462 pabūklai. 

Kitą dieną, sausio 6-ąją, atėjo Tobruko eilė, jis buvo apsuptas, ta- 
čiau pradėti šturmą įmanoma tik sausio 21 d. Kitos dienos rytą pasi- 
priešinimas baigėsi. Paimta beveik 30 tūkst. belaisvių ir 236 pabūklai. 
Dykumos armija per šešias savaites nuėjo daugiau kaip 300 km per 
dykumą, kurioje nebuvo nei vandens, nei maisto, šturmu užėmė du 
gerai įtvirtintus uostamiesčius, nuolat ginamus iš oro ir iš jūros, ir 
paėmė 113 tūkst. belaisvių bei 700 pabūklų. Didžioji Italijos armija, 
įsiveržusi į Egiptą, tikėdamasi užkariauti jį, praktiškai nustojo egzis- 
tuoti kaip karinis vienetas, ir tik didžiuliai tiekimo sunkumai, atsira- 
dę dėl didelių atstumų, stabdė tolesnį britų puolimą vakarų link. 

Priartėjus metų pabaigai, patirtų nesėkmių šešėlyje išryškėjo pa- 
siektų laimėjimų šviesos. Mes atsilaikėme. Sumušėme vokiečių oro 
pajėgas. Į mūsų salą neįsiveržė joks priešas. Dabar ją saugojo galin- 
ga armija. Londonas pergalingai atlaikė visus sunkius išmėginimus. 
Visos priemonės, susijusios su mūsų aviacijos įsiviešpatavimu virš 
salos, sparčiai tobulėjo. Komunistų saujelė, paklusdama Maskvos 
nurodymams, svaičiojo apie kapitalistų karą su imperialistais. Tačiau 
gamyklose gaudė įrenginiai, o visa britų tauta triūsė dieną ir nak- 
tį, jautė palengvėjimą ir pasididžiavimą. Libijos dykumoje sužibo 

pergalės žiburys, o didžiojoje respublikoje anapus Atlanto vis labiau 
stiprėjo nuotaikos, skatinančios vykdyti savo pareigą ir paremti mus. 

Esu įsitikinęs, kad šiuos rūsčius metus galime laikyti šlovingiau- 
siais ir kartu baisiausiais metais ilgoje Anglijos ir Britanijos istorijoje. 
Didžioji senovės Anglija sutriuškino ispanų armadą. Nepalaužiami 
įsitikinimai ir ryžtas vedė mus per 25 metus trukusį Vilhelmo III bei 
Marlborough hercogo konfliktą su Liudviku XIV. Visiems gerai ži- 
nomas laikotarpis su Čatamu.' Ilga kova prieš Napoleoną, kur mūsų 
išlikimą užtikrino Nelsono ir jo šalininkų vadovaujamo Britanijos 
karo laivyno viešpatavimas jūrose. Milijonas britų, žuvusių Pirma- 
jame pasauliniame kare. Tačiau niekas neprilygsta 1940-iesiems. Iki 
jų pabaigos mūsų nedidelė senovinė sala kartu su ištikimomis Tautų 
Sandraugos šalimis, dominijomis ir kitomis susijusiomis valdomis 
visuose žemės kampeliuose įrodė pajėgumą prisiimti ir pakelti viso 
pasaulio likimo naštą. Mes nesudrebėjome ir nesusvyravome. Atsi- 
laikėme. Britų tautos dvasia, jos prigimtis parodė savo tvirtybę. San- 
draugos ir Imperijos tvirtovė nesidavė sugriaunama. Likę vieni, bet 
jausdami visų geros valios žmonių palaikymą, metėme iššūkį tironui, 
pasiekusiam savo triumfo viršūnę. 

Visa iki šiol užslėpta mūsų galia atgijo. Aviacijos antskrydžių grės- 
mė buvo apribota. Sala liko priešo neįveikiama, nepaliesta. Nuo šiol 
mes irgi būsime apsiginklavę kovai. Nuo šiol mes irgi turėsime gerai 
suderintą karo mechanizmą. Įrodėme pasauliui, kad galime apsiginti 
vieni patys. Į Hitlerio pasaulinio viešpatavimo planus buvo galima 
žvelgti dvejopai. Britanija, kurią daugelis jau buvo nurašę, dar nepa- 
sitraukė iš ringo, ji tapo kaip niekad stipri ir kasdien kaupė jėgas. Lai- 
kas vėl ėjo mūsų naudai. Ir ne vien mūsų. Jungtinės Valstijos sparčiai 
ginklavosi ir jau nelaikė savęs nutolusia nuo konflikto Europoje. Su- 
stiprėjo ir Sovietų Rusija, kuri smarkiai apsigavo karo pradžioje lai- 
kydama mus niekam tikusiais ir nusipirkusi iš Vokietijos trumpalaikį 


* 


Matyt, autorius turėjo mintyje Anglijos ir Olandijos tarpusavio karus, vykusius XVII-XVIII a., ir skaudų 
anglų pralaimėjimą 1667 m. Čatamo mūšyje, dar vadinamame Medvėjaus užpuolimu (Raid on the 
Medway). 

neliečiamumą bei galimybę dalyvauti prisiplėšto grobio dalybose, ji 
savo gynybai įgijo saugias priešakines pozicijas. Japonija tuo metu, 
matyt, įbauginta ilgalaikio pasaulinio karo perspektyvos, nerimastin- 
gai stebėjo Rusijos bei Jungtinių Valstijų elgseną ir susikaupusi svars- 
tė, kaip jai išmintingiau ir naudingiau pasielgti. 

O dabar ta Britanija, kuri, atrodė, jau buvo ant žlugimo slenksčio, 
kurios širdis jau beveik perverta, per penkiolika mėnesių sutelkė vi- 
sas savo jėgas karo reikalams ir kariams parengti kartu su toli paskli- 
dusiais šalininkais bei nuo jos priklausomomis teritorijomis ir pasi- 
šventė kovai. Mažesnės neutralios šalys ir pavergtieji kraštai nustebę 
ir su palengvėjimu pamatė, kad danguje tebešviečia laisvės žvaigž- 
dė. Vilties kibirkštis vėl blykstelėjo šimtų milijonų Žmonių širdyse. 
Gėris nugalės. Teisė nebus sutrypta. Laisvės vėliava, kurią šią lem- 
tingą valandą atstojo Jungtinės Karalystės vėliava, vis vien išdidžiai 
plevėsuos. 

Tačiau su ištikimaisiais bendražygiais svarstydamas informaciją, 
ateinančią iš svarbiausių karo veiksmų vietų, negalėjau skųstis rū- 
pesčių stoka. Vokiečių povandeniniai laivai jau veržė aplink mus blo- 
kados kilpą. Visi mūsų planai priklausė nuo šio pavojaus pašalinimo. 
Mūšis dėl Prancūzijos buvo pralaimėtas. Mūšį dėl Britanijos mes lai- 
mėjome. Dabar atėjo laikas kautis dėl Atlanto. 

Santykiai su prezidentu Rooseveltu po Naujųjų metų tapo dar 
draugiškesni. Nusiunčiau jam Kalėdų ir Naujųjų metų sveikinimus, 
0 1941 m. sausio 10 d. pas mane į Dauningo gatvę atvyko džentelme- 
nas su ypatingais jo įgaliojimais. Telegramose, gautose iš Vašingtono, 
buvo pranešta, kad jis - artimiausias prezidento patikėtinis ir asme- 
ninis jo atstovas. Todėl paliepiau, kad atvykusį į Pulo oro uostą jį 
pasitiktų ponas Brendanas Brackenas" ir kad kitą dieną mes pietautu- 
me su juo vieni du. Taip susipažinau su Harry Hopkinsu, nepaprastu 
žmogumi, kuris per visą karą atliko (ir turėjo atlikti) svarbų, o kartais 
ir lemiamą vaidmenį. Šiame trapiame liguistame kūne buvo apsigy- 
venusi nepalaužiamos tvirtybės siela. Jis buvo tartum aptrupėjęs švy- 
turys, kurio spinduliai didžiuliams laivams nušviečia kelią į saugų 
uostą. Be to, jis pasižymėjo ironišku humoro jausmu. Man visada pa- 
tikdavo bendrauti su juo, ypač, kai reikalai pakrypdavo blogyn. Kar- 
tais jis galėdavo būti net ir labai nesukalbamas, tada būdavo galima 


* 


Matyt, turimas mintyje Bornmuto oro uostas netoli nuo Pulo. 
Brendanas Brackenas (1901-1958) - asmeninis ministro pirmininko Churchillio atstovas ryšiams su 
Parlamentu, vėliau - informacijos ministras jo vadovaujamoje vyriausybėje. 


** 

1941 M. sausis. | Londoną atvykęs 


asmeninis JAV prezidento atstovas 
H. Hopkinsas Britanijos premjerui 
W. Churchilliui paliko labai gerą 
įspūdį. 


išgirsti skaudžių, nemalonių dalykų. 
Iš jo sėmiausi patirties, kad prireikus 
galėčiau elgtis taip pat. 

Per mūsų pirmąjį susitikimą ben- 
dravome apie tris valandas, ir netru- 
kus perpratau jo veiklią prigimtį bei 
išskirtinę misijos svarbą. Londono 
bombardavimas vyko visu smarkumu, 
keldamas mums daug buitinių nepa- 
togumų. Tačiau man buvo akivaizdu, 
kad priešais mane - prezidento atsto- 
vas, nepaprastai svarbus mūsų gyveni- 
mui. Reikšmingai žvelgdamas į mane, 
bet stengdamasis kalbėti santūriai, jis 
pasakė: „Prezidentas yra nusistatęs, 
kad mes kariausime išvien ir nugalėsi- 
me. Galite dėl to neabejoti. Jis atsiuntė 
mane čia pasakyti, jog jis palaikys jus 
visomis priemonėmis ir bet kokia kai- 
na, kad ir kas jam nutiktų. Nėra nieko, 
ko jis nepadarytų, kas yra Žmogaus 
galioms.“ 

Visi, kas pažinojo Harry Hopkinsą 
ilgais karo metais, patvirtins tai, ką 
pasakiau apie šią įžymią asmenybę. 
Mudviejų draugystė, užsimezgusi tą 
valandą, atlaikė visas negandas ir su- 
krėtimus. Jis buvo patikimiausias ir 


geriausias ryšio kanalas tarp manęs ir prezidento. Tačiau dar svar- 
biau, kad per visus tuos metus buvo paties Roosevelto atrama ir įkvė- 
pėjas. Veikdami kartu šiuodu Žmonės, vienas - pavaldinys be oficia- 
laus posto valstybės tarnyboje, kitas - galingos respublikos vadovas, 

galėjo priiminėti sprendimus, ypač svarbius visame anglakalbių žmo- 
nių pasaulyje. Žinoma, Hopkinsas pavydžiai puoselėjo asmenišką 
įtaką šalies vadovui ir nepakentė konkurentų. Tuo atžvilgiu jam ga- 
lima pritaikyti Gray'aus' posakį „favoritas neturi draugų“. Tačiau tai 
man nerūpėjo. Šis sulysęs, paliegęs žmogus buvo visiškai pasišventęs 
bendram sąjungininkų reikalui. Hitlerio sutriuškinimas ir sunaikini- 
mas jam buvo aukščiau už visus kitus siekius. JAV istorijoje nedaug 
būta ryškesnių už jį asmenybių. 

Harry Hopkinsas visada žvelgė į reikalo esmę. Man teko dalyvauti 
ne vienoje didelėje konferencijoje, Kur buvo susirinkę dvidešimt ar 
daugiau įtakingiausių valstybės veikėjų. Kartais diskusija patekdavo 
aklavietėn, ir visi atrodydavo sutrikę, tokiais atvejais jis ryžtingai pa- 
klausdavo: „Tikriausiai, pone prezidente, čia ir yra problemos esmė. 
Ar mes ketiname ją spręsti, ar ne?“ Svarstymas visada pajudėdavo iš 
mirties taško, ir problema galiausiai būdavo išspręsta. Jis buvo tikras 
lyderis, retai kas galėjo pranokti jį entuziazmu ir sveiku protu užėjus 
krizei. Jo simpatija silpniesiems ir vargingiesiems buvo ne menkesnė 
nei neapykanta tironijai, ypač tada, kai šioji laikinai šventė pergalę. 


Britanijos bombardavimas tęsėsi. Tačiau dabar jau kitaip. 1940 m. 
pabaigoje Hitleris suprato, kad tiesioginiu aviacijos puolimu Britani- 
jos įveikti nepavyks. Mūšyje dėl Britanijos jis patyrė pirmąjį pralaimė- 
jimą, o pagiežingas miestų bombardavimas neįbaugino nei britų tau- 
tos, nei vyriausybės. Vokiečių oro pajėgų didžiosios dalies prireikė 
pasirengimams 1941 m. vasaros pradžioje pulti Rusiją. Daugelis Žiau- 
rių antskrydžių, kuriuos kentėme iki gegužės pabaigos, jau buvo vyk- 
domi nepilna jėga. Nors mums jie vis vien buvo labai skaudūs, tačiau 
nei vokiečių kariuomenės aukščiausioji vadovybė, nei asmeniškai 


* Thomas Gray'us (1716-1771) - anglų poezijos klasikas, pagarsėjusios „Elegijos, rašytos kaimo kapinai- 
tėse“ (Elegy Written in a Country Churchyard) autorius. 

fiureris jiems jau neteikė pirmaeilės reikšmės. Tolesnis aviacijos puo- 
limas prieš Didžiąją Britaniją Hitleriui tebuvo patogi priedanga pajė- 
gų telkimui prieš Rusiją nuslėpti. Optimistiniuose jo planuose buvo 
numatyta, kad sovietai, kaip ir prancūzai, bus sutriuškinti per šešetą 
savaičių, o tada vokiečių ginkluotosioms pajėgoms niekas netrukdys 
pribaigti Britanijos 1941 m. rudenį. Tuo tarpu užsispyrusią britų tautą 
išsekins blokada, kurią užtikrins povandeniniai laivai kartu su toli- 
mojo veikimo aviacija, bei antskry džiai prieš miestus ir ypač jūrų uos- 
tus. Vietoje operacijos „Jūrų liūtas“ (Seelėwe) (prieš Britaniją) vokiečių 
armija rengėsi vykdyti operaciją „Barbarosa“ (Barbarossa) (prieš Ru- 
siją). Vokiečių karo laivynui nurodyta sutelkti dėmesį į mūsų laivus, 
plaukiančius Atlanto vandenynu, o oro pajėgoms - į mūsų uostus ir 
jų prieigas. Tai buvo kur kas pražūtingesnis planas nei kiliminis Lon- 
dono bei jo gyventojų bombardavimas, ir mūsų laimė, kad jis nebuvo 
vykdomas daug atkakliau visomis turimomis pajėgomis. 

Sausį ir vasarį priešo planams trukdė prasti orai, ir, išskyrus ant- 
skrydžius prieš Kardifą, Portsmutą bei Svonsį, mūsų civilinės gy- 
nybos tarnyba gavo šiek tiek užtarnauto poilsio, kuriuo nepraleido 
progos pasinaudoti. Tačiau, orams pagerėjus, bombardavimas vėl at- 
sinaujino. Kovo pradžioje prasidėjo tai, kas kartais vadinama „Liutft- 
vafės turnė per jūrų uostus“. Po kartą ar dukart prieš kiekvieną uostą 
surengti antskrydžiai, nors gana intensyvūs, mūsų uostams rimtos 
žalos nepadarė. Kovo 8 d. ir paeiliui kitas tris naktis buvo smarkiai 
puolamas Portsmutas, nukentėjo laivų remonto dokai. Kovo 11 d. už- 
pulti Mančesteris ir Salfordas. Paskui atėjo Mersisaido eilė. Kovo 13 ir 
14-ąją Liuftvafė pirmą kartą smarkiai atakavo Klaidą, žuvo ir sužeista 
per 2 tūkst. Žmonių, išvestos iš rikiuotės laivų statyklos, vienos - iki 
birželio, kitos iki lapkričio. Skaudžiausi smūgiai prasidėjo balandį. 
Balandžio 8 d. masišką antskrydį patyrė Koventris, paskui smarkiai 
smogta Portsmutui. Balandžio 16-17 d. įvyko intensyvūs antskry- 
džiai prieš Londoną, žuvo per 2300 žmonių, daugiau kaip 3 tūkst. 

sunkiai sužeista. Mėgindamas sunaikinti daugumą svarbiausių mūsų 
uostų, priešas rengė prieš juos nepaliaujamus antskrydžius, kurie 
kartais trukdavo ištisą savaitę. Smarkiai nukentėjo Bristolis. Plimutas 
buvo puolamas nuo balandžio 21 iki 29 d. ir, nors uždegus maskuoja- 
muosius gaisrus pavyko išgelbėti laivų remonto dokus, tai nepadėjo 
gelbėti miesto. Puolimas pasiekė piką gegužės 1 d., kai Liverpulis ir 
Mersio upės slėnis buvo bombarduojami paeiliui septynias naktis. Be 
pastogės liko 76 tūkst. žmonių, 3 tūkst. žuvo arba sužeista. Iš 144 lai- 
vų, prišvartuotų prie krantinių, 69 išvesti iš rikiuotės, o bendras laivų 
tonažas laikinai sumažėjo visu ketvirčiu. 

Jeigu priešai būtų buvę atkaklesni, mūšis dėl Atlanto būtų vykęs 
dar arčiau mūsų krantų. Tačiau jie kaip paprastai nebaigė, ką buvo 
pradėję. Dvi naktis smarkiai daužė Halą, 40 tūkst. žmonių neteko 
būstų, buvo sugriauti maisto sandėliai, beveik dviem mėnesiams nu- 
trūko laivų statybos ir remonto darbai. Tą patį mėnesį vėl smogta 
Belfastui, jau anksčiau patyrusiam du antskrydžius. 

Bjauriausia ataka surengta pabaigoje. Gegužės 10 d. priešas vėl ėmė 
bombarduoti Londoną padegamosiomis bombomis. Įsiliepsnojo per 
2 tūkst. gaisrų, bet jų gesinimas buvo apsunkintas, nes priešas su- 
naikino 150 vandens siurblinių, pumpuojančių vandenį iš Temzės. 
Kitos dienos rytą, 6 val. pranešta, kad sugedo daugybė siurblinių, o 
keturios iš jų išbuvo įkaitusios kone iki raudonumo iki 13 d. vakaro. 
Tai pragaištingiausias antskrydis iš visų Britanijos bombardavimo 
naktinių antskrydžių. Smarkiai nukentėjo 5 laivų remonto dokai ir 71 
svarbus objektas, pusė jų buvo gamyklos. Visos pagrindinės geležin- 
kelio stotys, išskyrus vieną, uždarytos ištisas savaites, o traukinių ju- 
dėjimas daugeliu maršrutų apribotas iki pat birželio pradžios. Žuvo 
ar sužeista per 3 tūkst. Žmonių. Šis antskrydis tam tikru atžvilgiu 
buvo istorinis. Per jį sugriautas Bendruomenių rūmų pastatas. Viena 
vienintelė bomba gana ilgam pavertė jį griuvėsiais. Laimei, posėdžių 
salė buvo tuščia. Kita vertus, mūsų priešlėktuvinių pabūklų baterijos 

ir naktiniai naikintuvai tą naktį numušė šešiolika priešo lėktuvų, iki 
šiol per naktines kautynes dar niekada tai nebuvo pavykę. 

Nors šito nežinojome, tai buvo paskutinis atsisveikinimo pasispar- 
dymas. Gegužės 22 d. Kesselringas perkėlė savo aviacijos laivyno 
štabą į Pozeną, ir birželio pabaigoje visos pajėgos buvo nukreiptos į 
rytus. Tik praėjus beveik trejiems metams, 1944 m. vasarį, mūsų Ci- 
vilinės gynybos organizacijai Londone vėl teko kovoti su gaisrais per 
bombardavimus bei per apšaudymus raketomis ir skraidančiosiomis 
bombomis. Per dvylika mėnesių nuo 1940 m. birželio iki 1941 m. bir- 
želio žuvo 43 371 civilis gyventojas, sunkiai sužeisti 50 856, iš viso 
nukentėjo 94 237 žmonės. 

Rimtame kare kariniai klausimai neatskiriami nuo politinių. Aukš- 
čiausio lygio susitikimuose jie sutampa. Visiškai suprantama, kad 
kareiviai viską vertina kariniu požiūriu ir laiko jį vieninteliu svar- 
biausiu dalyku. Aišku net ir tai, kad apie politinius debatus jie kalba 
su tam tikra panieka. Pats žodis „politika“ jiems reiškia kažką pai- 
nų ir net nešvarų dėl sąsajų su partinėmis rietenomis. Tokią nuomo- 
nę formuoja didelė dalis šio tragiško šimtmečio literatūros kūrinių, 
tendencingai peršančių mintį, jog kare svarbu tik kariniai aspektai ir 
kad politikieriai dėl naudos sau ar savo partijai kišasi ne į savo rei- 
kalus ir tik trukdo kariškiams iškraipydami aiškius, profesionalius jų 
sprendimus. Nepaprastai glaudūs draugiški ryšiai, kurie siejo Karo 
kabinetą, Štabų viršininkų komitetą ir mane, bei tuometis susilaiky- 
mas nuo bet kokio politinio partijų konkuravimo itin sumažino šiuos 
prieštaravimus. 

Kol tęsėsi karas su italais Šiaurės rytų Afrikoje, o graikai narsiai 
kovojo Albanijoje, mūsų gaunama informacija apie vokiečių kariuo- 
menės judėjimą ir ketinimus kasdien vis aiškiau rodė, kad Hitleris 
rengėsi įsikišti į karo veiksmus Balkanuose ir Viduržemio jūros re- 
gione. Jau sausio pradžioje nujaučiau, kad vokiečių oro pajėgos bus 
dislokuotos Sicilijoje ir kels grėsmę Maltai bei visoms mūsų viltims 
atnaujinti laivybą Viduržemio jūroje. Be to, būgštavau dėl vokiečių 
karinių dalinių, veikiausiai tankų, atsiradimo Tripolyje. Galėjome 
neabejoti, kad jų planuose buvo numatytas patruliavimas šiaurės ir 
pietų kryptimi iš Italijos į Afriką, siekiant nutraukti bet kokį mūsų 
judėjimą išilgai Viduržemio jūros rytų ir vakarų kryptimi. 

Kartu kilo pavojus Balkanų šalims, tarp jų ir Graikijai su Turkija, 
kad jos bus viliojamos ar spaudžiamos įsijungti į Hitlerio Imperiją 
arba bus užgrobtos, jeigu spyriotųsi. Ar nepasikartos Pietryčių Eu- 
ropoje toks pat pasibjaurėtinas procesas, kokį matėme Norvegijoje, 
Danijoje, Olandijoje, Belgijoje ir Prancūzijoje? Ar nebus Balkanų šalys 

viena po kitos pavergtos, o izoliuota Turkija ar nebus priversta atverti 
vokiečių legionams kelius į Palestiną, Egiptą, Iraką ir Persiją? Nejaugi 
nebuvo jokios galimybės sutelkti Balkanų valstybes į karinę sąjungą 
ir įkurti Balkanų frontą, kuris šią naują vokiečių agresiją paverstų per 
daug brangiai kainuojančia užmačia, neverta tokių didelių pastan- 
gų? Ar negalėjo Balkanų pasipriešinimas prieš Vokietiją sukelti rim- 
tos veiksmingos reakcijos Sovietų Rusijoje? Be abejo, svarstant šiuos 
klausimus, Balkanų šalys mums buvo svarbios ne tik praktiniu, bet 
ir moraliniu požiūriu, turint galvoje, kad iki šiol jos stengdavosi at- 
sižvelgti į mūsų rekomendacijas. Ar galėjome savo ribotais, bet didė- 
jančiais ištekliais skatinti šias šalis prisidėti prie bendro reikalo, juo- 
lab kad jų ir mūsų interesai iš esmės sutapo? Kita vertus, gal mums 
reikėjo rūpintis savo pačių reikalais ir karine kampanija Šiaurės rytų 
Afrikoje, o Graikiją, Balkanus ir galbūt Turkiją bei visus kitus Artimų- 
jų Rytų kraštus palikti likimo valiai? 

Toks, atrodo, aiškus sprendimas būtų suteikęs dvasinį palengvėji- 
mą. Jis turėjo šalininkų tarp įvairių žemesnio rango karininkų, kurie 
atsiminimuose išdėstė tokį požiūrį. Šie rašytojai pasinaudojo proga 
pabrėžti mūsų patirtas nesėkmes, tačiau neturėjo informacijos pakan- 
kamai išsamiai išnagrinėti padarinius, kuriuos būtų galėjusi sukelti 
priešinga politika. Jeizu Hitleris būtų galėjęs be jokios kovos įtraukti 
parklupdytą Graikiją bei kitas Balkanų šalis į savo sistemą, o paskui 
priversti Turkiją praleisti jo armiją Žygiuoti į pietus ir į rytus, argi jis 
nebūtų galėjęs susitarti su sovietais dėl šio didžiulio regiono užgrobi- 
mo ir pasidalijimo, o galutinį, neišvengiamą konfliktą su jais atidėjęs 
vėlesniam laikui? O gal jis būtų paankstinęs Rusijos puolimą, kas la- 
biau tikėtina, ir užpuolęs ją dar didesnėmis pajėgomis? Pagrindinis 
klausimas, į kurį bus mėginama atsakyti vėlesniuose skyriuose, - ar 
turėjo Jo Didenybės vyriausybės veikla aiškios ar bent pastebimos įta- 
kos Hitlerio veiksmams Pietryčių Europoje ir, juo labiau, ar ta veikla 
visų pirma neatsiliepė Rusijos elgsenai ir likimui. 

Sausį ir vasarį nepaliovė eiti geros naujienos iš Artimųjų Rytų. Su- 
stiprinta Malta sukandusi dantis atlaikė pirmą įnirtingą vokiečių oro 
pajėgų, dislokuotų Sicilijoje, antskrydį. Italijos Imperijos užkariavi- 
mai Eritrėjoje, Somalyje ir Abisinijoje ėjo į pabaigą. Dykumos armija, 
per du mėnesius nužygiavusi 800 km, sutriuškino italų armiją, su- 
darytą daugiau kaip iš devynių divizijų, ir užėmė Bengazį bei visą 
Kirenaiką. Tačiau, nepaisant šių pergalių, neatidėliotinos diplomati- 
nės ir karinės problemos buvo tokios rimtos ir painios, 0 generolui 
Wavellui teko toks sunkus sprendimų krūvis, kad vasario 11 d. Gy- 
nybos komiteto posėdyje nutarta siųsti pas jį į Kairą užsienio reikalų 
ministrą bei Imperijos generalinio štabo viršininką generolą Dillą. Iš 
ten Edenas kartu su Wavellu, Dillu ir kitais karininkais išskrido į Atė- 
nus susitikti su Graikijos karaliumi ir vyriausybe. Per susitikimą mi- 
nistras pirmininkas ponas Korysisas perskaitė jam pareiškimą, kuria- 
me buvo išdėstytas Graikijos Ministrų kabineto nutarimas, svarstytas 
prieš dieną ar prieš dvi. Kadangi tolesni mūsų veiksmai buvo pagrįsti 
šiuo pareiškimu, pateikiu visą jo esminės dalies tekstą: „Noriu pačia 
kategoriškiausia forma pakartoti — Graikija, kaip ištikima sąjunginin- 
kė, yra pasiryžusi kovoti iki galutinės pergalės, panaudoti visas savo 


Senutė graikė laimina 


| savo šalies karį. 1940 M. 

ginkluotąsias pajėgas. Šis apsisprendimas neapsiriboja karu su Italija, 
bet bus taikomas ir bet kokiu Vokietijos agresijos atveju [...] nepaisant 
pasekmių ir to, pavyks ar nepavyks Graikijai atremti priešą Makedo- 
nijoje, ji gins savo šalies teritoriją, net jeigu turės pasikliauti vien savo 
jėgomis.“ Graikijos vyriausybė paaiškino, kad šis nutarimas priim- 
tas prieš jiems sužinant, ar mes galėsime suteikti kokią nors paramą. 
Tada ponas Edenas pareiškė, kad mes Londone kartu su mūsų gin- 
kluotųjų pajėgų Artimuosiuose Rytuose vyriausiuoju vadu vieningai 
nutarėme suteikti Graikijai visą įmanomą paramą. Kariniai posėdžiai 
bei štabų pasitarimai vyko visą naktį ir kitą dieną, ir vasario 24 d. 
Edenas išsiuntė mums šias ypač svarbias telegramas: 


Mums visiems didelį įspūdį paliko Graikijos atstovų sąžiningumas ir 
nuoširdumas sprendžiant visus klausimus. Esu visiškai tikras, jog jie 
pasiryžę priešintis iš visų jėgų ir kad Jo Didenybės vyriausybė neturi 
jokio kito pasirinkimo, kaip tik paremti juos, nepaisydama sunkiausių 
pasekmių. [...] Visi esame įsitikinę, kad pasirinkome teisingą kursą, 
ir, nors jau išmušė vienuolikta valanda, jaučiame, kad norėtumėte 
neatidėti išsamesnio pranešimo iki parvyksime namo. Rizika didelė, 
tačiau yra tikimybė, kad mums pavyks. [...] 


Pagal šiuos pranešimus, kuriems pritarė ir Dillas su Wavellu, Karo 
kabinete nuspręsta be išlygų aprobuoti pateiktus siūlymus. 

Paskui ponas Edenas nuvyko į Angorą, kur ilgai diskutavo su tur- 
kais. Jo ataskaita neteikė didelių vilčių. Kaip ir mes jie suvokė, kokie 
jiems gresia pavojai, tačiau buvo įsitikinę, kad pajėgos, kurias galė- 
jome jiems pasiūlyti, būtų nepakankamos turėti kokią realią reikš- 
mę mūšyje. Neturėdami puolimui parengtų pajėgų, jie manė, kad 
bendram reikalui būtų geriau, jei Turkija liktų neutrali, kol jos trū- 
kumai bus ištaisyti ir kol ji bus maksimaliai pasirengusi karui. Jei- 
gują užpultų, ji, be abejo, kariautų. Puikiai supratau, kokia rizikinga 
ši Turkijos nuostata. Buvo akivaizdu, kad, aplinkybėms pasikeitus, 


15 skyrius. Karas išplinta 


neįmanoma tikėtis, jog ji laikysis sutarties, kurią buvome sudarę su ja 
prieš karą. Kai 1939 m. prasidėjo karas, turkai mobilizavo savo stip- 
rią, gerą, narsią armiją. Tačiau ji buvo pritaikyta Pirmojo pasaulinio 
karo sąlygoms. Turkų pėstininkai buvo ne prastesni nei visada, lauko 
artilerija irgi buvo tinkama. Tačiau jie neturėjo jokios šiuolaikinės gin- 
kluotės, kuri po 1940 m. gegužės pasirodė turinti lemiamą reikšmę. 
Jų aviacija buvo apgailėtinai menka ir primityvi. Turkai neturėjo jo- 
kių tankų ar šarvuotųjų transporterių, nei dirbtuvių jiems gaminti ir 
remontuoti, nei parengtų įgulų ir techninio personalo jiems naudoti. 
Vargu ar turėjo bent kokią priešlėktuvinę ar prieštankinę artileriją. 
Vietoje ryšių tarnybos buvo tik jos užuomazga. Radaras jiems buvo 
nežinomas. Jų kariavimo taktikoje nebuvo numatytas joks šių moder- 
nių technikos laimėjimų panaudojimas. 

Pažvelgus iš kitos pusės, Vokietija buvo puikiai apginklavusi Bul- 
gariją visų rūšių karine įranga, paimta kaip karo trofėjai 1940 m. mū- 
šiuose Prancūzijoje ir Nyderlanduose. Todėl vokiečiai turėjo gausybę 
modernių ginklų savo sąjungininkams apginkluoti. Tuo tarpu mes, 
tiek daug praradę prie Diunkerko, turėję apginkluoti savo vidaus 
kariuomenę rengdamiesi gintis nuo įsiveržimo, patyrę nuolatinius 
bombardavimo anskrydžius prieš mūsų miestus bei kariaudami Ar- 
timuosiuose Rytuose, galėjome paremti sąjungininkus labai taupiai 
ir tik vietoj kitų svarbių reikmių. Tokiomis sąlygomis, turkų armija, 
dislokuota Trakijoje, buvo rimtai ir beveik beviltiškai atsilikusi, paly- 
ginti su bulgarais. Jeigu prie šių pavojų prisidėtų tegu ir nuosaikus 
vokiečių aviacijos ir tankų pajėgų įsikišimas, pagalbos Turkijai našta 
galėtų pasirodyti nepakeliama. 

Vienintelę galimybę arba, tiksliau pasakius, viltį šioje išplintančio 
karo stadijoje teikė Jugoslavijos, Graikijos ir Turkijos karinių pajėgų 
suvienijimo planas, kurį dabar mėginome įgyvendinti. Mūsų para- 
ma Graikijai iš pradžių apsiribojo keletu aviacijos eskadrilių, atsiųs- 
tų iš Egipto, kai Mussolinis pirmas ją užpuolė. Kitas žingsnis buvo 
mūsų pasiūlymas atsiųsti techninius dalinius, graikų atmestus dėl 

Turkų kulkosvaidininkai per pratybas. Apie 1940 m. 


priežasčių, kurių jokiu būdu nebuvo galima laikyti pagrįstomis. Da- 
bar pasiekėme trečią stadiją, kurioje atrodė įmanoma dykumoje su- 
formuoti saugias pozicijas priešais Bengazį bei už jo ir sutelkti Egipte 
kokią tik įmanoma didžiausią armiją, skirtą manevrinei gynybai arba 
strateginiam rezervui. 

Iki šiol nebuvome ėmęsi jokių žygių, išskyrus didžiausio, koks tik 
įmanomas, strateginio rezervo sutelkimą Nilo deltoje ir armijos per- 
kėlimo į Graikiją planavimą bei laivų rengimą tai operacijai. Jeigu pa- 
dėtis staiga pasikeistų dėl Graikijos politikos pasikeitimo ar dėl kokio 
kito įvykio, mes būtume puikiai pasirengę reaguoti. Po anksčiau pa- 
tirto smarkaus spaudimo dabar mums buvo priimtina gana sėkmin- 
gai užbaigti kampanijas Abisinijoje, Somalyje, Eritrėjoje ir perkelti 
stambias pajėgas į mūsų „manevrinį fondą“ Egipte. Kol nebuvo gali- 
ma nuspėti arba numatyti nei priešo ketinimų, nei mūsų draugų bei 
neutralių šalių elgsenos, atrodė, kad galime pasirinkti tinkamiausią iš 
kelių skirtingų svarbių variantų. Ateitis išliko paslaptinga, tačiau kol 
kas nė viena divizija neturėjo kovinės užduoties ir, vykdant pasiren- 
gimus, nė viena diena nebuvo tuščiai praleista. 

Povandeninių laivų grėsmė per visą karą baugino mane labiau už 
visus kitus pavojus. Net už įsiveržimą, apie kurį dar prieš oro mūšį 
maniau, kad jis žlugs. Po pergalės ore būtume šauniai kovoję sau- 
sumoje. Tai būtų buvusi tokia kova, kokioje turbūt kiekvienas būtų 
troškęs dalyvauti nepaisydamas karo žiaurumų. Tačiau dabar pavo- 
jus grėsė gyvybiškai svarbiems jūrų keliams ne tik plačiuose vande- 
nynuose, bet ir Britanijos salos prieigose. Dėl šio būsimo jūrų mūšio 
jaučiau nerimą, net dar didesnį nei prieš šlovingąjį aviacijos mūšį, ku- 
ris buvo pavadintas mūšiu dėl Britanijos. 

Admiralitetas, su kuriuo palaikiau itin draugiškus santykius, būgš- 
tavo ne mažiau už mane, juolab kad mūsų pakrančių gynyba nuo 
įsiveržimo ir jūrinio susisiekimo su likusiu pasauliu apsauga buvo 
jo didžioji pareiga. Ją karinis jūrų laivynas visada laikė svarbiausiu, 
šventu, neatšaukiamu garbės reikalu. Tad šią problemą sprendėme 
kartu. Ją matėme ne mūšių liepsnose ir didvyriškuose žygdarbiuose. 
Mūsų akyse ji turėjo statistikos duomenų, diagramų ir grafikų pavi- 
dalą, tautai nepažįstamą, visuomenei nesuprantamą. 

Kiek vokiečių povandeniniai laivai pakenktų mūsų importui ir 
laivininkystei? Ar jie kada nors galėtų sužlugdyti mūsų gyvenimą? 
Čia niekam nerūpėjo iškilmingos priesaikos ar sensacingi pareiški- 
mai. Buvo svarbu tik jūrlapiuose brėžiamos aiškios, tikslios linijos, 
vaizduojančios smaugiančią blokados kilpą. Prieš jas buvo bejėgės 
narsios armijos, pasirengusios smogti įsibrovėliams arba planuojan- 
čios pergalingą žygį per smėlio dykumą. Šioje rūsčioje realybėje nie- 
ko nereiškė ir žmonių ištvermė bei pasiaukojimas. Viskas priklausė 
nuo to, atplauks ar neatplauks per vandenynus maistas, reikmenys 
ir ginklai iš Naujojo Pasaulio bei Britų Imperijos šalių. Užvaldę visą 
Prancūzijos pajūrį nuo Diunkerko iki Bordo, vokiečiai įrengė oku- 
puotoje teritorijoje bazes savo povandeniniams laivams ir juos lydin- 
čiai aviacijai. Nuo liepos mėnesio buvome priversti nutraukti laivybą 
į pietus nuo Airijos, kur mums neleista dislokuoti savo naikintuvų. 
Teko ją nukreipti aplink Šiaurės Airiją. Dėkui Dievui, ten it sarginis 
šuo buvo Olsteris. Mersis ir Klaidas mums buvo tarsi plaučiai dūstan- 
čiam. Maži laivai vis dar kursavo rytų pakrante ir Lamanšo sąsiauriu, 
kentė stiprėjančius oro antskrydžius bei vokiečių pakrantės laivų ant- 
puolius ir vengė minų laukų, o kiekvienas laivų vilkstinės reisas tarp 
Forto ir Londono kone kiekvieną dieną buvo panašus į kovinį žygį. 

Mūsų prekybos laivynas didžiausių nuostolių patyrė dvylikos mė- 
nesių laikotarpiu nuo 1940 m. liepos iki 1941 m. liepos, kol galėjo- 
me pareikšti, kad Britanijos mūšis dėl Atlanto pagaliau laimėtas. Pati 
bjauriausia savaitė nuo karo pradžios buvo po 1940 m. rugsėjo 22 d., 
kai mūsų laivai buvo skandinami intensyviau nei per panašų laiko- 
tarpį 1917 metais. Priešo nepaliaujamai puldinėjamų laivų nuostoliai 
buvo didžiuliai. Gausūs Jungtinių Valstijų ištekliai mums kol kas 
buvo beveik nepasiekiami. Negalėjome tikėtis jokių gausesnių laivy- 
no papildymų, kokių gavome po Norvegijos, Danijos ir Nyderlandų 
užgrobimo 1940 m. pavasarį. Buvo paskandinti 27 laivai, dauguma 
jų priklausė konvojui, plaukiančiam iš Halifakso, o spalio mėnesį vo- 
kiečių povandeniniai laivai Atlante sutriuškino dar vieną konvojų, 

kai iš34 laivų buvo paskan- 
dinti 20. Atėjus lapkričiui ir 
gruodžiui, Mersio ir Klaido 
žiočių bei estuarijų reikšmė 
nepaprastai išaugo, jie tapo 
reikšmingesni už visus ki- 
tus karo veiksnius. Žino- 
ma, tada galėjome netikėtai 
užpulti de Valera' valdomą 
Airiją ir karine jėga atsiimti 
pietinius uostus. Visada sa- 
kiau, kad tai būtų buvę da- 
roma vien dėl savisaugos. 
Vis dėlto net ši priverstinė 
priemonė padėtį būtų tik 
sušvelninusi. Vienintelė pa- 
tikima priemonė - galimy- 
bės netrukdomai įplaukti į 
Mersį ir Klaidą bei išplaukti 
iš jų užtikrinimas. Tie ne- 


Vokiečių povandeninio laivo įgula žvalgosi 


ieškodama galimų taikinių. 1940 m. 


daugelis, kurie žinojo, ko- 
kia sunki padėtis, kasdien susitikdami su nerimu žvelgdavo vienas į 
kitą. Įsivaizduokite jūroje giliai panėrusį narą, kurio gyvybė kiekvie- 
ną minutę priklauso nuo nardymo vamzdelio būklės. Kaip jis jaus- 
tųsi pamatęs būrį ryklių, kandžiojančių jo vamzdelį? Ypač tada, kai 
jam nėra jokios galimybės būti ištrauktam į vandens paviršių! Mums 
nebuvo jokio vandens paviršiaus. Panašioje į to naro padėtyje buvo 
keturiasdešimt šeši milijonai žmonių perpildytoje saloje, lyg; inkaru 
pritvirtintoje prie jūros dugno, dalyvaujančioje didžiausiame pasau- 
liniame kare. Ką galėjo padaryti rykliai su jo nardymo vamzdeliu? 


* 


Ėamon de Valera (1882-1975) - įžymus Airijos politikas ir valstybės veikėjas, per karą - Airijos, paskel- 
busios neutralitetą ir uždariusios savo uostus sąjungininkų laivams, ministras pirmininkas. 

Kaip jis galėjo apsiginti nuo 
jų ar sunaikinti juos? 

Buvo dar vienas povan- 
deninių laivų puolimo as- 
pektas. Iš pradžių Admira- 
litetas, savaime suprantama, 
labiausiai rūpinosi, kad lai- 
vai saugiai atplauktų į uostą, 
o apie reiso sėkmę spręsda- 
vo pagal paskandintų laivų 
skaičių. Dabar šis vertinimo 
kriterijus jau netiko. Visi su- 
pratome, kad šalies išlikimas 
ir jos sėkmė kare priklausė 
nuo sėkmingai atgabentų 
importinių krovinių svorio. 
Per savaitę, pasibaigusią bir- Britų laivynui daug nerimo kėlęs daugiafunkcis 
želio 8-ąją, pačiame mūšio Vokiečių lėktuvas Focke-Wulf 200 Condor. 
dėl Prancūzijos įkarštyje, at- 
gabenome į šalį apytiksliai 
milijoną su ketvirčiu tonos krovinių, neįskaitant naftos produktų. 
Nuo šio rekordinio skaičiaus importas liepos pabaigoje sumažėjo iki 
750 tūkst. tonų per savaitę. Nors rugpjūtį buvo pasiektas esminis pa- 
gerėjimas, savaitinis vidurkis vėl krito ir per pastaruosius tris metų 
mėnesius vos viršijo 800 tūkst. tonų. Vis labiau nerimaudamas sekiau 
šį grėsmingą importo kritimą. Matau, - rašiau 1941 m. vasario vidu- 
ryje pirmajam jūrų lordui tarnybinį raštą, - kad šiemet sausį pakrautų 
laivų atplaukė perpus mažiau, nei jų buvo atplaukę praėjusių metų sausį. 

Visos plačiai taikomos ir tobulinamos apsaugos priemonės: palydos 
laivai, maršrutų keitimas, išmagnetinimas', minų laukų išminavimas, 
Viduržemio jūros vengimas, smarkiai pailginant daugelio kelionių 


* 


Išmagnetinimas (degaussing) - šiuo atveju būdas sukurti aplink laivo korpusą pastovų elektromagne- 
tinį lauką, atstumiantį magnetines minas. 

atstumą ir trukmę, be to, prastovos uostuose slepiantis nuo bombar- 
davimų - visa tai mažino mūsų laivininkystės efektyvumą labiau nei 
faktinės laivų netektys. Mūsų uostai kas savaitę vis labiau persipil- 
dydavo, ir mes vis labiau atsilikdavome nuo tiekimo grafikų. Kovo 
pradžioje bendras neiškrautų laivų tonažas viršijo 2 600 000 tonų, ir 
daugiau kaip pusė laivų stovėjo laukdami remonto. 

Prie povandeninių laivų keliamų problemų netrukus prisidėjo ir 
aviacijos antskrydžiai toli vandenyne, kuriuos vykdė tolimojo vei- 
kimo lėktuvai. Iš jų grėsmingiausias buvo Focke-Wulf 200, žinomas 
Kondoro pavadinimu, nors iš pradžių, laimei, jų buvo labai nedaug. 
Jie galėjo pakilti Breste arba Bordo, apskristi aplink Britanijos salą, 
pasipildyti degalų Norvegijoje, o kitą dieną sugrįžti atgal. Skrisdami 
į vieną ar į kitą pusę, pakeliui jie matydavo žemai apačioje plaukian- 
čius didžiulius konvojus iš keturiasdešimt ar penkiasdešimt laivų, 
nes mažesniems konvojams formuoti trūko palydos laivų. Jie galė- 
davo atakuoti šiuos konvojus ar pavienius laivus numesdami sprogs- 
tamąsias bombas arba pranešdavo jų koordinates povandeniniams 
laivams, tykantiems progų užpulti. 

Labai veiklūs buvo ir galingieji vokiečių kreiseriai. Sunkusis krei- 
seris Admiral Sheer dabar plaukė iš Pietų Atlanto Indijos vandenyno 
link. Per tris mėnesius jis sunaikino dešimt laivų, kurių bendroji talpa 
6 tūkst. tonų, o paskui sėkmingai sugrįžo į Vokietiją. Sunkusis kreise- 
ris Admiral Hipper tūnojo Breste. Sausio pabaigoje linijiniai kreiseriai 
Scharnhorst ir Gneisenau, ilgai prastovėję remontuojami po Norvegi- 
joje patirtų apgadinimų, buvo nukreipti į Šiaurės Atlantą, o Hipper 
surengė reidą laivybos trasoje, prasidedančioje Siera Leonėje. Per du 
mėnesius jie paskandino ar užgrobė 22 laivus bendros 115 tūkst. tonų 
talpos. Prie Azorų salų Hipper užpuolė plaukiantį namo devyniolikos 
laivų konvojų, prie kurio dar nebuvo spėję prisijungti palydos laivai, 
ir, surengęs žiaurią ataką, trukusią valandą, paskandino septynis lai- 
vus, net nemėginęs gelbėti skęstančių jūreivių, o po dviejų dienų grį- 
žo į Brestą. Šie grėsmingi laivai privertė panaudoti konvojų apsaugai 

beveik visus didesnius Britanijos karo laivus. Vienu metu vidinio lai- 
vyno vyriausiasis vadas savo žinioje turėjo tik vieną linijinį laivą. 

Aktyviausiųjų laivų sąraše linijinio laivo Bismarck nebuvo. Vokie- 
čių admiralitetui teko laukti, kol bus užbaigta šio ir kito linijinio laivo 
Tirpiz statyba. Hitleris jokiu būdu nebūtų galėjęs veiksmingiau pa- 
naudoti šių milžiniškų linijinių laivų, kaip tik laikydamas juos abu 
Baltijos jūroje parengtus žygiui ir kartkartėmis leisdamas pasklisti 
gandams apie būsimą jų reidą. Todėl buvome priversti Skapos įlan- 
koje arba netoli jos laikyti sutelkę kone visus naujuosius mūsų laivus, 
o Hitleris naudojosi visais pasirinkto laikotarpio privalumais, nejaus- 
damas įtampos būti visados pasirengus. Kadangi laivai turi būti pe- 
riodiškai modernizuojami, mums, ko gero, būtų buvę per sunku ilgai 
išlaikyti pakankamą pranašumą jūroje, ir būtume galėję netekti jo dėl 
bet kokio rimtesnio atsitiktinumo. 

Mintys apie šią slegiančią problemą neapleido manęs dieną ir nak- 
tį. Tada visas viltis pasiekti pergalei siejau su mūsų galimybėmis ka- 
riauti ilgą neribotos trukmės karą, kol užsitikrinsime pranašumą oro 
erdvėje ir galbūt kitų pasaulio galingųjų paramą. Tačiau ši mirtina 
grėsmė gyvybiškai svarbiems jūrų keliams buvo didžiausias mano 
galvos skausmas. Admirolas Poundas kovo pradžioje pranešė Karo 
kabinetui apie ypač gausius laivų nuostolius. Tuos skaičius jau Žino- 
jau, tad po mūsų posėdžio, kuris vyko ministro pirmininko kabinete 
Bendruomenių rūmuose, pasakiau Poundui: „Turime skirti šiam rei- 
kalui didžiausią dėmesį, didesnį nei bet kam kitam. Ketinu paskelbti 
„mūšį dėl Atlanto“. Kaip ir prieš devynis mėnesius paskelbtas šūkis 
„Į Mūšį dėl Britanijos“, šis buvo skirtas sutelkti visoms pastangoms ir 
mobilizuoti visoms tarnyboms į kovą prieš vokiečių povandeninius 
laivus. 


Vandenyne atakuotas vokiečių povandeninis laivas. 


Siekdamas kuo atidžiau asmeniškai sekti šio mūšio eigą ir laiku 
duoti nurodymų, kurie šalintų kliūtis ir trukdžius, atsirandančius 
dalyvaujant daugybei departamentų bei žinybų, įsteigiau Mūšio dėl 
Atlanto komitetą. Jo posėdžiai vykdavo kas savaitę, juose dalyvauda- 
vo visi ministrai ir aukšto rango pareigūnai iš karinių ir civilinių tar- 
nybų. Posėdžiai paprastai trukdavo ne mažiau kaip pustrečios valan- 
dos. Buvo apžvelgiamas visas veiksmų laukas ir viskas nuodugniai 
apsvarstoma, joks klausimas nelikdavo nesprendžiamas. Visi mūsų 
karo mechanizmo, į kurio veiklą buvo įtraukti tūkstančiai gabių, atsi- 
davusių Žmonių, ratai pajudėjo nauja kryptimi, kiekvienas klausimas 
buvo išsamiai nagrinėjamas įvairiausiais požiūriais. 

Povandeniniai laivai pradėjo taikyti naujus kovos metodus, kurie 
tapo žinomi kaip „vilkų gaujos“ taktika. Tai buvo keleto povandeni- 
nių laivų, veikiančių kartu, puolimas iš įvairių pusių. Paprastai šitaip 
būdavo puolama visu greičiu, naktį, iškilus į paviršių. Tik eskadriniai 
minininkai galėdavo juos aplenkti, o povandeninės lokacijos prietai- 
sai Asdic prieš juos faktiškai buvo bejėgiai. Išeities reikėjo ieškoti ne 
vien didinant greitųjų palydos laivų skaičių, bet ir tobulinant radarą, 
kuris perspėtų mus apie priešo pasirodymą. Mokslininkai, jūreiviai ir 
oreiviai darė, ką galėjo, tačiau rezultatų teko laukti ilgai. Be to, mums 
reikėjo tinkamo ginklo lėktuvams, kuriuo būtų galima sunaikinti 

iškilusį į paviršių povandeninį laivą, ir pakankamai laiko išmokti 
juo naudotis. Kai šios problemos pagaliau buvo išspręstos, povande- 
niniai laivai vėl grįžo prie ankstesnio būdo — povandeninės atakos, 
prieš kurią galima kovoti anksčiau išbandytais metodais. Tai atsitiko 
po dvejų metų. 

Tuo tarpu naująją „vilkų gaujos“ taktiką, kurią sugalvojo admiro- 
las Dėnitzas, povandeninių laivų laivyno vadas, ankstesniame kare 
pats buvęs povandeninio laivo kapitonu, intensyviai naudojo grės- 
mingasis Prienas" ir kiti aukščiausios klasės povandeninių laivų va- 
dai. Tačiau atpildas atėjo. Kovo 8 d. eskadrinis minininkas Wolverine 
paskandino Prieno laivą U-47 kartu su visa įgula, o po devynių dienų 
atakuodami konvojų, buvo paskandinti povandeniniai laivai U-99 ir 
U-100. Abiem laivams vadovavo pasižymėję karininkai, tad šių tri- 
jų gabių karių sunaikinimas buvo itin reikšmingas kovojant prieš 
povandeninius laivus. Nedaug povandeninių laivų kapitonų prily- 
go jiems drąsa ir negailestingumu. Kovo mėnesį Vakarų prieigose“ 
buvo paskandinti penki povandeniniai priešo laivai, ir, nors patyrė- 
me daug nuostolių - netekome 243 tūkst. tonų bendros talpos laivų, 
kuriuos paskandino povandeniniai laivai, bei 113 tūkst. tonų bendros 
talpos laivų, paskandintų per aviacijos antskrydžius, - pirmas mūšio 
dėl Atlanto raundas, galima sakyti, baigėsi lygiosiomis. 

Pajutę, kad Vakarų prieigose jiems per daug pavojinga, povande- 
niniai laivai pasitraukė tolyn į vakarus, kur, Pietų Airijos uostams 
nustojus mus įsileisti, tik nedaugelis mūsų palydos laivų flotilių ga- 
lėjo juos pasiekti, o priedanga iš oro buvo neįmanoma. Jungtinės Ka- 
ralystės laivyno palydos laivai galėjo saugoti konvojus tik maždaug 
ketvirtadalyje atstumo iki Halifakso. Balandžio pradžioje „vilkų gau- 
ja“ užpuolė konvojų ties vakarų ilgumos 28 dienovidiniu, prieš at- 
plaukiant palydos laivams. Iš dvidešimt dviejų konvojaus laivų buvo 
paskandinta dešimt, o priešas neteko tik vieno povandeninio laivo. 


* 


Gūntheris Prienas (1908-1941) - kapitonas leitenantas, įžymus povandeninio laivo U-47 vadas, pirmas 
vokiečių kariniame jūrų laivyne apdovanotas Riterio kryžiumi su ąžuolo lapais. 
** Vakarų prieigos - stačiakampė zona Atlanto vandenyne į vakarus nuo Didžiosios Britanijos salos. 

Prie Islandijos krantų 
atplaukęs kreiseris 

: Berwick - pagrindinis britų 
sr + išsilaipinimo saloje 

Ž operacijos laivas. 1940 m. 
gegužė. 


Mums reikėjo sugalvoti, kaip prailginti palydos laivų veikimo nuoto- 
lį, priešingu atveju mūsų dienos būtų suskaičiuotos. 

Tarp Kanados ir Didžiosios Britanijos yra Niufaundlando, Gren- 
landijos ir Islandijos salos. Visos jos išsidėsčiusios beveik toje pačio- 
je lygiagretėje, kuria praeina trasa tarp Halifakso ir Škotijos. Karinės 
pajėgos, dislokuotos šiose salose tarsi ant „brastos akmenų“, galėtų 
etapais kontroliuoti visą trasą. Grenlandijoje nebuvo jokių tinkamų 
sąlygų, bet kitos dvi salos galėjo būti greitai pritaikytos pajėgoms dis- 
lokuoti. Juk buvo pasakyta: „Kas valdo Islandiją, tas turi pistoletą, 
nutaikytą tiesiai į Angliją, Ameriką ir Kanadą.“ Kai 1940 m. vokiečiai 
okupavo Daniją, mes salos gyventojų pritarimu užėmėme Islandiją 
vadovaudamiesi šiuo posakiu ir 1941 m. balandį įsteigėme ten savo 
bazes palydos laivams ir lėktuvams. Šitaip pratęsėme palydos laivų 
veikimo nuotolį iki vakarų ilgumos 35 dienovidinio. Tačiau net ir tada 
liko keliantis nerimą laikinai nesaugomas trasos intervalas į vakarus 
nuo Islandijos. Gegužės mėnesį Halifakso konvojus buvo intensy- 
viai atakuotas ties vakarų ilgumos 41-uoju laipsniu ir, iki atvykstant 
pagalbai, neteko devynių laivų. 


* 


„Kas valdo Islandiją.“ - šio posakio autorius yra vokiečių geografas ir sociologas, vienas iš geopolitikos 
mokslo klasikų Karlas Haushoferis (1869-1946). 

Britų kariai Islandijos sostinėje Reikjavike. 1940 m. gegužė. 


Buvo aišku, kad jokios priemonės nepadės, kol palydos laivų ne- 
bus visoje trasoje nuo Kanados iki Britanijos, tad gegužės 23 d. Admi- 
ralitetas kreipėsi į Kanados vyriausybę ir prašė leidimo panaudoti 
Sent Džonso miestą Niufaundlande kaip priešakinę bazę jungtinių 
palydos laivų pajėgoms. Tuoj pat buvo gautas teigiamas atsakymas, 
ir mėnesio pabaigoje pagaliau užtikrintas nenutrūkstamas konvojų 
lydėjimas visoje trasoje. Nuo to laiko Karališkasis Kanados karinis 
jūrų laivynas prisiėmė atsakomybę savomis priemonėmis saugoti 
konvojus vandenyno trasos vakarų ruože. Likusį ruožą nuo Islandi- 
jos iki Didžiosios Britanijos galėjome saugoti patys. Tačiau net ir tada 
mūsų pajėgos buvo pavojingai mažos, tad nuostoliai toliau didėjo. 
Vien per tris mėnesius baigiant geguže, vokiečių povandeniniai laivai 
paskandino 142 laivus, kurių bendroji talpa - 818 tūkst. tonų, iš jų 99 
buvo britų laivai. 

Įtampai vandenyne stiprėjant, prezidentas, naudodamasis visomis 
Amerikos konstitucijos garantuojamomis galiomis, suteiktomis jam, 
kaip vyriausiajam ginkluotųjų pajėgų vadui, pradėjo teikti mums ka- 
rinę paramą. Jis nusprendė neleisti vokiečių povandeniniams laivams 
plėšikauti prie Amerikos krantų ir užtikrinti, kad ginkluotė, siunčia- 
ma Britanijai, saugiai nukeliautų mažiausiai pusę kelio per vandeny- 
ną. Nuo seniai sumanytų planų dvi anglakalbių tautų valstybės perė- 
jo prie plataus bendradarbiavimo, kartu gindamos nuo priešo Atlanto 
vandenyną. Kai nusprendėme įsteigti savo bazes Islandijoje, ponas 
Rooseveltas ėmėsi žygių įsteigti savąją aviacijos bazę Grenlandijoje. 
Buvo žinoma, kad vokiečiai ten jau įrengę meteorologijos stočių rytų 
pakrantėje priešais Islandiją. Todėl jo sprendimas buvo pačiu laiku. 
Priešingu atveju ne tik mūsų prekybos laivų, bet ir karo laivų, ap- 
gadintų sunkiose kautynėse Viduržemio jūroje ir visur kitur, nebūtų 
galima remontuoti Amerikos laivų remonto įmonėse ir šitaip taupyti 
ribotų išteklių namie. 

Balandžio pradžioje mus pasiekė puikios naujienos. Balandžio 
11 d. prezidentas atsiuntė man telegramą, kad Jungtinių Valstijų vy- 
riausybė pratęs vadinamąją saugumo zoną ir patruliavimo teritoriją, 
nustatytą dar pačioje karo pradžioje, iki ribos, einančios per visą Šiau- 
rės Atlantą vakarų ilgumos 26 dienovidiniu. Šiam tikslui ketino pa- 
naudoti aviaciją ir karo laivus, laikomus bazėse Grenlandijoje, Niu- 
faundlande, Naujojoje Škotijoje, Jungtinėse Valstijose, Bermuduose ir 
Vest Indijoje, o vėliau galbūt ir Brazilijoje. Jis paprašė labai slaptai 
pranešinėti apie mūsų konvojų judėjimą, „kad mūsų patruliai galė- 
tų aptikti visus priešiškų valstybių laivus ar lėktuvus, veikiančius į 
vakarus nuo naujosios saugumo zonos linijos“. Amerikiečiai, užfik- 
savę savo patruliavimo teritorijoje pasirodžiusius agresoriaus laivus 
ar lėktuvus, savo ruožtu nedelsdami paskelbs jų koordinates. Jausda- 
mas didžiulį palengvėjimą, persiunčiau šią telegramą Admiralitetui. 

Balandžio 18 d. Jungtinių Valstijų vyriausybė paskelbė apie rytų 
ir vakarų pusrutulių demarkacijos liniją, kurią prezidentas buvo mi- 
nėjęs balandžio 11 d. telegramoje. Nuo to laiko ši linija tapo faktine 
Jungtinių Valstijų jūrine siena. Tuo pagrindu į Jungtinių Valstijų įta- 
kos sferą pateko Britanijos teritorijos, esančios Amerikos žemyne ir 
šalia jo, Grenlandija, Azorų salos, o netrukus ši sfera pasislinko į rytus 
ir apėmė Islandiją. Vadovaudamiesi šia deklaracija, Jungtinių Valsti- 
jų karo laivai patruliuos vakarų pusrutulio vandenyse ir informuos 
mus apie bet kokią priešo veiklą juose. Tačiau Jungtinės Valstijos liko 
nekariaujančia šalimi ir šiame karo etape galėjo nesiimti tiesioginės 
mūsų konvojų apsaugos. Už ją visoje trasoje liko atsakingi vien tik 
britai. 


Prezidento politikos pasekmės buvo toli siekiančios, o mes tęsėme 
kovą jausdami palengvėjimą, kai nemažą dalį mūsų naštos perėmė 
Karališkasis Kanados ir Jungtinių Valstijų laivynai. Jungtinių Valsti- 
jų įstojimas į karą vis labiau artėjo, tą procesą labai paspartino liniji- 
nio laivo Bismarck įsibrovimas į Atlantą gegužės antroje pusėje. Kal- 
bėdamas per radiją gegužės 27 d., tą pačią dieną, kai Bismarck buvo 
paskandintas, prezidentas pareiškė: „Laukti, kol jie [priešai] atsiras 


Po britų karo laivų atakos liepsnojantis vokiečių linijinis kreiseris Bismarck. 
1940 M. gegužės 27 d. 

mūsų panosėje, būtų tikra savižudybė. [...] Todėl turime išplėsti pa- 
truliavimą tolyn į Šiaurės bei Pietų Atlanto vandenis.“ Baigdamas šią 
kalbą, Rooseveltas paskelbė „neribotą nacionalinę ypatingąją padėtį“. 

Esama pakankamai įrodymų, kad vokiečiams visa tai kėlė didelį 
nerimą, ir admirolai Raederis bei Dėnitzas maldavo fiurerį suteikti 
povandeniniams laivams didesnę veikimo laisvę — leisti priplaukti 
arčiau Amerikos pakrantės ir atakuoti amerikiečių laivus, jeigu jie ly- 
dėtų konvojus ar plauktų be atpažinimo šviesų. Tačiau Hitleris buvo 
nepalenkiamas. Jis visada bijojo karo prieš Jungtines Valstijas pasek- 
mių, todėl primygtinai reikalavo, kad vokiečių pajėgos vengtų provo- 
kuojančių veiksmų. 

Išplėsdamas savo veiksmų programą, priešas ėmėsi pakeitimų. Bir- 
želį jūrose plaukiojo maždaug 35 povandeniniai laivai, neįskaitant 
mokomųjų, bet naujiems laivams stigo parengtų įgulų ir ypač trūko 
patyrusių kapitonų. Naujų povandeninių laivų įgulos, „atskiestos“ 
jaunais, neturinčiais patirties kariais, nepasižymėjo atkaklumuir meis- 
triškumu, o karo veiksmų išplėtimas į labiau nutolusius vandenyno 
rajonus žlugdė ankstesnį grėsmingą povandeninių laivų ir lėktuvų 
bendradarbiavimą. Dauguma vokiečių lėktuvų neturėjo reikiamos 
įrangos skrydžiams virš vandenyno, o įgulos nebuvo pakankamai 
parengtos. Vis dėlto per tuos pačius tris mėnesius —- kovą, balandį ir 
gegužę - priešo aviacija paskandino 179 laivus, kurių bendroji talpa 
buvo 545 tūkst. tonų, daugiausia pakrantės rajonuose. Iš šio kiekio 
40) tūkst. tonų bendros talpos laivų gegužės pradžioje buvo sunaikin- 
ta per du intensyvius antskrydžius Liverpulio uoste. Buvau dėkingas 
vokiečiams, kad jie nepratęsė šio mums labai skausmingo puolimo. 
Laivams mūsų pakrantėse nuolatos grėsė sunkiai pastebimas, klas- 
tingas magnetinių minų pavojus, sukeliantis įvairaus sunkumo, bet 
laipsniškai vis mažiau pasekmių. Kaip įmanydami greičiau pristei- 
gėme savo bazių Kanadoje bei Islandijoje ir atitinkamai planavome 
plukdyti daugiau konvojų. Padidinome senųjų eskadrinių minininkų 
kuro bakų talpą ir kartu - jų veikimo nuotolį. Neseniai Liverpulyje 

įkurtas Jungtinis operacijų štabas entuziastingai įsijungė į kovą. Paly- 
dos laivų pajėgos pasipildė naujais laivais, o jų įgulos įgijo patirties. 
Admirolas Noble'as sujungė juos į nuolatinės sudėties grupes, vado- 
vauti paskyrė grupių komandorus. Sustiprėjo kovinė dvasia, kariai 
buvo pratinami suvokti vadų darbo metodus. Palydos laivų grupių 
efektyvumas didėjo, išaugo jų pajėgumas, kol priešo povandeninių 
laivų pajėgos atitinkamai mažėjo. 

Birželį vėl pradėjome viešpatauti jūrose. Buvo dedamos didžiausios 
pastangos konvojų palydos organizavimui tobulinti ir naujiems gin- 
klams bei prietaisams kurti. Ypač svarbu buvo turėti daugiau palydos 
laivų, greitesnių ir turinčių didesnes degalų talpyklas, daugiau tolimo- 
jo nuotolio lėktuvų ir labiausiai — gerų radarų. Vien kranto aviacijos 
lėktuvų nepakako, kiekvienam konvojui reikėjo turėti orlaivių, paky- 
lančių nuo laivo denio, kad dienos šviesoje aptiktų bet kokį povande- 
ninį laivą per šūvio nuotolį ir priverstų jį panerti vengiant susitikimo 
arba praneštų apie jį povandeninių laivų medžiotojams. Naikintuvai, 
išsviesti į orą katapultomis, įrengtomis paprastuose transporto arba 
perdirbtuose Karališkojo jūrų laivyno laivuose, netrukus stodavo į 
kovą prieš vokiečių Focke-Wulf. Naikintuvo lakūnas, paleistas it me- 
džioklinis sakalas gaudyti grobio, galėjo pasikliauti, kad nesėkmės 
atveju nukritusį į jūrą išgelbės kuris nors palydos laivas. Pamažu Focke- 
Wulf'ai tapo greičiau medžiojamaisiais nei medžiotojais. Hitleris, įsi- 
veržęs į Rusiją, buvo priverstas perdislokuoti savo lėktuvus, ir mūsų 
laivų nuostoliai, balandį siekę beveik 300 tūkst. tonų bendros talpos, 
vasaros viduryje sumažėjo maždaug penktadaliu. 

Dabar prezidentas žengė dar vieną svarbų žingsnį. Jis nusprendė 
įsteigti bazę Islandijoje. Buvo susitarta, kad Jungtinių Valstijų pajėgos 
pakeis ten dislokuotą Britanijos įgulą. Amerikiečiai atvyko į Islandiją 
liepos 7 d., ir ši sala buvo įtraukta į vakarų pusrutulio gynybos sis- 
temą. Nuo tada amerikiečių karo laivai reguliariai lydėjo Amerikos 
laivų konvojus iki Reikjaviko, ir, nors Jungtinės Valstijos dar nebu- 
vo įstojusios į karą, jie priimdavo į savuosius konvojus ir kitų šalių 
laivus. 

Vakarų sąjungininkų laivų konvojus iš paukščio skrydžio. Po vokiečių sėkmingų atakų britų 


transporto laivus ėmė lydėti palydos laivai. 


**xX 


Šių kovų įkarštyje priėmiau sprendimą dėl vieno svarbiausių ir 
sėkmingiausių paskyrimų savo karinėje administracijoje. 1930 me- 
tais, kai neturėjau oficialių pareigų, buvau pirmą ir vienintelį kartą 
savo gyvenime tapęs įmonės direktoriumi. Tai buvo viena iš lordo 
Inchcape'o Pirėnų pusiasalio ir Rytų laivininkystės kompanijos duk- 
terinių bendrovių. Aštuonerius metus kas mėnesį dalyvaudavau 
kompanijos valdybos posėdžiuose ir stropiai vykdžiau savo pareigas. 
Per tuos posėdžius susipažinau su nuostabiu žmogumi ir po trupu- 
tį suvokiau jo išskirtinumą. Jis buvo prezidentas daugiau kaip tris- 
dešimt ar keturiasdešimt bendrovių, tarp kurių manoji —- tik menkas 
padalinys. Netrukus supratau, kad Frederickas Leathersas buvo šio 
konglomerato smegenys ir vadovaujanti jėga. Jis žinojo viską ir buvo 
nusipelnęs visiško pasitikėjimo. Tarnaudamas savo kukliame poste, 
stebėjau jį iš arti ne vienerius metus. Tada pasakiau sau: „Jeigu kada 
kiltų naujas karas, štai čia yra žmogus, kuris atliktų tokį pat vaidmenį 
kaip ir tie stambieji verslininkai, kurie tarnavo mano vadovaujamoje 
Karo pramonės ministerijoje 1917-1918 metais.“ 

Leathersas 1939 m. pradžioje savanoriškai pasiūlė savo paslaugas 
Jūrų laivininkystės ministerijai. Kol vadovavau Admiralitetui, mudu 
nelabai daug bendravome, nes jo funkcijos buvo šalutinės ir specia- 
lizuotos kitoje srityje. Tačiau 1941 m. prasidėjus mūšiui dėl Atlanto, 
kai atsirado poreikis priderinti mūsų laivininkystės valdymą prie iš- 
teklių transportavimo geležinkeliais ir plentais iš priešo siaubiamų 
uostų, apie jį pagalvodavau vis dažniau. Gegužės 8 d. kreipiausi į jį 
su siūlymu. Po ilgų svarstymų sujungiau Jūrų laivininkystės ir Trans- 
porto ministerijas į vieną jungtinę žinybą ir paskyriau Leathersą jos 
vadovu. Norėdamas suteikti jam didesnius įgaliojimus, įsteigiau karo 
transporto ministro postą. Visada vengiau pateikti Bendruomenių rū- 
mams patvirtiniti naujų Žmonių paskyrimus į aukšto rango vyriau- 
sybinius postus, jeigu tie žmonės nebuvo ten išbuvę daugelį metų. 
Debatuose įgudę Parlamento nariai, nedalyvaujantys vyriausybėje, 
galėjo nukamuoti naujoką klausimais, ir jis būtų be reikalo vargęs 


Virš Atlanto vandenyno numušto vokiečių Focke-Wulf 200 Condor pilotai gelbėjasi gumine 


valtimi. 

rengdamas ir sakydamas kalbas. Todėl pateikiau karaliui prašymą, 
kad naujajam ministrui būtų suteiktas lordo titulas. 

Nuo šiol lordas Leathersas iki pat karo pabaigos turėjo visišką 
valdžią Karo transporto ministerijoje, jo reputacija per tuos ketve- 
rius karo metus kasmet nuolat augo. Jis užsitarnavo Štabų viršinin- 
kų komiteto bei visų vietinių departamentų pasitikėjimą ir užmezgė 
glaudžius ryšius su aukšto rango amerikiečiais, vadovaujančiais šiai 
gyvybiškai svarbiai sričiai. Niekas artimiau už jį nebuvo susidrau- 
gavęs su ponu Lewisu Douglasu, Jungtinių Valstijų jūrų transporto 
komiteto pirmininku, vėliau - ambasadoriumi Londone. Leathersas 
nepaprastai daug man padėjo vadovaujant karui. Labai retai pasitai- 
kydavo, kad nebūtų galėjęs išspręsti mano duotos sunkios užduoties. 
Keletą kartų, kai visi departamentų darbuotojai niekaip neįstengė 
išspręsti problemų, susijusių su ypatingo krovinio pervežimu ar jo 
perkrovimu iš britų į amerikiečių laivus arba susidūrę su kitokiais 
rūpesčiais, asmeniškai kreipdavausi į jį, ir visi sunkumai pranykdavo 
tarsi mostelėjus burtų lazdele. 

Tais lemiamais mėnesiais du vokiečių linijiniai kreiseriai Scharnhorst 
ir Gneisenau liko stovėti Breste. Atrodė, jie galėtų bet kurią akimirką 
vėl išplaukti į Atlantą. Tačiau Karališkosios oro pajėgos pasistengė, 
kad jie ir toliau nedalyvautų aktyviuose kovos veiksmuose. Jiems sto- 
vint uoste, surengta keletas antskrydžių, kurie buvo tokie sėkmingi, 
kad laivams ten teko likti ištisus metus. Priešui rūpėjo perplukdyti 
juos namo į Vokietiją, bet tai nebuvo įmanoma padaryti iki 1942 m. 
Po kurio laiko pamatysime, kokių laimėjimų pasiekė mūsų karo lai- 
vynas ir KOP pakrančių apsaugos pajėgos, kaip tapome išplaukimo 
į atvirus vandenis šeimininkais, kaip mūsų naikintuvai numušinė- 
jo bombonešius Heinkel 111 ir kaip povandeninių laivų veikla buvo 
užgniaužta tose pačiose jūrose, kuriose jie siekė užgniaužti mus, kol 
savo pergalingu ginklu mes vėl nuvijome juos šalin nuo salos prieigų. 

18 skgrina 


Jugoslavija ir Graikija 


Atėjo metas lemtingam sprendimui - siųsti ar nesiųsti Nilo armiją 
į Graikiją. Šio svarbaus žingsnio reikėjo ne vien norint padėti Graiki- 
jai, kuriai grėsė pavojus ir kančios, bet ir siekiant sutelkti Jugoslavi- 
ją, Graikiją ir Turkiją į bendrą Balkanų frontą artėjančiam Vokietijos 
puolimui atremti. Tai būtų paveikę ir Sovietų Rusiją, nors numaty- 
ti to poveikio padarinių negalėjome. Jeigu Sovietų Rusijos vadovai 
būtų suvokę, kas jų laukia, viskas būtų pakrypę kita linkme. Balka- 
nų problemų sprendimas priklausė ne vien nuo mūsų. Galėjome tik 
skatinti ir organizuoti bendrus veiksmus. Jeigu mums būtų pavykę 
padaryti stebuklą ir Jugoslavija, Graikija bei Turkija būtų ėmusios 
veikti išvien, Hitleris arba būtų kuriam laikui palikęs Balkanus ramy- 
bėje, arba būtų turėjęs smarkiai įsitraukti į kovą prieš mūsų jungtines 
pajėgas. Tada dar nežinojome, kad jis jau buvo rimtai pasiryžęs mil- 
žiniško masto įsiveržimui į Rusiją. Jeigu būtume tai žinoję, būtume 
labiau tikėję savo politikos sėkme. Suprastume, kad, vaikydamasis 
du kiškius, jis rizikuoja nepagauti nė vieno, todėl būtų atidėjęs savo 
svarbiausią Žygį dėl pasirengimų Balkanuose. Taip ir atsitiko, bet 

Vokiečių kariuomenės orkestras Karnobato miesto (Bulgarija) gatvėse. 1940 m. kovas. 

tada negalėjome to žinoti. Kas nors gali manyti, kad elgėmės teisin- 
gai. Iš tiesų elgėmės geriau, nei patys tai žinojome. Mūsų tikslas buvo 
paskatinti Jugoslavijos, Graikijos ir Turkijos susivienijimą. Jautėme 
pareigą kiek įmanoma padėti graikams. Siekiant šių tikslų, labai tiko 
keturios mūsų divizijos, dislokuotos Nilo deltoje. 


+ 


Kovo 1 d. vokiečių armija pajudėjo į Bulgariją. Mobilizuota Bul- 
garijos armija susitelkė pozicijose išilgai Graikijos pasienio. Bulgarai 
aktyviai padėjo vokiečių pajėgoms judėti į pietus. Kitą dieną ponas 
Edenas ir generolas Dillas atnaujino derybas su Atėnais. Apie jų rezul- 
tatus Edenas pranešė Londonui, šis labai rimtas jo pranešimas smar- 
kiai pakeitė mūsų nuomonę apie susidariusią padėtį. Nors admiro- 
las Cunninghamas buvo įsitikinęs mūsų politikos teisingumu, tačiau 

nepaliko mums abejonių dėl didžiulių pavojų, gresiančių mūsų ka- 
riniam jūrų laivynui Viduržemio jūroje. Štabų viršininkų komitetas 
nurodė įvairius veiksnius, nepalankius mūsų politikai Balkanuose, 
ir ypač armijos siuntimui į Graikiją. „Pavojai, gresiantys šiam suma- 
nymui, - perspėjo jie, - smarkiai padidėjo.“ Tačiau Komiteto nariai 
nežinojo, kad jų nuomonei galėjo nepritarti Graikijoje esantys mūsų 
pareigūnai, kuriems padėtis neatrodė tokia beviltiška. 

Sekmadienio vakare nuvykęs į Čekersą ir vienumoje apmąstęs dis- 
kusiją Karo kabineto posėdyje tos dienos rytą, išsiunčiau žemiau pa- 
teikiamą telegramą ponui Edenui, kuris jau buvo išvykęs iš Atėnų į 
Kairą. Joje aiškiai išdėsčiau savo nuomonę. Prisiimu visą atsakomybę 
už galutinį sprendimą, nes esu tikras, kad galiu sustabdyti jo vykdy- 
mą, kai mane įtikina tai padaryti. Juk sustabdyti daug lengviau nei 
vykdyti. 


[...] Darėme, ką galėjome, kad sukurtume Balkanų koaliciją, nukreip- 
tą prieš Vokietiją. Privalome būti apdairūs ir neskatinti kilnių Grai- 
kijos siekių beviltiškai priešintis vienai pačiai, kol teturime menką ka- 
rių saujelę, galinčią laiku atvykti į karo veiksmų zoną. Imperijoje kyla 
karšti ginčai dėl Naujosios Zelandijos ir Australijos karinių dalinių 
dalyvavimo žygyje, kuris, pasak jūsų, tapo dar pavojingesnis. 

[...] Turime leisti graikams nesijausti įsipareigojusiems atmesti vo- 
kiečių ultimatumą. Jeigu jie patys vis vien nuspręs kautis, privalėsi- 
me tam tikru mastu jiems padėti. Tačiau spartus vokiečių puolimas 
veikiausiai užkirstų kelią bet kokiam reikšmingesniam Britų Imperi- 
jos pajėgų įsikišimui. 

Graikijos ir Balkanų praradimas, be abejo, mums būtų didžiulė katas- 
trofa numatant, kad Turkija tikrai laikysis neutralumo politikos. Mes 
galėtume užimti Rodo salą ir rengti išsilaipinimo Sicilijoje arba Tri- 
polyje planus. Iš daugelio šalių gauname patarimų, kuriuose pabrė- 
žiama, kad gėdingas mūsų išvarymas iš Graikijos pakenktų mums 

Ispanijoje ir Viši Prancūzijoje labiau nei Balkanų kapituliavimas, ku- 
riam vieni patys su savo menkomis pajėgomis niekada nesitikėjome 
sutrukdyti. [...] 


Prie šios telegramos buvo pridėtas ir svarus Štabų viršininkų komi- 
teto komentaras. | 

Mūsų ambasadorius Atėnuose, vos tik perskaitęs mano perspė- 
jančią telegramą, labai susikrimto. „Kaip galėtume, - susijaudinęs 
telegrafavo jis užsienio reikalų ministrui, — palikti bėdoje Graikijos 
karalių po vyriausiojo kariuomenės vado ir Imperijos generalinio šta- 
bo viršininko patikinimų, kad esama galimybių sėkmingai apsiginti? 
Man tai atrodo visiškai neįtikima. Dėl to, kad nesilaikome savo paža- 
do, mus išjuoks ne tik graikai, bet ir visas likęs pasaulis. Negali būti 
nė kalbos apie „leidimą graikams nesijausti įsipareigojusiems atmesti 
ultimatumą“. Jie nusprendė prireikus kovoti prieš Vokietiją vieni pa- 
tys. Klausimas tik toks - padėsime jiems ar paliksime vienus?“ 

Karo kabinetas nutarė nepriimti jokio sprendimo, kol gausime at- 
sakymą iš Edeno. Atsakymas atėjo kitą dieną. Esminė jo dalis buvo 
suformuluota šitaip: 


[...] Graikijos žlugimas, mums nemėginant jos gelbėti įvedant sausu- 
mos kariuomenę, po Libijos pergalių, kurios, kaip žinoma visame pa- 
saulyje, atlaisvino mūsų pajėgas, būtų didžiausia nelaimė. Tokiu 
atveju, be abejo, būtų prarasta ir Jugoslavija. Be to, negalime būti ti- 
kri, kad Turkijai užtektų jėgų išlikti nepalaužiamai, jei vokiečiai ir 
italai įsitaisytų Graikijoje mums nesistengiant jiems pasipriešinti. Be 
jokios abejonės, jeigu būtume gėdingai išvaryti, mūsų prestižas nu- 
kentėtų, tačiau bet kokiu atveju kovoti ir nukentėti už Graikiją mums 
būtų mažiau žalinga, nei palikti ją likimo valiai. [...] Susiklosčius da- 
bartinei padėčiai, mes sutinkame, kad būtų laikomasi ankstesnės poli- 
tikos ir kad Graikijai būtų suteikta pagalba. 

Štabų viršininkų komiteto remiamas išdėsčiau problemą Karo kabi- 
netui, visapusiškai informuotam apie tai, kas vyksta, kad jis priimtų 
galutinį sprendimą. Nors negalėjome nusiųsti daugiau lėktuvų, nei 
jau buvome išsiuntę, tarp mūsų nekilo nei dvejonių, nei nesutarimų. 
Be jokios abejonės, niekas nebuvo politikų spaudžiamas ar kokiu kitu 
būdu verčiamas pasielgti prieš savo valią. Niekas nebuvo įkalbėtas. 
Išmintingumu, nepriklausomu mąstymu ir įžvalgumu pasižymintis 
Smutsas buvo tokios pačios nuomonės. Niekas negalėjo manyti, kad 
patys kišamės į Graikijos reikalus prieš jos norą. Juk su mumis buvo 
aukščiausios kvalifikacijos specialistai, turintys visišką sprendimų 
laisvę ir visą informaciją apie padėtį. Mano bendradarbiai, užgrūdin- 
ti daugelio pavojų, kuriuos sėkmingai įveikėme, priėjo prie tos pačios 
išvados. Ponas Menziesas', kurį slėgė ypatingos atsakomybės našta, 
buvo kupinas ryžto. Tvirtai nutarta veikti. Kabineto posėdis buvo 
trumpas, jo sprendimas galutinis, atsakymas lakoniškas: 


Atsižvelgdamas į tvirtai pareikštą vyriausiųjų teritorinės kariuome- 
nės vadų, Imperijos generalinio štabo viršininko ir atskirų kariuome- 
nės rūšių, dalyvausiančių operacijoje, vadų nuomonę, Štabų virši- 
ninkų komitetas patarė veikti. Karo kabinetas nusprendė įgalioti jus 
organizuoti operaciją, šitaip nusprendęs Kabinetas prisiima visą 
atsakomybę.“ Šiuo klausimu susisieksime su Australijos ir Naujo- 
sios Zelandijos vyriausybėmis. 


Dabar būtina aprašyti Jugoslavijos likimą. Nuo jos elgesio priklau- 
sė Salonikų gynyba, tad buvo gyvybiškai svarbu žinoti, kaip šalis pa- 
sielgs. Kovo 2 d. mūsų ambasadorius Belgrade ponas Campbellas su- 
sitiko Atėnuose su Edenu. Jis pranešė, kad jugoslavai bijo Vokietijos, 
juos trikdo vidiniai politiniai nesutarimai. Vis dėlto buvo galimybė, 
kad, sužinoję apie mūsų planus suteikti Graikijai pagalbą, jie galbūt 


* 


Seras Robertas Menziesas (1894-1978) - Australijos ministras pirmininkas, dalyvaudavęs Britanijos 
Karo kabineto posėdžiuose ir aprobavęs Australijos įstojimą į Antrąjį pasaulinį karą. 
**  Išskirta mano - W. S. C. (autoriaus pastaba). 

sutiktų prisidėti prie mūsų. Kovo 5 d. užsienio reikalų ministras iš- 
siuntė Campbellą atgal į Belgradą su konfidencialiu laišku regentui 
princui Pavlei. Savo laiške jis apibūdino Jugoslavijos likimą jai pate- 
kus į vokiečių rankas ir informavo, kad Graikija ir Turkija ketina ka- 
riauti, jeigu būtų užpultos. Tokiu atveju Jugoslavija turėtų prisijung- 
ti prie mūsų. Ambasadorius turėjo pasakyti regentui, kad Britanija 
nusprendė kuo veiksmingiau padėti Graikijai skubiai nusiųsdama 
sausumos kariuomenę ir oro pajėgas, ojeigu Jugoslavijos ginkluotųjų 
pajėgų štabo karininkas galėtų atvykti į Atėnus, mes įtrauktume jį į 
mūsų derybas. 

Susiklosčius tokiai padėčiai, labai domino regento požiūris. Prin- 
cas Pavlė buvo maloni, meniškos prigimties asmenybė, tačiau mo- 
narchijos prestižas jau seniai buvo pašlijęs, o jo vykdoma neutralumo 
politika beveik išsėmusi savo galimybes. Jis ypač būgštavo, kad bet 
koks Jugoslavijos ar jos kaimynių veiksmas gali išprovokuoti vokie- 
čių puolimą pietų kryptimi į Balkanus. Pono Edeno siūlymą susitikti 
jis atmetė. Tvyrojo baimės atmosfera. Ministrai ir politiniai lyderiai 
nedrįso garsiai išsakyti savo nuomonių. Buvo tik vienintelė išimtis. 
Aviacijos generolas, pavarde Simovičius, atstovavo tautiškai nusi- 
teikusiems elementams tarp ginkluotųjų pajėgų karininkų. Jau nuo 
gruodžio mėnesio jo biuras buvo tapęs slapto pasipriešinimo prieš 
vokiečių skverbimąsi į Balkanus ir prieš jugoslavų vyriausybės pasy- 
vumą centru. 

Kovo 4 d. princas Pavlė slapta išvyko iš Belgrado į Berchtesgade- 
ną ir ten baisiai spaudžiamas pažadėjo, kad Jugoslavija paseks Bul- 
garijos pavyzdžiu. Sugrįžęs informavo apie savo vizitą Karališkąją 
tarybą, tačiau, ir jos posėdyje, ir atskirai kalbėdamasis su politiniais 
ir kariniais vadovais, susidūrė su priešišku požiūriu. Vyko karštos 
diskusijos, bet vokiečių ultimatumas buvo niūri realybė. Generolas 
Simovičius, pakviestas į Baltuosius rūmus, princo Pavlės rezidenciją 
ant Belgrado kalvų, buvo griežtai nusistatęs prieš bet kokią kapitu- 
liaciją. Serbija nepritartų tokiam sprendimui, o karališkajai dinastijai 

sąjungą su vokiečiais 


nukreiptą perversmą 
įvykdęs D. Simovičius MAE 


ir karalius Petras II. 


grėstų pavojus. Tačiau princas Pavlė, tiesą sakant, savo šalį jau buvo 
sukompromitavęs. 

Kovo 20-osios naktį Ministrų kabineto posėdyje Jugoslavijos vy- 
riausybė nusprendė prisidėti prie Trišalio pakto.“ Vis dėlto trys mi- 
nistrai atsisakė tam pritarti ir atsistatydino. Kovo 24 d. ministras pir- 
mininkas ir užsienio reikalų ministras paslapčia išvyko iš Belgrado 
priemiestinėje geležinkelio stotyje įsėdę į Vienos traukinį. Kitą dieną 
jie su Hitleriu Vienoje pasirašė paktą, apie tai buvo paskelbta per Bel- 
grado radiją. Gandai apie gresiančią katastrofą pasklido Jugoslavijos 
sostinės kavinėse ir kitose susibūrimo vietose. 

Siaurame karininkų ratelyje, susijusiame su Simovičiumi, jau prieš 
keletą mėnesių buvo diskutuojama, kaip reikėtų elgtis, jei vyriau- 
sybė kapituliuotų prieš Vokietiją. Kai kovo 26 d. Belgrade pasklido 
žinia apie Jugoslavijos ministrų sugrįžimą iš Vienos, sąmokslininkai 
nusprendė veikti. Vargu ar daug yra įvykę revoliucijų, švelnesnių 
už šį perversmą. Nebuvo jokio kraujo praliejimo. Suimti kai kurie 


Už 


Trišalis paktas - Ašies valstybių (Vokietijos, Italijos ir Japonijos) 1940 m. rugsėjo 27 d. sutartis dėl kari- 
nio bendradarbiavimo. Vėliau prisijungė Vengrija, Rumunija, Slovakija, Bulgarija, Jugoslavija ir Kroatija. 

aukštesnio rango karininkai. Ministras pirmininkas, kurį policija at- 
gabeno į Simovičiaus būstinę, buvo priverstas pasirašyti atsistatydi- 
nimo raštą. Princui Pavlei pranešta, kad Simovičius karaliaus vardu 
perėmęs vadovavimą vyriausybei, o Regentų taryba paleidžiama. 
Princas buvo atlydėtas į generolo Simovičiaus biurą ir kartu su kitais 
dviem regentais pasirašė atsižadėjimo aktą. Gavęs keletą valandų su- 
siruošti, jis tą pačią naktį su šeima išvyko į Graikiją. 

Perversmo planą parengė ir įvykdė tautiškai nusiteikusių serbų 
karininkų grupė, įkūnijusi visuomenėje vyraujančias nuotaikas. Jų 
veiksmai sukėlė visuotinio entuziazmo pliūpsnį. Belgrado gatves 
netrukus užtvindė serbai skanduodami: „Geriau karas nei paktas, 
geriau mirtis nei vergija!“ Aikštėse buvo šokama, visur plevėsavo 
Anglijos ir Prancūzijos vėliavos, o narsių beginklių žmonių minios 
džiaugsmo ekstazėje giedojo serbų nacionalinį himną. Kovo 28 d. 
karalius Petras, nusliuogęs vandens nutekamuoju vamzdžiu iš savo 
kambario ir šitaip išsivadavęs iš regentų globos, pasirodė pamaldose 
Belgrado katedroje ir sukėlė audringas ovacijas. Vokiečių ambasa- 
dorius buvo viešai įžeidinėjamas, o minia apspjaudė jo automobilį. 
Kariškių Žygis sužadino visuomenės tautinį pakilimą. Nušalinti nuo 
aktyvios veiklos, iki tol nevykusiai valdyti ir jausdamiesi esą įstumti 
į spąstus Žmonės metė beatodairišką, didvyrišką iššūkį tironui ir už- 
grobėjui, pasiekusiam savo galios viršūnę. 

Hitleris buvo įžeistas iki širdies gelmių. Jį apėmė nevaldomo pyk- 
čio protrūkis, kuris akimirkai užtemdė protą ir kartais pastūmėda- 
vo jį į baisiausias avantiūras. Įniršęs sukvietė Aukščiausiąją vokiečių 
kariuomenės vadovybę. Posėdyje dalyvavo Goringas, Keitelis bei Jo- 
dlis, vėliau atvyko ir Ribbentropas. Hitleris pareiškė, kad Jugoslavija 
yra nepatikimas faktorius prasidedančiame puolime prieš Graikiją ir 
juo labiau būsimojoje „Barbarosos“ operacijoje prieš Rusiją. Jo ma- 
nymu, Vokietijai pasisekė, kad jugoslavai atskleidė savo nuotaikas 
dar iki „Barbarosos“ pradžios. Jugoslavija, kaip nacionalinis vienetas, 
turi būti sunaikinta karinėmis priemonėmis. Smūgis turi būti griežtas ir 

negailestingas. Naktis praėjo generolams sudarinėjant operatyvinius 
puolimo planus. Keitelis patvirtino mūsų požiūrį, kad didžiausią 
pavojų Vokietijai kėlė „puolimas prieš Italiją iš užnugario“. „Spren- 
dimas pulti Jugoslaviją sutrikdė visus iki tol vykdytus kariuomenės 
perkėlimus ir pasirengimus. Įsiveržimo į Graikiją planai turėjo būti iš 
esmės pertvarkyti. Reikėjo naujas pajėgas iš šiaurės perkelti per Ven- 
griją į pietus. Viskas turėjo būti daroma paskubomis.“ 

Sprendimo vykdymas buvo tiesiogiai susijęs su Vengrija. Nors pa- 
grindinis vokiečių smūgis jugoslavams bus smogtas iš Rumunijos, 
visos komunikacijų linijos ėjo per Vengrijos teritoriją. Kone pirmoji 
Vokietijos vyriausybės reakcija į įvykius Belgrade buvo skubus Ven- 
grijos ambasadoriaus Berlyne išskraidinimas lėktuvu į Budapeštą su 
laišku Vengrijos regentui admirolui Horčiui: 


Jugoslavija bus sunaikinta, nes ji ką tik viešai išsižadėjo bendra- 
darbiavimo su Ašimi sutarties. Didžioji vokiečių ginkluotojų pajėgų 
dalis turi būti pergabenta per Vengriją. Tačiau Vengrijos ruože pa- 
grindinis puolimas nebus vykdomas. Čia galėtų įsiveržti vengrų ar- 
mija, o už bendradarbiavimą Vengrija galės susigrąžinti tas buvusias 
teritorijas, kurias kadaise buvo priversta užleisti Jugoslavijai. Reika- 
las skubus. Pageidautinas neatidėliotinas ir teigiamas atsakymas. 


Vengrija buvo susaistyta su Jugoslavija draugystės sutartimi, pa- 
sirašyta dar 1940 m. gruodį. Tačiau atviras pasipriešinimas vokiečių 
reikalavimams galėjo baigtis Vengrijos okupavimu vykdant neiš- 
vengiamas karines operacijas prieš Jugoslaviją. Be to, viliojo galimy- 
bė atgauti teritorijas prie savo pietinių sienų, kurias Vengrija turėjo 
atiduoti Jugoslavijai po Pirmojo pasaulinio karo. Vengrijos ministras 
pirmininkas grafas Telekis iš visų jėgų stengėsi išsaugoti bent dalį 
savo šalies laisvės. Jis buvo įsitikinęs, kad Vokietija jokiu būdu ne- 
laimės karo. Kai buvo pasirašomas Trišalis paktas, jis nelabai tikėjo 

Italijos nepriklausomybe jai tapus Ašies partnere. Hitlerio ultimatu- 
mas reikalavo pažeisti savo paties sudarytą Vengrijos ir Jugoslavijos 
sutartį. Tačiau iniciatyvą perėmė Vengrijos kariuomenės generalinis 
štabas, o jo viršininkas, vokiečių kilmės generolas Vertas, slapta nuo 
Vengrijos vyriausybės pats susitarė su Aukščiausiąja vokiečių kariuo- 
menės vadovybe dėl vokiečių praleidimo per Vengrijos teritoriją. 
Telekis iškart pasmerkė išdavikišką Verto poelgį. 1941 m. balandžio 
2 d. vakare jis gavo telegramą iš Vengrijos ambsadoriaus Londone, 
kuria Britanijos užsienio reikalų ministerija oficialiai perspėjo jį, kad 
tuo atveju, jei Vengrija dalyvautų bet kokiuose vokiečių veiksmuo- 
se prieš Jugoslaviją, Didžioji Britanija paskelbtų jai karą. Taigi Ven- 
grijai teko rinktis: arba beviltiškai priešintis vokiečių kariuomenės 
praleidimui, arba atvirai nuteikti prieš save sąjungininkus ir išduoti 
Jugoslaviją. Atsidūręs šioje tragiškoje padėtyje, grafas Telekis matė tik 
vieną būdą savo geram vardui išsaugoti. Netrukus po 21 val. išvykęs 
iš Vengrijos užsienio reikalų ministerijos, sugrįžo į savo rezidenciją 
Šandoro rūmuose. Ten sulaukė telefono skambučio. Manoma, kad 
jam buvo pranešta, jog vokiečių armijos jau peržengė Vengrijos sieną. 
Šiek tiek vėliau jis nusišovė. Šia savižudybe pasiaukodamas atpirko 
savo paties ir vengrų tautos kaltę dėl Vokietijos puolimo prieš Jugos- 
laviją. Tai apgynė jo reputaciją istorijos teisme, tačiau negalėjo nei su- 
stabdyti vokiečių armijų Žygiavimo, nei apsaugoti nuo jo pasekmių. 

Italijos pajėgos Albanijoje 
Graikijos pajėgos 
Jugoslavijos pajėgų įvedimo 
į Albaniją kryptys 


Tuo metu prasidėjo mūsų ekspedicinio korpuso persikėlimas į 
Graikiją. Jį sudarė britų 1-oji tankų brigada, Naujosios Zelandijos 
pėstininkų divizija ir Australijos 6-oji divizija. Jos visos buvo sufor- 
muotos iš kitų karinių grupuočių, dislokuotų Artimuosiuose Rytuo- 
se. Vėliau prie jų turėjo prisijungti lenkų brigada ir 7-oji Australijos 
divizija. Planuota užimti ir išlaikyti Aliakmono fronto liniją, praside- 
dančią to paties pavadinimo upės žiotyse ir einančią per Veriją bei 
Edesą iki Jugoslavijos pasienio. Mūsų pajėgos turėjo prisijungti prie 
šiame fronte dislokuotų Graikijos karinių pajėgų, formaliai prilygs- 
tančių septynioms divizijoms, o visam frontui turėjo vadovauti gene- 
rolas Wilsonas. 

Graikų kariuomenė buvo kur kas mažesnė, nei iš pradžių buvo ža- 
dėjęs generolas Papagosas. Didžioji graikų armijos dalis, maždaug 
15 divizijų, buvo dislokuota Albanijoje. Kita dalis - Makedonijoje, iš 
kurios Papagosas jau ketino ją atitraukti, bet po keturių pasiprieši- 
nimo prieš puolančius vokiečius dienų ji buvo sumušta. Mūsų oro 
pajėgas, kurias sudarė tik 80 tinkamų kovai lėktuvų, vokiečių pajėgos 
pranoko daugiau kaip dešimt kartų. Silpniausia Aliakmono fronto 
vieta buvo jo kairysis sparnas, kurį vokiečiai galėjo apeiti per Pietų 
Jugoslaviją. Ryšiai su Jugoslavijos armijos generaliniu štabu, kurio 
gynybos planas ir pasirengimo kariauti laipsnis nebuvo žinomi nei 
graikams, nei mums, beveik nebuvo palaikomi. Tačiau tikėtasi, kad, 
vokiečius, besiveržiančius per jų šalį, jugoslavai gebės bent trumpam 
sulaikyti. Šie lūkesčiai pasirodė esą nepagrįsti. Generolas Papagosas 
manė, kad atitraukti dalinius iš Albanijos, siekiant sutrukdyti tokiam 
apėjimo manevrui, būtų neįmanoma. Bendras atsitraukimas, dar ne- 
susidūrus su priešu, būtų ne tik smarkiai pakenkęs karių moralinei 
būklei, bet ir jo nebūtų įmanoma įvykdyti dėl prasto graikų armijos 
transporto ir blogų kelių. Todėl jis atidėliojo sprendimą, kol jau buvo 
per vėlu. Štai tokiomis aplinkybėmis mūsų 1-oji tankų brigada kovo 
27 d. pasiekė priešakinę liniją, kur prie jos po keleto dienų prisijungė 
ir naujazelandiečių divizija. 

Žinios apie revoliuciją Belgrade, savaime suprantama, mus labai 
pradžiugino. Tai buvo bent vienas konkretus rezultatas, pasiektas 
desperatiškai mėginant suformuoti Balkanuose sąjungininkų frontą 
ir neleisti jų šalims paeiliui patekti Hitlerio valdžion. Buvo nutarta, 
kad Edenas liks Atėnuose derėtis su Turkija, o generolas Dillas vyks į 
Belgradą. Bet kas būtų galėjęs suvokti, kad Jugoslavijos padėtis bevil- 
tiška, nebent visos suinteresuotos valstybės būtų skubiai sudariusios 
bendrą frontą. Vis dėlto Jugoslavijai buvo likusi jau minėta galimybė 
smogti triuškinantį smūgį Albanijoje į nepridengtą dezorganizuotų 


*  Papagosas vėliau tvirtino, kad jo ankstesnis susitarimas dėl Aliakmono linijos gynybos priklausė nuo 
padėties išsiaiškinimo su Jugoslavijos vyriausybe, kuris taip ir neįvyko (autoriaus pastaba). 

Jugoslavijos sostinė Belgradas po vokiečių aviacijos smūgių. 1941 m. balandis. 


Italijos armijų užnugarį. Jeigu jugoslavai būtų nedelsdami puolę, 
būtų galėję pasiekti reikšmingą karinį laimėjimą, o kol jų pačių šalis 
būtų niokojama iš šiaurės, būtų įsigiję daugybę ginklų ir reikmenų, 
labai reikalingų kalnuose kariaujant partizaninį karą, kuris dabar 
buvo vienintelė jų viltis. Tai būtų buvęs didžiulis smūgis, atsiliepian- 
tis visai padėčiai Balkanuose. Mūsų aplinkoje Londone visi tai suvo- 
kėme. Žemėlapis 324 puslapyje vaizduoja šio, mūsų manymu, įvyk- 
domo smūgio kryptį. 

Tačiau metų metais darytų klaidų negalima ištaisyti per keletą va- 
landų. Atslūgus pirmajai entuziazmo bangai, visi Belgrade suvokė, 
kad jų tyko nelaimės ir mirtis ir jie beveik nieko negali padaryti, kad 
išvengtų savo lemties. Kariuomenės vadovybė pagaliau galėjo mo- 
bilizuoti savo armijas. Tačiau neturėta jokio strateginio plano. Dillas 
matė vien sumaištį ir neveiklumą. Jugoslavijos vyriausybė, daugiau- 
sia būgštaudama dėl padėties šalies viduje, nedrįso imtis jokių veiks- 
mų, kurie Vokietijai būtų galėję atrodyti provokuojantys. Tą akimir- 
ką visa Vokietijos galybė nesulaikomai ritosi ant jų it kalnų lavina. 
Sprendžiant pagal jugoslavų ministrų nuotaikas ir nuomones, buvo 

galima pamanyti, kad jie turi ištisus mėnesius laiko apsispręsti dėl 
taikos ar karo su Vokietija. Iš tikrųjų iki antpuolio jiems buvo likę tik 
72 valandos. 

Balandžio 6-osios rytą virš Belgrado pasirodė vokiečių bombone- 
šiai. Pakaitomis atskrisdami iš okupuotų Rumunijos aerodromų, jie 
ištisas tris dienas metodiškai bombardavo Jugoslavijos sostinę. Skrai- 
dydami kone virš namų stogų ir nebijodami apšaudymo, negailes- 
tingai niokojo miestą. Tai buvo vadinamoji „Bausmės“ (Strafgericht) 
operacija. Kai balandžio 8-ąją pagaliau įsivyravo tyla, gatvėse arba 
po namų griuvėsiais liko gulėti per 17 tūkst. Belgrado piliečių lavonų. 
Dūmų ir ugnies košmare blaškėsi paklaikę gyvūnai, ištrūkę iš sudau- 
žytų zoologijos sodo narvų. Sužeistas gandras prašlubavo pro cen- 
trinį sostinės viešbutį, skendintį liepsnose. Per šį pragarą Dunojaus 
link lėtai ir nerangiai šlepsėjo pritrenktas apdujęs lokys. Jis buvo ne 
vienintelis žvėris mieste, nesuvokiantis, kas nutiko. 

Siaubingai bombarduojant Belgradą, vokiečių armijos, jau sutelktos 
prie valstybės sienų, iš įvairių pusių įsiveržė į Jugoslaviją. Jugoslavų 
armijos generalinis štabas nepamėgino smogti triuškinančio smūgio 
į italų užnugarį. Jis įsivaizdavo privaląs neatiduoti vokiečiams Kroa- 
tijos bei Slovėnijos, todėl buvo priverstas mėginti gintis visoje fronto 
linijoje. Keturi jugoslavų armijos korpusai sparčiai ir beveik nesiprie- 
šindami traukėsi iš šiaurinio pakraščio į šalies vidurį, juos spaudė 
vokiečių tankų kolonos kartu su vengrų daliniais, persikėlusiais per 
Dunojų, bei vokiečių ir italų pajėgos, žygiuojančios Zagrebo link. Pa- 
krikusios pagrindinės Jugoslavijos pajėgos buvo nustumtos į pietus, 
o vokiečiai balandžio 13 d. įžengė į Belgradą. Tuo metu Bulgarijo- 
je sutelkta vokiečių 12-oji armija įsiveržė į Serbiją ir Makedoniją. Jie 
įžengė į Monastyrą ir Janiną balandžio 10 d., nutraukdami bet kokį 
ryšį tarp jugoslavų ir graikų bei tarp sutriuškintų Jugoslavijos pajėgų 
šalies pietuose. 

Po septynių dienų Jugoslavija kapituliavo. 

Šis staigus žlugimas sugriovė svarbiausią Graikijos viltį. Tai buvo 

dar vienas vokiečių politikos „po vieną iš eilės“ pavyzdys. Padarėme 
viską, ką galėjome, organizuodami bendrus veiksmus, bet nepavyko 
ne dėl mūsų kaltės. Dabar mūsų visų laukė niūri perspektyva. Penkios 
vokiečių divizijos, tarp jų trys tankų, judėjo į pietus Atėnų link. Balan- 
džio 8 d. paaiškėjo, kad jugoslavų pasipriešinimas pietuose įveiktas ir 
kairysis Aliakmono fronto sparnas netrukus atsidurs pavojuje, o ba- 
landžio 10 d. ten prasidėjo puolimas. Po įnirtingų kautynių, trukusių 
dvi dienas bjauriomis oro sąlygomis, frontas buvo pralaužtas. 

Toliau vakaruose buvo tik graikų kavalerijos divizija, susisiekianti 
su karinėmis pajėgomis Albanijoje, ir generolas Wilsonas nusprendė, 
kad vargingą kairįjį sparną teks atitraukti. Atsitraukimas baigtas ba- 
landžio 13 d., tačiau besitraukdamos graikų divizijos ėmė byrėti. Nuo 
šiol ekspedicinės pajėgos liko vienos. Wilsonas, vis dar nerimauda- 
mas dėl kairiojo sparno, nusprendė trauktis prie Termopilų perėjos. 
Jis apie tai informavo Papagosą, kuris tam pritarė ir savo ruožtu pa- 
siūlė evakuoti britus iš Graikijos. Kitos dvi dienos buvo lemiamos. 
Balandžio 16 d. Wavellas atsiuntė mums telegramą ir pranešė apie 
generolo Wilsono pokalbį su Papagosu, kuris apibūdinęs Graikijos 
armiją kaip smarkiai atakuojamą ir turinčią administracinių sunku- 
mų dėl priešo aviacijos antskrydžių. Wavellas nurodęs Wilsonui tęsti 
kovą bendradarbiaujant su graikais, kol šie dar bus pajėgūs priešintis, 
bet aprobavęs bet kokį tolesnį traukimąsi, nusprendus, kad jis būti- 
nas. Visiems laivams, plaukiantiems į Graikiją, įsakyta grįžti atgal, 
daugiau jokių laivų nesiųsti, o pakrautus arba kraunamus laivus 
iškrauti. 

Sužinojęs šias liūdnas, bet nenustebinusias naujienas, tuojau pat 
atsakiau, kad negalime pasilikti Graikijoje prieš jos vyriausiojo ka- 
riuomenės vado valią ir taip pasmerkėme šalį nuniokojimui, ir kad 
Graikijos vyriausybės pritarimu evakuacija turėtų būti pradėta. 

„Kreta, - pridūriau aš, - turi likti tvirtai mūsų ginama.“ 

Balandžio 17 d. generolas Wilsonas, automobiliu nuvykęs iš 

Graikijos Tėbų į Tatoi rūmus", susitiko su karaliumi, generolu Papago- 
su bei mūsų ambasadoriumi. Pripažinta, kad sprendimas atsitraukti 
į Termopilų ruožą buvo vienintelis įmanomas. Generolas Wilsonas 
buvo įsitikinęs galėsiąs tame ruože kurį laiką išsilaikyti. Daugiausia 
diskutuota apie evakuacijos būdą ir eilės tvarką. Graikijos vyriausybė 
neturėtų pasitraukti bent iki kitos savaitės. 

Jau minėjome graikų ministrą pirmininką Korysisą. Jam teko užimti 
šį postą mirus Metaxasui. Jis nepretendavo į iškilius valstybės veikė- 
jus, bet pasižymėjo nepriekaištingu asmeniniu gyvenimu ir pažiūrų 
tvirtumu. Panašu, kad jam buvo nepakeliamas savo šalies žlugimas 
ir dėl to jautėsi kaltas. Kaip ir Vengrijos grafas Telekis, jis apsisprendė 
sumokėti už tai savo gyvybe. Korysisas nusižudė balandžio 18 d. Jo 
atminimas vertas pagarbos. 

Atsitraukti prie Termopilų buvo nelengva, bet atkaklūs ir sumanūs 
besitraukiančių dalinių ariergardo veiksmai pristabdė smarkų vokie- 
čių puolimą ir padarė jiems didelių nuostolių. Balandžio 20 d. baigta 
atsitraukti į pozicijas Termopilų linijoje. Formaliai jos buvo tvirtos, 
bet mūsų pajėgos gerokai išsekintos. Vokiečiai spausti neskubėjo, tad 
mūsų gynybos pozicijoms neteko patirti rimtų išmėginimų. Tą pa- 
čią dieną graikų pajėgos, buvusios Albanijos fronte, pasidavė priešui. 
Balandžio 21 d. Jo Didenybė Graikijos karalius perspėjo generolą Wa- 
vellą, kad jau neįmanoma sutelkti kokių nors organizuotų Graikijos 
pajėgų gynybai kairiajame sparne paremti, prieš prasidedant priešo 
puolimui. Wavellas atsakė, kad tokiu atveju jis jaučiąs pareigą nedel- 
siant imtis priemonių sulaipinti į laivus ir evakuoti tokią dalį savo 
armijos, kokią tik galėsiąs atitraukti iš fronto. Karalius visiškai tam 
pritarė ir atrodė tikėjęsis kaip tik tokio atsakymo. Jis kalbėjo didžiai 
apgailestaudamas, kad aplinkybės įstūmė britų pajėgas į tokią keblią 


* 


Tatoi rūmai - Graikijos karalių vasaros rezidencija už 27 km nuo Atėnų. 

padėtį, ir žadėjo padėti kuo galėsiąs. Tačiau viskas buvo perniek. Ga- 
lutinė Graikijos kapituliacija prieš neįveikiamą vokiečių galybę įvyko 
balandžio 24 d. 

Dabar susidūrėme su dar viena jūrine evakuacija, kokią jau buvome 
patyrę 1940 m. Tvarkingas daugiau kaip 50 tūkst. karių išgabenimas 
iš Graikijos tokiomis sunkiomis aplinkybėmis galėjo atrodyti esąs be- 
veik beviltiškas uždavinys. Diunkerke turėjome pranašumą bent oro 
erdvėje. Graikijoje vokiečiai absoliučiai ir nenuneigiamai kontroliavo 
oro erdvę ir galėjo beveik nepaliaujamai atakuoti uostus ir besitrau- 
kiančią kariuomenę. Buvo akivaizdu, kad įlaipinimas į laivus galėjo 
vykti tik naktį, be to, kariuomenė dieną privalėjo stengtis, kad niekas 
jos nepastebėtų prie paplūdimių. Panašiai buvo Norvegijoje, tik šios 
evakuacijos mastas buvo dešimteriopai didesnis. 


Karas Balkanuose. 
Vokiečių tankas juda kalnų tiltu. 


E 1941 m. 

Olandų gamybos britų transporto laivas Slamat. 1941 m. balandžio 27 d., 


per britų karių evakavimą iš Kretos, jis buvo vokiečių paskandintas. 


Admirolas Cunninghamas šiai užduočiai vykdyti skyrė beveik 
visus mažesnius savo laivus, tarp jų šešis kreiserius ir devyniolika 
eskadrinių minininkų. Balandžio 24-0sios naktį mažuosiuose Pietų 
Graikijos uostuose ir jos paplūdimiuose prasidėjo gelbėjimo darbai 
panaudojant transporto bei jūrų desanto laivus ir daugybę mažesnių 
laivų. 

Darbai sėkmingai vyko penkias naktis. Balandžio 26 d. priešo para- 
šiutininkai užėmė gyvybiškai svarbų tiltą per Korinto kanalą, ir vokie- 
čių daliniai užplūdo Peloponesą, puolė mūsų išvargusius kareivius, 
besistengiančius pasiekti pietinius paplūdimius. Nafplijo uoste įvyko 
nelaimė. Transporto laivo 5lamat įgula, pasiaukojamai, bet neapgal- 
votai stengdamasi sulaipinti kuo daugiau karių, per ilgai užtruko 
inkarvietėje. Vos išaušus, kai iš lėktuvų jau buvo matyti žemė, laivą 
atakavo ir paskandino pikiruojamieji bombonešiai. Du eskadrinius 
minininkus, išgelbėjusius daugumą iš jame buvusių septynių šimtų 
karių, vieną po kito paskandino po keleto valandų per antskrydį. Iš 
visų trijų laivų liko gyvi tik penkiasdešimt žmonių. 

Balandžio 28-29 d. dviem kreiseriais ir šešiais eskadriniais mininin- 
kais mėginta paimti iš paplūdimių šalia Kalamatos 8 tūkst. karių ir 

1400 Jugoslavijos pabėgėlių. Eskadrinis minininkas, nusiųstas rengti 
įlaipinimą, nustatė, kad liepsnojantį miestą jau yra užėmęs priešas, 
tad operaciją teko atšaukti. Nors sėkmingu kontrsmūgiu vokiečius 
pavyko išvaryti iš miesto, keturi eskadriniai minininkai išgelbėjo tik 
maždaug 450 karių, atplukdę juos savo valtimis į laivus iš rytinių pa- 
plūdimių. Šiais įvykiais baigėsi pagrindinė evakuacija. Per kitas dvi 
dienas iš įvairių salų ar iš valčių jūroje dar buvo rankiojamos pavie- 
nės grupelės, o 1400 karininkų ir kareivių, kuriems, rizikuodami savo 
gyvybėmis, padėjo graikai, vėlesniais mėnesiais savarankiškai sugrį- 
žo į Egiptą. 

Iš viso netekome per 11 tūkst. karių, o 50 662 žmonės buvo sėkmin- 
gai išgabenti, įskaitant ir Karališkųjų oro pajėgų karius bei keletą 
tūkstančių kipriečių, palestiniečių, graikų ir jugoslavų. Pastarasis 
skaičius sudaro maždaug 80 “o visų karinių pajėgų, pradžioje nusiųs- 
tų į Graikiją. Tik Karališkojo ir sąjungininkų prekybos laivynų jūrei- 
viai, kurių nepalaužė net nuožmiausios priešo pastangos trukdyti jų 
darbui, savo ryžtu ir įgudimu sugebėjo užtikrinti tokį rezultatą. Nuo 
balandžio 21 d. iki evakuacijos pabaigos per aviacijos antskrydžius 
buvo sunaikinti 26 laivai. Padėdamos jiems, Karališkosios oro pajė- 
gos ir laivyno aviacijos grupė iš Kretos padarė, ką galėjo, bet turė- 
jo nusileisti kur kas gausesnėms priešo oro pajėgoms. Vis dėlto nuo 
lapkričio ir vėliau negausios mūsų eskadrilės puikiai pasidarbavo. 
Jos numušė 231 priešo lėktuvą ir numetė 500 tonų bombų. Jų pačių 
nuostoliai skaudūs - 209 lėktuvai, iš kurių 72 numušti oro kautynėse. 

Nedidelis, bet kovingas graikų karinis laivynas perėjo britų žinion. 
Vienas kreiseris, šeši modernūs eskadriniai minininkai ir keturi po- 
vandeniniai laivai, ištrūkę iš Graikijos, balandžio 25 d. atplaukė į 
Aleksandriją. Nuo to laiko Graikijos laivynas garbingai atstovavo 
savo šaliai daugelyje mūsų operacijų Viduržemio jūroje. 

Jeigu, skaitant šį tragišką pasakojimą, susidaro įspūdis, kad Impe- 
rijos ir britų pajėgos negavo iš sąjungininkų graikų jokios veiksmin- 
gos karinės paramos, būtina prisiminti, jog beviltiškai nelygi kova per 

Graikijos okupacija. Vokiečių kariai Atėnuose. 1941 M. gegužė. 


šias tris balandžio savaites graikams buvo kovų kulminacija po sun- 
kaus penkių mėnesių karo prieš Italiją, kuriame jie išeikvojo beveik 
visas savo šalies galias. 

1940 m. spalį, netikėtai užpuolus bent dvigubai gausesnei italų ka- 
riuomenei, graikai iš pradžių atrėmė įsiveržėlių puolimą, o paskui 
atsakomuoju puolimu nuvijo juos atgal per 60 km už Albanijos sie- 
nos. Atšiaurią žiemą kalnuose drąsiai stovėjo prieš gausesnį ir geriau 
aprūpintą priešą. Šiaurės vakaruose dislokuota graikų armija neturė- 
jo nei transporto, nei tinkamų kelių staigiam manevrui, kad paskuti- 
niu momentu sutrukdytų vokiečiams prasiveržti pro gynybos fronto 
sparną ir galingai pulti iš užnugario. Jos jėgos jau buvo beveik visiš- 
kai išeikvotos ilgoje ir narsioje kovoje ginant savo tėvynę. 

Nebuvo jokių abipusių kaltinimų. Graikų draugiškumas ir pagal- 
ba, kurią jie taip nuoširdžiai teikė mūsų kariams, iki galo atlaikė visus 
išmėginimus. Atėnų ir kitų evakuacijos punktų gyventojai atrodė la- 
biau susirūpinę juos ginančių karių saugumu nei savo pačių likimu. 
Kariška graikų garbė išlieka nesuteršta. 

Kalbėdamas per radiją, siekiau ne vien išsakyti anglakalbio pasau- 
lio požiūrį, bet ir konstatuoti faktus, lėmusius mūsų likimą: 


Su liūdesiu ir nerimu regėdami, kas vyksta Europoje bei Afrikoje ir 
gali įvykti Azijoje, privalome neprarasti saiko jausmo ir taip netekti 
drąsos arba išsigąsti. Kai akis į akį susiduriame su kylančiais prieš 
mus sunkumais, galime atgauti pasitikėjimą, prisimindami tuos sun- 
kumus, kuriuos jau esame įveikę. Tai, kas vyksta dabar, neprilygsta 
grėsmingumu tiems pavojams, kuriuos patyrėme praėjusiais metais. 
Tai, kas gali įvykti Rytuose, neprilygs tam, kas vyksta Vakaruose. 
Paskaitysiu keletą eilučių, kurios šį vakarą atrodo pritaikomos mūsų 
lūkesčiams, ir tikiuosi, kad jos taip bus įvertintos, kur tik skamba an- 
glų kalba ir plevėsuoja laisvės vėliava: 


Bangų mūša plačiai ištvinsta, 
Atrodo, niekur nesustos. 
Nutilus vėjui, ji nurimsta 
Užutėkių ramių krantuos. 


Ne vien rytinė saulė šviečia, 
Kai lenda ji iš debesų, 
Pakilusi aukštai ji kviečia: 
„Žvelk - vakaruose jau šviesu!“ 


* Ištrauka iš anglų poeto ir visuomenės veikėjo Arthuro Clougho (1819-1861) eilėraščio Say Not the 
Struggle Naught Availeth („Nesakyk, kad kovoti neverta"). 

19 skgrius 


Dykumos flangas. Rommelis. Tobrukas 


Visi mūsų mėginimai suformuoti frontą Balkanuose buvo pagrįs- 
ti įsitvirtinimu vadinamajame Dykumos flange Šiaurės Afrikoje. Jis 
galėjo apsiriboti Tobruku, bet spartus Wavello prasivežimas vakarų 
kryptimi ir Bengazio užėmimas leido mums užvaldyti visą Kirenaiką. 
Pajūrio miestelis Ageila buvo jos vartai iš jūros pusės. Visi valdžios 
sluoksniai Londone bei Kaire laikėsi vienos nuomonės - užimta te- 
ritorija turi būti ginama bet kokia kaina, teikiant jai pirmenybę prieš 
visas kitas teritorijas. Visiškas Italijos pajėgų Kirenaikoje sutriuškini- 
mas ir dideli kelio per dykumą nuotoliai, trukdantys priešui sutelkti 
naują armiją, leido Wavellui manyti, kad jis kurį laiką galės nedide- 
lėmis pajėgomis kontroliuoti šį gyvybiškai svarbų vakarų sparną ir 
pakeisti kovose užgrūdintus dalinius kitais, mažiau patyrusiais dali- 
niais. Dykumos flangas buvo ta uola, ant kurios viskas laikėsi, ir jokiu 
būdu nebuvo galima jo netekti ar rizikuoti juo dėl Graikijos ar dėl ko 
kita Balkanuose. 

Tačiau dabar pasaulio scenoje atsirado naujas veikėjas — vokiečių 
karys, kuris užims deramą vietą Vokietijos karų istorijoje. Erwinas 

E. Rommelis (viduryje) su savo kariais per Prancūzijos kampaniją. 1940 m. birželis. 


Rommelis gimė 1891 m. lapkriųį Heidenheime, Viurtembergo kara- 
lystėje. Per Pirmąjį pasaulinį karą kariavo Aragone, Rumunijoje ir 
Italijoje, buvo dukart sužeistas, apdovanotas aukščiausio laipsnio 
Geležiniu kryžiumi ir ordinu Pour de Mėrite. Prieš pat Antrąjį pa- 
saulinį karą buvo paskirtas fiurerio lauko štabo Lenkijoje apsaugos 
komendantu, vėliau jam pavesta vadovauti XV korpuso 7-ajai tankų 
divizijai. Ši divizija, pavadinta „vaiduokliais“, buvo priešakinis vo- 
kiečių dalinys, persikėlęs per Masą. Per britų kontrpuolimą prie Ara- 
so 1940 m. gegužės 21 d. Rommelis vos išvengė nelaisvės. Jo divizija, 
pirmoji forsavusi Somės upę, veržėsi Ruano link prie Senos ir, apėjusi 
kairįjį prancūzų gynybos sparną, Sent Valeri apylinkėse paėmė į ne- 
laisvę daugybę prancūzų bei britų karių. Divizija užėmė Šerbūrą tuoj 
po mūsų evakuacijos pabaigos, ten Rommelis priėmė šio uostamies- 
čio kapituliaciją ir 30 tūkst. belaisvių. 

Šie žygiai ir laimėjimai lėmė jo paskyrimą vadovauti vokiečių ka- 
riuomenei, 1941 m. pradžioje nusiųstai į Libiją. Tuo metu Italijos sie- 
kiai apsiribojo Tripolitanijos kontrole, o Rommelis vadovavo didėjan- 
čiai vokiečių kariuomenės grupuotei, formaliai pavaldžiai italams. Jis 

nedelsdamas pareikalavo surengti puolimo kampaniją. Kai balandžio 
pradžioje vyriausiasis Italijos pajėgų vadas mėgino perspėti, kad vo- 
kiečių Afrikos korpusas neturėtų pulti be jo leidimo, Rommelis atsi- 
sakė jam paklusti ir pareiškė, kad „esąs vokiečių generolas ir privaląs 
duoti įsakymus, kaip to reikalaujanti situacija“. 

Per Afrikos kampaniją Rommelis įrodė gebąs meistriškai vadovauti 
mobiliesiems daliniams, ypač greitai pergrupuodamas juos po kovi- 
nės operacijos ir toliau siekdamas pergalės. Aukščiausiąją vokiečių 
kariuomenės vadovybę, iš pradžių leidusią jam veikti savarankiškai, 
nustebino jo laimėjimai ir ji buvo linkusi jam trukdyti. Kare buvo pui- 
kus lošėjas, pripažįstantis aprūpinimo problemų svarbą, ir ironiškas 
priešininkų atžvilgiu. Jo įkarštis ir drąsa pridarė mums skaudžių ne- 
laimių, tačiau jis nusipelnė pagarbos, kurią pareiškiau - ne be kai ku- 
rių visuomenės atstovų priekaištų - Bendruomenių rūmuose 1942 m. 
sausį pasakydamas: „Nepaisant karo negandų, leiskite pripažinti, 
kad jo asmenyje turime labai narsų, sumanų priešininką ir didį karve- 
dį.“ Jis vertas mūsų pagarbos ir už tai, kad, būdamas ištikimas Vokie- 
tijos kareivis, ėmė nekęsti Hitlerio bei visų jo užmačių ir prisidėjo prie 
1944 m. sąmokslo Vokietijai gelbėti ir tam maniakui tironui nuversti. 
Už tai jis sumokėjo savo gyvybe. 

Dabartinėje situacijoje Ageilos tarpeklis buvo lemiamas. Jeigu prie- 
šai prasiveržtų pro Adždabiją, tada Bengaziui ir visai teritorijai į va- 
karus nuo Tobruko grėstų pavojus. Jie galėtų žygiuoti geru pakrantės 
keliu į Bengazį, o paskui tolyn už jo, arba pasirinkti takus, vedančius 
tiesiai į Mechilį ir Tobruką per 320 km ilgio ir 160 km pločio dykumos 
kyšulį. Vasario mėnesį pražygiavę pastaruoju maršrutu, buvome ap- 
supę ir paėmę į nelaisvę tūkstančius italų, besitraukiančių per Ben- 
gazį. Nenuostabu, jeigu Rommelis irgi pasirinktų šį maršrutą, kad 


E. Rommelio vadovaujamo „Afrikos korpuso“ stovyklavietė. 


iškrėstų mums tokį patį pokštą. Tačiau, kol kontroliavome Ageilos 
vartus, priešas neturėjo galimybės mus šitaip apstulbinti. 

Viskas priklausė ne vien nuo kariaujančiųjų sumanumo, bet ir nuo 
karo dykumoje sąlygų. Apytikslis jėgų paritetas oro erdvėje ir tan- 
kų bei jų kokybės pranašumas labiau nei kiekybinė persvara suteiktų 
geresnėms ir mobilesnėms pajėgoms galimybę laimėti beatodairiš- 
kose dykumos grumtynėse net ir tuo atveju, jei vartų kontrolė būtų 
prarasta. Rengiantis būsimam priešo puolimui, nė viena iš šių sąlygų 
nebuvo įvykdyta. Oro erdvėje buvome silpnesni, o mūsų tankai dėl 
priežasčių, kurios paaiškės vėliau, pasirodė esą tokie pat visiškai ne- 
tinkami kaip ir kariuomenės, esančios į vakarus nuo Tobruko, paren- 
gimas bei apginklavimas. 

Ageilos puolimą Rommelis pradėjo kovo 31 d. Mūsų tankų divizija, 
kurią faktiškai sudarė tik viena tankų brigada ir jos palaikymo grupė, 
per kitas dvi dienas palengva atsitraukė. Priešo aviacija demonstra- 
vo akivaizdų savo pranašumą. Nors italų oro pajėgos vis dar buvo 
menkos, bet jų pusėje buvo maždaug šimtas vokiečių naikintuvų ir 
tiek pat įprastų bei pikiruojamųjų bombonešių. Mūsų tankų pajėgos, 

vokiečių puolamos, pakriko ir patyrė rimtų nuostolių. Dykumos lan- 
kas, nuo kurio priklausė visi tolesni mūsų planai, buvo sutriuškintas 
vienu smūgiu beveik per vieną dieną. 

Gavus įsakymą evakuoti Bengazį, visiškai pasitraukta per ba- 
landžio 6-osios naktį. Smarkiai sustiprintas Tobrukas atsilaikė, bet 
2-osios tankų divizijos štabas bei du mechanizuotieji Indijos pulkai 
pateko į apsuptį. Dalis karių išsiveržė ir paėmė į nelaisvę šimtą vo- 
kiečių, tačiau dauguma apsuptųjų priversti pasiduoti. Priešo sunkių- 
jų šarvuotųjų transporterių ir motorizuotųjų pėstininkų daliniai tęsė 
spartų puolimą Bardijos ir Solumo link. Kiti daliniai atakavo Tobruko 
gynybos įtvirtinimus. Jo įgula atrėmė dvi atakas ir sunaikino daug 
priešo tankų, tad padėtis Egipto pasienyje kurį laiką stabilizavosi. 


Pralaimėjimas Dykumos flange, kol buvome įklimpę į Graikijos 
avantiūrą, buvo didžiulė katastrofa. Kurį laiką visiškai nesuvokiau 
jos priežasčių ir, įsivyravus trumpalaikei ramybei, privalėjau papra- 
šyti generolo Wavello paaiškinti tai, kas įvyko. Kaip paprastai, jis pats 
prisiėmė visą atsakomybę. Katastrofa beveik visiškai nuplėšė jo pasi- 
tikėjimo savimi luobą. 

Sekmadienį, balandžio 20 d., leisdamas savaitgalį Dičlyje, dar buvau 
lovoje, kai man atnešė dvi generolo Wavello telegramas, adresuotas 
Imperijos generalinio štabo viršininkui, kuriose jis atskleidė visą savo 
padėties sunkumą ir išsamiai apibūdino situaciją tankų daliniuose. 
Vaizdas buvo niūrus. „Taigi, - apibendrino jis, - gegužės pabaigoje 
Egipte turime tik du greitųjų tankų pulkus ir jokio rezervo išėjusiems 
iš rikiuotės tankams pakeisti, nors Egipte dabar esama puikiai pareng- 
tų įgulų, kurių užtektų šešiems tankų pulkams. Manau, kad gyvybiškai 
svarbu aprūpinti kariuomenę greitaisiais tankais papildomai prie 

Desmondas Youngas savo knygoje Rommel paaiškino, kad staigus Rommelio puolimas bei jo laimėji- 
mai buvo didelis netikėtumas ne tik mums, bet ir jo paties viršininkams (autoriaus pastaba). 

pėstininkų tankų, kurių greitis ir 

veikimo spindulys nepakankami 

operacijoms vykdyti dykumoje. 

Pone Imperijos generalinio štabo 

" viršininke, prašau jūsų asmeni- 
nės paramos.“ 

Perskaitęs šiuos nerimastin- 
gus pranešimus, tvirtai apsi- 
sprendžiau daugiau nenusileisti 
Admiraliteto prieštaravimams ir 

4 siųsti į Aleksandriją per Vidur- 
žemio jūrą konvojų, kuris nuga- 

bentų visus tankus, reikalingus 
generolui Wavellui. Mūsų kon- 
vojus, gausiai pakrautas šarvuo- 
tąja ginkluote, turėjo nedelsiant 
išplaukti maršrutu aplink Gero- 


Palmė ir svastika - vokiečių „Afrikos 
korpuso“ emblema. Ja ženklinta karo 


technika. 


sios Vilties kyšulį. Nusprendžiau, kad greitesni laivai, gabenantys 
tankus, turi pasukti pro Gibraltarą ir plaukti trumpesniu maršrutu, 
šitaip sutrumpinti kelionę beveik keturiasdešimt dienų. Netoliese bu- 
vęs generolas Ismay'us vidurdienį atėjo susitikti su manimi. Kartu su 
juo parengiau asmeninį memorandumą Štabų viršininkų komitetui. 
Paprašiau jo tuojau pat vykti su šiuo memorandumu į Londoną ir ten 
paaiškinti, kad šį žingsnį laikau didžiausios svarbos reikalu. 
Ismay'ui atvykus į Londoną, Štabų viršininkų komitetas jau buvo 
susirinkęs, jie aptarinėjo mano memorandumą iki vėlyvo vakaro. Pir- 
ma reakcija į mano siūlymus buvo neigiama. Tikimybė, kad motori- 
niai transporto laivai nenukentėję perplauks išilgai Viduržemio jūros, 
nebuvo labai didelė, nes dieną, prieš įplaukiančius į sąsiaurius, ir rytą, 
praplaukusius pro Maltą, juos užpultų pikiruojamieji bombonešiai, 
nepasiekiami mūsų pakrantės apsaugos naikintuvams. Šias abejones 
dar labiau sustiprino tai, kad tankų mums grėsmingai trūko namie, 

tad, netekus daug jų užsienyje, 
reikėtų pakaitalų, kuriuos vėl 
tektų paimti iš vietinių pajėgų. 

Tačiau kitą dieną susirinkus 
Gynybos komitetui, admirolas 
Poundas, didžiam mano pasi- 
tenkinimui, stojo mano pusėn 
ir pritarė siūlymui siųsti kon- 
vojų per Viduržemio jūrą. Oro 
pajėgų štabo viršininkas avia- 
cijos maršalas Portalas pasakė, 
kad mėginsiąs Maltoje orga- 
nizuoti naikintuvų Beaufighter 
eskadrilę papildomai konvo- 
jaus apsaugai. Tada paprašiau 
komiteto apsvarstyti galimybę 
nusiųsti su konvojumi dar šim- 
tą greitųjų tankų. Generolas 
Dillas prieštaravo dėl šių pa- 
pildomų tankų siuntimo, atsi- 
žvelgdamas į jų trūkumą vietinės 
gynybos pajėgose. Prisiminus, 
kad prieš dešimt mėnesių, 1940 m. liepą, jis buvo sutikęs siųsti pusę 
mūsų negausių tankų aplink Gerosios Vilties kyšulį į Artimuosius 
Rytus, man neatrodė, kad toks argumentas šiuo metu buvo pagrįs- 
tas. Kaip skaitytojas jau žino, nemaniau, kad 1941 m. balandį mums 
grėsė rimtas įsiveržimo pavojus, nes jam atremti buvo imtasi dera- 
mų priemonių. Dabar žinome, kad toks požiūris buvo teisingas. Nu- 
spręsta, kad ši operacija, kuriai daviau „Tigro“ (Tiger) pavadinimą, 
bus vykdoma. 


72 


Šiaurės Afrikoje kovojantys britų artileristai prie 


114 Mm kalibro artilerijos pabūklo. 1940 m. 


342 


19 skyrius. Dykumos flangas. Rommelis. Tobrukas 


+13 


Kol vyko visi šie dalykai, Tobrukas buvo pagrindinis mūsų galvos 
skausmas. Graikijoje netekome visų ten buvusių Hurricane, o dau- 
guma jų Tobruke buvo sunaikinti arba apgadinti. Aviacijos maršalas 
Longmore'as manė, kad visi tolesni mėginimai laikyti Tobruke nai- 
kintuvų eskadrilę būtų baigęsi tik dar didesniais beprasmiais nuosto- 
liais. Vadinasi, kol naikintuvų dalinys būtų atkurtas, priešas vis vien 
turėtų visišką pranašumą ore virš Tobruko. Tačiau miesto įgula nese- 
niai vėl buvo atrėmusi puolimą — padarė priešui didelių nuostolių ir 
paėmė 150 belaisvių. 

Netrukus generolas Wavellas atsiuntė mums dar didesnį nerimą 
keliančią informaciją apie Rommelio gaunamus pastiprinimus. Vo- 
kiečių 15-osios tankų divizijos išsilaipinimas greičiausiai bus baigtas 
iki balandžio 21 d. Buvo pastebėta, kad Bengazio uostas nuolat nau- 
dojamas šiems tikslams, ir, nors tiekimo atsargoms sukaupti reikės 
mažiausiai penkiolikos dienų, atrodė visiškai tikėtina, kad ši tankų 
divizija, 5-oji motorizuotųjų pėstininkų divizija bei italų divizijos 
Ariete ir Trento galės pajudėti pirmyn birželio antroje pusėje. Mums, 
esantiems namie, buvo labai nemalonu, kad Bengazis, kurio negebė- 
jome paversti naudinga baze, patekęs į vokiečių rankas, dabar tapo 
toks svarbus. 

Kitas dvi savaites visas mano dėmesys buvo prikaustytas prie 
„Tigro“, kurio sėkmė man ypač rūpėjo. Visiškai suvokiau riziką, ku- 
riai ryžosi pirmasis jūrų lordas, ir žinojau, kad Admiralitete daugelį 
buvo apėmusi bloga nuojauta. Konvojus iš penkių laivų, judančių 15 
mazgų greičiu, admirolo Somerville'o laivų junginio „H“ (Renown, 
Malaya, Ark Royal ir Sheffield) lydimas, gegužės 6 d. praplaukė Gi- 
braltaro sąsiaurį. Ten prie jo prisijungė pastiprinimas iš Viduržemio 

jūros laivyno - Oueen Elizabeth bei kreiseriai Naiad ir Fiji. Gegužės 8 
d. sėkmingai atremtas priešo lėktuvų antskrydis. Vis dėlto tą naktį 
artėdami prie sąsiaurių, du konvojaus laivai užplaukė ant minų. Vie- 
nas laivas užsidegė ir po sprogimo paskendo, kitas galėjo toliau tęsti 
kelionę kartu su konvojumi. Priplaukęs prie Sicilijos sąsiaurio, admi- 
rolas Somerville'as atsiskyrė nuo konvojaus ir grįžo į Gibraltarą. Ge- 
gužės 9 d. popietę admirolas Cunninghamas, pasinaudodamas proga 
palydėti „Tigro“ konvojų pro Maltą, pasitiko jį su savo laivynu už 80 
km į pietus nuo Maltos. Paskui visi laivai kartu nuplaukė į Aleksan- 
driją, kurią pasiekė nepatyrę daugiau netekčių ar sugadinimų. 

Kol konvojaus likimas kybojo ant plauko, mano mintys nukry- 
po prie Kretos, kuriai, mūsų įsitikinimu, grėsė didelis oro desanto 
puolimo pavojus. Man atrodė, kad vokiečiai, užgrobę salos aero- 
dromus, galėtų jais beveik neribotai naudotis stiprindami savo pajė- 
gas, tuo tarpu net ir tuzinas pėstininkų tankų galėtų atlikti lemiamą 
vaidmenį užkirsdamas jiems kelią tai padaryti. Todėl paprašiau 

Štabų viršininkų komiteto apsvarstyti galimybę pakeliui nukreipti 
vieną „Tigro“ konvojaus laivą į Kretą ir ten iškrauti keletą šių tankų. 
Nors prityrę mano bendradarbiai sutiko, kad tankai labai praverstų 
mano nurodytam tikslui, tačiau, jų manymu, nepatartina tokiu nu- 
krypimu nuo maršruto statyti į pavojų vertingą krovinį, gabenamą 
kituose laivuose. Todėl gegužės 9 d. pasiūliau jiems: „Jeigu manoma, 
kad nukreipti garlaivį Clan Lamont į Sudą per daug pavojinga, jis arba 
koks kitas laivas galėtų nugabenti ten dvylika tankų, kai tik iškraus 
savo krovinį Aleksandrijoje.“ Į Aleksandriją buvo nusiųsti atitinkami 
nurodymai. Gegužės 10 d. Wavellas mums pranešė, kad jis „jau pasi- 
rūpinęs nusiųsti į Kretą šešis pėstininkų tankus ir penkiolika lengvų- 
jų tankų“ ir kad jie „turėtų patekti ten po keleto dienų, jeigu viskas 
bus gerai“. Tačiau tų dienų mums buvo likę jau labai mažai. 

Teoriniai svarstymai ir realūs įvykiai jau seniai buvo įrodę Kretos 
strateginę svarbą visiems mūsų interesams Viduržemio jūros regione. 
Britų laivai, stovintys Sudos įlankoje arba atplaukiantys į ją pasipil- 
dyti degalų, galėjo užtikrinti visavertę Maltos gynybą. Saugoma nuo 
oro antskrydžių bazė Kretoje būtų itin reikšminga įtvirtinant mūsų 
viešpatavimą jūroje ir atremiant bet kokią jūrų desanto ekspediciją. 
Tačiau Rodo salą, esančią vos už 160 km, kontroliavo italai, įsirengę 
ten didelius aerodromus ir puikius įtvirtinimus, o Kretoje viskas vyko 
aplaidžiai. Ne kartą buvau nurodęs įrengti prie Sudos įlankos gyny- 
binius įtvirtinimus. Net pavadinau ją „antrąja Skapa“. Salą valdėme 
jau beveik šešis mėnesius, bet aprūpinti uostą galingesniais priešlėk- 
tuviniais pabūklais buvo įmanoma tik atsisakius tenkinti kitus, dar 
skubesnius poreikius. Ginkluotųjų pajėgų Artimuosiuose Rytuose 
vadovybė taip pat negalėjo rasti vietinių ar atvežtų darbininkų aero- 
dromams išplėsti. Kol Graikija buvo sąjungininkų rankose, negalėjo 
būti jokios kalbos apie didelės įgulos siuntimą į Kretą ar apie stiprių 
aviacijos pajėgų dislokavimą jos aerodromuose. Tačiau viskas turėjo 

būti parengta pastiprinimui priimti, jeigu jis atsirastų ir kiltų tokia 
būtinybė. Atsakomybę už netinkamą padėties įvertinimą ir prastą nu- 
rodymų vykdymą turėjo prisiimti Kairas kartu su Vaitholu. Tik po 
katastrofų, patirtų Kirenaikoje, Kretoje ir dykumoje, supratau, koks 
perkrautas ir nepakankamai aprūpintas buvo generolo Wavello ūkis. 
Wavellas stengėsi iš visų jėgų, tačiau jo turima valdymo sistema buvo 
per silpna, kad leistų tvarkyti daugybę reikalų, su kuriais jam teko su- 
sidurti vienu metu vykdant keturias ar penkias karines kampanijas. 

Mūsų žvalgyba buvo kaip niekada labai gerai ir tiksliai informuota. 
Džiūgaujantys po Atėnų užgrobimo ir nespėję susitvarkyti su sumaiš- 
timi vokiečių štabai mažiau nei įprasta laikėsi slaptumo taisyklių, o 
mūsų agentai Graikijoje veikė aktyviai ir drąsiai. Paskutinę balandžio 
savaitę iš patikimų šaltinių gavome tikslios informacijos apie vokie- 
čių rengiamą kitą smūgį. Nuo įdėmių žvilgsnių ir ištemptų ausų ne- 
buvo galima nuslėpti vokiečių XI aviacijos korpuso perdislokavimo 
ir su tuo susijusio sujudimo bei karštligiško nedidelių laivų telkimosi 
Graikijos uostuose. Per jokią kitą operaciją nedėjau tiek daug pastan- 
gų faktams išnagrinėti ir įvertinti bei įsitikinti, kad vyriausiasis ka- 
riuomenės vadas tinkamai suprato būsimo puolimo mastą ir perteikė 
pavaldiems generolams. 

Pasiūliau Imperijos generalinio štabo viršininkui, kad pajėgoms 
Kretoje vadovautų generolas Freybergas, o šis savo ruožtu perdavė 
siūlymą Wavellui, kuris nedelsdamas pritarė šiam paskyrimui. Su 
Bernardu Freybergu buvome seni draugai. Už savo tarnybą apdova- 
notas Viktorijos kryžiumi ir ordinu Distinguished Service Order („Už 
įžymius nuopelnus“) su dviem juostelėmis, jis, kaip ir vienintelis 
jam prilygstantis Cartonas de Wiartas, nusipelnė „salamandros“ ti- 
tulo, kurį aš jiedviem suteikiau, nes abu entuziastingai verždavosi į 
mūšį ir buvo tiek daug kartų sužeisti, kad jų kūnuose, galima sakyti, 

nebuvo likę sveiko lopinėlio, tačiau niekada nepalūžę nei fiziškai, nei 
dvasiškai. Karo pradžioje nebuvo žmogaus, tinkamesnio už Freyber- 
gą, vadovauti naujazelandiečių divizijai, ir jis noriai tapo jos vadu. 
1940 m. rugsėjį man kilo sumanymas suteikti jam gerokai didesnes 
galimybes pasireikšti. Dabar pagaliau jam teko šis lemiamas vado- 
vaujantis postas. 

Freybergas ir Wavellas neturėjo jokių iliuzijų. Kretos geografinė pa- 
dėtis gynybai buvo nepalanki. Per salą, palei šiaurės pakrantę, ėjo tik 
vienas kelias, prie kurio buvo išsidėstę visi pažeidžiami salos punktai. 
Kiekvienas jų turėjo viskuo apsirūpinti pats. Nebuvo jokios atsargi- 
nės galimybės suteikti pagalbą pavojuje atsidūrusiam punktui, jeigu 
priešas kurioje nors vietoje perkirstų kelią ir ten įsitvirtintų. Iš pietų 
į šiaurės pakrantę vedė tik siauri, motorinėmis transporto priemonė- 
mis neišvažiuojami takai. Vadovybei sužinojus apie gresiantį pavojų, 
intensyviai mėginta sustiprinti salos gynybą ir aprūpinti ją ginklais, 
ypač artilerija, bet buvo jau per vėlu. Antrą gegužės savaitę vokie- 
čių oro pajėgos, dislokuotos Graikijoje ir Egėjo jūros salose, surengė 
tikrą dieninę blokadą ir pridarė daug žalos plaukiantiems laivams, 
ypač salos šiaurinėje pusėje, kurioje buvo uostai. Iš 27 tūkst. tonų gy- 
vybiškai svarbios ginkluotės, gabenamos per pirmąsias tris gegužės 
savaites, pavyko iškrauti mažiau kaip 3 tūkst. tonų, o likusią teko par- 
plukdyti atgal. Mūsų priešlėktuvinė gynyba turėjo tik 50 pabūklų ir 
24 prožektorius. Be to, saloje buvo tik 25 tankai, lengvieji arba gerokai 
nusidėvėję sunkesnieji. Mūsų gynybos pajėgos iš esmės buvo skirtos 
lėktuvų nusileidimo aikštelėms saugoti, o gynyboje dalyvaujančią 
Imperijos kariuomenę iš viso sudarė maždaug 28 600 karių. 

Vien mūsų aviacijos silpnumas vokiečių puolimą, žinoma, smarkiai 
palengvino. Gegužės pradžioje saloje buvo 36 Karališkųjų oro pajėgų 
lėktuvai, iš kurių tik pusė tinkami skraidyti. Pasiskirstę tarp Retimno, 
Malemės ir Herakliono aerodromų jie buvo tik menka saujelė paly- 
ginti su nesuskaičiuojamomis priešo oro pajėgomis, kurios tuoj turėjo 
užgriūti salą. Visi, susiję su šiuo reikalu, puikiai žinojo apie mūsų 

Masinis vokiečių parašiutininkų desantas Kretoje. 1941 m. gegužė. 

nepajėgumą oro-erdvėje; ir gegužės 19-ąją, dieną prieš puolimą, visi 
tinkami skraidyti lėktuvai buvo išskraidinti į Egiptą. Karo kabinetas, 
Štabų viršininkų komitetas ir vyriausioji ginkluotųjų pajėgų Arti- 
muosiuose Rytuose vadovybė suprato, kad tenka pasirinkti vieną iš 
dviejų variantų: arba kautis šiomis baisiai nepalankiomis sąlygomis, 
arba skubiai pasitraukti iš salos gegužės pirmosiomis dienomis, kol 
tai dar buvo galima padaryti. Tačiau šiuo klausimu nuomonė buvo 
viena — visi pritarė sprendimui stoti į kovą, o dabar, kai žvelgdami 
praeitin matome, kiek nedaug mums trūko iki pergalės, nepaisant 
visų bėdų, ir kokių toli siekiančių pranašumų pelnėme net ir pralai- 
mėdami, privalome būti patenkinti ėmęsi tokios rizikos ir sumokėję 
tokią kainą. 

Mūšis prasidėjo gegužės 20 d. rytą, ir niekada dar vokiečiai nepuo- 
lė taip beatodairiškai ir nuožmiai. Šis mūšis buvo unikalus daugeliu 
atžvilgių. Tokio dar nebuvome matę. Tai buvo pirmasis karų istori- 
joje didelio masto oro desanto puolimas. Vokiečių aviacijos korpuse 


Ant žemės nusileidę vokiečių parašiutininkai iš čia pat nuleistų specialių konteinerių 


traukia ginklus ir amuniciją. Kreta. 1941 m. gegužė. 

tarnavo Hitlerio jaunimo judėjimo aktyvistai, jame buvo įsikūnijusi 
teutonų dvasia, aistringai siekianti keršto už pralaimėjimą 1918 m. 
Šie narsūs, puikiai parengti ir visiškai atsidavę nacių idėjai parašiuti- 
ninkai sudarė vokiečių tautos žiedą. Karščiausias jų noras - paaukoti 
gyvybes dėl Vokietijos šlovės ir viešpatavimo pasaulyje. Jiems buvo 
lemta susiremti su tauriais kariais, kurių daugelis buvo savanoriškai 
atvykę iš tolimiausių pasaulio šalių kariauti už savo tėvynę ir už tai, 
ką jie laikė esant bendru laisvės ir teisingumo reikalu. 

Vokiečiai panaudojo visas savo pajėgas, kurias buvo čia sutelkę. 
Tai buvo įspūdingas Gėringo kūrinys. Jis galėjo būti paleistas į darbą 
prieš Angliją 1940 m., jeigu britų aviacijos galia būtų buvusi palauž- 
ta. Bet šie lūkesčiai neišsipildė. Jis galėjo būti mestas ir prieš Maltą. 
Tačiau šis smūgis aplenkė mus. Narsumo išmėginimo puolant Kretą 
vokiečių aviacijos korpusas laukė daugiau nei septynis mėnesius. Pa- 
galiau Gėringas davė jiems taip ilgai lauktą signalą pulti. Prasidėjus 
mūšiui, nežinojome, kiek vokiečiai iš viso turi parašiutininkų dali- 
nių. XI aviacijos korpusas galėjo turėti tik vieną iš pusės tuzino tokių 
dalinių. Mums nereikėjo ilgai laukti, kol įsitikinome, kad jų būta tik 
vieno. Faktiškai tai buvo vokiečių smogiamosios jėgos smaigalys. Šis 
pasakojimas apie tai, kaip jis pasiekė pergalę ir kaip žlugo. 

Pagrindinė mūsų priešlėktuvinės artilerijos dalis Malemėje buvo 
beveik iškart išvesta iš rikiuotės. Sklandytuvai pradėjo leistis į vaka- 
rus nuo aerodromo, dar bombardavimui nepasibaigus. Mūsų kariuo- 
menės daliniai buvo smarkiai bombarduojami visur, kur tik paste- 
bėti. Dieną kontratakuoti nebuvo jokios galimybės. Sklandytuvai ir 
transporto lėktuvai tūpė pakrantėje, kai kurie sudužo, pataikę į brūz- 
gynus ar į ugnies apimtą aerodromą. Per pirmą puolimo dieną Male- 
mėje ir Chanijoje bei jų apylinkėse išsilaipino per 5 tūkst. vokiečių. Jie 
patyrė labai didelių nuostolių per susišaudymą ir žiaurias durtuvų 
kautynes su naujazelandiečiais. Dienai baigiantis, aerodromas vis dar 
buvo mūsų rankose, bet vakare bataliono likučiai atsitraukė į atsargi- 
nes pozicijas. 

Retimnas ir Heraklionas tą rytą taip pat buvo smarkiai bombar- 
duojami, o dieną ten ėmė leistis parašiutininkai. Įsiplieskė aršios 
kautynės, bet, nakčiai atėjus, mes ir toliau tvirtai laikėme užėmę abu 
aerodromus. Taigi pirmos dienos mūšių rezultatai buvo visiškai pa- 
tenkinami, jei neminėtume Malemės, tačiau visuose salos plotuose 
buvo pilna ginkluotų priešo karių. Puolimo intensyvumas smarkiai 
pranoko britų vadovybės įsivaizdavimą, bet ir priešas buvo apstul- 
bintas tokio įnirtingo mūsų pasipriešinimo. 

Antpuolis tęsėsi ir kitą dieną, virš salos vėl pasirodė transporto lėk- 
tuvai, gabenantys naujus karinius dalinius. Nors Malemės aerodro- 
mas buvo nuolat apšaudomas sutelkta mūsų artilerijos ir minosvai- 
džių ugnimi, jame ir nelygioje vietovėje į vakarus nuo jo toliau tūpė 
transporto lėktuvai. Matyt, Aukščiausioji vokiečių kariuomenės va- 
dovybė į nuostolius nekreipė dėmesio, tad, tūpdami šioje teritorijoje, 
sudužo mažiausiai šimtas orlaivių. Šiaip ar taip, kariuomenės telki- 
mas tęsėsi. Tą naktį mūsų kariai kontratakuodami pasiekė aerodromo 

pakraštį, tačiau, dieną vėl užskridus daugybei priešo lėktuvų, užimtų 
pozicijų išlaikyti nepavyko. 

Trečią dieną Malemė priešui tapo veiksmingu operatyviniu aero- 
dromu. Jame kas valandą tūpė daugiau kaip po dvidešimt transporto 
lėktuvų. Lemiamą reikšmę turėjo ir tas faktas, kad dabar jie galėjo 
grįžti atgal atgabenti pastiprinimų. Apskaičiuota, kad tomis ir vėles- 
nėmis dienomis aerodrome iš viso nutūpė ar daugiau mažiau sėk- 
mingai nukrito per 600 transporto lėktuvų, gabenančių kariuomenės 
dalinius. Nepaliaujamai puolama mūsų naujazelandiečių brigada 
palengva traukėsi, kol atsidūrė beveik už šešiolikos kilometrų nuo 
Malemės. Chanijoje ir Sudoje kol kas niekas nepasikeitė, Retimne pa- 
dėtį irgi mes kontroliavome. Į rytus nuo Herakliono aerodromo vyko 
priešo išsilaipinimas, jis ten jautėsi vis tvirčiau. 

Kitą naktį iškamuoti mūsų daliniai, šiaurinėje pusėje pamatę ugnies 
žybsniais nušvitusį dangų, suprato, kad ten šaudo mūsų karinis lai- 
vynas. Vokiečių laivų grupė su jūrų desantu leidosi į savo žūtbūtinę 
misiją. Britų laivai, pustrečios valandos persekioję savo auką, paskan- 
dino ne mažiau kaip tuziną turkiškų žvejų valčių ir tris garlaivius 
su priešo kariais. Manoma, kad tą naktį buvo nuskandinta maždaug 
4 tūkst. karių. Tuo metu kontradmirolo Kingo vadovaujama keturių 
kreiserių ir trijų eskadrinių minininkų eskadra, gegužės 21-osios nak- 
tį praleidusi patruliuodama pakrantėje ties Heraklionu, 22 d. auštant, 
nuplaukė šiaurės kryptimi. Pakeliui sunaikinusi pilną karių vienišą 
turkišką valtį, eskadra 10 val. pasiekė Meloso salą. Po kelių minučių 
šiauriau buvo pastebėtas ir iškart užpultas priešo eskadrinis mininin- 
kas su penkiais nedideliais laivais. Paskui pasirodė ir antras eskadri- 
nis minininkas, apsisiautęs dūmų uždanga, po kuria slėpėsi daugybė 
valčių. Pasirodo, užklupome kitą laivų grupę, kimšte prikimštą jūrų 
desanto karių. Mūsų oro žvalgyba buvo pranešusi apie ją admirolui 
Cunninghamui, tačiau sugaišta daugiau kaip valanda, kol ši žinia pa- 
siekė admirolą Kingą. Jo laivus nuo pat aušros nepaliaujamai atakavo 
priešo lėktuvai, nors jokios žalos kol kas nebuvo padaryta, bet visų 
laivų priešlėktuviniams pabūklams ėmė trūkti šaudmenų. Kontra- 
dmirolas, nevisiškai suvokdamas, kad pergalė jau beveik ranka pa- 
siekiama, pamanė, jog plaukti toliau į šiaurę būtų pavojinga, ir įsakė 
pasukti į vakarus. Vos apie tai sužinojęs vyriausiasis kariuomenės va- 
das nusiuntė tokį įsakymą: „Laikykitės! Ryšį palaikykite vizualiomis 
priemonėmis. Negalima palikti mūsų armijos Kretoje likimo valiai. 
Svarbiausia neleisti išsilaipinti Kretoje nė vienam priešo jūrų desanto 
daliniui.“ 

Dabar jau buvo per vėlu triuškinti priešo laivų grupę, nes ji pa- 
suko atgal ir pasklido įvairiomis kryptimis tarp daugybės salų. Ši- 
taip mažiausiai 5 tūkst. vokiečių kareivių išvengė savo draugų liki- 
mo. Sprendžiant pagal vokiečių vadovybės įžūlumą nusiuntus šiuos 
beveik negalinčius apsiginti laivus su kariuomene į jūrą, neturint 

viršenybės nei vandenyje, nei ore, galima įsivaizduoti, kas būtų da- 
ręsi dar didesniu mastu Šiaurės jūroje ir Lamanšo sąsiauryje 1940 m. 
rugsėjį. Tai rodo vokiečių nesupratingumą vertinant jūrinės valstybės 
pranašumą prieš įsiveržimo pajėgas ir kiek žmonių būtų Žuvę dėl to- 
kio nemokšiškumo. 

Tvirtai pasiryžęs bet kokia kaina sunaikinti visus besikėsinančius 
išsilaipinti jūrų desanto dalinius, admirolas Cunninghamas viską su- 
dėjo ant likimo svarstyklių. Akivaizdu, kad dėl šio tikslo jis nedve- 
jodamas rizikavo ne tik vertingiausiais savo eskadros laivais, bet ir 
britų karinio jūrų laivyno viešpatavimu Viduržemio jūros rytinėje 
dalyje. Admiralitetas visiškai pritarė jo elgesiui. Šioje įnirtingoje ko- 
voje ne vien vokiečių karinė vadovybė buvo linkusi daryti rizikingus 
sprendimus. Pastarųjų dviejų parų kautynės jūroje įtikinamai pavei- 
kė priešą, kol Kretos likimas buvo nulemtas, jis daugiau nemėgino 
išlaipinti jokio jūrų desanto. 

Gegužės 22 ir 23 dienos Karališkajam jūrų laivynui kainavo labai 
brangiai. Paskandinti du kreiseriai ir trys eskadriniai minininkai, lini- 
jinis laivas Warspite ilgam išėjo iš rikiuotės, o Valiant bei daugelis kitų 
laivų gerokai apgadinti. Vis dėlto Kreta ir toliau buvo ginama jūroje. 
Laivynas nenuvylė. Nė vienas vokietis neišsilaipino iš jūros į krantą 
iki pat mūšio dėl salos pabaigos. 

Gegužės 26-oji buvo lemiama. Mūsų kariuomenė jau šešias dienas 
buvo nuolat vis smarkiau puolama. Galiausiai negalėjo atsilaikyti. 
Vėlų vakarą nuspręsta evakuoti ją iš Kretos, ir mums dar kartą teko 
spręsti sunkų ir slogų evakuacijos uždavinį bei patirti skaudžių nuos- 
tolių. Aplamdytas, iškamuotas laivynas turėjo sulaipinti į laivus apy- 
tiksliai 22 tūkst. karių, daugumą atvirame Sfakijos paplūdimyje, ir 
gabenti 560 km per jūrą, virš kurios šeimininkavo priešo oro pajėgos. 
Kariams teko tūnoti pasislėpus tarp uolų, kol juos iškviesdavo lipti į 
laivą. Kalnuotoje vietovėje prie Sfakijos slapstėsi mažiausiai 15 tūkst. 
žmonių, o Freybergo daliniai nepaliaujamai kovėsi gindami juos. 

Sąjungininkų 44 
evakuacija iš Kretos. + 4 

Tuo pat metu admirolo Rawlingso eskadra gelbėjo Herakliono įgu- 
lą, tačiau jos jau tykojo nelaimė. Atplaukę dar prieš vidurnaktį, eska- 
driniai minininkai perkėlė karius į kreiserius, laukiančius už uosto 
ribų. Iki 3.20 val. darbas buvo baigtas. Įlaipinusi 4 tūkst. karių, eska- 
dra leidosi į kelionę. Ją turėjo saugoti naikintuvai, tačiau iš dalies dėl 
operacijos laiko pasikeitimo lėktuvai nerado laivų. 6 val. ryto prasidė- 
jęs eskadros siaubingas bombardavimas tęsėsi iki 15 val., kai iki Alek- 
sandrijos buvo likę 160 km. Pirmoji auka - eskadrinis minininkas He- 
reward. 6.25 val. pataikius bombai, jis nebegalėjo toliau plaukti kartu 
su eskadra. Admirolas pagrįstai nusprendė palikti pamuštą laivą li- 
kimo valiai. Paskutinį kartą jį matė bangų nuneštą į Kretos pakrantę. 
Dauguma buvusiųjų tame laive išgyveno, nors ir tapo karo belais- 
viais. Toliau buvo dar blogiau. Per kitas keturias valandas pamuš- 
ti kreiseriai Dido ir Orion bei eskadrinis minininkas Decoy. Eskadros 

greitis sumažėjo iki 21 mazgo, bet visi laivai kartu tęsė žygį į pietus. 
Padėtis kreiseryje Orion susiklostė bauginanti. Jame, be nuosavos 
įgulos, buvo dar 1100 karių. Sprogus bombai, kuri kiaurai perskrodė 
kapitono tiltelį, prigrūstuose deniuose žuvo maždaug 260 ir sužeista 
280 karių. Žuvo ir laivo vadas kapitonas G. R. B. Backas, o smarkiai 
apgadintame laive kilo gaisras. Vidurdienį pasirodė du laivyno avia- 
cijos naikintuvai Fulmar, ir padėtis šiek tiek palengvėjo. O Karališkųjų 
oro pajėgų naikintuvai, kad ir kaip stengdamiesi, negalėjo rasti bom- 
barduojamos eskadros, nors keletą kartų susikovė su priešu ir numu- 
šė mažiausiai du lėktuvus. Kai gegužės 29 d. 20 val. eskadra pasiekė 
Aleksandriją, paaiškėjo, kad penktadalis kariuomenės, išgabentos iš 
Herakliono, žuvo, buvo sužeista arba paimta į nelaisvę. 


+++ 


Po šių įvykių generolas Wavellas ir jo tarnybos draugai turėjo nu- 
spręsti, kokiu mastu reikėtų toliau mėginti evakuoti iš Kretos liku- 
sią kariuomenę. Jai grėsė mirtinas pavojus, aviacija mažai kuo galė- 
jo padėti, tad užduotis vėl teko išvargintam ir bombų apdaužytam 
kariniam laivynui. Admirolas Cunninghamas kategoriškai pasisakė 
prieš tradicijų laužymą ir armijos, patekusios į tokią kritišką padėtį, 
palikimą likimo valiai. Jis pareiškė: „Naujam laivui pastatyti reikia 
trejų metų. Naujai tradicijai sukurti prireiks trijų šimtų metų. Evaku- 
acija [t. y. gelbėjimas] bus tęsiama.“ Gegužės 29-osios rytą išgabenta 
beveik 5 tūkst. karių, tačiau dar labai daug jų slapstėsi visose Sfakijos 
prieigose ir buvo apmėtomi bombomis, kur tik pasirodydavo dieną. 
Sprendimą rizikuoti ir galbūt prarasti daugiau laivų patvirtino ne 
vien moraliniai motyvai, bet ir pasiekti rezultatai. 

Gegužės 28-osios vakare admirolas Kingas išplaukė į Sfakiją. Kitą 
naktį buvo netrukdomai sulaipinti 6 tūkst. žmonių ir, nepaisant 30 d. 
patirtų trijų antskrydžių, saugiai pasiekė Aleksandriją. Šią sėkmę 
užtikrino nors ir negausūs KOP naikintuvai, kurie prieš pasukdami 

Liuftvafės pajėgos atakuoja lengvąjį britų kreiserį Gloucester. Po kelių tiesioginių vokiečių 


bombų pataikymų laivas paskendo, kartu nusinešė 725 karių gyvybes. 1941 m. gegužė. 


namo atrėmė ne vieną ataką. Gegužės 30 d. rytą kapitono Arlisso va- 
dovaujami keturi eskadriniai minininkai dar kartą leidosi į kelionę 
Sfakijos link. Dviem iš jų teko grįžti, bet kapitonas, nuplaukęs su liku- 
sia pora, sėkmingai sulaipino per 1500 žmonių. Abu laivai grįždami 
buvo apgadinti, bet Aleksandriją pasiekė laimingai. Prieš keletą die- 
nų kartu su britų pasiuntiniu iš Kretos išgabentas daug pavojų paty- 
ręs Graikijos karalius. Tą naktį vyriausiojo ginkluotųjų pajėgų vado 
nurodymu lėktuvu buvo evakuotas ir generolas Freybergas. 
Gegužės 30 d. įsakyta paskutinį kartą mėginti išgabenti liku- 
sią kariuomenę. Manyta, kad Sfakijoje buvo likę ne daugiau kaip 
3 tūkst. karių, bet vėliau sužinota, kad jų būta dvigubai daugiau. Ge- 
gužės 31-osios rytą admirolas Kingas vėl išplaukė į jūrą. Jis negalėjo 

tikėtis paimti visų likusių karių, bet admirolas Cunninghamas įsakė 
sulaipinti kiek tik jų tilps į laivus. Tuo pat metu Admiralitetui praneš- 
ta, kad ši naktis bus paskutinė evakuojant karius. Įlaipinimas vyko 
sėkmingai, ir ankstų birželio 1-osios rytą, 3 val., laivai saugiai išplau- 
kė į Aleksandriją ir pargabeno beveik 4 tūkst. karių. 

Įvairiose Kretos vietose liko per 5 tūkst. Anglijos ir Britų Imperijos 
karių, kuriems generolas Wavellas leido pasiduoti į nelaisvę. Tačiau 
daug pavienių asmenų pasklido po kalnuotą 260 km ilgio salą. Jiems 
bei graikų kariams slapstytis padėjo miestelių ir kaimų gyventojai, 
nors tai sužinojęs priešas su jais negailestingai susidorodavo. Prieš 
drąsius ar net nekaltus kaimiečius buvo imamasi žiaurių represijų, 
juos šaudė būriais po dvidešimt ir trisdešimt žmonių. Būtent dėl šios 
priežasties po trejų metų, 1944-aisiais, pasiūliau Aukščiausiajai karo 
tarybai, kad už vietinius nusikaltimus turėtų būti teisiama vietose, 
o kaltinamieji asmenys teisti išsiunčiami ten, kur jie nusikalto. Šiam 
principui buvo pritarta, ir kai kurie nusikaltėliai gavo, ko nusipelnę. 

Į Egiptą sėkmingai nugabenta 16 tūkst. karių. Beveik visi jie pri- 
klausė Britanijos ar Britų Imperijos kariuomenei. Dar beveik tūkstan- 
čiui karių vėliau pabėgti iš Kretos padėjo komandosų būriai, surengę 
keletą reidų į salą. Mūsų nuostolius sudarė maždaug 13 tūkst. Žžu- 
vusiųjų, sužeistųjų ir patekusiųjų į nelaisvę. Prie šio skaičiaus reikia 
pridėti beveik 2 tūkst. netekčių, kurias patyrė laivynas. Po karo prie 
Malemės ir Sudos įlankos rasta daugiau kaip 4 tūkst. vokiečių karių 
kapų ir dar tūkstantis Retimne bei Heraklione. Be to, būta labai daug, 
tik nežinia kiek, nuskendusių jūroje bei tų, kurie vėliau mirė nuo 
žaizdų Graikijoje. Iš viso priešas turėjo netekti per 15 tūkst. žuvusiųjų 
ir sužeistųjų. Prarasta arba smarkiai apgadinta maždaug 170 priešo 
transporto lėktuvų, gabenusių kariuomenę. Tačiau kainos, kurią prie- 
šas sumokėjo už savo pergalę, negalima vertinti vien žudynių mastu. 

Mūšis dėl Kretos yra pavyzdys, demonstruojantis, kokių lemiamų 
padarinių, be strateginių pozicijų užėmimo, gali turėti sunkios, atka- 
klios kautynės. Mes nežinojome, kiek vokiečiai turėjo parašiutininkų 
divizijų. Tačiau 7-oji oro desanto divizija faktiškai buvo vienintelė 
Gėringo dispozicijoje. Mūšyje dėl Kretos ji buvo sunaikinta. Žuvo per 
5 tūkst. narsiausių vyrų, o visa divizijos struktūra nepataisomai su- 
ardyta. Ji niekada neatsikūrė kokiu nors veiksmingu pavidalu. Nau- 
jazelandiečiai ir kiti Britanijos, Britų Imperijos bei Graikijos kariai, 
kovojantys tose padrikose, slogiose ir beviltiškose kautynėse dėl Kre- 
tos, gali būti tikri, kad jie neabejotinai dalyvavo įvykyje, suteikusiame 
mums toli siekiančią paramą svarbiausiu momentu. 

Praradusios geriausius savo karius, grėsmingos vokiečių parašiuti- 
ninkų pajėgos neteko galimybės dalyvauti būsimuosiuose įvykiuose 
Artimuosiuose Rytuose. Kretoje pasiektas Goringo laimėjimas pasi- 
rodė esantis tik Pyro pergalė, nes jėgos, kurias jis ten išeikvojo, len- 
gvai būtų galėjusios užtikrinti jam Kipro, Irako, Sirijos ir galbūt net 
Persijos užėmimą. Būtent tokios rūšies pajėgų reikėjo užgrobti dide- 
liems nestabiliems regionams, kuriuose jos nebūtų susidūrusios su 
jokiu rimtu pasipriešinimu. Jis padarė tikrą kvailystę atsisakęs šių 
kone beribių galimybių ir pražudęs vertingas pajėgas mirtinose, ne- 
retai vien durtuvų kautynėse su Britų Imperijos kariais. 

Dabar turime XI aviacijos korpuso, kuriam priklausė 7-oji oro de- 
santo divizija, „mūšio ataskaitą“. Prisimenant rūsčią kritiką ir savi- 
kritiką, pareikštą dėl mūsų pasirengimų, būtų įdomu išklausyti kitą 
pusę. „Britų sausumos kariuomenė Kretoje, - rašė vokiečiai, - buvo 
triskart stipresnė, nei manyta. Salos gynybai buvo pasirengta labai rū- 
pestingai panaudojant visas įmanomas priemones. [...| Visi pasiren- 
gimai buvo maskuojami itin sumaniai. [...] Dėl informacijos trūkumo 
nepavyko tiksliai įvertinti priešo padėties, tai sukėlė pavojų XI aviaci- 
jos korpuso puolimui ir baigėsi ypač dideliais kruvinais nuostoliais.“ 


360 


Mūsų nuostoliai mūšyje ir per Kretos evakuaciją rimtai pakenkė 
(bent jau analizuojant prie rašomojo stalo) britų karinio laivyno pa- 
dėčiai Viduržemio jūroje. Mūšis prie Matapano kyšulio kovo 28 d. 
kuriam laikui suvarė italų laivus į jų uostus. Tačiau dabar naujų sun- 
kių nuostolių teko patirti mūsų laivynui. Po mūšio dėl Kretos admi- 
rolui Cunninghamui liko tinkami kovai tik du linijiniai laivai, trys 
kreiseriai ir septyniolika eskadrinių minininkų. Kiti devyni laivai — 
kreiseriai ir eskadriniai minininkai — buvo remontuojami Egipte, o 
linijiniams laivams Warspite ir Barham bei vieninteliam lėktuvnešiui 
Formidable kartu su keletu kitų laivų teko išvykti iš Aleksandrijos re- 
montuotis kitur. Netekta trijų kreiserių ir šešių eskadrinių minininkų. 
Norint atkurti jėgų pusiausvyrą, reikėjo neatidėliotino pastiprinimo. 
Tačiau, kaip netrukus papasakosiu, mūsų laukė naujos nelaimės. At- 
ėjęs laikotarpis suteikė priešui puikią galimybę pasikėsinti į netvirtą 
mūsų padėtį Viduržemio jūros regione ir Artimuosiuose Rytuose su 
visomis iš to išeinančiomis pasekmėmis. Negalėjome tikėtis, kad jis 
nepasinaudos šia galimybe. 

Paskutinis generolo Wavello išmėginimas 


Kol kovos Kretoje ir Šiaurės Afrikos dykumoje artėjo prie kulmina- 
cijos, o Atlanto vandenyne buvo medžiojamas ir pagaliau sunaikintas 
linijinis laivas Bismarck, mūsų interesams Sirijoje ir Irake kilo nors ir 
ne toks kruvinas, bet ne mažiau grėsmingas pavojus. Mūsų sutartis su 
Iraku, sudaryta 1930 m., užtikrino, kad taikos metu Britanija, be viso 
kito, laikys aviacijos bazes Basroje bei Habanijoje ir naudosis tranzito 
teise gabenti per šalį karines pajėgas ir krovinius. Be to, numatyta, 
kad karo metu turėsime palankiausias sąlygas ginkluotosioms pajė- 
goms judėti, įskaitant naudojimąsi geležinkeliais, upėmis, uostais ir 
aerodromais. Karui prasidėjus, Irakas nutraukė su Vokietija diploma- 
tinius santykius, bet karo jai nepaskelbė. O santykių su Italija apskri- 
tai nenutraukė, tad italų pasiuntinybė Bagdade tapo pagrindiniu cen- 
tru Ašies valstybių propagandai skleisti ir antibritiškoms nuotaikoms 
kurstyti. Jai talkino ir Jeruzalės muftijus, pabėgęs iš Palestinos prieš 
pat karo pradžią ir vėliau Bagdade gavęs politinį prieglobstį. Prancū- 
zijai žlugus, britų prestižas smarkiai krito, ir padėtis mums ėmė kelti 
daug rūpesčių. Tačiau imtis karo veiksmų nebuvo pagrindo, mums 

teko stengtis daryti viską, kas įmanoma, kad palaikytume tolesnius 
santykius. 

1941 m. kovą padėtis smarkiai pablogėjo. Šalies ministru pirminin- 
ku tapo Rašidas Ali, bendradarbiaujantis su vokiečiais, o regentas 
emiras Abdulas Ila, Britanijos politikos šalininkas, pabėgo. Kadangi 
mums buvo labai svarbu kontroliuoti Basrą, pagrindinį Irako uostą 
Persijos įlankoje, vyriausiasis ginkluotųjų pajėgų vadas Indijoje ge- 
nerolas Auchinleckas nusiuntė brigados dydžio kariuomenę, kuri, 
nesutikusi jokio pasipriešinimo, balandžio 18 d. išsilaipino Basroje. 
Rašidas Ali, tikėjęsis vokiečių aviacijos ir net oro desanto pajėgų pa- 
ramos, buvo priverstas stoti į kovą. 

Pirmieji jo veiksmai nukreipti prieš Habaniją, mūsų mokomąją avi- 
acijos bazę Irako dykumoje. Jos kariniame miestelyje buvo tik 2 tūkst. 
kariškių ir ne mažiau kaip 9 tūkst. civilių, o jos skraidymo mokykla — 
tapusi labai svarbiu objektu. Bazės viršininkas aviacijos vicemarša- 
las Smartas laiku ėmėsi ryžtingų atsargumo priemonių. Mokykloje 
anksčiau naudoti tik pasenusių modelių mokomieji lėktuvai, bet jis 
pasirūpino, kad iš Egipto atskristų keletas naikintuvų Gladiator, ir iš 
įvairių tipų lėktuvų greitosiomis suformavo keturias kovines eskadri- 
les. Balandžio 29 d. iš Indijos atskraidintas britų armijos batalionas. 
11 km ilgio bazės perimetro, apjuosto vienaeile spygliuotosios vielos 
tvora, antžeminė gynyba iš tikro buvo menka. Balandžio 30 d. Irako 
kariuomenė atvirai pasirodė už pusantro kilometro ant plynaukštės, 
stūksančios virš aerodoromo ir karinio miestelio. Netrukus ji sustip- 
rinta iki maždaug 9 tūkst. karių su penkiais pabūklais. Kitos dvi die- 
nos praėjo vedant bevaises derybas, ir gegužės 2 d. auštant prasidėjo 
susirėmimas. 

Sirijoje pavojus buvo ne mažiau grėsmingas, o mūsų ištekliai ne 
mažiau išsekę. Tai viena iš daugelio Prancūzijos Imperijos užjūrio 
teritorijų, kuri jautėsi įsipareigojusi laikytis Prancūzijos vyriausy- 
bės kapituliavimo sąlygų, tad Viši valdžia dėjo visas pastangas, kad 
niekas iš prancūzų armijos, esančios Levante, neperbėgtų į Palestiną 

norėdamas prisidėti prie mūsų. 1940 m. rugpjūtį pasirodė Italijos pa- 
liaubų komisija, o vokiečių agentai, internuoti prasidėjus karui, buvo 
paleisti ir pradėjo aktyvią veiklą. Metų pabaigoje atvyko dar daugiau 
vokiečių, gausiai finansuojami jie toliau kurstė Levanto arabų antibri- 
tiškas ir antisionistines nuotaikas. Tuo pat metu, kai Rašidas Ali už- 
grobė valdžią Irake, buvome priversti atkreipti dėmesį ir į Siriją. Liuf- 
tvafės lėktuvai jau atakavo Sueco kanalą iš savo bazių Dodekaneso 
salyne, ir buvo visiškai akivaizdu, kad vokiečiai, ypač jų oro desanto 
pajėgos, prireikus būtų galėję užpulti Siriją. Jeigu vokiečiai ją užimtų, 
Egiptui, Sueco kanalo zonai ir naftos perdirbimo gamykloms Abada- 
ne kiltų tiesioginis nuolatinių antskrydžių pavojus. Pavojus grėstų ir 
mūsų susisiekimui tarp Palestinos ir Irako. Tai būtų galėję atsiliepti 
politinei padėčiai Egipte, o mūsų reputacijai Turkijoje ir visuose Arti- 
muosiuose Rytuose būtų suduotas stiprus smūgis. 

Netrukus po Rašido Ali kreipimosi į Hitlerį ir prašymo karinės pa- 
ramos kovojant prieš mus Irake admirolas Darlanas sudarė su vo- 
kiečiais preliminarų susitarimą dėl Sirijos. Į Iraką turėjo būti išvežti 

trys ketvirtadaliai Italijos paliaubų komisijos kontroliuojamų karinių 
medžiagų, o vokiečių oro pajėgos prancūzams padovanojo antžemi- 
nių įrenginių aerodromams. Viši administracijos vyriausiajam komi- 
sarui, vyriausiajam Levanto armijos vadui generolui Dentzui įsakyta 
neprieštarauti, ir gegužės pabaigoje maždaug 100 vokiečių ir 20 italų 
lėktuvų nutūpė Sirijos aerodromuose. | 

Atsiradus šioms naujoms grėsmėms, generolas Wavellas labai ne- 
norėjo prisiimti dar daugiau rūpesčių. Sirijoje jis teturėjo vieną su- 
stiprintos brigados dydžio kovinį dalinį. Žadėjo kaip įmanydamas 
stengtis sukurti įspūdį, kad Palestinoje puolimui rengiamos didelės 
pajėgos, tai galėtų šiek tiek paveikti Irako vyriausybę, tačiau viskas, 
ką jis galėjo daryti, būtų buvę ir nepakankama, ir pavėluota. Tai būtų 
ypač pavojingai susilpninę mūsų padėtį Palestinoje, kur jau buvo 
kurstomas sukilimas. „Nuolatos įspėdavau jus, - telegrafavo jis, - kad 
iš Palestinos dabartinėmis sąlygomis jokia pagalba Irakui negali būti 
suteikta, ir visada siūliau atsisakyti įsipareigojimų Irakui. [...] Mano 
turimų pajėgų galimybės yra labai ribotos, ir tiesiog negaliu sau leisti 
beprasmiškai statyti į pavojų kurią nors jų dalį.“ 

Generolas Auchinleckas, priešingai, siūlė padidinti pėstininkų ka- 
riuomenės pajėgas Irake iki penkių brigadų, jei būtų galima jas iš- 
laipinti iš laivų. Mus džiugino jo entuziazmas. Generolas Wavellas 
paklusdavo tik griežtai įsakius. „Jaučiu pareigą primygtinai perspėti 
jus, — rašė jis gegužės 5 d. telegramoje, - kad manau, jog tęsti kovą 
Irake reikštų rimtą pavojų Palestinos ir Egipto saugumui. Galimi po- 
litiniai atgarsiai nenuspėjami, jie galėtų sukelti mūsų bazėse rimtus 
vidaus neramumus, kurių stengiuosi išvengti jau beveik dvejus me- 
tus. Todėl dar kartą primygtinai siūlau kuo greičiau sudaryti su Iraku 
naują sutartį.“ 

Tai manęs netenkino, todėl, Štabų viršininkų komiteto palaikomas, 
kreipiausi į Gynybos komitetą, kai jis susirinko kitos dienos popietę. 
Posėdyje vyravo ryžtinga dvasia. Generolui Wavellui buvo nusiųsti 
tokie nurodymai: 


[...] Derybos dėl sutarties neįmanomos, išskyrus atvejį, jei irakiečiai 
nusileistų ir ateityje atsisakytų dalyvauti Ašies planuose. Rašidas Ali 
buvo visiškai priklausomas nuo bendradarbiavimo su Ašies valstybė- 
mis ir tik laukė, kol jos galės paremti jį prieš jam atskleidžiant savo 
kėslus. Mūsų karių išsilaipinimas Basroje privertė jį imtis karo veiks- 
mų, kai Ašis dar nebuvo tam pasirengusi. Taigi dabar yra puiki pro- 
ga drąsiais veiksmais atkurti buvusią padėtį, kol dar nevėlu. 

Todėl Štabų viršininkų komitetas informavo Gynybos komitetą, jog 
jie yra pasirengę artimiausiu laiku nusiųsti pajėgas, nurodytas jūsų 
telegramoje. Gynybos komitetas įsako informuoti aviacijos vicemarša- 
lą Smartą, kad pagalba jam bus suteikta ir kad jo pareiga ginti Haba- 
niją iki galo. Operacijoms Irake turi būti suteikta maksimaliai įmano- 
ma aviacijos parama, siekiant užtikrinti Egipto saugumą. 

Tuo metu Habanijos skraidymo mokyklos lėktuvai kartu su bombo- 
nešiais Wellington, atskridusiais iš Persijos įlankos pakraštyje esančios 
Šaibos aviacijos bazės, atakavo irakiečių dalinius ant plynaukštės. At- 
sakydami jie artilerijos sviediniais apšaudė karinį miestelį, jiems pa- 
dėjo ir irakiečių lėktuvai - mėtė bombas bei šaudė iš kulkosvaidžių. 
Per pirmą dieną žuvo ar buvo sužeista per 40 mūsų karių, numušti 
arba apgadinti 22 lėktuvai. Nors ir apšaudomi artilerijos, mūsų avia- 
toriai atsilaikė. Nebuvo surengta nė viena priešo pėstininkų ataka, o 
jo pabūklų baterijos po truputį nuslopintos. Buvo aišku, kad priešo 
artileristai neatsilaikys lėktuvų atakuojami ar net vien pamatę juos 
virš savęs. Jų baikštumas užtikrino mums visišką pranašumą, ir po 
antrosios dienos jau galėjome dalį savo aviacijos skirti kovai prieš 
irakiečių oro pajėgas bei jų bazes. Gegužės 3—4 d. naktimis patrulių 
būriai užpuldinėjo priešo pozicijas, ir gegužės 5 d., praėjus keturioms 
dienoms po Karališkųjų oro pajėgų užpuolimo, priešams jau buvo 
gana. Naktį jie pasitraukė nuo plynaukštės. Persekiojant paimta 400 
belaisvių, tuzinas pabūklų, šešiasdešimt kulkosvaidžių ir dešimt šar- 
vuotųjų automobilių. Jiems į pagalbą atvykstančią koloną pakeliui 
užpuolė ir sunaikino mūsų lėktuvai. Gegužės 7 d. Habanijos apgultis 
nutraukta, o gegužės 18 d. iš Palestinos atvyko išvadavimo pajėgų 
avangardas. 

Irakiečiai buvo ne vieninteliai mūsų priešai. Pirmieji vokiečių lėk- 
tuvai nutūpė Mosulo aerodrome gegužės 13 d., nuo to laiko pagrin- 
dinis KOP uždavinys buvo atakuoti juos ir sutrukdyti jų aprūpinimą 
geležinkeliu iš Sirijos. Po keleto dienų mums pavyko juos sunaikinti. 
Paskui pasirodė italų naikintuvų eskadrilė, tačiau ji nieko nenuvei- 
kė. Vokiečių karininkas, feldmaršalo Blombergo sūnus, atsakingas už 
Ašies šalių aviacijos eskadrilių ir irakiečių veiksmų koordinavimą, 
nusileido Bagdade su kulka galvoje, kai jo sąjungininkai apsirikę ap- 
šaudė besileidžiantį lėktuvą. Jo įpėdinis, nors ir sėkmingiau nutūpęs, 
negalėjo nieko padaryti, o Ašies šalys prarado visas galimybes įsikišti 
į Irako vidaus reikalus. 

Priešakiniai mūsų kariuomenės daliniai gegužės 30 d. pasiekė Bag- 
dado priemiesčius. Nors daliniai nedideli, o mieste dar buvo irakiečių 
divizija, tačiau jų pasirodymas išgąsdino Rašidą Ali ir jo bendrinin- 
kus, jie tuoj pat išskrido į Persiją, lydimi vokiečių ir italų pasiuntinių 
bei buvusio Jeruzalės mutftijaus. Kitą dieną pasirašytas paliaubų su- 
sitarimas, regentas grįžo eiti savo pareigų, buvo suformuota nauja 
vyriausybė, ir netrukus užėmėme visus strategiškai svarbius šalies 
punktus. 

Taigi vokiečių planas sukurstyti Irake sukilimą ir lengvai užvaldyti 
šį didelį regioną sužlugdytas beveik nieko nepasiekus. Žinoma, jie 
turėjo oro desanto pajėgas, kurios tuo metu būtų užkariavusios Siriją, 
Iraką ir Persiją su jų vertingomis naftos verslovėmis. Hitlerio ranka 
galėjo pasiekti labai toli, kone iki Indijos, ir kviesdama pamoti Japo- 
nijai. Tačiau, kaip jau matėme, jis buvo pasirinkęs kitą kryptį geriau- 
sioms oro pajėgoms panaudoti bei išeikvoti. Ir neabejotinai pražiop- 
sojo galimybę lengvai laimėti didelį laimikį Artimuosiuose Rytuose. 


22; 


Opi būtinybė Sirijoje užbėgti vokiečiams už akių vertė mus smar- 
kiai spausti Wavellą. Jis sakė tikėjęsis, kad kampanijos Sirijoje našta 
nebus ant jo užversta, nebent tai būtų tapę itin svarbu. Štabų virši- 
ninkų komitetas atsakė, kad nėra jokios kitos alternatyvos, kaip tik 
greitosiomis surinkti kuo didesnes pajėgas, kokias jis gali skirti nepa- 
kenkdamas Vakarų dykumos saugumui, ir gegužės 21 d. - vokiečių 
puolimo Kretoje dieną - įsakė generolui Maitlandui Wilsonui pasi- 
rengti puolimui. 

Laisvosios Prancūzijos dalinių palaikomas puolimas prasidėjo bir- 
želio 8 d. ir iš pradžių pasipriešinimo nesutiko. Niekas negalėjo pa- 
sakyti, kaip kausis kariuomenė, pavaldi Viši režimui. Nors vargu ar 

galėjome juos užklupti netikėtai, 
kai kas manė, kad jie tikriausiai 
priešinsis tik dėl akių. Tačiau su- 
pratę, kokios menkos mūsų jėgos, 
jie padrąsėjo ir ryžtingai pasiprie- 
šino galbūt vien gindami savo 
garbę. Po savaitės Wavellui paaiš- 
kėjo, kad be pastiprinimų neap- 
sieis. Jis būtų galėjęs sukrapštyti 
daugiau kariuomenės, įskaitant ir 
dalį pajėgų, kurios užėmė Bagda- 
dą. Birželio 21 d. po įnirtingų kau- 

padėjo 11-asis komandosų bata- men Bagdadą. Irakas. 1941 m. birželis. 
lionas, išsilaipinęs jūros krante 

priešo užnugaryje ir surengęs 

drąsų brangiai kainuojantį antpuolį. Generolas Dentzas suprato neat- 
silaikysiąs. Jis dar turėjo apytiksliai 24 tūkst. karių, bet nesitikėjo ga- 
lėsiąs toliau priešintis. Buvo likę vos penktadalis jo oro pajėgų. Liepos 
12 d. 8.30 val. Viši atstovai atvyko prašyti paliaubų. Paliaubų sutartis 
buvo pasirašyta, ir Siriją užėmė sąjungininkai. Mūsų nuostoliai - per 
4600 žuvusiųjų ir sužeistųjų, priešas neteko maždaug 6500 karių. 
Įvyko vienas incidentas. Kautynėse paimti į nelaisvę britai buvo pas- 
kubomis sulaipinti į laivą, kad būtų išgabenti į Viši Prancūziją, kur 
neabejotinai patektų į vokiečių rankas. Kai viskas iškilo aikštėn ir ne- 
buvo imtasi jokių priemonių padėčiai ištaisyti, generolas Dentzas bei 
kiti aukšto rango karininkai pasodinti į kalėjimą kaip įkaitai. Norimas 
rezultatas buvo pasiektas, ir mūsų vyrai sugrąžinti. 

Sėkmingos kampanijos Sirijoje ir Irake labai pagerino mūsų strate- 
ginę padėtį Artimuosiuose Rytuose. Jos užkirto kelią tolesniems prie- 
šo mėginimams skverbtis į rytus nuo Viduržemio jūros, per 400 km 
išplėtė į šiaurę Sueco kanalo saugumo zoną ir apsaugojo Turkiją nuo 
rūpesčių dėl savo pietinių sienų. Dabar užpuolimo atveju ji galėjo ti- 
kėtis draugiškos valstybės pagalbos. Mūšyje dėl Kretos, kainavusia- 
me mums taip brangiai, žlugo vokiečių oro desanto pajėgų smogia- 
moji galia. Maištas Irake buvo galutinai numalšintas, ir pasigailėtinai 
menkomis, paskubom sutelktomis pajėgomis atkūrėme savo domi- 
navimą plačiame regione. Sirijos užkariavimas, kurio imtasi kilus 
žūtbūtinei būtinybei, kaip vėliau paaiškėjo, visam laikui užbaigė vo- 
kiečių ekspansiją Persijos įlankos ir Indijos link. Jeigu Karo kabinetas 
ir Štabų viršininkų komitetas, gundomi būti apdairūs, nebūtų įkvė- 
pę pergalės troškimo visiems karo vadams ir nebūtų primetę jiems 
savo valios, nebūtume pasiekę ten jokių laimėjimų, iškovotų sun- 
kiose šlovingose kautynėse, ir būtume likę vien su Kretoje patirtais 

nuostoliais. Jeigu pervargęs generolas Wavellas nebūtų atlaikęs di- 
džiulės įtampos, kurią kėlė įvykių eiga ir mūsų nurodymai, karo ir 
Turkijos ateitį būtų galėję ištikti lemtingi pokyčiai. Visada patariama 
nesiimti daugiau, nei gali padaryti, kol nesi tikras dėl savo siekio re- 
alumo. Tačiau šis principas, kaip ir kiti principai gyvenime bei kare, 
turi savų išimčių. 

Būtina atsiminti, kad maištas Irake ir įsiveržimas į Siriją buvo tik 
nedidelė dalis visų rimtų problemų Artimuosiuose Rytuose, kurios 
vienu metu iš visų pusių spaudė generolą Wavellą. Analogiškai visi 
karo veiksmai Viduržemio jūros regione, žvelgiant iš Londono, at- 
rodė tik antraeiliai mūsų pasaulinių problemų visumoje, kurioje do- 
minavo įsiveržimo grėsmė, povandeninių laivų karas ir Japonijos 
laikysena. Vien Karo kabineto tvirtybė ir susitelkimas, politinės ir ka- 
rinės vadovybės glaudūs ryšiai, kupini abipusės pagarbos ir požiūrių 
bendrumo, bei sklandus viso mūsų karo mechanizmo darbas leido 
mums, nors ir smarkiai kritikuojamiems, susidoroti su šiais iššūkiais 
ir pavojais. Turi būti aprašyta ir dar viena karinė operacija - mūšis 
Vakarų dykumoje, kuris buvo ypač svarbus man ir Štabų viršininkų 
komitetui. Nors šio mūšio sėkmė ginčijama, bet jis beveik penkiems 
mėnesiams įstūmė Rommelį į aklavietę. 

Tuo metu turėjome Rommelio štabui artimą šnipą, kuris mums tie- 
kė tikslią informaciją apie gana netvirtą pernelyg atkaklaus ir linku- 
sio rizikuoti Rommelio tarnybinę padėtį. Žinojome, kokia siaura ta 
riba, kurios laikytis jis tikėjosi, ir kokie griežti buvo Aukščiausiosios 
vokiečių kariuomenės vadovybės reikalavimai, kad jis nepersisteng- 
tų pernelyg pasitikėdamas savo sėkme. 

Wavellas, gaudavęs tą pačią mūsų informaciją, net Kretos puoli- 
mui artėjant, mėgino sumušti Rommelio pajėgas prieš tolimuoju ke- 
liu iš Tripolio atvykstant grėsmingajai 15-ajai tankų divizijai ir prieš 

organizuojant priešo aprūpinimą trumpiausiu keliu iš Bengazio. Jis 
norėjo pulti net nelaukdamas, kol bus baigta „Tigro“ operacija ir at- 
gabenti tankai — „tigriukai“, kaip mudu su Wavellu juos vadinome 
susirašinėdami. Tai mėgino padaryti generolo Gotto vadovaujama 
nedidelė grupuotė, bet bandymas nepavyko, ir proga sutriuškinti 
Rommelį iki gegužės 20 d., prieš jam sulaukiant pastiprinimo, buvo 
praleista. 

Nors tam rengtasi iš anksto, tačiau teko gana ilgai gaišti iškraunant 
„tigriukus“, juos remontuojant ir pritaikant dykumos sąlygoms. Dau- 
gelio pėstininkų tankų būklė buvo vidutiniška. Netrukus užgriuvo 
nemalonumai. Rommelis 15-osios tankų divizijos didžiąją dalį dislo- 
kavo Egipto pasienyje tarp Kapuco forto ir Sidi Omaro. Jis laukė rim- 
to puolimo Tobruko apsiausčiai nutraukti ir buvo pasiryžęs atsiimti 
bei kontroliuoti Chalfajos perėją, kad dar labiau apsunkintų mūsų 
puolimą. Šią įžymiąją perėją saugojo Koldstrimo gvardijos 3-iasis ba- 
talionas, lauko artilerijos pulkas ir du tankų divizionai. Priešas puoli- 
mą pradėjo gegužės 26 d. ir vakare užėmė šiauriau esančią aukštumą, 
iš kurios buvo galima puikiai apžvelgti visas Koldstrimo gvardiečių 
pozicijas. Kitą rytą, prasidėjus smarkiam artilerijos apšaudymui ir 
atakai, kurioje dalyvavo mažiausiai du pėstininkų batalionai ir šešias- 
dešimt tankų, mums kilo rimtas pavojus. Rezervinės pajėgos buvo 
per toli ir padėti niekuo negalėjo, tad teko atsitraukti, kol dar nevėlu. 
Taip ir padaryta, nors ir patirta didelių nuostolių. Išliko nepamušti tik 
du tankai. Pasiekęs savo tikslą, Rommelis įsitvirtino Chalfajoje. Kaip 
jis ir tikėjosi, šis strategiškai svarbus punktas po trijų savaičių mums 
tapo labai rimta kliūtimi. 

Pasirengimai svarbiausiai mūsų operacijai, kodiniu pavadinimu 
„Alebarda“ (Battleaxe), vyko aktyviai, tačiau būta ir komplikacijų. Ge- 
gužės 31 d. Wavellas pranešė apie techninius sunkumus, atsiradusius 

1941 M. birželis. 


pertvarkant 7-ąją tankų diviziją. Anksčiausias terminas, kada jis galė- 
tų pradėti „Alebardą“, buvo birželio 15 d. Supratęs, kad atidėti ope- 
raciją yra pavojinga, nes priešas galėtų sulaukti aviacijos pastiprini- 
mo ir surengti smarkų puolimą prieš Tobruką, Wavellas jautė turįs 
suteikti tankų divizijai galimybę pasireikšti, nes būsimajame mūšyje 
svarbiausia bus tankų susirėmimas, tad sutaupytos dienos „padvigu- 
bintų sėkmės galimybes“. 

Puolimo dykumoje laukiau su viltimi ir baime, jis galėjo pakeisti 
mūsų naudai visą kampanijos eigą. Kitaip nei mes metų pradžioje, 
vokiečiai greitai pradėjo naudotis Bengazio privalumais, ir daugu- 
ma jų pajėgų tikriausiai jau buvo gausiai aprūpinamos per tą uostą. 
Dabar žinome, kad vokiečiams pavyko priešakinėse linijose slapta 
sutelkti didžiąją savo tankų dalį. Faktiškai prieš mūsų 180 tankų jie 
turėjo šiek tiek daugiau kaip 200. 

„Alebarda“ prasidėjo ankstų birželio 15 d. rytą. Iš pradžių mums 
sekėsi gana gerai, tačiau trečią mūšio dieną, birželio 17-ąją, viskas pa- 
krypo blogyn, ir paaiškėjo, kad mūsų puolimas žlugo. Atsitraukimas, 
pridengiamas mūsų naikintuvų, vyko tvarkingai. Priešas persekioti 
nesiveržė iš dalies dėl to, kad jo tankus smarkiai atakavo Karališkųjų 

oro pajėgų bombonešiai. Tačiau gal buvo ir kita priežastis. Kaip da- 
bar žinome, Rommelis buvo įsakęs laikytis grynai gynybinės taktikos 
ir tausoti išteklius rudens operacijoms. Įsivelti į persekiojimo kau- 
tynes pasienyje ir dėl to patirti nuostolių reikštų tiesioginį įsakymų 
pažeidimą. 

Nors šis mūšis galbūt atrodė menkas, lyginant su karo Vidurže- 
mio jūros regione mastais, pralaimėjimas man buvo skaudus smūgis. 
Pergalės dykumoje atveju būtų sutriuškintos Rommelio įžūliosios 
pajėgos. Tobrukas būtų išlaisvintas iš apsiausties, o priešas būtų pri- 
verstas trauktis anapus Bengazio taip pat greitai, kaip ir atėjo. Juk dėl 
šio svarbiausio tikslo, mano manymu, buvo ignoruojami visi „Tigro“ 
operacijai gresiantys pavojai. Manęs dar nebuvo pasiekusios jokios 
naujienos apie birželio 17 d. įvykius, nors Žinojau, kad greitai jų su- 
lauksiu, tad, norėdamas pabūti vienas, išvykau į Čatvelą, kuris buvo 
uždarytas iš visų pusių. Ten ir gavau pranešimą apie tai, kad įvyko. 
Nepaguodžiamai nusiminęs keletą valandų klajojau po slėnį. 

Skaitytojas, atidžiai sekęs šį pasakojimą, dabar bus pasirengęs su- 
prasti mano sprendimą, kurį priėmiau per 1941 m. birželio trečiąjį 
dešimtadienį. Būdami Londone, jautėme, kad Wavellas pavargo. 
Vaizdingai būtų galima jį palyginti su eikliu, bet jau nuvarytu žirgu. 
Nepaprastai sudėtingas karo veiksmų teatras, sudarytas iš penkių 
ar šešių skirtingų frontų su pakilimais ir nuosmukiais (ypač su nuo- 
smukiais), vadovaujamas vieno vyriausiojo ginkluotųjų pajėgų vado, 
sukūrė psichologinę įtampą, kokią tik nedaugeliui kareivių yra tekę 
patirti. Buvau nepatenkintas Wavello pasirengimu Kretos gynybai, 
ypač tuo, kad ten nebuvo nusiųsta bent kiek daugiau tankų. Štabo 
viršininkų komitetui teko už jį apsispręsti mažam, bet itin sėkmin- 
gam žygiui į Iraką, kuris baigėsi Habanijos išvadavimu iš apgulties 

ir visiška pergale toje vietovėje. Galiausiai Wavello pradėta „Alebar- 
dos“ operacija panaudojant „tigriukus“, kuriuos man pavyko atsiųs- 
ti. Buvau nepatenkintas nepakankamu Artimųjų Rytų ginkluotųjų 
pajėgų štabo pasirengimu priimti „tigriukus“, taip sėkmingai atga- 
bentus pavojingu Viduržemio jūros maršrutu. Mane žavėjo Wavello 
kovingumas, parodytas šiame nedideliame mūšyje, kuris galėjo būti 
toks svarbus, bei jo ypatinga drąsa rizikuoti savo gyvybe skraidant 
šen ir ten plačiu mūšio lauku. Tačiau operacija atrodė prastai koordi- 
nuota, ypač dėl to, kad kartu su išoriniu puolimu nepavyko surengti 
būtinai reikalingo išpuolio iš apsupto Tobruko. 

Be to, nereikia pamiršti ir Rommelio prasiveržimo per dykumos 
flangą, kuriuo jis pakenkė mūsų planams siekti viliojančių laimėji- 
mų Graikijoje - svarbiausiame Balkanų karo regione. Prisimenu, kaip 
esu tai komentavęs: „Rommelis nuplėšė laurus nuo Wavello kaktos ir 
numetė į smėlį.“ Tai buvo ne apgalvotas įvykio įvertinimas, o tik mo- 
mentinė apmaudo išraiška. Visa tai gali būti objektyviai įvertinta tik 
nagrinėjant autentiškus dokumentus, rašytus tuo metu, ir, be abejo, 
kartu atsižvelgiant į daugelį kitų svarbių faktų, kurie paaiškės ateity- 
je. Kol kas lieka faktas, kad po „Alebardos“ aš priėjau prie išvados, 
jog reikia pokyčių. 

Generolas Auchinleckas tada buvo vyriausiasis ginkluotųjų pajė- 
gų Indijoje vadas. Tiesą pasakius, jo elgsena prie Narviko per Nor- 
vegijos kampaniją man visiškai nepatiko. Atrodė, kad jis yra linkęs 
teikti per didelę reikšmę saugumui ir neginčytiniems dalykams, ku- 
rių nei vieno, nei kito kare nebūna, ir tenkintis viskuo, ką laikė esant 
minimaliais poreikiais. Tačiau man labai imponavo jo asmeninės sa- 
vybės, kariška išvaizda ir tvirtas charakteris. Kai po Narviko jis ėmė 
vadovauti Pietų armijai, įvairiuose sluoksniuose, oficialiuose ir pri- 
vačiuose, išgirdau nemažai atsiliepimų apie jo ryžtingus veiksmus 
pertvarkant armijos valdymą. Visi audringai sveikino jo paskyrimą 
vyriausiuoju pajėgų Indijoje vadu. Jau matėme, kaip energingai jis 

W. Churchillio sūnus 


Randolphas. | 


vykdė įsakymą siųsti indų pajėgas į Basrą ir su kokiu entuziazmu 
ėmėsi malšinti sukilimą Irake. Buvau tikras, kad Auchinleckas, kaip 
naujas, energingas vadas, gebėtų perimti daugialypę Artimųjų Rytų 
problemų naštą, o Wavellas, tapęs didžiulių Indijos pajėgų vyriau- 
siuoju vadu, turėtų laiko atgauti jėgas prieš susidurdamas su naujais 
artėjančiais iššūkiais. Pasirodo, šiai mano nuomonei niekas neprieš- 
taravo nei vyriausybiniuose, nei kariniuose Londono sluoksniuose. 
Skaitytojui dera nepamiršti, kad niekada nepripažinau autokratinio 
valdymo stiliaus ir visada atsižvelgdavau į politikų bei specialistų 
nuomones. Birželio 21 d. nusiunčiau telegramą dėl savo sprendimo. 
Wavellas priėmė jį ramiai ir oriai. Tuo metu rengėsi ypač pavojingam 
skrydžiui į Abisiniją. Jo biografas rašė, kad, perskaitęs mano telegra- 
mą, pasakė: „Ministras pirmininkas visiškai teisus. Ten reikia šviežio 
žvilgsnio ir naujos rankos.“ 

Jau prieš keletą mėnesių buvau smarkiai susirūpinęs dėl akivaiz- 
daus Kairo štabo netinkamumo ir vis dažniau galvojau apie tokią 
įvairialypę ir sunkią naštą, užgriuvusią ant išvarginto vyriausiojo 
vado pečių. Pats Wavellas kartu su kitais vyriausiais vadais dar ba- 
landžio 18 d. prašė nors kiek paramos. Abu jo bendradarbiai, profe- 
sionalūs kariai, pritarė jo požiūriui. Apsilankius ponui Edenui, glau- 
dūs santykiai su šiuo aukšto rango politinės valdžios atstovu vyriau- 
siems vadams buvo labai naudingi. Jam išvykus, visi pajuto tuštumą. 

Mano sūnus Randolphas, išvykęs iš Anglijos su komandosų dali- 
niu, jau tam tikru mastu išformuotu, tada buvo Egipte. Jis buvo Par- 
lamento narys ir turėjo daug ryšių visuomenėje. Žinių iš jo gaudavau 
nelabai dažnai, bet birželio 7 d. per Užsienio reikalų ministeriją gavau 
šią telegramą, išsiųstą iš Kairo, pritarus mūsų ambasadoriui serui Mi- 
lesui Lampsonui: 


Neįsivaizduoju, kaip ketiname laimėti karą neturėdami čia kompeten- 
tingo civilio atstovo kasdieniam politiniam ir strateginiam vadovavi- 
mui. Gal reiktų atsiųsti Karo kabineto narį, kuris vykdytų šias funk- 
cijas? Be nedidelio pagalbinio personalo, jam reikėtų turėti porą ta- 
lentingų padėjėjų aprūpinimui koordinuoti ir cenzūravimui, 
žvalgybai bei propagandinei veiklai vadovauti. Dauguma mąstančių 
žmonių suvokia radikalių reformų šiose srityse būtinybę. Vien pakeis- 
ti personalą nepakaks, reikia keisti visą sistemą, o šis laikotarpis tam 
reikalui ypač palankus. Prašau atleisti man už trukdymą, bet dabarti- 
nę padėtį laikau apgailėtina ir reikalaujančia neatidėliotinų veiksmų, 
gyvybiškai svarbių ateities sėkmei. 


Tikras faktas, kad ši telegrama paskatino mane apsispręsti. „Ilgai 
mąsčiau, - atsakiau jam po dviejų savaičių, - apie siūlymą, išdėstytą 

tavo konstruktyvioje, gerai apgalvotoje telegramoje.“ Netrukus 
ėmiausi priemonių. 

1940 m. spalį buvau paskyręs kapitoną Oliverį Lytteltoną vyriau- 
sybės nariu kaip Prekybos komiteto prezidentą ir prekybos ministrą. 
Pažinojau jį nuo vaikystės. Per Pirmąjį pasaulinį karą jis tarnavo gre- 
nadierių dalinyje, dalyvavo sunkiausiuose mūšiuose, buvo sužeistas 
ir keletą kartų apdovanotas. Pasitraukęs iš armijos, ėmėsi verslo ir 
tapo stambios metalo pramonės firmos vykdomuoju direktoriumi. 
Žinodamas puikias asmenines jo savybes, nedvejodamas pakviečiau 
į Parlamentą ir paskyriau į atsakingą vyriausybinį postą. Jo veikla nu- 
sipelnė visų šalies vyriausybėje dalyvaujančių partijų pagarbos. Lyt- 
teltono 1941 m. siūlymas įvesti korteles drabužiams įsigyti man nepa- 
tiko, bet jis buvo palankiai priimtas Karo kabinete bei Bendruomenių 
rūmuose ir, be abejo, tuo metu buvo būtinas. Tai įvairiapusis, veiklus 
žmogus, ir aš suvokiau, kad jis visais atžvilgiais tinkamas užimti šį 
naujai įsteigtą naujovišką Karo kabineto reziduojančio atstovo Arti- 
muosiuose Rytuose postą. Tai nuimtų nuo karinės vadovybės pečių 
didelę dalį jos naštos. Įsitikinau, kad šiam sumanymui mielai prita- 
ria mano bendradarbiai iš visų partijų. Tuo pagrindu jis ir paskirtas, 
įpareigotas „perimti iš vyriausiosios karinės vadovybės šalutinių 
problemų naštą ir operatyviai spręsti vietoje, laikantis Jo Didenybės 
vyriausybės politikos, daugelį klausimų, priklausančių vyriausybės 
departamentų bei kitų valdžios įstaigų kompetencijai ir iki šiol reika- 
lavusių Karo kabineto sprendimo“. 

Visi šie sprendimai, kartu atitinkamai pertvarkant administraciją, 
buvo pritaikyti vykdant pokyčius Artimųjų Rytų karinėje vadovybėje. 

Sovietų Nemezidė 


Nemezidė įkūnija „atpildo deivę, kuri atima visus nepelnytos sė- 
kmės atneštus vaisius, pažaboja pasipūtimą ir perdėtą pasitikėjimą 
savimi, [...] rūsčiai baudžia už ypač sunkius nusikaltimus“. Dabar 
turime atskleisti sovietų vyriausybės ir milžiniško komunistinio val- 
dymo aparato šaltakraujiškų apskaičiavimų klaidingumą bei niekin- 
gumą ir stebėtiną savo pačių padėties neišmanymą. Jie parodė visiš- 
ką abejingumą Vakarų šalių likimui, nors tai reiškė „antrojo fronto“, 
kurio jiems netrukus teko atkakliai reikalauti, žlugdymą. Atrodo, 
sovietų vyriausybė net neįtarė, kad Hitleris daugiau kaip prieš še- 
šis mėnesius jau buvo nusprendęs juos sunaikinti. Jeigu jų žvalgybos 
tarnyba informavo apie vokiečių stambių karinių išteklių perkėlimą 
Rytų link, kuris kiekvieną dieną intensyvėjo, jie pražiopsojo galimy- 
bę žengti daugybę būtinų atsakomųjų žingsnių. Pavyzdžiui, leido 
vokiečiams užgrobti visus Balkanus. Nekentė Vakarų demokratijų 
ir niekino jas, nors jiems ir jų saugumui gyvybiškai svarbias ketu- 
rias valstybes — Turkiją, Rumuniją, Bulgariją ir Jugoslaviją — sovietų 

Citata iš Oksfordo anglų kalbos žodyno (autoriaus pastaba). 

vyriausybė, Britanijos akty- 
viai remiama, galėjo sausio 
mėnesį sujungti į vieną Bal- 
kanų frontą, nukreiptą prieš 
Hitlerį. Jie leido kilti sumaiš- 
čiai, ir visos šios valstybės, 
išskyrus Turkiją, buvo sudo- 
rotos viena po kitos. Karas 
iš tiesų yra ištisa šiurkščių 
klaidų virtinė, tačiau vargu 
ar istorijai žinoma kita tokia 
klaida, tolygi tai, kokią pa- 
darė Stalinas ir kiti komunis- 
tų vadai, vangiai delsdami ir 
atsisakydami visų galimybių 


T 
is 2 


Ža A. Hitleris ir W. Keitelis nagrinėja SSRS užpuolimo 
Balkanuose ar nepajėgdami 


planą „Barbarosa“. 1940 m. 

suvokti baisaus užpuolimo 

grėsmės, pakibusios virš Ru- 

sijos. Iki tol mes juos laikėme apdairiais savanaudžiais. Šiuo laikotar- 
piu paaiškėjo ir jų naivumas. Dar buvo laiko mesti ant karo svarsty- 
klių motušės Rusijos galią, dydį, drąsą ir ištvermę. Tačiau, vertinant 
strategijos, politikos, įžvalgumo ir kompetentingumo požiūriu, Sta- 
linas ir jo komisarai tada pasirodė esą labiausiai apmulkinti Antrojo 
pasaulinio karo neišmanėliai. 


"12; 


1940 m. gruodžio 12 d. Hitlerio direktyva „Barbarosa“ nužymėjo 
pajėgų, telkiamų prieš Rusiją, apimtis ir jų pirmaeilius uždavinius. 
Tą dieną Rytų frontui iš viso sutelktos 34 divizijos. Šio skaičiaus pa- 
didinimas daugiau kaip trigubai buvo sudėtingas planavimo ir pasi- 
rengimo procesas, jam skirti visi 1941 m. pradžios mėnesiai. Balkanų 

avantiūra, į kurią fiureris leidosi įtraukiamas, pareikalavo perkelti iš 
rytų į pietus penkias divizijas, trys iš jų buvo tankų. Rytuose dislo- 
kuotų vokiečių pajėgų skaičius gegužę išaugo iki 87 divizijų, iš jų ne 
mažiau kaip 25 divizijas perėmė Balkanai. Atsižvelgus į įsiveržimo į 
Rusiją svarbą ir rizikingumą, buvo tikrai neapdairu trikdyti jėgų kon- 
centravimą rytuose, šitaip rimtai nukrypstant nuo pagrindinio plano. 
Dar pamatysime, kaip puolimo atidėjimas penkioms savaitėms dėl 
mūsų pasipriešinimo Balkanuose ir ypač dėl jugoslavų revoliucijos 
atsiliepė svarbiausiajai operacijai. Niekas negalėtų tiksliai nustatyti, 
kokią reikšmę tas atidėjimas turėjo vokiečių ir rusų karo kampani- 
joje prieš prasidedant žiemai. Yra pagrindo manyti, kad tai išgelbėjo 
Maskvą nuo užėmimo. Visą gegužę ir birželio pradžioje didelė dalis 
puikiai parengtų Vokietijos armijos divizijų ir visos tankų divizijos 
buvo perkeliamos iš Balkanų į Rytų frontą, ir įsiveržimo momentu 
vokiečiai turėjo 120 divizijų, iš jų 17 tankų ir 12 mechanizuotųjų di- 
vizijų. Į jų armijų grupę „Pietūs“ buvo įtrauktos ir šešios rumunų di- 
vizijos. Rezerve sutelktos arba telkiamos dar 26 divizijos, taigi liepos 
pradžioje vyriausioji vokiečių pajėgų vadovybė turėjo mažiausiai 150 
divizijų, palaikomų pagrindinės smogiamosios jėgos — karinių oro 
pajėgų, kurias sudarė maždaug 2700 lėktuvų. 

Iki kovo pabaigos nebuvau įsitikinęs nei dėl Hitlerio pasiryžimo 
žūtbūtiniam karui su Rusija, nei dėl šio karo pradžios artumo. Mūsų 
žvalgybos pranešimuose buvo išsamiai atskleidžiamas intensyvus 
vokiečių kariuomenės judėjimas Balkanų valstybių link ir jų teritori- 
jose, tai buvo pastebima pirmuosius tris 1941 m. mėnesius. Tose neva 
neutraliose valstybėse mūsų agentai galėjo keliauti gana laisvai ir tu- 
rėjo galimybę tiksliai informuoti mus apie stambias vokiečių pajėgas, 
judančias geležinkeliais ir plentais į pietryčius. Tačiau šie veiksmai 
nebūtinai turėjo būti susiję su įsiveržimu į Rusiją, visus juos buvo 

Vermachto 217-osios pėstininkų divizijos karininkai gauna vokus su vadovybės įsakymais 


rengtis puolimui. 1941 m. birželio 20 d. 


nesunku paaiškinti vokiečių interesais ir jų vykdoma politika Rumu- 
nijoje bei Bulgarijoje, jų ketinimais Graikijos atžvilgiu bei susitarimais 
dėl bendradarbiavimo su Jugoslavija ir Vengrija. Kur kas sunkiau 
buvo gauti informacijos apie milžinišką pajėgų judėjimą per Vokie- 
tiją į pagrindinį Rusijos frontą, nusidriekusį nuo Rumunijos iki Balti- 
jos jūros. Prielaida, kad šiame etape dar nesusitvarkiusi Balkanuose 
Vokietija pradėtų kitą, rimtesnį karą su Rusija, man atrodė esanti per 
daug įtikinama, kad galėtų būti teisinga. 

Nebuvo jokių požymių, rodančių vokiečių pajėgų, esančių priešais 
mus anapus Lamanšo, skaičiaus mažinimą. Vokiečių aviacija tebe- 
rengė intensyvius antskrydžius prieš Britaniją. Motyvai, kuriais buvo 
aiškinamas vokiečių kariuomenės telkimas Rumunijoje ir Bulgarijoje, 
matyt, priimtinas sovietų vyriausybei, mūsų turimi duomenys apie 
vertingų medžiagų krovinius, dideliais kiekiais siunčiamus iš Rusijos 
Į Vokietiją, akivaizdus abiejų šalių suinteresuotumas Britanijos Im- 
perijos rytuose užgrobimu ir pasidalijimu — visa tai atrodė kur kas 
panašiau į tai, kad Hitleris su Stalinu sudarys mums nepageidaujamą 

sandėrį, o ne kariaus vienas prieš kitą. Tas sandėris, kaip dabar žino- 
me, Stalinui labai rūpėjo. 

Šios nuomonės laikėsi ir mūsų Jungtinis žvalgybos komitetas. Ba- 
landžio 7 d. jo vadovai informavo, kad iš Europos ateina daug prane- 
šimų apie vokiečių planus pulti Rusiją. Nors Vokietija, sakė jie, Rytuo- 
se laikanti dideles pajėgas, ir tikėtina, anksčiau ar vėliau kariausianti 
su Rusija, tačiau vargu ar ji kol kas ryžtųsi atidaryti dar vieną platų 
karo frontą. Jų nuomone, pagrindinis Vokietijos tikslas 1941 metais — 
Jungtinės Karalystės sutriuškinimas. Jau gegužės 23 d. šis komitetas, 
sudarytas iš trijų kariuomenės rūšių žvalgybos tarnybų, pranešė, kad 
gandai apie artėjantį Rusijos užpuolimą nutilo ir kad būta pranešimų 
apie laukiamą naują abiejų šalių susitarimą. 

Mūsų štabų viršininkai buvo įžvalgesni ir kategoriškesni už savo 
patarėjus. „Turime tvirtų įrodymų, - perspėjo jie Artimųjų Rytų kari- 
nę vadovybę gegužės 23 d., - kad vokiečiai telkia prieš Rusiją didžiu- 
lę sausumos kariuomenę ir oro pajėgas. Grasindami šiomis pajėgo- 
mis, jie veikiausiai reikalaus nuolaidų, mums itin pavojingų. Jei rusai 
atsisakys jas suteikti, vokiečiai puls.“ 

Ir tiktai birželio 5 d. Jungtinis žvalgybos komitetas pranešė, kad vo- 
kiečių karinių pasirengimų Rytų Europoje mastas greičiausiai reiškia, 
kad ant kortos pastatyta kai kas daug svarbiau nei ekonominis susita- 
rimas. Galimas daiktas, vokiečiai nori pašalinti nuo savo rytinių sie- 
nų potencialų pavojų, kurį kelia nuolat stiprėjančios sovietų ginkluo- 
tosios pajėgos. Komitetas manąs, kad kol kas neįmanoma pasakyti, 
kuo tai baigsis - karu ar susitarimu. 

Tokia kolektyvinės išminties išraiška manęs netenkino, buvau lin- 
kęs pats susipažinti su pirmine informacija. Todėl dar 1940 m. va- 
sarą pavedžiau majorui Desmondui Mortonui kasdien pateikti man 
atrinktus sensacingus pranešimus, kuriuos visada perskaitydavau ir 
šitaip susidarydavau nuomonę kartais daug anksčiau už kitus. 

Taigi 1941 m. pabaigoje pajutau ir palengvėjimą, ir nerimą, kai per- 
skaičiau žvalgybos pranešimą, gautą iš vieno patikimiausių mūsų 

informcijos šaltinių, apie vokiečių tankų pervežimą geležinkeliu iš 
Bukarešto į Krokuvą ir atgal. Visų pirma iš jo supratau, kad po to, kai 
Jugoslavijos ministrai Vienoje priėmė vokiečių sąlygas, trys iš penkių 
tankų divizijų, siunčiamų per Rumuniją į pietus Graikijos ir Jugosla- 
vijos link, buvo nusiųstos šiaurėn į Krokuvą, ir, antra, kad po revo- 
liucijos Belgrade šis pervežimas atšauktas, o tos trys tankų divizijos 
sugrąžintos atgal į Rumuniją. Nuslėpti nuo mūsų vietinių agentų 
maždaug šešiasdešimt traukinių važinėjimą pirmyn ir atgal nebuvo 
įmanoma. 

Padėtis Rytuose man tapo aiški lyg blykstelėjus žaibui. Skubus to- 
kių stambių tankų pajėgų, reikalingų Balkanų regione, permetimas 
į Krokuvą galėjo reikšti tik Hitlerio ketinimą gegužės mėnesį pulti 
Rusiją. Nuo šiol neabejojau, kad tai yra pagrindinis jo siekis. Faktas, 
jog dėl Belgrado revoliucijos prireikė grąžinti jas į Rumuniją, grei- 
čiausiai reiškė puolimo datos atidėjimą iš gegužės į birželį. Ieškojau 
kokių nors būdų perspėti Staliną ir, atkreipdamas jo dėmesį į gre- 
siantį pavojų, užmegzti su juo ryšius, panašius į mano ryšius su pre- 
zidentu Rooseveltu. Žinutę parašiau trumpą, su subtilia užuomina, 
tikėdamasis, kad jau pats informavimo faktas ir kad tai pirmasis krei- 
pimasis į jį po mano oficialios 1940 m. birželio 25 d. telegramos, pri- 
stačiusios ambasadorių serą Staffordą Crippsą, patrauks jo dėmesį ir 
privers susimąstyti. 


Ministras pirmininkas serui Staffordui Crippsui 41 m. bal. 3 d. 


Šis tekstas nuo manęs p. Stalinui, su sąlyga, kad įteiksite jam as- 
meniškai: 

Iš patikimo agento esu gavęs tikrų žinių, kad vokiečiai, manydami 
įpainioję Jugoslaviją į savo tinklą - tai yra, po kovo 20-osios, - pradė- 
jo perkelti iš Rumunijos į Pietų Lenkiją tris iš penkių savo tankų di- 
vizijų. Vos sužinojus apie serbų revoliuciją, šis perkėlimas buvo at- 
šauktas. Jūsų prakilnybė nesunkiai suvoks šių faktų reikšmę. 

Britanijos ambasadorius atsakė tik balandžio 12 d. ir pranešė, jog, 
dar prieš gaudamas mano telegramą, pats buvo kreipęsis į Vyšinskį" 
ilgu asmenišku laišku, kuriame buvo išvardyti daugelis atvejų, kai 
sovietų vyriausybė praleido progą pasipriešinti vokiečių kėslams 
Balkanuose, ir primygtinai įtikinėjo, kad SSRS dėl savo pačios intere- 
sų turėtų apsispręsti dėl neatidėliotino veiksmingo bendradarbiavi- 
mo su šalimis, vis dar besipriešinančiomis Ašiai tame regione. „Jeigu 
dabar perduočiau per Molotovą, - rašė jis, - ministro pirmininko ži- 
nutę, kurioje gerokai trumpesniu ir mažiau įtaigiu pavidalu išdėstyta 
ta pati tezė, bijau, kad ji veikiausiai tik sumenkintų įspūdį, kurį jau 
bus palikęs mano laiškas Vyšinskiui. [...]“ 

Šis atsakymas ir delsimas atsakyti mane labai supykdė. Tai buvo 
vienintelis mano kreipimasis į Staliną prieš prasidedant puolimui. 
Jo lakoniškumas, ypatingas perdavimo būdas ir tai, kad vyriausybės 
vadovas įpareigojo ambasadorių įteikti jį asmeniškai Rusijos vyriau- 
sybės vadovui, turėjo suteikti jam ypatingą svarbą ir patraukti Stalino 
dėmesį. Galiausiai man buvo pranešta, kad seras Staffordas balan- 
džio 19 d. įteikęs jį Vyšinskiui, o Vyšinskis balandžio 23 d. raštu in- 
formavęs jį apie perdavimą Stalinui. 

Negalėčiau pareikšti kokios nors baigtinės nuomonės, ar būtų 
mano žinutė pakeitusi įvykių eigą, jei ji būtų buvusi įteikta punktua- 
liai, kaip buvo nurodyta. Tačiau vis dar apgailestauju, kad mano nu- 
rodymai nebuvo tiksliai įvykdyti. Jeigu būčiau turėjęs tiesioginį ryšį 
su Stalinu, galbūt būčiau galėjęs perspėti jį ir užkirsti kelią tokiam 
masiškam jo aviacijos pajėgų sunaikinimui ant žemės. 

Dabar jau žinome, kad savo gruodžio 18 d. direktyva Hitleris ge- 
gužės 15-ąją paskyrė įsiveržimo į Rusiją diena ir, įniršęs dėl revoliu- 
cijos Belgrade, nukėlė įsiveržimą mėnesiu vėliau, o paskui - į birželio 


* Andrejus Vyšinskis (1883-1954) - nuo 1940 m. rugsėjo iki 1946 m. kovo SSRS užsienio reikalų ministro 
pirmasis pavaduotojas. 

22-ąją.. Iki „kovo vidurio 
kariuomenės judėjimas į 
šiaurę, pagrindinio Rusijos 
fronto link, nebuvo tokio po- 
būdžio, kad vokiečiams būtų 
reikėję imtis ypatingų mas- 
kavimo priemonių. Tačiau 
kovo 13 d. Berlynas išsiun- 
tinėjo nurodymus nutraukti 
Rusijos komisijų, dirbančių 
Vokietijos teritorijoje, veiklą 
ir išsiųsti jas namo. Rusams 
šioje Vokietijos dalyje buvo 
leista pasilikti tik iki kovo 25 
d. Per šį laikotarpį 120 pui- 
kiausiai parengtų Vokietijos 
divizijų, sutelktų trijose ar- 
mijų grupėse, buvo dislo- Prieš prasidedant SSRS ir Vokietijos karui 
kuotos išilgai rusų fronto. J. Stalinas į perspėjimus apie artėjančią grėsmę 
Dėl jau paaiškintos priežas- iš esmės nekreipė dėmesio. 

ties Rundstedto vadovauja- 

mai armijų grupei „Pietūs“ 

labai trūko tankų. Jų divizijų trūko ne vien dėl to, kad ką tik grįžo 
iš Graikijos ir Jugoslavijos. Nors puolimas buvo atidėtas iki birželio 
22 d., jų tankistams po trankymosi Balkanuose labai reikėjo poilsio, o 
tankams - kapitalinio remonto. 

Balandžio 13 d. iš Maskvos į Berlyną parvyko Schulenburgas. Hi- 
tleris, susitikęs su juo balandžio 28 d., pagerbė savo ambasadorių 
tūžminga tirada, nukreipta prieš Rusiją. Schulenburgas atsakydamas 
tvirtai laikėsi linijos, vyraujančios visuose jo pranešimuose. „Esu įsi- 
tikinęs, kad Stalinas pasirengęs daryti mums dar didesnių nuolaidų. 
Mūsų derybininkams ekonomikos klausimais jau leista suprasti, kad 
Rusija galėtų (jei laiku pateiksime paraišką) tiekti mums daugiau 

kaip penkis milijonus tonų grūdų per metus.“ Schulenburgas grįžo 
į Maskvą balandžio 30 d. smarkiai nusivylęs pokalbiu su Hitleriu. Jis 
aiškiai suvokė, kad Hitleris pasiryžęs pradėti karą. Atrodo, net mė- 
gino perspėti dėl to Rusijos ambasadorių Berlyne Dekanozovą. Iki 
paskutinės minutės jis atkakliai laikėsi savo politikos skatinti rusų ir 
vokiečių savitarpio supratimą. 

Weizsacheris“, Vokietijos užsienio reikalų ministerijos administra- 
cijos vadovas, buvo labai aukštos kvalifikacijos civilis pareigūnas, 
kokių būna daugelio šalių vyriausybiniuose departamentuose. Jis ne- 
priklausė politikams, turintiems vykdomąją valdžią, ir pagal Britani- 
jos paprotį neprivalėtų būti atsakingas už valstybės politiką. Vis dėlto 
nugalėtojų įsteigtų teismų sprendimu jis buvo nuteistas septynerių 
metų laisvės atėmimo bausme. Nors yra laikomas karo nusikaltėliu, 
jis savo viršininkams davė neabejotinai gerą patarimą, kuriuo, mūsų 
laimei, jie nepasinaudojo. Štai kaip jis komentavo šį pokalbį: 


Savo požiūrį į vokiečių ir rusų konfliktą galiu apibendrinti vienu saki- 
niu. Jeigu kiekvienas pelenais paverstas Rusijos miestas mums būtų toks 
pat reikšmingas, kaip paskandintas Britanijos karo laivas, aš pritarčiau 
sumanymui pradėti karą prieš rusus šią vasarą. Bet manau, kad nugalė- 
tume Rusiją tik kariniu atžvilgiu, užtat pralaimėtume ekonominiu. 
Perspektyva smogti komunistinei sistemai mirtiną smūgį galbūt ir 
viliojanti, bet kartu galima sakyti, kad logiškiau būtų suburti Eurazi- 
jos žemyną prieš anglosaksus ir jų šalininkus. Tačiau svarbiausias 
argumentas - ar pagreitins šis projektas Anglijos žlugimą.l...] 
Vokiečių puolimas prieš Rusiją tik sustiprintų britų moralinę dvasią. 
Jis būtų suprastas kaip vokiečių netikėjimas savo kovos prieš Angliją 
sėkme. Tuo mes ne tik pripažintume, kad karas žada tęstis dar labai 
ilgai, bet, ko gero, iš tiesų jį pratęstume, užuot sutrumpinę. 


*  "Nazi-Soviet Relations 1939-1941 (išleido Valstybės departamentas Vašingtone, 1948 m.), p. 332 (auto- 
riaus pastaba). 

** Ernstas von Weizsacheris (1882-1952) - diplomatas ir politikas, nacių Vokietijos užsienio reikalų minis- 
terijos valstybės sekretorius, vėliau ambasadorius prie Šventojo Sosto. 

Gegužės 7 d. Schulenburgas viltingai pranešė, kad Stalinas užėmė 
Liaudies komisarų tarybos pirmininko postą vietoje Molotovo ir tapo 
Sovietų Sąjungos vyriausybės vadovu. „[...] Esu tikras, kad Stalinas 
pasinaudos savo naująja padėtimi siekdamas asmeniškai dalyvauti 
palaikant ir gerinant draugiškus sovietų ir Vokietijos santykius.“ 

Vokiečių karinio jūrų laivyno atašė savo pranešime iš Maskvos tokį 
patį požiūrį išreiškė šiais žodžiais: „Stalinas yra centrinė vokiečių ir 
sovietų bendradarbiavimo ašis.“ Rusų pataikavimo Vokietijai pavyz- 
džių vis gausėjo. Gegužės 3 d. Rusija oficialiai pripažino provokišką 
Rašido Ali vyriausybę Irake. Gegužės 7 d. iš Rusijos buvo išvaryti 
Belgijos ir Norvegijos diplomatiniai atstovai. Išgrūstas lauk net ir Ju- 
goslavijos pasiuntinys. Birželio pradžioje iš Maskvos išvyta Graikijos 
diplomatinė atstovybė. Vėliau generolas Thomasas, vokiečių Karo 
ministerijos Ekonomikos skyriaus vadovas, savo pranešime apie Rei- 
cho karinės ekonomikos padėtį rašė: „Rusai vykdė įsipareigojimus 
ligi pat puolimo išvakarių, o kaučiuko kroviniai iš Tolimųjų Rytų 
buvo skubiai gabenami greitaisiais traukiniais.“ 


Visos informacijos apie nuotaikas Maskvoje mes, žinoma, neturėjo- 
me, tačiau vokiečių tikslas atrodė aiškus ir suprantamas. Gegužės 9 d. 
išsiunčiau generolui Smutsui telegramą: „Panašu, kad Hitleris kaupia 
jėgas prieš Rusiją. Kariuomenė, tankai ir lėktuvai nepaliaujamai vyks- 
ta iš Balkanų į šiaurę ir iš Vokietijos bei Prancūzijos į rytus.“ Stalinas 
tikriausiai iš visų jėgų stengėsi išsaugoti savo iliuzijas dėl Hitlerio 
politikos. Praėjus dar vienam intensyvaus vokiečių karinių pajėgų ju- 
dėjimo ir dislokavimo mėnesiui, birželio 13 d. Schulenbergas galėjo 
telegrafuoti Vokietijos užsienio reikalų ministerijai: 


Liaudies komisaras Molotovas ką tik perdavė man šį TASS informa- 
cinio pranešimo tekstą, kuris šandien vakare bus perskaitytas per 

radiją, o rytoj išspausdintas laikraščiuose: 

„Dar prieš Anglijos ambasadoriui Crippsui grįžtant į Londoną ir 
ypač jam sugrįžus, anglų ir kitoje užsienio spaudoje platinami gan- 
dai apie artėjantį SSRS ir Vokietijos karą.[... ] 

Nors šie gandai yra akivaizdus absurdas, vyriausybiniai sluoksniai 
Maskvoje laiko, jog būtina pareikšti, kad tai yra nevykęs propagandi- 
nis manevras, kurį naudoja Sovietų Sąjungai ir Vokietijai priešiškos 
jėgos, suinteresuotos tolesniu karo išplitimu ir intensyvėjimu.“ 


Hitleris turėjo visišką teisę jausti pasitenkinimą savo sėkmingo- 
mis dezinformavimo bei maskavimo priemonėmis ir būsimos aukos 
nuotaikomis. 

Paskutinė Molotovo kvailybė verta atskiro aprašymo. Birželio 
22-ąją, 1.17 val. nakties Schulenburgas dar kartą telegrafavo Vokieti- 
jos užsienio reikalų ministerijai: 


Šiandien 9.30 val. vakaro Molotovas iškvietė mane į savo biurą. Už- 
siminęs, kad vokiečių lėktuvai tariamai ne kartą pažeidinėjantys sie- 
ną, [...] Molotovas pareiškė štai ką: 

Būta daug požymių, rodančių, kad vokiečių vyriausybė nepatenkinta 
sovietų vyriausybės veiksmais. Net paplitę gandų apie gresiantį Vo- 
kietijos ir Sovietų Sąjungos karą. Sovietų vyriausybė negalinti su- 
prasti Vokietijos nepasitenkinimo priežasčių. [...] Jis būsiąs dėkingas, 
jeigu pasakyčiau jam, kuo paaiškintina dabartinė padėtis Vokietijos ir 
Sovietų Rusijos santykiuose. 

Pasakiau, kad negaliu atsakyti į jo klausimą, nes neturiu atitinkamos 
informacijos, bet jo pageidavimą perduosiu Berlynui. 


Tačiau lemtinga valanda jau atėjo. Tą pačią 1941 m. birželio 22 d. 
4 val. ryto Ribbentropas įteikė Rusijos ambasadoriui Berlyne oficialų 
pareiškimą apie karo paskelbimą. Auštant Schulenburgas pats atvy- 
ko į Kremlių pas Molotovą. Pastarasis tylėdamas išklausė vokiečių 

ambasadoriaus perskaitytą pareiškimą, o paskui pasakė: „Tai karas. 
Jūsų lėktuvai ką tik bombardavo bent dešimt taikių miestelių. Nejaugi 
manote, kad mes to nusipelnėme?"“" 


+++ 


Išklausius TASS informacinį pranešimą, buvo beprasmiška kuo 
nors papildyti įvairius perspėjimus, kuriuos Edenas teikė sovietų am- 
basadoriui Londone, arba man dar kartą asmeniškai mėginti atverti 
Stalinui akis į jam gresiantį pavojų. Jungtinės Valstijos nuolat siuntė 
sovietų vyriausybei netgi dar tikslesnę informaciją. Niekas iš mūsų 
negalėjo pramušti tos išankstinio nusistatymo ir nepataisomo trum- 
paregiškumo sienos, kurią Stalinas pasistatė tarp savęs ir žiaurios re- 
alybės. Nors, vokiečių skaičiavimais, prie sovietų sienų buvo sutelk- 
tos 186 rusų divizijos, iš kurių 119 divizijų stovėjo priešais vokiečių 
frontą, rusų armijos daugiausia buvo užkluptos netikėtai. Vokiečiai 
priešakinėje zonoje neaptiko jokių pasirengimo puolimui požymių, o 
rusų priedangos pajėgų priešinimasis buvo greitai nuslopintas. Rusi- 
jos aerodromuose daug didesniu mastu pasikartojo panaši katastro- 
fa, ištikusi Lenkijos oro pajėgas 1939 m. rugsėjo 1 d., kai šimtai rusų 
lėktuvų auštant buvo užklupti ir sunaikinti dar nespėję pakilti į orą. 
Tad neapykantos kupinus svaičiojimus, kuriuos sovietų propaganda 
skleidė apie Britaniją ir Jungtines Valstijas, apyaušriu užgožė vokie- 
čių pabūklų kanonada. Blogiukai ne visada būna išmintingi, o dikta- 
toriai - ne visada teisūs. 

Neįmanoma baigti šio pasakojimo nepaminėjus žiaurios politi- 
kos, kurios Hitleris ėmėsi prieš savo naujuosius priešus, dar labiau 
sužiaurėjusios žūtbūtinėje kovoje dykose ar nuniokotose platybėse, 


* Tai buvo paskutinis veiksmas grafo Schulenburgo diplomatinėje karjeroje. Vėliau, 1943 m., atsižvel- 
giant į jo ypatingą pasirengimą deryboms su Stalinu dėl separatinės taikos sudarymo, jis buvo minimas 
sąmokslininkų grupelėse kaip galimas užsienio reikalų ministras naujoje vyriausybėje, kuri pakeistų nacių 
režimą. Po mėginimo pasikėsinti į Hitlerį 1944 m. liepą buvo nacių suimtas ir įkalintas gestapo kalėjime. 
Nužudytas lapkričio 10 d. (autoriaus pastaba). 

spaudžiant siaubingiems žiemos šalčiams. Nurodymus vykdyti tokią 
politiką jis davė birželio 14 d. pasitarime, dideliu mastu nulėmusiame 
vokiečių armijos elgesį su rusų kariais bei civiliais ir paskatinusiame 
daugelį nuožmių barbariškų poelgių. Niurnbergo dokumentuose už- 
fiksuotas generolo Halderio liudijimas: 


Prieš užpuolant Rusiją, fiureris surengė visų karo vadų ir asmenų, 
susijusių su Aukščiausiąja kariuomenės vadovybe, pasitarimą būsi- 
mo puolimo klausimams apsvarstyti. Tikslios šio pasitarimo datos ne- 
atsimenu. [...] Šiame pasitarime fiureris pareiškė, kad metodai, nau- 
dojami kare prieš Rusiją, turės skirtis nuo taikytų kare prieš Vakarų 
valstybes. [...] Jis sakė, jog kova tarp Rusijos ir Vokietijos bus Rusijos 
kova. Kadangi rusai nėra pasirašę Hagos konvencijos, pareiškė jis, tai 
elgesys su jų karo belaisviais neprivalo atitikti konvencijos straipsnių 

reikalavimų. [...] Jis [dar] sakė, kad vadinamieji komisarai neturi būti 
laikomi karo belaisviais.“ 


Iš Keitelio liudijimo: 


Pagrindinė Hitlerio kalbos mintis buvo ta, kad vyksta lemiama kova 
tarp dviejų ideologijų ir, turint omenyje tą faktą, neįmanoma šiame 
kare [su Rusija] naudoti metodų, kuriuos mes, kareiviai, pripažįsta- 
me vieninteliais teisėtais pagal tarptautinę teisę.“ 


Penktadienio, birželio 20 d., vakare vienas pats važiavau į Čekersą. 
Žinojau, kad vokiečių puolimas prieš Rusiją - tik dienų ar gal tik va- 
landų klausimas. Buvau pažadėjęs, kad šeštadienio vakare pasakysiu 
per radiją kalbą, skirtą šiam įvykiui. Savaime suprantama, ji turėjo 
būti labai apdairi, juolab kad tuo metu sovietų vyriausybė, pasipūtusi 
ir neįžvalgi, kiekvieną mūsų perspėjimą laikė tik sumuštų peštukų 
mėginimu ir kitus įtraukti į peštynes. Važiuodamas automobiliu, nu- 
sprendžiau atidėti savo kalbą sekmadienio vakarui, kai, mano many- 
mu, viskas paaiškės. Todėl šeštadienis praėjo įprastai dirbant. 

Apie Hitlerio įsiveržimą į Rusiją man buvo pranešta, kai pabudau 
sekmadienio, birželio 22-osios, rytą. Įsitikinimas pavirto tikrove. Ne- 
turėjau nė mažiausios abejonės, kieno pusėje būti yra mūsų pareiga 
ir kokios politikos mums reikia laikytis. Ir, žinoma, ką reikės pasaky- 
ti. Liko tik užduotis tai suformuluoti. Paprašiau nedelsiant paskelbti, 
kad šį vakarą 21 val. kalbėsiu per radiją. Netrukus į mano miegamąjį 
įėjo generolas Dillas, atskubėjęs iš Londono su paskutinėmis naujie- 
nomis. Vokiečiai įsiveržę į Rusiją nepaprastai plačiu frontu, netikėtai 
užklupę didelę dalį sovietų oro pajėgų, tebestovinčių aerodromuose, 
ir, atrodo, labai sparčiai Žygiuoją pirmyn. „Spėju, kad didžiulės so- 
vietų grupuotės pateks į apsiaustį“, - užbaigė savo pasakojimą Impe- 
rijos generalinio štabo viršininkas. 


* 


Nuremberg Documents, Part VI, pp. 310 ff. 
** Ten pat, d. XI, p. 16. 

22 Bkyrius. Sovietų Nemezidė 


Dieną praleidau kurdamas pranešimą. Pasitarti su Karo kabinetu 
nebuvo nei laiko, nei būtinybės. Žinojau, kad visi jaučiame tą patį. 
Ponas Edenas, lordas Beaverbrookas ir seras Staffordas Crippsas — jis 
buvo išvykęs iš Maskvos birželio 10 d. - buvo kartu su manimi. Kal- 
bėdamas per radiją pasakiau: | 

„Nacių režimas neatskiriamas nuo bjauriausių komunizmo bruo- 
žų. Jam svetimi visi idealai ir principai, išskyrus užkariavimų apeti- 
tą ir rasinį viešpatavimą. Savo žiaurumu ir nuožmiu agresyvumu jis 
pranoksta visas žmogiškųjų nedorybių apraiškas. Visus pastaruosius 
dvidešimt penkerius metus buvau nuosekliausias komunizmo prieši- 
ninkas. Neišsiginsiu nė vieno žodžio, pasakyto apie jį. Tačiau viskas 
išblėsta prieš dabar atsiveriantį reginį. Nutolsta ir praeitis su visais 
jos nusikaltimais, visomis kvailystėmis bei tragedijomis. Aš matau 
rusų kareivius, sustojusius prie gimtosios šalies slenksčio ir ginan- 
čius laukus, kuriuos jų tėvai arė nuo neatmenamų laikų. Matau juos 
ginančius savo namus, kur motinos ir žmonos meldžiasi - o, taip, nes 
atėjo laikai, kai meldžiasi visi - už mylimųjų išlikimą, kad jų maitinto- 
jas, jų gynėjas, jų globėjas sugrįžtų namo gyvas ir sveikas. Matau de- 
šimtis tūkstančių Rusijos kaimų, kur tenka taip sunkiai dirbti žemės 
ūkyje norint pragyventi, tačiau kur dar yra pirmapradžio žmogiškojo 
džiaugsmo, kur juokiasi merginos ir žaidžia vaikai. Matau, kaip per 
visa tai rieda šlykšti nacių karo mašina su pasipūtusiais pentinuotais 
puošeivomis prūsų karininkais ir klastingais diplomatijos specialis- 
tais, apsvaigusiais nuo savo laimėjimų įbauginus ir supančiojus tu- 
ziną šalių. Matau ir pilkšvą išmuštruotą, klusnią, storžievišką hunų 
kariauną, atslenkančią it knibždančių skėrių debesis. Danguje matau 
vokiečių bombonešius ir naikintuvus, dar neatsigavusius po patirtos 
nuo britų pylos, patenkintus šviežiu grobiu, kuris jiems atrodo leng- 
vesnis ir mažiau pavojingas. 

„Už šio žaibuojančio ir griaudžiančio karo audros debesies matau 
saujelę piktadarių, planuojančių, rengiančių ir paleidžiančių šį siau- 
bingą srautą, nukreiptą prieš visą žmoniją. [...] 

šinston 6. Churchill Vieni 


„Turiu paskelbti Jo Didenybės vyriausybės nutarimą - esu tikras, 
kad laikui atėjus jam pritars ir didžiosios dominijos, - nes dabar pri- 
valome iškart, negaišdami nė dienos, aiškiai išsakyti savo poziciją. 
Turiu perskaityti deklaraciją, bet nejaugi galėtumėte abejoti, kokios 
politikos laikysimės? Turime tik vieną tikslą ir tik vieną vienintelį ne- 
atšaukiamą ketinimą. Mes pasiryžę sunaikinti Hitlerį bei visus nacių 
režimo likučius. Iš šio kelio niekas mūsų nenukreips į šalį - niekas. 
Niekada nesiderėsime, niekada nesitarsime su Hitleriu ar su bet kuo 
iš jo gaujos. Mes kausimės prieš jį sausumoje, kausimės jūroje, kausi- 
mės oro erdvėje, kol Dievo padedami išvalysime žemę nuo jo šešėlio 
ir išlaisvinsime jos tautas nuo jo jungo. Kiekvienas Žmogus ar vals- 
tybė savo kovoje prieš nacizmą sulauks mūsų paramos. Tokia mūsų 
politika ir mūsų deklaracija. Tad padėsime Rusijai ir rusų Žmonėms, 
kuo tik galime. Kreipsimės į visus savo draugus bei sąjungininkus vi- 
suose žemės kampeliuose, kad jie laikytųsi tokios pačios politikos ir 
vykdytų ją, kaip ir mes vykdysime, patikimai bei tvirtai iki galo. [...] 

„Tai - ne klasių karas. Šis karas, kuriame dalyvauja visa Britų Impe- 
rija ir jos Tautų Sandrauga, nėra karas tarp skirtingų rasių, religijų ar 
politinių partijų. Negaliu kalbėti už Jungtines Valstijas, bet pasakysiu 
štai ką: jeigu Hitleris įsivaizduoja, kad jo pradėtas karas prieš Sovietų 
Rusiją sukels bent mažiausią prieštaravimą tarp demokratinių šalių, 
nusiteikusių prieš jį, arba susilpnins jų pastangas kovoti, jis apgailė- 
tinai klysta. Priešingai, tai tik padidins mūsų pastangas ir sustiprins 
pasiryžimą vaduoti žmoniją nuo jo tironijos. 

„Dabar ne laikas kaltinti kvailumu tas šalis ir vyriausybes, kurios 
viena po kitos leidosi priešo parbloškiamos, kai bendromis pastango- 
mis būtų galėjusios ir pačios išsigelbėti nuo šios katastrofos, ir išgel- 
bėti pasaulį. Tačiau, kai prieš keletą minučių kalbėjau apie krauge- 
riškas ir neapykantos kupinas Hitlerio užmačias, kurios jį pastūmėjo 
ar įviliojo į karo su Rusija avantiūrą, aš turėjau omenyje vieną gilesnį 
motyvą, slypintį už jo išsišokimo. Jis trokšta sunaikinti rusų galią, 
nes tikisi, kad sėkmės atveju galės grąžinti iš rytų pagrindines savo 

kariuomenės bei aviacijos pajė- 
gas ir mesti jas prieš mūsų salą, 
kurią jis žino privaląs užkariauti, 
priešingu atveju būtų nubaustas 
už savo nusikaltimus. Hitlerio įsi- 
veržimas į Rusiją yra ne daugiau 
nei įžanga į revanšą dėl neįvyku- 
sio įsiveržimo į Britanijos salas. Be 
jokios abejonės, jis tikisi, kad visa 
tai gali būti užbaigta iki žiemos 
pradžios, ir tada jis galės sutriuš- 
kinti Didžiąją Britaniją, nespėjus 
įsikišti Jungtinių Valstijų laivynui 
ir oro pajėgoms. Tikisi, kad galės 
dar didesniu mastu, nei bet kada 
iki šiol, vėl pakartoti tą savo prie- 
šų triuškinimą vieną po kito, kuris 
jam taip ilgai sekėsi, ir kad tada 
atsivers laisvas kelias paskutiniam 


V 
t po p 
* 


- 


Vermachto pėstininkai ir Rusijos kaimo degančios trobos. 


veiksmui, be kurio visi jo užkariavimai būtų beprasmiški, tai yra viso 
Vakarų pusrutulio pajungimui savo valiai ir savo sistemai. 

„Todėl grėsmė Rusijai kartu yra grėsmė ir mums, ir Jungtinėms 
Valstijoms, kaip kad rusų kova dėl savo namų židinio yra bendras 
laisvų Žmonių ir laisvų tautų reikalas visose pasaulio šalyse. Pasimo- 


kykime iš pamokų, kurias mums jau suteikė tokia Žiauri patirtis. Pa- 


dvigubinkime savo pastangas ir smokime priešui suvieniję jėgas, kol 


dar esame gyvi ir stiprūs.“ 

SERIJA 
I PASAULINIS KARAS 


KAJ HENNINGSEN, LARS N. HENNING- 
SEN, MARTIN BO NORREGARD (sud.) 
Kaizerio kareivis Lietuvoje: Ivero 
. Henningseno laiškai ir piešiniai 

“ I pasaulinio karo metais į kaizerio 

“ kariuomenę mobilizuoto dano Ivero 
Henningseno laiškai ir piešiniai šeimai iš 
pafrontės. Su savo kuopa po 

1915 m. žiemos mūšių jis žygiavo per 
Kalvariją, Marijampolę iki Zarasų. 
Knygoje — unikalūs to meto Lietuvos 
aprašymai. 


MANFRED VON RICHTHOFEN 
Raudonasis baronas. 

I pasaulinio karo aviacijos 
legendos užrašai 

Žymiausio Pirmojo pasaulinio karo 
piloto, Raudonuoju baronu praminto 
Manfredo von Richthofeno atsiminimai. 
Kai karo aviacija dar tik žengė 
pirmuosius žingsnius, jis pasiekė apie 
80 oro pergalių. 


ALEKSANDR SVEČIN 

1915 m. Rusijos fiasko prie Vilniaus 

Carinės kariuomenės pulkininko A. Svečino atsiminimai. Autorius 
pasakoja apie jo vadovaujamo pulko kovas Lietuvoje Pirmojo 
pasaulinio karo metais. 


SERIJA 
II PASAULINIS KARAS 


MICHAEL SHARPE, IAN WESTWEL 
Vokietijos specialiosios pajėgos 


SIMON DUNSTAN, IAN WESTWEL 
Sąjungininkų specialiosios pajėgos 


HINRICH-BOY CHRISTIANSEN 
Su šūksniu HURRA - pirmyn! 


ROLF MICHAELIS 
SS 500/600-asis parašiutininkų jėgerių batalionas 


OTTO LASCH 
Karaliaučiaus žlugimas 


BILL NIVEN (sud.) 
Svajonių laivas Wilhelm Gustloff 


MIKA KULJU 
Ratės kelias. Legenda apie Žiemos karo didvyrius 


PATRICK HOOK, MICHAEL SHARPE, BRIAN L. DAVIS 
Hitlerio elitinės pajėgos 
DR. HANS HEINZ REHFELDT 


Su tankų korpusu Grossdeutschland Rusijoje, Vengrijoje, 
Lietuvoje ir kovoje dėl Rytprūsių 


ARMIN SCHEIDERBAUER 
Mano jaunystės nuotykiai, arba vokiečių pėstininkas Rusijoje 
1941-1947 m. 


LEONID RABIČEV 
Karas viską nurašys 


JUTAKA JOKOTA, JOSEPH D. HARRINGTON 
Povandeniniai kamikadzės 


OTTO CARIUS 
„Tigrai“ purve 


CAJUS BEKKER 
K vyrai. Vokiečių jūrų diversantai 
II pasaulinio karo metais 


JOHANN VOSS 
Juodasis edelveisas. Waffen-SS kario atsiminimai 


PETRI SARJANEN 
Baltoji mirtis. Suomis Simo Hayha — 
žymiausias visų laikų snaiperis 


VLADIMIR BEŠANOV 
1942-ųjų mėsmalė 


HEINZ GUDERIAN 
Kareivio atsiminimai 


JOACHIM HOFFMANN 

Vlasovas prieš Staliną. 

Rusijos išvadavimo armijos tragedija 
1944-1945 m. 

Paneigiamas sovietų ilgus dešimtmečius 
kurtas mitas, kad generolas Vlasovas kartu su 
savo kariuomene buvo tėvynės išdavikai. 
Autorius tvirtina: Vlasovas kovojo prieš 
Staliną bei kruviną jo režimą, bet ne prieš 
Rusiją ir jos žmones. 


ILMARI JUUTILAINEN 

Kaip aš kovojau su raudonaisiais 
Žymiausio Suomijos naikintuvų aso 
atsiminimai. 


ALISTAIR UROUHART 

Užmirštas kalnietis 

Neįtikėtina išgyvenimo drama japonų 
nelaisvėje per Antrąjį pasaulinį karą. 


„ ROCHUS MISCH 

 Fiurerio šešėlyje. 

Hitlerio sargybinio užrašai 

7 Labiausiai atsidavusio A. Hitlerio apsauginin- 

“ko, mačiusio paskutines nacistų lyderio 
valandas Berlyno bunkeryje, atsiminimai. 


ai NIK CORNISH 
aukas Berlynas: pergalė Europoje 
4 wo 1045 m. Berlynas tapo mūšių lauku. Per tris 
“ savaites Raudonoji armija užėmė miestą ir 
sutriuškino paskutinius Rytų fronte likusius 
vokiečių karius. Visi įvykiai užfiksuoti retose 
nuotraukose, kurių gausu šioje knygoje. 


WINSTON S. CHURCHILL 
Antrasis pasaulinis karas 


Pakeliui į katastrofą (I tomas) 

W. Churchillio atsiminimai apie Europos politinį 
gyvenimą po 1919 m. Versalio taikos ir apie 
esmines Antrojo pasaulinio karo priežastis. 


Vieni (II tomas) 

Antrajame savo atsiminimų tome W. Churchillis 
aprašo Prancūzijos sutriuškinimą ir vokiečių 
išsilaipinimo Anglijos pakrantėje grėsmę, mūšį 
dėl Britanijos. Prieš prasidedant Vokietijos ir 
Sovietų Sąjungos karui 1941 m. birželio 
pabaigoje, britai su galinga A. Hitlerio karo 
mašina kovojo beveik vieni. 


Didžioji Sąjunga (II! tomas) 
“Trečiajame atsiminimų tome pasakojama apie 
prasidėjusį Sovietų Sąjungos ir Vokietijos karą, 
japonų oro pajėgų ataką Perl Harbore bei 
amerikiečių įsitraukimą į pasaulinį konfliktą, 
mūšius Koralų jūroje ir Midvėjaus atole, kovas 
prie Alameino ir Stalingrado, sąjungininkų 
susitikimą Kasablankoje. 


WINSTON S. CHURCHILL 

L Taivienos iškiliausių XX a. asmenybių sero 
Winstono S. Churchillio (1874-1965) 
memuarai, už kuriuos jam skirta Nobelio 
literatūros premija. Lietuviškai bus išleisti 

g keturi W. Churchillio „Antrojo pasaulinio karo“ 
tomai. 


I tomas - „Pakeliui į katastrofą“ 
II tomas - „Vieni“ 
III tomas - „Didžioji Sąjunga“ 
IV tomas - „Triumfas ir tragedija“ 
2017 m. pabaigoje galėsite įsigyti kolekcinį rinkinį dėžutėje! 
Dėžutę galėsite įsigyti ir atskirai. 


HANS RUMPF 

“1 Ugnies uraganas: išdeginta Vokietija 
7 Hamburgas, Liubekas, Dresdenas ir daug kitų 

t“ miestų tapo strateginio bombardavimo 
taikiniais. Bombarduojant žuvo per 600 tūkst. 
2 divilių gyventojų, dvigubai daugiau jų buvo 

sužeisti ar sužaloti, 13 mln. liko be pastogės. 
Sunaikinti neįkainojamos vertės meno kūriniai, 
senovės architektūros paminklai, bibliotekos ir 
mokslo centrai. 


 VLADIMIR BEŠANOV 
“Trečiojo reicho katastrofa 
“Sovietų karių „keršto“ ypatumai. 


BEN MACINTYRE 

Dvigubas kryžius. Tikroji D dienos šnipų istorija 

Knyga apie vieną žymiausių istorijoje dezinformacijos operacijų, 
kuri užtikrino D dienos - sąjungininkų išsilaipinimo Normandijoje 
1944 m. - sėkmę. 


OTTO SKORZENY 

Aš - Hitlerio komandosas 

A. Hitlerio patikėtinio, SS oberšturmbanfurerio, labiausiai 
išgarsėjusio B. Musolinio išlaisvinimo iš kalėjimo operacijoje, 
atsiminimai. 

THOMAS G00DRICH 


Pragaro audra 
Nacistinės Vokietijos žlugimas 1944-1947 m. 


SERIJA 
MARK SOLONIN 


MARK SOLONIN 
Birželio 25-oji: kvailystė ar agresija prieš Suomiją 


MARK SOLONIN 
Katastrofos chronologija 


MARK SOLONIN 
1941-ųjų birželis. Galutinė diagnozė 


Serija MARK SOLONIN sulaukė didelio susidomėjimo, 
todėl, pageidaujant skaitytojams, buvo pratęsta. 


MARK SOLONIN 

Pyro pergalė: kaip Sovietų Sąjunga nugalėjo kare 

Ši knyga - lietuviškai nepublikuotų M. Solonino straipsnių ciklas. 
Autorius rašo apie Miuncheno suokalbio užkulisius, strateginius 
sovietų žaidimus rengiantis karui su vokiečiais, Leningrado blokadą. 
Jis atskleidžia, kaip iš tiesų SSRS nugalėjo kare. 


ISTORINĖ PROZA IR 
PUBLICISTIKA 


MINDAUGAS MILINIS 
Partizanas 


MARK LAWRENCE SCHRAD 
Vodkos Imperija: alkoholis, valdžia ir politika Rusijoje 


JUZEFAS IGNACAS KRAŠEVSKIS 
Paskutinė iš Slucko kunigaikščių 


+ INGEBORG JACOBS 

Vilko vaikas 
"2 Nuo bado bėgančios mergaitės iš 
Rytų Prūsijos klajonės po Sovietų 
Sąjungą. Sukrečianti gyvenimo istorija 
“ir Lietuvos buities panorama. 


GENEROLAS SERAS RICHARD SHIRREFF 
2017-ieji. Karas su Rusija 

Alternatyviosios istorijos kūrinys. Autorius, 
remdamasis ilgamete karine patirtimi bei politi- 
nėmis šių dienų įžvalgomis, modeliuoja vieną iš 
galimų Baltijos šalių okupacijos variantų. 


JUZEFAS IGNACAS KRAŠEVSKIS 

Vilnius per amžius 

Gausiai iliustruotas albumas, kuriame — 

įvairiais laikotarpiais išverstų J. I. Kraševskio 

ag. prisiminimų, kitų kūrinių fragmentai. Juose 
ėž tikroviškai, remiantis dokumentais, istorine 

“ medžiaga vaizduojama Lietuva, Vilnius ir 

vilniečiai, to meto kasdienybė, aktualijos, 

papročiai. 


IGNAS ŠEINIUS 

Raudonasis tvanas 

Memuarinės publicistikos knyga, tiesiogiai inspiruota istorinių 
pervartų Lietuvoje (1940-ųjų sovietinės okupacijos, Nepriklausomos 
Lietuvos žlugimo) ir išgyventa asmeniškai (stebint sovietų karinę 
invaziją, trečiuoju bandymu emigruojant iš okupuotos Lietuvos). 


ROMANAS JUDINAS 

Karūnos švytuoklė 

Tai alternatyviosios istorijos romanas. Autorius, remdamasis faktais 
ir juos interpretuodamas, aprašo, kas galėjo nutikti, jei 1263 m. 
karalius Mindaugas nebūtų nužudytas. Koks būtų karūnos ir 
valstybės likimas? 


SERIJA 
KOMUNIZMAS BE GRIMO 


IGOR BUNIČ 
Partijos auksas 


NIKITA PETROV 
Budeliai. Jie vykdė Stalino užsakymus 


VARLAM ŠALAMOV 
Kolymos apsakymai 


VLADIMIR VOINOVIČ 
Kareivio Ivano Čonkino gyvenimas ir nepaprasti nuotykiai. 
Neliečiamasis asmuo 


JUKKA RISLAKKI 
Vorkuta! Sukilimas lageryje 
e AKIM ARUTIUNOV 
Leninas be grimo 


Šokiruojanti tiesa apie nuožmųjį bolševikų 
„genijų“ - V. Leniną. 

LENINĄ: 

RĘ CRIMĖ 


ROBERT CONOUEST 

Sielvarto derlius: sovietinė kolektyvizacija 
ir teroras badu 

Didžiausias dėmesys skiriamas išbuožinimo 
kampanijai, kolektyvizacijai ir terorui badu 
(1932-1933 m.) Ukrainoje bei kituose SSRS 
regionuose. Dėl bado, trėmimų į darbo stovyklas, 
sušaudymų mirė milijonai žmonių. 

ROBERT SERVICE 

Blogio sėkla: komunizmas pasaulyje 
Knygoje nagrinėjama komunizmo istorija 
visame pasaulyje. Autorius pateikia nepatogią 
išvadą — žinią XXI a. žmogui - nors 
komunizmo kaip politinės doktrinos nebėra, 
korupcija, skurdas, neteisybė ir toliau klesti. 


VLADIMIR BEŠANOV 

Kruvina Raudonoji armija 

Knygoje atskleidžiama, kokiais principais buvo 
kuriama ir kokios asmenybės vadovavo 
kruvinai Lenino-Stalino Raudonajai armijai. 


DERLIUS 
Pla A 
"(i 


RAUDONĖLJI 


MICHAIL SOLOVJOV 

Be mitų: sovietų karo korespondento užrašai 

Autorius žvelgia į aprašomų Raudonosios armijos vadų gyvenimą 
bei veiklą iš vidaus, atskleisdamas įvairių dar nežinomų jų elgsenos 
detalių, taip pat brutalius „čekistų“ veiklos metodus. 


SERIJA 
VILNIUS LIEPSNOSE 


GINTAUTAS ŠIRONAS (sud.) 

Liepsnojantis Vilnius. Liudininkų prisiminimai 

Beviltiška gynyba ir sunkus puolimas, kruvini mūšiai siaurose 
senamiesčio gatvelėse, apsuptis, prasiveržimas ir belaisvių lagerio 
kasdienybė. Visa tai - lūpomis žmonių, praleidusių tas lemtingas 
dienas liepsnojančiame Vilniuje. 


ANTANAS VERKELIS 

Kas sugriovė Vilnių 

Sovietinė propaganda tikino, kad per Antrąjį pasaulinį karą buvo 
sugriauta 40 96 Vilniaus senamiesčio. 0 kas nutiko iš tikrųjų? Kur 
dingo ištisi viduramžių Vilniaus kvartalai, sovietmečiu virtę plačiais 
bulvarais ir niūriomis automobilių stovėjimo aikštelėmis? 


JOZEF MACKIEWICZ 

Nereikia garsiai kalbėti 

Atskleidžiami nežinomi Vilnijos istorijos faktai Antrojo pasaulinio 
karo metais, kai komplikuotų santykių raizgalynėje susipynė vieni 
su kitais kovojantys vokiečiai, lietuviai, lenkai ir sovietų diversantai 
bei teroristai, save vadinantys „partizanais“. 

ANTANAS VERKELIS 
Operacijos „Ostra brama" blefas 
Žlugusio Armijos krajovos Vilniaus puolimo anatomija. 


ANTANAS VERKELIS 
Fester Platz Vilna 
Penkios 1944 m. liepos mėnesio kruvinų kovų dienos Vilniuje. 


SERIJA 
KARAS UKRAINOJE 


SERGEI LOIKO 
Oro uostas 


SERGEI LOIKO 
Skrydis 
Danguje virš separatistų kontroliuojamos Rytų Ukrainos numuštas 
tarptautiniu reisu skridęs civilinis lėktuvas. Žuvo keli šimtai niekuo 
dėtų keleivių, daugiausia moterų, vaikų. Kas, kaip, kodėl įvykdė šį 
siaubingą nusikaltimą ir, svarbiausia, kas buvo jo organizatorius, 
užsakovas, kaltininkas — apie tai kalbama naujame, tikrais 
istoriniais įvykiais grįstame romane. 


ROMAN ZINENKO 

Ilovaisko dienoraštis 

Savanorių bataliono „Dnipro-1“ karys pasakoja apie Ilovaisko 
tragediją 2014 m. Jis rašo, kaip antiteroristinėje operacijoje 
dalyvavę ukrainiečių kariai pateko į vietos separatistų ir į šalį 
įsiveržusių rusų kariuomenės dalinių jiems surengtą „katilą“. 


ALEKSANDR MAMALUJ 

Karo dienoraštis. 2014-2015 m. 

Karo Rytų Ukrainoje dalyvio, snaiperio dienoraštis. Tai knyga ne 
apie didvyrius ar šventuosius, o apie paprastus vaikinus, likimo 
nublokštus kovoti už savo šalį. 

SERIJA 
ŠALTASIS KARAS 


2 M. STANTON EVANS, HERBERT ROMERSTEIN 
11 Stalino slaptieji agentai. Poveikis 
 Roosevelto vyriausybei 

Autoriai rašo apie daugybę sovietų agentų 
(tarp jų buvo daug vietinių JAV komunistų ir 
jiems prijaučiančių), įsiskverbusių į įvairias 
JAV valstybės institucijas keliose Roosevelto 
vyriausybėse. Bet tai knyga ne šiaip apie 
šnipinėjimą, o apie slaptuosius įtakos agentus 
irjų poveikį valstybės politikai. 


BEN MACINTYRE 
" Šnipas tarp draugų. 
 Kimas Filbis ir didžioji išdavystė 
Knyga apie K. Filbį, žymiausią XX a. šnipą, 
kuris ištisus 20 m. išdavinėjo Sovietų Sąjungai 
savo šalį ir draugus. Remiamasi neviešintais 
L britų žvalgybos dokumentais, atskleidžiami 
nauji jaudinantys šaltojo karo istorijos 
puslapiai. 


DAVID E. HOFFMAN 

Negyvėlio ranka 

Remiantis mokslininkų, karių, diplomatų ir šnipų liudijimais, 
pasakojama apie JAV ir SSRS šaltojo karo laikotarpio vidinius 
motyvus ir slaptus sprendimus. 


SHERRY SONTAG, CHRISTOPHER DREW, 

ANNETTE LAWRENCE DREW 

Medžioklė po vandeniu 

Povandeninis šnipinėjimas — JAV karinio jūrų laivyno povandeninės 
operacijos šaltojo karo metais. 


LT. GEN. ION MIHAI PACEPA, PROF. RONALD J. RYCHLAK 
Dezinformacija 

Buvęs Rumunijos žvalgybos vadovas I. M. Pacepa ir istorijos bei 
teisės mokslų profesorius R. Rychlak atskleidžia didžiausias 
plačiajam pasauliui nežinomas dezinformacijos kampanijas. 


dinstun 5. Churchill 
ANTRASIS PASAULINIS KARAS 


Vertėjai Vitalijus Šarkovas ir Antanas Šernius 
Redaktorė Ieva Puluikienė 
Iliustracijas parinko Vitalijus Michalovskis 
Dizaineris Marius Čeponis 


Išleido leidykla „Briedis“ 
Parodų g. 4, LT-04133 Vilnius, Lietuva 
www.briedis.lt, infoūbriedis.lt 


Spausdino 
UAB „BALTO print“ 
Utenos g. 41A, LT-08217 Vilnius, Lietuva 
www.baltoprint.com, infoūbaltoprint.com 


Jei iliustracijų autoriai pareikštų savo teises, 


esame pasirengę vykdyti visus pagrįstus reikalavimus. 


Seras Winstonas 5. Churchillis buvo vienas svarbiausių XX a. 


politiniu 


lyderių, Jungtinės Karalystės ministras pirmininkas (1940-1945, 1951-1955)54 
“ iškalbingas laisvojo pasaulio balsas prieš nacių tironiją, aršus komunizmo“ 


kritikas bei talentingas rašytojas. 


1953 m. jam buvo ypatingi. Už aktyvią politinę veiklą W. Churchilliui su- 


teiktas sero titulas, 0 už memuarus „Antrasis pasaulinis karas“ 


"1948-1953 m., - Nobelio literatūros premija. 


„ parašytus "2 


„ Antrojo W. Ghurchillio atsiminimų tomo pavadinimas „Vieni“ puikiai atspindi 3 
Didžiosios Britanijos padėtį po Paryžiaus kapituliacijos. Šalis liko vienui viena“ 4 

L prieš stiprų, gerai ginkluotą priešą. Nors Hitleris grasino sutrinti Londoną į 

miltus ir vokiečių išsilaipinimo grėsmė buvo visiškai tikėtina, britai nepalūžo, 

“ Jie ne tik rengėsi sutikti priešą savame krašte, bet ir kovėsi su juo Šiaurės Af- 

1 rikoje bei Kretoje, Atlanto vandenyno platybėse ir Viduržemio jūroje. 

“1941 m. birželio 22 d. Vokietija įsivėlė į karą su buvusia sąjungininke Sovietų 


„ 5ąjunga. Netrukus karo pabūklai nugriaudėjo ir Europos rytuose... 

